**Məhərrəm Zülfüqarlı**

**İstiqlal yolu**

**ETİBAR MƏMMƏDOV**

*siyasi bioqrafiya*

**1972–1990**

I cild

QANUN

2025

Müəllif və redaktor: **M. Zülfüqarlı** *tarix elmləri doktoru, professor*

Korrektor:

**H.Telmanqızı**

Səhifələnmə və dizayn:

**C.Eminli**

Zülfüqarlı Məhərrəm. İstiqlal yolu – Etibar Məmmədov(siyasi bioqrafiya). Üç cilddə (I cild). Bakı, Qanun, 2025. 364 səh.(16 səh. şəkilli əlavə)

Kitab çağdaş Azərbaycan milli azadlıq hərəkatının liderlərindən, Azərbaycan Xalq Cəbhəsinin yaradıcılarından biri, “Azərbaycan Respublikasının Dövlət Müstəqilliyi haqqında” Azərbaycan Respublikasının Konstitusiya Qanunu layihəsinin müəllifi, Azərbaycan Respublikasının dövlət müstəqilliyinin Türkiyə və Pakistan tərəfindən tanınmasında misilsiz xidmətləri olmuş, Azərbaycan Respublikasında rəsmi qeydiyyatdan keçmiş ilk siyasi partiyanın – Milli İstiqlal Partiyasının yaradıcısı, 1992–2004-cü illərdə partiyanın sədri, hazırda fəxri lideri, 1992, 1998, 2003-cü illərdəki prezident seçkilərində Azərbaycan Respublikası Prezidentliyinə namizəd, 1990–2000-ci illərdə Azərbaycan Respublikası Milli Məclisinin və 1995-ci ildə Azərbaycan Respublikası Konstitusiya Komissiyasının üzvü, 60-dan artıq ölkənin 80 - dən artıq sağ-mərkəzçi partiyasını özündə birləşdirən Beynəlxalq Demokrat İttifaqının sədr müavini Etibar Səlidar oğlu Məmmədovun 70 illik yubileyi münasibətilə üç cilddə hazırlanıb və I cild onun həyat yolunun, milli istiqlal mücadiləsinin ötən əsrin 90-cı ilinin əvvəllərinə qədərki dövründən, siyasi fəaliyyətindən bəhs edir.

Hüquqlar müvafiq qanunlarla qorunur, istinad vacibdir.

ISBN 978-9952-595-16-1

© Məhərrəm Zülfüqarlı, 2025

© Etibar Məmmədov, 2025

© Qanun, 2025

**Mündəricat**

6 *Müəllifdən*

13 *1. Çağdaş Azərbaycan milli–azadlıq hərəkatı liderlərindən Etibar Məmmədovun siyasi fəaliyyətinin tarixşünaslığı*

24 *2. Gənc liderin 1972–1975-ci illər tələbə hərəkatında iştirakı*

37 *3. Azərbaycan istiqlalı uğrunda*

*Etibar Məmmədovun mübarizəsinin*

*I dövrü (fevral 1988 – yanvar 1990)*

37 *3.1. Dağlıq Qarabağda erməni separatizminin güclənməsi ilə əlaqədar vəziyyətin gərginləşdiyi dövrdə Etibar Məmmədovun siyasi fəaliyyəti*

43 *3.2. Qərb mətbuatının “XX əsrin Oğuz dastanı" adlandırdığı Meydan hərəkatı (17 noyabr–5 dekabr 1988-ci il) zamanı*

*Etibar Məmmədovun ilk dəfə həbs olunması*

48 *3.3. AXC İdarə Heyətinin üzvü Etibar Məmmədovun rəhbərliyi ilə SSRİ-ni iflic edən kütləvi mitinqlərin, tətillərin geniş vüsət alması (mart 1989–yanvar 1990)*

64 *3.4. 20 Yanvar faciəsi ərəfəsində Etibar Məmmədovun siyasi fəaliyyəti*

91 *3.5. Faciədən sonra E. Məmmədovun Moskvada keçirdiyi mətbuat konfransı, həbs olunması, xalqın tələbi ilə azad edilməsi və millət vəkili seçilməsi*

174 *3.6. İstiqlal uğrunda mübarizənin qətiyyətli lideri Etibar Məmmədova həsr olunmuş şeirlər*

177 *İstifadə olunmuş ədəbiyyat*

184 *Kataloq*

**İstiqlal yolu**

**Etibar Məmmədov**



***Haqqıdır haqqı tapan millətimin istiqlal!***

***Məhməd Akif Ərsoy***

# MÜƏLLİFDƏN

XX əsrin sonlarında sovet imperiyasına qarşı Azərbaycan milli azadlq hərəkatının rəhbərlərindən biri, istiqlal və hürriyyət uğrunda mübarizənin qətiyyətli lideri Etibar Məmmədovun bu il 70 yaşı tamam olur. Bu görkəmli siyasi şəxsiyyətin 70 illik ömrünün 50 ilindən çoxu gərgin siyasi mübarizələrdə keçib və bu mübarizə hazırda da davam edir.

Əlamətdar haldır ki, Azərbaycanın azadlığı uğrunda mübarizəyə başçılıq etmiş şəxslər arasında varislik ənənəsi mövcuddur. XX əsrin başlanğıcında yoxdan bayraq və dövlət yaradan qurucu babalarımızın müqəddəs işini XX yüzilin axırlarında davam etdirən milli azadlıq hərəkatı liderlərindən biri də Etibar Məmmədovdur.

Azərbaycan Xalq Cümhuriyyətinin banisi Məmməd Əmin Rəsulzadənin XX əsrin əvvəllərində irəli sürdüyü “Millətlərə istiqlal, insanlara hürriyyət!” ideyasını Etibar Məmmədov əsrin sonunda “Azadlıqdan demokratiyaya!” ideyası ilə davam etdirərək, həyatını bu əqidə uğrunda, istiqlal və hürriyyət uğrunda mübarizəyə həsr edib.

E.Məmmədov xalqımızın bütün dövrlərdə yeni şəxsiy yətlər üzə çıxarmağa qadir olduğuna inanaraq demişdi: “Azərbaycanda şəxsiyyət çoxdur və bu keçid dövründə də yeni şəxsiyyətlər yetişəcəkdir”

[49, 12 dekabr 1992]

Müxtəlif dövrlərdə milli azadlıq hərəkatlarına rəhbərlik etmiş dahi şəxsiyyətlər tarix yaradıb, tarixçilər isə onu qələmə alıb. XX əsrin görkəmli tarixi simalarından olan Mustafa Kamal Atatürkün də qeyd elədiyi kimi, “tarix yazmaq, tarix yaratmaq qədər mühümdür”. [19, s.154]

E.Məmmədov da həm tarixi proseslərin gedişində bilavasitə iştirak edən, həm də bu prosesləri yazan şəxsiyyətlərdəndir. Yəni o, çağdaş milli azadlıq hərəkatının liderlərindən biri olmaqla yanaşı, həm də Azərbaycanın XIX-XX əsrlər tarixini araşdıran istedadlı bir alimdir.

Güney Azərbaycan Milli Hökumətinin rəhbəri Seyid Cəfər Pişəvəri özündən əvvəl Azərbaycanın azadlıq hərəkatına rəhbərlik eləmiş Səttarxan və Şeyx Məhəmməd Xiyabani kimi, şəxsiyyətləri müqayisə edərək yazırdı: “Rəşidlik nəzəri ilə baxsaq, Səttarxan qəhrəman imiş... Şeyx o xasiyyətlərə malik olduğu halda, bir də onun alimlik məqamı var idi”

[18, s. 416]

E.Məmmədov bu iki məsuliyyətli vəzifəni yerinə yetirməklə çağdaş Azərbaycan tarixində özünəməxsus yeri olan vətənpərvər ziyalı kimi bu şərəfli işi bu gün də davam etdirir. Onun “Lefortovo gündəliyi” kitabı, memuar, məqalə və müsahibələri, ictimai-siyasi fəaliyyətinə dair müxtəlif müəlliflərin kitab və məqalələri çağdaş Azərbaycan tarixinin araşdırılmasında mühüm önəm daşıyır. Təsadüfi deyil ki, müstəqil ekspertlər onun fəaliyyətinə dair əsərləri alternativ tarixi mənbə kimi yüksək qiymətləndirirlər.

Çağdaş Azərbaycan milli azadlıq hərəkatının liderlərindən, Azərbaycan Xalq Cəbhəsinin yaradıcılarından biri, “Azərbaycan Respublikasının Dövlət Müstəqilliyi haqqında” Azərbaycan Respublikasının Konstitusiya Qanunu layihəsinin müəllifi, Azərbaycan Respublikasının dövlət müstəqilliyinin Türkiyə və Pakistan tərəfindən tanınmasında misilsiz xidmətləri olmuş, Azərbaycan Respublikasında rəsmi qeydiyyatdan keçmiş ilk siyasi partiyanın –Milli İstiqlal Partiyasının yaradıcısı, 1992–2004-cü illərdə sədri, hazırda fəxrİ lideri, 1992, 1998, 2003-cü illərdəki prezident seçkilərində Azərbaycan Respublikası Prezidentliyinə namizəd, 1990–2000-ci illərdə Azərbaycan Respublikası Milli Məclisinin və 1995-ci ildə Azərbaycan Respublikası Konstitusiya Komissiyasının üzvü, 60dan artıq ölkənin 80-dən artıq sağ-mərkəzçi partiyasını özündə birləşdirən Beynəlxalq Demokrat İttifaqının sədr müavini Etibar Səlidar oğlu Məmmədovun siyasi fəaliyyəti haqqında geniş oxucu kütləsinin məlumatı, təəssüf ki, hələ də yetərincə deyil.

O, prezidentliyə namizəd kimi 1998 və 2003-cü il seçkilərində qərb standartlarına uyğun müvəffəqiyyətli seçki kampaniyası apararaq, böyük uğur əldə etmiş, 1998-ci il prezident seçkilərində 1 milyondan artıq seçici səsi qazanaraq qalib gəlmək əzmini nümayiş etdirmişdi.

E.Məmmədovun 70-ci illərdən bu günə qədərki həyat yolu və ictimai-siyasi fəaliyyəti haqqında bir sıra kitab və məqalələr [1; 2] yazılsa da, bütün bunlar elmi şəkildə hələ də lazımınca araşdırılmamışdır. Fikrimizcə, bunun obyektiv və subyektiv səbəbləri var. Obyektiv səbəb dövlət müstəqilliyimizin bərpasından sonra azadlıq stixiyasından qanuni demokratiyaya keçid dövrünün uzanması, siyasi mübarizə, insan haqları, söz, mətbuat azadlığı, demokratik seçkilər və s. sahələrdə ciddi problemlərin hələ də qalmasıdır. Bu da çağdaş milli azadlıq hərəkatının digər rəhbərləri kimi E.Məmmədovun da fəaliyyətinin obyektiv şəkildə araşdırılmamasına, sovet tarixşünaslığında olduğu kimi, çağdaş tarixçiliyimizdə də müəyyən boşluqların, “ağ ləkə”lərin yaranmasına gətirib çıxarıb.

E.Məmmədov Azərbaycanda azadlıq və demokratiya uğrunda mübarizənin əsl mənzərəsinin təhrif olunmasını vurğulayaraq, xalqı tarixi yaddaşdan məhrum etmək istiqamətindəki məqsədyönlü siyasəti tənqid edərək deyir: “Bu illərin tarixini heç bir siyasi cərəyana mənsub olmayan müstəqil tədqiqatçılar yazmalıdır. Bu gün hadisələrə real qiymət vermək mümkün deyilsə, həmin hadisələrin iştirakçılarının yazdıqları salnamələr nəticəsində məsələlərə aydınlıq gətirmək olar”. [45, 1 iyul 1997]

Subyektiv səbəblərə gəlincə isə, bura çoxpartiyalı sistemin hələ də təkmil olmaması, partiyaların əksərinin ideoloji prinsiplərə görə yox, liderlərə görə yaranması, siyasi liderlər arasında sivil münasibətlərin formalaşmaması, onların bir-birinə qarşı apardıqları qarayaxma kampaniyaları, qara piar, elm sahəsində milli azadlıq hərəkatı və siyasi liderlərə aid yazılan kitablar, dissertasiyalara süni maneələrin yaradılması kimi problemləri aid eləmək olar.

Bir çox səlahiyyətli şəxslərin milli azadlıq hərəkatı liderləri, o sıradan da E.Məmmədovun kitablarından istifadə olunmasına süni əngəllər yaratmasına imkan verən əsas amillərdən biri keçmiş partnomenklaturanı təmsil edən, milli azadlıq hərəkatına düşmən münasibət bəsləyən, əyri yollarla elmi dərəcə və adlar almış, müvafiq sahədə neqativ halların qalmasına şərait yaradan bəzi şəxslərin dissertasiyaların müdafiə şuraları, ekspert komissiyalarında hələ də söz sahibi olmasıdır. Təəssüf ki, belə şəxslərə universitet rektorları arasında da rast gəlmək olur. Bu cür süni maneələrlə üzləşən tədqiqatçıların bir çoxu təzyiqlərə etiraz olaraq elmi işlə məşğul olmaqdan ümumən əl çəkirlər. Statistik göstəricilərə görə, elmlər doktorlarının sayı 2015-ci ilə nisbətən 2019-cu ildə 68 nəfər, 2023-cü ildə isə 148 nəfər, fəlsəfə üzrə doktorların sayı müvafiq olaraq 230 nəfər və 1034 nəfər azalıb. Ümumən götürsək, 2015-ci ilə nisbətən 2019-cu ildə elmi dərəcə alanların sayında 298 nəfər, 2023-cü ildə isə 1182 nəfər azalma baş verib. [66]

Elmi tədqiqatlara yaradılan süni maneələrlə bağlı “İndi Azərbaycan elmində Yusif Məmmədəliyevlər niyə yetişmir?” başlıqlı müsahibə [65] və “Elmdə rüşvət hallarının olmasının obyektiv və subyektiv səbəbləri” adlı məqalədə geniş məlumat verilib. [47, 11 dekabr 2023]

Bəzən dissertasiya işinin müdafiəsi vaxtı tutulan əsas iradlardan biri də E.Məmmədovun “Lefortovo gündəliyi” [14] və Ə.Elçibəyin “Deyirdim ki, bu quruluş dağılacaq” [9] və s. kitablarına bir mənbə kimi istinadla bağlı olur. Lakin bütün bunlara baxmayaraq, milli azadlıq hərəkatının liderlərinin kitabları, o cümlədən də E.Məmmədovun “Lefortovo gündəliyi” kitabı oxucular tərəfindən alternativ əsərlər kimi sevə-sevə oxunur, bəzi kitablarda bu əsərlərdən bir mənbə kimi istifadə olunur. Məsələn, “Azərbaycan tarixi. Tarixşünaslıq (1920–1991-ci illər)" adlı kitabda yazılıb: “E.Məmmədovun 1992-ci ildə nəşr olunmuş “Lefortovo gündəliyi” kitabı 20 Yanvar faciəsi və hadisədən sonrakı dövrü öyrənmək üçün əhəmiyyətli mənbədir. Müəllif Moskvada 25 yanvar 1990-cı il tarixdə həbs olunaraq, Lefortovo həbsxanasına gətirildiyi gündən 31 iyul 1990-cı il tarixə qədər baş vermiş hadisələri xronoloji ardıcıllıqla qələmə alıb. Kitaba Xalq şairi Xəlil Rza Ulutürk “Əjdaha mağarasında mübarizə” başlıqlı ön söz yazıb...” [36, s.430]

Respublikamızda elm sahəsində olduğu kimi, bir çox digər sahələrdə də ciddi problemlər, təəssüf ki, hələ də qalmaqdadır. E.Məmmədovun fikrincə, Azərbaycandakı mövcud problemlərin əsas səbəbi hakimiyyəti zorakılıqla ələ keçirib, sonra seçki keçirmək ənənəsinin qalmasıdır. O, cəmiyyətdə mövcud olan problemlərin, o cümlədən də çağdaş Azərbaycan tarixinin tədqiqində mövcud olan maneələrin həllini demokratik seçkilərdə, hakimiyyətin zəbt edilməsi yoluyla deyil, xalqın səsiylə formalaşdırılmasında görərək deyir: **“Əgər Azərbaycan xalqı bir dəfə, heç olmasa, bir dəfə öz siyasi fəallığının, seçkilərin nəticəsini görsə, ondan sonra artıq Azərbaycanda demokratik inkişafın qarşısını heç nə və heç kim ala bilməz”.**[32,s.155]

E.Məmmədovun keçən əsrin axırları, sovet imperiyası dağılan ərəfədə siyasi uzaqgörənliklə dediyi bir sıra fikirlər o vaxt olduğu kimi bu gün də aktualdır. Onun 20 Yanvar faciəsinin ildönümü münasibətilə (18 yanvar, 1991ci il) “Xalqa müraciət”ində dediyi “Dağılmaqda olan bu imperiya öz müstəmləkələrini saxlamaq üçün müxtəlif millətləri bir-biri ilə vuruşdurub, sonra öz cəza qoşunlarını “xilaskar” adı altında müxtəlif regionlara yeridir. Əgər imperiya indiyədək qeyri-rus millətləri bir-biri ilə vuruşdururdusa, artıq vəziyyət elə bir həddə çatmışdır ki, özünü qoruyub saxlamaq üçün rus qırğını törətməkdən də çəkinməyəcək” [33, s.50; 59] sözləri hazırda keçmiş sovet məkanında baş verən hadisələrdə öz təsdiqini tapır. SSRİ kimi hazırda dağılmaqda olan Rusiya imperiyası da özünü qoruyub saxlamaq, keçmiş Sovet İttifaqını bərpa eləmək üçün Rusiya-Ukrayna müharibəsinə rəvac verib. Rusiya hərbçiləri çoxmillətli Ukrayna əhalisi ilə yanaşı, əksər hissəsi ruslardan ibarət Şərqi Ukrayna vətəndaşlarını da kütləvi şəkildə qırmaqdan çəkinmir.

Azərbaycan Respublikası prezidentliyinə namizəd E.Məmmədovun 1998-ci il prezident seçkilərindəki kampaniyasının əsas şüarı **“Etibarlı gələcək Etibarla gələcək!”,** 2003-cü ildə isə **“Azərbaycan üçün... Etibar”** olub. Məlumat üçün qeyd edək ki, “Etibarlı gələcək Etibarla gələcək!” şüarına mahnı da bəstələnib və 1998-ci il prezident seçkiləri kampaniyasında ifa olunub. Azərbaycan istiqlalının dönməz, güclü, etibarlı olması üçün o bu gün də mübarizənin ön sırasındadır.

Azərbaycana qarşı qonşu dövlətlərin yeritdiyi siyasət, beynəlxalq aləmdə baş verən hadisələr, ölkə daxilindəki mövcud sosial problemlər və digər bu kimi amillər ölkəmizin etibarlı gələcəyi uğrunda mübarizənin hazırda da davam etdiyini, aktual olduğunu sübut edir.

Bu kitab mənim E.Məmmədovun ictimai-siyasi fəaliyyəti və ümumən Azərbaycan Milli İstiqlal Partiyasına dair işıq üzü görən sayca yeddinci kitabımdır. Buna qədər bu mövzuda “Azərbaycan ictimai-siyasi həyatında mühafizəkarlıq ideologiyası”, “Etibar Səlidar oğlu Məmmədov – 100 sual, 100 cavab”, “Azərbaycan Milli İstiqlal Partiyası – Qurultaydan qurultaya”, “İstiqlal tarixi yaradanlar (1972–1992”), “Sədərəyin mərd mübarizləri”, “Azadlıq və demokratiya mübarizləri (1988–2003)” adlı kitablarım və doqquz məqaləm nəşr olunub. [1]

Bir neçə cilddə nəşr edilməsi nəzərdə tutulan bu seriya kitablar isə öncəkilərdən fərqli, indiyədək əksəriyyətə məlum olmayan mənbələrə, çoxlu sayda yeni faktlara söykənməklə, mövzuya aid tarixşünaslığın təhlilə cəlb edilməsiylə yazılıb və daha geniş bir dövrü – 52 illik bir zamanı çevrələyir.

Kitab üzərində araşdırmalar zamanı Azərbaycan dövlətçiliyi, hüquq sistemi, iqtisadiyyatına dair dəyərli arqumentlər, hazırda da aktuallığı ilə diqqəti çəkən və keçirilməsinə zəruri ehtiyac olan islahatların layihələrinə istinad olunub. Kitabda toplanmış qiymətli sənədlərlə tanış olduqca bunların hələ də həyata keçirlməməsinə təəssüf edirsən. İndiyəcən səmərəli surətdə istifadə edilməməsinə baxmayaraq, bu layihələrin Azərbaycanın etibarlı gələcəyi naminə gec-tez reallaşacağına inanırıq.

Fikrimizcə, ən yaxın tariximizə dair bu yeni kitaba münasibət birmənalı olmayacaq. Lakin bir şey aydındır ki, sifarişlə yazılaraq vitrinlərdə toz basan kitablara alternativ olan bu seriya geniş oxucu kütləsi, xüsusilə də gənclərin marağına səbəb olacaq, orijinal baxış bucağıyla bir çox həqiqətlərin üstünə işıq salacaq, tarixi saxtakarlıqların aradan qaldırılması işinə öz töhfəsini verəcək.

**Məhərrəm Zülfüqarlı** *tarix elmləri doktoru, professor*

# Çağdaş Azərbaycan milli azadlıq hərəkatı liderlərindən Etibar Məmmədovun siyasi fəaliyyətinin tarixşünaslığı

***Bütün yollar birləşəcək istiqlala gedən yola***

Məmməd Araz

Azərbaycan istiqlalının daxili və xarici düşmənləri milli azadlıq hərəkatına rəhbərlik eləmiş şəxsiyyətlər haqqında nə qədər böhtanlar, iftiralar uydursalar da, vətənin azadlığı, müstəqilliyi uğrunda mübarizə aparan simalar son nəticədə tarixdə öz layiqli yerlərini tuturlar.

Hazırda obyektiv və subyektiv səbəblərdən Azərbaycan əhalisinin, xüsusilə də son onillərdə yetişən gənc nəslin çağdaş milli azadlıq hərəkatı, onun liderləri, o cümlədən də E.Məmmədovun ictimai-siyasi fəaliyyəti haqqında bilgisi yetərincə deyil.

XX əsrin 90-cı illərindən başlayaraq hakimiyyətdə təmsil olunan keçmiş kommunist partnomenklaturası məqsədli şəkildə Azərbaycan tarixinin şərəfli səhifələrindən olan çağdaş milli azadlıq hərəkatı və onun liderləri, eləcə də E.Məmmədovun fəaliyyətini yaddaşlardan silməyə, sovet dövründə olduğu kimi, dövlət müstəqilliyinin bərpasından sonra da xalqa saxta tarix sırımağa çalışıblar.

Təəssüf ki, bu problemlər hazırda da qalmaqdadır. Bu cür qeyri-obyektiv yanaşma XX əsrin sonlarında Azərbaycanda baş vermiş ictimai-siyasi hadisələrin canlı şahidi olan insanları, xüsusilə də obyektiv araşdırmalara marağı olan şəxsləri narahat etməyə bilməz. Tarixi faktların təhrif olunması təkcə E.Məmmədovun fəaliyyətinə kölgə salmaqla qalmayıb, həm də milli azadlıq hərəkatımızın əsl mənzərəsinin də saxtalaşdırılmasına səbəb olduğundan buna biganə qalmaq mümkün deyil. Buna görə çağdaş Azərbaycan milli azadlıq hərəkatı, onun liderləri, o sıradan da E.Məmmədovun ictimai-siyasi fəaliyyəti haqqında tədqiqatların aparılması, yeni-yeni kitab və məqalələrin yazılması əvvəlki illərdə olduğu kimi bu gün də öz aktuallığını qoruyub saxlayır.

E.Məmmədovun ictimai-siyasi fəaliyyətinə aid müxtəlif mövqeli insanların yazdıqları məqalələr və işıq üzü görən müsahibələrdə tarixi faktların bilərəkdən təhrif olunması, onun müxtəlif dövrlərdəki müsahibələri ilə bağlı faktların saxtalaşdırılması, başlıqların qərəzli seçilməsi və məzmuna uyğun olmaması insanlarda yanlış təsəvvürlər yaratmaq məqsədi güdürdü.

Dövlət müstəqilliyimizin bərpasını görən və bəziləri bu gün də həyatda olan bir çox siyasətçi, yazıçı və digər şəxslərin fəaliyyəti ilə bağlı çoxsaylı elmi araşdırmalar aparılıb, dissertasiyalar yazılıb, neçə-neçə imza sahibi məhz bu mövzularda müdafiə edərək elmi dərəcə və adlar alıb. Bunların arasında çağdaş milli azadlıq hərəkatının əhatə etdiyi dövrə aid birtərəfli, subyektiv baxışla səciyyələnən dissertasiyalar da az deyil [3]

Təəssüf ki, dolğun faktiki materiallarla zəngin olan, çağdaş Azərbaycan tarixinin önəmli səhifələrini özündə əks etdirən milli azadlıq hərəkatı və onun liderlərindən biri kimi E.Məmmədovun ictimai-siyasi fəaliyyəti hələ də obyektiv təhlilə, rəsmi elmi tədqiqata cəlb olunmayıb.

1988-ci ildən vüsət alan Azərbaycan milli azadlıq hərəkatının yetirdiyi bütün şəxsiyyətlər xalqımız üçün əziz, dövlətçiliyimiz üçün dəyərli, onların rəhbərliyi ilə XX əsrin sonlarında Azərbaycanın dövlət müstəqilliyinin bərpası tariximizin parlaq səhifələridir. Lakin son illər Azərbaycan tarixinə aid dəyərli kitablar nəşr olunsa da, bu dövr hələ də özünün kompleks şəkildə, obyektiv elmi tədqiqni tapmayıb.

Araşdırmalar göstərir ki¸ süni maneələrə baxmayaraq¸ E.Məmmədovun ictimai-siyasi fəaliyyəti milli azadlıq hərəkatının digər liderlərindən fərqli olaraq¸ az da olsa araşdırılıb. Lakin haqqında kitablar, elmi məqalə və publisist yazılar nəşr edilməsinə baxmayaraq, bütün bunlar onun ictimai-siyasi fəaliyyətinin cüzi bir hissəsinə işıq salır.

E.Məmmədovun ictimai-siyasi fəaliyyəti ilə bağlı tarixşünaslığın tədqiqi belə bir qənaətə gəlməyə imkan verir ki, bu istiqamətdə tədqiqata bir neçə dissertasiya mövzusu cəlb etmək olar. Özü də bunlar nəinki tarix və siyasi elmlər üzrə fəlsəfə doktorluğu, hətta elmlər doktorluğu səviyyəsində dissertasiyalar da ola bilər. Bütün bunlar onun ictimai-siyasi fəaliyyətinin tədqiqinin əvvəlki illərdə olduğu kimi bu gün də aktual olduğunu sübut edir.

E.Məmmədovun ictimai-siyasi fəaliyyəti ilə bağlı araşdırmaları şərti olaraq iki qrupa bölmək olar. Birinci qrupa bilavasitə onun fəaliyyətinə həsr olunmuş kitablar, elmi və publisistik məqalələri [1;2], həmçinin E.Məmmədovun müsahibələri, onun haqqında yazılmış məqalələr və digər yazılardan ibarət kataloqu aid etmək olar. Bu kataloqda “Meydan”, “Azadlıq”, “Millət”, “Aydınlıq”, “Yeni Müsavat”, “Hürriyyət”, “İstiqlal” qəzetlərində1990– 2004-cü illərdə dərc olunmuş 1280 müsahibə, məqalə və digər yazılar, eləcə də məlumat xarakterli qısa arayışlar toplanıb [77]. Bu materiallar gələcəkdə tədqiqatçıların işini asanlaşdıra, onların elmi araşdırmalarına dəstək ola bilər. İkinci qrupa isə digər şəxslərlə yanaşı, E.Məmmədovun da fəaliyyətinə bu və ya digər dərəcədə aidiyyəti olan kitablar, elmi və publisistik məqalələri [4], 1988– 1991-ci illərdə müdafiə edilmiş dissertasiyaları [3] daxil etmək olar.

Bunlardan əlavə, AMİP Foto-video Laboratoriyasının cari arxivində Azərbaycan Milli Azadlıq Hərəkatı və sonrakı dövrlər haqqında saxlanılan çox zəngin materiallar toplanıb ki, bunların da tədqiqatçılar tərəfindən daha geniş araşdırılmasına ciddi ehtiyac var.

İctimai-siyasi xarakterli kitab və məqalələrlə yanaşı, Bəxtiyar Vahabzadə, Nəbi Xəzri, Rəfiq Zəka, Cahan Ələkbərli, Sürəyya Mirabdullayeva, Rəhim Saraylı, Üzeyir Əlizadə, Rəfael Əmrahov, Tahir Ələkbərli, Qələmə Orucov, Əli Çərkəzoğlu, Şamo Bərgüşadlı, Vitali Şmelyov və başqa şairlərin E. Məmmədovun ictimai-siyasi fəaliyyətinə həsr elədikləri 20-dən artıq şeir də var ki, bunlardan da onun fəaliyyətinin tədqiqində istifadə etmək mümkündür [33,s.43;59]. Bu şeirləri yenidən nəşr edərək oxuculara təqdim etmək əvvəlki illərdə olduğu kimi bu gün də öz önəmini itirməyib.

1997-ci ildə nəşr olunmuş “Azərbaycan ictimai-siyasi həyatında mühafizəkarlıq ideologiyası” kitabı [30] Azərbaycan Milli İstiqlal Partiyasının əsaslandığı sağ-mərkəzçi ideologiyaya həsr olunub. Kitab girişdən və “Nüfuzlu mühafizəkar partiyalar haqqında məlumat”, “Çağdaş Azərbaycanda mühafizəkarlığın yeri və rolu”, “Müasir dövrdə milliyyətçilik və milli münasibətlər”, “Azərbaycanda mühafizəkarlıq və liberalizmin oxşar və fərqli cəhətləri” başlıqlı fəsillərdən ibarətdir. Kitabda E.Məmmədovun sağ-mərkəzçi ideologiya haqqında fikirlərinə istinad edilib. Məsələn, cəmiyyəti antoqonist siniflərə parçalayaraq, vətəndaş müharibəsi təbliğ edən kommunist ideologiyasına qarşı AMİP-in vətəndaş sülhü, azərbaycançılıq ideyasını irəli sürdüyünü qeyd edən E.Məmmədov yazır: “Bizim partiyanın proqramında sinfi ayrı-seçkilik qətiyyən qəbul edilmir. Bizim üçün millət var və millətin hər bir nümayəndəsi bizim üçün əzizdir. Millətin yaxşısı da, pisi də bizimdir. Biz çalışmalıyıq ki, millətin pisləri az, yaxşıları daha çox olsun. [30, s.16]

1998-ci ildə nəşr olunmuş “Etibar Səlidar oğlu Məmmədov – 100 sual, 100 cavab” kitabı [31] Azərbaycan Respublikasında 1998-ci ildə keçirilmiş prezident seçkilərində E.Məmmədovun seçki kampaniyası üçün nəşr olunub. Kitabda E.Məmmədovun 1990–1998-ci illərdə müxtəlif taleyüklü məsələlər haqqında 100 suala cavabları toplanıb.

1999-cu ildə nəşr olunmuş “Azərbaycan Milli İstiqlal Partiyası – qurultaydan qurultaya – Azərbaycanda milyonların inandığı partiya” kitabı [32] 1991–1999-cu illəri əhatə edir. Kitabda AMİP-in aşağıdakı beş qurultayında partiyanın sədri E.Məmmədovun hesabat məruzələri nəşr olunub:

* AMİP I (Təsis) qurultayı (3-4 iyul 1992);
* AMİP II (Növbədənkənar) qurultayı (5 sentyabr 1993);
* AMİP III (Fövqəladə) qurultayı (16 sentyabr 1995);
* AMİP IV qurultayı (24-25may 1996);
* AMİP V (Fövqəladə) qurultayı (6 dekabr 1997).

Kitabda həmçinin görkəmli şəxsiyyətlərin AMİP və onun lideri haqqında fikirləri, partiyanın həyatında baş vermiş əlamətdar hadisələri özündə əks etdirən “AMİPin inkişaf xronikası (1991–1999)” da öz əksini tapır. Kitabın sonunda ingilis dilində rezüme nəşr olunub.

2003-cü ildə nəşr olunmuş “İstiqlal tarixini yaradanlar (1972–1992)” kitabı [33] E.Məmmədov və onun silahdaşlarının ictimai-siyasi fəaliyyətinə həsr olunub. “Müəllifdən” başlıqlı ön sözlə başlayan kitab girişdən və “Azərbaycanda 70-ci illər tələbə hərəkatı”, “Çağdaş Azərbaycan milli azadlıq hərəkatının istiqlal dövrü (fevral 1988–18 oktyabr 1991)", “Azərbaycan Respublikasının dövlət müstəqilliyi-

nin beynəlxalq aləmdə tanınması sahəsində diplomatik fəaliyyət (noyabr-dekabr 1991)", “Azərbaycan dövlət müstəqilliyinin möhkəmləndirilməsi və demokratik cəmiyyətin bərqərar olması uğrunda mübarizə”, “Azərbaycan Milli İstiqlal Partiyasının təsis edilməsi (15 oktyabr 1991–3-4 iyul 1992)” başlıqlı 4 fəsildən ibarətdir.

“Çağdaş Azərbaycan milli azadlıq hərəkatının istiqlal dövrü (fevral 1988–18 oktyabr 1991)" adlanan 2-ci fəsil “Azərbaycan milli azadlıq hərəkatının ilkin mərhələsi (fevral 1988 - yanvar 1990)" və “Əvvəl istiqlal, sonra hürriyyət (yanvar 1990–18 oktyabr 1991)” başlıqlı iki yarımfəslə bölünür. Kitaba həmçinin Azərbaycan mətbuatında E.Məmmədov haqqında dərc olunmuş siyasi yumorlardan seçmələr də daxil edilib.

2004-cü ildə nəşr olunmuş “Sədərəyin mərd mübarizləri” kitabı [34] XX əsrin sonlarında erməni təcavüzünə mərdliklə sinə gərən, öz mübarizəsi ilə xalq arasında “Döyüşən şəhər”, “Naxçıvanın qeyrət qalası”, “Alınmaz qala” kimi tanınmış Sədərəyin mübariz insanları, o cümlədən Azərbaycan Milli İstiqlal Partiyasının Sədərək təşkilatının fəaliyyətinə həsr olunub. Kitabda qeyd olunur ki, erməni quldurlarına qarşı mübarizədə Naxçıvana, o cümlədən də Sədərəyə yaxından kömək göstərən vətənpərvər şəxslərdən biri də Azərbaycan Milli İstiqlal Partiyasının sədri, millət vəkili Etibar Məmmədov olub. AMİP Sədərək təşkilatının sədri, Naxçıvan Ali Məclisinin deputatı Arif Əliyev kitabda bu məsələ ilə bağlı belə bir maraqlı məlumat verir: “1992-ci il yanvar ayının 21-də ermənilərə qarşı döyüşlərdə silah və sursata zəruri ehtiyac hiss olunduğu bir vaxtda Azərbaycan Milli İstiqlal Partiyasının sədri, millət vəkili Etibar Məmmədov Naxçıvan MR Baş nazirinin müavini Azər Məmmədov ilə birlikdə sübh tezdən Sədərəyə gəlmişdi. Həmin gün hava çox soyuq, şaxtalı idi. Onlar rus əsgərlərinin nəzarətində olan sərhəddən Türkiyə ilə Naxçıvan arasında hələ tam istifadəyə verilməmiş, sonradan "Ümid körpüsü" adlandırılan körpü vasitəsilə un yüklənmiş maşınlarda Azərbaycan Milli Ordusu üçün, o cümlədən Naxçıvan MR Müdafiə Komitəsinin döyüşçüləri üçün xeyli sayda silah və sursat gətirmişdilər. Həmin silahların

bir qismi E.Məmmədov tərəfindən Sədərəyin müdafiə-

çilərinə verilmişdi”. [ 34, s. 69]

2004-cü ildə nəşr olunmuş “Azadlıq və demokratiya mübarizləri (1988–2003)” kitabı [35] Azərbaycanın gənc şəhərlərindən olan Mingəçevir əhalisinin 1988–2003-cü illərdə azadlıq və demokratiya uğrunda mübarizəsinə həsr olunub. Kitabda Azərbaycan Milli İstiqlal Partiyası Mingəçevir şəhər təşkilatının yaranması və mübarizələrlə dolu 11 illik fəaliyyəti araşdırılıb. Kitaba Azərbaycan Respublikasında 1998-ci il Prezident seçkilərində prezidentliyə namizəd E. Məmmədovun 20 sentyabr 1998-ci il tarixində Mingəçevirin baş meydanında on mindən artıq seçici ilə görüşü və görüşdən sonra şəhər sakinlərini qəbul edərək, onların problemləri ilə tanış olması haqqında məlumat və görüş-mitinqdən çəkilmiş şəkillər də daxil edilmişdir.

“E.Məmmədovun “Lefortovo gündəliyi” kitabı 20 Yanvar faciəsi və hadisədən sonrakı dövrü öyrənmək üçün əhəmiyyətli mənbədir. Müəllif Moskvada 25 yanvar 1990-cı il tarixdə həbs olunaraq, Lefortovo həbsxanasına gətirildiyi gündən 31 iyul 1990-cı il tarixinə qədər baş vermiş hadisələri xronoloji ardıcıllıqla qələmə alıb.

“Lefortovo gündəliyi” kitabının yazılmasına səbəb isə E.Məmmədovun 20 Yanvar faciəsindən sonra Moskvaya gedərək, 25 yanvar 1990-cı il tarixdə Azərbaycanın Daimi Nümayəndəliyində mətbuat konfransı keçirməsi və bundan sonra həbs edilməsi ilə əlaqədardır. Onun həbsini həyata keçirən təpədən-dırnağa kimi silahlanmış dəstə xüsusi vəhşilik və qəddarlıq göstərərək, qadınların və uşaqların ağlaşmasına məhəl qoymamış, nümayəndəliyin binasında xeyli dağıntılar törətmişdi. E.Məmmədov özü hadisəni belə qiymətləndirmişdi: “Bircə nəfər adam üçün Azərbaycanın Daimi Nümayəndəliyinin hücumla tutulub dağıdılması və sonra həmin adamın həbs edilməsi imperiyanın böyük qorxu içində olduğunu, zəifliyini göstərir və bu zəifliyə nail olmaq bizim böyük məqsədimizdir”. [36,s.430]

N.Telmanqızının 1998-ci ildə nəşr olunmuş “Etibar Məmmədov və Azərbaycanın xarici siyasəti” kitabı [24] giriş, 4 fəsil, 17 yarımfəsil və nəticədən ibarətdir. Kitaba E.Məmmədovun müxtəlif ölkələrə səfərləri, xarici ölkələrdə və ölkə daxilində müxtəlif dövlət başçıları, rəsmi nümayəndələr, səfirlərlə keçirdiyi görüşlər və bu görüşlərdən çəkilmiş şəkillər daxil edilib.

Tarixçi alim Kərim Şükürovun “Azadlıq mücahidi Etibar” məqaləsində E.Məmmədovun milli azadlıq hərəkatının lideri kimi keçdiyi mübarizə yolu qısa şəkildə işıqlandırılıb. Məqalə E.Məmmədov həbsdə olan zaman – 1990-cı ilin avqust ayında dərc olunub. Həmin dövrdə qətiyyətli şəxsiyyətin əhali arasında böyük nüfuzu, xalqın ona etimadı xüsusi vurğulanıb. Bu onun həbsdən azad olunması üçün milyon yarımdan çox imzanın toplanmasında özünü göstərirdi. Məqalədə qeyd olunan “Millətin təəssübkeşini xalqdan ayırmaq istəyirlər. Bu mümkün deyil. O hər bir azərbaycanlının qəlbindədir...” sözləri həmin dövrün siyasi ab-havasını obyektiv olaraq düzgün əks etdirir. [ 21]

Aydın Balayev və Rasim Mirzənin 2000-ci ildə nəşr olunmuş “20 Yanvar hadisələri. Sənədlər, mövqelər, şərhlər (1990–2000)” adlı kitabı [7] faktiki materialların çoxluğu baxımından digər kitablardan fərqlənir.

Kitabda 1988–1990-cı illərdə Azərbaycanda gedən və son nəticədə 20 Yanvar hadisələrinə gətirib çıxaran proseslər təhlil edilib, müxtəlif dövlət orqanları, ictimai-siyasi qurumların 20 Yanvar hadisələrinə münasibətini əks etdirən sənədlər yer alıb, həmin hadisələrin bilavasitə iştirakçısı olmuş siyasi və ictimai xadimlərin mövqeləri işıqlandırılıb. Kitab ön söz və üç bölmədən ibarətdir.

“1989-cu ildə Azərbaycanda ictimai-siyasi durum. Milli hərəkatın yüksəlişi” adlanan ikinci hissədə xalq hərəkatının liderlərindən biri E.Məmmədovun 1989-cu ildə bilavasitə rəhbərlik etdiyi və iştirakçısı olduğu hadisələr, o cümlədən 1989-cu il iyulun 16-da Bakıda yarımleqal şəraitdə AXC-nin təsis konfransının keçirilməsi və oktyabrın 5-də Respublika Nazirlər Soveti tərəfindən rəsmən qeydə alınması, AXC-nin rəhbərliyi ilə 29 iyun, 5 və 12 avqustda keçirilmiş çoxminli izdihamlı mitinqlər və əksər müəssisələrin qoşulduqları xəbərdarlıq tətilləri, sentyabrın 23-də Azərbaycan Ali Sovetinin növbədənkənar sessiyasında “Azərbaycan SSR-in suverenliyi haqqında” Konstitusiya qanununun qəbul edilməsi, dekabrın 24-də AXC-nin mətbu orqanı olan “Azadlıq” qəzetinin ilk nömrəsinin 200 minlik tirajla çapdan çıxması və digər hadisələr qısa şərh olunub.

“Moskvanın Azərbaycanda milli hərəkatı məhv etmək cəhdi. 20 Yanvar hadisələri” adlanan 3-cü hissədə AXC-nin 1989-cu ilin sonlarına yaxın əhalinin əksər hissəsinin rəğbətini qazanması, rəsmi hakimiyyətin isə xalqın etimadını tamamilə itirməsi nəticəsində faktiki olaraq klassik ikihakimiyyətliliyin yaranması, Ali Sovetə 1990-cı ilin martında keçirilməsi nəzərdə tutulan seçkilərdə AXC-nin qələbəsinin qaçılmaz olmasının Moskvanı təşvişə salması və bunun qarşısını almaq və digər respublikaların gözünü qorxutmaq üçün 20 Yanvar faciəsini törətməsi və s. məsələlər şərh edilib.

Kitabın “Sənədlər, şərhlər” adlanan 2-ci bölməsində “Azərinform”un məlumatları, DQMV-də və bəzi başqa rayonlarda fövqəladə vəziyyət elan edilməsi haqqında SSRİ Ali Soveti Rəyasət Heyətinin 15 yanvar 1990-cı il tarixli fərmanı, AXC İdarə Heyətinin 15, 26, 27, 29 yanvar və 2 mart tarixli bəyanatları, 1989-cu il noyabr-dekabr aylarında vəziyyət haqqında informasiyası və digər sənədlər verilib. Kitabda bundan başqa, 30-31 oktyabr 1990-cı il tarixdə keçirilmiş məhkəmədə E.Məmmədovun çıxışı,Azərbaycan SSR Ali Soveti və Azərbaycan KP MK-nın qəbul etdiyi sənədlər, 20 Yanvar hadisəsi ilə bağlı müstəqil araşdırmaların nəticələri, hadisə ilə bağlı Azərbaycan SSR Ali Soveti Komissiyasının rəyi və Azərbaycan Respublikası Ali Sovetinin 24 mart 1994-cü il tarixli qərarı nəşr olunub. [36, s. 405-408]

Ə.Tahirzadənin 1997-ci ildə nəşr olunmuş “Meydan – 4 il 4 ay (Azərbaycan Xalq hərəkatı haqqında gündəlik qeydlər)” adlı iki cildlik kitabında [22;23] Azərbaycanda, xüsusilə də paytaxt Bakı şəhərində baş vermiş (fevral 1988–iyun 1992) hadisələr xronoloji ardıcıllıqla təsvir olunub. Kitabda Xalq hərəkatının liderlərindən E.Məmmədovun ictimai-siyasi fəaliyyəti haqqında da məlumatlar, faktlar var. Məsələn, kitabdakı “19-20 yanvar 1990 (gecə)” başlıqlı yazıda qeyd olunur ki, E.Məmmədovun televiziyada yeni bəyanatı (müraciəti) oxumasına imkan verilməyib. [23, s.36-37]

Kitabda həmçinin 22 yanvar 1990-cı ildə, şəhidlərin dəfn günü keçirilmiş mitinqdə E.Məmmədovun xalqa müraciətinin mətninin səsləndirilməsi haqqında da məlumat var: “Saat 16-25. Etibar Məmmədovun xalqa müraciətinin mətni səsləndirildi. Gizli fəaliyyətə keçən Etibar Məmmədov buna məcbur olduğunu yazırdı. O, yanvarın 19-da MK-da Moskva nümayəndələri və Polyaniçko ilə söhbətinin müfəssəl gedişini yazıb xalqa çatdırdı. Bildirdi ki, Primakov ona deyib ki, biz Vəzirovu sizin tələbinizə görə götürə bilmərik. Onu götürəcəyik, ancaq öz işimiz kimi, əgər Xalq Cəbhəsinin tələbi ilə olsa, Azərbaycanın azadlığı ilə bizim aramızda 2-3 addım məsafə qalar.

[23, s.54]

Kitabda həmçinin 16 oktyabr 1991-ci ildə E.Məmmədovun təsis etdiyi “Millət” qəzetinin sıfırıncı nömrəsinin (xüsusi buraxılış) nəşr olunması haqqında da məlumat var. “Poliqrafiya baxımından yüksək səviyyədə (rəngli) hazırlanmışdı... 30 min nüsxə çıxan qəzetdə əsasən siyasi sənədlər çap olunub” [23, s.253]. Kitabda eyni səciyyəli çoxsaylı məlumatlar xronoloji ardıcıllıqla verilib.

Tarixçi, politoloq Zurab Toduanın kitabında [69] dünya dövlətlərinin Azərbaycana təsiri, Azərbaycan Xalq Cəbhəsi, o cümlədən də Azərbaycan milli azadlıq hərəkatının liderlərindən biri, AXC İdarə Heyətinin üzvü E.Məmmədovun ictimai-siyasi fəaliyyəti, AXC-nin xalqın dəstəyi ilə 1992-ci ildə hakimiyyətə gəlib, 12 aydan sonra hakimiyyətdən getməsi səbəbləri, Heydər Əliyevin böyük siyasətə qayıtması və rəqiblərinə qalib gəlməsindən bəhs olunur.

E.Məmmədovun ictimai-siyasi fəaliyyətinə aid olan digər kitab və məqalələrin tarixşünaslıq baxımından təhlili kitabın ayrı-ayrı fəsillərində verilib.

Müvafiq kitab, məqalə, müsahibələrin nəşr illərinə diqqət edəndə aydın olur ki, bunlarda hər hansı bir hadisə ilə bağlı məsələlərə dönə-dönə müxtəlif vaxtlar, fərqli siyasi şəraitlərdə yenidən qayıdılıb. Üstündən xeyli müddət keçəndən sonra hər hansı hadisə barədə yeni yazılara baxanda obyektiv məlumatlarla yanaşı, qərəzli münasibətə də rast gəlmək olur. Bəzən müsahibəni götürən jurnalistlər yazıya bilərəkdən saxta, məzmuna uyğun olmayan, taleyüklü məsələlərlə bağlı deyilmiş fikirlərin dəyərini aşağı salmaq, oxucuları çaşdırmaq məqsədi güdən başlıqlar qoymaqdan da çəkinməmişlər.

Kompleks elmi tədqiqat əsəri kimi araya-ərsəyə gələn bu kitabı hazırlayanda E.Məmmədovun fəaliyyətinə dair kitablar, elmi məqalələr və özünün müsahibələri ilə yanaşı, siyasi opponentlərinin müxtəlif qəzetlərdəki yazılarından da istifadə olunub.

E.Məmmədovun azadlıq və demokratiya uğrunda mübarizəsinin tarixşünaslıq baxımından qısa təhlili sübut edir ki, bu mövzuda bir sıra kitab və məqalələr yazılsa da, hələ görüləsi işlər çoxdur. Gələcəkdə bu mövzuda tədqiqatların davam etdirilməsi, yeni-yeni əsərlərin yazılmasına ciddi ehtiyac var.

# Gənc liderin 1972–1975-ci illər tələbə hərəkatında iştirakı

***Mən hələ Universitetdə oxuyanda***

***xalqımızın acı taleyi haqqında çox düşünmüşəm...***

***Elə o vaxtdan xalqın haqq işi uğrunda mübarizə aparmaq alovu ürəyimi yandırırdı.***

Etibar Məmmədov

[46, 7 dekabr 1990]

Azərbaycan Dövlət Universitetində (hazırda Bakı Dövlət Universiteti) XX əsrin 70-ci illərində baş vermiş tələbə hərəkatı haqqında geniş oxucu kütləsi arasında məlumat yetərincə deyil. Bu mövzu ilə bağlı bir sıra məqalələr [5]nəşr olunub və bir sıra kitablarda məlumat verilib. [33, s.10-18; 36, 338-34]

Çağdaş Azərbaycan milli azadlıq hərəkatında Bakı Dövlət Universitetinin xüsusi rolu danılmazdır. Hal-hazırda fəaliyyət göstərən siyasi partiya liderlərinin əksəriyyəti əsasən bu universitetin yetirmələridir. E.Məmmədov bu barədə belə deyir: “Azərbaycanda xalq hərəkatının başlanmasını tələbələrin adı ilə bağlayırlar. BDU-nun tələbələri, müəllimləri həmişə milli azadlıq hərəkatının öncülləri olublar”. [ 49, 14 Noyabr 1992]

Bu dövrdə digərlərindən fərqli olaraq, xüsusi nəzarətdə olan Tarix fakültəsində tələbələrin mübarizə ruhunun daha güclü olması, fikrimizcə, fakültənin özünün mahiy yətindən irəli gəlirdi. Tarix fakültəsində bu dövrdə mövcud olan şərait milli duyğu və vətənpərvərlik hissinin inkişafına müəyyən şərait yaradırdı. Belə bir mühitdə tələbə hərəkatının gənc lideri, tələbəlik dövrünün ilk illərindən təqiblər, təzyiqlərə məruz qalan, qətiyyət və mübarizliyi ilə tələbə yoldaşlarının rəğbətini qazanan E.Məmmədov kommunist rejiminə qarşı məqsədyönlü mübarizəyə başlamışdı.

Ə.Elçibəy bu məsələ barədə sonralar belə yazırdı: “1971-1974-cü illərdə Universitetdə tələbə hərəkatı özünü büruzə verirdi. Məqsəd gəncliyi gələcəyə hazırlamaq idi”. [9, s.9]

1972-ci ilin avqustunda BDU-nun tarix fakültəsində qəbul imtahanı zamanı öz cavabları ilə müəllimlərin diqqətini çəkən Etibarın – 17 yaşlı gəncin sonradan SSRİ imperiyasının dağılması prosesinin əsasını qoyacaq Azərbaycan milli azadlıq hərəkatının liderlərindən biri olacağını o vaxt heç kim təsəvvürünə gətirə bilməzdi. Lakin E.Məmmədovun tələbəlik illərinin əvvəlindən öz cəsarəti, gözüaçıqlığı, haqsızlığa qarşı mübarizəyə hazır olmasıyla seçilməsi, o dövrdə başqaları üçün qaranlıq qalan və müasir dövrdə də elmdə mübahisəli olan mövzulara marağı onun gələcəkdə siyasi liderliyə yüksəlmək potensialından xəbər verirdi.

Hələ indi də alimlər arasında mübahisəli mövzu olan, tarixin müxtəlif dövrlərində bilərəkdən saxtalaşdırılmış Azərbaycan xalqının etnogenezi problemi ilə birinci kursdan məşğul olmağa başlayan E.Məmmədov tez-tez Elmlər Akademiyasına gedərək, bu problemlə məşğul olan Z. Bünyadov, İ.Əliyev, M.İsmayılov və digər görkəmli tarixçi alimlərlə fikir mübadiləsi eləyirdi.

E.Məmmədov siyasi mübarizəyə xalqımızın mənşəyi, soykökünün obyektiv tədqiqi ilə başlamışdı. Çünki haqqı müdafiə etmək üçün haqqın özünü tapmaq, başqalarına da bu hissi aşılamaq onun əsas məqsədlərindən biri idi. E.Məmmədov sonralar tələbəlik illəri haqqında belə deyirdi: “Mənim tələbəlik illərim 70-ci illərə təsadüf edirdi. 70-ci illərdə milli ruhun oyanması prosesi gedirdi. Gənclər bir çox məsələlər, xüsusən də Gülüstan, Türkmənçay müqavilələri ilə bağlı məsələləri, Azərbaycanın nə zaman müstəqil olacağı haqqında ideyaları müzakirə edirdilər. Bəzən kiçik dərnəklər də yarada bilirdik”. [49, “Millət” qəz., 21 aprel 1998]

1972-ci ildə birinci kursda oxuyanda fakültə Tələbə Həmkarlar Təşkilatının hesabat seçki iclasının demokratik ruhda keçməsi, tələbələrin yuxarıların təzyiqinə qarşı duraraq, öz istədikləri nümayəndələri rəhbər orqanlara seçməsi və digər tədbirlər bir çox tələbə yoldaşları kimi E.Məmmədovda da böyük ruh yüksəkliyi yaratmış, onun öz gücünə inamını artırmışdı. O, çarizmin imperiya siyasətini yeni formada davam etdirən sovet dövlətinin şovinist siyasətini tələbələr arasında tez-tez tənqid edir, SSRİ-dəki mövcud totalitar rejim və digər məsələlər haqqında söhbətlər aparır, ayrı-ayrı dərslərdə müəllimlərə irad tutaraq, “SSRİ tarixi” adı ilə Rusiya tarixinin tədris olunmasına etirazını bildirir, tariximizin saxtalaşdırılması, dərs proqramında Cənubi Azərbaycan mövzusuna geniş yer verilməməsi, Şah İsmayıl, Cavad xan, Səttarxan, Xiyabani kimi şəxsiyyətlər, Gülüstan və Türkmənçay müqavilələri haqqında əsl həqiqətlərin gizlədilməsini tənqid edirdi.

1959-cu ilin dekabrında Tbilisidə keçirilən Zaqafqaziya Respublikalarının İctimai Elmlər Üzrə İkinci Elmi Əlaqələndirmə Müşavirəsində tədqiqat üçün digər mövzularla yanaşı, “Zaqafqaziyanın Rusiyaya birləşməsinin mütərəqqi əhəmiyyəti” mövzusu da müəyyən edilmiş, 1964-cü ilin aprelində bu münasibətlə Bakı, Yerevan və Tbilisidə Zaqafqaziya elmi idarələrinin sessiyaları olmuşdu. Respublikalarda keçirilən bu elmi sessiyalarda Zaqafqaziyanın Rusiyanın tərkibinə daxil olmasının bu regionun həyatında böyük rol oynadığı, onun mütərəqqi əhəmiyyəti geniş qeyd edilmişdi.

Bakıda M.F.Axundov adına Opera və Balet Teatrında

28 may 1964-cü ildə, yəni Azərbaycan Xalq Cümhuriyyə tinin 46-cı ildönümündə “Azərbaycanın Rusiya tərkibinə daxil olmasının 150 illiyi” münasibətilə təntənəli iclas keçirilmiş, iclasda Sov.İKP MK Rəyasət Heyətinin üzvü, Sov.İKP MK katibi N.V.Podqornı təbrik nitqi söyləmiş, şair Süleyman Rüstəmin “Rus qardaşıma” adlı şeiri oxunmuş, bununla bağlı digər respublikaların mətbuatında məqalələr dərc edilmişdi. Moskvadan bu mövzu ilə bağlı hətta “Azərbaycanın Rusiyanın tərkibinə daxil edilməsi” və ya “Azərbaycanın Rusiyanın tərkibinə birləşdirilməsi” kimi ifadələrin yazılmasına da icazə verilməmiş, yalnız “Azərbaycanın Rusiyanın tərkibinə birləşməsi”, yəni könüllü şəkildə daxil olması kimi verilməsi tələb olunmuşdu. [37, s. 216-217]

Şair Bəxtiyar Vahabzadə, tarixçi alimlər Ziya Bünyadov, Mahmud İsmayılov, Süleyman Əliyarlı buna etiraz edərək, Azərbaycanın Rusiyaya birləşmədiyini, çar Rusiyası tərəfindən işğal olunduğunu bildirmiş, bu kimi tədbirlərə etiraz etmişdilər. Belə vətənpərvər mövqelərinə görə hər üç tarixçiyə sonradan töhmət verilmiş, Bəxtiyar Vahabzadə isə özünün “Gülüstan” poemasına görə təzyiqlərə məruz qalmışdı. Bu ziyalıların işğalın könüllü birləşmə kimi təqdim edilməsi, yəni tarixin saxtalaşdırılmasına etirazları ölkə əhalisinin əksəriyyəti tərəfindən razılıqla qarşılanmışdı.

E.Məmmədov bu şəxslərin obyektiv mövqeyindən təsirlənərək, 70-ci illərin əvvəllərində Azərbaycanın Gülüstan və Türkmənçay müqavilələri ilə Rusiyaya könüllü birləşmədiyini, onun çar Rusiyası tərəfindən işğal olunması ideyasını tələbələr arasında yayırdı. Gənc vətənpərvər və onun əqidə dostlarının təşəbbüsü ilə Bəхtiyar Vahabzadənin “Gülüstan” poeması təbliğ olunurdu. Azərbaycanın birliyi və istiqlalı uğrunda mübarizə aparmış Səttar xan, Şeyx Məhəmməd Xiyabani və Seyid Cəfər Pişəvərinin xatirəsinə ithaf edilmiş, 1959-cu ildə “Şəki fəhləsi” qəzetində dərc olunduqdan sonra yığışdırılmış “Gülüstan” poemasının makinada çap edilmiş əlyazması tələbələr arasında gizli şəkildə yayılır, poemanın məxfi qiraəti təşkil edilirdi:

Ağalar bilmədi birdir bu torpaq:

Təbriz də, Bakı da Azərbaycandır! Bir elin ruhunu, dilini ancaq Kağızlar üstündə bölmək asandır.

[37, s. 218]

E.Məmmədov rəsmi sovet tarixşünaslığının təbliğ elədiyi “Azərbaycanın Rusiyaya birləşməsi” fikrini tənqid edərək, işğala siyasi qiymət verilməsi, o dövrdə yasaqlanmış bir çox mövzuların obyektiv tədqiq olunmasına can atır, çarizmin Qafqazda yeritdiyi işğalçı siyasəti sovet rejiminin yaradıcılarının öz sözləri ilə tənqidə məruz qoyur və deyirdi: “1828-ci ildə yazılmış “Qafqazın idarə olunması haqqında xüsusi mülahizələr” adlı sənəddə belə göstəriş var: “Oradakı əhalini rus dilində danışmağa, yazmağa və düşünməyə məcbur etmək lazımdır”. Başqa dildə danışmaq olar, lakin sən başqa dildə düşünməyə məcbur edilirsənsə, öz xalqın üçün itmiş adamsan. Ona görə də təhsil milliləşdirilməli, rus maarifinin tərcüməsinin Azərbaycan məktəblərində zorən tədrisinə son qoyulmalıdır. Öz dilini unudub, onu kölə vəziyyətinə salmış imperiyanın dilinə “könül bağlayan”, beləliklə də, yadlaşan, əcnəbiləşən adamın böyük xalqa rəhbərlik etməsi faciədir”. [46, 4–8 fevral 1991]

Hazırlıq işləri başa çatandan sonra, nəhayət, E.Məmmədovun rəhbərliyi ilə 1974-cü il oktyabrın 24-ü saat 18.00-da Azərbaycan Dövlət Universitetinin (hazırda

BDU) tarix fakültəsinin yerləşdiyi binanın (indiki İqtisad Universitetinin binası) 3-cü mərtəbəsində yarıqaranlıq bir auditoriyada keçirilmiş iclasda gizli təşkilatın əsası qoyuldu. [46, 19–26 mart 1993]

Təşkilatın əsas fəaliyyət istiqamətləri Azərbaycanın müstəqilliyi, Cənubi Azərbaycanla Şimali Azərbaycanın birləşməsi ideyalarını yaymaq, ölkəyə rusların axınının qarşısını almaq, beynəlmiləlçilik bayrağı altında xalqımızın ruslaşdırılmasına qarşı etiraz etmək, Respublikanın sərvətlərinin Moskva tərəfindən istismarına qarşı çıx maq, dövlət idarələrində ana dilinin dövlət dili kimi işlədilməsinə nail olmaq və s. məsələlərdən ibarət idi.

E.Məmmədov çarizmin və kommunist rejiminin müsəlman əhaliyə qarşı ayrı-seçkilik siyasətini faktlarla ifşa edərək yazırdı: “Rus imperiyası yaranandan bəri xristian və müsəlman əhalisinə münasibətdə ikili siyasət yeridilirdi. Əgər işğal edilmiş ərazilərin əhalisi xristian idisə, idarəçilik sistemi əsasən yerli zadəganları qulluğa qəbul edib, onlara arxalanmaqla qurulurdu. Müsəlman regionlarında isə köklü zadəgan nəsilləri fiziki cəhətdən məhv edilir, mühacirətə məcbur olunur və s. vasitələrlə sıradan çıxarılmaqla tamamilə idarəçilikdən uzaqlaşdırılırdı. Qalan zadəganlar isə hüquqları məhdudlaşdırılmaqla imperiyadan tam asılı vəziyyətə salınırdı”. [46, 1–8 mart 1991]

Təşkilatın mübarizə vasitələri üçlük qruplar yaratmaq, gizli dərnəklərin sayını çoxaltmaq, digər dərnəklərlə məxfi əlaqələrə girmək, tələbələr arasında təbliğatı gücləndirmək, qəzet buraxmaq, tələbələrin gizli çıxışlarını təşkil etmək və s. məsələlərdən ibarət idi. Təşkilatın yığıncaqlarında “Asiya və Afrika ölkələrinin tarixi” fənnindən dərs deyən Əbülfəz Əliyevin (Elçibəy) təqib olunmasına münasibət bildirilir, milli adət-ənənələrimizi bərpa etmək üçün yollar axtarılırdı. Bütün yığıncaqlarda Cənubi Azərbaycan məsələsinə xüsusi yer verilir, B. Vahabzadənin “Gülüstan” poeması tələbələr tərəfindən mübarizəyə çağırış simvolu kimi həvəslə oxunurdu. Bu dövrdə digər fakültələrdəki milli ruha malik tələbələrlə sıx əlaqələr yaradılmışdı. Novruz bayramı günü – 1975-ci ilin mart ayının 21-də Fəxri Xiyabanda Şıxəli Qurbanovun məzarı önündə rus müstəmləkəçiliyinin davamı olan sovet imperiyası əleyhinə mitinq keçirmiş Jurnalistika fakültəsinin tələbələri ilə həmrəylik ifadə eləyən münasibətlər yaradılmışdı.

E.Məmmədovun rəhbərlik etdiyi təşkilat sonrakı hadisələrdə mühüm rol oynamış divar qəzeti ilə bağlı işi 1974-cü il dekabrın 21-də başa çatdırdı. Gizli yığıncaqda məqalələrin yazılması konkret şəxslərə tapşırılmışdı. E.Məmmədovun rəhbərlik etdiyi gizli iclasda onun tələbə yoldaşları ilə yanaşı, digər şəxslər də iştirak etmişdilər.

80-ci illərin axırlarından Xalq hərəkatının fəal üzvü, hazırda Almaniyada yaşayan Ələsgər Siyablı öz kitabında 70-ci illər tələbə hərəkatı, E.Məmmədovun rəhbərlik etdiyi təşkilat haqqında yazır: “Etibar bəygilin qrupu divar qəzetində Güney Azərbaycan probleminə həsr olunmuş bir məqalə dərc etmişdilər. Bu məsələ fakültədə böyük qalmaqala səbəb olmuşdu”. [20, s.18]

E.Məmmədovun rəhbərlik etdiyi təşkilatın hazırladığı “Odlar Yurdu” adlanan qəzetin başlığı alov dilimləri ilə haşiyələnmiş, sağ tərəfdə Babək, sol tərəfdə Səttarxanın obrazları əks olunmuşdu. Qəzetdəki “Cənubi Azərbaycan Milli Hökuməti” (1945-1946) adlı məqalənin müəllifi Etibar Məmmədov, “Odlar Yurduna müraciət” başlıqlı məqalənin müəllifi Boris Sadıxov, Vyetnam, Almaniya, Çin və başqa parçalanmış dövlətlərin, o cümlədən də Azərbaycanın birləşməsi uğrunda mübarizə ideyasına həsr olunmuş məqalənin müəllifi isə Kərim Şükürov idi. Bundan başqa, qəzetdə M.Şəhriyarın “Azərbaycan” şeiri də verilmişdi. Qəzetin tərtibatı və şəkillərin çəkilməsi Ələsgər Naxiyevə məxsus idi.

Dekabrın 21-də saat 13.30-da qəzetin dekanlığın yaxınlığındakı divardan asılması ilə fakültədə vəziyyət gərginləşmişdi. Əvvəl fakültənin dekanı, professor M.Qazıyev tələbələrə bu cür məqalələrlə qəzet çıxarmağın təhlükəli olduğunu başa salmağa çalışaraq, şənbə günü olduğundan bazar ertəsi bir yerə yığışıb, onun özünü də redaksiya heyətinə daxil etməklə, “Odlar Yurdu”nun əvəzinə yeni bir qəzet çıxarmağı məsləhət görmüşdü. Lakin növbəti tənəffüsə çıxarkən tələbələr fakültənin “Bakı Soveti” yaxınlığındakı binasına universitet rektorunun, DTK-nın universitetə təhkim olunmuş kuratorunun gəldiyini görmüşdülər. Yeni gələn şəxslər dekandan fərqli olaraq, redaksiya üzvlərinə qarşı hücuma keçmiş, tələ-

bələri universitetdən xaric və hətta həbs etdirəcəkləri ilə hədələmişdilər. E.Məmmədovun rəhbərliyi ilə 18-19 yaşlı bu gənclər bütün məqalələri “Azərnəşr”in buraxdığı kitablar əsasında yazdıqlarını bildirsələr də, buna məhəl qoyan olmamışdı.

Üç gündən sonra redaksiya heyətinin universitetdən xaric olunması haqqında əmr hazırlanmışdı. Dekabrın 24-də E.Məmmədov və redaksiya heyətinin digər üzvləri rektorun qəbuluna gətirilmiş və onlardan tələb olunmuşdu ki, bu işə onları “Asiya və Afrika ölkələrinin tarixi” kafedrasının müəllimi Əbülfəz Əliyevin təhrik etdiyi barədə izahat yazsınlar. Lakin tələbələr bundan qəti imtina etdikdə rektor qəzəblənərək onların universitetdən xaric olunmaları haqda əmr verəcəyi ilə təhdid etmişdi. Bu hadisəni tarix elmləri doktoru, Dövlət mükafatı laureatı prof. Kərim Şükürov belə xatırlayır:“Ertəsi gün redaksiya heyətinin bütün üzvləri rektorun yanına çağırılmışdı. Rektor üç nəfər “günahkardan” başqa hamını buraxaraq, sonra üzünü Etibara tutub demişdi: “De görüm, sənə nə lazımdır? Soljenitsın, Saxarov olmaq istəyirsən?" Etibar gülümsəmişdi. İstəmişdi ki, desin, xeyr, mən Etibar kimi qalmaq istəyirəm. Lakin deməmişdi. Rektor onlara şiddətli töhmət vermişdi”.[21]

Universitetin qarşısına öz yoldaşlarını müdafiə etmək üçün çoxlu sayda tələbələrin yığışması, o zaman üçün görünməmiş mübariz ruhlu həmrəylik, universitet rəhbərliyini güzəştə getməyə məcbur etmiş və əmr icra olunmamış, lakin həmin tələbələrə qarşı nəzarət və təzyiq bütün təhsil müddətində planlı surətdə həyata keçirilmişdi. Əbülfəz Əliyevi azadlıqdan məhrum etmək üçün çoxdan fürsət axtaran DTK bu hadisədən sui-istifadə edərək 1975-ci ilin yanvarında onu həbsə almışdı.

Ələsgər Siyabov bu məsələni belə xatırlayır: *“*1975-ci il yanvarın 17-də Azərbaycan Dövlət Universitetinin Tarix fakültəsinin müəllimi Əbülfəz Əliyev... antisovet və türkçülük-milliyyətçilik ittihamı ilə həbs olundu. Əbülfəz bəy özü də həbsdən öncə o zaman universitetin Kommunist küçəsində yerləşən binasına gəlişini və tələbələri ilə görüşünü belə xatırlayır: “...paltarımı ütülədim, qalstukumu bağlayanda Azərbaycan Milli Hökumətinin baş prokuroru, rəhmətlik Firudin İbrahimi yadıma düşdü. Edam qabağı səliqə-sahmanla geyinmiş, qalstuk bağlayarkən ona demişdilər ki, bunu niyə bağlayırsan? Onsuz da səni bir azdan asacaqlar. O demişdi ki, hər halda düşmən bizi sınıq görməsin... İmtahan qurtardı, mən tələbələrə ayrı-ayrı gizli göstəriş verdim. Sonra Universitetin əsas binasına getdim, orda da “işlərimi” qurtardım və taksiyə oturub “KQB”-yə getdim. 17 yanvar 1975-ci ildə həbs edildim”. [20, s.30]

Məhkəmə prosesinin getdiyi dövrü tələbə hərəkatının ən qaynar dövrü adlandırmaq olar və bu proseslərin şəksiz lideri E.Məmmədov idi. Hökm oxunan gün Ali Məhkəmənin qarşısında çoxlu sayda milis və əsgərlərin tələbələri içəri buraxmaması ciddi etiraza səbəb olmuş, milis işçiləri ilə güclü qarşıdurma tələbələrin Ali Məhkəmə qarşısındakı bağa tərəf sıxışdırılması ilə nəticələnmişdi. Milislərin təxribat xarakterli təhqiramiz hərəkətlərinə tələbələrin ciddi etiraz etmələrinə baxmayaraq, məhkəmə prosesi başa çatana qədər bu qarşıdurma davam etmiş, milislər tələbələrin qarşısını kəsməkdə aciz qaldıqlarına görə köməyə çoxlu sayda əsgərlər göndərilmişdi. Qarşıdurmada oğlanlarla yanaşı, tələbə qızlar da böyük cəsarət nümayiş etdirmişdilər.

Bu hadisələrdən sonra tələbələrə təzyiqlər daha da artmış və nəzarət güclənmişdi. Amma bütün təzyiqlərə baxmayaraq, tələbələr mübarizənin taktikasını dəyişərək, məhkəmə prosesində özünü ləyaqətsiz aparan, yalandan şahid durmaqla Əbülfəz müəllimin həbsinə kömək edən professor, müəllim və tələbələrə fakültədə ümumi nifrətin yaranmasına nail olmuşdular. Çox təəssüf ki, Əbülfəz bəyin bu cür şəxslərə humanistcəsinə yanaşması sonrakı dövrlərdə onu yenidən xəyanətlərlə üz-üzə qoydu. E.Məmmədov bu barədə sonralar belə deyirdi: “Əbülfəz bəyin ətrafında elə adamlar var idi ki, tutulandan sonra onun evinə getməyə qorxur, onun qardaşlarına salam vermirdilər. Məhkəmədə üzünə dayananlar da oldu. İndi hərəkatda həmin adamlardan iştirak edəni də var. Mən belə adamları bağışlamazdım. Sabah Əbülfəz bəyin başına bir iş gəlsə, inanıram ki, bu adamlar keçmiş hərəkətlərini təkrar edəcəklər” [49, 9 may 1992].Uzaqgörənliklə deyilmiş bu proqnoz sonrakı dövrlərdə özünü doğrultdu – həmin şəxslər yenə də Ə.Elçibəyə xəyanət etdilər. Ə. Siyabov öz kitabında bununla bağlı yazırdı: “Əbülfəz bəyin üzünə duranlardan biri də Aydın Hacıyev idi. O, ...Hikmət

Hacızadənin əmisi oğludur”. [20.s.40]

Məhkəmədən sonra Əbülfəz müəllim haqqında məlumatları tələbələr E.Məmmədovdan alırdılar. Milli azadlıq hərəkatının yetişdirdiyi, Xəlil Rza Ulutürkün “Azərbaycan milli hərəkatının qoşa qanadı” [49, 25 aprel 1992] adlandırdığı bu iki şəxs arasında müəllim-tələbəlikdən əlavə, səmimi dostluq münasibətləri də var idi. 70-ci illər hərəkatı haqqında E.Məmmədov sonralar belə deyirdi: “O dövrün ümumi siyasətindən narazı olan adamlardan biri də mənəm. (O vaxt tələbə olmuşam.) Əbülfəz bəylə bir yerdə incidilmişəm, biz ayrı-ayrı adamlara qarşı deyil, aparılan ümumi siyasətə qarşı çıxmışıq”. [49, 21 aprel 1998]

Ə.Elçibəy respublika prezidenti olduğu vaxt özünün 1975-ci ildə həbs olunarkən aparılan istintaq və keçirilən məhkəmə prosesi ilə bağlı sənədlər qovluğu ilə tanış olanda orada Etibar Məmmədov, Mehdi Məmmədov, Rafiq İsmayılov haqqında da donoslar olduğu aşkara çıxıb. [49, s.186]

Bütün təzyiq və təhdidlərə baxmayaraq, tələbə hərəkatı məhkəmə prosesindən sonra da davam etmişdi. Nəzərə alınmalıdır ki, bütün bu olaylar sovetlər imperiyası və onun cəza aparatının hələ çox güclü olduğu 70-ci illərdə baş verirdi.

E.Məmmədov Universiteti bitirib böyük həvəslə elmi tədqiqatlarını davam etdirmək istəsə də, o dövrün totalitar rejimi buna imkan vermədi. Mübarizənin bu mərhələsində kommunist rejiminin süni əngəllərinə qarşı o, təkbaşına mübarizə aparırdı ki, bu da o dövrdə xüsusi cəsarət tələb edirdi. Gənc mübariz öz haqqını müdafiə etmək üçün Azərbaycan KP MK-ya dəfələrlə yazılı müraciət etmişdi. O öz müraciətlərində Pedaqoji institutlardan fərqli olaraq, beşillik təhsil sistemi üzrə daha yüksək ixtisaslı mütəxəssislər hazırlayan Universitet məzunlarının orta məktəblərə icbari təyinatla müəllim işləməyə göndərilməsinin qeyri-qanuniliyindən danışır, öz hüquqlarının pozulmasına qarşı çıxaraq, tədqiqatla məşğul olmaq üçün elmi işçi vəzifəsi ilə təmin olunmasını tələb edirdi.

Belə bir vaxtda – 1978-ci ilin sentyabrında dövlət təyinatı ilə Saatlı rayonunun Nərimankənd orta məktəbində müəllim işlədiyim vaxt Etibar Məmmədovun mənə (M. Zülfüqarlı) baş çəkmək üçün ora gəlməsi gözlənilməz idi. E.Məmmədovun gecə vaxtı Araz çayı üzərindəki dəmiryol körpüsünü keçərək, yanıma gəlməsi məni həm sevindirdi, həm də təəccübləndirdi. Qərib yerdə, alışmadığım kənd həyatı məni sıxdığı bir vaxtda onun gəlişi, əlbəttə ki, mənim üçün toy-bayram idi. Nə qədər elədimsə, çox qalmadı və bildirdi ki, qatarla təcili Bakıya qayıtmalıdır. Söhbətin gedişindən məlum oldu ki, Etibar bəyin də təyinatını Saatlı rayonuna veriblər. O, qısa müddətə rayona gələrək Azərbaycan KP Saatlı rayon birinci katibi Əlisahab Babayevlə görüşmüş, Mərkəzi Komitəyə yazdığı şikayət ərizəsi barədə məlumat vermiş və rayondan təyinatına imtina almağa nail olmuşdu. Bu o dövr üçün çətin əldə olunan bir uğur hesab olunurdu.

Həmin görüşümüzdə bu qanunsuz təyinata qarşı mübarizəni davam etdirəcəyini deyən E.Məmmədov öz fikrini belə əsaslandırırdı: “Bizim aldığımız Universitet diplomunda Pedaqoji insititutun diplomunda yazılan “Orta məktəbdə tarix müəllimi” ixtisasından fərqli olaraq “Tarixçi, tarix və ictimaiyyat müəllimi” ixtisasları yazılıb. Pedaqoji institutun tələbələri 4 il, biz isə 5 il oxumuşuq. Sonda bizim də Pedaqoji institutun tələbələri kimi dövlət təyinatı ilə orta məktəblərə müəllim göndərilməyimiz qanunsuz və məntiqsizdir. Əgər belə olacaqdısa, onda dövlət nəyə görə əlavə xərc çəkib bizi 1 il artıq oxudub”?

Etibar bəy tamamilə haqlı olsa da, mübarizəni, demək olar ki, təkbaşına, özü də Kommunist Partiyasının Mərkəzi Komitəsinə qarşı apardığından bu mübarizədə müsbət nəticə əldə edəcəyi heç kimin ağlına gəlmirdi.

Bu məsələ ilə bağlı E.Məmmədovu Azərbaycan KP MK-nın şöbə müdiri R.Məmmədov qəbul etmiş və onu bu fikirlərindən daşındırmağa çalışmış, lakin o, gərgin mübarizə nəticəsində istəyinə nail olmuş, Azərbaycan Dövlət Universitetinin (hazırda BDU) Tarix fakültəsində – əvvəl “Arxeologiya və etnoqrafiya” kafedrası, sonra “SSRİ tarixi (Oktyabr inqilabına qədərki dövr)” kafedrasında fəaliyyət göstərmiş, 1982-ci ildə isə imtahan verib universitetin aspiranturasına qəbul olmuş və uzun müddətdən bəri arzusunda olduğu elmi-tədqiqat işləri ilə məşğul olmağa başlamışdı.

E.Məmmədovun liderlik xüsusiyyətləri aspirantura illərində də özünü göstərirdi. Öz hüquqları ilə yanaşı, aspirant yoldaşlarının da haqlarını müdafiə edən E.Məmmədovu demokratik ruhlu şəxslər dəyərləndirsələr də, mürtəce düşüncəlilər ona daim təzyiq göstərirdilər. O, aspirantlığı dövründə başqalarından fərqli olaraq, elmi rəhbərlərinə heç bir əziyyət vermədən, heç kimdən yardım almadan tədqiqat işlərini müstəqil surətdə və müvəffəqiyyətlə aparırdı. Özünün davranışı və qabiliyyəti ilə aspirantdan daha çox, uzun illər elmi işlərə başçılıq edən təcrübəli elmi rəhbəri xatırladan E.Məmmədov fakültə ictimaiyyəti arasında ciddi hörmət qazanmışdı. “Çarizm və Zaqafqaziya ali müsəlman silki (torpaq-silk münasibətləri problemi, XIX əsrin əvvəlləri–1917-ci il)” adlı namizədlik dissertasiyasını vaxtından əvvəl – 23 dekabr 1987-ci ildə müvəffəqiyyətlə müdafiə edərək alimlik dərəcəsi alan E.Məmmədov bütün elmi və siyasi fəaliyyətini çarizm və onun varisi olan sovet imperiyasının müstəmləkəçilik siyasətinin ifşasına həsr etmişdi.

[33, s. 10-18]

Sonradan milli azadlıq hərəkatının liderlərindən birinə çevriləcək E.Məmmədovun dissertasiya müdafiə etməsi, alimlik dərəcəsi almasına da qibtə və qərəzlə yanaşanlar tapılırdı. Bəzən jurnalist müsahibəyə elə saxta başlıq qoyurdu ki, bunun insanları çaşdırmaq məqsədi güddüyünü ehtimal eləyirsən. Məsələn, tarix elmləri namizədi alimlik dərəcəsi alanda E.Məmmədovun elmi rəhbəri Bakıdan Oqtay Əhmədov, Moskvadan Karelin soyadlı professorlar olub. O, 1998-ci ilin noyabrında keçirilmiş prezident seçkilərindən təxminən bir ay sonra, hadisələrin gərgin cərəyan etdiyi vaxtda müsahibələrinin birində dissertasiya müdafiəsi ilə bağlı verilmiş suala da ötəri cavab verib. Seçkilərlə bağlı çox ciddi, taleyüklü fikirlər deyildiyi halda, müsahibənin “Etibar Məmmədov zadəganları müdafiə edib. Bu işdə ona Moskvadan Karelin adlı bir şəxs yardımçı olub” başlığıyla verilməsində məqsəd, fikrimizcə, prezident seçkilərində uğur qazanmış, özü də Moskvaya qarşı qətiyyətlə mübarizə aparan namizədin xalq arasındakı nüfuzuna xələl gətirmək və ictimai fikri çaşdırmaq olub. [51, 19 dekabr 1998-ci]

E.Məmmədov alimlik dərəcəsi alandan cəmi bir il sonra Azərbaycanda milli azadlıq mübarizəsinin gərgin və əzəmətli bir dövrü başladı və bu, ona elmi fəaliyyətini davam etdirməyə imkan vermədi. O, 70-ci illərdə sovet rejiminə qarşı tələbə kimi apardığı mübarizəni 80-ci illərin axırlarından alim, gənc lider kimi davam etdirməyə başladı. Bu işdə 70-ci illərdə topladığı təcrübənin ona, şübhəsiz ki, çox köməyi oldu. Bu məsələ barədə E.Məmmədov özü belə deyirdi: “70-ci illərdəki müzakirələrin nəticəsi idi ki, 80-ci illərin ikinci yarısında birdən-birə milli azadlıq hərəkatı geniş vüsət ala bildi”.

[49, 4 aprel1992]

# Azərbaycan istiqlalı uğrunda Etibar Məmmədovun mübarizəsinin I dövrü (fevral 1988–yanvar 1990)

***3.1. Dağlıq Qarabağda erməni separatizminin güclənməsi ilə əlaqədar vəziyyətin gərginləşdiyi***

***dövrdə Etibar Məmmədovun siyasi fəaliyyəti***

Sovet rəhbərliyinin yanlış siyasəti və beynəlxalq qüvvələrin dəstəyi ilə Azərbaycanın Dağlıq Qarabağ ərazisində və Ermənistan SSR-də öz tarixi ata-baba yurdlarında yaşayan azərbaycanlılara qarşı ermənilərin düşmənçiliyi gündən-günə güclənirdi. Ölkə vətəndaşlarını qorumaq yerinə korrupsiyaya uğramış sovet ordusunun bilavasitə iştirakı ilə azərbaycanlıların öz doğma yurdlarından kütləvi surətdə qovulması üçün ciddi hazırlıq gedir, müxtəlif təxribatlar planlaşdırılırdı. [ 37, s.261]

Dağlıq Qarabağ Muxtar Vilayəti (DQMV) Soveti deputatlarının 20 fevral 1988-ci il tarixdə DQMV-nin Azərbaycan SSR-in tərkibindən çıxaraq, Ermənistan SSR-in tərkibinə birləşməsi haqqında müraciət qəbul etməsi ilə XX əsrin əvvəllərindən qızışdırılan erməni-müsəlman, erməni-türk münaqişəsinin yeni mərhələsinin əsası qoyuldu. Bu qərardan sonra Ermənistan SSR və DQMV-də “Krunk” və “Qarabağ” komitələrinin təşkil etdiyi mitinq, nümayiş və tətillər vasitəsilə dövlət orqanlarına təzyiq göstərilməyə, mərkəzdəki havadarların köməyi ilə separatçı planların tezliklə həyata keçirilməsinə cəhdlər edilməyə başlandı. Rusiya və digər böyük dövlətlərin yaxından dəstəyi ilə Azərbaycan torpaqlarına qarşı növbəti erməni fitnəkarlığı planlı surətdə həyata keçirilməyə başlayanda Dağlıq Qarabağ separatçılarının vəhşiliklərinə etiraz olaraq, Azərbaycanda ilk dəfə tələbələrin 1988-ci il 19 fevral mitinqi keçirildi. Azərbaycan Dövlət Universiteti, Politexnik və İnşaat Mühəndisləri İnstitutları tələbələrinin kommunist rejimi dövründə görünməmiş 3-4 minlik izdihamı “Azadlıq” meyda nın dan Azərbaycan KP MK-nın qarşısına kimi daha da geniş lənərək 10-15 min adamın iştirak etdiyi böyük mitinqə çevrildi. [36, s. 361]

Mitinqdə səslənən haqlı tələblərə etinasız yanaşan Respublika və SSRİ rəhbərliyi özlərinin bu münasibətləri ilə sonrakı faciələr üçün şərait yaratdılar. Azərbaycan-erməni qarşıdurmasını gücləndirmək, Ermənistan və DQMV-də yaşayan azərbaycanlıların öz ata-baba yurdlarından vəhşicəsinə qovulmasını ört-basdır etmək üçün ermənilər və onların separatçılığını dəstəkləyən müxtəlif beynəlxalq təşkilatlar Azərbaycan daxilində faciə törətməyi planlaşdırmışdılar. Onlar bunun üçün dərin sosial-iqtisadi problemlərə malik, 83 millət və xalqın yaşadığı Sumqayıt şəhərini seçdilər.

1988-ci il fevralın 27-29-da baş vermiş Sumqayıt faciəsinin əsl təşkilatçılarının bilavasitə erməni mərkəzlərinin özlərinin olmasına aid mətbuatda və elmi ədəbiyyatda bir çox danılmaz faktlar göstərilib və onlar yetərincə ifşa olunublar. Hadisədən iki gün əvvəl varlı ermənilərin əmanət banklarından öz pullarını çıxararaq, şəhəri tez-tələsik tərk etmələri, hadisələrin səhərisi günü DQMV-də Sumqayıt faciəsi qurbanlarına abidə ucaldılması, hadisədən əvvəl Sumqayıta göndərilmiş operatorların şəhərə gətirilmiş təxribatçıların köməyi ilə çəkdikləri lentlərin qərb ölkələrində dərhal nümayiş etdirilməsi, həbs olunanlar içərisində əsl təşkilatçı Qriqoryanın olması və s. faktlar bunu sübut edir.

Sumqayıt hadisələri başlayanda – fevralın 27-si gecə bu həyəcanlı xəbəri eşidən E.Məmmədov təmkinli olma-

**İstiqlal yolu** **Etibar Məmmədov**

ğı, sayıqlığı itirməməyi və düşmən təxribatlarından dinc əhalini qorumağı məsləhət bilmiş, təəssüflə demişdi ki, ölkədə təxribatların qarşısını ala bilən real qüvvə və təşkilat yoxdur.

Sumqayıt hadisələrini mürəkkəbləşdirən əsas mə sələlərdən biri də o idi ki, bu faciənin baş verməsində SSRİ-nin dağılmasını istəyən və istəməyən həm daxili, həm də xarici qüvvələr eyni dərəcədə maraqlı idi. Onlardan hər biri bu faciədən öz məqsədlərinə uyğun maksimum istifadə etməyi planlaşdırmışdı. Lakin Sumqayıt əhalisi bu cür təxribatlara uymayaraq, faciənin əsl təşkilatçılarının ifşa olunmasında böyük fəallıq göstərdi və sovet rejiminə qarşı milli azadlıq hərəkatında ölkə əhalisinin ən fəal hissəsi kimi çıxış etdi.

E.Məmmədov sonralar şəhər sakinləri ilə görüşdə bu haqda belə deyirdi: “Sumqayıtın əhalisi Azərbaycanda başlanan milli azadlıq hərəkatının ilk günlərindən öz mübarizliyi və qətiyyəti ilə seçilib”. [49, 12 sentyabr 1992]

Sumqayıt fitnəkarlığından sonra 1988-ci il martın 2-də Ermənistanda yaşayan Azərbaycan türklərinin yeni böyük bir dəstəsi təqibdən yaxa qurtarıb Zəngilan rayonuna gəldi. Martın 10-da Yerevandan cənubdakı Mehmandar kəndinin dörd sakini qətlə yetirildi. Martın 25-də Ararat rayonunun Vedi, Şirazlı, Xalisə və Şidli kimi Azərbaycan türkləri yaşayan kəndlərində 100-dən çox ev talan edilib yandırıldı, əhalisi qovuldu. Mayın ortalarında Yerevan yaxınlığında Azərbaycan türklərinin məskunlaşdığı kəndlərə yenidən basqın edildi. Şirazlı kəndinin 880 nəfər sakini SSRİ-Türkiyə sərhədinə qaçıb orada sığınacaq tapdı. Ararat rayonunda daha beş azərbaycanlı kəndinin on minə qədər sakini silahlı erməni quldurlarından yaxa qurtarıb qaçqınlara qoşuldu. Erməni faşistləri Quqark rayonunda daha dəhşətli faciələr törətdilər. 1988-ci il noyabrın sonu, dekabrın əvvəllərində bu rayonda 70 Azərbaycan türkü qətlə yetirilmiş, təkcə Gözəldərə kəndində 6-sı qadın, 3-ü körpə olmaqla 21 nəfərin, Vartanada 17 nəfərin həyatına qəsd edilmişdi.[ 6, s.196-197]

Sumqayıt hadisəsindən sonra Ermənistanda tarixən Azərbaycan türklərinin yaşadığı və DQMV ərazisindən 2 dəfə artıq olan 8 min kv.km ərazini əhatə edən 172 kənddən 200 minə qədər əhalinin vəhşicəsinə qovul ması, bu qanlı cinayət zamanı 216 nəfərin, o cümlədən 57 qadın, 5 südəmər körpə, 18 müxtəlif yaşlı uşağın qətlə yetirilməsi gərginliyi daha da artırdı. [67, s.103]

1988-ci ildə Qərbi Azərbaycandan (indiki Ermənistan Respublikası) təkcə Azərbaycan türkləri yaşayan 172 kənd, 89 qarışıq kənd və 6 şəhərtipli yaşayış məntəqəsindən 49.928 ailə (250.000 nəfər) öz doğma yurdlarından zorla qovuldular. Bu zaman 226 nəfər soydaşımız ermənilər tərəfindən öldürülmüş (güllələnmiş, qəsdən avtomobil qəzasına salınmış, dağ yollarında donmuş və s.) 400 nəfərdən çox adam bədən xəsarəti almış, bunlardan bir çoxlarının evləri, əmlakları yandırılmışdı [10,s.8].

Ermənilərin gündən-günə azğınlaşdığı bir vaxtda K.Bağı rovun respublikaya rəhbərliyi Moskvanı qane etmirdi. Moskvanın yeni siyasətinin icrası üçün uğurlu kadr hesab olunmadığına görə Azərbaycan KP MK-nın 21 may 1988-ci il tarixli plenumunda K.Bağırov bu siyasəti daha çevik həyata keçirəcəyi ehtimal olunan Əbdürrəhman Xəlil oğlu Vəzirovla əvəz edildi. Həmin gün Ermənistanda da K.S.Dəmirçiyanın postuna S.Q.Arutunyan keçdi. Bu dəyişikliklərlə Moskva hər iki respublikada mövcud olan gərginliyin aradan qaldırılmasına nail olmaq istəyirdi. Vəziyyət isə, əksinə, sonrakı dövrdə digər müttəfiq respublikalarda olduğu kimi Azər bay canda da daha gərgin xarakter aldı. [13, s.458]

Ə.Vəzirovun – 12 il Azərbaycandan kənarda diplomatik fəaliyyət göstərən, ölkədə gedən proseslərdən xəbərsiz olan və hətta yerli dili çox pis bilən bir şəxsin erməni separatizminin gücləndiyi bir vaxtda Azərbaycana rəhbər göndərilməsində Moskvanın bir neçə məqsədi var idi: birincisi, demokratikləşmə pərdəsi altında dolayı yolla ermənilərin öz məkrli niyyətlərini həyata keçirməsinə münbit şərait yaratmaq; ikincisi, M.Qorbaçovun düşmən münasibət bəslədiyi H.Əliyevə və onun kadrlarına qarşı

**İstiqlal yolu** **Etibar Məmmədov**

mübarizədə Ə.Vəzirovdan istifadə etmək; üçüncüsü isə, onun köməkliyi ilə ölkədə başlamış milli azadlıq hərəkatının qarşısını almaq. [37, s.267-268]

Erməni separatizminə qarşı respublikada kütləvi etirazı ilk dəfə bildirən Azərbaycan Dövlət Universitetinin (hazırda BDU) kollektivi Moskva rəhbərliyinin daim diqqət mərkəzində idi. Məhz buna görə də hadisələrin təzə başladığı dövrdə Azərbaycana gəlmiş nümayəndə heyəti Universitet kollektivi ilə intensiv görüşlər keçirirdi. Görüş ərəfəsində ciddi müqavimətə baxmayaraq, E.Məmmədov Sov.İKP MK Siyasi Bürosunun üzvü Pyotr Niloviç Demiçevə yaxınlaşaraq, ona Ermənistan SSR ərazisində Azərbaycan türklərinə məxsus yer adlarının məqsədyönlü şəkildə dəyişdirilməsini sübut edən materialları və erməniləşdirilmiş 200-dən artıq toponimin siyahısını təqdim etmiş, onunla 20 dəqiqəyə yaxın erməni azğınlığı, saxtakarlığı barədə təklikdə söhbət etmişdi. Universitet kollektivi qarşısında çıxış edən Demiçev bu cavan oğlanın cəsarətini xüsusi qeyd etmiş, onun verdiyi ciddi məlumatlardan xəbərdar olmadığını təəssüflə bildirmiş, Moskvaya qayıdandan sonra bu faktları ölkə rəhbərliyinin nəzərinə çatdıracağına söz vermişdi.

E.Məmmədovun o dövr üçün böyük cəsarət, hünər tələb edən fəaliyyəti və Moskvadan gəlmiş yüksək vəzifəli şəxslərə qarşı apardığı mübarizə barədə Ə.Elçibəy deyirdi: “Etibar bəy... Universitetdə görüş zamanı... Demiçevə bütün Qarabağ məsələsini deyəndə və onunla ciddi mübahisə edəndə çoxları qorxurdular ki, onu işdən azad edəcəklər, tutacaqlar. Oğul çıxıb Demiçevi sıxır divara ki, Qarabağ məsələsində siz düz eləmirsiz, çoxları deyirdi ki, daha belə eləmə, səni tutarlar**”.** [59;60]

Sonrakı dövrlərdə də E.Məmmədov istər Azərbaycan, istərsə də Kommunist Partiyası və Sovet dövlətinin müxtəlif yüksək vəzifəli şəxsləri ilə çoxsaylı görüşlər keçirmiş, xalqdan ayrı düşmüş hakimiyyət orqanlarını onun arzu-istəkləri ilə yaxından tanış eləmək üçün məqsədyönlü fəaliyyət göstərmişdi.

Təbiidir ki, bu təbəqə xalqın taleyinə biganə qalaraq hadisələrin arxasınca sürünməkdə davam edir və istər Mərkəz, istərsə də respublika rəhbərliyinin erməni azğınlığına qarşı fəaliyyətsizliyi xalqımıza baha başa gəlirdi. Xalqın başına gələn müsibətlərin səbəblərini daxildə axtaran, ölkə daxilində düşmən ovuna çıxan respublika rəhbərliyi 1988-ci ildə 160-a yaxın qadını ermənilər əleyhinə danışdıqları üçün cəzalandırılmışdı. [72]

E.Məmmədov bütün bu faciələrin səbəbi haqqında deyirdi: “Günahkar dağılmaq təhlükəsi qarşısında istənilən cinayətə əl atmağa hazır olan imperiya və onun apardığı siyasətdir. Günahkar mövcud sistemdir”. [45, 24 yanvar]

Azərbaycan xalq hərəkatı, onun liderləri, o cümlədən də E.Məmmədovun qətiyyətli mübarizəsindən qorxuya düşən respublika rəhbərliyi bu şəxslərin ciddi nəzarət altına alınması haqqında xüsusi tapşırıqlar vermişdi. Azərbaycanın kommunist rəhbərləri ölkə əhalisinin haqlı tələblərinə düşmən münasibət bəsləyərək, genişlənən xalq hərəkatının arxasınca sürünürdü.

***3.2. Qərb mətbuatının “XX əsrin Oğuz dastanı" adlandırdığı***

***Meydan hərəkatı (17 noyabr – 5 dekabr 1988-ci il) zamanı***

***Etibar Məmmədovun ilk dəfə həbs olunması***

Ermənilərin gündən-günə azğınlaşmasına etiraz olaraq, xalq kütlələri 16 mart 1988-ci ildə Elmlər Akademiyası, 16 may 1988-ci ildə isə Azadlıq meydanında mitinqlər keçirdi. Mərkəzi hakimiyyətin 18 iyul qərarından sonra mərkəzin və yerli hökumətin məsuliyyətsizliyi nəticəsində Azərbaycan türklərinin Ermənistandan vəhşiliklə qovulmasının kütləvi hal alması xalqın səbri kasasını daşıraraq, Qərb mətbuatının “XX əsrin Oğuz dastanı” adlandırdığı meydan epopeyasının başlanmasına gətirib çıxardı. Meydan hərəkatının əsasını təşkil edən mitinq 17 noyabr 1988-ci ildə Azərbaycan Dövlət Universitetinin (indiki BDU) qarşısında başladı. E.Məmmədov öz müəllim yoldaşları ilə birlikdə izdihamın önündə indiki İstiqlal küçəsinədək gəlmiş, onlar burada küçəni avtobuslarla və trolleybuslarla kəsən milislərlə rastlaşmışdılar. Akademiyanın Əlyazmalar İnstitutunun qarşısında Ə.Elçibəy də öz silahdaşları ilə izdihama qoşulmuş və onlar birlikdə mitinq iştirakçılarının mərkəzi meydana keçməsinə şərait yaratmaq üçün küçələrə düzülmüş nəqliyyat vasitələrinin ortadan götürülməsini tələb etmişdilər. Nəhayət, İstiqlal küçəsində toplaşmış insan seli polis dəstələrini yararaq, “Azərbaycan” kinoteatrı tərəfdən Neftçilər prospektinə, oradan da sürətlə indiki Azadlıq meydanına gəlmiş və bununla da 18 gün davam edən Meydan hərəkatı başlamışdı. [33,s.21]

Azərbaycanın ərazilərinə erməni təcavüzünün başlanğıcı hesab olunan Topxana hadisəsi aşağıdakı ssenari əsasında baş vermişdi: “SSRİ Əlvan Metallurgiya Nazirliyinin Ermənistan SSR-də yerləşən Kanaker alüminium zavodunun direktoru R.N.Enqonyan DQMV XDS İcraiyyə Komitəsinin sədri S.A.Babayana xalq təsərüffatı məhsulları istehsal edən kooperativin yaradılması üçün Əsgəran rayonunun Engels adına kolxozunun ərazisində 10 hektar torpaq ayrılması üçün 31 avqust 1988-ci il tarixli 0063186 saylı məktubla müraciət edib. Məktubda Sov.İKP MK və SSRİ Nazirlər Sovetinin aqrar-sənaye kompleksində istehsal sahələrinin inkişafı haqqında 22 noyabr 1987-ci il tarixli qərarı əsas kimi göstərilib. Bu müraciətin qeyri-qanuniliyi və təhlükəsi onda idi ki, Ermənistanın hər hansı bir zavodu kooperativ yaratmaq üçün öz ərazisindən deyil, Azərbaycan ərazisindən torpaq ayrılmasını istəyirdi. Bu, SSRİ-nin ozamankı böhranlı vəziyyətindən sui-istifadə edərək, Azərbaycan ərazisinin zəbt olunmasına açıq-aşkar cəhddən başqa bir şey deyildi. Bu, DQMV Soveti deputatlarının 20 fevral 1988-ci ildə DQMV-nin Azərbaycan SSR-in tərkibindən çıxaraq, Ermənistan SSR-in tərkibinə birləşməsi haqqında müraciətindən sonra ermənilərin növbəti təxribatı idi. Topxanaya qarşı ermənilərin qəsdi münaqişənin yeni mərhələsinin əsasını qoydu.

Torpaq sahəsinin ayrılması ilə bağlı 28 oktyabr 1988-ci il tarixdə 32/212 saylı qərar qəbul olundu və qərarda Topxananın adı dəyişdirilərək, Xaçentapa kimi göstərildi. Təsdiqlənmiş tikintinin baş planına görə, ermənilər yeni qəsəbə salmaq üçün işləri Cıdır düzündən yaxşı görünən 3, 4 və 5-ci sahələrdə başlayaraq, Xankəndi istiqamətində deyil, Şuşa tərəfə genişləndirməyi nəzərdə tuturdular. Deməli, bu planda qeyd olunduğu kimi, ermənilər bu ərazidə kiçik müəssisə deyil, böyük şəhər salmağı planlaşdırırdılar ki, bu da haqlı olaraq azərbaycanlıların narazılığına səbəb olmuşdu.

Bu məsələ ilə əlaqədar ilk dəfə Azərbaycan Dövlət Təbiəti Mühafizə Komitəsi həyəcan təbili çalaraq, 16 noyabr 1988-ci il tarixdə SSRİ və Ermənistan SSR rəsmilərinə tikintinin qanunsuz olduğu və təbiətə böyük ziyan vuracağı haqda etiraz teleqramları göndərdi.

Hadisədən xəbər tutan Azərbaycan xalqı Bakının Azadlıq meydanına toplaşaraq, respublika rəhbərliyindən iki gün ərzində bu təxribata son qoymağı tələb etdi və bununla da, Azərbaycan tarixinə “Milli Dirçəliş Günü” kimi daxil olan Meydan hərəkatı başlandı.

Hadisələrin başlanğıcında Azərbaycan SSR Mənzil Ti kintisi və Sosial Bankında Topxana üçün 700075 saylı hesaba külli miqdarda pul yığılsa da, problemin həlli üçün heç bir əməli tədbir görülmədi.

Azərbaycanın ozamankı rəhbərləri Topxanada erməni təxribatını aradan qaldırmaq əvəzinə hadisələrin arxasınca sürünərək xalqın mübarizə əzmini qırmağa çalışırdılar. Xalqın tələbi ilə Azərbaycan SSR Nazirlər Soveti 24 noyabr 1988-ci il tarixdə Topxana ilə əlaqədar 466 saylı qərar versə də, dekabrın 5-dən 6-na keçən gecə meydanın dağıdılması ilə bu qərar da digərləri kimi kağız üzərində qaldı. [37, s.271-273; 42]

Etiraz aksiyalarında fəallığı ilə diqqəti cəlb edən gənc lider E.Məmmədovun fəaliyyətindən qorxuya düşən yerli hakimiyyət orqanları mitinqlərin ilk günü onu həbsə aldıraraq, o zamankı 26-lar rayonu (hazırda Səbail rayonu – M.Z.) polis idarəsinə gətirirlər. Lakin ona qarşı müxtəlif şantaj və böhtanların səmərə vermədiyini və mitinqlərin gündən-günə gücləndiyini görən ozamankı rəhbərlik E.Məmmədovu cərimə edərək azad etmək məcburiyyətində qalır. Hakim S.A.Həsənzadənin imzası ilə Azərbaycan SSR Bakı şəhəri 26-lar rayon (hazırda Səbail rayonu – M.Z.) məhkəməsinin 18 noyabr 1988-ci il tarixli qərarında göstərilirdi:

“S.M.Kirov adına ADU-nun müəllimi E.S.Məmmədov V.İ.Lenin adına meydanda icazəsiz mitinqdə iştirak etmiş və saat 11.00-da tribunada çıxış üçün mikrofon tələb edərək vətəndaşlarla mübahisə etmiş, milis əməkdaşlarının xəbərdarlığına məhəl qoymamış və ictimai asayişi pozmuşdur”. Bu süni ittihamlara əsasən məhkəmənin qərarı ilə E. Məmmədov 50 manat cərimə olunur. [33, s.22; 59]

Təqiblərə baxmayaraq, Meydan hərəkatı dövründə E.Məmmədov xarici radiostansiyalarla əlaqə yaratmaq, onlara obyektiv məlumat vermək sahəsində məqsədyönlü fəaliyyət göstərmişdi. O bu fəaliyyəti ilə ermənipərəst qüvvələrin dünya miqyasında iftiraçı və inhisarçı informasiya hökmranlığına qarşı mübarizə aparmaqla yanaşı, ölkədə gedən milli azadlıq hərəkatının daha da genişlənməsində də mühüm rol oynamışdı.

Bu dövrdəki təqiblər haqqında sonradan E.Məmmədov deyirdi: “DTK arxivləri açılmalıdır.... Açılma o demək deyil ki, onların siyahısını götürüb qəzetə tam vermək lazımdır. Komissiya yaradılmalı, o da gedib DTK-da işləməli, xalq hərəkatına qarşı iş aparanları aşkar etməlidir. Çox təəssüf ki, indi MM-də DTK-nın keçmiş işçiləri çıxış edib deyirlər ki, agentlər heç biri millətə qarşı işləməyiblər... Amma mənim əlimdə Şirin Hacıkərimovun öz əli ilə yazdığı sənəd var ki, “Dmitri” ləqəbli agent mənim haqqımda ona 1988-ci ilin dekabrında məlumat vermişdir. Alınan belə məlumatlar əsasında adamlar həbs olunurdular. Həmin arxivlər də “Dmitri”ləri, “Prozaik”ləri aşkar etmək üçün açılmalıdır ki, onlar sonra da xalqa qarşı işləməsinlər”. [49, Millət 14 noyabr 1992]

1988-ci il dekabrın 5-dən 6-na keçən gecə meydanda mitinqin zorakılıqla dağıdılmasının əsas səbəbini isə E.Məmmədov hərəkata rəhbərlik edən siyasi təşkilatın olmamasında görürdü [49, 21 noyabr 1993].

Azərbaycanın xalqın haqlı tələblərinə biganə qalan ovaxtkı kommunist rəhbərliyinin yanlış qərarı daha bir faciənin baş verməsiylə nəticələndi. 1988-ci ilin dekabrında Ermənistanda baş verən zəlzələ zamanı vəziyyətin gərginliyinə baxmayaraq, bir qrup azərbay canlı təyyarə ilə köməyə göndərildi və onlar ermənilər tərəfindən bilərəkdən qəzaya uğradıldı. Zəlzələdən dərhal sonra Azərbaycan hadisə yerinə yüzdən artıq avtok ran, buldozer, ekskavator, 70 min ton benzin, dizel yanacağı, ağ neft, 1200 ton duru bitum, 90 min ton mazut, 2800 ton maşın yağı göndərdi. Leninakana, Spitak və Kirovakana 20 hərəkət edən yanacaqdoldurma məntəqəsi, çoxlu sayda boru, kabel hədiyyə edildi. Zərərçəkənlərə ilk tibbi yardım göstərmək üçün Bakıdan sanitar maşınlarla on tibbi briqada yola salındı. 1988-ci ilin ortalarında 700412 saylı hesaba Azərbaycan 5 milyon rubl ianə köçürmüşdü. Ermənilər isə bu köməyin qarşılığında SSRİ xalq de putatı Muradyanın rəhbərliyi ilə zəlzələdən ziyan çəkmiş azərbaycanlı əhalinin yaşadıqları Qursalıdan zorla çıxarılmasına nail oldular. Azərbaycan SSR Nazirlər Sovetinin sədr müavininin rəhbərliyi ilə əhali vertolyotlarla Azərbaycanın Qazax rayonuna köçürüldü. Bundan başqa, İL-76 təyyarəsində kö məyə gələn və bilərəkdən qəzaya salınan 77 azərbaycanlıdan yeganə sağ qalan F.Balayevə yardım göstərən həkim və digər tibbi personala hədələyici vərəqələr göndərərək, ona yardım edənlərin cəzalandırılacağı bildirilmişdi. [13, s.462-463; 67, s.97]

Bütün bu faciələrə səbəb iqtidarın xalqdan çəkinməməsi, milli azadlıq hərəkatına rəhbərlik edən güclü bir təşkilatın olmaması idi.

Hərəkata rəhbərlik edəcək güclü bir təşkilatın yaradılması ideyasını təbliğ edən E.Məmmədova iqtidar 1988-ci ilin noyabrındakı mitinqlərdə mikrofon verilməsinin qarşısını alıb, çıxışına mane ola bilsə də, gənc liderin 1989-cu ildən başlayan siyasi yüksəlişinin qarşısını bütün səylərə baxmayaraq, ala bilmədi.

***3.3. AXC İdarə Heyətinin üzvü Etibar Məmmədovun rəhbərliyi ilə SSRİ-ni iflic edən kütləvi mitinqlərin, tətillərin geniş vüsət alması (mart 1989–yanvar 1990)***

Hərəkata rəhbərlik edəcək təşkilatın zəruriliyini təbliğ edən E.Məmmədov hərəkat başlanandan siyasi təşkilatın – Azərbaycan Xalq Cəbhəsinin yaradılması üçün çoxcəhətli fəaliyyət göstərirdi. 1989-cu ilin əvvəllərində “Amerikanın səsi” radiostansiyası Baltikyanı respublikaların xalq cəbhələrinin birgə yığıncağından və orada Azərbaycan Xalq Cəbhəsi nümayəndəsinin iştirakı barədə məlumat vermişdi. Bu məlumatın nə dərəcədə dəqiqliyi, ümumən, Azərbaycanda Xalq Cəbhəsinin həqiqətənmi olub-olmaması barədə suala E.Məmmədov sərt şəkildə cavab vermişdi ki, hamınız yaxanızı çəkmisiniz bir kənara, əgər istəyirsinizsə və qorxmursunuzsa, lazımi sənədləri verim, gedin öz işlədiyiniz müəssisələrdə Xalq Cəbhəsinin özəklərini yaradın!

Bu dövrdə təzyiqlər, işdən çıxarılma və həbs olunma təhlükəsinə görə əksər ziyalılar tərəddüd edərək, gözləmə mövqeyi tutsalar da, Azərbaycan istiqlalını özləri üçün amal seçən E.Məmmədov və silahdaşları 1989-cu il fevralın 25-də AXC-nin Müvəqqəti Təşəbbüs Mərkəzini yaradaraq, təsis konfransına ciddi surətdə hazırlaşmağa başladılar. Onlar 1989-cu il martın 13-də AXC Müvəqqəti Təşəbbüs Mərkəzinin qeydiyyata alınması üçün Azərbaycan SSR Ali Soveti və Azərbaycan KP MK-nın Birinci katibi Ə.Vəzirova müraciət etmişdilər. Həmin gün – martın 13-də E.Məmmədov Moskvada “XX Век и Мир” jurnalının redaksiyasında demokratik qüvvələrin nümayəndələri və jurnalistlər qarşısında çıxış edərək, Azərbaycan Xalq Cəbhəsinin yaranmasını bəyan etmişdi.

Xalq Cəbhəsinin yaradılmasının Azərbaycan üçün zəruriliyini E.Məmmədov belə açıqlayırdı: “Dünya ölkələrinin tarixi göstərir ki, Cəbhə iki cür zərurətdən yaranır: birincisi, xarici müdaxilə olanda, xaricdən təhlükə gözləniləndə; ikincisi, daxili təhlükə baş verəndə. Onda bütün qüvvələr diktaturanı, totalitar rejimi aradan qaldırmaq üçün Cəbhə yaradırlar. Bizdə isə ikitərəfli təhlükə möv cuddur... Ona görə də bu Cəbhə bütün siyasi partiyaları, təşkilatları birləşdirməli idi, yəni kollektiv üzvlük olmalı idi” [46, 7 dekabr 1990].

Azərbaycan rəhbərliyi Azərbaycanda Xalq Cəbhəsi yaradılması ideyasından qorxuya düşərək bunun qarşısını hər vəchlə almağa çalışırdı. Bu dövrdə saxta qurumlar yaratmağa, onu öz təsiri altına almağa səy göstərilirdi. Respublika rəhbərliyi digər respublikalarda yaranmış xalq cəbhələrinin fəaliyyəti, gündən-günə artan nüfuzundan ehtiyat edərək, Xalq Cəbhəsi əvəzinə El Birliyi, Milli Qurtuluş Birliyi yaradılmasını təklif edirdilər ki, bu da onların obyektiv reallığı dərk etmədiklərini, Moskvanın əlində oyuncaq olduqlarını bir daha sübut edirdi. Bütün təzyiq və təxribatlara baxmayaraq, 1989-cu il iyulun 16-da Azərbaycanın 30 rayonundan məşvərətçi səslə 240 səsvermə hüququ olan 196 nəfərin iştirakı ilə Bakıda təsis konfransı keçirildi. Azərbaycan Xalq Cəbhəsinin yaranması haqda dünya xalqlarına 22 dildə müraciət göndərildi [37, s. 275].

E.Məmmədov AXC-nin ilk İdarə Heyətinin üzvü, milli azadlıq hərəkatının rəsmi, tanınmış liderlərindən biri kimi bundan sonra özünün siyasi fəaliyyətini daha da genişləndirdi. Onun yaxından iştirakı ilə hazırlanmış aşağıdakı qətnamələri AXC təsis konfransı qəbul etmişdi:

1. *Azərbaycan Xalq Cəbhəsinin təsisi haqqında;*
2. *Azərbaycanın dövlət suverenliyi haqqında;*
3. *Azərbaycan SSR-nin iqtisadiyyatı haqqında;*
4. *Azərbaycan Demokratik Respublikası haqqında;*
5. *DQMV-də Xüsusi İdarə Forması haqqında;*
6. *Azərbaycan SSR-in bəzi yerlərindəki xüsusi vəziyyət haqqında;*
7. *Siyasi məhbuslar haqqında;*
8. *Türk xalqlarının müasir dövrdə vəziyyəti və vəzifələri haqqında;*
9. *SSRİ-də milli münasibətlər haqqında;*
10. *Ölkədəki ictimai-siyasi vəziyyət haqqında*.

AXC-nin ilk proqram və nizamnaməsi qəbul ediləndə E.Məmmədov bu və ya digər məsələlərə öz münasibətini bildirmiş, gələcək istiqamətin düzgün müəyyən edilməsinə ciddi-cəhd göstərmişdi. O bu barədə sonradan deyirdi: “Hələ Azərbaycan Xalq Cəbhəsi yaradılıb, onun nizamnamə və proqramı qəbul ediləndə orada yazılmışdı ki, SSRİ-nin tərkibində Azərbaycanın suverenliyinə nail olmalıyıq. Mən o vaxt demişdim ki, biz əsl məqsədimizi gizlətməməli, Azərbaycanın tam dövlət müstəqilliyini başlıca məsələ kimi qarşıya qoymalıyıq. Və Cəbhə bu məqsəd, bu ideya ətrafında birləşməlidir. Nizamnaməyə gələndə isə, orada göstərilir ki, Xalq Cəbhəsinə üzvlük fərdidir, təşkilat ərazi-istehsalat prinsipi üzrə qurulur, aşağıdan yuxarı bəzi formalarda tabeçilik mövcuddur. Mən buna da etirazımı bildirdim və dedim ki, Cəbhə partiya prinsipi ilə qurula bilməz. O zaman mənə etiraz etdilər, səs çoxluğu ilə qəbul olundu ki, üzvlük fərdidir. Cəbhə partiya prinsipi ilə qurulmağa başladı. Bu bizim ən böyük səhvimiz idi”. [46, 7 dekabr 1990]

AXC-nin qəbul olunmuş ilk proqramında göstərilirdi ki, “AXC-nin siyasi fəaliyyətinin əsas məqsədi SSRİ tərkibində “Azərbaycan SSR-in siyasi, iqtisadi və mədəni suverenliyinə nail olmaq, onu hüquqi dövlətə çevirməkdir”. [45, 24 dekabr 1989]

Təsis konfransında qəbul edilmiş “Azərbaycan SSR-in dövlət suverenliyi haqqında” qətnamədə isə bu məsələ belə yazılmışdı: “Azərbaycanda Demokratik Respublika quruluşu sovet sosialist quruluşu ilə əvəz edildikdən sonra onun suverenliyi böyük dövlətçilik siyasəti nəticəsində ləğv edilmiş və indiyə qədər bərpa olunmamışdır. AXC SSRİ tərkibində qalmaqla Respublikanın suverenliyinə nail olmaq perspektivini yalnız inqilabi yenidənqurma proseslərinin davam etməsi şəraitində mümkün hesab edir. AXC SSRİ-nin federativ sisteminin təkmilləşdirilməsini zəruri hesab edir”. [33, s.25]

Azərbaycanın SSRİ-nin tərkibində suverenliyinin qeyri-mümkünlüyünü yaxşı başa düşən respublika rəhbər

liyi xalqın gözündən pərdə asmaq üçün iri şəhərlərdə bu şüarı gözəgəlimli yerlərdə yazdıraraq, onun təbliğini təşkil edir və bununla da xalqı milli azadlıq hərəkatından yayındırmağa çalışırdı. Sonradan Azərbaycan KP MK katibi, akademik Ə.Daşdəmirov “Pravda” qəzetinin 24 avqust 1990-cı il tarixli sayında “Suverenliyin hüdudları” məqaləsində bu ideyanı müdafiə edərək, respublikanın digər rəhbərləri ilə əhalini yeni ittifaq müqaviləsinə doğru sürükləməyin ideoloji xəttini müəyyən etmişdi. SSRİ-nin tərkibində Azərbaycanın suverenliyi 27 aprel 1920-ci il işğalından sonra bolşeviklərin elan etdiyi müstəqil sovet Azərbaycanının suverenliyinə bənzər bir şey idi.

AXC-yə və hərəkata yalnız milli azadlıq hərəkatına görə qoşulduğunu [45, 2 avqust 1991]qeyd edən E.Məmmədov bu məsələ ilə bağlı deyirdi: “Bütün milli azadlıq hərəkatındakı kimi Azərbaycanda da müstəqilliyə nail olmağın yolu üç həlledici qüvvə – zəhmətkeş kütlələr, milli ziyalılar və milli burjuaziyanın birləşməsindədir. Ona görə də xalq hərəkatı milli azadlıq mərhələsinə qədəm qoyduğu andan yuxarıların məqsədi bu üç qüvvəni bir-birindən ayırıb, qarşı-qarşıya qoymaqdır... Partokratiya isə parazit təbəqədir. Onlar heç bir faydalı əmək sərf etmədən, ancaq tutduqları vəzifəyə görə rüşvət almaqla cəmiyyətin qanını sorur və onu mənəvi cəhətdən pozğunlaşdırır”. [45, 1-8 mart 1991]

29 iyul 1989-cu il tarixindən etibarən coşqun vətənpərvərlik dalğasının təsiri altında Azadlıq meydanında mitinqlərin yeni mərhələsi başladı. Bu mitinqlərə 1988-ci il noyabrında olduğundan fərqli olaraq, mütəşəkkil bir təşkilat olan Azərbaycan Xalq Cəbhəsi rəhbərlik edirdi. Keçən mitinqdə respublika rəhbərliyinə verilən tələblər yerinə yetirilmədiyi üçün Azadlıq meydanında avqustun 5-də keçirilən mitinqdə E.Məmmədov çıxış edərək yeni tələblər irəli sürdü:

1. *Dağlıq Qarabağda Azərbaycanın suverenliyi bərpa edilməli.*
2. *Dağlıq Qarabağ hadisələrindən sonra həbs olunanlar azad edilməli.*
3. *Hərbi vəziyyət ləğv edilməli. AXC rəsmi olaraq qeydə alınmalı, onun fəaliyyəti üçün şərait yaradılmalı.*

Azərbaycan SSR Ali Sovetinə seçkilərlə bağlı E.Məmmədov belə deyirdi: “Bu seçki xalqımızın taleyini həll edəcək. Bu dəfə də məğlub olsaq, yeni-yeni məğlubiyyətlərə düçar olacağıq”. [22, s.278]

Tələblər yerinə yetirilmədiyinə görə 150 minlik 12 avqust mitinqində E.Məmmədov mövcud siyasi durumu bir daha geniş şərh edərək demişdi: “Suverenlik – Ali hakimiyyət deməkdir. Hər bir azad ölkədə Ali hakimiyyət yalnız xalqa məxsusdur. Deməli, Azərbaycan SSR Ali Soveti bizimdirsə, xalqın tələbini yerinə yetirməlidir. Azərbaycanın suverenliyini pozan Xüsusi İdarə Komitəsi ləğv olunmalıdır. Bu idarə forması Azərbaycan xalqının iradəsinə zidd olaraq tətbiq edilmişdir, ona görə də qeyri-qanunidir... Əgər tarixə nəzər salsaq, görərik ki, bu idarə forması ilk dəfə 1920-ci ildə Azərbaycan Rusiya tərəfindən işğal ediləndən sonra tətbiq olunub. 1918-ci ildə də Dağlıq Qarabağ və onun ətrafında gərgin vəziyyətlə əlaqədar müvəqqəti xüsusi general-qubernatorluq yaradılmışdı. General Sultanovun rəhbərlik etdiyi bu general-qubernatorluq indiki üzdəniraq ermənipərəst, antimüsəlman siyasəti yeridən qurumdan fərqli olaraq, məhz Azərbaycan hökumətinin iradəsi ilə yaradılmışdı, bütövlükdə Azərbaycan hökumətinə tabe idi və vəziyyəti qısa müddətə sabitləşdirə bildi”. E.Məmmədov daha sonra bildirmişdi ki, “Azərbaycan xalqının suverenliyi uğrunda mübarizə aparanların vətənpərvər olduğunu rəhbərlər başa düşmürsə, xalqın onları başa salmağa gücü çatar”. [33, 27-28]

Mitinqin sonunda tələblər yerinə yetirilmədiyi üçün avqustun 24-nə birgünlük tətil elan olundu. Bu öz nəticəsini verdi və nəhayət, Respublika rəhbərliyi qarşıdurmadan geri çəkilməyə məcbur oldu.

Avqustun 14-də, birgünlük xəbərdarlıq tətilinin nəticələri müzakirə olunan mitinqdə Respublika rəhbər liyinin nümayəndəsi iştirak edərək, AXC İdarə Heyətini Azərbaycan KP MK-nın rəhbərliyi ilə danışıqlara dəvət etdi. Bu danışıqların və xalqın təzyiqi nəticəsində Azərbaycan SSR Ali Soveti “Azərbaycan SSR-in Dağlıq Qarabağ Muxtar Vilayətində vəziyyət haqqında” qərar (15 avqust 1989) qəbul etsə də, bu qərar da kağız üzərində qalaraq heç bir müsbət dəyişiklik etmədi.

Beş yüz minə qədər adamın iştirak etdiyi 19 avqust 1989-cu il mitinqində E.Məmmədov respublika rəhbərliyi ilə keçirilmiş görüş haqqında belə demişdi: “Rəhbərlik Yusif Səmədoğlu, Əbülfəz Əliyev, İsa Qəmbərov, Zərdüşt Əlizadə və mənimlə görüşdü. Görüş 5 saat davam etdi. Növbəti gün Yusif Səmədoğlu, Zərdüşt və mənimlə 2 saat görüş oldu... Görüşdə bunlar haqqında danışıldı:

1. *Fövqəladə vəziyyətlə əlaqədar olaraq növbədənkənar sessiyanın çağırılması haqqında. Vəzirov dedi ki, sentyabrın 12-də sessiya çağırılacaq və DQMV məsələsi qoyulacaq. Bildiyiniz kimi, bu bizim tələb deyil.*
2. *DQMV-də yaradılmış Xüsusi İdarəetmə Komitəsinin ləğvi haqqında.*
3. *DQMV-də başlamış böhranlı vəziyyətlə əlaqədar olaraq o vaxtdan bəri Azərbaycan vətənpərvərlərinə qarşı qaldırılmış məhkəmə işinin ləğvi haqqında.*
4. *Komendant saatının ləğvi haqqında.*
5. *AXC-nin təsdiqi haqqında.*

Milli qüvvələrin tam əleyhinə olduğunu bildirən Ə.Vəzirov azərbaycanlılardan ibarət heç bir qüvvənin yaranmayacağını bildirdi. Bizim tələbimiz isə belədir: “DQMVdə xüsusi komitə ləğv edilməli, milli milis bölmələri və müəssisələrdə yaradılmış milli drujina dəstələri silahlandırılıb Qarabağa göndərilməli və siyasi məhbuslar azad edilməlidir”. [22, s.288-290]

Mitinqlərdə irəli sürülən tələblər yerinə yetirilmədiyinə görə avqustun 21-22-də ikigünlük, sentyabrın 4-dən 11-nə kimi bir həftəlik ümumrespublika tətili keçirildi.

Bu kütləvi tədbirlərdən sonra Azərbaycan KP MK ilə AXC İdarə Heyəti arasında 13 sentyabr 1989-cu il tarixdə aparılan danışıqların nəticəsində 10 maddədən ibarət razılaşma protokolu imzalandı. Protokolda DQMV-də fəaliyyət göstərən Xüsusi İdarə Komitəsinin ləğv olunması, Azərbaycan SSR-in dövlət suverenliyi və iqtisadi müstəqilliyi haqqında qanun layihələrinin müzakirə edilib, İdarə Heyətinin müəyyən etdiyi qanunların qəbul olunması və s. məsələlər barədə razılıq əldə olunduğu qeyd olunmuşdu. [50, sentyabr 1989]

Bundan sonra Azərbaycan SSR Ali Sovetinin növbədənkənar sessiyası 15 sentyabr 1989-cu il tarixdəöz işinə başladı və razılaşma protokolunun DQMV ilə bağlı 1-ci maddəsinə qismən, AXC İdarə Heyətinin sessiyaya dəvət olunması, sessiyanın gedişinin televiziya ilə birbaşa translyasiyası nəzərdə tutulmuş 2-ci və 10-cu maddələrinə tam əməl olundu. Digər maddələr, xüsusilə dövlət suverenliyi və iqtisadi müstəqillik haqqında qanunun qəbul olunmasını nəzərdə tutan 3-cü maddənin ləğv edilməsi üçün Respublika rəhbərliyinin saxtakarlıq cəhdlərinin qarşısı Etibar Məmmədov qətiyyətli mövqeyi və AXC rəhbərliyi adından sessiyada çıxışı ilə alındı. E.Məmmədovun kommunist rəhbərliyin mövqeyini dəyişdirməyə məcbur edən qətiyyətli çıxışı:

“İndiyə qədər əvvəldən məlum idi ki (DQMV-də Xüsusi İdarə Komitəsi – M.Z.), nə məqsədlə yaradılır və indi təəccüblü şey deyil ki, bizim deputatlar çıxış edib deyirlər ki, ümidləri doğrultmadı. Əvvəldən ona heç ümid etməmək də olardı. Çünki o, tamamilə başqa məqsədlə yaradılmış komitə idi. Məqsədlərini də tam, lazımi qaydada yerinə yetirib indiyə qədər. Növbəti güzəştimiz, SSRİ Nazirlər Sovetinin 6 may tarixli, 384 nömrəli qərarı 22 mayda Azərbaycan SSR Nazirlər Soveti tərəfindən 225 nömrəli qərarla təsdiq olunub. Həmin qərara əsasən Dağlıq Qarabağdakı istehsalatlar, idarələr artıq başqa ittifaq idarələrinə verilməyə başlandı.

Sonuncu Xalq Deputatları qurultayı. Xalq Deputatları qurultayında, Moskvada bizim deputatlar, Azərbaycan dan seçilmiş deputatlar o qədər zəif mövqe tutdular ki, erməni deputatların qaldırdığı məsələyə heç kim cavab vermədi. Heç kim bildirmədi, rəsmi bəyanat vermədi ki, bu Azərbaycanın daxili işidir və heç bir kənar respublika, qonşu respublika bunun işinə qarışa bilməz. Ona görə də komissiya yaradıldı və komissiya göndərildi. Həmin komissiyanın da məqsədi aydındır və komissiyanın işinin nəticələri ilə bu yaxınlarda, SSRİ Ali Sovetinin sessiyasının gedişində siz, yəqin ki, tanış olacaqsınız.

Komitənin yaranması. Əgər Komitə Azərbaycanın razılığı ilə yaranıbsa, deməli, Azərbaycan hökuməti, Azərbaycan parlamenti qarşısında gördüyü işi haqqında hesabat verməlidir. Bu gün Volski bu zalda oturmalı idi və Siz deputatlara hesabat verməli idi ki, komitə yaranandan bəri nə iş görüb. Volski isə Komitə yaranandan bəri, məncə, heç Bakıya gəlməyib.

Əbürrəhman Vəzirov: Düz deyil.

Etibar Məmmədov: Gəlibsə də...

Əbürrəhman Vəzirov: Sən çox şeyləri bilmirsən deyirsən, deyir o məsələlərin hamısını bilirsən, buyurun.

Etibar Məmmədov: Bizdə indi aşkarlıqdırsa, siz bilməkdən başqa bütün xalq da bilməlidir bu məsələləri ki, gizlin qalmasın (zaldan alqışlar) və şayiələrə yol verilməsin. Şayiələr həmişə məlumat qıtlığından yaranır. Harada ki məlumat qıtlığı var, orada şayiələrin yaranması üçün ən yaxşı şərait yaranır. Ona görə də rəhbərlikdən xahiş edirəm ki...

Əbürrəhman Vəzirov: Qəzetdə yazılmışdı ki, o gəlib büromuzda da iştirak etmişdi və nə demişdi qəzetdə yazılmışdı. Varıdımı? (Yerdən: bəli). Davam eləyin.

Etibar Məmmədov: İndi məsələ elədir ki, deyirlər "bir dəli quyuya daş atdı, min ağıllı yığılıb onu çıxarda bilmədi". Ancaq biz bu ermənilərin atdığı daşı dəli daşı hesab edə bilmərik. Bu çox ağıllı düşmən tərəfindən atılmış daşdır və indiki yaranmış vəziyyətdən çıxış yollarını biz axtarmalıyıq. Yaranmış vəziyyətdən çıxış yolu indiki şəraitdə ancaq Konstitusiya, qanunvericilik yolu ilə ola bilər. İndiki

Konstitusiya isə bizə imkan vermir ki, həmin xüsusi idarə formasını ləğv edək. Çünki Azərbaycan SSR Ali Soveti Rəyasət Heyəti tərəfindən razılıq verilib və bu razılıq əgər bu gün geri götürülsə, ola bilsin ki, SSRİ Ali Soveti bunu qəbul etmədi və xüsusi idarə formasını saxladı. Komitəni başqa bir forma ilə əvəz etdi. Ona görə də birinci növbədə bu gün Xalq Cəbhəsinin mövqeyi belədir ki, Siz deputatlardan da ən böyük xahişimiz oldur ki, bunu qanunvericilik yolu ilə həll edək. Bunun üçün Azərbaycan SSR Ali Sovetinin bugünkü sessiyası rəsmi bəyanat qəbul etməlidir ki, Dağlıq Qarabağ problemi Azərbaycanın daxili işidir, Xüsusi İdarə Komitəsi Azərbaycan SSR Ali Soveti tərəfindən ləğv olunur, fəaliyyəti dayandırılır və heç bir ittifaq orqanının Azərbaycan SSR-in tərkib hissəsi olan Dağlıq Qarabağın ərazi statusunu və idarə formalarını dəyişdirməyə ixtiyarı yoxdur, səlahiyyəti yoxdur. Əgər belə bir bəyannamə qəbul edilsə və deputatlara verilmiş növbəti qanun layihəsi qanuna çevrilsə, bu qanuna əsaslansaq, Moskvada Ali Sovetin heç bir səlahiyyəti olmayacaq ki, həmin məsələləri özbaşına, Azərbaycanın razılığı olmadan həll etsin.

Bu qanun layihəsi Azərbaycanın dövlət suverenliyi haqqında Konstitusiya qanununun layihəsidir. Deputatların bir hissəsinə verilib. Deputat komissiyası tərəfindən Ali Sovetin qanunvericilik komissiyası tərəfindən yaradılıb və bu qanunun yaradılmasında, yazılmasında da Xalq Cəbhəsinin nümayəndələri iştirak ediblər. Bu qanun qəbul olunandan sonra Azərbaycan SSR Konstitusiyasında da dəyişiklik edilə bilər. Bu qanun layihəsində yazılıb: “Öz ərazisinin dəyişdirilməsinə aid məsələləri həll etmək hüququ suveren dövlət kimi yalnız Azərbaycan SSR-ə mənsubdur. SSRİ qanunları Azərbaycan SSR ərazisində ancaq Azərbaycan SSR Ali Soveti tərəfindən təsdiq edildikdən sonra qüvvəyə minir”.

Yəni Moskvada qanun verib bizi məcbur edə bilməzlər ki, həmin qanunlara riayət edək. Ancaq Siz deputatlar həmin qanunları təsdiq etdikdən sonra həmin qanunlar qüvvəyə minir.

İndi belə bir məsələ də meydana çıxa bilər. Xüsusi İdarə Komitəsi ləğv olunandan sonra onu nə ilə əvəz etmək olar. Həmin suala yenə bu Konstitusiya qanunu layihəsində cavab verilir: “Azərbaycan SSR zəruri siyasi qurumlar, o cümlədən Respublikanın suverenliyinin müdafiəsi üçün hərbi hissələr yaratmaq hüququnu özündə saxlayır. Azərbaycan SSR suveren hakimiyyətinin təminatı üçün Respublikanın Ali Soveti respublikanın bütün ərazisində, yaxud lazım gəldikdə ayrı-ayrı yerlərində xüsusi idarə formaları daxil etməklə xüsusi vəziyyət elan edə bilər. Azərbaycan SSR Ali Soveti Rəyasət Heyəti öz ərazisində Azərbaycan SSR dövlət orqanları tərəfindən həyata keçirilən xüsusi idarə forması daxil edə bilər.” Deməli, əgər bu qanun qəbul olunsa, bu qanun əsasında Azərbaycan SSR Ali Soveti Moskvanın heç bir qarışması olmadan Dağlıq Qarabağda fövqəladə hərbi vəziyyət elan edə bilər və orada xüsusi idarə forması yarada bilər. İndi ermənilərin müdafiəsi ilə məşğul olan hərbi hissələri ya oradan çıxarda bilər, bunun əvəzində bizim milis bölmələrini yerləşdirə bilər və yaxud həmin hərbi hissələri Azərbaycan SSR Ali Sovetinə, Azərbaycan SSR hökumətinə tabe etdirə bilərlər. Ancaq bu qanun dəyişiklikləri olmasa, bu mümkün deyil.

İkinci çıxış yolu nədən ibarətdir? Ermənistanla indiki dövlətlərarası münaqişəni nəzərə alıb Ali Sovet qərar çıxartmalıdır ki, Azərbaycan Sovet Sosialist Respublikası Ermənistan Sovet Sosialist Respublikası ilə münaqişə vəziyyətindədir. Bu münaqişə vəziyyətindən çıxış edərək bütün sərhədlər bağlanmalı və Azərbaycanın daxili işlərinə qarışmağa imkan verilməməlidir. Ermənistanla bütün iqtisadi əlaqələr kəsilməlidir. Hal-hazırda Azərbaycan Xalq Cəbhəsi Ermənistanın iqtisadi blokadasına başlamışdı və iki həftədən artıqdı ki, Ermənistana heç bir yükün tranzit yol ilə, dəmir yolu ilə keçirilməsinə imkan vermir. Xalq Cəbhəsi belə qətiyyətdədir ki, bu blokadanı Ermənistan hökuməti Azərbaycan xalqından rəsmən üzr istəməyənə qədər və ərazi iddiasından imtina etdiyini bildirməyənə qədər davam etdirəcəkdir. (Alqışlar)

Bu qanunvericilik yollarından başqa biri də bugünkü gündəlikdə var. Vətəndaşlıq haqqında qanun layihəsi. Sizə veriləcək. Cinayət məcəlləsində dəyişiklik etmək olar və ermənilərin separatçılıq hərəkatlarını suveren dövlətə qarşı dövlət cinayəti kimi qiymətləndirib onların vətəndaşlıqdan məhrum etmək məsələsini qaldırmaq olar. Əgər Sizin tərəfinizdən bu qanunvericilik aktları müzakirə olunub qəbul edilərsə. Ən birincisi, Sizdən Xalq Cəbhəsinin xahişi odur ki, bütün xalqın rəyini nəzərə alaraq bu gün Dağlıq Qarabağda xüsusi idarə komitəsinin yox, formasının ləğv olunması haqqında qərar çıxardasınız və qəti qərar verəsiniz ki, Dağlıq Qarabağ problemi Azərbaycanın daxili işidir, heç bir kənar respublikanın və ittifaqın bu daxili işə qarışmağa ixtiyarı yoxdur. Azərbaycanın tərkib hissəsi olan Dağlıq Qarabağın ərazi statusunu və idarə formalarını hər hansı bir ittifaq orqanı tərəfindən dəyişdirilməsinə Azərbaycan SSR Ali Soveti heç vaxt yol verməyəcəkdir. Əgər Siz deputatlar bunu etsəniz Azərbaycan xalqına böyük xidmət göstərmiş olacaqsınız... Bu gün tarixi sessiyadır. Bu gün Azərbaycan xalqının gələcəyi, Azərbaycan xalqının mənliyi Siz deputatlardan, Sizin çıxaracağınız qərardan asılı olacaq”. [76]

E.Məmmədovun çıxışından sonra Respublikanın kommunist rəhbərliyi razılaşma protokolunu pozaraq DQMV-də Xüsusi İdarə Komitəsini ləğv etmək istəmədiyinə görə AXC İdarə Heyətinin üzvü Nəcəf Nəcəfov sessiyanın tribunasından çıxış edərək Azərbaycan Kommunist Partiyasının Mərkəzi Komitəsinin birinci katibi Əbdürrəhman Vəzirovu razılaşma protokolunun əsas maddələrinə əməl etməməkdə, yalan danışmaqda ittiham etməsi sessiyanın gedişində vəziyyəti gərginləşdirdi. Ə. Vəzirov N. Nəcəfovun sözünü kəsərək onu tirbunadan uzaqlaşdırmağa cəhd etsə də, onun bu cəhdi uğursuz oldu. Bundan sonra Ə.Vəzirov tribunaya keçərək N.Nəcəfovu hədələyə-hədələyə əsas hissəsi rus dilində, az hissəsi isə səhvlərlə dolu Azərbaycan dilində rabitəsiz danışaraq Xalq Cəbhəsi rəhbərliyini əsassız olaraq ittiham etməyə başladı və birdən gözlənilmədən “Etibar, bura gəl, Etibar, bura gəl, bura gəl” deyərək Etibar Məmmədovu tribunaya dəvət etdi. AXC İdarə Heyətinin üzvü Etibar Məmmədov tribunaya yaxınlaşaraq milyonlarla vətəndaşın baxdığı televiziya ilə translyasiya olunan sessiyanın tribunasından xalqa müraciət edərək bildirdi: “Bu saziş bu dəqiqədən bütün gücünü itirdi, bütün xalq eşitsin. Sabah səhər tezdən bütün Azərbaycan üzrə ümumi tətil başlayır və bu rəhbərlik bir nəfərə qədər istefaya çıxmayana kimi tətil davam edəcək!”

Bundan sonra Ə. Vəzirov 15 dəqiqə fasilə olunduğunu elan etdi. Lakin fasilə uzun sürdü. 16 sentyabr gecə saat 1.07-də sessiya öz işini davam etdirərək “DQMV-də Xüsusi İdarə Komitəsi”ninləğv olunması haqqında qərar qəbul etdi. Bundan başqa, sessiya “Azərbaycan Sovet Sosialist Respublikasının suverenliyi haqqında” Azərbaycan SSR-in Konstitusiya qanunu layihəsini hazırlamaq üçün komissiya yaradılması haqqında da qərar qəbul edərək, komissiyaya AXC nümayəndələri Fuad Ağayevi və Tofiq Qasımovu da daxil etdi.

16 sentyabr gecə saat 1.43-də Etibar Məmmədov minlərlə insanın iştirak etdiyi izdihamlı mitinqdə xalqın qarşısında çıxış edərək dedi: “Bu qədər insanın bizi müdafiə etdiyini bilməsəydik qələbə qazanmazdıq. Bu hələ tam qələbə deyil. Addım-addım irəliləyirik, sonrakı addımlarımızı da sizin köməkliyiniz ilə daha qəti atacağıq”.

1989-cu il 23 sentyabrda uzun fasilədən sonra öz işini başa çatdıran sessiyada keçmiş SSRİ ərazisində ilk dəfə olaraq “Azərbaycan Sovet Sosialist Respublikasının suverenliyi haqqında” Azərbaycan SSR-in Konstitusiya qanunu qəbul olundu. [57, sentyabr 1989]

Bu qanunun qəbulunu Azərbaycan xalq hərəkatının ilk böyük uğuru kimi dəyərləndirmək olar. Sənəddə Respublikanın SSRİ tərkibindən çıxmasının reqlamentini müəyyənləşdirən bəndlər salınmışdı. Bu qanun SSRİ-də bu tipli ilk qanun idi və onun qəbul olunması Sovet Respublikalarında və əksər dünya ölkələrində çox böyük marağa səbəb oldu. Bu qanun Azərbaycan milli azadlıq hərəkatının beynəlxalq nüfuzunu xeyli artırdı.

E.Məmmədov bu qanunun tarixi əhəmiyyətini yüksək qiymətləndirərək demişdi: “Əslində, Azərbaycanın müstəqilliyi uğrunda mübarizə 1989-cu ilin sentyabrında Ali Sovet tərəfindən qəbul olunmuş “Suverenlik haqqında” qanunla başlandı, 1991-ci ilin avqustunda FVDK hadisələrindən sonra müstəqillik haqqında Bəyannamə Ali Sovet tərəfindən elan edildi və 1991-ci il oktyabrın 18-də “Azərbaycan Respublikasının Dövlət Müstəqilliyi haqqında” Konstitusiya Aktı ilə nəticələndi”. [ 49, 5 iyul 1997]

Xalq hərəkatının təzyiqi nəticəsində iqtidar Azərbaycan Xalq Cəbhəsini qeydiyyatdan keçirməyə məcbur oldu. Bundan əlavə, Azərbaycan KP MK rəhbərliyi ilə AXC üzvlərinin birgə iclasının protokolu təsdiq olundu.

**Azərbaycan SSR Nazirlər Sovetinin**

**Azərbaycan Xalq Cəbhəsi haqqında**

**404 nömrəli qərarı** *Bakı şəhəri, 5 oktyabr 1989-cu il* Azərbaycan SSR Nazirlər Soveti qərara alır:

1. Azərbaycan MİK və Azərbaycan XKS-nin 26 may 1932-ci il tarixli 675 nömrəli qərarı ilətəsdiq olunmuş könüllü cəmiyyətlər və ittifaqlar haqqında Qaydaya əsasən, Azərbaycan Xalq Cəbhəsinin (AXC) bir ictimai təşkilat kimi qeydə alınmaq üçün müraciəti təmin edilsin.
2. Azərbaycan Xalq Cəbhəsinin 16 iyul 1989-cu il tarixli təsis konfransında qəbul edilmiş Nizamnaməlayihəsiilə o şərtlə razılaşılsın ki, o, qurultayda qəbul edilərkənAzərbaycan SSR Nazirlər Sovetininqeyd və məsləhətləri də nəzərə alınacaq.
3. Azərbaycan SSR Nazirlər Soveti və AXC təsisçilərinin razılaşdığı məsələlərin mətni təsdiq edilsin.

***A.Mütəllibov***

**Azərbaycan SSR Nazirlər Sovetinin sədri**

***M.Nəzərov***

**Azərbaycan SSR Nazirlər Sovetinin işlər müdiri [45, № 2 1989]**

**Azərbaycan KP MK rəhbərliyi ilə**

**AXC üzvlərinin birgə iclasının**

**Protokolu**

Bakı şəhəri, 5 oktyabr 1989-cu il

İclasın gedişində aşağıdakı məsələlər razılaşdırılmışdı:

1. Azərbaycan SSR Nazirlər Soveti AXC nümayəndələrinin AXC-ni qeydiyyata alması barədə müraciətini təmin etdi.
2. 6 oktyabr 1989-cu ildən dəmiryolu blokadasının götürülməsi və 8 oktyabr 1989-cu il saat 22-00-dan bütün növ yüklərin daşınmasının təmin edilməsi haqda qərar qəbul edildi.
3. 9 oktyabr, 1989-cu ilə qədər Bakı şəhərində komendant saatı ləğv edilsin.
4. Azərbaycan SSR Ali Sovetinin hüquq şöbəsində Sovet hakimiyyəti dövründə Azərbaycan ərazisinin dəyişdirilməsi məsələsinin öyrənilməsi ilə əlaqədar ictimaiyyətin iştirakı ilə komissiya yaradılsın.
5. Mehri və Barxudarlı-İcevan magistralında hərəkətin təhlükəsizliyinin təmin edilməsi barədə tədbirlər görülsün. **V.P.Polyaniçko, R.Ə.Əliyev**

**Ə. Elçibəy [45, № 2 1989]**

Lakin bu protokolun əksər maddələri həyata keçirilmədiyinə görə etiraz aksiyaları davam etdi və ictimai-siyasi vəziyyət daha da gərginləşdi.

Maraqlıdır ki, bəzi müqayisələr aparılsa, Azərbaycanda XX əsrin 80-ci illərin axırı, 90-cı illərin əvvəllərində baş vermiş hadisələrlə Polşada baş verənlər arasında çoxlu oxşar cəhətlərə rast gəlmək olar. Polşada da Azərbaycanda olduğu kimi 1989-cu ilin avqustunda kütləvi hərəkatlar nəticəsində hökumət müxalifətlə dialoqa başlamağa və 21 maddədən ibarət saziş imzalamağa məcbur olmuşdu. Bu, “Həmrəylik” təşkilatının rəhbərliyi ilə genişlənən xalq hərəkatının ilk böyük qələbəsi idi. Lakin Polşa iqtidarı hiylə işlədərək, müxalifət nümayəndələrinin parlamentdə az sayda təmsil olunmasını təşkil etmək, sonradan siyasi və iqtisadi böhranın bütün günahını müxalifətin üstünə yıxmağa cəhd göstərməkdə davam etmişdi. Buna baxmayaraq, müxalifətin güclü müqaviməti sayəsində onların hiyləsi baş tutmamış və nəticədə “Dəyirmi masa” yaradılmışdı. “Dəyirmi masa”da katolik təşkilatı KPN-dən başqa bütün müxalif təşkilatlar təmsil olunmuşdu. İqtidar-müxalifət danışıqları nəticəsində razılıq əldə olunmuşdu ki, 4 sentyabr 1989-cu ildə ikipartiyalı parlament seçkiləri keçirilsin. Aşağı palata olan Seymə qeyri-demokratik, yuxarı palata olan Senata isə demokratik seçkilər keçirilməsi barədə qərar qəbul olunmuşdu. Aşağı palatada yerlərin 65%-i Polşa Birləşmiş Fəhlə Partiyası (Kommunist Partiyası) və onu dəstəkləyən partiyalara ayrıldıqdan sonra, 35% yerə və Senata demokratik seçkilər keçirilməsinə iqtidar mane olmadı. Nəticədə Seymdə yerlərin 35%-nə və Senatda 100 yerdən 99-na müxalifət nümayəndələri seçildi. Konstitusiyaya dəyişiklik etmək üçün Seymin dörddə üç hissəsinin səsi tələb olunurdu. İqtidaryönümlü Kəndli və Ziyalılar partiyalarının müxalifət tərəfə keçməsi ilə vəziyyət müxalifətin xeyrinə dəyişdi. Bundan sonra kommunistlər hökumət təşkil edə bilmədilər. Azərbaycanda buna oxşar vəziyyət 1999-cu ildə YAP-dan olan deputatların AMİP və ADP-ə keçməsi ilə başlamışdı. Lakin Polşadan fərqli olaraq, Azərbaycan prezidentli respublika, parlamentin səlahiyyətləri məhdud, müxalifət nümayəndələrinə qeyri-qanuni təzyiqlər çox olduğundan bu proses inkişaf edə bilmədi.

İqtidar-müxalifət dialoqunda razılıq əldə olundu ki, Seymdə müxalifətin nümayəndəsi Tadeuş Mazovetski baş nazir və 99% müxalifətdən təşkil olunmuş Senatda Yaruzelski prezident seçilsin. Bu prosesdən sonra müxalifətin təzyiqi ilə Yaruzelski istefa verdi, 20 dekabr 1989-cu ildə keçirilmiş demokratik seçkilərdə müxalifətin nümayəndəsi Lex Valensa prezident seçildi. Polyak xalqı Qərb ölkələrinin dəstəyi nəticəsində dinc yolla istədiyinə nail olsa da, Azərbaycana bu cür dəstək olmadığından xalqımız istiqlalı 20 Yanvar faciəsindən keçməklə əldə etdi. Bakıda 20 Yanvar faciəsi törədilməsəydi, Azərbaycanda da Polşada olduğu kimi seçkilərdə müxalifətin qələbə çalacağı və dinc yolla dövlət müstəqilliyinə nail olacağına heç bir şübhə yox idi. [38]

Respublika rəhbərliyinin acizliyi nəticəsində ölkədə böhran gündən-günə kəskinləşməyə başladı, 1989-cu ilin noyabr ayından mitinqlər yenidən geniş vüsət aldı. Mitinqlərdə irəli sürülən tələblərdən biri də özünün Ermənistandakı yaşayış yerini məcburi tərk etmiş 165 min azərbaycanlını Qarabağda yerləşdirməkdən ibarət idi. Lakin SSRİ Ali Sovetinin “DQMV-də vəziyyəti normal hala salmaq tədbirləri haqqında” qərarı (28 noyabr 1989) bu tələbin yerinə yetirilməsinin qarşısını aldı.

Gündən-günə genişlənən xalq hərəkatının təzyiqi ilə 1989-cu ilin noyabr ayının 28-də muxtar vilayətin idarəsi SSRİ Ali Soveti xüsusi komissiyasının nəzarəti altında Azərbaycan SSR Təşkilat Komitəsinə tapşırıldı. Bundan 3 gün sonra dekabr ayının 1-də Ermənistan Ali Sovetinin “Dağlıq Qarabağın Ermənistan SSR-ə birləşdirilməsi haqqında” qərar qəbul etməsi Azərbaycanda siyasi gərginliyi daha da artırdı.

Azərbaycanda 1990-cı ilin martında parlament seçkiləri keçirilməsi nəzərdə tutulurdu. Bu seçkilərdə xalqın böyük dəstəyini qazanmış AXC-nin qələbəsi labüd idi. Bu qələbədən sonra mövcud Konstitusiyaya görə, Azərbaycanın dinc yolla SSRİ-nin tərkibindən çıxaraq, özünü müstəqil elan edəcəyi Moskvanı bərk narahat edirdi. AXC-nin seçkilərdə qələbəsinin labüdlüyü və Azərbaycanın Moskvanın əlindən çıxmaq qorxusu imperiyapərəst qüvvələri qanlı cinayətə təhrik edirdi. Onlar Azərbaycan Xalq Cəbhəsinin strukturlarını dağıtmaq, Azərbaycanın dinc yolla müstəqilliyinin bərpasına imkan verməmək, dağılmaqda olan imperiyanın ömrünü uzatmaq və başqa regionlarda yenicə vüsət alan milli hərəkatların gözünü qorxutmaq məqsədilə Azərbaycanın paytaxtında 20 Yanvar faciəsini törətdilər.

***3.4. 20 Yanvar faciəsi ərəfəsində***

***Etibar Məmmədovun siyasi fəaliyyəti***

E.Məmmədovun 20 Yanvar 1990-cı il hadisəsi baş verdiyidövrdəki ictimai-siyasi fəaliyyəti barədə “20 Yanvar hadisələri. Sənədlər, mövqelər, şərhlər (1990-2000)” [7], “İstiqlal tarixini yaradanlar” [33],“İmperiyanı lərzəyə salan şəxsiyyətin həbsi” [39], “Tariximizin qəhrəmanlıq səhifəsi” [40],“20 Yanvardan sonrakı bəzi qaranlıq məqamlar haqqında” [41], “Siyasətdə kişilik kodeksi” [17], “Etibar Məmmədov. Moskva, 20 Yanvar, 1990-cı il” [25]və bir sıra digər kitablar, məqalələrdə geniş məlumatlar verilib.

Faciə ərəfəsi respublikada yayılan şayiələr, “Azərinform”un erməni terrorçularının qanlı cinayətləri haqqında yaydığı xəbərlər xalqın ehtiraslarını coşdurur, onu ümummilli problemlərin həllində passiv mövqe tutan rəhbərliyə qarşı müxtəlif təzyiq formalarından istifadə etməyə təhrik edirdi. 20 Yanvar faciəsinə qədər respublikanın bir sıra bölgələrində qarşıdurma qeyri-adi hadisələr və faciələrlə nəticələnmişdi.

1989-cu il dekabrın 28-dən 29-na keçən gecə ölkənin müxtəlif yerlərindən gətirilmiş yüzlərlə silahlı milisin Cəlilabadda əhalinin etiraz mitinqini zorakılıqla dağıtmaq cəhdi qarşıdurma ilə nəticələndi. Ölən və yaralananlar var idi. Bundan hiddətlənən rayon əhalisi inzibati binaları dağıtmaq, milis maşınlarını yandırmaqla zorakılığa zorakılıqla cavab vermişdi.

Cəlilabadda 1989-cu il dekabrın 8-dən etibarən fasiləsiz mitinqlər, tətillər başladı. İnzibati orqan işçiləri xalqın tərəfinə keçdi. Xalqın tələbi ilə raykomun 57 gün əvvəl təyin olunmuş birinci katibi istefa verdi. Yeni katib paytaxtdan göndərildi. Vəziyyəti nizama salmaq üçün dekabrın 27-də rayona gətirilən milis dəstələri həbslər həyata keçirdi. Qəzəblənmiş əhali hücum edib raykomun, milis idarəsinin binalarını dağıtdı, rəhbərləri döyüb qovdu. Toqquşmalarda 150-dən çox adam yaralandı. Dekabrın 29-da Xalq Hökuməti fəaliyyətə başladı. Müvəqqəti Təşkilat Komitəsi və Milli Müdafiə Şurası yaradıldı.

Yanvarın 18-də Biləsuvar və Cəlilabad rayonlarında sərhəd qurğuları dağıdıldı. 1990-cı il yanvarın 11-də AXC Lənkəran şöbəsinin qərarı ilə gecə raykom, daxili işlər şöbəsi, rabitə qovşağı, mətbəə və digər dövlət müəssisələri mühasirəyə alındı, partiya komitəsinin, hökumət orqanlarının fəaliyyəti dayandırıldı. Müvəqqəti Müdafiə

Komitəsi təsis olundu. [6, s.208;37, s.290]

**Etibar Məmmədovun 1989-cu il dekabrın 30-da Azadlıq meydanında keçirilən mitinqdə çıxışı:**

“Bugünkü və dünənki sessiyanın gedişində bildirildi ki, Cəlilabadda fövqəladə hərbi vəziyyət elan etmək istəyirlər. Bu məsələ sessiyanın gündəliyinə salınsın və orada hərbi vəziyyət elan olunsun. Bizi də özləri ilə aparmaq istəyirdilər ki, Cəlilabada bir yerdə gedək və xalq da görsün ki, Xalq Cəbhəsinin üzvləri ilə respublikanın rəhbərləri gəldi Cəlilabada və qayıdıb sessiyada hərbi vəziyyəti elan etdi.

Deməli, bu onların növbəti fırıldaqlarından biri idi və Xalq Cəbhəsini bu cür nüfuzdan salmaq istəyirdilər. Lakin biz onlarla bir yerdə getməkdən imtina etdik. Və bizim nümayəndəmiz Rəhim bəy özü müstəqil surətdə ayrıca çıxıb getdi. Oradan hərbi vertolyotla Cəlilabada yola düşdü və hal-hazırda Cəlilabadın nümayəndələri özləri onu müşayiət edib gətirirlər. İndi gəlib çatarlar.

Bunların məqsədi sessiyanın gedişində də, ondan qabaqkı söhbətlərində də, Vəzirovun danışıqlarında da yavaş-yavaş tamamilə aydınlaşır. Cəlilabadda 22 gündür ki, dalbadal, gecə-gündüz mitinqlər davam edir. Əsas tələb rayonun katibinin xalq tərəfindən seçilməsidir və bu tələbi rayon kommunistlərinin özləri elan etmişlər. 22 gün ərzində onların haqqında heç bir tədbir görülmür, ümumiyyətlə, heç demirlər ki, Cəlilabadda nə hadisə baş verir. Vəziyyət bu cür davam etdiyi bir vaxtda necə olur ki, bir gün qalmış ora gecə hücum edilir və orada milis işçilərinin əli ilə qırğın törədilir.

Əbülfəz bəyin dediyi kimi, Qarabağı biz çox böyük çətinliklərdən sonra qoruya bilmişik. Orada çox qeyrətli Tahir Əliyev adlı milis mayoru var. O çox qeyrətli milis işçilərindəndir. Akademiyanı bitirmiş mütəxəssisdir. Məcbur etdik ki, Daxili İşlər Nazirliyindən onu göndərsinlər Qubadlıya. Onda cəmi 20 milis işçisi verdilər ki, 130 kmlik sərhədi qorusun. O boyda sərhədə cəmi 20 milis işçisi verdilər və özü də tapança ilə silahlanmış. Lakin həmin ağır vəziyyətə baxmayaraq, bir gecənin içərisində əlavə olaraq 200 nəfər milis işçisini Cəlilabada göndərdilər. O cümlədən Ağdamdan, yəni ermənilərlə vuruşan sərhəd zonasından da. Ermənilərlə sərhədi qorumaq üçün milis işçilərinin çatışmadığı bir vaxtda bu da Azərbaycan üçün bir nümunə olsun ki, gələcəkdə bütün Azərbaycanda hərbi vəziyyət elan edə bilsinlər.

Konstitusiya Qanununa görə, Azərbaycan Ali Soveti istənilən yerdə fövqəladə vəziyyət elan etmək səlahiyyətlərinə malikdir. Lakin həm Dağlıq Qarabağda, həm də Cəlilabadda bunu məqsədli hazırlayırdılar. Məqsədləri də tamamilə aydınlaşır ki, birinci sessiyada nümunə kimi eksperiment olaraq Cəlilabadda fövqəladə vəziyyət tətbiq etsinlər, sonra isə Azərbaycanın başqa rayon və şəhərlərinə yaysınlar. Məqsəd birdir.

İndiki şəraitdə onların ən çox qorxduğu məsələlərdən biri qarşıdan gələn seçkilər məsələsidir. Seçkilər məsələsindən Moskva da, Bakı da çox narahatdır. Hətta Vəzirov bizə və şəxsən mənə təklif edib ki, neçə nəfər istəyirsiniz, 15-20 deputat yeri verək, bizdən əl çəkin. Ona cavab isə bu olmuşdur ki, siz istədiyinzi istəyə bilərsiniz. Kommunist partiyasına 5 və yaxud 10 yer lazımdır, biz güzəştə gedə bilərik. Nə qədər deputat yeri olarsa, o qədər də namizəd verəcəyik. Deputat yeri 360 olacaqsa, Xalq Cəbhəsinin 360 namizədi veriləcək. Hər yerə bir namizəd.

Hazırkı şəraitdə onlar seçkiləri uduza bilərlər. Bu uduzmanı, xalqın isə qalib gəlməsinin nəticələrini onlar görürlər. Nəticəsi bunların çox böyük ola bilər. İndi biz deyirik ki, rəhbərlik istefaya getsin, partiya biletləri yandırılır. Təklif olunur ki, MK blokadaya alınsın, oradakılar işdən çıxarılsın. Yaxşı, MK-nın 1-ci katibi Vəzirov çıxdı işdən, Vəzirovu əvəz edəcək bizim qüvvəmiz var? Yoxdu. Vəzirov gedəcək, yerinə Vaqif Hüseynov, yaxud Ayaz Mütəllibov gələcək, Həsən Həsənov gələcək. Yəni bunların heç birinin digərindən fərqi yoxdur. Onlar da ora özbaşına gəlməyəcəklər. Moskva tərəfindən təyin olunacaqlar. Və təyin olunduqlarına görə Moskvada Qorbaçovun ağzına baxacaqlar. O nə desə, onun diktəsini etsinlər.

Və burada məqsəd tamamilə birdir. Məqsəd odur ki, hakimiyyət xalqa verilsin. Hakimiyyətin də xalqa verilməsində bir orqan var: Qanunverici orqan. Ali Sovet. Ali Sovet Xalqın əlinə keçəndən sonra nə Mərkəzi Komitə, nə Vəzirov, nə də başqası artıq qanunverici orqana göstəriş verə bilməz. Və onda heç partiya biletlərini yandırmaq lazım olmayacaq. Partiyanın Ali Sovetin daxili işlərinə qarışmağa ixtiyarı olmayacaq. Ali Sovetdə xalqın nümayəndələri çox olmadığı üçün 6-cı maddəni çıxara bilmədilər ki, hər şeyə partiya rəhbərlik edir. Əgər Ali Sovet xalqın əlinə keçsə, biz həmin maddəni, "rəhbər qüvvə partiyadır" maddəsini Konstitusiyadan çıxararıq. Bir partiya heç bir xalqa rəhbər qüvvə ola bilməz.

Bununla bizim ən son məqsədlərimizdən biri Dağlıq Qarabağ məsələsini həll etməkdir. Bu məsələni isə, artıq iş o yerə çatıb ki, ancaq qüvvə hesabına həll edə bilərik. Hanı bizim o qüvvəmiz? Nəticəsi o ola bilər ki, biz müəyyən dərəcədə xalqın ruhunu qaldırsaq da, müəyyən nəticələr əldə etsək də, bunlar çox böyük qan hesabına başa gələr. Qan tökməkdən heç kim qorxmur. Vətən, torpaq o vaxt vətən olur ki, onun üzərinə övladının qanı tökülsün. Ancaq havayı qanın tökülməsinin mən şəxsən əleyhinəyəm. Bizim silahlı qüvvələrimiz yaradılmalıdır. Keçən sessiyada yadınızdadırsa, biz Suverenlik haqqında Konstitusiya qanununa müvafiq olaraq Azərbaycanın milli hərbi qüvvələri yaradılması təklifini irəli sürdük, maymaq deputatlar onun əleyhinə səs verdilər. Lakin indi Ali Sovet xalqın əlinə keçsə, biz həmin maddəni də Konstitusiyaya sala bilərik və onun əsasında hərbi qüvvələrimizi yarada bilərik. Və istədiyimiz vaxt hərbi qüvvələri, hərbiləşdirilmiş qüvvələri, yəni milisi də silahlandıra bilərik. Və onun ətrafında Ermənistanla xüsusi əlaqələri kəsə bilərik, hətta müharibə də elan edə bilərik. Moskvanın da, rəhbərliyin də ən çox qorxduğu bir şey var ki, o da Azərbaycanın SSRİ-dən ayrılması qorxusudur.

İndi meydana bir milyon adam yığılsa da, MK-nı bir ay mühasirədə saxlasa da, biz buna nail ola bilmərik. Buna iki yol var: ya qanunvericilik yolu ilə – Ali Sovetin qərarı ilə buna nail ola bilərik, ya da üsyan yolu ilə.

Üsyana biz indi hazırıqmı? Ona görə də sabah, bir, ya iki aya biz ola bilsin ki, üsyana getməyə də məcbur olaq. Lakin bütün bu yolları sınaqdan çıxarandan sonra, artıq başqa çıxış yolu qalmayanda xalq üsyan etməlidir. Və xalqın da üsyan etməyə hüququ var, heç kim bu hüququ onun əlindən ala bilməz. Lakin bu üsyana da hazırlıq lazımdır, bu hadisələrə də hazırlıq lazımdır. Hazırlığı isə gərək elə edək ki, tələsə-tələsə təndirə düşməyək. Bu hadisələr iki ildir davam edir. Bizə iki ildir deyirlər ki, səbirli olmaq lazımdır, təmkinli olmaq lazımdır. Artıq səbir də tükənib, təmkinə də vaxt yoxdur. Lakin məsələləri hərtərəfli düşünüb həll etməliyik.

Tez-tez yada salırlar ki, Rumıniya. Rumıniya müstəqil dövlət idi. Ona görə də Rumıniyada müstəqil dövlətin müstəqil ordusu var idi. Düzdür, həmin ordu üsyan ərəfəsində, üsyanın ilk günlərində xalqa atəş açdısa da, lakin sonra xalqın üsyanına qoşuldu və həmin diktaturanı devirdi. İndi bizim milis Cəlilabadda bu diktaturanın, bürokratiyanın əmri ilə xalqa atəş açacaq. Və biz bunu gördük, bu olacaq da.

Azərbaycanda 700 minlik ordu var, bu orduya qarşı vuruşmaq üçün əgər lazım olacaqsa, biz qüvvələrimizi səfərbər etməliyik və buna hazır olmalıyıq. Ordunu müharibəyə hazırlıqsız aparan komandir ən azı ölüm cəzasına məhkum olmalıdır. Çünki əgər bir nəfər şəxs öz qanı üçün cavab verirsə, ordunun komandiri, ordunun başçısı ordudakı neçə yüz min adamın qanı üçün, canı üçün cavab verməlidir. Ona görə silahsız, hazırlıqsız xalqı üsyana çağırmaq, mənim fikrimcə, avantüradır. Lazım olanda üsyan da olacaq və bunun müddəti də var. Və bir də təkrar edirəm, 2 il dözmüşük, 2-3 ay da dözərik. İki-üç ay ərzində seçki kampaniyası başlanmalıdır. Yəni dünən deputatların üçdə ikisi orada olmadığı üçün onlar həmin qanunu – seçki haqqında qanunu qəbul edə bilmədilər və bu məsələ ayın ikisinə qalıb.

Seçki haqqında qanun qəbul olunandan 3 ay sonra seçkilər keçirilməlidir. Vaxtın uzanması bürokratiyanın, Moskvanın xeyrinədir. Üç gün bundan əvvəl Polyaniçko “Pozisiya” verilişində deyib ki, “vremya iqraet na nas”. Yəni vaxtın uzanmağı onlara xeyirdir. Və orada açıq-aşkar deyir ki, nəticəsiz mitinqlər, nəticəsiz tətillər Xalq Cəbhəsini xalqın gözündən salır və Xalq Cəbhəsindən uzaqlaşmağa məcbur edir xalqı. Əhalinin əksər hissəsi tam şüurlu surətdə bunu başa düşür. Ancaq elə hissəsi də var ki, doğrudan da, bu tətillərin, mitinqlərin bu cür uzanmasının, məsələlərin bilərəkdən, qəsdən respublika aparatı tərəfindən həll olunmamasının səbəbini başa düşməkdə çətinlik çəkir.

Bütün bunlar da ona gətirib çıxara bilər ki, xalqın yeganə ümidi olan Xalq Cəbhəsinə xalq öz ümidini itirsin və ondan sonra tamamilə otursun evində, seçkilərdə iştirak etməsin və ondan sonra Vəzirov məlumat versin ki, 98,5% iştirak edib və xalqın istədiyi adamlar seçilib. Bununla da, köhnə bürokratik aparatın yerində qalmasına şərait yaranar. Onlar indi xalqın yeganə ümidini sındırmaq üçün düşməncəsinə vasitələrə əl atırlar.

Tətilləri keçirdikdən sonra yadınızdadırsa, dekabrın 1-dən 16-na qədər un olmadı. Bunlar təsadüfi deyildi. Bütün məlumatları almışdıq ki, respublikanın nə qədər ərzaq ehtiyatı var. Bilə-bilə mağazalara vermirdilər ki, xalqın arasında süni surətdə narazılıq yaratsınlar və desinlər ki, tətillərin nəticəsi aclıqdan başqa heç nə vermir.

Biz birinci tətildən çox böyük qələbələr qazanmışdıq. Həmin qələbələrdə Xalq Cəbhəsi təsdiq etmişdi ki, kütləvi surətdə seçkilərdə iştirak edə bilər. Bundan başqa, suverenlik haqqında qanunun qəbul olunmasına biz nail olmuşduq. Lakin ikinci tətilin nəticəsi bir qədər ondan aşağı olduğu üçün bundan xalqda narazılıq yaratmaq üçün istifadə edirdilər. Əgər birinci tətildə xalqın əməkhaqqını ödəməyə razılıq vermişdilərsə, ikinci tətildə, dekabr tətilindən sonra Respublika Prezidenti televiziya ilə elan etdi ki, əməkhaqqı ödəniləcək. Amma əmək haqqı ödənilmir əhaliyə. Süni surətdə aclıq yaradırlar ki, Xalq Cəbhəsindən narazılıq yaransın.

Bundan başqa, Xalq Cəbhəsindən narazılıq yaratmağa tamam başqa yollar da var. Şəhərdə müəyyən yerlərdə iğtişaşlar salırlar və hər yerdə də deyirlər ki, Xalq Cəbhəsinin nümayəndələri filan yerdə filankəsi söydülər və filankəsə sataşdılar.

Yollardan biri də əhalinin öz arasında bir-biri ilə vuruşmasının təşkil olunmasıdır ki, o da Xalq Cəbhəsi pərdəsi altında aparılır. Yəni rayonlarda aclıq məsələlərində cəbhəni yönəldiblər raykom katibləri dəyişikliyi ilə məşğul olmağa. Onda da tayfalardan, nəsillərdən istifadə edirlər. Rayonları bölüblər iki hissəyə. Katibin əleyhinə Xalq Cəbhəsinin əli ilə iş aparırlar və sonra ikinci qrup Xalq Cəbhəsinin əli ilə katibi çıxarıb yerinə öz nümayəndəsini qoymaq istəyir. Bu mafiyalar və onların da nümayəndələri kəndlərə, nəsillərə, tayfalara bölünürlər və katib davasının üstündə bunların öz davası başlanır.

Tayfa davası başlamaqla, birincisi, Xalq Cəbhəsini nüfuzdan salmaq, ikincisi isə, əhalini bir-biri ilə vuruşdurub xalqın başını qatmaq istəyirlər və bu da onların növbəti siyasətlərindən biridir.

Növbəti siyasətlərindən biri də xalqı parçalamaq üçün yerli-gəlmə məsələsinin ortaya atılmasıdır. Bakının özündə didərginlərlə yerli əhalini bir-biri ilə vuruşdurmaq istəyirlər. Hətta bu məsələ gedib rayonlara da çıxıb. Mən eşitmişəm ki, Şuşada, deyirlər, yerli şuşalılar, bir də gəlmə şuşalılar. Ağdamda deyirlər, yerli ağdamlılar, gəlmə ağdamlılar. Bu bütün əhalinin arasında aparılan məqsədyönlü işin nəticəsidir. Bununla istəyirlər xalqın başını qatsınlar, onu başqa məqsədlərdən uzaqlaşdırsınlar. Və indiki vəziyyətdə bizim yeganə bir yolumuz var. Azərbaycan Xalq Cəbhəsi bu sessiyada təklif etmişdir ki, konstitusiya qanunu əsasında Konstitusiyaya əlavələr edilsin. Yəni Konstitusiyaya əlavələr o şəkildə edilsin ki, Azərbaycanın özü fövqəladə vəziyyət elan edə bilsin. Və bizim tələbimiz odur ki, Ali Sovetdə Ermənistanla bütün əlaqələrin kəsilməsi və rəsmi surətdə onlara müharibə elan edilməsi ilə bağlı qərar qəbul edilsin.

Əsas məsələlərdən biri də, Dağlıq Qarabağ əhalisi respublika ali hakimiyyət orqanına, hökumətinə tabe olmadığı üçün Ali Sovet qərar çıxarmalıdır ki, Dağlıq Qarabağın erməni əhalisi Azərbaycan vətəndaşlığından məhrum olunub Azərbaycandan çıxarılmalıdır. Bunlar bizim tələblərimizdir və ayın ikisindəki sessiyada bu tələbləri biz yenidən təkrar edəcəyik və çalışacağıq ki, orada Ali Sovetin ətrafında təzyiq gücü olmaqla bu qərarı çıxarmağa məcbur edək.

Seçki qanununun qəbul olunmasından sonra seçki kampaniyasının başlanmasına məcbur edəcəyik ki, vaxtı uzatmasınlar və xalqın arasında çaxnaşma yaranmasın. Əgər bunu biz edə bilməsək, deməli, seçki qanununun uzadılması, seçki kampaniyasının uzadılması bizim ziyanımıza olacaq. Bundan başqa, biz istefa tələb edirik. Bu istefaya ya tətil yolu ilə nail olmaq olar, ya üsyan yolu ilə. Tətilin nəticələri məlumdur. İndi yeni tətillərə başlamaq üçün bizim imkanımız yoxdur və hazırkı şəraitdə bu bizim özümüzə ziyandır. Tətil bir-iki həftədən sonra yenə keçirilə bilər. İndi biz nə edə bilərik? İndi bizim yeganə yolumuz var – seçkilərə hazırlaşmaq, seçkiləri mütəşəkkil surətdə keçirmək və həmin dövrə qədər bu məsələləri həll etmək.

Dağlıq Qarabağ məsələsinə aid olan işlər. Biz bunu açıq deyirik, Dağlıq Qarabağa müəyyən qüvvələrimizi silahlandırıb göndəririk, lakin silahımız çatışmır. Xalq Cəbhəsinin üzvləri yığışıb gediblər, sərhəddə yerləşiblər və vuruşmalarda iştirak edirlər, yaralananlar da var, ölənlər də. Lakin yenə təkrar edirəm, buna bizim öz qüvvəmiz çatışmır, silah çatışmır. Ali Sovetdən tələblərimizin biri də odur ki, Azərbaycanın milis qüvvələri daim silahlandırılsın, Azərbaycanda hərbi səfərbərlik elan edilsin və hərbi qüvvələr sərhəd zonasında yerləşdirilsin. Əgər biz bunlara nail olmasaq, müəyyən müddətə öz məqsədlərimizdən uzaqlaşmış olacağıq.

Müvəqqəti olaraq Xalq Cəbhəsində Təşkilat Komitəsi yaranıb və ayın 6-7-də bizim konfrans keçiriləcək. Konfransda seçkili orqanlar yenidən seçiləcək. Biz elə məsləhətləşmişik ki, ayın 7-də saat 5-ə növbəti mitinqimizi təyin edək. İndi Təşkilat Komitəsinin qərarı ilə ayın 2-də sessiyada iştirak edirik. Əhali mühasirəyə almalıdır Ali Sovetin binasını və ayın 7-də biz gələcək seçki platformamızla çıxış etməliyik.

Bu istefaya hansı yollarla nail ola bilərik? Bunları ayın 7-də seçkili orqanlar tərəfindən elan edə bilərik. Azərbaycan Xalq Cəbhəsinin yeni seçkili orqanı tərəfindən bunlar hamısı elan olunacaq. İndi bizim yeganə bir vəzifəmiz var. Azərbaycanın bütün rayonlarında tam əmin-amanlığa nail olunmasıdır. Bunu yalnız və yalnız fəhlə, tələbə drujinaları tərəfindən, Xalqın müdafiə komitələri tərəfindən, özümüzün qruplarımız tərəfindən həyata keçirə bilərik. Şəhərdə bizim çaxnaşmaya yol verməyə haqqımız yoxdur. Milli Təhlükəsizlik orqanları, milis orqanları elə etmək istəyir ki, əhali bir-biri ilə vuruşsun. Sonra desinlər ki, bir-biri ilə vuruşurlar və fövqəladə vəziyyət elan etsinlər. Bir-birimizlə vuruşmağa, əhalinin toqquşmasına yol verməməliyik. Ayın ikisində isə Azərbaycan Ali Sovetinin binası tam mühasirədə olmalıdır. Necə ki, Ermənistanda dekabrın 1-də onlar qərar çıxardılar ki, Dağlıq Qarabağ birləşdirilməlidir Ermənistana, onda ermənilərin qüvvələri Ali Sovetin binasını səhər saat 5-ə qədər mühasirədə saxladılar və məcbur etdilər ki, Dağlıq Qarabağın bir aydan sonra birləşdirilməsi haqqında qərar çıxarsınlar. Və biz də elə etməliyik ki, ayın 2-də Ali Sovetin binası mühasirədə olsun. Azı 100 min əhali olmalıdır orada. Tələb etməliyik ki, sessiyanın gedişi televiziya ilə translyasiya olunsun və Azərbaycan Ali Soveti Ermənistanla bütün əlaqələrin kəsilməsini və onunla müharibə vəziyyətində olmasını elan etsin. Həmin qərar haqqında mən bunu deyə bilərəm. “Azadlıq” qəzetinin 2-ci nömrəsi çıxıb. 3-cü nömrədə E.Qafarovanın imzası ilə qərarın tam mətni çap olunacaq”. [33, s.68-76; 59]

1989-cu il dekabrın 31-də Naxçıvanda başlanan sərhəd hərəkatı Ordubad-Culfa-Babək-Naxçıvan-Şərur-Sədərək ərazisi boyunca Araz kənarında Azərbaycan xalqını iki yerə bölən sərhəd dirəklərinin sökülərək yandırılması ilə nəticələndi. Bu hərəkatın əsas məqsədi uzun illər Azərbaycan xalqının iki yerə bölünməsinə və azərbaycanlıların yaşadıqları dədə-baba yurdlarından, Ermənistan və Dağlıq Qarabağdan kütləvi surətdə qovulmasına etiraz etmək, bu həqiqətləri dünya ictimaiyyətinin diqqətinə çatdırmaqdan ibarət idi.

Bundan başqa, SSRİ ilə İran arasında sərhəd dirəklərinin Araz çayının sahilindən deyil, çaydan xeyli aralı qoyulması da əhalinin kəskin etirazına səbəb olmuşdu. Çünki Araz çayı ilə sərhəd dirəkləri arasında xeyli münbit torpaq və otlaq sahəsinin istifadəsiz qalması, Araz çayının suyundan əhalinin lazımınca istifadə edə bilməməsi də ciddi narazılıq doğururdu.

1989-cu ilin yayında Ümumrespublika tətil hərəkatının rəhbəri E.Məmmədov digər tələblərlə yanaşı, Araz boyu istifadəsiz qalmış torpaqların əhalinin istifadəsinə verilməsini də tələb kimi irəli sürürdü. Amma ölkə rəhbərliyinin bu şərti qəbul etməsinə baxmayaraq, ona əməl olunmurdu. Sərhəd dirəklərinin dağıdılmasının bir səbəbi də məhz respublika rəhbərliyinin verdiyi sözə əməl etməməsi idi.

1989-cu ilin 31 dekabrında bütün Naxçıvan ərazisi boyu sərhəd dirəklərinin sökülməsinə başlanıldı. Həmin tarixdən sərhədə gedən Şərur rayon əhalisi Sədərək kəndi yaxınlığında İranla sərhəddə 2 km, Vəli dağı ərazisində 1,5 km, Şərurun Kərimbəyli kəndi yaxınlığında 2 km, Xələc kəndində 1,8 km, Qara Həsənli kəndində 7 km, Diyadin kəndində 2,5 km, Püsyan kəndində 1,5 km və Şahtaxtı kəndində 4 km ərazidə sərhəd məftillərini kəsmişdilər. [34, s.40]

Bu proses Naxçıvanın İranla sərhəd ərazilərində nisbətən asan keçsə də, Türkiyə ilə sərhəddə vəziyyət fərqli idi. İranla sərhəddən fərqli olaraq, NATO üzvü olan Türkiyə ilə sərhəd hər iki tərəfdən möhkəm qorunurdu. Rus zabiti Oreşkinin rəis olduğu 15 saylı 283 sərhəd bölüyündə yerli əhalinin nümayəndələri ilə sərhədçilər arasında danışıqlar başladı. Danışıqlarda qeyd olundu ki, sərhəd sökülməsi azərbaycanlıların sərhədi pozub NATO-nun üzvü olan Türkiyəyə keçmək istəyi kimi qələmə verilə bilər. Bundan başqa, zastava rəisi Ermənistan tərəfdəki qamışlıqda gizlədilmiş iki zirehli hərbi maşının sərhəd pozulan kimi onlara atəş açacağı və bu məsələdə günahı azərbaycanlıların üstünə yıxacağı barədə də xəbərdarlıq etdi. Bundan sonra əldə olunan razılığa əsasən, sərhədçilər yerli əhaliyə iki qardaş xalqı bir-birindən ayıran sərhəddən simvolik olaraq tikanlı məftilləri qırıb götürməyə icazə verdilər. Bu tikanlı məftil kiçik hissələrə bölünüb əhaliyə paylandı və yüzlərlə ailəyə təzə ilin müqəddəs ərmağanı kimi sərhəd dirəklərindən sökülmüş tikanlı məftillər hədiyyə edildi. [37, s.283-284]

Bu hadisədən bir il sonra Naxçıvan MR Ali Məclisi “31 dekabr Dünya Azərbaycan türklərinin həmrəylik və birlik günü haqqında” (16 dekabr 1991) qərar qəbul etdi. Qərarın II bəndi ilə müvafiq qərar qəbul olunması üçün Azərbaycan Respublikası Ali Sovetinə təklif verildi. Bundan sonra Respublika Milli Məclisi “31 dekabrın Dünya Azərbaycanlılarının Həmrəylik Günü kimi bayram edilməsi haqqında” (27 dekabr 1992) qərar qəbul etdi. [49,

28 dekabr 1996]

AXC-nın 6-8 yanvar 1990-cı ildə Elmlər Akademiyasının iclas zalında keçirilən qurultay səlahiyyətli III Konfransında ilk dəfə olaraq İsa Qəmbərovun rəhbərlik etdiyi liberal qanadın gizlicə Şimali Azərbaycan Demokratik Partiyası yaratmaq fəaliyyətində olduqları cəbhəçilərin geniş kütləsinə məlum oldu.

E.Məmmədov konfransdakı çıxışında onu, Rəhim Qazıyevi və Nemət Pənahlını Cəbhəni dağıtmaqda ittiham edən Hikmət Hacızadə ilə İsa Qəmbərovu ... günahlandıraraq cəbhəni dağıtmağın məhz onlar tərəfindən əvvəlcədən planlaşdırıldığını, Cəbhəni dağıtmağın xəyanətdən başqa bir şey olmadığını bəyan etdi və Xalq Cəbhəsini “Milli Cəbhə” adlandırmağı təklif etdi, lakin bu təklif qəbul olunmadı. [20,s.77-78]

1990-cı il yanvarın 11-də AXC Lənkəran şöbəsinin qərarı ilə gecə raykom, daxili işlər şöbəsi, rabitə qovşağı, mətbəə və digər dövlət müəssisələri mühasirəyə alındı, partiya komitəsinin, hökumət orqanlarının fəaliyyəti dayandırıldı. Müvəqqəti Müdafiə Komitəsi təsis olundu.

Bütün bunlar hakimiyyət böhranının, Moskva canişininin respublikadakı hadisələrə nəzarəti tam itirməsinin təzahürü idi. Bununla barışa bilməyən mərkəz 1990-cı il yanvarın əvvəllərindən Azərbaycanda müxtəlif qoşun hissələri, cəza dəstələri yerləşdirdi. SSRİ müdafiə naziri D.Yazov gizlicə Gəncəyə gəlmiş, vəziyyətlə tanış olmuş və respublika rəhbərliyinin də təklifləri nəzərə alınmaqla “Tayfun” adlı qanlı əməliyyat planı hazırlamışdı.

[20,s.208]

1990-cı il yanvarın 12-də AXC-nin Milli Müdafiə Şurası (MMŞ) təşkil edildi. Məqsəd mövcud özünümüdafiə dəstələrini birləşdirmək, yeni hərbi dəstələr yaratmaq və erməni hərbi birləşmələrinin hücumlarının qarşısını almaq idi.

13 yanvar 1990-cı il tarixdə gündüz saat 2-də keçirilən mitinqdə Milli Müdafiə Şurasının yaradıldığı elan olundu. Milli Müdafiə Şurasının sədrinin Əbülfəz bəy, üzvlərinin E.Məmmədov, N.Pənahlı və R.Qazıyev olduğu qeyd edildi. [23, s.29]

***E. Məmmədovun Azadlıq meydanında***

***Milli Müdafiə Şurasının yaranması barədə çıxışı***

*13 yanvar 1990-cı il*

Respublikamızın milli mənliyini qorumaq üçün artıq bütün siyasi vasitələrdən istifadə edilib. İndi artıq həmin vasitələr tamamilə istifadə olunduğu üçün və bundan bir nəticə əldə edilmədiyi üçün Milli Müdafiə Şurasının yaranması zərurəti ortaya çıxıb. Bu təşkilat siyasi təşkilat deyil. Bu, Azərbaycanın, bir daha təkrar edirəm, ərazi bütövlüyünü, milli mənliyini qorumaq üçün fövqəladə vəziyyətdə yaradılmış hərbi şuradır. Bu şuranın işində dövlət aparatı da, ictimai təşkilatlar da, nazirliklər də, Azərbaycanın bütün vətənpərvər qüvvələri də iştirak etməlidirlər. Məhz bunun əsas vəzifəsi Azərbaycanda hazırkı fövqəladə vəziyyətdən çıxış edərək onun müdafiəsini təşkil etməkdir. Azərbaycanın müdafiəsinin təşkil olunmasını zəruri edən səbəblər izah olundu. Artıq bütün siyasi vasitələrdən istifadə olunub. İki gün bundan əvvəl Xanlar rayonunda Şaumyankənd rayonunun birinci katibi və prokurorluğun işçilərinin getdiyi maşınlar saxlanılmış və oradan silah tapılmışdır. Silah daşıdıqlarına görə onlar məsuliyyətə cəlb olunmuş və həbs olunmuşlar. Bunun əvəzində isə ermənilər Şaumyankənd rayonundan 43 nəfəri girov götürüblər. O cümlədən 12 nəfər qadın, 6 nəfər uşaq. Tələbləri də budur ki, birinci növbədə Şaumyankənd rayonunun Kommunist Partiyası adlandırılan təşkilatının birinci katibi Ağacanyan azad olunmalıdır. Dünən səhərə qədər onlar vaxt qoymuşdular ki, azad olunsun və girov götürülənlər dəyişdirilsin. Dünən səhər onun yarısında onlar Ermənistandan vertolyotlar vasitəsilə Şaumyankənd rayonunun ətrafına və Çaykəndə 500 nəfərlik desant çıxarıblar. Həmin 500 nəfərlik desant hərbi paltarda çıxarılmış, sonra isə paltarlarını dəyişərək, ağ kombinezonlarda döyüşə girmişlər. Oradakı Xalq Cəbhəsi qüvvələri və milis qüvvələrinin az da olsa, təzyiqi nəticəsində onlar geri oturdulmuşlar. Onlar Şaumyankənd rayonunun Todan kəndinin ətrafında səngərlərdə mövqe tutaraq, müharibəyə başlamış və vertolyotlardan atəş açıb bizim qüvvələri bombalamışlar. Bu artıq elan edilməmiş müharibənin başlanması deməkdir. Orada olan qüvvələrin azlığı, milis qüvvələrinin, demək olar ki, silahsız olması nəticəsində bu hadisələr get-gedə gərginləşir, indi bizim yeganə çıxış yolumuz hazırkı vəziyyətdə Azərbaycanda fövqəladə hərbi vəziyyət elan etmək, Azərbaycan Xalq Cəbhəsi, bütün ictimai təşkilatların iştirakı ilə, Xalq Cəbhəsinin rayon şöbələrinin dayaq dəstələri vasitəsilə bu Milli Müdafiə Şurasının işini təşkil etməkdir ki, həmin hərbi qüvvələri nizamlı şəkildə təşkil etsin. Yəni əsgərliyə getmiş, silah tutmağı bacaran və intizama tabe ola bilən qüvvələr qruplaşdırılmalı, silahlandırılmalı, sərhəd bölgələrinə, Şaumyankəndə, bir də Qarabağa göndərilməlidir. İndi biz təxminən bir həftə-on günə hazırlığımızı görəndən, binaların hamısını alandan sonra Dağlıq Qarabağda məsələni birdəfəlik həll etməliyik. Bunun daha gözləmək yolu qalmayıb. İndiyə qədər gözləmək mövqeyini bizim respublikamız tutub. İndi də siyasi yollardan istifadə etməklə bu məsələnin həllini axtarırlar. Lakin bütün yollardan istifadə olunub və heç bir nəticə əldə olunmayıb. Nəticə odur ki, artıq müharibə Dağlıq Qarabağdan Azərbaycanın daxili ərazilərinə keçib. Bu günlərdə Ermənistanla sərhəd rayonlarda Ermənistanın 80 minlik “milli azadlıq” ordusu yerləşdirilib və istənilən vaxt hücuma hazırdır. Bu mərhələdə bizim Moskvadan, burada yerləşdirilmiş rus ordusundan kömək gözləməyə heç bir ixtiyarımız, haqqımız yoxdur. Bu məsələ Azərbaycana aid məsələdir. Azərbaycan öz hüquqlarını, yəni müdafiə hüququnu verib. Bu hadisələrdən keçən iki il göstərdi ki, Moskva Azərbaycanın ərazi bütövlüyünü, suveren hüquqlarını müdafiə etmək niyyətində deyil. İndi bu məsələni özümüzdən başqa heç kim bizim əvəzimizə həll etməyəcək. Həmin qüvvələri biz dövlət vasitəsilə silahlandırmalıyıq. Dövlətin əlində olan silahlarla silahlandırmalıyıq. Daxili İşlər Nazirliyinin qüvvələri ilə, əlavə təşkil olunan qüvvələr ilə. Əgər bu qüvvələri silahlandırmaqdan imtina etsələr, bizim bütün xalqın imkanı, gücü çatacaq ki, bu silahı öz gücümüzlə əldə edək. İndi bu Milli Müdafiə Şurasının yaradılması heç də ictimai-siyasi təşkilatların ləğv olunması demək deyil. Azərbaycan Ali Sovetinin sessiyası ən geci ikinci gün davam etdirilməli, həmin sessiyada Ermənistanla bütün əlaqələrin kəsilməsi, Ermənistanla müharibə vəziyyəti elan olunmalıdır. (Yerdən replika verirlər) Ermənistanla əlaqələr onsuz da kəsilib. İndi də rəsmiləşdirilməli, müharibə vəziyyəti rəsmi şəkildə elan olunmalıdır. Rəsmi şəkildə elan olunmalıdır ki, Azərbaycanda hərbi səfərbərlik elan olunur. Səfərbərlik elan olunanda, buna bütün rəhbərlik Milli Müdafiə Şurası tərəfindən edilməlidir. Milli Müdafiə Şurası xalqın silahlanması, onun müdafiəsinin təşkili, Azərbaycanın müdafiəsinin təşkilinə rəhbərlik etməlidir. Bunlar təşkil olunandan sonra Dağlıq Qarabağ hadisəsi bu sessiyada birdəfəlik həll olunmalıdır ki, vilayət ləğv olunur. Vilayət ləğv olunandan sonra bizim yeganə vəzifəmiz var. Erməniləri Dağlıq Qarabağdan tamamilə çıxarmaq. Əgər bunlar edilməsə, yəni dövlət aparatı Milli Müdafiə Şurasının işində iştirak etməsə, Şura Azərbaycanın tam müstəqilliyini elan etməli, qonşu ölkələrə – İrana, Türkiyəyə, bütün müsəlman dünyasına müraciət edib, müdafiə olunmasını tələb etməlidir. Əgər bizim milli qeyrətimiz, milli namusumuz, milli şərəfimiz tapdalanmaq təhlükəsi altındadırsa, bütün xalq bu işdə yaxından iştirak etməlidir. Heç kim kənarda dayanmamalıdır ki, bizi göndərməyin, başqasını göndərin. Bu, birinci növbədə özünü azərbaycanlı hesab edən hər kəsin borcudur. Burada qan da töküləcək, hər bir adam hesab etməlidir ki, birinci növbədə onun öz qanı tökülə bilər”. [33, s.76-78; 59]

Bakıda gərginliyi artırmaq məqsədilə Moskva əvvəl Xanlar və Qubadlıya hərbi vertolyotların hücumunu təşkil etmiş, lakin bu təxribat istənilən nəticəni vermədikdə, Bakıda yanvarın 13-də erməni talanları təşkil edilmişdi. Bu təxribat vaxtı Bakıda imperiyanın 12 minlik ordusu var idi ki, onlara və digər güc nazirliklərinin qüvvələrinə 20 Yanvara kimi heç bir işə qarışmamaq əmri verilmişdi. Bu milli qırğını təşkil etməkdə Moskvanın məqsədi milli azadlıq hərəkatını gözdən salmaq, dünya ictimaiyyətində mənfi rəy yaratmaqla onu qan içində boğmaq və bununla da müstəqilliyə can atan bütün xalqlara dərs vermək idi.

Yanvarın 13-də Bakıda bir erməninin iki azərbaycanlını öldürməsinə cavab olaraq erməni talanları başlandı. 56 nəfər öldürüldü, 112 nəfər xəsarət aldı. Talançı dəstələrin azğın əməllərinə nə yerli hüquq mühafizə orqanları, nə də o zaman Bakıda olan SSRİ Daxili İşlər Nazirliyinin 12 minlik silahlı qüvvəsi mane olurdu. Onlar milli münaqişəyə qarışmamaq əmri almışdılar. Əhalinin köməyi ilə ermənilərin çoxu evlərdə, məscidlərdə, hərbi hissələrdə sığınacaq tapdı. Talanların qarşısı Milli Müdafiə Şurasının özünümüdafiə dəstələrinin gücü ilə yanvarın 15-də, demək olar ki, alınmışdı. Milli Müdafiə Şurasının dəstələri şəhərə nəzarət edirdilər. [6,s.209]

AXC üzvləri hər yerdə camaatı başa salırdılar ki, “ermənilərin evini dağıtmağın, onları evlərində döyməyin ümumi məsələnin həll olunmasında heç bir xeyri yoxdur. Ancaq bu o yerə gətirib çıxara bilər ki, dövlət orqanları Bakıya qoşun yeritməsi üçün Moskvaya bəhanə verər”.

[7, s.98]

Sonradan E.Məmmədov müsahibələrinin birində Müdafiə Şurasının fəaliyyəti haqqında bunları demişdi: “Bir həftə yaşayan qurumun işi haqqında hesabat vermək olmaz. Ancaq onu deyə bilərəm ki, həmin qurumun yaradıldığı elan ediləndən bir saat sonra Azərbaycanın paytaxtı Bakıda qırğınların qarşısını almaq mümkün olub. Mitinq getdiyi dövrdə məlumat gəlmişdi ki, şəhərin bir neçə yerində qətllər baş verib, evləri dağıtmağa başlayıblar. Biz bunun qarşısını almaqla məşğul olmağa başladıq və mən təəccüblə bir şeyi də müşahidə elədim ki, şəhərdə bir yerdə də polis postu yox idi. Hava qaralandan sonra şəhəri gəzməyə başladım ki, görüm Daxili İşlər Nazirliyi tərəfindən nəzarət eləyən varmı. Heç bir şey yox idi, həmin gün patrul maşınlarının hamısı yığışdırılmışdı.

Ayın 14-də yığışdırılmışdı.

Daxili İşlər Naziri Aydın Məmmədovla bu barədə danışdım. Bildirdim ki, Xalq Cəbhəsinin qüvvələri hər hansı fitnəkarlığın qarşısını almaq üçün milislə bərabər şəhərə nəzarətdə iştirak etməyə hazırdır. Hətta dedim ki, istəyirlərsə, SSRİ daxili qoşunlarını da birgə cəlb edə bilərlər ki, kifayət qədər qüvvələri var, özləri nəzarət etsinlər. Amma mənim gördüyüm o oldu ki, hər şey yığışdırıldı. Milis şöbələri ilə əlaqə saxlayanda onlar da deyirdilər ki, bizi tərk-silah ediblər və ümumiyyətlə, heç bir yerə çıxmamağı tapşırıblar.

Həmin dövrdə iki gün ərzində məhz Xalq Cəbhəsi və Milli Müdafiə Şurasının səyləri nəticəsində Bakıda qırğın dayandırıldı və erməni əhalisinin böyük bir hissəsinin köçürülməsi təmin edildi ki, qırğın kütləvi xarakter almasın. Açıq-aşkar aydın idi ki, bu hadisə məhz sovet Dövlət Təhlükəsizlik Komitəsinin işçiləri, agentləri, o cümlədən bizim DTK-nın müəyyən işçiləri tərəfindən hazırlanmış fitnəkarlıq idi. Əgər bunun qarşısı alınmasaydı, qırğının miqyası daha da böyük ola bilərdi.

Qırğını törətməkdə əsas məqsəd ondan ibarət idi bildirsinlər ki, Bakı idarə olunmur. Vəziyyət nəzarətdən çıxıb, buna görə də ordunu yeritməyə əsas var. Həmin hadisələrdən bir il keçəndən sonra aldığım məlumata görə, ilkin variantda Bakını yanvarın 15-16-da işğal etmək nəzərdə tutulurdu. Ancaq həmin qırğının qarşısı alındıqdan sonra bunu bir qədər təxirə salmağa məcbur oldular. Çünki bunu qırğınla izah etmək istəyirdilər. O da dayandırılmış, ayın 15-dən sonra hər şeyin qarşısı alınmışdı. Bu da Xalq Cəbhəsinin, hərəkatda iştirak edənlərin xidməti kimi qəbul olunmalıdır”. [44,25yanvar 1998-ci il.]1990-cı il yanvarın 13, 15, 16, 17 və 18-də Azərbaycan KP MK-nın büro iclaslarında respublikadakı vəziyyət müzakirə edildi, çıxış edənlər – Ə.Vəzirov, A.Mütəllibov,

V.Polyaniçko, E.Qafarova, M.Məmmədov, V.Hüseynov və başqaları, habelə Bakıda olan Y.Primakov və yüksək rütbəli Moskva hərbçiləri güc tətbiq olunmasının vacibliyini bildirdilər. Etiraz edən və ya başqa təklif verən olmadı. 1990-cı il yanvarın 15-də Ə.Vəzirov Moskvaya göndərdiyi teleqramda tələb edirdi ki, “antisovet, antipartiya şüarları ilə mitinq edən ekstremistlərin liderləri dərhal məsuliyyətə cəlb edilməlidirlər. Bunun üçün hüquqi əsaslar vardır”. Ertəsi gün Ə.Vəzirov yenə Moskvaya teleqram vurub bildirmişdi ki, müxalifətin əlində çoxlu silahın olması Azərbaycanda sosialist quruluşunun məhvinə gətirib çıxaracaq və buna görə də dərhal güc tətbiq olunmalıdır. Elə bu vaxt Azərbaycan SSR Nazirlər Sovetinin sədri A.Mütəllibov Moskvaya teleqram vurmuşdu ki, SSRİ güc nazirlikləri hərbi kontingentinin qeyri-qanuni silahlı birləşmələri tərk-silah etmək üçün əməliyyat keçirəcəkləri müddətdə respublikanın onları yerləşdirmək və ərzaqla təmin etmək imkanı vardır. [6,s.210]

Belə mürəkkəb və qarışıq bir vəziyyətdə Dağlıq Qarabağ münaqişəsinin həllində uzun müddət fəaliyyətsizlik göstərən respublika rəhbərliyi birdən-birə olduqca şüb həli şəkildə “cəsarətə gələrək” açıqdan-açığa könüllülərdən ibarət silahlı dəstələrin yaradılması təklifini irəli sürdü. 1990-cı il yanvarın 15-də Azərbaycan KP MK-nın I katibi Ə.Vəzirov Bakı Məişət Soyuducuları Zavodu işçiləri ilə görüş zamanı silah tuta bilən bütün gəncləri könüllü dəstələrə yazılmağa çağırdı və onların silahla təmin ediləcəyini bildirdi. Ə.Vəzirovun çıxışı bütün Respublikaya translyasiya olunurdu. Bundan sonra Kommunist Partiyasının göstərişi ilə Bakının idarə və müəssisələrində könüllülərin siyahısının tutulmasına başlanıldı. Tamamilə aydın idi ki, hakimiyyət orqanları tərəfindən çox böyük fitnəkarlıq hazırlanır. Məqsəd xalq hərəkatı fəallarını qeyri-qanuni hərəkətlərə sövq etmək, sonra da hərəkata zərbə endirmək idi. [7,s.32]

SSRİ Ali Soveti Rəyasət heyətinin 15 yanvar 1990-cı ildə “Dağlıq Qarabağda və bəzi digər rayonlarda fövqəladə vəziyyət elan olunması haqqında” fərman qəbul etməsi respublikada vəziyyəti daha da gərginləşdirmişdi. Həmin fərmanın Azərbaycan SSR Ali Soveti Rəyasət Heyətinə Gəncədə və Bakıda komendant saatı tətbiq edilməsini tövsiyə edən 7-ci bəndi əhalinin xüsusilə kəskin etirazına səbəb olmuşdu. Bütün bunlar Ermənistanda yaşayan Azərbaycan türklərinə qarşı qətllər və qarətlər törətməklə onları öz dədə-baba torpaqlarından zorla qovan, Dağlıq Qarabağ və onun ətraf rayonlarında yaşayan azərbaycanlılara qarşı azğınlıqlar törədən Ermənistana qarşı heç bir ciddi tədbirlər görməyən Moskvanın ermənipərəst mövqe tutmasından xəbər verirdi.

AXC-nin İH 17 yanvar 1990-cı il tarixdə bu qərarı Azərbaycan xalqının milli ləyaqətini təhqir edən bir sənəd kimi qiymətləndirərək, yanvarın 20-də Azərbaycan SSR Ali Sovetinin fövqəladə sessiyasının çağırılmasını və bu fərmanın “Azərbaycan SSR-in suverenliyi haqqında” (23 sentyabr 1989) Konstitusiya qanununa zidd bir fərman olması haqqında qərar qəbul edilməsini tələb etdi.

SSRİ Ali Soveti Rəyasət Heyətinin məlum fərmanı mətbuatda dərc olunan kimi əhali Bakı şəhərinin bütün istiqamətlərindəki mövcud giriş yolları və şəhərdə olan hərbi hissələrin qarşısında piketlər keçirməyə və barrikadalar qurmağa başladı. Yanvarın 16-da xalq hərəkatı rəhbərləri ilə görüşdə Y.Primakov və A.Girenko, yanvarın 18-də mitinqçilər qarşısında Y.Primakov, Sov.İKP.MK-nın məsul işçisi V.Mixaylov, Ə.Daşdəmirov və M.Məmmədov isə televiziya ilə çıxışlarında bildirdilər ki, Bakıda fövqəladə vəziyyət elan olunmayacaq və şəhərə qoşun yeridilməyəcək.

Yanvarın 17-də ümumi tətil elan edilərək, Azərbaycan KP MK-nın qarşısında Azərbaycan SSR Ali Sovetinin fövqəladə sessiyasının çağırılmasını, respublika rəhbərliyinin istefasını, Ermənistanın Azərbaycana qarşı ərazi iddialarına son qoyulmasını, Bakı ətrafında toplanmış sovet qoşunlarının Dağlıq Qarabağa, daim erməni yaraqlılarının hücumlarına məruz qalan sərhəd rayonlarına göndərilməsini tələb edən fasiləsiz mitinq başlandı. Yanvarın 19-da AXC İH üzvü E.Məmmədovun televiziya ilə Bakıda fövqəladə vəziyyət elan olunmayacağı və şəhərə qoşun yeridilməyəcəyi barədə SSRİ rəhbərliyinin fikirlərini xalqa çatdırmaq, piket və mitinqlərdən əhalinin dağıdılmasını təmin etmək üçün xalqa müraciəti nəzərdə tutulmuşdu. Lakin E.Məmmədovun xalqa müraciətinə az qalmış, yəni saat 19.27 dəqiqədə Azərbaycan Dövlət Televiziyasının enerji bloku DTK əməkdaşları tərəfindən partladıldı və xalqa bu məlumatın çatdırılmasına imkan verilmədi. [23, s.35]

Sonradan E.Məmmədov müsahibələrinin birində bu məsələ haqqında geniş məlumat vermişdi: “Həmin gün günorta... Elşad Quliyevlə əlaqə saxlayanda məlum oldu ki, televiziya verilişləri dayandırılıb, işçiləri də buraxılıb. Ondan soruşanda səbəbi nədir, dedi ki, Xalq Cəbhəsinin nümayəndələri gəlib tələb ediblər ki, verilişlər dayandırılsın. Ona görə də işçiləri buraxıb. Bildirdim ki, elə bir göstəriş ola bilməz, veriliş bərpa olunmalıdır və axşam saat 8-də mənim gəlib çıxış etmək fikrim var, verilişləri bərpa eləsinlər. Ondan sonra mən Mərkəzi Komitəyə getməli oldum. Orada işçilərdən, demək olar ki, heç kim yox idi. İçəridə ancaq əsgərlər, matroslar var idi, tam silahlı vəziyyətdə idilər. Kabinetlərin də hərəsində bir nəfər əsgər oturmuşdu. Polyaniçkodan başqa, demək olar ki, heç kəs yox idi. Onunla görüşə bildim, çox qısa və gərgin söhbət oldu. Bu barədə çox danışmışam. Bildirdi ki, hər şey, demək olar, həll edilib, vaxtınız az qalıb, iki saat vaxtınız qalır... Dəfələrlə soruşanda ki, bu iki saat nə deməkdir, suala cavab vermədi. Daha başqa sözlər dedi ki, siz silahlı çevriliş hazırlayırsınız, xalq silahlanır, Mərkəzi Komitənin binasına hücum hazırlanıb, hücum olsa, atəş açılacaqdır. Onda bildirildi ki, heç bir hücum yoxdur, xalqın etirazıdır. Birinci növbədə, şəhərə qoşun yeridilməsinə etiraz edirlər, ən əsası isə Vəzirovun istefasını tələb edirlər. O zaman əsas tələblərdən biri istefa tələbi idi. Vəzirovun istefası elan olunarsa, onda xalqı da sakitləşdirmək, digər məsələləri həll etmək olar. O isə bildirdi ki, Vəzirov yoxdur, onun məsələsi artıq həll edilib. Dedim, əgər həll olunubsa, bunu xalqa elan etmək lazımdır. İkimiz idik, dedi plenum çağırılmalı, qərar verilməlidir, plenum çağıra bilmərik. Nə isə, bu cür bəhanələr. Bundan sonra həmin iki saat məsələsinin üstündə çox mübahisə oldu ki, bu iki saat nə deməkdir, bu iki saatdan sonra nə etmək fikrindəsiniz? Konkret cavab verilmədi. Mən oradan çıxanda Daşdəmirovu gördüm, yanında başqa bir adam da var idi, onu tanımadım. O da bildirdi ki, vəziyyət belədir. Dedim ki, əgər Vəzirov yoxdursa, ərizə yazıbsa, qaçıbsa, tez bunu elan etmək lazımdır. Əgər bunun üçün plenum çağırılmalıdırsa, bizim köməyimiz lazımdırsa, gedək hamısını evlərindən gətirək. Dedi ki, burada heç kim yoxdur. Dedim ki, plenum yoxdursa, yığılın Büronun qərarını verin. Bildirdi ki, heç kəs yoxdur. Mən ona dedim ki, axı xalqın taleyi sizdən, verəcəyiniz qərardan asılıdır. Dedi ki, biz heç bir qərar verə bilmərik. Çünki heç bir rəsmi səlahiyyətimiz yoxdur. Nə isə, bundan da imtina elədilər. Həmin vaxt indiki kimi yadımdadır, təxminən saat səkkizin yarısı olardı, qəbul otağında söhbət edəndə gördük ki, televiziyada Həmid Əliyev beynəlxalq icmalda çıxış edir. Birdən televiziyada nə isə işıltı, parıltıya oxşayan bir şey oldu. Mən aşağı düşəndə bildirdilər ki, televiziya partladılıb. Enerji blokudur, nədir, mən bilmədim, dedilər ki, partladılıbdır. Mən çıxış edib Mərkəzi Komitənin qarşısında olan camaata bildirdim ki, Polyaniçko bu cür söz deyib, 2 saat vaxt verilməsi haqqında. Nə olacaq, nə olmayacaq, bilinmir. Ən əsas məsələ isə səbəb verməməkdən ibarətdir. Sonra dəqiqləşdirəndə məlum oldu ki, doğrudan da, televiziya studiyasının enerji bloku partladılıb. Bununla da, hər hansı bir müraciətin əvvəldən qarşısı alınıb. Yəni hər hansı bir müraciət, xalqa xəbərdarlıq oluna bilərdi. Bunun qarşısını almaq üçün enerji bloku partladılıb və tamamən sıradan çıxarılıb”. [44, 25 yanvar 1998]

Bu dövrdə milli azadlıq hərəkatını beynəlxalq aləmdə gözdən salmaq, istiqlal və hürriyyət uğrunda mübarizəyə dini don geyindirmək, Azərbaycanda islam fundamentalizmi təhlükəsi olduğunu sübut etmək üçün Kommunist Partiyası məkrli planlar həyata keçirmək istəyirdi. Vəzirov Moskvaya aparıldıqdan dərhal sonra AK MK-nın II katibi V.Polyaniçkonun Şeyxülislam A.Paşazadəyə hakimiyyəti ələ almağı təklif etməsi bunu sübut edir. İranın bu dövrdə regionda fəallaşması, “hər il Şimali Azərbaycandan İranda ruhani təhsil almaqdan ötrü Tehran Ruhani Universitetinə 200 nəfər tələbə dəvət etmələri (bütün xərcləri İran hökuməti öz üzərinə götürür) bu cür planların həyata keçməsinə şərait yaradırdı. İran meyilli qüvvələrin mitinqlərin birində hətta İrana birləşmək çağırışı ilə səslənməsi də İslam fundamentalizm təxribatını irəli sürənlərin marağına uyğun idi. [45, 18 yanvar 1994]

E.Məmmədovun məhkəməsində (1 noyabr 1990. Bakı, Mərdəkan) AXC sədri Ə.Elçibəy bu məsələ barədə belə demişdi: “Deyirdilər ki, Azərbaycanda islam fundamentalizmi var. Bu da İrandan gəlir. Onlar xristianları və yəhudiləri qırıb qovacaqlar. Bu, psixoloji hazırılq idi. Mixail Qorbaçov özünü itirdi. O saat dünyaya elan etdi ki, biz Bakıya demokratiyanı boğmağa getməmişik, İrandan keçmə islam fundamentlzimini məhv etmək üçün girmişik. Xarici işlər naziri Eduard Şevardnadze xaricdə olarkən ondan Bakıda baş vermiş hadisə barədə soruşdular. Dedi ki, Zaqafqaziyada millətçilik hərəkatı var, millətlər bir-birini qırırlar. Bunun qarşısını almaq üçün ordunu yeritdik… Ancaq əsl həqiqəti hərbçilər dedilər... SSRİ müdafiə naziri Yazov birbaşa açıq dedi ki, məqsədləri AXC-nin strukturlarını dağıtmaqdır… “Corc Buşun özü də bu məsələdə çaşdı. Bakıya ordu girməsini müdafiə elədi. Bir həftədən sonra Buşa başa saldılar və o dedi ki, “ABŞ tələsib və sözünü geri götürür”. [63]

Milli azadlıq hərəkatı liderləri, o cümlədən də E.Məmmədov islam fundamentalizmi ilə bağlı təxribatın qarşısını ala bildi, sübut etdilər ki, Azərbaycanda baş verən hərəkat azadlıq və demokratiya uğrunda mübarizədir.

1990-cı il yanvarın 19-da SSRİ Ali Soveti Rəyasət Heyəti yanvarın 20-də saat 00-dan “Bakı şəhərində fövqəladə vəziyyət tətbiq edilməsi haqqında” fərman verdi. Xalqı qəfildən yaxalamaq, ona divan tutmaq, qırğın törətmək üçün qoşunlardan istifadə ediləcəyi, heç kimə aman verilməyəcəyi, ən başlıcası, fövqəladə vəziyyət elan olunacağı vaxt əhalidən gizli saxlanıldı. Fövqəladə vəziyyət və komendant saatı vaxtının elan edilməsi qanlı planları poza bilərdi. Fövqəladə vəziyyətin yanvarın 20-də, saat 00-dan başlanmasına göstəriş verilməsinə baxmayaraq, qoşun hissələri yanvarın 19-da saat 21-dən əvvəlcə Türkan-Qala tərəfdən şəhərə yeridildi. “Bakı” əməliyyatı”na SSRİ müdafiə naziri D.Yazov şəxsən özü rəhbərlik edirdi. [6,s.211]

SSRİ rəhbərliyinin göstərişi ilə 1990-cı il yanvarın 19dan 20-nə keçən gecə Bakıya müxtəlif istiqamətlərdən qoşun yeridilərək qırğın törədildi.

“1990-cı il yanvarın 20-də Bakıda törədilmiş faciəli hadisələr haqqında Azərbaycan Respublikası Milli Məclisinin qərarı”nda qeyd olunurdu ki, 1990-cı il yanvarın 19-dan 20-nə keçən gecə Bakı şəhərinə və Azərbaycanın bir neçə rayonuna keçmiş Sovet İttifaqının qoşun hissələri fövqəladə vəziyyət elan edilmədən yeridilmiş, dinc əhaliyə divan tutulmuş, Bakıda və respublika rayonlarında 131 nəfər öldürülmüş, 744 nəfər yaralanmış, yüzlərlə adam qanunsuz həbs olunmuş, dövlət əmlakına, ictimai və şəxsi əmlaka böyük zərər vurulmuşdu. [7,s.145]

Azərbaycan SSR Səhiyyə Nazirliyinin məlumatında qeyd edilirdi ki, 1990-cı il fevralın 1-nə qədər Azərbaycanın tibb müəssisələrinə 706 nəfər müraciət edib. Məhkəmə-tibb məntəqələrinə 84 nəfər qəbul olunub. Onlardan 73 nəfəri, o cümlədən də 16 nəfəri arxadan odlu silahla yaralanmış, 8 nəfəri zirehli texnika ilə əzilmiş, 2 nəfəri süngü yarası almışdı. 1990-cı il yanvarın 29-na qədər 170 nəfər həlak olub ki, bunlardan da 6 nəfəri rus, 7 nəfəri tatar, yəhudi, ləzgi millətinə mənsubdur. Həlak olanların 6 nəfəri qadın, 9 nəfəri isə uşaq və yeniyetmə olub, 301 nəfər isə itkin düşmüşdür. [ 37, s. 294; 68]Azərbaycan milli azadlıq hərəkatını boğmaq üçün sovet ordusu Bakıda 20 Yanvar faciəsini törətdikdən sonra fövqəladə vəziyyət elan etmədən 1990-cı il yanvarın 25-də Neftça laya, yanvarın 26-da isə Lənkərana hücum etdi.


Neftçalada sovet ordusunun qəddar hücumu nəticəsində Əbülfəz Cəfərov və Nurəddin Ağahüseynov şəhid oldular.

N.Ağahüseynov yanvarın 25-də axşam saat 19-da evə gedərkən Neftçaladakı mərkəzi univermağın yanında sovet əsgərlərinin açdığı atəş nəticəsində öz maşınında yaralanmış və xəstəxanada vəfat etmişdi. Onun ailəsinə rayona daxil olmuş sovet hərbi dəstəsinin təzyiqi ilə N.Ağahüseynovun öz əcəli ilə öldüyünü təsdiq edən saxta şəhadətnamə verilsə də, sonradan rayon əhalisinin tələbi ilə həqiqət bərpa olundu.

N.Cəfərov yanvarın 26-da rayon xəstəxanasından – atasının yanından qayıdarkən AXC Neftçala rayon təşkilatının qarşısında atəşə tutulmuşdu. Sovet əsgərləri yaralı halda onu həbs olunanların yanına gətirərək, müxtəlif işgəncələr vermişdilər. N.Cəfərovun qırıq-qırıq “...Vətənimin, xalqımın yolunda ölürəm, ay Allah!” deməsini yanındakılar dəhşətlə xatırlayırlar. Sovet ordusu əsgərləri onun barmağındakı qızıl üzüyü çıxara bilmədiklərinə görə, N.Cəfərovu öldürdükdən sonra üzüklə birlikdə barmağını da kəsib götürmüşdülər.

Lənkə ran a 1990-cı il yanvarın 26-sı saat 14.30-da başlayan hücum nəticəsində 6 nəfər şəhid olmuş, 46 adam tutulub vertolyotla Bakıya göndərilmişdi. Lənkəran şəhidlərindən Məmmədov Rahim, Məmmədov Vaqif, Məmmədov Zahid, Bədəlov Rövşən və Məmmədov Şahin sovet əsgərləri tərəfindən güllələnmiş, Abdullayev Tariyel isə yaralı halda Bakıya göndərilərkən yolda, sovet əsgərlərinin işgəncəsi nəticəsində ölmüşdü. [43]

Bu dövrdə itkin düşənlər haqqında müxtəlif şayiələrin yayılması əhalini ciddi surətdə narahat edirdi. “Sabit Orucov” gəmisi “SOS” siqnalı ilə bütün dünyaya faciə barədə məlumat verəndən sonra şəhərə dənizdən hücumun qarşısını almaq üçün Azərbaycan dənizçiləri öz həyatlarını təhlükə qarşısında qoyaraq, bütün gəmilərini Bakı buxtasına topladılar. Yanvarın 21-i saat 20.30 dəqiqədə iki hərbi gəminin, iki katerin müşayiəti ilə naməlum yük aparması haqqında məlumat alan Azərbaycan dənizçiləri hərbi katerlərə qarşı silahsız mübarizəyə başladılar. Düşmən atəşi nəticəsində “Neftqaz-18”, “Neftqaz-64”, “Aktau”, “Şirvan-2”, “Çelekin-1”, “Atlet-21”, “Vodaley-4” gəmiləri ciddi surət də zədələndi. Zədələnmiş gəmilər Azərbaycan dənizçilərinin düşmənə nifrətinin, xalqın silahsız mübarizə əzminin parlaq nümunəsi idi. 20 Yanvardan dərhal sonra başlamış kütləvi repressiyalar, həbslər düşmənə müqavimət göstərmiş qəhrəman dənizçilərdən də yan keçmədi. [36, s. 420]

Azərbaycan dənizçilərinin qəhrəmanlığı haqqında prosesin iştirakçısı, hadisələr zamanı ÜİLKGİ-nin 40 illiyi adına teploxodun kapitanı olmuş Kərəm Məmmədov “Mən tarana gedirəm” kitabını yazaraq, oxuculara hadisələr haqqında ətraflı məlumat verib. Sonradan Azərbaycan Milli İstiqalal Parti-

yası yarananda Kərəm Məmmədov partiyaya üzv olaraq, AMİP Mərkəzi Şurasında təmsil olunub. O,

hadisələrin canlı şahidi kimi baş verənlər haqqında belə yazırdı: “Həmin gecə Azərbaycan radiosu və televiziyası terrorun qurbanı olub partladılan vaxt, Şuşa televiziyası bütün Azərbaycana bu dərdin dərinliyini anlatmağa, xalqı səbirli, təmkinli, eyni zamanda, mübariz olmağa çağırırdı. Şuşa televiziyası susdurulanda estafeti Lənkəran televiziyası davam etdirdi.

20 Yanvar – qanlı gecənin səhəri hüzn və matəm içərisində olan xalqın ürəyində ümid işığı yandıran, gecə ikən Bakı buxtasını mühasirəyə almış hərbi gəmilərin hərəkətinə yol verməyən, sovet ordusunun törətdiyi amansız qırğın və vəhşiliyi bütün dünyaya çatdıran Xəzər dənizçiləri oldular. “Xəzərdənizneftdonanma” idarəsinin hərəkətdə olan iri 102 gəmisi, çoxlu xırda gəmi artıq yanvarın 20-də günün ikinci yarısında Bakı buxtasında idi. Onların aramsız həyəcan siqnalları şəhidlərimizi son mənzilə yola salana qədər və ondan sonra da davam etdi. Sahildən dənizçilərə zənglər olunurdu: “Bizim qeyrətli qardaşlarımız, ümidimiz sizədir!”

Dənizçilərin verdikləri “SOS” Bakı həqiqətini bütün dünyaya çatdırdı. Onların dilində “ölü dəqiqələr” deyilən bir termin var: hər saatdan bir üç dəqiqə bütün dünyanın dənizçiləri yeni məlumatlar alırlar. Yanvarın 20-si səhər saat 11.30 radələrindən 21-nə keçən gecəyədək 4 dəfə təkrar olunan “SOS”un mətninin əks-sədasını dənizçilər bir saat keçəndən sonra Kalininqraddan, Qara dənizdən, Baltik dənizindən verilən radioqramlardan alırdılar: “Qardaşlar, möhkəm dayanın, naviqasiya olmadığı üçün Xəzərə üzə bilmirik!”

Səhərə yaxın isə dünyanın 50-dən artıq ölkəsinin Sakit və Atlantik okeanlarında üzən gəmiləri dənizçilərimizin səsinə səs verdilər. Bütün radioqramlarda bizimlə həmrəy olduqlarını, dərdimizə şərik çıxdıqlarını, bu faciənin bütün dünyaya çatdırılmasında kömək edəcəklərini bildirirdilər. Tarixdə ilk dəfə idi ki, dünya dənizçiləri öz həmrəyliyini belə mütəşşəkil nümayiş etdirirdi. Sosial şərait və qayğıları eyni olmayan dənizçilər ağır gündə birləşməyin mümkünlüyünü bir daha sübut etdilər.

Bakı buxtasına sədd çəkən gəmilərimiz Sovet bayrağını endirərək, onun yerinə matəm bayrağı qaldırdılar. Şəhidlərimizin qırxını verənə qədər bu bayraqlar aşağı endirilmədi... Sonradan qəhrəman gəmi kapitanlarından 52 nəfəri həbs edilərək, qolubağlı şəkildə Krosnadar həbs xanasına aparıldılar.

1988-1990-cı illər milli azadlıq hərəkatının fəal iştirakçısı olmuş dənizçiləri “Xəzərdənizneftdonanma” idarəsinin rəhbərliyi hər vasitə ilə dənizdə saxlamağa çalışırdı... [16]

Qanlı Yanvar faciəsinə etiraz olaraq Naxçıvan MSSR Ali Soveti SSRİ-nin və müvafiq surətdə Azərbaycan SSR-in tərkibindən çıxmaq haqqında qərar qəbul etsə də, yanvarın 27-də Azərbaycan SSRİ Ali Soveti bu qərarı ləğv etdi. [37,s.295]

Yanvarın 22-də Azərbaycan SSR Ali Soveti Bakıda fövqəladə vəziyyətin tətbiqini qeyri-qanuni hesab edərək ləğv etməsinə baxmayaraq, Azərbaycan KP MK bürosu fövqəladə vəziyyəti zəruri saydı, bununla da, faciələrin əsl baiskarı olduğunu bir daha nümayiş etdirdi. [49, 16 yanvar 1997-ci il]

SSRİ rəhbərliyinin əmri ilə Bakıda törədilmiş cinayətlərə etiraz olaraq bir sıra qabaqcıl ziyalılar yanvarın 20-də Elmlər Akademiyasında etiraz mitinqi keçirdi. Xalq deputatları şair Bəxtiyar Vahabzadə, yazıçılar Anar və Elçin Ali Sovet sədrindən fövqəladə sessiya çağırılmasını, hadisəyə qiymət verilməsini tələb edirdilər. B.Vahabzadə radio ilə xalq deputatlarına müraciət etdi. Yanvarın 21-də deputatların üçdə birinin təşəbbüsü ilə Azərbaycan SSR Ali Sovetinin fövqəladə sessiyası keçirildi. Sessiya baş vermiş faciəyə siyasi qiymət verməyə çalışdı. Onu törədən ölkə və respublika rəhbərlərinə qəti etiraz bildirildi. Bakı şəhərində fövqəladə vəziyyət tətbiq edilməsi haqqında fərmanın fəaliyyətini dayandırmaq, ordu hissələrini şəhərdən çıxarmaq barədə qərarlar qəbul olundu. Lakin Moskva bu qərarlara əhəmiyyət vermədi.

Bakıda fövqəladə vəziyyət olmasına baxmayaraq, xalq küçələrə axışaraq yanvarın 22-də şəhidlər ilə vidalaşdı. Respublikada üç gün matəm elan olundu. Azadlıq meydanında izdihamlı matəm mitinqi keçirildi. Mitinqdə və dəfn mərasimində milyona qədər adam iştirak edirdi. Küçələrdə, AKP MK binası divarlarında “Qorbaçov cəlladdır!”, “Rədd olsun Sov.İKP!”, “İşğalçılar, rədd olub gedin!” və s. şüarlar yazılmışdı. Partiya biletlərindən tonqallar qalanmışdı. [6, s. 212-213; 37, s. 296-297]

***3.5. Faciədən sonra E. Məmmədovun Moskvada keçirdiyi mətbuat konfransı, həbs olunması, xalqın tələbi ilə azad edilməsi və millət vəkili seçilməsi***

20 Yanvar hadisəsindən bir neçə gün sonra SSRİ rəhbərliyinin bir-birindən fərqli, ziddiyyətli bəyanatlar verdiyi bir vaxtda əməliyyata bilavasitə rəhbərlik etmiş SSRİ müdafiə naziri D.Yazov “İzvestiya” qəzeti vasitəsilə bildirmişdi ki, “qoşun şəhərə AXC-nin mövcud strukturunu məhv etmək üçün daxil olmuşdur”.

Milli azadlıq hərəkatı rəhbərlərini sovet ordusuna qarşı barrikadalardan istifadə etməkdə günahlandıran şəxslərə cavab olaraq E.Məmmədov deyirdi: “Mən o fikirdəyəm ki, həmin o barrikadalar olmasaydı, ilk anlarda müqavimət göstərilməsəydi, daha çox qırğın olacaqdı. Çünki əsgərlər plan üzrə şəhərə girib, guya qırğının qarşısını almalıydılar... Ordu Bakını küçəbəküçə döyüşlə almalıydı. Müharibə vaxtı ən böyük itki küçə döyüşlərində olur. Barrikadada olanlar öz şücaəti, qəhrəmanlıqları sayəsində faciənin miqyasını azaltdılar”.[52, 16 yanvar 1999]

Digər müsahibəsində isə E.Məmmədov bu məsələ barədə belə demişdi: “20 Yanvar əvəzinə 15 yanvar, 25 yanvar da ola bilərdi. Moskvadan o plan hazırlanmışdı ki, Azərbaycanda yüksələn milli azadlıq hərəkatına zərbə vurulsun. Xalqın gözü qorxudulsun və bu hərəkatda iştirak edənlərə qarşı repressiya başlansın... Xalqın ayağa qalxması, orduya Bakının içinə girməyə imkan verməməsi həmin kütləvi qırğınların miqyasının azalmasına səbəb oldu. Yəni bu şəhidlər özlərini qurban verməklə digərlərinin həyatını xilas elədilər. Həm də xalqın kütləvi qəhrəmanlıq nümunəsi oldular”. [58, 15 yanvar 1997]

20 Yanvar faciəsindən dünya xalqlarının obyektiv məlumatı olmadığı, Respublika rəhbərliyinin və müxalifətin iflic vəziyyətə düşdüyü bir vaxtda Azərbaycan milli azadlıq hərəkatının lideri E.Məmmədov heç kəsin gözləmədiyi halda, faciələrimizin ssenarilərinin hazırlandığı imperiyanın paytaxtı Moskva şəhərinə gedərək, yanvarın 25-də Azərbaycanın Daimi Nümayəndəliyində mətbuat kon-

fransı keçirdi. Müxtəlif ölkələrin jurnalistlərinin iştirak etdiyi mətbuat konfransında başımıza gətirilən müsibətlər haqqında obyektiv məlumatlar verən E.Məmmədov mövcud informasiya blokadasını yararaq elan etmişdi ki, “əgər iki-üç gün ərzində qoşunlar Azərbaycandan çıxarılmasa, Xalq Cəbhəsi partizan müharibəsinə başlayacaq və ruslar üçün ikinci Əfqanıstan yaradacaq”.

E.Məmmədovun mətbuat konfransındakı çıxışı audiokasetlər vasitəsilə ölkə əhalisi arasında yayılmışdı. Mətbuat konfransından çəkilmiş videolent hazırda sosial şəbəkələrdə mövcuddur [bax: Etibar Məmmədovun Moskvada 20 Yanvarla bağlı Mətbuat Konfransı. 25.01.1990 - https://www.youtube.com/watch?v=ln2hfE33FZw; MİLLƏT TV 20 Yanvar 2019].



*Etibar Məmmədovun Azərbaycanın Daimi Nümayəndəliyində*

*25 yanvar 1990-cı il tarixdə keçirdiyi mətbuat konfransı*

Mətbuat konfransından başqa E.Məmmədov SSRİ Ali

Sovetinin təcili sessiyasının çağırılması və 20 Yanvar faciəsini törədən cinayətkarların cəzalandırılmasını tələb etmiş və bu məqsədlə bir sıra deputatlarla danışıqlar da aparmışdı. Onun bu hərəkəti M.Qorbaçov başda olmaqla SSRİ rəhbərliyini ciddi surətdə narahat elədi və vəziyyətdən çıxış yolları axtarmaq zorunda qoydu. Onlar E.Məmmədovla danışıqlar aparmaq qərarına gələrək, öz rəsmi şəxslərini vasitəçi kimi Azərbaycanın Moskvadakı Nümayəndəliyinə göndərdilər. Lakin bu vaxt AXC rəhbərliyindəki bir sıra şəxslərin kimlərinsə təhriki ilə mətbuat konfransından sonra Moskvaya zəng vuraraq, E.Məmmədovun danışıqlar aparmağa heç bir səlahiyyəti olmadığını, onunla danışıqlar aparılmasına AXC rəhbərliyinin kəskin etiraz etdiyini bildirməsiylə bu danışıqlar baş tutmadı. Bundan əlavə, A. Mütəllibovun Respublika rəhbərliyi, Hikmət Hacızadənin isə AXC rəhbərliyi adından sovet rəhbərliyinə E.Məmmədovun əleyhinə teleqramlar vurması onun həbsinə səbəb oldu. AXC daxilində təşkil olunmuş bu xəyanət və Azərbaycan rəhbərliyinin xeyir-duası ilə SSRİ rəhbərliyi E.Məmmədovla danışıqlara başlamaq haqqında fikrini dəyişərək, istiqlal mübarizini həbs etmək qərarına gəldi.

E.Məmmədovu həbs eləyən DTK-nın təpədən-dırnağa kimi silahlanmış “Alfa” qrupu üzvləri xüsusi vəhşilik və qəddarlıqla, qadın və uşaqların ağlaşmasına məhəl qoymayaraq Nümayəndəliyin binasında ciddi dağıntılar törətdi. E.Məmmədov hadisə barəsində belə deyirdi: “Bircə nəfər adam üçün Azərbaycanın Daimi Nümayəndəliyinin hücumla tutulub dağıdılması və sonra həmin adamın həbs edilməsi imperiyanın böyük qorxu içində olduğunu, zəifliyini göstərir və bu zəifliyə nail olmaq bizim böyük məqsədimiz idi”. [14,s.7]

20 Yanvar faciəsi və Etibar Məmmədovun həbsi ilə bağlı Moskvada rus dilində nəşr olunan “Kommersant” şirkətinin müstəqil “Vlast” jurnalının 29 yanvar 1990-cı il tarixli sayında “Bakı: hadisələrin xronikası”, “E.Məmmədov: “Kompromis ola bilməz” və s. başlıqlı yazılar dərc edilmişdi. [73, № 4, 29.01.1990]

“Bakı: hadisələrin xronikası” başlıqlı yazıda baş verənlər aşağıdakı ardıcıllıqla qeyd olunub:

## yanvar

Respublikada ümumi tətil ikinci gündür ki, davam edir. Hakimiyyət Azərbaycan Xalq Cəbhəsinin (AXC) Azərbaycan SSR Ali Sovetinin fövqəladə sessiyasının dərhal çağırılması ilə bağlı ultimatumunun dərcini qadağan edəndən sonra mətbəə işçiləri tətilə qoşulublar. Respublikada qəzetlər nəşr olunmur.

Bakıda televiziya mərkəzinin binası piketçilər tərəfindən mühasirəyə alınıb. Saat 12.00-da AXCP-nin ultimatum müddəti bitəndən sonra piketçilər televiziya mərkəzinin binasını tutaraq, Azərbaycanda baş verənlərlə bağlı böhtan xarakterli məlumatlar yaydığına görə mərkəzi televiziya kanalını bağlayıblar.

Azərbaycan Kommunist Partiyası Mərkəzi Komitəsinin binası qarşısında səhər saatlarından çoxminlik mitinq keçirilir. İştirakçılar Azərbaycanın bir sıra rayonlarında fövqəladə vəziyyətin tətbiqi haqqında SSRİ Ali Sovetinin 1990-cı il 15 yanvar tarixli Fərmanının qüvvəyə minməməsi və respublika rəhbərliyinin istefasına nail olmağa çalışırlar.

Axşam saatlarında Xalq Cəbhəsi “Azadlıq” qəzetinin redaktoru N.Nəcəfov mitinq iştirakçılarına V.Hüseynovun MK-nın birinci katibi təyin edilməsinin nəzərdə tutulduğunu bildirdi.

Vaqif Hüseynov bir neçə aydır ki, respublika DTK-sına rəhbərlik edir. Keçmiş komsomol işçisidir. H.Əliyevin rəhbərliyi dövründə o, Azərbaycan KP Bakı Şəhər Komitəsinin birinci katibi olub. O bu vəzifədə korrupsiyaya qarşı mübarizə və nizam-intizamın bərqərar olmasına yönəlmiş sərt tədbirlərin tərəfdarı kimi tanınıb.

Bu xəbər fit və “Rədd olsun!” şüarı ilə qarşılandı. Toplananlar Ə.Vəzirovun yerinə H.Həsənovun təyin olunmasını tələb edirdilər.

*Həsən Həsənov – Azərbaycan Kommunist Partiya-*

*sı Mərkəzi Komitəsinin sənaye və tikinti məsələləri üzrə katibi. O 1988-ci ilin fevralında Ağdamda erməniləri darmadağın etməyə gedən kütlənin qarşısını ala bildikdən sonra populyarlıq qazanıb. 1990-cı il yanvarın 8-də partiya-təsərrüfat fəallarının toplantısında Mərkəzin xeyrinə Azərbaycan xalqının mənafeyini qorumadığına görə respublika rəhbərliyini kəskin tənqid etmişdi.*

Saat 19-00 radələrində televiziya mərkəzindəki enerji bloku qeyri-müəyyən şəraitdə partladıldı. Respublikada televiziya yayımı dayandırıldı. “Krasnaya zvezda” qəzetində qeyd edilən versiyaya görə, partlayış “yerli ekstremistlər” tərəfindən törədilib. AXC liderlərinin sözlərinə görə, enerji bloku daxili qoşunların əsgərləri tərəfindən partladılıb. Bunu onlar AXC rəhbərliyinin qoşun yeridiləcəyi ilə bağlı xalqa müraciət etməsinin qarşısını almaq üçün ediblər.

SSRİ Ali Soveti Bakıda fövqəladə vəziyyətin tətbiqi haqqında Qorbaçovun imzaladığı Fərmanı qəbul edib.

AXC liderlərindən E.Məmmədovun bəyanatına görə, Mərkəzi Komitənin ikinci katibi V.Polyaniçko ona məlumat verib ki, gecə yarısı qoşunlar nəyin bahasına olursa olsun, şəhərə daxil olacaqlar. E.Məmmədov ordunun lazımi müqavimətlə üzləşəcəyini bildirib.

## yanvar

Qoşunlar silahdan istifadə edərək aeroport şossesi, Tbilisi prospekti və şəhərə gedən digər yollarda piketləri dağıdırlar. Eyni zamanda, ordu hissələri kazarmaların mühasirə blokunu açırlar. Bəlkə də, ən qanlı döyüşlər Salyan kazarmasının ərazisində olub. Hadisənin şahidi Asif Həsənov deyir: “Əsgərlər avtobuslardan piketləri dağıdır, yaşayış binalarını atəşə tuturdular, 14-16 yaşlı uşaqlar zirehli transportyorların altına uzandılar. Sizə tamamilə səmimi deyirəm ki, onlar tam silahsız idi”.

Ancaq “Kommersant”ın müxbirinə müsahibə verən hərbçilər iddia edib ki, piketçilər avtomat silahlarla silahlanmışdılar. Digər şahidlər isə bildirirlər ki, piketçilər yandırıcı qarışıqlar doldurulmuş butulka, fişəng və tapançalarla silahlanmışdılar. Qanlı toqquşmalar həmçinin Bayıl ərazisi, Bakı mehmanxanasının yaxınlığı və bir sıra şəhərətrafı qəsəbələrdə baş vermişdi. E.Məmmədovun sözlərinə görə, Milli Müdafiə Şurasının qərargahı güclü atəşə məruz qalıb.

Səhər hərbi komendant general-leytenant V.Dubinyakın müraciəti yayımlandı: şəhərdə fövqəladə vəziyyət elan edildi və axşam saat 23-00-dan səhər saat 6-00-ya qədər komendant saatı tətbiq olundu. Eyni məzmunlu vərəqələr helikopterlərdən səpələndi. Hərbi komendantın sözlərinə görə, bu gecə təxminən 60 mülki şəxs həlak olub.

Mitinqdə iştirak edən partiya üzvləri biletlərini yandırırlar. Azərbaycanın SSRİ tərkibindən çıxması tələbləri səslənir. Rəsmi məlumata görə, Ə.Vəzirovun istefası ilə əlaqədar MK Bürosunun qərarı ilə rəhbərlik V.Polyaniçko və Azərbaycan SSR Nazirlər Sovetinin sədri A.Mütəllibova həvalə olunub. Azərbaycan Ali Sovetinin sədri E.Qafarova radio vasitəsilə çıxış edərək, fövqəladə vəziyyətin elan olunmasına etirazını bəyan edib. Bildirib ki, bu onun razılığı olmadan edilib.

Bütün gün ərzində şəhərdə gah burada, gah orada, daha çox isə Salyan kazarmasının ərazisində atışma səsləri eşidilirdi. Rəsmi məlumatlara görə, kazarma AXC silahlıları tərəfindən hücuma məruz qalıb. Lakin bununla yanaşı, şəhərdə çox güclü şayiə yayılmışdı ki, atışmanın səbəbi Bakı qarnizonunun bir hissəsinin qiyam etməsidir. Respublikada üç günlük matəm elan edilib. Mağazalarda çörək üçün çox böyük növbələr yaranıb. Yanacaqdoldurma məntəqələrində benzin yoxa çıxıb.

## yanvar

Şəhərdə qoşunların yeridilməsini pisləyən yazılar və vərəqələr yayılmağa başlayıb. Mərkəzi Komitənin binasına yazılmış şüarlar: “Rədd olsun Sovet İmperiyası!”, “Rədd olsun Sov.İKP!”, “Sovet ordusu faşist ordusudur!”.

Daxili İşlər Nazirliyinin binasından “Sov.İKP-yə eşq olsun!” şüarı söküldü. Çoxsaylı yazı və vərəqələrdə dövlət başçısı təhqiramiz şəkildə tənqid olunur. Onun portretləri ictimaiyyət tərəfindən söyüş hədəfinə çevrilib. Bir gün əvvəl şəhər buxtasına gəmilərin hərəkətinin qarşısını almaq üçün körfəzin girişini bağlayan neft tankerlərinin ekipaj üzvləri səhər saatlarında Qorbaçova teleqram vuraraq, gecə yarısına qədər qoşunlar şəhərdən çıxarılmasa, gəmilərini partladacaqları ilə hədələdilər. Lakin AXC rəhbərliyi buna qadağa qoydu. Axşam saatlarında Respublika Ali Sovetinin fövqəladə iclası açılır. (237 deputat iştirak edir, çətinliklə kvorum alınıb.)

## yanvar

“Azərinform”un məlumatına görə, sessiya qoşunların Bakıya daxil olmasını qeyri-qanuni elan edib və şəhərdə fövqəladə vəziyyətin tətbiqi haqqında SSRİ Ali Sovetinin Fərmanının icrasını dayandırıb. Bəyan edib ki, mərkəzi orqanlar bu qərara məhəl qoymazlarsa, Azərbaycanın SSRİ tərkibindən çıxması məsələsi qaldırılacaq. Baş verənləri araşdırmaq üçün parlament komissiyası yaradılıb.

Hökumət evinin qarşısındakı meydanda böyük matəm mitinqi keçirilir. Dəfn mərasimində iştirak edən minlərlə insan şəhidlərin dəfn olunduğu Kirov parkına doğru hərəkət edir. Əldə olunmuş ilkin razılığa əsasən, qoşunlar yürüşə mane olmur. Hava limanı, dəmiryol vağzalı və şəhərlərarası telefon rabitəsi fəaliyyətini dayandırıb. Bütün matəm günləri ərzində hər saatdan bir həyəcan siqnalı səslənir. Hərbi komendant məlumat verib ki, yanvarın 19-20-də 83 nəfər, o cümlədən 14 hərbi qulluqçu və onların ailə üzvləri həlak olub. Bununla belə, hakimiyyətin xeyli sayda meyit gizlətdiyi barədə şayiələr var. Çoxları şəhərdə ruslara qarşı basqınlar hazırlandığından danışır. Son bir neçə gündə 15 mindən çox qeyri-azərbaycanlı Bakını tərk edib.

## yanvar

Bakı komendantı əhalini 24 yanvar saat 9-00-a qədər silahları təhvil verməyə çağırıb. Hərbi hakimiyyət AXC-nin fəaliyyətini qadağan edib. Bakıda rus əhalisini vahiməyə düşməməyə və şəhəri tərk etməməyə çağıran vərəqələr yayılıb.

## yanvar

Azərbaycan Daxili İşlər Nazirliyinin məlumatına görə, yanvarın 20-dən 22-dək Bakıda 93 nəfər, o cümlədən 75 mülki şəxs həlak olub.

## yanvar

Azərbaycan Kommunist Partiyası Mərkəzi Komitəsinin plenumunda A.Mütəllibov birinci katib seçildi.

*Ayaz Mütəllibov – iqtisadçı alim, Azərbaycan SSR Nazirlər Sovetinin sədri. O, respublikanın yerli sənaye naziri, sonra isə Dövlət Plan Komitəsinin sədri olub.*

Azərbaycan KP MK aparatı Ə.Vəzirovu Sov.İKP-dən xaric etdi. Lakin bu qərar hələ də yuxarı orqanlar tərəfindən təsdiqlənməyib.

Bakı buxtasını mühasirəyə alan gəmilər hərbi-dəniz desantı tərəfindən ələ keçirilib. Hərbi komendantın məlumatına görə, fövqəladə vəziyyət qanunlarını pozan şəxslərin saxlanılması və silahların müsadirə edilməsi davam edir. AXC-nin sədri Ə.Əliyev də daxil olmaqla 80-ə yaxın AXC fəalı həbs edilib. Onlar kütləvi iğtişaşların təşkilində iştirakda ittiham olunurlar. Bir sıra qəzetlərin nəşri bərpa olunsa da, televiziya hələ də işləmir. “Kommersant”a etibarlı mənbələrdən daxil olan məlumata görə, hazırda Azərbaycanda 22 min hərbçi var. Onlar Bakı, Lənkəran, Naxçıvan şəhərlərində yerləşdirilib.

“E.Məmmədov: “Kompromis ola bilməz!” başlıqlı yazıda qeyd olunur ki, yanvarın 25-də Azərbaycanın Moskvadakı Daimi Nümayəndəliyində (Daimi Nümayəndəlik əməkdaşlarının iştirakı olmadan) AXC-nin nümayəndəsi

E.Məmmədov mətbuat konfransı keçirib və bildirib ki, hərbi vəziyyətin tətbiqi aksiyası Mərkəz tərəfindən çoxdan hazırlanmışdır. Onun fikrincə, erməni qırğınları AXC-nin parlament yolu ilə hakimiyyətə gələcəyi seçkiləri pozmaq üçün hakimiyyət tərəfindən qəsdən hazırlanıb. E.Məmmədov deyib: “...Dünya mətbuatının və Qərbin “sivil dövlətlər” adlandırılan dövlətlərinin qoşunların yeridilməsinə “anlayışla yanaşması” bizi dərindən təəccübləndirdi... Primakov mənə dedi: “Seçkilərdən sonra sizin ayrılmağa bir addımınız qalır. Biz buna imkan verə bilmərik və verməyəcəyik...”

Məqalədə daha sonra E.Məmmədovun fikirləri tezis şəklində belə qeyd olunub:

“...Qorbaçovun bütün bəyanatları ikiüzlülükdür. Buşun bütün bəyanatları ikiüzlülükdür...”

“...Azərbaycan xalqı heç vaxt işğalla barışmayacaq və rus işğalçı ordusuna qarşı son ana qədər vuruşacaq”.

“Qorbaçov ikinci Əfqanıstan istəsə, onu Azərbaycanda alacaq. Azərbaycanda bu artıq başlayır...”

“...Bu mətbuat konfransından sonra nə olacağını bilmirəm; bəlkə – həbsxana; bəlkə – danışıqlar”.

“...Bakıda tanklar və atışmalar var, orada artıq danışıq aparmaq mümkünsüzdür, amma burada mərkəzi rəhbərlik razılaşsa, mən danışıq aparmaq üçün səlahiyyətliyəm...”

“...Fövqəladə vəziyyətlə bağlı heç bir kompromis ola bilməz. O yalnız DQMV ərazisi ilə sərhəd rayonlarında qala bilər...”

“Erməni Ümummilli Hərəkatının Azərbaycana qoşun yeridilməsinə etiraz edən bəyanatını necə qiymətləndirirsiniz?” sualına E.Məmmədov belə cavab verib: “Çox müsbət. Mən artıq ağlın emosiyalar üzərində qalib gələcəyini gözləmirdim...”

Daha sonra məqalədə göstərilir ki, yanvarın 25-də saat 23.30-da “Kalaşnikov” avtomatlarıyla silahlanmış, başında dəbilqə, əynində hərbi və zirehli geyim 4 nəfər Azərbaycan SSR-in Daimi Nümayəndəliyinin binasına soxulub. Daimi Nümayəndəliyin nümayəndələri dərhal SSRİ DTK-sına və SSRİ Daxili İşlər Nazirliyinə, xarici jurnalistlərə zəng ediblər. Bir neçə dəqiqədən sonra hadisə yerinə xarici jurnalistlər gəliblər. Hücum edənlər dərhal geri çəkiliblər. Və bundan sonra DTK və Daxili İşlər Nazirliyinin nümayəndələri peyda olaraq, vəziyyəti öyrənmək üçün saat yarım vaxt sərf ediblər. Onlar yola düşdükdən az sonra hərbi geyimli bir qrup silahlı şəxs və mülki geyimli 20-yə yaxın şəxs yenidən binaya soxulub. Daimi Nümayəndəliyin əməkdaşlarının sözlərinə görə, axtarışdan sonra Daimi Nümayəndəlikdə olan bütün kişiləri avtobusa mindirərək aparıblar. Daimi Nümayəndəlik əməkdaşlarından əldə etdiyimiz məlumata görə, E.Məmmədovu istisna olaraq qara rəngli “Volqa” avtomobili ilə aparıblar. Səhərə yaxın ondan başqa hamı Daimi Nümayəndəliyə qayıdıb.

Yanvarın 26-da Moskva Radiosu və Mərkəzi Televiziyası E.Məmmədovun hüquq-mühafizə orqanları tərəfindən həbs edilməsi barədə məlumat yayıb. Lakin bu məlumatlarda E.Məmmədovun həbsi ilə Daimi Nümayəndəliyə hücumların bir-biri ilə heç bir əlaqəsi olmadığı bildirilir. Baş verənlərin mənzərəsi indiyə qədər qeyri-müəyyən olaraq qalır”. [73, № 4, 29.01.1990]

“Vlast” jurnalında isə Bakıda baş vermiş 20 Yanvar faciəsinin ən qaynar vaxtlarında Azərbaycanda olmuş, amerikaşünaslıq üzrə ixtisaslaşmış beynəlxalq iqtisadçı, SSRİ Elmlər Akademiyasının əməkdaşı Rüfət Novruzovdan yanvarın 23-də Moskvada götürülmüş aşağıdakı müsahibə təqdim olunub:

“Kommersant”: Zaqafqaziya böhranının mafiya tərəfindən təşkil olunması versiyası haqqında nə düşünürsünüz?

N.: Bu versiyanın reallıqla çox az əlaqəsi var. Bu cür ittihamların müəllifləri qismən dar düşüncədən, qismən də siyasi mülahizələrdən belə fikirlər irəli sürürlər. Amma bu, ilk növbədə, hadisələrin izahında asan yola əl atmaqdan ibarətdir. Adətən, insanlar hər şeydə bəzi qaranlıq qüvvələri günahkar hesab etməyə meyil edirlər. Əslində, hər şey daha mürəkkəbdir.

“Kommersant”: Mərkəzin davranışını necə qiymətləndirirsiniz?

N.: Tamamilə ağılsız, səviyyəsiz davranış. Xüsusilə, qoşun göndərmək qərarı. Hətta qərar qəbul etdikdən sonra onu bu cür səviyyəsiz yolla həyata keçirməsini düşünmək belə adama ağır gəlir.

“Kommersant”: Ümumiyyətlə, ola bilməzdimi ki, qoşunlar yeridilməsin?

N.: Qoşunlar daha əvvəl yeridilməli idi.

“Kommersant”: Yanvarda və ya daha əvvəl?

N.: Daha əvvəl. Münaqişəni başlanğıcda yatırmaq lazım idi. 1988-ci ilin yanvarında, hətta Sumqayıtdan əvvəl. DQMV-nin Azərbaycanın tərkibindən çıxarılması məsələsi qaldırılan kimi qəti şəkildə bunun qarşısını almaq, yəni həm erməni, həm də azərbaycanlı millətçilərə kəskin cavab vermək lazım idi. Azərbaycanda geniş yayılmış fikir ondan ibarətdir ki, Mərkəz Zaqafqaziya xalqlarını parçalamaq, onları suverenlik uğrunda birgə mübarizədən yayındırmaq üçün bilərəkdən “parçala və hökm sür” prinsipi ilə işləyir. Məncə, Mərkəz çətin ki, belə çoxhərəkətli kombinasiyanı təsəvvür etsin və oynaya bilsin. Düşünürəm ki, biz tam səriştəsizliklə, bölgədə yaşayan xalqların etnoqrafiyasının, tarixinin, milli psixologiyasının düzgün qiymətləndirilməməsi ilə üzləşdik. Bu münaqişənin aradan qaldırılacağına, tənzimlənə biləcəyinə dair vədlər vermək, lakin yerinə yetirməməklə işləməyin necə mümkün olacağını mən başa düşmürəm.

“Kommersant”: Yanvarın 12-dən 19-na kimi ilk həftədə Mərkəzin ləngliyi necə qiymətləndirilə bilər?

N.: AXC-nin, demək olar ki, bütün rəhbərliyi Azərbaycan ziyalılarının ən yaxşı hissəsini təmsil edirlər və onlar heç də adətən təsvir olunduğu kimi deyillər. Onlar talanların SSRİ rəhbərliyi tərəfindən törədildiyinə əmindirlər.

“Kommersant”: Hər hansı sübut təqdim edirlərmi?

N.: Onların əsas sübutu qırğın günlərində həm ordu, həm də milisin hərəkətsizliyidir. Tam ciddi şəkildə bildirirəm ki, AXC olmasaydı, Bakı erməniləri arasında daha çox itki olardı. Evlərə basqınlar başlayan kimi dəstələr təşkil etməyə və insanları təxliyə etməyə başladılar. Mən 22-si, bazar günü Moskvaya uçarkən hava limanında tam izdiham və qarışıqlıq şəraiti hökm sürsə də, ermənilər üçün ayrıca otaq ayrılmışdı. Əvvəlcə onların uçuşu təşkil edilirdi.

“Kommersant”: Yanvar hadisələrinə qədər AXC-nin üç qanadı var idi: liberal, milli azadlıq və islamçı fundamentalist. Bu gün vəziyyət necədir?

N.: Bir parçalanma baş verdi. Sol qanadın bir sıra nümayəndələri – Zərdüşt Əlizadə, Leyla Yunusova sosial-demokratiyaya getdilər; fundamentalist qanad ayrıldı. İndi Xalq Cəbhəsi milli-demokratik platformada liberal qanadın bir hissəsinin milli azadlıq qanadı ilə birliyidir. Vəziyyəti hansısa yolla yumşaltmağa çalışanlar onlardır.

“Kommersant”: Qoşunların yeridilməsinin necə baş verdiyi barədə şahid kimi nə deyə bilərsiniz?

N.: Əsas səhv və ya cinayət – məqsəd və vasitələr arasında uyğunsuzluqdur. Tutaq ki, qayda-qanun yaratmaq üçün qoşun yeritmək lazım idi, halbuki bu daha əvvəl edilməli idi. Lakin Bakıya böyük sayda hərbi qüvvə göndərilməsini heç cür başa düşmək mümkün deyil: şəhərin kənarında çox böyük miqdarda texnika, piyada döyüş maşınları, zirehli transportyorlar, tanklar; hündürboy, yaraşıqlı, yaxşı təlim keçmiş və əksəriyyəti də ruslardan ibarət çoxlu sayda xüsusi təyinatlılar. Hərbçilərin bir millətdən formalaşdırılması isə uzaqgörənliyin olmamasının nəticəsi idi. Valideynlərimin evinin yaxınlığında zirehli transportyor var idi. İnsanlar yaxınlaşmağa çalışır – havaya atəş açılırdı. Yenidən yaxınlaşmağa çalışırlar – ayaqlarına atəş açılırdı. Yaşayış binalarında çoxlu atışma olub. Salyan kazarması yaxınlığındakı məhəllələrdə insanlar bütün günü döşəməyə uzanmağa məcbur olub. Çünki nizamsız atılan güllələrdən ayağa qalxmaq mümkün deyildi. Mən, xüsusən də talanlar fonunda əksər rusların Zaqafqaziya xalqlarına münasibətilə bağı heç bir illüziya yaratmıram. Amma nəyə görə izahat işi apararaq demək olmazdı ki, azərbaycanlıların hamısı ekstremist deyil, hamısı talançı deyil.

“Kommersant”: Qoşunlardan nə gözləyirdilər?

N.: Tiflisdən sonra qoşunlardan yaxşı heç nə gözləmirdilər. Tam əminlik var idi ki, talanlar vaxtı qoşun yeridilməyibsə, deməli, ümumiyyətlə yeridilməyəcək. Yeri gəlmişkən, bütün Azərbaycan ziyalıları bu talanları pislədi.

“Kommersant”: Hamısı?

N.: Bəli. Bütün ziyalılar talanları pislədi, indi isə bütün Azərbaycan ziyalıları partiya biletlərini təhvil verir. Beləliklə, demək olar ki, “bitdən təmizlənmək” həyata keçirilir.

“Kommersant”: Partiya vəsiqələrini təhvil verməyə nə vadar edir?

N.: Qoşunların yeridilməsinə bir neçə saat qalmış “Azadlıq” qəzetinin redaktoru Nəcəf Nəcəfov bildirib ki, Xalq Cəbhəsi öz qarşısına Kommunist Partiyasını devirmək məqsədi qoymayıb, sadəcə, rəhbərliyi yeniləmək və onu layiqli adamlarla əvəz etmək istəyir. Talanlar olanda ordu qarışmırdı, amma xalq cəbhələri raykomlara nəzarət edilməsi, rüşvətsiz normal həyat formalaşdırılması, Vəzirovun vəzifədən uzaqlaşdırılması tələbləri ilə nümayişlərə başlayan kimi qoşun yeridildi. Belə bir qənaət əmələ gəlir ki, hakimiyyət insanların həyatına biganədir, hakimiyyət yalnız özünə biganə deyil və hakimiyyətdə qalmaq üçün hər şeyə hazırdır.

“Kommersant”: Sizcə, respublikanın liderlərindən kim vəziyyəti sabitləşdirə bilərdi?

N.: AXC-nin liberal qanadının liderləri Mərkəzi Komitənin sosial-iqtisadi məsələlər üzrə katibi Həsən Həsənovun namizədliyini dəstəkləyirlər. Həsənov parlaq, güclü şəxsiyyətdir, amma mərkəz üçün çətin ki, uyğun olsun – o, keçmiş birinci katib H.Əliyevin komandasındandır, bu komandadan rəhbərlikdə qalan yeganə şəxsdir. Moskva Həsən Həsənovun Litva nümunəsi üzrə hərəkət edəcəyindən qorxur, amma burada qorxmalı heç nə yoxdur: bu cür partiya Azərbaycanda praktiki olaraq mövcudluğunu dayandırıb. İndi seçkilər haqqında düşünmək lazımdır, lakin onun nə vaxt keçiriləcəyi məlum deyil. Yeri gəlmişkən, AXC liderləri baş verənlərə başqa izahat veriblər: hakimiyyət seçkidən qorxur. Axı axırıncı seçkilər hərbi vəziyyət şəraitində keçirilmiş və saxtalaşdırılmışdı. Siz gördünüz ki, bu yolla Azərbaycandan kimlər xalq deputatı seçilmişdi.

“Kommersant”: Gördük...

N.: İndi hakimiyyət eyni ssenarini təkrarlamaq istəyirdi, lakin bunun əksinə nail oldular: Azərbaycan Kommunist Partiyasından olan namizədlər bir dənə də olsun səs almayacağı riski ilə üzləşiblər.

“Kommersant”: Bəs yaxın perspektivlər haqqında nə demək olar?

N.: Çox ağırdır. Birincisi, indi rusların təhlükə altında olması ilə bağlı güclü şayiələr yayırlar. Hərbçilər səsgücləndiricilər vasitəsilə rusdilli əhalinin təhlükəsizliyinə təminat verə bilməyəcəklərini bildirir və onları çıxıb getməyə çağırırlar. İkincisi, azərbaycanlılar arasında vahimə yaranır. Onlar deyirlər: bizimlə nə edəcəklər? Əgər rusların köçü başlasa, respublikadan kənarda yaşayan azərbaycanlılara qarşı cavab kampaniyası olacaq. Xalq Cəbhəsi bu təxribatçı bəyanatlara uymamağa çağırır və rusdilli əhalinin təhlükəsizliyini təmin etməyə çalışır. AXC-nın rus bölməsi bu işdə fəal iştirak edir.

“Kommersant”: Qoşunlar uzun müddət qalacaq?

N.: Qorxuram ki, indi heç kim qoşunları geri çəkməsin, əks halda, onların yerləşdirilməsinə ehtiyac olmadığı aydın olacaq. Onlar nə qədər çox qalsalar, bir o qədər gərginlik artacaq. Bura İran Azərbaycanının ortaya çıxan problemini də əlavə edin.

“Kommersant”: İndi hansı münaqişə ön plandadır – Ermənistanla münaqişə, yoxsa Mərkəzlə!

N.: İndi, mənim fikrimcə, Ermənistanla münaqişəni həll etmək daha asan olacaq, nəinki Mərkəzlə. Mərkəzə qarşı nifrəti aradan qaldırmaq çox çətindir.

“Ölkəyə 5 sual” başlıqlı yazıda jurnal Moskvada 100 respondent arasında keçirdiyi rəy sorğusunun nəticələrini dərc edib. Sorğuda iştirak edənlərə verilən “1990-cı il ərzində bu və ya digər müttəfiq respublikanın SSRİ tərkibindən çıxması mümkündürmü?” sualına respondentlər aşağıdakı cavabları veriblər:

* Tam mümkündür – 44
* Az ehtimal var – 28
* Mümkün deyil – 12
* Cavab verməkdə çətinlik çəkirəm – 16

[73, № 4, 29.01.1990]

Moskvada keçirilmiş bu rəy sorğusunun nəticələri göstərir ki, Bakıda törədilmiş 20 Yanvar faciəsindən sonra hətta Moskva sakinlərinin də əksəriyyəti müttəfiq respublikaların, o cümlədən Azərbaycan SSR-in SSRİ tərkibindən çıxmasını tam mümkün hesab edirdilər. Buna baxmayaraq, çox təəssüf ki, özünü AXC-nin liberal qanadı hesab edən şəxslər hətta 20 Yanvar faciəsindən sonra da təşkilatın proqramında zəruri dəyişikliklərin edilməsinə imkan vermədilər. Onlar E.Məmmədovun AXC proqramında olan “Azərbaycanın SSRİ daxilində suverenliyinə nail olmaq” maddəsinin “Azərbaycanın tam dövlət müstəqilliyinə nail olmaq” maddəsi ilə əvəz edilməsi təklifinin reallaşmasına mane oldular. Real həyatda əhəmiyyətini itirmiş bu maddə 18 oktyabr 1991-ci ilə qədər, yəni Azərbaycan Respublikasının dövlət müstəqilliyinin bərpasına qədər AXC proqramında saxlanıldı.

E.Məmmədovun həbsindən sonra anası Səkinə xanım Məmmədova 23 may 1990-cı il tarixdə SSRİ Baş Prokuroru A.Y.Suraxevə, SSRİ DTK-sının sədri V.Kryuçkova məktubla müraciət edib. Müraciətdə deyilir: “Sovet Rusiyası 1922-ci ildə keçmiş müstəmləkələrini öz müqaviləsinə cəlb edərkən, sovet vətəndaşlarının hüquq və ləyaqətlərini, müttəfiq respublikaların ərazi bütövlüyü və suverenliyini qoruyacağına and içmişdir... Mənim oğlum, Azərbaycan

Xalq Cəbhəsinin liderlərindən biri, tarix elmləri namizədi Etibar Məmmədov Moskvada Azərbaycanın Daimi Nümayəndəliyinə qeyri-qanuni quldur basqını nəticəsində həbs olunaraq, artıq beş aydan çoxdur ki, Lefortova həbsxanasında əziyyət çəkir. Mən, Etibar Məmmədovun anası, Sizdən – SSRİ-nin Baş prokuroru və birinci çekistindən soruşuram: necə olur ki, Zaqafqaziyadakı faciənin ssenari müəllifi və rejissoru, faşist cəlladı Eyxmanın mənəvi varisi Zori Balayan SSRİ-nin Xalq deputatı kimi ölkəni, ABŞ-ı, Avropanı gəzərək, çoxsaylı ermənipərəst mərkəzlərini əlaqələndirir və cəzasız qalır, mənim oğlum isə Sovet Ordusunun azərbaycanlılara qarşı qanlı cinayət törətdiyi gecədən bir neçə gün sonra, bu görünməmiş qəddar aksiya haqqında məlumatları mətbuat nümayəndələrinə çatdırdığına görə həbs olunaraq, DTK həbsxanasına atılır. Ölkə üçün kim daha təhlükəlidir – qatı rüşvətxor, kölgə iqtisadiyyatının görkəmli nümayəndəsi Aşot Manuçarov – hansı ki, təcrid vəziyyətdə ola-ola Ermənistanın Xalq deputatı seçilmiş, sonra isə milli qəhrəman kimi azadlığa buraxılmışdır, yoxsa mənim oğlum – iki kiçik yaşlı uşaq atası, daim öz Konstitusiya hüquqlarından istifadə edərək, Qorbaçovun özü tərəfindən elan olunmuş aşkarlıq, demokratiyanın tərəfdarı, Azərbaycan SSR-in suverenliyi və ərazi toxunulmazlığı uğrunda mübariz? Yoxsa Rusiya demokratiyası və aşkarlığı yalnız sizin qanbir yetirməniz olan xristian sovet respublikaları üçündür, müsəlman sovet respublikaları üçün isə yalnız dəyənək və güllə nəzərdə tutulub? Mən tam əminəm ki, yuxarılarla sovet xalqı arasında olan qalın ermənipərəst sədd bu müraciətin Sizə çatmasına mane olacaq. Lakin özümün mənəvi təskinliyim üçün çalışacam ki, bu müraciəti respublika mətbuatında mümkün olmasa, qeyri-formal təşkilatların orqanlarında dərc etdirim, “Amerikanın səsi”, “Bi-Bi-Si”, “Alman Dalğası”, “Azadlıq” radiostansiyaları vasitələri ilə səsləndirim. Çünki Etibar Məmmədov artıq çoxdan tək mənim oğlum deyil, bütün Azərbaycan xalqının oğludur. Qoy bütün dünya Böyük Oktyabr “inqilabından” başlayan, tamamilə günahsız insanları cəzalandıran və məhv edən Sovet Rusiyasının imperiya demokratiyasının əsl simasını tanısın”. [33, s. 38–39;59]

1990-cı ildə “Turan” İnformasiya Agentliyinin keçirdiyi sorğunun nəticələrinə görə, ilin ən güclü şəxsiyyəti E.Məmmədov elan olunmuşdu.

E.Məmmədovun həbsindən az sonra Bakıda “Etibar Məmmədovun Hüquqlarını Müdafiə Komitəsi” yaradılmış və Komitə üzvləri onun azadlığa buraxılması üçün imzatoplama kampaniyasına başlamışdı.

“Etibar Məmmədovun Hüquqlarını Müdafiə Komitəsi”nin yaranması ilə bağlı Ələsgər Siyabov özünün müəllifi olduğu kitabda yazır: “Fevralın əvvələrində Politexnik İnstitutunun tarix kafedrasının müəllimi, Etibar Məmmədovun Universitetdən tələbə yoldaşı Bəxtiyar Nəcəfov yanıma gəldi ki, Moskvada həbs olunan Etibar Məmmədovun hüquqlarının Müdafiə Komitəsi yaradaq və cəbhəçiləri də bu işə cəlb edək. Müdafiə Komitəsinin yaradılmasında başlıca məqsəd isə Etibarın müdafiəsi üçün Respublikada bir milyon imza toplamaq idi. Bu işi birlikdə təşkil etmək haqqında onun təklifini qəbul etdim... Biz Politexnik İnstitutunun müəllimi Becan Fərzəliyevi və Etibarın digər bir tələbə yoldaşı olan Mehdi Məmmədovu da bu işə qoşduq. Yaradacağımız Müdafiə Komitəsinin rəhbəri məsələsi gündəmə gəldiyi zaman Becan bəy təklif etdi ki, İdarə Heyətinin sədrliyinə Elmlər Akademiyasının müxbir üzvü, Kimya Problemləri İnstitutunun direktoru Ramiz Rizayevi seçək ki, bu işdə onun Moskvada və Bakıdakı nüfuzundan istifadə edək.

Biz birlikdə Ramiz müəllimin iş yerinə gedib, bu təklifi ona bildirdik. O da məmnuniyyətlə İdarə Heyətinin sədri olmağa razılıq verdi. Beləliklə, Azərbaycanda ilk dəfə olaraq İnsan Hüquqlarının Müdafiə Komitəsi rəsmən yarandı. Bəxtiyar Nəcəfov lazımi sənədləri toplayıb Moskvaya getdi. Oradakı İttifaq üzrə Komitədə rəsmi surətdə qeydiyyatdan keçirib, çoxlu sənədlərlə geri döndü.


Bizim toplantılarımız Ramiz Rizayevin kabinetində olurdu. Təkcə rəhbər olaraq deyil, Komitənin müraciətlərinin yazılması, imza vərəqələrinin çap olunaraq çoxaldılması, bir çox texniki məsələlərin həllində Ramiz müəllimin böyük köməyi oldu.

E.Məmmədovun və digər məhbusların müdafiəsi üçün bir milyon imza toplanıb beynəlxalq insan hüquqları təşkilatlarına təqdim edilməli idi. İmza kampaniyasını həyata keçirmək üçün Xalq Cəbhəsi rayon şöbələri və müxtəlif dayaq dəstələrini bu işə cəlb etdik və bir neçə ay ərzində bu iş tezliklə başa çatdı. Bəxtiyar Nəcəfov bu imzaları götürüb Moskvadakı ABŞ Səfirliyinə getdi və onun vasitəsilə imzaları Beynəlxalq İnsan Hüquqları Komitəsinə təqdim etdi. E.Məmmədovun və digər siyası məhbusların sərbəst buraxılmasında bu imzaların da mühüm rolu oldu. Sonra Mehdi Məmmədov yaratdığımız bu Komitənin işini davam etdirdi və Respublikada tanınmış insan haqları müdafiəçisi oldu. [20,s.105]

1990-cı il mayın 14-də ABŞ-nin Moskvadakı səfirliyində Etibar Məmmədovun Hüquqlarını Müdafiə Komitəsinin üzvləri Bəxtiyar Nəcəfov və Almaz Estekov (qazax) səfir Metlok və Qafqaz məsələləri üzrə səlahiyyətli nümayəndə Roz Mari Forsaytla görüşdülər. Görüşdə Bakıda törədilmiş 20 Yanvar faciəsi və E.Məmmədovun həbs edilməsi üçün Moskvada Azərbaycan nümayəndəliyinin binasında xüsusi qəddarlıq və zorakılıqla həyata keçirilmiş əməliyyat müzakirə olundu. Görüşdə B.Nəcəfov E.Məmmədovun azadlığını qətiyyətlə tələb edən, Bakıdan gizli surətdə gətirlimiş 1 milyondan artıq vətəndaşın imzasını ABŞ səfirliyinin rəsmilərinə təqdim etdi. Roz Mari Forsayt bildirdi ki, Birləşmiş Millətlər Təşkilatının nəzdində olan İnsan Haqları üzrə Beynəlxalq Təşkilatın Nizamnaməsinin 7-ci maddəsinə əsasən, hər hansı bir şəxsi 1 milyon şəxs öz imzası ilə müdafiə edirsə, onda həmin təşkilat bu şəxsin müdafiəsinə qoşulur və həmin şəxs azad olunana qədər onu müdafiə edir. Bütün bu işləri həyata keçirmək üçün E.Məmmədovun Hüquqlarını Müdafiə Komitəsi, mərkəzi Almaniyanın Frankfurt şəhərində yerləşən Beynəlxalq İnsan Haqları Müdafiə Komitəsinə üzv olmalı və onların xüsusi formalı vərəqələrində imzalar toplamalı idi. Məhz buna görə Komitə üzvləri həmin Komitəyə üzv olmağın yollarını axtarmağa başladılar. Azərbaycan hələ SSRİ-nin tərkibində qaldığı üçün müstəqil surətdə həmin Komitəyə üzv olmaq qeyri-mümkün idi. Buna görə də E.Məmmədovun Hüquqlarını Müdafiə Komitəsinin Beynəlxalq İnsan Haqları Müdafiə Komitəsi Leninqrad şöbəsində Azərbaycan bölməsi kimi təsdiq olunmasına ehtiyac vardı. Məhz buna görə R.Rizayevin sədrliyi və B. Nəcəfovun katibliyi ilə Bakı İctimaiyyətinin iclası keçirildi. İclasda Beynəlxalq İnsan Haqları Müdafiə Komitəsinin Leninqrad şöbəsinin nəzdində Respublika Vətəndaşlarının Hüquqlarını Müdafiə Komitəsi təsis olundu və Komitənin 9 nəfərdən ibarət idarə heyəti seçildi. İdarə Heyətinə B.Fərzəliyev, B.Nəcəfov, Ə.Siyabov, A.Xeyrullazadə, F.Zeynalov, V.Cavanşirov, R.Qarayev, R.Rizayev və A.Məcidov seçildilər. Bundan başqa, iclasda Almaniyanın Frankfurt şəhərində yerləşən Beynəlxalq İnsan Haqları Müdafiə Komitəsinə Respublika Vətəndaşlarının Hüquqlarını Müdafiə Komitəsini həmin komitənin Azərbaycan komitəsi kimi qeydiyyatdan keçirilməsi haqqında müraciət də qəbul olundu. Beynəlxalq İnsan Haqları Müdafiə Komitəsinin xüsusi vərəqələrində E.Məmmədovun azadlığa buraxılması üçün yenidən imza toplanması kampaniyasına başlandı və tezliklə 1,5 milyon imza toplanaraq komitəyə təqdim edildi.

E.Məmmədovun və digər siyasi məhbusların həbsi ilə bağlı aclıq aksiyası keçirənlər iyunun 30-da aksiyanın Moskvada davam etdirilməsi haqqında qərar qəbul etdilər. 1990-cı ilin iyulunda bir qrup AXC üzvü aksiyada iştirak etmək üçün Moskvaya yola düşdü. Daha sonra Müdafiə Komitəsinin üzvü Vaqif Cavanşir aclıq aksiyasını təşkil etmək üçün Naxçıvandan gəlmiş 5 nəfər vətənpərvərlə oraya getdi. Moskvada yaşayan azərbaycanlıların köməyi ilə şəhər soveti və səhiyyə şöbəsini xəbərdar etdikdən sonra 11 nəfər azərbaycanlı əvvəl Qızıl meydan, sonra Qurultaylar Sarayının qarşısı, milisin müqavimətindən sonra isə Azərbaycan Nümayəndəliyinin qarşısındakı bağda aclıq aksiyasını davam etdirdilər. Moskvada yaşayan və təhsil alan azərbaycanlılar aclıq aksiyası keçirənlərlə həmrəylik nümayiş etdirərək, bir neçə günlük növbə ilə aksiyaya qoşuldular. Azərbaycan SSR Ali Sovetinin sədri Elmira Qafarova, Ali Sovet sədrinin müavini Afiyəddin Cəlilov və digər rəsmi şəxslər aksiya iştirakçıları ilə görüşdü və onların tələbləri ilə tanış oldular.

Aclıq aksiyasının 7-ci günü AXC rəhbərliyindən Tamerlan Qarayev Moskvaya gələrək, aksiyanın tələblərinin lazımi orqanların və dünya ictimaiyyətinin nəzərinə çatdırılmasına köməklik etdi. Aclıq aksiyasının iştirakçıları ilə görüşənlər arasında ASDP həmsədri Zərdüşt Əlizadə də var idi. Aksiya iştirakçılarının əsas tələbi E.Məmmədov və digər siyasi məhbuslara azadlıq verilməsi, fövqəladə vəziyyətin ləğv olunması və parlament seçkilərinin təxirə salınmasından ibarət idi.

Bu işlərin həyata keçirilməsində E.Məmmədovun

Hüquqlarını Müdafiə Komitəsinə Azərbaycan xalqının yaxın dostu qazax şairi Oljas Suley-

menov yaxından köməklik göstərdi. Onun rəhbərliyi ilə Moskvada 1990-cı il sentyabrın 16-da SSRİ ərazisində olan 8 türk respublikası və vilayətindən gəlmiş nümayəndələrin iştirak etdiyi Türk Xalqlarının I qurultayı keçirildi. Qurultayda

E.Məmmədovun Hüquqlarının Müdafiə Komitəsinin üzv-

ləri də iştirak etdilər. Qurultayda 20 Yanvar faciəsi və E.Məmmədovun həbsi ilə bağlı məsələ müzakirə edildi və E.Məmmədovun azadlığını tələb edən qərar qəbul edildi. Qurultayın bu qərarı Moskvada olan bütün səfirliklər, beynəlxalq təşkilatlar və BMT-yə göndərildi.

[33, s. 40–42;59]

AXC daxilində fikir ayrılığına baxmayaraq, respublikada və dünyanın müxtəlif ölkələrində yaşayan soydaşlarımız E.Məmmədovun və digər siyasi məhbusların azadlığı uğrunda mübarizəyə başladılar. Respublikada “Etibar Məmmədova azadlıq” tələbi ilə bir milyon yarım imza toplandı və ayrı-ayrı yerlərdə aclıq aksiyaları keçirildi. Aclıq aksiyalarından biri E.Məmmədovun yaşadığı evin qarşısında təşkil olunmuşdu. Bu tədbirlərdə cavanlarla yanaşı yaşlılar, hətta çoxuşaqlı analar da iştirak edirdilər. Məsələn, üç uşaq anası, 1942-ci il təvəllüdlü E. Rəsulova bir həftə aclıq aksiyasında iştirak etdikdən sonra vəziyyəti ağırlaşdığına görə xəstəxanaya aparılmışdı. [46, 18 avqust 1990]

Respublikada çıxan “FV-ÇR”, Tallində çıxan “Ocaq” və s. qəzetlərdə də siyasi məhbusların müdafiəsi ilə bağlı yazılar nəşr olunmuşdu. “Ocaq” qəzetinin 1990-cı il 5-ci nömrəsində B.Vahabzadənin “Toxunmayın Etibara” şeiri, “Etibara azadlıq” emblemi çap olunmuşdu. [49, 25 yanvar 1997]

“Etibara azadlıq” emblemi E.Məmmədov həbs olunduqdan sonra Respublikanın bütün ərazisində yayılmış, əksər nəqliyyat vasitələrindən asılmışdı. Ə.Tahirzadənin kitabında bununla bağlı belə bir məlumat yazılıb: ““Эхтибар народный герой!” “Etibara azadlıq!” (Metronun girəcəyinə yazılıb yapışdırılıb bunlar) 6 qara “Volqa” və 1 “Raf”a Etibarı müdafiə edən vərəqələr vurulub”. [23, s. 67]

Bundan əlavə, gənclərin yaxalarına “Etibara azadlıq!” emblemi taxaraq şəhərdə gəzməsi, toylarda “Koroğlu” uvertürası ifa olunandan sonra “Azərbaycanın qəhrəman oğulları – Babəki, Şah İsmayılı, Etibar Məmmədovu var” kimi fikirlərin səslənməsi onun xalq arasındakı nüfuzundan xəbər verirdi. [LAF TV, 30 iyul 2022]Həmin dövrdə doğulmuş oğlan uşaqlarına "Etibar" adının qoyulması çox geniş yayılmışdı.E.Məmmədovun azadlığa buraxılması üçün respublikada 1,5 milyon imza toplanması milli azadlıq hərəkatı liderinə ümumxalq məhəbbətinin bariz nümunəsi idi.

20 Yanvar faciəsindən sonrakı vəziyyət haqqında

E.Məmmədov belə deyirdi: “90-cı ildə bizim ən böyük nailiyyətimiz o oldu ki, xalq ümidsizliyə qapılmadı, milli azadlıq məqsədini dərk etdi”. [46,8 fevral 1991]

Xalqın onun hüquqlarını müdafiə etməsi ilə yanaşı, E.Məmmədov özü də hüquqlarının müdafiəsi uğrunda fəal mübarizə aparırdı. Bunu onun SSRİ Baş Prokuroruna göndərdiyi ərizəsindən də görmək olur.

**SSRİ** **Baş Prokuroruna**

**Azərbaycan SSR CM-nin 67-ci maddəsinin**

**3-cü bəndi,** **188-ci maddəsinin 3-cü bəndi ilə ittiham olunan**

**Etibar Səlidar oğlu Məmmədov tərəfindən**

**ƏRİZƏ**

Altı aydan artıqdır ki, mən millətlərarası insan qırğınına səbəb olma ittihamına görə həbsdə saxlanıram. Həbsə alındığım ilk gündən mənə qarşı irəli sürülən böhtan xarakterli ittihamlara qəti olaraq etiraz etmiş və bildirmişəm ki, bu ittihamların heç bir əsası yoxdur. Əslində, bunlar məni xalqın gözündən salmaq məqsədilə quraşdırılmış siyasi saxtakarlıqdır. Mən öz etirazımı 1990-cı il yanvarın 30-u və fevralın 18-də sizin adınıza yazdığım ərizədə bildirmişəm. Bundan əlavə, mənə qarşı sürülən ittiham Azərbaycan SSR Cinayət Məcəlləsinin 67-ci maddəsinin sadəcə köçürülmüş formasıdır. İttihamda mənim günahımın nədən ibarət olduğu, necə və hansı şəraitdə insan tələfatına gətirib çıxardığı göstərilməmişdir. Beləliklə, qondarma ittihamla mən faktiki olaraq özünümüdafiə hüququndan məhrum edilmişəm, bunlar həmçinin insanın Konstitusiya hüququnun pozulması deməkdir. Lakin prokuror Titov və müstəntiq Jimyaçinin mənə dediklərinə görə, guya mənim işimdə günahlarımı təsdiq edən kifayət qədər dəlillər vardır, onlar istintaqın sonunda ittihamları irəli sürəcəklər.

1990-cı il aprelin 2-də mənə qarşı bu cür ilk “dəlillər” irəli sürdülər. Bu, 1990-cı il yanvarın 13-də Bakıda keçirilən mitinqdə mənim çıxışımın mətni idi. Mətnlə tanış olduqdan sonra mən bildirdim ki, çıxışımdan bəzi sözlərin mənası qəsdən təhrif edilmiş və mətnə bir sıra əlavələr edilmişdir. Bu cür təhriflər və əlavələr mənim çıxışımın istiqamətini tamamilə dəyişdirmişdi. Mənim tələbimlə müstəntiqin dəvət etdiyi tərcüməçi dediklərimi təsdiq etdi, tərcüməçilər qrupunun rəhbəri isə bildirdi ki, mətn dəyişdiriləcək. Ancaq iki aydan sonra mənə Bakı şəhərindəki mitinqlərdə üç çıxışımın, o cümlədən 13 yanvar 1990-cı ildə keçirilən mitinqdəki çıxışımın mətnini təqdim etdilər. Bu tərcümələrdə həmin sözlər eynilə qəsdən təhrif edilmiş formada verilirdi. Çıxışımda xalqı təmkinə çağırdığım hissəni mətndən tamamilə çıxarmışdılar. Mənim iradlarıma cavab olaraq bildirdilər ki, bu, təsadüfi olmuşdur, həmin sözlərin düzgün tərcüməsinə bir daha baxılacaqdır. Tərcüməyə bir daha baxdıqdan sonra dedilər ki, həmin sözlərin Azərbaycan dilində bir neçə mənası vardır. Ancaq istintaq zamanı məni ittiham etməyə əsas verən sözlərin tərcüməsinin ilk variantı üzərində dayandılar. Mənim yüksək səviyyədə tərcüməçi ekspert tələbim cavabsız qaldı. Tərcümənin ilk variantını tələbələr etmişdilər.

Beləliklə, mənə qarşı qaldırılan ittiham təhrif edilmiş bir sözün əsasında qurulmuşdu. Bundan əlavə, cinayət işindən aydın olur ki, mənim çıxışım barədə müstəntiqin gümanının təqdim olunan mətnə uyğunluq olduğunu üç milis sahə inspektoru təsdiq edir. Eyni zamanda, yanvar talanları ilə bağlı hadisələrdə mənim iştirak etmədiyim barədə minlərlə adamın ərizəsini istintaq nəzərə almır. Tamamilə aydındır ki, mənim çıxışımın Bakıdakı talan və qarmaqarışıqlarla heç bir əlaqəsi yoxdur. Əksinə, mən təkrar-təkrar Bakı şəhər əhalisini dincliyə, qayda-qanuna tabe olmağa çağırmışam ki, ordunun Bakıya daxil olmasına bəhanə yeri qalmasın.

O ki qaldı ikinci maddəyə – Azərbaycan SSR CM 188-3 maddəsinə, deyə bilərəm ki, Bakıya ordunun qanunsuz yerləşdirilməsinin yolverilməzliyi üçün özümün fəaliyyətim haqqında, mənim və məndən başqa bir çoxlarının bu cür hərəkət etməsinə təkan verən motivlər haqqında mən istintaqın əvvəlində məlumat vermişəm. Ancaq istintaq işindən aydın olur ki, respublika rəhbərləri və Mərkəzin nümayəndələrindən heç biri dindirilməmişdir. Halbuki onlar bilavasitə bu hadisələrin iştirakçıları idilər. Bakıya qoşun yeridilməzdən əvvəl şəhərdə yaranmış şəraiti tamamilə düzgün təsəvvür etmək üçün işdə bu şəxslərin ifadələri olmalıdır.

Onların ifadələri fövqəladə vəziyyətin elan olunması və ordunun şəhərə daxil olacağı vaxtın ciddi sirr olaraq saxlanılmasının səbəblərini tamamilə aydınlaşdırmağa imkan verərdi. Bütün bunlar yerli əhali ilə toqquşmaya gətirib çıxarıb, dinc əhalinin kütləvi qırğınına səbəb olub. İndi isə ordunun şəhərə qanunsuz yeridilməsi zamanı şəhər təsərrüfatına vurulan bütün ziyan istintaq işində bizim fəaliyyətimizin nəticəsi kimi təqdim olunur. Halbuki istintaq işində şəhər təssərrüfatına vurulan ziyan ordunun fəaliyyətinin nəticəsi olması haqqında rəsmi sənəd var. Ancaq bu fakt istintaq zamanı nəzərə alınmamışdır.

Belə hesab edirəm ki, mənə qarşı cinayət işinin qaldırılması, mənim qanunsuz həbs olunmağım və cinayət işinin quraşdırılmış olması böyük siyasi aksiyanın bir hissəsidir və Azərbaycanda azad seçkilərin keçirilməsi, demokratik proseslərin qarşısının alınmasına yönəldilmişdir. Bu həm də Azərbaycan Xalq Cəbhəsi rəhbərlərinin siyasi cəhətdən simasızlaşdırılmasına xidmət edir. Mən və bu işlə bağlı həbs olunmuş R.Qazıyev Azərbaycan SSR xalq deputatlığına namizəd göstərilmişik. Bizim həbsdə olmağımız seçkiqabağı kampaniyada iştirak etməyimizə imkan vermir. Belə şəraitdə mən praktik olaraq özümün günahkar olmadığımı sübut etmək imkanından məhrumam. İstintaq prosesi süni surətdə uzadılır, məhkəmə prosesinin nə vaxt başlanacağı bəlli deyildir.

Xahiş edirəm ki, şikayətimdə qeyd edilmiş faktları ədalətlə araşdırasınız. Əgər mənim günahsız olmağım bu səviyyədə həll edilməsə, maksimum qısa müddətdə işi məhkəməyə göndərəsiniz. Mənim ərizələrim indiyədək cavabsız qaldığı və ya onlara iki-üç aydan sonra cavab verildiyinə görə təcili surətdə cavab almaq məqsədilə aclıq elan etməyi qərar alıram.

**E.Məmmədov**

27 iyul 1990-cı il [45, 4 oktyabr 1990]

Bu dövrdə qəzet və jurnallarda çıxan müxtəlif məqalələrlə də xalq öz mübariz oğluna mənəvi dayaq olurdu. Belə məqalələrdən biri tarixçi alim Kərim Şükürovun “Azadlıq mücahidi Etibar” adlı məqaləsi idi. Məqalədə E. Məmmədovun milli azadlıq hərəkatının lideri kimi keçdiyi çətin mübarizə yolu qısa şəkildə işıqlandırılıb. Məqalə bu fikirlə tamamlanırdı: “Altı aydır ki, Etibar bəy həbsdədir. Millətin təəssübkeşini xalqdan ayırmaq istəyirlər. Bu mümkün deyil. O hər bir azərbaycanlının qəlbindədir. Sabaha açılan hər gün bizim Etibarı azadlıqda görmək ümidini artırır...” [21; 54, 8 avqust 1990]

Bu dövrdə “Azadlıq” qəzeti siyasi məhbuslar, o cümlədən E.Məmmədov haqqında qısa məlumat vermişdi: “Məmmədov Etibar Səlidar oğlu – 1955-ci ildə Bakı şəhərində anadan olub. Tarix elmləri namizədidr. Bakı Universitetində tarix müəllimidir. Evlidir. İki uşaq atasıdır. Azərbaycanda demokratik xalq hərəkatının liderlərindəndir. Azərbaycan Xalq Cəbhəsi İdarə Heyətinin üzvüdür.

1990-cı il 20 Yanvarda Azərbaycanda dinc əhaliyə qarşı törədilən qanlı cinayətləri beynəlxalq ictimaiyyətin nəzərinə çatdırmaq üçün Moskvaya getmiş, orada xarici və sovet jurnalistləri üçün təşkil edilmiş mətbuat kon fransında bəyanatla çıxış etmişdir. Mətbuat konfransının təşkil olunduğu Azərbaycan SSR Nazirlər Sovetinin Daimi Nümayəndəliyinə DTK əməkdaşlarının vəhşicəsinə basqını zamanı 25 yanvarda E.Məmmədov qanunsuz olaraq həbs edilmişdir. Hal-hazırda o, Moskvada DTK-nın Lefortovo həbsxanasında saxlanılır. E.Məmmədov Azərbaycan SSR Cinayət Məcəlləsinin 67-ci maddəsinin 3-cü bəndi ilə (millətlərarası ədavəti qızışdırmaq) ittiham olunur.[45, 4 avqust 1990]

E.Məmmədovun azadlığı uğrunda mübarizənin formalarından biri onun Azərbaycanın və SSRİ-nin müxtəlif ərazilərindən deputatlığa namizədliyinin irəli sürülməsi idi. Məsələn, Azərbaycan Respublikası Ordubad rayonu əhalisi 339-cu seçki dairəsində onun Azərbaycan SSR Ali Sovetinə deputatlığa namizədliyini irəli sürərək, bu məsələ barəsində rəsmi olaraq SSRİ Prokurorluğuna müraciət etmiş və təcridxananın rəisi Y.D.Rostvorovun imzası ilə bu məsələ ilə əlaqədar SSRİ Prokurorluğu Qanunların İcrasına Nəzarət İdarəsinin rəisi V.İ.İlyuxinə və 339 № li Ordubad seçki dairəsinə cavab göndərilmişdi.

C.Cabbarlı adına “Azərbaycanfilm” kinostudiyasında keçirilmiş Azərbaycan SSR Xalq deputatlığına namizədlərin irəli sürülməsinə həsr edilmiş 3 avqust 1990-cı il tarixli konfransda kinorejissor Ziya Ənvər oğlu Şıxlinski deyirdi: “Bu gün bizim hamımızın borcudur ki, qanunsuz olaraq həbsə alınmış Azərbaycanın mərd, mübariz oğullarını müdafiə edək. Mənə elə gəlir ki, Ramiz müəllim də mənim təklif edəcəyim adama səs verəcək. Mən Etibar Məmmədovun namizədliyini təklif edirəm. Keçən ilin isti yay günlərini, tətilləri yadınıza salın. Respublika televiziyası ekranlarından Azərbaycan SSR Ali Sovetinin sədri Elmira Qafarova Etibardan xahiş etdi ki, xalqa müraciət etsin, tətilləri dayandırıb işə çıxsınlar. Etibarın bir sözünü bütün xalq bir qanun kimi qəbul edirdi. Etibar kimi xalq arasında böyük hörmətə, nüfuza malik bir adam bu gün həbsxanadadır. Hələ heç bir ölkənin tarixində görünməmiş bir hadisədir ki, toxunulmazlıq statusuna malik Daimi Nümayəndəliyə basqın edilsin, necə ki, Azərbaycanın Moskvadakı Daimi Nümayəndəliyinə basqın edib, Etibar Məmmədovu həbs etdilər və təəssüf ki, bu günə kimi nə ölkə, nə də respublika prezidenti bu cinayətə siyasi qiymət verməmişdir. Bu gün Etibarı həbsdən qurtarmaq və ona səs vermək azərbaycanlı kimi bizim hamımızın borcudur”.

Rusiya Xalq Cəbhəsi də E.Məmmədovun azad olunması üçün məqsədyönlü fəaliyyət göstərirdi. Rusiya Xalq Cəbhəsinin təşəbbüsü ilə İvanovo, Yaroslavl və Lenin qrad vilayətlərindən E.Məmmədov SSRİ Xalq deputatlığına namizəd irəli sürülmüşdü. RXC-nin yaydığı vərəqələrdə E.Məmmədovun deputat irəli sürülməsi bəyan edilir və qeyd olunurdu ki, “bu cür şəxsiyyətli, ağıllı insanın həbsxanada saxlanılması demokratiyaya kömək etmir, əksinə, demokratiyanın əleyhinədir. Bu cinayətdir!” [33, s.44-45;59]

Tatarıstan Milli İstiqlal Partiyasının sədri, Tatarıstan SSR Ali Sovetinin deputatı F. Bayramova E. Məmmədov barədə Azərbaycan KP MK-nın birinci katibi A. Mütəllibov, Azərbaycan SSR Ali Sovetinin sədri E. Qafarova, Azərbaycan SSR Nazirlər Sovetinin sədri H. Həsənov və Azərbaycan SSR Ali Məhkəməsinin sədri H.Talıbova müraciət etdi. Müraciətdə deyilir: “Azərbaycanın hörmətli hakimiyyət nümayəndələri! Etibar Məmmədov – Azərbaycanın və SSRİ-nin bütün əzilən xalqlarının milli azadlıq hərəkatlarının tanınmış siyasi xadimidir. Etibar Məmmədov üzərində qurulacaq məhkəmə prosesi konkret hüquqi ittihamdan asılı olmayaraq, siyasi xarakter daşıyacaqdır. Bu siyasi məhkəmənin biabırçılığı konkret icraçılarla yanaşı, bütün hazırkı Azərbaycan rəhbərliyinin üzərinə düşür. Biz hesab edirik ki, Etibar Məmmədov kimi siyasi xadimlərin arxasında xalq durduğu üçün onların deputatlar kimi şəxsi toxunulmazlıq hüququ təmin olunmalıdır. Xalq adından çıxış edən məhkəmə Etibar Məmmədovun timsalında xalqın özünü mühakimə edə bilməz. Əks təqdirdə, bu məhkəmə qanuni hesab oluna bilməz və ya Etibar Məmmədov üzərində məhkəmə Ali Məhkəməni qanundankənar qoyacaqdır. Buna görə də biz sizi, qəhrəman Azərbaycan xalqının Ali Hakimiyyət nümayəndələrini insanpərvərlik və demokratiya prinsiplərini əsas götürərək siyasi müdriklik nümayiş etdirməyə, Etibar Məmmədov üzərində qurulmuş məhkəməni ləğv edərək, ona qarşı irəli sürülmüş əsassız ittihamlara son qoymağa və onu azad etməyə çağırırıq. Tatarıstan Milli İstiqlal Partiyası xalqın xoşbəxtliyi uğrunda mübarizə aparan Azərbaycan milli azadlıq hərəkatının liderlərinə qarşı təzyiqlərə son qoyulmasını və üzünüzü öz xalqınıza tərəf çevirməyi Sizdən xahiş və tələb edir. Biz tam əminik ki, Siz bizim qardaşlıq çağırışımızı eşidəcək və idrakın səsinə tabe olacaqsınız. Bu gün müsəlman xalqlarının Etibar Məmmədov kimi sədaqətli qəhrəmanlara, mərd oğullara əvvəlki illərdən daha çox ehtiyacı var!”

SSRİ Ali Sovetinin deputatları E.Salayev, R.İbrahimbəyov, H.Turabov, A.Rzayev SSRİ Prokurorluğuna E.Məmmədovun azadlığa buraxılması ilə bağlı müraciət etdi və 2 aprel 1990-cı il tarixdə SSRİ Baş prokurorluğunun müavini İ. P.Abramovun imzası ilə cavab məktubu aldılar. Məktubda deyilirdi ki, E.Məmmədova qarşı həbs qəti-imkan tədbirinin dəyişdirilməsi üçün hazırkı dövrdə heç bir əsas yoxdur. [33, s. 45-46;59]

Məhkəmənin uzadılmasına etiraz əlaməti olaraq E. Məmmədov aclıq aksiyasına başlamışdı. Əhali arasında yayılmış vərəqələrdə bu aksiya haqqında belə yazılırdı: “Altı aydan artıqdır ki, Moskvada Lefortovo həbsxanasında saxlanılan AXC İdarə Heyətinin üzvü, Azərbaycan xalqının qeyrətli oğlu Etibar Məmmədov iyulun 27-dən etibarən etiraz əlaməti olaraq aclıq etmişdir. Tələbləri: 1) Qəti imkan tədbirinin dəyişdirilməsi; 2) Avqustun 10na qədər məhkəmənin başlanması”. [33, s. 46;59]

Düşmənlər E.Məmmədovun xalq arasında olan böyük nüfuzundan qorxaraq, məhkəmə baxışını təkrar seçkilərə kimi uzatmağa çalışırdılar. Lakin xalqın təzyiqi və tələbi ilə SSRİ rəhbərliyi geri çəkilərək, parlamentə təkrar seçkilərə qədər E.Məmmədovun məhkəmə iclasının imperiyanın paytaxtında deyil, Azərbaycanda keçirilməsinə razılıq verdi. Məhkəmə iclasına minlərlə insanın gəlməsindən ehtiyat edən respublika rəhbərliyi prosesi şəhərdən kənarda, Mərdəkan qəsəbəsinin mədəniyyət evinin zalında keçirməyi lazım bildi.

E.Məmmədovun məhkəməsi ilə bağlı Türkiyənin “Milliyyət” qəzeti 17 oktyabr 1990-cı il sayında “Xalq Cəbhəsi lideri Məmmədov, Azərbaycana gətirildi. “**Bakıda məhkəmə gərginliyi”** başlıqlı məqalə dərc etmişdi. “Milliyyət” qəzetinin Moskva bürosunun verdiyi məlumatlar əsasında yazılmış məqalədə qeyd olunurdu ki, “Azərbaycan Xalq Cəbhəsi liderlərindən Etibar Məmmədovun məhkəməsi dünən Bakıda başladı. Ancaq məhkəmə başlayar-başlamaz Bakı komendantı prosesi 29 oktyabra keçirdi. Bunun səbəbi kimi respublikada seçkilərin davam etməsi göstərilirdi.



Məmmədov sovet ordusunun 19 yanvar gecəsi Bakıya girməsindən sonra Moskvada keçirdiyi mətbuat konfransında sovet lideri Mixail Qorbaçovu təhdid edərək Azərbaycanı Əfqanıstana döndərə biləcəklərini söyləmişdi. Məmmədov 25 yanvarda, bu mətbuat konfransından dərhal sonra "KQB" tərəfindən həbs olunmuşdu.

Doqquz aya yaxın "KQB"-nin həbsxanasında qalan Etibar Məmmədov dünən Bakıya gətirilmişdir. Məhkəmənin keçirildiyi binanın qarşısına dünən səhər saatlarından etibarən 10 min insan toplanmışdı. Toplananlar Məmmədovun azad olunmasını tələb etsələr də, əsgərlərlə milislərin müdaxiləsindən sonra qarşıdurma yaratmadan dağılışdılar. Digər tərəfdən, bazar günü keçirilən seçkilərin ikinci turunda Xalq Cəbəsi üzvlərinin qələbə çaldığı iki dairənin nəticələrini Mərkəzi Seçki Komissiyası etibarsız elan etdi.

Bu vaxt xəbər yayıldı ki, SSRİ Ali Sovetinin qərarı ilə Azərbaycanın Dağlıq Qarabağ bölgəsini idarə edən və

Azərbaycan hökumətinə bağlı olan “Qarabağ Təşkilat Komitəsi”nin liderlərinə qarşı həyata keçirilən teror aktı uğursuz oldu. [51, 17 oktyabr 1990]



**Etibar Məmmədovun məhkəmə prosesi**

### 1-2 noyabr 1990-cı il

Hakim: Siz deyirsiniz ki, Milli Müdafiə Şurası Azərbaycan Xalq Cəbhəsinin nəzdində deyildi, ayrıca ictimai təşkilat kimi yaratmışdınız. Onda niyə dövlət orqanlarının nümayəndələrini, o adamları ki, müdafiə onlardan çox asılı olardı, həmin Şuraya daxil eləmirdiniz?

E. Məmmədov: Dövlət orqanları da, hakimiyyət orqanları da onun işində iştirak etməyə söz vermişdilər. Ayaz Mütəllibov özü yanvarın 15-də, 16-da demişdi ki, nə lazımdırsa, siyahını verin. Mən özüm şəxsən ona bütün siyahını vermişəm, bizə nə qədər texnika lazımdır, nə qədər yanacaq, nə qədər həkim, təcili yardım maşınları lazımdır, yazıb götürüb hamısını. Yanvarın 16-da həmin məsələlərin həlli üçün Rəhim Qazıyevlə bir yerdə Ayaz Mütəllibovla görüşmüşdük. Bizim özbaşımıza Milli Müdafiə Şurasında iştirak etməyimiz barədə söz-söhbət, sonradan dövlət orqanları rəhbərlərinin, Ayaz Mütəllibov və başqalarının öz yaxalarını kənara çəkməsi nədən irəli gəlir? Necə olur ki, Milli Müdafiə Şurası yaradılan kimi, bir günün içində 6 telefon qoyulur orada bizim üçün? Siz özünüz bilirsiniz ki, Bakıda telefon nömrəsi almaq, özü də bir günün içində, nə cür ola bilər? Birdən-birə 6 telefon qoyuldu bizim otağımıza. Hökumət telefonu da qoyulmuşdu ki, bizim birbaşa əlaqəmiz olsun Nazirlər Sovetinin sədri ilə, MK katibləri ilə, ancaq bu nömrəni birləşdirməyə vaxt çatmadı.

Hakim: Məmmədov, beş nəfər ki, daxil olub Milli Müdafiə Şurasına, şəxsən onların əllərində heç bir idarə, müəssisə yox idi. Çətindir, əgər sənin tabeçiliyində bir adam yoxdursa, bir iş görmək çətindir. Mən o məqsəd ilə deyirəm, bax, yaxşı olmazdı ki, Müdafiə Şurasında Nazirlər Sovetindən bir nəfər adam olaydı, voyenkomatdan bir nəfər adam olaydı?

E.Məmmədov: Rəhbərliklə razılaşıb belə nəzərdə tutmuşduq ki, Milli Müdafiə Şurasında bütün orqanların nümayəndələri iştirak etməlidir. Əgər mitinqdəki çıxışlarıma nəzər salsanız görərsiniz: təklif olunub ki, Şurada KP-nin də nümayəndələri olsun, bütün ictimai təşkilatların və nazirliklərin də. Onlar da əvvəldən söz vermişdilər ki, biz də iştirak edəcəyik və iştirak da edirdilər, ancaq özlərini hələ də rəsmiləşdirməmişdilər. Vəziyyət dəyişəndən sonra dedilər ki, ümumiyyətlə, xəbərimiz yox idi.

Hakim: Siz bu faktı düz hesab edirsinizmi ki, onların nümayəndəsi olsaydı, daha...

E.Məmmədov: Onların nümayəndəsi, əlbəttə, olmalı idi. Biz əvvəldən bunu nəzərdə tutmuşduq. Özlərinə də məlumat verilmişdi bu barədə.

Hakim: Yaxşı, indi də o məsələnin mitinqdə əhali qarşısında qaldırılmasından danışın. Bunu əhaliyə nə təhər çatdırmısınız?

E. Məmmədov: Mitinqdə Əbülfəz bəy İdarə Heyə-

tinin qərarını elan edib bildirdi ki, Milli Müdafiə Şurası yaradılır və tərkibi də kimlərdən ibarətdir. Sonra dedi ki, Milli Müdafiə Şurası siyasi təşkilat deyil, siyasi partiya deyil, sərhəddə müharibə vəziyyətidir, bu vəziyyəti nizama salmaq üçün sərhədin müdafiəsini təşkil etmək üçün Müdafiə Şurasını yaradırıq və onun işində bütün siyasi təşkilatlar, ictimai təşkilatlar iştirak edə bilərlər. Dövlət orqanları da Şuranın işində iştirak edəcəklər. Bizim məqsədimiz həmin dövrdə könüllü qüvvələri təşkil etmək idi. Özü də birbaşa Cəbhəyə gələnlərin heç birini siyahıya almırdıq, ancaq idarələrin zəmanəti ilə siyahıya alırdıq. Yəni idarələrin özündə onların siyahısı təşkil olunmalı idi, idarə onların haqqında zəmanət verəndən sonra biz siyahını rəsmiləşdirib, onları təşkil edib, sərhəd rayonlarına göndərməli idik. Dövlət isə onları silahlandırmağı və lazım olan texnika ilə, lazım olan vasitələrlə təchiz etməyi boynuna götürmüşdü.

Hakim: Bunların hamısını mitinqdə öz çıxışınızda elan etmisiniz?

E. Məmmədov: Bəli.

Hakim: 67-ci maddə ona görə verilir ki, yanvarın 13-də siz qeyri-qanuni o məsələyə....

E. Məmmədov: Hansı məsələyə?

Hakim: Отношение к Армении. Orda bu məsələyə toxunulur da?

E. Məmmədov: Bəli.

Hakim: Yaxşı, sonra necə inkişaf etdi vəziyyət, mitinq necə davam elədi, kimlər çıxış elədi orda?

E. Məmmədov: Sonra çıxış edənlərin əksəriyyəti yadımda deyil, çünki mən həmin vaxtı içəridə oturmuşdum, tribunanın arxasında otaq var, orada hökumət telefonu, başqa telefonlar var, orda məsələləri müzakirə edirdik. Polyaniçko ilə, başqaları ilə danışırdıq, tribunaya çıxmağa vaxt yox idi. Ona görə dəqiq yadımda deyil kimlər danışıb. Amma mitinqin axırına yaxın bizə xəbər çatdı ki, şəhərdə bir neçə yerdə ölüm hadisəsi var. Artıq ölüm hadisəsi mitinq başlayana qədər olmuşdu. Məni ittiham edirlər ki, guya ölüm mitinqdən sonra olub. Halbuki əvvəl olub. Mitinq qurtarandan sonra dedilər vağzala tərəf gedən yolda nəsə şuluqluq var. Mən düşdüm, maşın bizi gözləyirdi, ora gedəndə artıq gördük ki, çox böyük çaxnaşma var. Çaxnaşma deyəndə, camaat yığılır və bizim cavan uşaqlar – Xalq Cəbhəsinin nümayəndələri çalışırlar yığılan camaatı dağıtsınlar ki, çıxıb getsinlər, ora yığışmasınlar. Oradan qayıdandan sonra mən Aydın Məmmədova (Azərbaycanın ovaxtkı Daxili İşlər Naziri) zəng elədim.

O dedi ki, artıq 12 ölüm hadisəsi var, şəhərdə vəziyyət pisdir, kütləvi qırğınlar başlayıb. Təklif etdim ki, lazımdırsa, əhalinin sakitləşdirilməsində milislə bir yerdə iştirak edə bilərik. Dedi ki, hələ baxarıq. Sonra, gərək ki, bir dəfə də danışdım. Kömək haqqında təkliflərimizi qəbul etmədilər ki, bizim öz qüvvələrimiz var. Mənim məlumatıma görə, daxili qoşun hissələrini ayın 11-dən şəhərə köçürməyə başlamışdılar və artıq onların sayı 10 mindən artıq idi. İstənilən qədər qüvvə var idi, bundan istifadə etmək olardı. Mən ayın 13-də, 14-də gecə bütün şəhəri maşınla gəzdim. Təəccüblü o idi ki, nə patrul maşını, nə daxili qoşun hissələri, nə də milis qüvvələrinə rast gəldim. Bizim uşaqlar camaatı başa salırdılar ki, bu qırğın bir məqsədlə təşkil olunub: Azərbaycana qoşun yeridilməsi üçün bəhanə əldə olunsun. O qırğınlarda iştirak edənlər 5-6 nəfərlik dəstələr idi, onların qarşısını almaq çətin deyildi. Sumqayıtdan sonra hamı bilir ki, qırğınlar çox vaxt gecə olur. Ancaq təəccüblüdür ki, gecələr Bakıda sakitlik idi. Günortaya qədər sakitlik olurdu. Günorta ona görə qarışıqlıq salırdılar ki, camaat çox yğılırdı və belə bir effekt yaranırdı ki, kütlə gedir və ondan sonra meyitlər qalır. Qarışıqlıq salan şəxslər kütlənin arasında itə bilirdilər. Qoşunların işə qarışmaması isə göz qabağında idi. Nə milis qarışırdı, nə də ki qoşunlar.

Hakim: Bu qırğının qarşısını almaq üçün nə işlər görmüsünüz?

E. Məmmədov: Ayın 13-dən başlayaraq bütün qüv-

vələri təşkil etmişik. Rayon şöbələri işə nəzarət edirdilər. Hər yerdə camaatı başa salırdılar ki, ermənilərin evini dağıtmağın, onları evlərində döyməyin ümumi məsələlərin həll olunmasında heç bir xeyri yoxdur. Ancaq bu o yerə gətirib çıxara bilər ki, dövlət orqanları Bakıya qoşun yeritməsi üçün Moskvaya bəhanə verər. Daxili qoşun hissələri və milis işçilərinin tamamilə işə qarışmadığı bir şəraitdə, demək olar ki, ayın 15-dən sonra biz şəhərdə vəziyyəti sabitləşdirə bilmişdik. Artıq ayın 16-da aldığımız məlumata görə, ölüm hadisəsi yox idi. 15-də Mərkəzi Komitənin büro üzvləri ilə görüşümüz olmalı idi ki, görək Milli Müdafiə Şurasının işində onlar hansı şəkildə iştirak edəcəklər və nə kömək göstərəcəklər. Təxminən axşam saat 8-də biz Mərkəzi Komitənin binasında olduq və gözlədik. Sonra məlum oldu ki, büro üzvləri ilə yox, Primakov, Girenko və başqa nümayəndə heyəti ilə görüşməliyik. Ayaz Mütəllibov, Telman Orucov və Rafiq Əliyev də iştirak edirdi görüşdə.

Hakim: Nə barədə görüşüb söhbət etdiniz?

E. Məmmədov: Biz, birincisi, gözləmirdik ki, həmin görüş olacaq. Bizim üçün təsadüfi görüş idi. Orada Primakov ondan başladı ki, Bakıda vəziyyət pisdir, qırğınlar gedir, bunun qarşısını almaq lazımdır. Xalq Cəbhəsi münasibətini bildirməlidir buna və bu pislənməlidir. Ümumiyyətlə, vəziyyət müzakirə olunanda biz öz tələbimizi irəli sürdük, bildirdik ki, nəyə görə gərginləşib, Moskvanın birtərəfli mövqeyi nəyə gətirib çıxara bilər və hansı tədbirlər görülməlidir. Primakov dedi ki, televiziya vasitəsi ilə çıxış edin, qırğının dayandırılması haqqında, qəti tədbirlər görülməsi haqqında xalqa müraciət lazımdır. Primakova dedim ki, mən çıxış etməyə hazıram. Dedi ki, bunun haqqında fikirləşərik. Primakov dedi ki, qəti tədbirlər gözlənilir və bu günlərdə siz onu görəcəksiniz. Fövqəladə vəziyyət yaradılacaq, o cümlədən Bakıda. Biz öz etirazımızı bildirəndə dedi ki, yox, Bakıda olmayacaq. Ancaq, sən demə, 15 yanvar qərarı hazır imiş və onlar hansı tədbirlərin həyata keçirilməsini əvvəldən nəzərdə tutmuşdular. Həmin görüşdən sonra Ayaz Mütəllibovla mənim ayrıca söhbətim oldu. Həmin siyahını verdim – nələr lazım idi onların siyahısını. Yəni ki, həmin dövrdə bizim hökumətin nümayəndələrinin elə bir etirazı yox idi ki, nəyə görə milli müdafiə işi ilə məşğul olursunuz, bu bizim işimizdir və s. Səhərisi gün ayın 16-da evlərin dağıdılması hadisəsi olmuşdu, ancaq milli zəmində ölüm hadisəsi yox idi. Ancaq 16-da biz xəbər almağa başladıq ki, Bakıya qoşun yeridilməsi gücləndirilir, yəni Nasosnı aeroportu, Qala aeroportu və başqa yerlərdən hava ilə qoşunlar köçürülür. Bundan başqa, dəmiryolu ilə çoxlu qoşun hissələrinin gəlməsi artıq fakt idi. 16-da birinci dəfə məlumat aldıq ki, aeroportdan şəhərə tank kolonnası gəlir. Onda göstəriş verdim ki, kolonna saxlanılsın, özüm gəlirəm ora. Məlumdur ki, həmin kolonnaların şəhərə girməsi vəziyyəti daha da gərginləşdirə bilərdi. Mən özüm aeroport yoluna gedəndə gördüm ki, artıq əhali özü yolu bağlayıb, tank kolonnası gəlir. Polkovnik idi həmin tank kolonnasının komandiri, soruşduq ki, bu kolonna hansı istiqamətə gedir?

Hakim: Yorulmusunuzsa, pererıv (fasilə) edək. Yoxsa, bir 10 dəqiqə də danışın, sonra?

Yerdən: Ona su verin.

Hakim: Qayda var, qanun var, sabahısı gün söz-söhbət ola bilər. Buyurun.

E.Məmmədov: Deməli, birinci dəfə şəhərə tank kolonnası gələndə polkovnikdən soruşdum ki, nə məqsədlə şəhərə girirsiniz? Dedi ki, elə bir məqsədimiz yoxdur, şəhəri keçib sərhədə getməliyik, Dedim, axı aydın deyil ki, nəyə görə Bakıya qoşun gəlməlidir? Həmin tank kolonnası, tutaq ki, Cəlilabada, Lənkərana, Astaraya getməlidirsə, şəhərin ətrafından yol var. Dedi ki, biz bilmirik, bizə belə əmr verilib. Sonra öz rəhbərləri ilə danışandan sonra kolonna geri qayıtdı. 2-ci kolonna Sumqayıt yolundan gəlirdi, onu da əhali saxlamışdı. Hərbçilərlə münasibəti gərginləşdirməmək üçün gəldik hərbi məktəbin rəisi Koşevoyla söhbət elədik. O, Polyaniçko ilə, sonra isə general Sokolovla danışdı və qərara gəldi ki, şəhərdə vəziyyəti gərginləşdirməmək üçün həmin tank kolonnası geri, yəni şəhərciyə qayıtsın. Kolonna qayıtdı. Polyanıçkodan soruşdum: “Şəhərə qoşun yeridilməsi nə məqsəd güdür?” O da dedi ki, şəhərə qoşun yeridilmir, qoşunlar şəhərdən keçib sərhədə gedirlər. Ona bildirdim ki, əgər Dağlıq Qarabağda fövqəladə vəziyyət elan olunursa, ora qoşun getməlidirsə, onda Dağlıq Qarabağa yaxın Gəncə aeroportudur, qoşunları desantla, təyyarələrlə həmin aeroporta göndərmək olar. Nə üçün təyyarələr Bakının ətrafında, Nasosnı hava limanında düşməlidir və hərbi texnika Bakının içərisindən keçib getməlidir? Polyaniçko və hərbçilər cavab verdilər ki, bizim heç nədən xəbərimiz yoxdur. “Xəbərimiz yoxdur” desələr də, gecə bir neçə yerdən şəhərə girməyə cəhd olunmuşdu. Artıq əhali hər yerdə maşınlarla hərbçilərin qarşısını alırdı. Ayın 17də səhər Milli Müdafiə Şurasının qərargahına gələndə eşitdim ki, camaat Mərkəzi Komitənin qarşısına yığışıb Bakıda fövqəladə vəziyyət, komendant saatı tətbiq edilməsinə etiraz edir, hətta bəzi müəssisələrdə tətillər başlayıb, əhali şəhərə qoşun yeridilməsinə öz narazılığını bildirir. Çünki birinci dəfə 1988-ci ildə xüsusi vəziyyət və komendant saatı tətbiq olunanda hərbçilərin özbaşınalığını görmüşdülər. Buna görə də harada hərbi hissələr görünürdüsə, kortəbii surətdə qarşısını alırdılar, hərbi maşınları heç yerə buraxmırdılar. Gördük bütün bunlar kortəbii surətdə olur və bəzi yerlərdə hətta kənardan gəlmə qoşunları yox, şəhərin özündə olan hərbi hissələri də maşınla çıxıb bir yerə gedəndə yolda saxlayırlar və bu da xoşagəlməz nəticələr verə bilərdi. Buna görə də qərara aldıq ki, vəziyyətə özümüz nəzarət edək, hər hansı bir provokasiya olmasına imkan verməyək. Ayın 16-da axşam Mərkəzi Komitədə mən Vəzirovla görüşdüm və televiziya ilə çıxış məsələsini onun yadına saldım. Bildirdim ki, təkcə erməni məsələsi ilə əlaqədar yox, həm də bu hərbçilərin Bakıya qeyri-qanuni yolla yeridilməsi məsələsi ilə əlaqədar əhalini sakitləşdirmək lazımdır, qırğınlar salmağın nə məqsəd güddüyünü və bunun nə nəticələr verə biləcəyi televiziya vasitəsilə əhaliyə çatdırılmalıdır. Vəzirov dedi ki, yox, televiziya ilə çıxış olmayacaq, ancaq qəzetdə yaza bilərsən. Bir məqalə yaz, biz məqaləni bu qəzetdə çap edək. Söhbət axşam saat 10-un yarısında olub. Məlumdur ki, həmin məqalə yazılsaydı, səhərisi günü qəzetə çatmırdı, şəhərdə isə vəziyyət gərgin idi. Nə isə, çox söhbətdən sonra mən bildirdim ki, deməli, özü şəhərdə gərginliyin artmasında maraqlıdır, ona görə də vəziyyəti sakitləşdirmək üçün görülən tədbirlərin qarşısını alır. Əgər MK bizim televiziya ilə xalqa müraciətimizə şərait yaratmırsa, buna imkan vermirsə, onda biz çıxışlarımızı informasiya vasitələri ilə bütün dünyaya, o cümlədən Azərbaycan SSR ictimaiyyətinə bildirəcəyik. Bildirəcəyik ki, şəhərdəki iğtişaşların hamısı Azərbaycan Kommunist Partiyasının fəaliyyətinin nəticəsidir və Moskva rəhbərliyi də bunda maraqlıdır. Bütün hadisələr üçün məsuliyyət Kommunist Partiyasının və mövcud hökumətin üzərində qalır.

Hakim: Kimlərə demisiniz?

E.Məmmədov: Polyaniçko və Vəzirova. Bildirdim ki, şəxsən Vəzirov iğtişaşlara görə məsuliyyət daşıyır. Vəzirov dedi ki, onda bayırda 15 dəqiqə gözlə, biz müzakirə edək. Bir azdan Polyaniçko çıxdı bayıra və dedi ki, məsələ müzakirə olunur, həll ediləcək. O getdikdən sonra Rafiq Əliyev gəldi – ideologiya şöbəsinin müdiri – girdi Vəzirovun yanına. Çıxanda bildirdi ki, yox, Vəzirov fikrini dəyişib, televiziya ilə çıxış olmayacaq, ancaq məqalə yazıb qəzetdə çap etdirə bilərsiniz. Vəziyyət bu cür olanda artıq məlum idi ki, bunların məqsədləri heç də vəziyyəti sakitləşdirmək deyil, vəziyyəti gərginləşdirmək üçün əllərindən gələn bütün işləri görməkdir. Polyaniçko sonra dedi ki, Vəzirov imkan vermədi, mən sizin üçün şərait yaradıram, ancaq Əbülfəz bəyi tap, sədrlə bir yerdə çıxış eləyin. Saat təxminən 11-in yarısından Əbülfəz bəyi axtardıq, hara zəng vurduq, tapa bilmədik. Saat 12-nin yarısı idi, Polyaniçko dedi: daha bu gün gecdir, qalsın sabaha, biz büroda məsələni bir də müzakirə edək ki, televiziyada sizə imkan vermək olar, yoxsa yox. Deməli, televiziya ilə xalqa müraciət edib vəziyyəti sakitləşdirmək cəhdimizin qarşısını aldılar. Biz də qərara aldıq ki, bəyanat verək – Milli Müdafiə Şurasının bəyanatını. Ayın 17-də bəyanat verdik ki, bütün gələcək hadisələr üçün məsuliyyəti ancaq Kommunist Partiyası daşıyır. Ayın 17-də artıq MK qarşısında mitinq başlamışdı, şəhərə qoşun yeridilməsi cəhdləri də güclənirdi. Rəhbərliklə danışanda deyirdik: “Əgər qoşun yeridiləcəksə, bunu rəsmi surətdə bildirin ki, qarşısı kortəbii surətdə alınmasın”. Onlar da rəsmi surətdə bildirdilər ki, Bakıda fövqəladə vəziyyət olmayacaq və qoşunlar heç bir halda Bakıya yeridilməyəcək. Primakov məsələ qaldırdı ki, bizim əlimizdə olan məlumata görə, sizin qüvvələriniz var, onlar MK binasına hücum edib, binanı almağa hazırlaşırlar. Mən də ona bildirdim ki, həmin məlumatdan xəbərim var, həmin məlumat bizim DTK, respublika rəhbərliyi tərəfindən verilib – sizi qorxutmaq üçün. Birincisi, 200-dən artıq əsgər var MKnın içərisində. Ondan əlavə, əgər MK-nın binasını tankla, BTR-lə, texnika ilə qorumaq istəyirsinizsə, mən özüm həmin kolonnanı şəhərdən keçirib MK-nın yanında yerləşdirə bilərəm. Başqa hansı strateji obyektlər qorunmalıdırsa, gəlin onları müəyyənləşdirək, biz özümüz də sizə kömək edək, həmin obyektlərin mühafizəsi təşkil olunsun. Hər hansı bir xoşagəlməz hadisəyə yol verilməməsi üçün biz nümayəndələrimizi növbətçi də qoya bilərik. Onlar bu təkliflərdən imtina elədilər, dedilər ki, bizə bu lazım deyil, siz ancaq şəhərdə tətili dayandırmalısınız. Tətil isə artıq bütün şəhəri bürümüşdü, onun qarşısını almaq mümkün deyildi. Ayın 18-də Primakov MK-nın binasından çıxıb, camaat qarşısında çıxış elədi, dedi ki, fövqəladə vəziyyət olmayacaq, mən tam məsuliyyəti ilə, İttifaq Sovetinin sədri kimi buna zəmanət verirəm, hətta özümü girov da verə bilərəm sizə – şəhərə qoşun yeridilməyəcək. Günorta saat təxminən üç olardı o bunu deyəndə. Sonra xəbər gəldi ki, Vəzirov da çıxıb camaat qarşısında çıxış eləmək istəyir. Mən tez zəng eləyib köməkçisinə dedim ki, Vəzirov belə hərəkət etməsin, çünki vəziyyət təhlükəlidir camaatın arasında onun çıxış etməsi pis nəticə verə bilər. Vəzirov çağırdı, çıxdım yuxarı, özü də təklikdə görüşdüm. Soruşdu ki, nə məsələdir? Dedim ki, çıxış etmək istəsəniz, vəziyyət yaxşı qurtarmaya bilər. Soruşdu ki, bəs vəziyyətdən çıxış yolu nədir? Bildirdim ki, bu saat xalqın bir tələbi var: respublika rəhbərliyi istefaya çıxmalıdır. Ona bildirdim ki, televiziya ilə çıxış eləsin və elan etsin ki, istefa verir. Dedi ki, əgər çıxış yolu bundadırsa, mən buna razıyam. Hətta məsləhətləşdi ki, istefaya nə ad qoyaq? Xəstəliyimə görə, yoxsa pensiyaya gedirəm?

Hakim: Kişini məcbur eləmisiniz...

E. Məmmədov: Məcburiyyət deyildi, şərait elə idi ki, doğrudan da, həmin anda yeganə çıxış yolu o idi. Dedi ki, bəs hansı bəhanə demək olar? Dedim ki, heç bir bəhanə lazım deyil, açıqca çıxış eləyib deməlidir ki, vəziyyətin öhdəsindən gələ bilməyib, üzr istəsin, xalqdan halallıq istəyib çıxıb getsin. Dedi ki, yaxşı, mən buna razıyam, mənim artıq ərizəm hazırdır, çıxış yolu bundadırsa, mən bunu eləyəcəm. Bu vaxt o birisi otaqdan Primakovla Girenko gəldilər. Primakov dedi ki, vəziyyət pisdir, camaat yığılıb MK-ya hücum eləmək istəyir. Mən onu başa saldım ki, MK-ya heç kim hücum etməyəcək, heç kimin elə bir məqsədi yoxdur. Girenko soruşdu ki, vəziyyətdən çıxış yolunu nədə görürsünüz? Dedim ki, ancaq Vəzirovun istefa verməsidir və həm də həmin istefa olunan vaxt Primakovla Girenko çıxış edib televiziyadan bildirməlidirlər ki, Bakıda fövqəladə vəziyyət olmayacaq. Girenko dedi ki, Vəzirovun getməsi məsələsi artıq həll olunub – 18-də. Ancaq biz heç cür yol verə bilmərik ki, istefa xalqın təsiri altında olsun. Bu ancaq bizim qərarımızla olacaq. Yəni mitinqlər dayanandan sonra, sakitləşəndən sonra deyəcəyik ki, Vəzirov getdi. Biz heç cür imkan verə bilmərik ki, xalqda belə bir təəssürat yaransın ki, xalqın təzyiqi altında respublika rəhbərliyi istefa verdi. Primakov da dedi ki, əgər yollar açılmasa, Yazovun əmri var, atəş açılmalıdır. Özü də belə deyirdi: “Ест приказ Язова, открыт шквалный огон”. Dedim ki, axı, sən yarım saat bundan qabaq aşağıda elan eləyirdin ki, Bakıda fövqəladə vəziyyət olmayacaq, burda deyirsən Yazovun əmri var. Axı Yazovun özünün ixtiyarı yoxdur Müdafiə Naziri kimi əmr versin xalqa atəş açmağa. Fövqəladə vəziyyət elan olunandan sonra əmr verə bilər. Dedi ki, fövqəladə vəziyyət olmayacaq. Siyasi Büronun üzvü və İttifaq Sovetinin sədri kimi sizə təminat verirəm, ancaq bir tələbimiz var ki, tətil dayandırılsın və MK qabağındakı mitinq dağıdılsın.

Hakim: Deməli, ayın 18-də olub bu söhbət?

E. Məmmədov: 18-də təxminən günorta saat dörd olardı. Primakov “Yazovun belə bir əmri var” deyəndə mən ona çatdırdım ki, Yazovun belə bir əmr verməyə ixtiyarı yoxdur, çünki o, icraedici orqandır, yəni Ali Sovetin qərarı olmasa, o, özbaşına belə bir əmr verə bilməz, bu bizi qorxutmaqdan başqa bir şey deyil. Çıxdım, bayırda camaata da bildirdim ki, bəs Primakov bir tərəfdən deyir ki, FV (fövqəladə vəziyyət), komendant saatı olmayacaq, o biri tərəfdən isə deyir ki Yazovun əmri var ki, atəş açılsın əhaliyə qarşı.

Bizə belə gəlirdi ki, bütün bu sözlər əhalini qorxutmaq üçündür. Çünki Yazovun bu haqda əmr verməyə heç bir qanuni hüququ yox idi. Əhaliyə məlumat verdim və qayıtdım Müdafiə Şurasının qərargahına. Sonra mənə dedilər ki, general Sokolov görüşmək istəyir. Axşam saat təxminən 8-də Səfər Alışarlı ilə getdik onun qərargahına. General Sokolov, general Zubkov, DTK-nın bir şöbə rəisi, bir də “İzvestiya” qəzetinin müxbiri Litovkinin iştirakı ilə belə bir məsələ müzakirə olundu ki, bəs ordu fəaliyyətsizdir, əhali Salyan kazarmasını və hərbi qüvvələr yerləşən başqa yerləri mühasirəyə alıb. Generallar bildirdilər ki, biz normal fəaliyyət göstərə bilmirik, şərait yaradın. Onlara dedik ki, biz ordunun fəaliyyət göstərməsinin əleyhinə deyilik. Bakıda daimi ordu hissələri var, heç kim indiyə qədər onların işinə mane olmayıb. Məsələ budur ki, bizim məlumatımıza görə, Salyan kazarmasında artıq Stavropol, Krasnodar, Rostov vilayətlərindən gətirilmiş 2500 “rezervist” yerləşdirilmişdir. Onların nə cür hazırlanması haqqında da məlumat vermişdilər: onlar spirtli içkilərlə təmin olunurdular və xüsusi şöbə işçiləri gecə-gündüz onların beynini doldururlar ki, Bakıda rus əhalisinin qırğını hazırlanır, ermənilərdən sonra rusları qıracaqlar və onları ancaq rus əhalisini müdafiə etmək üçün gətiriblər bura. “Rezervist”lərdən bir neçəsini özüm də görmüşdüm. Heç əsgər qiyafəsi yox idi: hamısı saqqallı, üzü tüklü, uzunsaç, hamısı da silahlı. Onlar bir neçə gün Salyan kazarmasında və başqa hissələrdə yerləşdirilmişdilər və bu daşınma davam edirdi. Generallara bildirdik ki, daimi qoşun hissələri ilə bağlı heç bir etirazımız yoxdur, onlar Bakıda qalmalıdırlar, onların fəaliyyəti üçün biz də lazım olan şəraiti yaratmağa hazırıq. Ancaq bizə təminat lazımdır ki, gecədən gətirilən qoşun hissələri buradan çıxarılacaq və bundan başqa, Bakıda olan qoşun hissələrindən xalqa qarşı istifadə olunmayacaq. Söhbət ancaq bu məsələ ətrafında gedirdi. Sokolovdan əvvəl DTK-nın həmin işçisi bildirdi ki, bizim xəbərimiz var, sizə bu məlumatı kimlər verib. Yüksək rütbəli zabitlərdir, hərbi sirləri yaydıqları üçün onlar haqqında cinayət işi qaldıracağıq. Sokolov isə bildirdi ki, “rezervist”-zad yoxdur, bizim qüvvələr hələ komplektləşməyib, onları əlavə kimi göndəriblər ki, bizim hərbi hissələr tam komplekt halında olsun. Təzə bir hərbi hissə göndərilməyib bura. “Xalqa qarşı istifadə olunmaq” məsələsi üzrə bildirdi ki, bu ordudur, orduya xahiş qəbul olunmur. Əmr olsa, biz güllə atacağıq. Hələlik bizdə belə bir əmr yoxdur, ancaq əmr versələr, biz atəş açacağıq.

Hakim: Sokolov deyib?

E.Məmmədov: Sokolov deyib – 18-də axşam. Bir gün əvvəl, 17-dən 18-nə keçən gecə atəş açılmışdı. Sokolova deyəndə ki, axı bu haqda əmr olmayıb, əmri kim vermişdi atəş açmağa? Dedi, mən əmr vermişdim. Maşından düşəndə çoxlu adam vardı, qorxdum məni girov götürərlər, onun üçün əmr verdim camaatın başı üstündən atəş açsınlar. Generallar tələb etdilər ki, ordunun qarşısını kəsən əhali dağıdılsın. Mən də onlara bildirdim ki, əhali mənim sözümlə dağılan deyil. Əhaliyə təminat lazımdır ki, bu qoşun şəhərə daxil olub, şəhərdə komendant saatı təyin etməyəcək. Əgər elə bir təminat verilsə, mən bunu xalqa çatdırsam, onda heç kim işini-gücünü, evini buraxıb, gəlib küçədə dayanmayacaq. Söhbətdən sonra heç bir razılıq əldə olunmadı. Həmin söhbət zamanı mən DTK-nın yaydığı şayiələr məsələsinə də toxundum: bizim məlumatımıza görə, DTK işçiləri hərbçilər arasında belə bir şayiə yayırdılar ki, guya rus əhalisinə qarşı qırğın başlanacaq. Hərbçilərin ailələri girov götürüləcək...

Hakim: Bir də təkrar edin.

E. Məmmədov: Deməli, DTK-nın işçiləri hərbçilərin, zabitlərin arasında belə bir şayiə yayırdılar ki, Xalq Cəbhəsi Bakıda rus əhalisinə qarşı qırğın hazırlayır; ondan əlavə, planlaşdırılıb ki, rus zabitlərinin ailələrini girov götürsünlər – uşaqları ilə bir yerdə. Bizim Xalq Cəbhəsi İdarə Heyətinin və Məclisin üzvlərinin siyahısını və ev ünvanlarını rus zabitlərinə paylamışdılar. Onlar da xəbərdarlıq göndərmişdilər ki, bizim ailələrə qarşı belə bir şey olsa, biz də Xalq Cəbhəsinin rəhbərlərinin ailələrini girov götürəcəyik və hərbi hissələrdə saxlayacağıq. Hərbi məktəbin rəisi Koşevoyla görüşəndə o təsdiq etmişdi ki, belə bir şayiə yayılıb. Bildirmişdik ki, əgər bu yöndə xoşagəlməz hərəkət olsa, bizə xəbər verin. Bütün rayon şöbələrinin Xalq Cəbhəsi Idarə Heyətinin telefonlarını, öz telefonumu vermişdim ki, bizə zəng edin, əlaqə saxlayaq, bu məsələləri aydınlaşdıraq. Eyni təklifi Sokolova da etdim. Ancaq Sokolov dedi ki, bizə sizin köməyiniz lazım deyil. Bizim işçilərə qarşı hər hansı bir hərəkət olsa, biz bütün qüvvələrdən istifadə edəcəyik. Təklif etdik ki, hərbi şəhərciklərdə öz nümayəndələrimizi qoyaq, zabitlərlə bir yerdə növbə çəksinlər ki, provokasiya olmasın. Dedi ki, onlara bizim ehtiyacımız yoxdur, əmr vermişəm – hava qaralandan sonra hər hansı mülki şəxs bizim şəhərciyin ərazisində görünsə, atəş açılsın. Qərargaha qayıdandan sonra bütün postlara xəbər göndərdik ki, provokasiyaların qarşısını almaq üçün hər yerdə diqqətli olsunlar. Hərbçilərə qarşı heç bir hərəkətə yol verilməsin. On doqquzunda Koşevoy (hərbi məktəbin rəisi) zəng elədi ki, bəzi yerlərdə karaulu dəyişmək lazımdır, ancaq camaat buraxmır əsgərləri, karaula gedənlərin qarşısını alır, bu işi yoluna qoymaq lazımdır. Mən getdim, camaatla da razılaşdırıldı. Həmin əsgərlərə maneçilik törədilmədi. Əsas maneə ona qarşı idi ki, Salyan kazarmasından, başqa yerlərdən hərbi texnika çıxmasın, tanklar şəhərə girməsin və lazımsız yerə silahlı hərbi qüvvə göndərilməsin. Həmin hərbi hissələrin də razılığı vardı. Razılığı olmayan hərbi hissə ancaq Sokolovun hərbi hissəsi idi. Ayın 19-na keçən gecə sakitlik idi. On doqquzunda səhər yenə də MK-nın qabağında mitinq davam edirdi. Günortaya yaxın mənə dedilər ki, televiziyanın iki proqramının verilişi dayandırılıb. Ancaq Azərbaycan proqramı işləyir. Zəng elədim Elşad Quliyevə ki, bəs nəyə görə televiziya verilişləri dayandırılıb? Dedi, kimsə gəlmişdi, mənə Xalq Cəbhəsinin adından dedi ki, televiziyada tətil başlamalıdır. Hələlik Moskvanın iki proqramını söndürmüşük, axşam isə tamamilə tətilə başlayacağıq, işçiləri də buraxmışam, çıxıb gediblər evlərinə. Elşad Quliyevə dedim ki, Xalq Cəbhəsinin belə bir göstərişi yoxdur, televiziyada heç bir tətil ola bilməz, təşkil edin həmin işçilər gəlsinlər, mühüm bir təlimat var, bəlkə, saat 8-də özümüz çıxış elədik. MK-ya getdim. Saat 6-ya 20 dəqiqə işləmişdi, Polyaniçko ilə görüşdüm. Polyaniçko dedi ki, səhərdən səni gəzirdim, səhər nəyisə həll etmək olardı, indi gecdir.

Hakim: Saat neçə idi?

E. Məmmədov: 6-ya 20 dəqiqə işləmişdi.

Hakim: Polyaniçko nə dedi? Bir də təkrar edin.

E.Məmmədov: Səhərdən səni axtarırdım, səhər bu məsələləri nəsə həll etmək olardı, ancaq indi gecdir. Soruşdum ki, məsələləri aydınlaşdırın, nə gecdir, hansı fürsəti əldən buraxmışıq? Dedim ki, camaat ancaq şəhərə qoşun girməsindən narazıdır, başqa məsələlərdə sakitlikdir. Dedi yox, sizin cəmi 2 saat vaxtınız qalıb.

Hakim: Nəyi nəzərdə tuturdu?

E.Məmmədov: Onu bildirmədi, neçə dəfə sual verdim ki, nəyi nəzərdə tutursunuz? Dedi ki, mən deyirəm: “Конец демократии”.

Hakim: Siz necə başa düşdünüz? Bax 2 saat vaxtla nəyi nəzərdə tuta bilərdi?

E. Məmmədov: Mən belə başa düşdüm ki, 2 saat vaxt dedikdə, bunlar nəsə MK qarşısındakı mitinqi nəzərdə tuturlar, çünki Primakovla söhbətdə bunlar ancaq bir şey tələb edirdilər: MK qabağındakı camaat dağıdılsın, başqa heç bir tələbləri yox idi. Yəni yollardakı piketlərə qarşı heç bir söz demirdilər.

Hakim: Buyurun, davam edin.

E.Məmmədov: 2 saat məsələsini bir də aydınlaşdırmaq istədim, dedim ki, axı nədir bu iki saat? Dedi ki, siz öz tələblərinizdən geri dönmüsünüz? Dedim ki, bizim tələb deyil, camaat, əhali tələb eləyir ki, respublika rəhbərliyi vəziyyəti gətirib bu yerə çıxardığı üçün istefa versin. Polyaniçko dedi ki, “axı bu, bir gündə həll olunan məsələ deyil. Vəzirovun yerinə kimin gələcəyi Moskva ilə razılaşdırılmalıdır. Özün bilirsən ki, Vəzirov getsə, yerinə kim gələcək. “Мы все должны выйти: мы все вылетим”. Dedi ki, hamımız bir yerdə getməliyik, sizin özünüz üçün də ziyandır, biz bir yerdə işləməyə öyrənmişik, hələ məlum deyil kim gələcək və onunla işləri necə yola qoyacağıq”. Yenə də bildirdim ki, burada inad eləməli bir şey yoxdur. Bu mənim tələbim deyil. Bir də heç kim tələb etmir ki, hər şey bir gündə həll edilsin. Bir neçə nəfərdən ibarət müvəqqəti rəhbərlik seçin və plenumun, sessiyanın vaxtını müəyyənləşdirin, qanuni surətdə yeni rəhbərlik seçin, Moskva ilə razılaşdırılmalıdırsa, Primakovla görüşüb tələb edək...

Hakim: Primakovla Girenko harada idilər?

E.Məmmədov: Həmin vaxt MK-da nə Primakov, nə Girenko, nə də Vəzirov var idi. MK-da ancaq Polyaniçko özü oturmuşdu. İçəridə də təxminən 300-dən artıq əsgər var idi. Mənim gözümün qabağında onlar artıq atəş nöqtələrini tuturdular. Pəncərələrin qabağında avtomat və pulemyotçular yerləşdirilmişdi, həyətin içərisində də texnika var idi. Polyaniçkonun kabinetinin qarşısındakı otaqda da 6 nəfər silahlı oturmuşdu. Polyaniçko mənim yanımda zəng vurdu Girenkoya. Məlum oldu ki, Girenko ilə Primakov artıq hərbi qərargahdadırlar. Yazov və Bakatin də gəlib ora. Polyaniçko Girenkoya bildirdi ki, bir neçə məsələni müzakirə etmək üçün Etibar sizinlə görüşmək istəyir. Belə başa düşdüm ki, Girenko dedi gözləsin. Bir neçə dəqiqə gözlədikdən sonra Polyaniçko dedi ki, nə Primakov, nə də Girenko görüşmək istəyir. Bu söhbət ayın 19-da axşam saat 6-da oldu. Polyaniçkodan bir də soruşdum ki, Bakıda fövqəladə vəziyyət olacaq, yoxsa yox? Yenə də dəqiq cavab vermədi ki, FV olacaq, ya yox. Ancaq bir şey məni şübhələndirdi – stolun üstündə kağız var idi. Elşad Quliyev Polyaniçkoya zəng vurmuşdu, köməkçisi onun dediklərini yazmışdı. Kağızda yazmışdı ki, “положения очен напряженные, что делат?” Elshad Quliyev Polyaniçkoya belə bir sual vermişdi. Saatı da yazmışdı. Təxminən ondan 2 saat əvvələ. Təxminən bir saat mən onun köməkçisi ilə bir yerdə oturub gözlədim. Saat 8-ə 15-20 dəqiqə işləmiş televiziya işləyirdi, “Dünyanın mənzərəsi” verilişi gedirdi. O veriliş qurtarana yaxın Polyaniçkonun köməkçisi çıxdı, dedi ki, daha heç cür baş tutmur, gedə bilər. Mən aşağı düşdüm.

Hakim: Siz oradan 18.20-də çıxdınız?

E.Məmmədov: 19.20-də camaatın qarşısında dedim ki, vəziyyət belədir, bizi qorxudurlar. İki saat vaxt veriblər, saat 8-ə (20-yə) qədər, yəni hər cür provokasiya ola bilər. Mən belə başa düşdüm ki, atəş nöqtələri tutan əsgərlər 2 saatdan sonra MK-nın qabağındakıları dağıtmaq istəyirlər. MK-dan çıxanda milis işçilərinə xəbərdarlıq elədim ki, bəs bunlar 2 saatdan sonra tədbir görmək fikrindədirlər. Əhaliyə də bildirdim ki, heç bir artıq hərəkətə yol verilməsin. Oradan telestudiyaya getmək istəyirdim, ancaq dedilər ki, telestudiyada enerji blokunu partladıblar. Onda başa düşdüm ki, Polyaniçko niyə məni MK-da bir saat ləngidirmiş. Bir məsələ yadımdan çıxdı, söyləmədim. O da budur ki, mən Polyaniçkonun köməkçisinin yanında olanda Daşdəmirov gəldi, girdi Polyaniçkonun yanına, çıxdı, dedi ki, MK-nın bütün işçiləri qərara alıblar ki, Vəzirovla işləməsinlər. Vəzirov birinci katiblikdən getməlidir. Dedim ki, MK üzvləri qərara alıbsa, bəs kimi gözləyirsiniz? Dedi ki, Polyaniçkodan icazə gözləyirik. Daşdəmirovun sözlərindən belə çıxdı ki, Polyaniçko razılıq verməyib. Mən Daşdəmirova bildirdim ki, Polyaniçko MK-nın bir üzvüdür, MK üzvləri isə çoxdur. Təcili olaraq plenum çağırıb həmin məsələni özünüz həll edə və bunu xalqa çatdıra bilərsiniz. Bununla da vəziyyət sakitləşər. Amma söhbətdən gördüm ki, o da MK-nın başqa üzvləri kimi heç bir şəxsi təşəbbüslə çıxış etmək fikrində deyil, o da Polyaniçkodan icazə gözləyir, Polyaniçko da Primakovdan. İndi hamı bütün məsələləri Vəzirovun ayağına yazmaq istəyir ki, Vəzirov təqsirkardır. Amma məndə olan məlumata görə, həmin dövrdə MK-nın adından Moskvaya gedən məlumatlarda deyilirdi ki, “vəziyyətə biz nəzarət edirik, hərbi vəziyyət elan edilməsinə ehtiyac yoxdur”. Bu, ayın 19 -na qədər MK-dan gedən məlumatlardandır. Ancaq MK işçilərinin də əksəriyyətinin məlumatı yox idi ki, nə qərar qəbul ediləcək: qoşun yeridiləcək; ya yeridilməyəcək? DTK-dan gedən məlumatlarda isə göstərilirdi ki, Bakıda dövlət çevrilişi hazırlanır, silahlı yolla hakimiyyəti ələ almağa cəhd olacaq, bunun qarşısını almaq üçün bir vasitə var, o da şəhərə qoşun yeridilməsi və FV-nin elan edilməsidir.

Hakim: Bu məlumat haradandır?

E.Məmmədov: Mən istəyirəm ki, məhkəmə bu məsələni araşdırsın, mən verdiyim məlumatların düzgünlüyünü yoxlasın. Mən məlumatların mənbəyini göstərə bilərəm. Yanvar faciəsini aydınlaşdırmaq üçün ancaq iki sənəd kömək edə bilər: Moskvaya MK-dan gedən sənədlər və DTK-dan gedən məlumatlar. Həmin sənədlər olmasa, ümumiyyətlə, Yanvar faciəsinin səbəblərini araşdırmaq qeyri-mümkündür. Mənim söhbətlərim o vaxt təsdiq olundu ki, öyrəndim ayın 19-da Vəzirov DTK-nın binasında gizlədilib. Həmin gün Primakov və Girenko hərbi qərargahda idilər. Vəzirovu isə guya onun təhlükəsizliyini qorumaq üçün aparıb DTK-nın binasında gizlətmişdilər və ona heç bir yerlə əlaqə saxlamağa icazə vermirdilər. Mənim məlumatıma görə, onu gecə hərbi təyyarə ilə Moskvaya yola salıblar. Dəqiq məlumat yox idi ki, FV elan olunması haqqında qərar var, yoxsa yoxdur. MK-dan qayıdandan sonra tez-tez, hər saatdan bir Polyaniçkonun köməkçisinə zəng vururdum.

Hakim: Siz MK-dan qayıdandan sonra hara getdiniz?

E. Məmmədov: Qərargaha.

Hakim: Qərargaha, yəni Şmidt zavoduna? Siz gələndə orada kimlər var idi?

E. Məmmədov: Xalıq Hacıyev. Sonra Nemət gəldi. Hakim: Buyurun. İndi oradakı vəziyyəti danışın.

E. Məmmədov: Bütün məsələlər haqqında məlumat verirdim ki, əhalinin xəbəri olsun. Məlumat vasitələrimiz çox daralmışdı. Telestudiyanın işçiləri gəldilər ki, bəs enerji blokunu hərbçilər özləri partladıb sıradan çıxarıblar. Ümumiyyətlə, telestudiyanın ərazisi hərbçilərin əlindədir, oranı blokadaya alıblar. Hər saatdanbir mən Polyaniçkoya zəng edirdim ki, görüm onların qərarı nə olacaq. Çünki mən demişdim ki, FV haqqında qərar olacaqsa, əvvəldən bildirsinlər. Təxminən gecə saat 12-nin yarısına qədər zəng elədim, dedilər ki, heç bir şey yoxdur hələ. Sonradan məlum oldu ki, bunların məqsədi nə imiş. Qoşunların nə vaxt girəcəyini hərbi sirr kimi saxlamaqda məqsədləri bu idi ki, əhalinin bundan xəbəri olmasın. Axşam təxminən saat 10-da mən oradan çıxdım, XI Qızıl Ordu heykəlinin yanına gəldim. Çünki məlumat almışdıq ki, qoşun şəhərə girməyə cəhd edəcək. Orada əhaliyə izah elədim ki, bəs bu gün ola bilsin, qoşun cəhd eləsin şəhərə girməyə. Bu saat küçələrdən qadınları, uşaqları – çoxlu qadın, uşaq var idi – çıxarmaq lazımdır, münaqişəsiz keçinmək lazımdır. Ancaq heç bir məlumatım olmadığı üçün deyə bilməzdim ki, FV elan olunur, qoşunlar girəcək, atəş açacaq.

Hakim: Nə göstəriş verdiniz duranlara: getsinlər; ya qalsınlar?

E. Məmmədov: Mən heç bir göstəriş vermədim onlara, nə dayanmaq, nə getmək haqqında. Mənim əsas xahişim o oldu ki, qadınları, uşaqları küçədən çıxarıb evlərə göndərsinlər.

Hakim: Orada olan şəxsləri siz tanıyırdınızmı ki, posta kim rəhbərlik edirdi?

E.Məmmədov: Yox, heç kimi tanımırdım, mən XI Qızıl Ordu heykəlinin yanına gələndə orada minlərlə adam var idi.

**Hakim:** Konkret kimlə söhbət eləmisiniz?

E. Məmmədov: Heç kimlə söhbət etməmişəm, ancaq gəlib maşından düşüb meqafonla xalqa müraciət etmişəm ki, bu gecə qoşunlar şəhərə daxil olmağa cəhd eləyə bilər və məqsədləri nədir. Bu gecə münaqişə ola bilər, qan tökülə bilər, ən başlıcası, buna yol verməməkdir və ona görə də birinci növbədə qadınları, uşaqları ordan çıxarmaq lazımdır. Oradan çıxandan sonra bir-iki yerdə də, yəni camaatın yığıldığı yerlərdə dayandım, eyni sözləri onlara da dedim.

Hakim: Sonra harada oldunuz?

E. Məmmədov: “XI Qızıl Ordu”dan sonra Yasamalda – bazarın yanında oldum, orada da çox adam yığılmışdı.

Hakim: Salyan kazarmasında necə?

E. Məmmədov: Yox, ora getməmişəm. Hakim: Qərargaha nə vaxt qayıtdınız?

E. Məmmədov: Təxminən saat 12-nin yarısı olardı. Hakim: Qərargahda nə elədiniz?

E. Məmmədov: Qərargaha gələn kimi yenə zəng elədim Ployaniçkonun köməkçisinə, dedim: "Bir xəbər varmı?" Dedi ki, FV elan edilməsi, qoşunların yerləşdirilməsi haqda heç bir əmr yoxdur. Ancaq qeyri-rəsmi məlumat almışdım ki, FV olmayacaq, gecə saat 2-də, ola bilsin, qoşunlar şəhərə girməyə cəhd eləsinlər. Gecə saat 12də gördüm ki, şəhərin hər tərəfində fişənglər atıldı. Başa düşdüm ki, nəsə, bunlar əməliyyata başlamaq istəyirlər. Sonra məlumat gəlməyə başladı ki, Maştağa tərəfdən qoşunlar, nəsə, hərəkətə başlayıblar. Saat 1-ə işləmiş məlumat gəldi ki, stadiondan bir qrup əsgər çıxıb bizim qərargaha tərəf gəlir, təxminən 1-ə 20 dəqiqə işləmiş artıq atışma başladı. İki dəfə göyə atdılar. Sonra bir-iki dəqiqə sakitlik oldu, elə bildik ki, nəsə, başqa şeydir. Sonra atəş gücləndi. Nəsə, camaat bir-birinə dəymişdi. Qərargahdakılar aşağı düşdü, mən də düşdüm. Hələ heç kim inanmırdı ki, bunlar gəlib xəbərdarlıqsız atəş aça bilər. Yanımızda bir oğlanın başından güllə dəyəndə inandıq ki, doğrudan da, onlar birbaşa xalqa atəş açırlar. Məqsədləri də bilinmirdi. Mən binadan çıxmaq istəyirdim, məni qaytardılar ki, sən çıxma, gözləmək lazımdır. Sonra yoldakılardan 4 nəfər gəldi ki, biz səni müşayiət etməliyik – zavodun ərazisindən çıxmağa. Başqa yerdən çıxmağa imkan yox idi. Özüm görmüşdüm ki, DTK-nın işçilərindən 2 nəfər məni gözləyən maşının yanındadır. Zavodun arxa hissəsindən bir yol var, oraları yoxladılar ki, haradan sərbəst çıxmaq olar. Oradan çıxardılar məni. Həmin yoldaşlardan ayrıldım. Şəhərə tərəf gəlmək istəyirdim ki, görüm şəhərdə nə olub? Əsas narahatçılığım “XI Qızıl Ordu” tərəfdən idi. Ora maşınla getmək mümkün olmadı, çünki bütün yollarda hərbçilər dayanmışdılar və atırdılar. Təxminən saat 4-ə yaxın “XI Qızıl Ordu”nun yanına gəlib çıxdım.

Hakim: Piyada gəlmisiniz oradan?

E. Məmmədov: Bir hissəsini piyada, sonra evlərin arasını maşınla. Tanklar küçələrdə gedən maşınlara atəş açırdı, ona görə də ara yollarla getməli oldum. İnqilab küçəsi ilə getmək istədim, mümkün olmadı, yollar bağlanmışdı. MK-nın yanına getmək lazım idi, rəhbərliklə danışmaq istəyirdim. Buna görə zəng elədim yoldaşların birinə ki, mümkün olsa, saat 5-də maşınla doqquzuncu mikrorayondakı universamın qarşısına gəlsin. Orada təxminən 40 dəqiqə gözlədim, gəlib çıxmadı. Sən demə, yeri səhv salıbmış. Oradan piyada düşdüm Salyan kazarmasının yanına, gördüm ki, atəş davam edir, maşınları əziblər. Oradan əvvəl Oktyabr rayon qərargahına, oradan da MK-nın qarşısına getdim. MK-nın qarşısında mitinq davam edirdi. MK-nın qarşısında qərara aldıq: vəziyyət sabitləşənə qədər qeyri-leqal vəziyyətə keçmək lazımdır. Sonra İran konsulu ilə görüşdüm, çünki bütün əlaqələr kəsilmişdi. Xahiş elədim ki, bəs, beynəlxalq təşkilatlara bizim müraciətimizi çatdırsınlar. Konsulla məsələləri müzakirə elədik. Yenidən Oktyabr rayon qərargahına qayıtdım – təxminən günorta idi. Oktyabr rayon qərargahından çıxanda gördüm ki, dalımca düşüblər...

Hakim: Oktyabr rayon şöbəsindən sonra hara getdiniz?

E. Məmmədov: Bir nəfərin evində idim. Hakim: Şəhərdən nə vaxt çıxmısınız?

E. Məmmədov: Mənə məlumat çatdı ki, şəhidlərin dəfn mərasimindən sonra axşamüstü Xalq Cəbhəsinə qarşı əməliyyat başlayacaq.

Hakim: Siz o mərasimdə iştirak etmisinizmi? E. Məmmədov: Yox, iştirak etməmişəm. Hakim: Harada olmusunuz o müddət? E. Məmmədov: Yaxınlıqda idim. Hakim: Şəhərdə olmusunuz?

E. Məmmədov: Şəhərdə olmuşam.

Hakim: Bəs Bakıdan nə vaxt getmisiniz? E. Məmmədov: 22-si axşamüstü.

Hakim: Hara getmisiniz, hansı yolla getmisiniz Bakıdan?

E.Məmmədov: Məlumat vardı ki, 22-si günün ikinci yarısında dəfn mərasimindən sonra əməliyyat başlayacaq. Bu məlumata görə, Xalq Cəbhəsinin bütün strukturu bağlanmalı idi. Hər rayon komendantı DTK işçiləri üçün tələb olunan miqdarda əsgər ayırmalı idi və DTK işçilərinə tapşırmalı idilər bu əsgərləri. Məlumat vardı ki, şəxsən mən ya həbs olunum, ya da imkan dairəsində məhv edilim. Mən məlumat alanda ki, Ali Sovetin sessiyasının keçirilməsi qadağan edilib, Bakıdan çıxmaq qərarına gəldim. Qərara aldım ki, Moskvaya gedim. Bakıdan çıxdım, Mahaçqalaya getdim. Orada ayın 23-nə qədər reys yox idi. Hələ məlum deyildi 24-nə olacaq, ya yox.

Ona görə də Tiflisə getdim.

Hakim: Mahaçqaladan Tbilisiyə maşınla getdiniz? E. Məmmədov: Hə, maşınla.

Hakim: 20-si səhər tezdən Bakıda FV idi, hər yerdə, Bakının bütün çıxış yollarında əsgərlər dayanmışdılar. Siz keçəndə maşını yoxlamadılar? E. Məmmədov: Keçdim də.

Hakim: Mahaçqaladan qayıdanda həmin Sumqayıt yolundan keçdiniz, yoxsa başqa yolla? E. Məmmədov: Həmin yolla.

Hakim: Tbilisidən nə yolla getdiniz Moskvaya?

E. Məmmədov: Tiflisdə... sənədlərimi evdən götürə bilmirdim, çünki ev nəzarət altında idi. Ona görə gürcü yoldaşlar kömək etdilər.

Hakim: Biletsiz getdiniz?

E. Məmmədov: Bilet var idi, sənəd yox idi.

Hakim: Bilet başqa adamın adına idi? E. Məmmədov: Hə.

Hakim: Moskvaya nə vaxt getdiniz?

E. Məmmədov: İyirmi dördü gecə saat 12-də çatdım Moskvaya. Təxminən saat 1-ə çatdım Azərbaycan Nümayəndəliyinə. Orada məsələləri müzakirə etdik ki, səhər mətbuat konfransı keçirək. Səhər saat 12-də mətbuat konfransı oldu. Moskvaya getməkdə əsas məqsədim SSRİ rəhbərliyi ilə görüşmək idi. Ora çatan kimi Yakovlevin nümayəndəsi gəldi, dedi ki, Yakovlev görüşmək istəyir. Onunla görüşəndən sonra Qorbaçovla görüşməli idim. Regionlararası deputatlar qrupunun nümayəndələri gəldilər, bildirdilər ki, ayın 26-sı səhər onların iclası olacaq. Dəvət etdilər ki, gedim onlara məlumat verim. Nümayəndəlikdə bu məsələləri müzakirə edirdik.

Günortadan sonra dedilər ki, Nümayəndəliyin ətrafına nəsə şübhəli adamlar yeridirlər. Məsləhət gördülər ki, Nümayəndəlikdən çıxmayım. Orada gözləyirdik və gördük ki, onların sayı artır. Hamısı mülki formada idi. Təxminən axşam saat 11 olardı, hay-küy eşitdim, avtomatdan atəş açdılar. Sonra məlum oldu ki, orada olan uşaqlardan biri mənim paltomu geyinib – bir az da boydan mənə oxşayırdı – çıxıb oradan. Çıxan kimi düşüblər dalınca, qayıdıb təzədən nümayəndəliyin qabağına gələndə avtomatdan atıblar, özünü də götürüb aparıblar, sonra görüblər ki, mən deyiləm, buraxıblar, oğlan qayıdıb gəldi.

Hakim: Demək, sizə görə bir nəfər aparıblar? Sonra?

E. Məmmədov: Deputat Afanasyevə zəng elədim, dedim ki, bəs məsələ belədir. O da dedi ki, səhər gəlib özüm apararam səni regionlararası deputat qrupunun iclasına. Sonra Bakıya zəng vurdum, Tofiq İsmayılova dedim ki, bəs Nümayəndəlik bu vəziyyətdədir, rəhbərlik nə fikirləşir? Zəng elədim Ayaz Mütəllibova. Onunla bəzi məsələləri müzakirə eləməli idim. Köməkçisi dedi ki, hələ iclas gedir. İki dəfə zəng elədim, sonra məlum oldu ki, danışmaq istəmir. Sonra sakitlik idi, amma hiss olunurdu ki, nəsə Nümayəndəliyin ətrafında adam çoxdur. Təxminən üçün yarısı olardı, təzədən hay-küy düşdü. Dedilər ki, sən otur burada. Bir nəfər qaldı yanımda, içəridən qapını bağladı. Dedilər ki, gedək görək nə məsələdi. Səsləri eşidirdim: qışqırırdılar; qapını sındırırdılar. Bir az keçdi, bizim qapı döyüləndə yanımda oturan oğlana dedim ki, açsın qapını. Açdı qapını, çıxdı. Mən də oturmuşdum şöbə müdirinin yerində. Bir nəfər girdi içəri, o birisi durdu qapıda – nişanı-zadı yox idi, bilinmirdi ki, kimdi. Biri lomla idi, o birisi avtomatla. Sənəd soruşdular, dedim yoxdu sənədim. Getdik zala, hamını yığmışdılar ora. Sonra biri gəldi ki, adın nədir? Dedim: "Rafiq." Yarısı mülki geyimdə idi, yarısı da bronjiletdə, bilinmirdi ki, kimdirlər. Təxminən bir saatdan sonra çağırdılar məni, düşdüm aşağı, mindirdilər maşına, apardılar.

Hakim: Bu, 25-i olub da?

E. Məmmədov: 25-dən 26-na keçən gecə.

Hakim: Sizi apararkən prokurorun sanksiyasını göstərdilər?

E.Məmmədov: Yox. Soruşdum: "Siz kimsiniz?" Dedilər ki, bilmək vacib deyil.

Hakim: Sonra 26-sı səhər Sizə həbs haqqında qərarı göstərdilər?

E.Məmmədov: Yox. Səhərisi təxminən saat beşin yarısı çatdıq ora. Mən əvvəl şübhələnirdim ki, bunlar hərbçi lərdir. Ora çatanda gördüm ki, qapıda dayanan praporşikdir. Bildim ki, DTK-dır, çünki hərbi idarələrdə qapıda serjantlar, əsgərlər dayanır. Ora gələndə soruşdum ki, bəs bu hansı idarədir? Dedilər ki, DTK. Leytenanta - familiyası Zolotaryov idi – dedim: "Mənə aydın oldu ki, mən hara gəlmişəm və siz də kimsiniz. İndi mən özümü təqdim edə bilərəm, bilirəm ki, mənə görə gəlmisiniz, mən filankəsəm".

Hakim: Sizin tutulmağınız barədə həmin gün, ya səhər ayın 26-da protokol tərtib olundu?

E.Məmmədov: Yox. Mən iş qurtaranda müstəntiqə sual verdim. Axı məni kim tutub? Dedi: "Səni heç kim tutmayıb, sən gəlmisən, biz burada elan etmişik ki, həbs olunmusan".

Hakim: Aydındır. Mən sizin ibtidai istintaqa verdiyiniz ifadələrin hamısını tam, dəqiq oxumuşam. Hamısı burda verdiyiniz birbaşa ifadələrlə uyğun gəlir. Sizi 78 dəfə dindiriblər, məsələlər barədə ayrı-ayrılıqda ifadə vermisiniz. Ancaq indi bir də əvvəldən başlayaq, bəzi məsələləri aydınlaşdıraq. Siz AXC-nin təşəbbüsü ilə 1988-ci ilin may ayından başlayaraq dəfələrlə Lenin meydanında mitinq keçirmisiniz. Hamıya bəllidir ki, həm bizim respublikanın, həm İttifaq Sovetinin qanunu var – hər hansı bir ictimai təşkilat mitinq keçirməzdən qabaq müraciət etməlidir, razılıq almalıdır. AXC bu qaydaya riayət edib, etməyib?

E. Məmmədov: 1989-cu ilin may ayından əvvəlki mitinqləri AXC keçirmirdi. AXC-nin mitinqləri 1989-cu il iyulun 29-dan başlayıb. İcazə üçün ərizələr yazılırdı, amma ərizələrə cavab verilmirdi. Mitinq başlayanda məlum olurdu ki, mitinqə, necə deyərlər, dinməz razılıq veriblər.

Hakim: Siz 1989-cu ilin dekabr ayında keçirilən mitinq üzrə ittiham olunmusunuz, 29-30 dekabr mitinqlərini nəzərdə tuturam. Sizin AXC bu mitinqlərin razılığını almaq üçün rəsmi idarələrə müraciət etmişdi?

E. Məmmədov: Yox, müraciət eləməmişdi. Hakim: Eləməmişdi. Nə səbəbə?

E. Məmmədov: Səbəbi o idi ki, artıq heç kim bizə etirazını bildirmirdi ki, siz niyə mitinq keçirirsiniz. Adi hal almışdı, ehtiyac yox idi icazə almağa. İstədiyimiz vaxt mitinq keçirirdik.

Hakim: Mitinq keçirmək haqqında həmin o qanunun qüvvədə qaldığını bilirdinizmi?

E. Məmmədov: Həmin qanun Konstitusiyaya uyğun deyildi.

Hakim: Elə hallar olub ki, dövlət orqanları Cəbhənin rəhbərlərini çağırıb irad tutsun ki, nə üçün icazəsiz mitinq keçirirsiniz?

E.Məmmədov: Heç kim irad tutmayıb. İrad da tuta bilməzdi, çünki o rəhbərliyin öz nümayəndələri gəlib mitinqdə iştirak edirdilər. Polyaniçko, Telman Orucov, Baksovetin sədr müavini gəlib orada çıxış edib. Yəni kimdən ki icazə alınmalıydı, o özü gəlib orada çıxış edirdi. MK ideologiya şöbəsinin müdiri Rafiq Əliyev, ya da MK-nın başqa nümayəndəsi hər mitinqdə iştirak edirdi.

Hakim: Qabaqcadan AXC İdarə Heyətində müzakirə olunmurdumu ki, ayın neçəsi olacaq, kimlər çıxış edəcək və yuxarı təşkilatlardan kimləri bura dəvət etmək lazımdır?

E. Məmmədov: Mütləq, mütləq! Əvvəldən hamısı müzakirə olunurdu. Yuxarı təşkilatların nümayəndələrini dəvət edirdik ki, gəlib çıxış etsinlər. Onlar həmişə imtina edirdilər, amma çıxış etmək istəyəndə heç kəs onlara mane olmurdu.

Hakim: Nə cür nəzarət edə bilirdiniz ki, hər hansı bir şəxs mikrofonu əlinə alanda ağzına gələni danışmasın, sizə lazım olan məsələlərdən danışsın?

E.Məmmədov: Başqa təşkilatların nümayəndələri də gəlib çıxış eyləyəndə əvvəldən bildirdik ki, hansı xarakterdə çıxış eyləyə bilər. Ancaq siz deyən kimi ağzına gələni danışanın qarşısını almaq çox çətin idi. Çünki birdən mikrofonu alaraq demək olmaz ki, niyə belə danışırsan.

Xalqı maraqlandıran mitinqin sonundakı qərar idi.

Hakim: Etiraf edirsiniz ki, mitinqdə məsuliyyətsiz çıxışlar olub?

E.Məmmədov: Məsuliyyətsiz çıxışlar olub, ancaq buna nə mən, nə də ümumiyyətlə, AXC cavabdeh deyil. Həmin çıxışlar o vaxt AXC tərəfindən təşkil olunmayan mitinqlərdə olub. Başqa təşkilatların mitinqlərini də yazıb götürüblər ki, bu da AXC-nindir.

Hakim: Heç kəsə görə siz cavab verməməlisiniz. Mən sadəcə olaraq bilmək istəyirəm ki, mitinqdə artıq-əskik söz-söhbət olmasına kim nəzarət etməlidir, kim cavab verməlidir?

E.Məmmədov: İdarə Heyətinin qərarı ilə bir nəfərə tapşırılırdı ki, mitinq aparsın, o da mitinqin ssenarisinə nəzarət edirdi.

Hakim: Aydındır. Keçirilmiş mitinqlərin protokolu, yazısı sizdə aparılıbmı?

E.Məmmədov: Onların hamısının maqnitofon yazısı aparılırdı.

Hakim: Mitinqdə qəbul olunan qərarlar yazılı surətdə yuxarı təşkilatlara çatdırılırdımı və kim tərəfindən?

E.Məmmədov: Çatdırılırdı. İdarə Heyəti tərəfindən.

Hakim: Siz onlardan rəsmi, yazılı cavab alırdınız, ya ala bilmirdiniz?

E.Məmmədov: Heç vaxt yazılı cavab verilməyib.

Hakim: O məsələlərin həll olunub-olunmamasını müzakirə edirdinizmi ki, bax bu məsələ həll olunub, bu məsələ həll olunmayıb, yenidən bu məsələyə qayıtmaq lazımdır.

E.Məmmədov: Əlbəttə. Çünki hələ birinci mitinqdə qaldırılan məsələlərin heç də hamısı həll olunmamışdı. Məsələn, Cəbhənin təsdiqi idi, başqa məsələlər idi. Elə bil rəhbərlik özü təhrik edirdi ki, biz öz məqsədlərimizə ancaq güc yolu ilə nail olaq. Yəni tətil başlayırdı, əvvəl fikir vermirdilər, deyirdilər ki, heç nə yoxdur. Tətil güclənirdi, çağırırdılar ki, gəlin görək, bu məsələni necə həll edək?

Hakim: Deməli, məsələlər vaxtında həll olunsaydı, mitinqlərə, tətillərə əl atmağa ehtiyac qalmazdı? E. Məmmədov: Əlbəttə.

Hakim: Mitinqlərin təşkili hansı təşkilatların vəsaitləri ilə həyata keçirilirdi?

Yerdən səslər gəlir: Xalqın! Xalqın!

E.Məmmədov: Əvvəldən elan olunurdu ki, mitinq nə vaxt keçiriləcək. Əgər elan olunmamış mitinq olurdusa, rayon şöbələri vasitəsilə xalqa çatdırılırdı ki, filan vaxt mitinq olmalıdır.

Hakim: Sizin Bakı qarnizonu rəisi Sokolovla, Respub-

lika və SSRİ rəhbərləri ilə söhbətləriniz olub ki, Bakıya qoşun yeridilməsin. Onlar da ayın 19-na qədər Sizi əmin edirdilər ii, heç vaxt qoşun yeridilməyəcək. Bakının ətrafında camaat blokada yaradırdı. Bax bunu kimin göstərişi ilə təşkil etməyə başladılar?

E.Məmmədov: Onlar hamısı əvvəlcə kortəbii surətdə yaradılırdı.

Hakim: Bax camaatın belə hərəkətini Cəbhənin liderləri necə qiymətləndirirdilər? Bizdə elədir ki, qabağa düşən olmasa, heç kəs özü gedib bir şey eləmir. Yəqin, camaata istiqamət verən olub. Araşdırmısınızmı kimlər olub?

E.Məmmədov: Yenə də deyirəm ki, hərbi hissələri yollarda xalq özü saxlayırdı. Qərara aldıq ki, bu işə özümüz nəzarət edək ki, toqquşma olmasın. Çünki həmin hissələr şəhərə girəndən sonra vəziyyət tamamilə nəzarətdən çıxa bilərdi.

Hakim: Qoşunun qarşısını almağı Siz şəxsən necə qiymətləndirirsiniz?

E.Məmmədov: Qoşun qeyri-qanuni hərəkət edirdi. Qoşunun hər hansı bir ərazidə hərəkət etməsi üçün əvvəlcədən hakimiyyət orqanlarına xəbər verilməlidir ki, bizim buradan hərbi hissəmiz keçir. Yəni hakimiyyət orqanlarının bundan xəbəri yox idi. Yerli rayon sovetlərindən tutmuş Ali Sovetə qədər deyirdilər ki, bizim bu qoşunlardan xəbərimiz yoxdur, biz bilmirik haradan gəlirlər. Həmin qoşunlardan da soruşanda ki, siz haradan gəlmisiniz, deyirdilər ki, bu, hərbi sirdir, biz bunu deyə bilmərik. Qoşunlar şəhərə qeyri-qanuni girirdilər, ona görə də onların qarşısının alınması qanuni idi. Xalqın gücü də çatırdı buna.

Hakim: General-mayor Sokolovla söhbətdən sonra Siz nə fikrə gəldiniz?

E.Məmmədov: Mən axıra qədər inanırdım ki, FV-nin elan olunması haqda qərar olmasa, atəş əmri verilə bilməz, həmin əmrin hüquqi əsası olmaz. Belə çıxır ki, əmrlə qərarı eyni vaxtda veriblər.

Hakim: Sokolovdan sonra ayın 19-da Primakov da Sizə xəbərdarlıq edib ki, artıq gecdir, biz heç bir şey edə bilmərik bu ərəfədə. Siz fikirləşmədiniz ki, birdən belə bir şey də ola bilər, camaata atəş açarlar?

E.Məmmədov: 19-da mən Primakovla görüşmüşəm. 19-da mən MK-nın qabağında Polyaniçko ilə görüşmüşəm. Ondan mən dəfələrlə soruşdum ki, qoşunun yeridilməsi haqda qərar var? O, konkret cavab vermədi, dedi ki, gecdir, çox şey ola bilər. On ikinin yarısına qədər mən zəng elədim, dəqiqləşdirim ki, qərar var, ya yoxdur, onlar da sirr kimi saxladılar onu.

Hakim: Qəribə bir məntiq yaranır. Sizdə belə bir əminlik var idi ki, qərar yoxdursa, qoşun girməyəcək içəri. Belə olan halda nə ehtiyac var idi barrikadanı qurmağa?

E.Məmmədov: Qoşunun özbaşına hərəkətinin qarşısını almaq üçün.

Hakim: Qoşun özbaşına girib. Əgər bu qoşundan Siz, elə biz özümüz də hər şeyi gözləyirdiksə, onda niyə gözləmirdik ki, qoşun girib belə bir hərəkət edə bilər, əhalini basıb keçə bilər? Bu haqda bir düşünmək olardımı?

E.Məmmədov: Birincisi, qoşun indiyə qədər heç vaxt FV və ya komendant saatı elan olunmamış belə hərəkət eləməmişdi. İkincisi, bizim hələ ümidimiz var idi ki, respublika rəhbərliyi – pis də çıxsa deyəcəyəm - satqın çıxmayacaq. Yəni bunun qarşısını alacaq. Ümidimiz var idi ki, əgər gücləri çatmasa, bizə əvvəlcədən elan edəcəklər ki, qoşun gəlir, FV elan olunur, biz də tədbir görəcəyik. Bunu axırıncı dəqiqəyə qədər heç kim demədi.

Hakim: MVD (Daxili İşlər Nazirliyi – rus dilində) və ya başqa orqanlar tərəfindən Sizinlə söhbət eləyən olubmu ki, götürün o texnikanı oradan, dağıdın adamları oradan?

E.Məmmədov: Heç kim təşəbbüs göstərməyib, hətta dövlət idarələri nə qədər istəyirdiksə, o qədər bizə maşın verirdi. Yolları bağlamaq üçün.

Hakim: Şəxsən bu işə MK-da kim rəhbərlik edirdi?

E.Məmmədov: Rəhim Qazıyev nəqliyyat vasitələri üçün MK-da Rafiq Zeynalovla görüşüb. Bayaq dedim ki, Ayaz Mütəllibov da mənə demişdi ki, sən şəxsən öz adından kimə müraciət etsən, bütün tələblərinə əməl olunacaq. Kimə də müraciət edirdim, hər şey verirdilər.

Hakim: Şəxsən özünüz kimə müraciət etmisiniz?

E.Məmmədov: Şəxsən özüm heç kimə müraciət etməmişəm. Texnikanı idarələrdən işçilər özləri də gətirirdilər.

Hakim: Kimə həvalə olunmuşdu ki, müəssisələrlə, təşkilatlarla əlaqə saxlasın və böyük qabaritli texnikanı yola düzsünlər?

E.Məmmədov: Heç kimə həvalə olunmamışdı. Bütün idarələrdə Xalq Cəbhəsinin şöbələri var idi, onlar könüllü surətdə maşınları gətirirdilər.

Hakim: Şəxsən sizin rayon şöbələrinin rəhbərləri ilə bu haqda söhbətiniz olubmu?

E.Məmmədov: Yox, mən başqa məsələlərlə məşğul olurdum. Bu məsələlərlə məşğul olmurdum.

Hakim: Bu hərəkət Bakı şəhərində nəqliyyata nə dərəcədə təsir göstərib?

E.Məmmədov: Harada ki, nəqliyyat işinə maneçilik törədirdi, orada QAİ-nin (QAİ, rus dilində) – Dövlət Avtomobil Müfəttişliyi) köməyi ilə paralel marşrutlar yaradılmışdı. Piketlər yolun bir hissəsini tuturdu ki, qoşunların qarşısı alınsın. Qalan yolllar açıq idi və nəzarət olunurdu ki, yollar normal işləsin.

Hakim: Deyə bilərsinizmi tətil ayın neçəsindən neçəsinə qədər davam etmişdi?

E.Məmmədov: Tətil 17-dən 20-nə qədər davam edib.

Hakim: Kim deyə bilər, tətil 17-dən başlayıb? Siz də, AXC-də qeydiyyat varmı ki, bu günlər tətil olub?

E.Məmmədov: Tətillər AXC-nin qərarı ilə başlamamışdı, bəzi müəssisələr özü başlamışdı, sonradan başqa müəssisələr də onlara qoşuldu. Bütün şahidlərin ifadəsinə fikir versəniz, görərsiniz ki, deyirlər, bizdə tətil idi, ona görə də işə getmirdim, o birisi deyir ki, tətil idi, mən də qoşulmuşdum. Bu, qoşunların özbaşına şəhərə girməsinin əleyhinə etiraz tətili idi.

Hakim: Bakı şəhərində ermənilərə qarşı törədilən hadisələrin qarşısının alınmasında AXC üzvləri və İdarə Heyəti çox işlər görüb. Bu məsələni aydınlaşdırın.

E.Məmmədov: Rayon şöbələrinə göstəriş vermişdik ki, şəhərdə sakitlik bərpa olunmalıdır. Üç gün ərzində gərgin olan yerlərdə növbətçilik təşkil etmişdik. Nəsimi rayonunda iki erməni öldürülmüşdü. Təəccüblüsü o idi ki, milis işçiləri və əsgərlər gəlmişdilər ki, həmin yeri mühasirəyə alsınlar, camaat yığışmasın. Lap yaxında Nəsimi rayon milis şöbəsinin ətrafında isə maşınlar dayanmışdı – içində əsgərlər oturmuşdular, hamısı silahlı, bir nəfər də düşmürdü. Onların zabitlərinin birindən soruşdum, “əmr yoxdur, biz qarışa bimərik” dedi. Nəsimi rayon milis şöbəsinin qarşısında zabitlər var idi. Onlardan soruşdum, dedilər ki, biz özümüz tədbir görəcəyik. Ancaq mən təxminən yarım saat oldum orada, heç bir tədbir görülmədi. DTK, prokurorluq işçilərinin çoxunu tanıyıram, camaat çox olan yerdə həmişə onları görürdüm. Ancaq həmin günlər onların heç birinə rast gələ bilmədim.

Hakim: AXC-də məlumat varmı ki, o hadisələrdə neçə nəfər erməni xilas eləmisiniz? Onların şəhərdən çıxmasına, onalrın DİŞ-ə (Daxili İşlər Şöbələrinə) gətirilməsinə köməklik etmisiniz?

E.Məmmədov: Həmin vaxt onları saymağa vaxt yox idi, elə bir ehtiyac da yox idi buna. Ancaq bilmirəm o materiallar durur, ya yox, o vaxt ermənilərin bir çoxu elan edirdi ki, AXC-nin nümayəndələrinin köməyi ilə sağ qalmışam.

Hakim: AXC-nin üzvləri onların Bakıdan sağ çıxmasına və paroma minməsinə kömək ediblər, elədirmi?

E.Məmmədov: Şəxsən mənə zəng olurdu ki, mən filan mikrorayonda yaşayıram. Çıxa bilmirik. Mən adamları göndərirdim, oradan onları götürüb aparırdılar.

Hakim: Yadınıza salın, çıxışınızda Siz şəxsən, Bakıdan ermənilərin çıxmasına dair söz demisiniz, deməmisiniz? E.Məmmədov: Heç vaxt deməmişəm.

Hakim: Bir məsələni aydınlaşdıraq. On beşindən son-

ra MK-nın qabağında keçirilən mitinqlər hansı təşkilatlar tərəfindən təşkil olunmuşdu? Mitinq keçirməkdə məqsəd nə idi?

E.Məmmədov: Qoşunların şəhərə girməyinə etiraz eləyirdilər, bir də respublikanın fəaliyyətsiz rəhbərlərinin istefasını tələb eləyirdilər.

Hakim: Siz respublika rəhbərliyinin istefa verməsi barədə necə fikirləşirsiniz?

E.Məmmədov: Həmin məsələ əvvəldən nəzərdə tutulmamışdı. Ümumiyyətlə, mənim mövqeyim belədir ki, rəhbərliyin dəyişməsi ilə, məsələn, Vəzirovun gedib, Mütəllibovun gəlməsi ilə məsələ həll olunmur. Məsələ sistemin köklü dəyişməsindədir və Vəzirov gedəndən sonra elə bir imkanımız yox idi ki, xalqın istəyi, xalqın qəbul elədiyi adam gəlib həmin vəzifəyə çıxsın. Ona görə də həmişə deyirdim ki, bizim bir nömrəli vəzifəmiz bu məsələni qanuni yolla həll etməkdir. Yəni seçkilər yolu ilə. Seçkilər üçün bizə ən birincisi hava-su kimi sakitlik lazım idi ki, bəhanə olmasın. Ayın 29-da sessiyada seçki haqqında qanun qəbul edilməli idi və 3 ay sonra, təxminən martda seçkilər keçirilməli idi. Onlar aydın hiss edirdilər ki, əgər martda seçkilər keçirilsə, Kommunist Partiyası məğlub olacaq. Bunun qarşısını almaq üçün istənilən vəziyyətlərə hazır idilər. Yanvar faciəsi Cəlilabad hadisələrindən başladı. Öyrənmək lazımdır ki, Cəlilabadda kim əmr vermişdi xalqa atəş açılsın, mitinq dağıdılsın? Onu bəhanə edib sessiyanı yarımçıq dayandırdılar və yanvarın 13-nə qədər heç bir izahat vermədən sessiyanın işini davam etdirmirdilər ki, nə qədər çox uzansa, seçki haqqında qanun bir o qədər gec qəbul olunar. Seçkilərin sonrakı nəticəsi də ki məlumdur.

Vəkil: Bakıda dekabrın 29-u, 30-u və yanvarın 13-də təşkil olunmuş mitinqlərin məqsədi? Nəyə görə təşkil olunmuşdu bu mitinqlər?

E.Məmmədov: Dekabrın 29-dakı mitinq Ali Sovetin qarşısında idi. Həmin gün sessiya gedirdi. Mitinq təşkil olunmuşdu ki, sessiyanın gedişi haqqında ora yığışanlara mütəmadi məlumat verilsin, çünki əvvəldən vəd etmələrinə baxmayaraq, televiziya ilə translyasiyanı rədd etmişdilər. Otuzundakı mitinq fövqəladə vəziyyətdə çağırıldı, yəni ki nəzərdə tutulmamışdı. Sessiyanın işi dayandırılandan sonra elan etdik ki, 30-da mitinq təşkil olunsun və Cəlilabad hadisələrinin əsas səbəbi əhaliyə izah olunsun. Yanvarın 13-dəki mitinq lap əvvəldən nəzərdə tutulmuşdu. Yanvarın 13-dəki mitinq AXC-nin yanvarın 6-8-də keçirilən konfransının nəticələri haqda məsələləri müzakirə etmək üçün nəzərdə tutulmuşdu. Yəni İdarə Heyətinin yeni seçilən tərkibini, proqramda olan dəyişiklikləri xalqın nəzərinə çatdırmaq üçün. Ancaq yanvarın 11-12-də Xanlardakı Şaumyan (kənd) rayonundakı vəziyyətlə əlaqədar həmin mitinqin mövzusunu dəyişdik və bu mövzunun dəyişməsi haqda qərar da səhər İdarə Heyətinin iclasında qəbul olundu.

Vəkil: Bayılda 2 azərbaycanlının ermənilər tərəfindən öldürülməsi sizə nə vaxt məlum olub?

E.Məmmədov: Bayılda 2 nəfər azərbaycanlının erməni tərəfindən öldürülməsi xəbəri bizə mitinqin sonuna yaxın gəlib çatdı və biz bütün tədbirləri gördük ki, həmin xəbər mitinqdə elan olunmasın. Biz əvvəldən bilirdik ki, bu nəyə gətirib çıxarda bilər. Ancaq mitinqin sonunda bizə məlum oldu ki, bu xəbər əhalinin arasında ildırım sürəti ilə yayılıb. Məlumatlara görə, bəziləri ermənilərin ünvanlarını da paylayırmiş orada.

Vəkil: 15 yanvarda Primakovla görüşmüsünüz. Sizdən başqa o görüşdə kim var idi AXC üzvlərindən?

E. Məmmədov: Əbülfəz bəy, İsa Qəmbərov, Sabit Bağırov, Xaliq Hacıyev, Nemət Pənahov, Rəhim Qazıyev, Tofiq Qasımov.

Vəkil: Digər tərəfdən?

E.Məmmədov: Primakov, Girenko, Mixaylov, MK şöbə müdirinin müavini Lapkov, Nazirlər Sovetinin sədr müavini Dobuçiyev, Ayaz Mütəllibov, Telman Orucov, Rafiq Əliyev.

Vəkil: Söhbətin əsas mövzusu?

E.Məmmədov: Əvvəl Primakov Bakıdakı erməni qırğını ilə əlaqədar soruşdu ki, bu problemin həlli yollarını nədə görürük? Biz də öz mövqeyimizi bildirdik ki, Dağlıq Qarabağda qəti tədbirlər görülməlidir. Mən onlara dedim ki, yanvarın 8-də Girenko ilə Nişanovun Stepanakertdə aeroportdan qovulması sizə dərs olmadı ki, bunlar (ermənilər – red.) verilən qərarları xoşluqla yerinə yetirmək istəmirlər? Onlar bir az incidilər ki, bizi onlar qovmayıblar, biz vəziyyəti nəzərə alıb özümüz girmədik Stepanakertə. Sonra “qəti tədbirlər” deyəndə Primakov bir söz işlətdi ki, “Литвинский опыт показал, что односторонное применение силы, никчему хорошему непроводит”.

Yəni ki biz qüvvə işlətsək, iki tərəfin ikisinə də işlədəcəyik – tərəflər inciməsinlər ki, ora qüvvə işlənir, bura yox. Sonra da ağzından çıxdı ki, bu yaxınlarda siz görəcəksiniz ki, biz hansı tədbirlər keçirəcəyik.

Vəkil: Leytenanat Şmidti (L.Şmidt adına zavod nəzərdə tutlur – M.Z) ştab kimi kimlər ayırmışdı sizlər üçün?

E.Məmmədov: Biz özümüz yeri seçəndə fikirləşdik ki, Leytenant Şmidt məqsədəuyğundur, bizim üçün daha münasibdir, çünki AXC-nin qərargahına çox yaxındır. Polyaniçkoya bu qərarı bildirdik. Bütün şəraiti yaratdılar, telefonları qoşdular.

Vəkil: Sokolovla görüşünüz vaxtı hər hansı bir sənədə imza atmısınız?

E.Məmmədov: Heç bir sənədə imza atmamışam. An-

caq Litovkin – orda iştirak edən jurnalist – xahiş etdi ki, bir vəsiqə ver ki, mənə toxunmasınlar şəhərdə. Çünki Moskvadan gələn jurnalistlərə pis baxırdılar. Mən də söz verdim. Sonra dedi ki, bu görüş haqqında qəzetdə məlumat verə bilərəm? Mən də dedim ki, əgər düzgün məlumat verəcəksənsə, biz etiraz etmirik. Dedi: "Əsas hissəsini yazım kağıza, razısınızsa, imza atın ki, sənəd kimi əlimdə qalsın". Yazdım ki, “договарившейся стороны взаимoпаниманию по блокировке не пришли”, hamımız da imza atdıq və onunla da məsələ bitdi.

Vəkil: Mitinqdəki çıxışınızda elan eləmisiniz ki, müharibə vəziyyəti elan olunmalıdır. "Müharibə vəziyyəti elan olunması" deyəndə konkret nəyi nəzərdə tuturdunuz?

E.Məmmədov: Müharibə vəziyyətini ona görə elan etmək lazım idi ki, artıq başlanmış müharibədə müdafiə tədbirlərinin görülməsi üçün rəsmi hüquqi əsas əldə olunsun.

Hakim: Deməli, Siz yalnız müdaxiləyə qarşı müdafiə nəzərdə tuturdunuz?

E.Məmmədov: Təcavüzə qarşı müdafiə.

Hakim: Ordu şəhərə qanunsuz girib, Siz də ordunu saxlamaqla qanunsuz hərəkət etmisiniz.

E.Məmmədov: Bu bizim hüququmuzdur, özü də müdafiə hüququmuzdur. Xalqın özünün milli müdafiə hüququ var. Ali Sovetin sədri Elmira Qafarovanın yanvarın 20-dəki çıxışı, sonra Ali Sovetin qərarı da təsdiq etdi ki, qoşunun şəhərə girməsi qanunsuzdur.

Vəkil: Elmira Qafarova Qanlı Yanvar faciəsindən sonra müaciət elədi Azərbaycan xalqına. Ondan əvvəl Azərbaycan SSR Ali Sovet Rəyasət Heyətinin ordunun şəhərə daxil olması haqqında fərmanı, razılığı vardımı? E.Məmmədov: Yox idi.

Rəhim Qazıyevin vəkili: Bu baxımdan yanaşanda ordunun Bakıya göndərilməsi, girməsi, təcavüz etməsi qanuni idi, ya qanunsuz idi?

E.Məmmədov: Nə SSRİ qanununa sığır, nə də beynəlxalq qanuna.

Vəkil: 19 yanvarda xalqa müraciət etmiş olsaydınız, hansı məsələlərə toxunacaqdınız?

E. Məmmədov: Televiziya ilə müraciət etsəydim, buna imkan yaradılsaydı, fikrim belə idi ki, ordunun nə məqsədlə gəlməsi xalqa aydınlaşdırılsın, bunun nə ilə nəticələnəcəyi bildirilsin. Ondan sonra bildirəcəkdim ki, əgər ordu girsə, mane olmasınlar. Ancaq mənim barrikadalara gedib “dağılın” deməyim heç bir nəticə verməyəcəkdi, çünki bütün şəhər artıq ayaq üstə idi, məsələlərin mahiyyətini bütün şəhərə eyni vaxtda ancaq televiziya vasitəsilə başa salmaq, izah etmək olardı.

Hakim: Əgər hazırlıq olmasaydı və qoşun girməsəydi şəhərə, bunun nəticəsi nə ola bilərdi?

E.Məmmədov: Qoşunun şəhərə girməsi üçün Mos-

kva tərəfindən üç variant hazırlanmışdı: erməni qırğını, qaçqınlarla yerli əhali arasında toqquşma salmaq, o da baş tutmadıqda, bir neçə dövlət idarəsinə hücum təşkil etmək. Bu 3 variant hazırlanmışdı, onların əsasında bəhanə bu idi ki, şəhərə girsinlər.

İctimai Müdafiəçi: "Moskva" deyəndə Siz nəyi nəzərdə tutursunuz?

E.Məmmədov: Moskvada, DTK-da hərbi planlar əvvəldən hazırlanırdı. Onların nümayəndələri dəfələrlə Bakıda olublar, bundan da mənim xəbərim vardı. Onlar planlaşdırmışdılar ki, hansı yollarla Bakıda iğtişaşlar yaradıb, sonra bunun nəticəsində Bakıda FV yarada bilərlər. Şəxsən Qorbaçov başda olmaqla bütün siyasi rəhbərliyin də bu məsələlərin hazırlanmasından xəbəri var idi. “Güclü” prezident üsul-idarəsinin yaradılması üçün Bakı hadisələrinin əsas kimi götürülməsi bunun bir daha sübutu oldu.

İctimai Müdafiəçi: Rus xalqına münasibətiniz: beş il bundan qabaq, Yanvar hadisələrində və ondan sonra?

E.Məmmədov: Rus xalqı da bütün SSRİ xalqları kimi bu rejimin əzab-əziyyətini çəkir. Heç bir xalqın bu hadisələrdə təqsiri ola bilməz.

Hakim: Başa düşmədim, axırıncı sözü necə dediniz?

E.Məmmədov: Rus xalqı da elə bizim kimi bu əziyyəti çəkir.

Hakim: Yəni onlar da bizim kimi yazıqdırlar? E.Məmmədov: Bəli.

İkinci İctimai Müdafiəçi: Etibar bəy, mənim sualım belədir: Rəsmi partiya və dövlət adamlarının başa çatmamış məhkəmə prosesini qabaqlayaraq, məsul tribunalardan Sizin fəaliyyətiniz haqda söylənilən və bugünkü məhkəmə prosesinin gedişinə təsir edə biləcək çıxışları haqda məlumatınız varmı?

E.Məmmədov: Mən əvvəldən bilirdim ki, bizi həbs edəndən sonra məsul şəxslərin belə çıxışları olacaq və oldu. Özü də belə çıxışları təkcə partiya rəhbərliyi yox, DTK rəhbərliyi də etdi. Misal üçün, DTK-nın sədr müavini İlyuşinin də iştirak elədiyi rəsmi iclasda Vaqif Hüseynov deyib ki, Etibar aeroportda yaxalanıb, özü də AFR (Almaniya Federatif Respublikası – M.Z) pasportu ilə. Guya mənim ora qaçmaq fikrim varmış, xarici kəşfiyyatla əlaqəm olub. İstintaqın gedişində də müstəntiq dedi ki, sənin islam istiqamətli “Hizbullah” təşkilatı ilə əlaqən olub. Partiya rəhbərlərinin də bu cür çıxış eləmələri təsadüfi deyil, çünki bildirdilər ki, kütlə qarşısında onlara cavab verməyə bizim imkanımız yoxdur – biz həbs olunmuşuq. Rəhbərliyin bu cür çıxışları istintaqa təsir göstərmək xarakteri daşıyırdı. Mətbuatda verilən bəzi materialların xarakteri də göstərdi ki, istintaqın gedişinə güclü təsir olub və bu gün fikrim var ki, istintaqın gedişində partiya rəhbərliyinin və DTK-nın sirrini faktlarla işıqlandırım. Bu haqda xüsusi vəsatətim var.

İctimai Müdafiəçi: 40 milyon günahsız insan həyatını məhv edən Beriya və Vişinskilərin bugünkü varislərinin Sizə qarşı ittiham irəli sürərkən 1937-ci ildə olduğu kimi faktlardan yox, rəsmi versiyalardan çıxış etməsi istintaq prosesində özünü nədə göstərib?

E.Məmmədov: İstintaqın gedişində hüquq qaydalarına görə, müttəhim öz günahsızlığını sübut etməməlidir, istintaq orqanları borcludur ki, onun günahını sübut etsin. Ancaq elə birinci istintaqdan mənə təklif etdilər ki, sən öz günahsız olmağını sübut etməlisən. Bunu birinci istintaq şöbəsinin rəis müavini polkovnik Folkin və müstəntiqim, podpolkovnik Jemyaçkin tələb eyləyirdilər məndən. Hətta Jemyaçkin Bakıya gedəndə mənə dedi: “Sən elə şəxsləri göstərə bilərsənmi ki, onlar sənin dövlət çevrilişi, silahlı yolla hakimiyyəti ələ almaq fikrində olmadığını sübut etsinlər?” Onlar deyirdilər ki, sizin məqsədiniz silahlı yolla hakimiyyəti ələ almaq olub. Yəni heç bir fakt göstərmədən ancaq partiya rəhbərlərinin irəli sürdüyü versiyaya əsaslanırdılar. Mənim fikrimcə, qeyri-qanuni istintaqı uzadırdılar ki, fakt əldə edə bilsinlər.

Hakim: Mamedov, işin materiallarında belə bir sual Sizin qarşınıza qoyulmur, yəqin ki, bu elə-belə söhbət əsnasında olub.

E.Məmmədov: Bəli, ancaq söhbət. Bir-iki saat istintaq gedirdi, axırda cəmi yarım səhifəlik protokol yazıldı. Söhbət çox olub. Əvvəldən də elə tələbləri o idi ki, sən özün hər şeyi boynuna al ki, siz dövlət çevrilişi hazırlayırdınız, silahlı yolla hakimiyyəti ələ almaq istəyirdiniz.

Hakim: Aydındır.

İctimai müdafiəçi: 1990-cı ilin fevral plenumunda Ayaz Niyaz oğlu Mütəllibov demişdir ki, əslində, vətəndaş müharibəsi gedir, onun qarşısını ordu da ala bilmir. Burada “müharibə” sözünə fikir verin. Sonra SSRİ Ali Sovetinin 3-cü sessiyasındakı çıxışında o yenə də demişdi: “Azərbaycan ərazisində müharibə gedir”. Bu tezislərlə sizin 1989-cu ilin sentyabrında Azərbaycan SSR Ali Sovetinin sessiyasından başlayaraq ta sonuncu çıxışınıza qədər irəli sürdüyünüz müharibə vəziyyəti haqqında tezis üst-üstə düşür, yoxsa onlar fərqlənir?

E.Məmmədov: Xeyr, tamamilə fərqlənir. Ayaz Mütəllibov “vətəndaş müharibəsi” dedikdə Kommunist Partiyası ilə xalqın nümayəndələri arasında olan müharibəni nəzərdə tutur. Biz kənardan olan təcavüzə qarşı müharibə edirik. “Vətəndaş müharibəsi” termini ancaq bir dövlət daxilində vətəndaşların iki qrupa bölünüb bir-biri ilə müharibə aparması mənasındadır, yəni kənardan olan təcavüzə vətəndaş müharibəsi adı vermək, mənim fikrimcə, düzgün deyil.

Hakim: Başqa suallar yoxdur? Mamedov, bəlkə, sizin öz əlavələriniz var? Buyurun.

E.Məmmədov: Deməli, Bakıda milli zəmində qırğın hazırlanması, dediyim kimi, əvvəldən planlaşdırılmışdı – məlumatımız var idi və rəsmi dairələrə – Vəzirova, Primakova da bu haqda xəbərdarlıq etmişdik. Bu xəbərdarlıq, dünən mənim fikrimdən çıxdı deyim, yanvar ayının 4-də Aydın Məmmədova da verilib. O görüşdə Bakatinin müavini Lisauskas da iştirak edirdi. Lisauskasa bildirdik ki, DTK Bakıda milli zəmində qırğın hazırlayır və bunun qarşısını almaq üçün bizim Daxili İşlər Nazirliyi hələlik heç bir tədbir görməyib və xahiş edirik ki, bunun qarşısını almaq üçün tədbirlər görülsün. Bizim də qüvvələrdən istifadə etmək lazımdırsa, bir yerdə işləməyə hazırıq. Lisauskas cavab verdi ki – yanvar ayının 4-ü idi – milli zəmində yox, siyasi zəmində kütləvi iğtişaşlar gözlənilir.

Ayın 4-də Bakıda mitinq keçirildi. Lisauskas dedi: “Bizim məlumatımıza görə, DİN-nin binasına, MK binasına hücum olacaq, tədbirlər görmüşük”. Doğrudan da, tədbirlər güclü idi. DİN-in binasının həyəti silahlı əsgərlə doldurulmuşdu, o cümlədən MK binası da. Dedim ki, axı belə bir şey ola bilməz. Lisauskas təklif etdi ki, belə bir şey yoxdursa, gedib mitinqdə camaata xəbərdarlıq etmək lazımdır ki, provakasiya olmasın. Həmin mitinqdə mənim iştirak etmək fikrim yox idi, çünki başqa məsələləri aydınlaşdırırdım. Amma həmin mitinqdə çıxış edib, mitinq iştirakçılarını Bakıda sakitlik yaratmağa çağırdım. Doğrudan da, sonra heç bir hadisə baş vermədi.

Ayın 19-da general Sokolov qərargaha zəng vurdu, dedi ki, Puşkin (indiki Biləsuvar rayonu – red.) rayonunda bizim tank kolonnamız dayandırılıb və vəziyyət gərgindir, xahiş edirəm, təsir göstərəsiniz. Mən də zəngləşdim. Puşkin rayonunda yoldaşlara dedim ki, axı bunun nə mənası var? Bakıya qoşun yeritmək istəyirlər, başqa yerlərdə qoşunun hərəkətini saxlamağın mənası yoxdur və bu ancaq pis nəticələrə gətirib çıxara bilər. Sonra Sokolov zəng elədi ki, çox sağ olun, həmin kolonna qayıdıb öz hissəsinə. Ancaq mənə qarşı irəli sürülən ittihamnamədə bir yerdə yazılıb ki, *“В результате указанных противоправных действий Мамедова и Газиева 17-20 января было грубо нарушено обшественный порядок, вызываюший нарушение работы транспорта, а также общественных государственных предприрятий, учреждений, организаций. Городскому хозяству нанесен материальный ущерб на обшую сумму 974 тыс. 300 рублей”.* Yəni bu şəhərə dəyən zərər bizim fəaliyyətimizin nəticəsi sayılır. Halbuki şəhərə dəyən zərər barədə Bakı Sovetinin arayışı var işdə.

Hakim: İstəyirsiniz, mən elan eləyim o arayışı. E. Məmmədov: Buyurun.

Hakim: Bu, DTK-ya cavab məktubudur:

*“На ваше писмо наличие завалов и преград в период 17-20 января 1990 года блокировавший при движении военной техники, автотранспорта, а также материального ушерба памятников, зданий города Баку, нами рассмотрено. Сообшаем, что в период 18-20 января были организованным завалы, по Тбилисскому проспекту и площади, которые не позваляли осушествит движения транспортных средств по указанному проспекту и связи чем, движение всех видов транспорта, в том числе и поссажирского, направлено по измененному схеме, но параллельно, в резултате было нарушено ритмическое движение городского транспорта. Относительно ушерба памятников, дорог, зданий было значително нанесено во время ввода войск”.*

Bunu deyirsiz?

E. Məmmədov: Bəli.

Hakim: Aydındır.

E. Məmmədov: Əsas zərər ordunun fəaliyyətindən olub.

Hakim: Başqa əlavəniz var?

E. Məmmədov: Bəli, var. Mən istintaqa kənar təsir haqqında və istintaq materiallarının özündə dəyişikliklər edilməsi haqda danışacam. Müstəntiq istintaqın gedişində protokolları birbaşa ağ kağızda çap etdirirdi, displeydə mənə mətni oxuyurdu, mətnlə tanış olduqdan sonra təxminən yarım saat gözləyirdi. O, nəsə əməliyyat keçirirdi, sonra material çap olunurdu. Müstəntiq araya salıb bəzi sözləri dəyişdirirdi. Məsələn, “tank kolonnası dayandırılıb” ifadəsini *“Дал указание блокирoват”* kimi vermişdi. Əvvəldən müstəntiqin insana münasibəti çox yaxşı idi, bir az da, sözün düzü, inanmışdım ona, necə deyərlər, düzgünlüyünə. Ancaq sonuncu dəfə iyunun 17də vəkillə bir yerdə ittihamı irəli sürəndə təkrar gördüm ki, o, sözləri necə dəyişib. Mənim cavabımda belə bir ifadə vardı: “məsləhət görülsün ki, ağır maşınlardan istifadə olunsun”. Displeydə ifadəni mənə elə oxumuşdu. Sonra isə çap olunanda gördüm ki, yazılıb: *“Дал указание изят машины, крупногобаритные автомобили из предприятий”.* “Cəlb olunmaq” ifadəsini o, “göstəriş” kimi yazmışdı. Onun üstündə mübahisə oldu. Başa düşdüm ki, çox sözlər dəyişə bilər və işlə tanış olandan sonra aydın oldu ki, dəyişiklik olub. Bundan əlavə, istintaqa təsir haqqında. İstintaqın ilk günündən məlum oldu ki, müstəntiq müstəqil deyil. O özü etiraf etdi ki, mən ancaq icraediciyəm, mənə nə göstəriş olsa, onu da yerinə yetirəcəyəm. Bu müstəntiq bir müddət istintaq aparandan sonra 2-ci müstəntiq cəlb olundu – podpolkovnik Jimyaçkin Vladimir Mixayloviç. Onunla birinci dəfə yanvar ayının 30-da görüşəndə bildirdi ki, sizin istintaq payıza qədər davam edəcək, məhkəmə payızda olacaq. Yəni istintaqın birinci günü onun nə vaxt qurtaracağını, nə vaxt məhkəmə olacağıını bildirdilər. Müstəntiq istintaqın gedişində də dəfələrlə dedi ki, mən – Azərbaycan dilində desək – buyruq quluyam, nə vaxt göstəriş versələr, işə xitam verəcəm, nə vaxt göstəriş versələr, işi davam etdirəcəm. Təxminən mart ayında mən ona dedim ki, mənim dəqiq məlumatım var, 13 yanvarda milli qırğını kimlər hazırlayıb və bu məsələni mən təkcə müstəntiqin yox, DTK sədri Kryuçkovun iştirakı ilə danışa bilərəm. O da dedi ki, məsələni birbaşa Kryuçkova qaldırmağa ixtiyarım yoxdur, mən Kryuçkovun müavini general Babkovla görüşə bilərəm. Dedim görüşsün. Mən bu məsələ haqqında məlumat verdim, bir-iki görüşdən sonra dedi ki, Babkovla görüşüb. Babkov vəd edib ki, bir həftə ərzində gəlib görüşəcək. Ancaq Babkovun əvəzinə Vaqif Hüseynov gəlib Kryuçkovla görüşüb, məsələyə təsir göstərib. Doğrudan da, Vaqif Hüseynov Kryuçkovla görüşəndən sonra məsələlərin istiqaməti xeyli dəyişdi. Müstəntiq bildirdi ki, məsələ bu saat ancaq seçki ilə əlaqədardır, darıxmayın. Sizi qiyabi olaraq seçəcəklər, seçkilərə qədər buradan çıxmayacaqsınız. Vaqif Hüseynov birinci dəfə gələndə müstəntiqə bildirmişdi ki, Etibar Məmmədov Heydər Əliyevin qohumudur. Naxçıvan mafiyası ilə əlaqədardır, işi bu istiqamətdə aparmaq lazımdır.

Hakim: Kimin qohumudur?

E. Məmmədov: Heydər Əliyevin.

Hakim: Müstəntiq özü deyib bunu Sizə?

E.Məmmədov: Müstəntiq özü deyib, bəli. O da çox maraqlandı ki, mənim Naxçıvanla hansı əlaqəm var? Sonradan aprel ayında istintaq şöbəsinin rəisi belə bir təşəbbüs qaldırmışdı ki, bu məsələni başqa yolla həll etsinlər. Təklif etdilər mən televiziya ilə xalqa müraciət edim. Mən də öz qarşılıqlı şərtimi qoymuşdum – ancaq bir şərtlə müraciət edə bilərəm ki, Bakıda FV (fövqəladə vəziyyət) ləğv olunsun, qoşunlar çıxarılsın. Aprel ayında bildirdilər ki, razılıq əldə olunub. Operatorlar gəldi ki, biz ancaq çəkilişi edək, sən öz təkliflərini, şərtlərini de və rəhbərlik baxdıqdan sonra münasibətini bildirəcək. Təklifimi bildirdim. Sınaq çəkilişi etdilər. Sonra müstəntiq gəlib bildirdi ki, bu video yazısına Qorbaçov özü də baxıb, razılıq verib, Bakıda FV-nin götürülməsinə etiraz eləmir, vəziyyətin normallaşdırılması onu maraqlandırır. Şərtim bu idi ki, televiziya çıxışı Ayaz Mütəllibovla birlikdə olmalıdır. O özü şəxsən təminat verməlidir ki, Bakıda FV götürülür. Ancaq bunun əvəzinə yenidən Vaqif Hüseynov gəldi Moskvaya və televiziya çıxışı yenidən ləğv olundu.

Hakim: Bu məlumatları Sizə kim deyib? E.Məmmədov: Müstəntiq özü deyib.

Hakim: Vaqif Hüseynov şəxsən müstəntiqlə görüşüb?

E.Məmmədov: Bəli, şəxsən müstəntiqlə. Həmin video yazının bir surətini də götürüb özü ilə aparmışdı. Deyib ki, Heydər Əliyevin qohumudur və bunlar – Rəhim Qazıyev və Etibar Məmmədov seçkilərə qədər türmədən çıxmamalıdırlar. Vaqif Hüseynov üçüncü dəfə – iyul ayında – gəlməmişdən əvvəl deputatlardan Midhət Ab-

basov, Mustafa Nəsirov və Xalq Cəbhəsinin nümayəndə si Tamerlan Qarayev iyul ayının 12-də gəlib müstəntiqlə birlikdə mənimlə görüşdülər. Midhət Abbasov dedi ki, “Ayaz Mütəllibov şəxsən səlahiyyət verib onun adından danışım, bildirim ki, məsələ Qorbaçovla müzakirə olunub və siz buraxılacaqsınız”. Müstəntiq dedi ki, biz də bütün məsələləri hazırlamışıq, bu məsələ həll olacaq. Ancaq iyul ayının 17-də yenə Vaqif Hüseynov gəldi. O, Rəhim Qazıyevlə də görüşdü. Mənimlə təklikdə görüşmək istədiyini bildirdi. İkimiz təklikdə görüşdük. Müstəntiqdən xahiş elədi ki, çıxsın. İkimiz bir yerdə söhbət etdik, sualı bu oldu ki, buradan çıxandan sonra siyasi fəaliyyətini davam etdirəcəksən, yoxsa yox? Bu söhbət iyul ayının 17-də saat 12-də olub. “Siyasi fəaliyyətini davam etdirəcəksən?” sualına cavab verdim ki, davam etdirəcəyəm fəaliyyətimi. Sonra dedi ki, sən bilirsən ki, mən səninlə şəxsi görüşləri ancaq profilaktika məqsədi ilə keçirirdim, yəni əvvəldən xəbərdarlıq edirdim. Ayrıldıqdan sonra müstəntiq çağırdı və dedi ki, Vaqif Hüseynov cavab gözləyir. Cavab gözləyir ki, mənimlə əməkdaşlıq etməyə razılıq verir, yoxsa yox? Onunla əməkdaşlıq təklifinə rədd cavabı alandan sonra müstəntiq yenidən çağırdı və 67-ci maddə üzrə təkrar ittihamı, bir də 83.3 maddəsi üzrə əsas ittihamı irəli sürdü. İstintaqa təsir haqqında mən bunları birdirmək istəyirdim. Müstəntiq iyul ayından sonra məni dilə tutmağa çalışırdı ki, sən gəl bu məsələlərə etiraz etmə. Vaqif Hüseynov çox yaxşı adamdır, ona kömək lazımdır. Bu məsələlər və məsələlərin bu cür gedişi sənin xeyrinə deyil. Mən qəti etiraz edəndən sonra iyul ayının 17-də həmin maddəni verdi, iyul ayının 22-də işin başa çatdığını elan etdi. Ona görə mənim vəsatətim var ki, istintaqa təsir məsələsi ilə bağlı olaraq müstəntiq şahid kimi dəvət olunsun. Bundan əlavə, istintaqın gedişində mənim hüquqlarım pozulub, yəni müstəntiq vəkillə görüşlərimə mane olub. Hətta istintaq qurtarandan sonra dəfələrlə yazdığım ərizələrə baxmayaraq, avqustun 1-dən Bakıya gələnə qədər mənim vəkillə görüşməyimə şərait yaradılmadı, imkan verilmədi. Bu barədə ərizələ rimə də cavab verilmədi. İş Bakıya göndəriləndən sonra Bakıya da ərizə yazdım, amma cavab verilmədi. İyulun 22-də istintaq qurtarıb, avqustun 1-də prokurorluğa verilib. Mənim istənilən vaxt vəkillə görüşməyə ixtiyarım var. Bizim Ali Məhkəmənin və SSRİ prokurorluğunun hüquqlarımı pozması məsələsini də qaldırmaq istəyirəm, çünki cinayət məcəlləsinə görə, prokurorluqda işə 5 gün ərzində baxılmalıdır, mənim işimə isə bir ay ərzində baxılıb. Məqsəd aydındır. Seçkilərə qədər vaxtı uzatmaq istəyirdilər. [33, s. 79-116; 60; 61]

Nəhayət, uzun mübarizədən sonra 30 sentyabr 1990-cı il tarixdə Azərbaycan SSR Ali Sovetinə seçkilər keçirildi. Bu seçkidə “Demokratik Azərbaycan” blokunun 231 namizədi iştirak etsə də, seçkilərin saxtalaşdırılması nəticəsində namizədlərdən yalnız 24-ü deputat seçilmiş, 39-u isə təkrar səsverməyə qalmışdı. [23,s.157]

Xalqın qətiyyətli tələbi ilə E.Məmmədov parlamentə təkrar seçkilər ərəfəsində həbsdən azad oldu və yüzlərlə seçici seçki məntəqəsinə gül-çiçəklə gələrək, xalqın mübariz oğlunu millət vəkili seçdilər. E.Məmmədov azadlığa buraxılmasının səbəbləri haqqında sonradan belə deyirdi: “Xalqın təzyiqi və tələbi nəticəsində biz azadlığa buraxıldıq... keçmiş SSRİ-nin tarixində nadir hal idi ki, siyasi məhbusun azad olunması üçün milyon yarıma qədər imza toplanmışdı”. (48)

E. Məmmədovun azad olunması ilə bağlı SSRİ-nin müxtəlif regionlarından ona təbrik teleqramları və məktubları gəlirdi. Belə məktublardan birini 1989-cu ilin dekabrından Dağıstanda nəşr olunan “Tribuna” qəzetinin redaktoru A.Qistayev 14 noyabr 1990-cı il tarixdə göndərmişdi. Məktubda deyilirdi: “AXC, Bakı, Etibar Məmmədova. Hörmətli Etibar, Sizin azad olunma xəbərinizi sevinclə eşitdim... Sizin və dostlarınızın respublikanızda demokratiya uğrunda mübarizənizə uğurlar arzulayıram. Bir il əvvəl “Tribuna” qəzetinin birinci nömrəsinin nəşr olunmasına kömək etdiyinizə görə Sizə minnətdarlığımızı bildiririk. İndi “Tribuna” artıq qeydiyyatdan keçib və ti rajı 5000 nüsxəyə çatıb... Sizə mənim dostlarım Fətulla

Camalov və Artur Əhmədov da salam göndərirlər”. [59]

E. Məmmədovun həbsindən sonra belə şayiə yayılmışdı ki, Əbülfəz Elçibəy və AXC İdarə Heyətinin üzvləri onun azad olmasını istəmirlər. Onun azad olması Ə.Elçibəy və AXC İdarə Heyətinin üzvlərini hörmətdən sala bilər. Buna cavab olaraq Ə.Elçibəy 1 noyabr 1990-cı il tarixdə “Etibar Məmmədovun məhkəmə prosesində” ifadə verərək demişdi: “...Əgər istəyirsinizsə Azərbaycan Xalq Cəbhəsini yoxlamaq, çağırın hər hansı azərbaycanlı İdarə Heyətinin üzvünü, hamısı öz yerini qoyacaq, Etibarı oradan çıxarılmasına razı olacaq”. [59;60]

AXC demokratik prinsiplər əsasında yarandığına görə burada cəmiyyətin müxtəlif təbəqələri təmsil olunurdu. Onların hər birinin fəaliyyətinə nəzarət etmək mümkün deyildi. AXC rəhbərliyində təmsil olunan liberal qanadın nümayəndələri Ə.Elçibəylə E.Məmmədovun yaxınlaşmasına daim bilərəkdən mane olurdular. Onlar bu pozucu fəaliyyətlərini sonrakı dövrdə də davam etdirmişdilər.

Hətta AXC daxilinə soxulmuş və ya bilərəkdən daxil edilmiş az da olsa bəzi şəxslər olmuşdur ki, 20 Yanvar faciəsi ərəfəsi Xalq Cəbhəsinin adından sui-istifadə edərək soyğunçuluqla məşğul olmuş, bununla da, hərəkatı nüfuzdan salmağa çalışmışdılar.

Etibar Məmmədova müsahibələrinin birində jurnalist belə bir sual vermişdi: “Lefortovo gündəliyində” yazmışdınız ki, Yanvar faciəsi ərəfəsində soyğunçuluq edən əsas dəstələr müəyyənləşib. Onların içərisində şəxsən tanıdığınız və Cəbhənin adından istifadə edən adamların da olduğunu bildirmişdiniz. Hələ həmin adamların adlarını açıqlamaq istəmirsiz?" Cavab: "O qədər də məsləhət deyil. Təəssüf ki, onlar xalq hərəkatının fəalları kimi yadda qalıblar". Sual: "İndi siyasət meydanında olanı varmı?" "Yox. Amma onların bir hissəsi cəzasız qalıb. Hadisələr də soyuyub, gedib, ehtiyac yoxdu". [52, 16 yanvar 1999]

Faciədən sonra E.Məmmədov və AXC-nin bir sıra di-

gər nüfuzlu rəhbərləri həbs olunaraq Lefortovo həbsxa nasına salındıqdan sonra azadlıqda qalıb rəhbərlikdə təmsil olunan şəxslərin bəzilərinə açıq fəaliyyət göstərmək üçün şərait yaradıldı. Yanvarın 31-də AXC-nin açıq fəaliyyətə keçməsi, hətta təşkilatın iki üzvünün Baltikyanı respublikalara gedərək erməni nümayəndələri ilə görüşməsi sübut edir ki, Moskva artıq AXC-ni parçalamaq istiqamətində öz istəklərini reallaşdırmağa başlamışdı. [48, 5 yanvar 2005]

E.Məmmədov bu məsələ ilə bağlı deyirdi: “1990-cı ilin yanvar hadisələrindən sonra Azərbaycanda yaranmış vəziyyət və milli əhval-ruhiyyə bütün xalqın kommunist rejiminə qarşı və milli azadlıq uğrunda vahid cəbhədə birləşməsi üçün olduqca əlverişli şərait yaratmışdı. Lakin AXC İdarə Heyətinin gözləmə mövqeyi tutması və özünü məsuliyyətdən kənarda qoymağa çalışaraq, günahı cəbhənin radikal qanadının üzərinə yıxmaqla faktiki olaraq rəsmi hökumət mövqeyini müdafiə etməsi iflic olmuş SSRİ və respublika rəhbərliyinin təşəbbüsü tezliklə yenidən ələ almasına səbəb olmuşdu”. [45, 7 iyun 1991]

20 Yanvar hadisəsindən sonra Respublikanın ictimi-siyasi həyatında baş verən, lakin tədqiqatçıların diqqətindən kənarda qalmış bəzi məsələlərə “20 Yanvardan sonrakı bəzi qaranlıq məqamlar haqqında” adlı məqalədə [41] müəyyən aydınlıq gətirilir. Məqalədə qeyd olunur ki, hələlik tədqiqatçıların diqqətini cəlb etməyən məsələlərdən biri də 1990-cı ilin yayında AXC daxilində birdən-birə bir qrup şəxsin təcili olaraq partiya yaratmağa başlamasıdır. SSRİ rəhbərliyi bu dövrdə AXC-ni parçalamaq istiqamətində yeni planları reallaşdırmağa başladı. 20 Yanvar faciəsindən sonra SSRİ-nin səlahiyyətli şəxsləri bildirmişlər ki, Bakıya qoşun yeritməkdə məqsəd AXC-nin sturkturlarını dağıtmaq idi. Faciədən sonra rəsmi Moskva öz məqsədinə çatmadığı üçün Azərbaycan milli azadlıq hərəkatını parçalamaq üçün yeni taktiki addımlar atmağa başladı və AXC-nin “liberal” adlanan qanadına aid olan şəxsləri öz tərəfinə çəkməyə cəhdlər etdi. Bununla bağlı AXC sədri Ə.Elçibəy belə demişdi: “20 Yanvar dan sonra Xalq Cəbhəsini dağıtmaq istəyən Yazova Qorbaçov etiraz edib deyib ki, demokratik fikirlilər o millətçiləri, radikalları təmizləsinlər, sonra onlarla danışıqlara girərsiniz”. [9, s. 5]

Bu planlardan biri də AXC qarşıya qoyduğu vəzifələri həyata keçirmədən, yəni Azərbaycanın dövlət müstəqilliyi bərpa olunmadan partiyalaşma prosesinə başlamaq idi. Bu, Azərbaycan Xalq Cəbhəsi təsis konfransında qəbul olunmuş proqrama uyğun olaraq “Demokratikləşmə yolu ilə SSRİ daxilində Azərbaycanın suverenliyinə nail olmaq” müddəasına qayıtmaq demək idi. Bu sahədə ilk addım 1990-cı ilin yayında atıldı və “Şimali Azərbaycan Demokrat Partiyası” təsis komitəsinin yaradılması barədə xəbər mətbuatda dərc olundu.

Yanvar qırğınından sonra AXC-nin ən kütləvi leqal toplantısı olan Şamaxı Məclisində (3-4 mart 1990-cı il) AXC daxilində Yusif Səmədoğlu, İsa Qəmbərov, Tofiq Qasımov, Vurğun Əyyubov, Hikmət Hacızadə və digər İdarə Heyəti üzvləri tərəfindən yaradılan Şimali Azərbaycan Demokrat Partiyası (ŞADP) fraksiyası və onların Ə.Elçibəyə qarşı açıq-aşkar şəkildə mübarizəsi cəbhəçilərin böyük narazılığına səbəb oldu. ŞADP-çilər AXC içərisində açıq surətdə tərəfdar toplamağa başlamışdılar. Onlar Əbülfəz bəyə qarşı tənqidi hücumlarını kəskinləşdirərək, onu bir çox məsələlər, o cümlədən də demokratiyanı pozmaq, radikallara qarşı lazımi dərəcədə mübarizə aparmamaq və s. məsələlərdə günahlandırırdılar.

AXC Göyçay Məclisində (30 aprel 1990-cı il) bir çox çıxışçılar ŞADP-nin Xalq Cəbhəsinin parçalanmasına doğru yönəldiyini, onun yaranmasının əleyhinə olduqlarını bildirdilər. [20, s. 107-108]

Bir sıra AXC funksionerləri tərəfindən ŞADP-nin təsis olunmasının ciddi surətdə tənqid olunmasına baxmayaraq, “Azadlıq” qəzetinin 13 iyul 1990-cı il tarixli sayında “Zamanın tələbilə Şimali Azərbaycan Demokrat Partiyası” başlığı altında ŞADP-nin təsis komitəsinin üzvü İ.Qəmbərovun müsahibəsi dərc olundu. O öz müsahibəsin də bildirirdi: “İndi Azərbaycan xalqı dövlət müstəqilliyi uğrunda şüurlu mübarizə dövrünə qədəm qoyur və öz baxışlarımızı təbliğ etmək, gələcəkdə onların bərqərar olması uğrunda mübarizə aparmaq üçün partiya formasından istifadə etməyi məqsədəuyğun sayırıq”. [36, s. 431;

45, 13 iyul 1990-cı il]

Lakin xalqın imperiyaya qarşı mübarizə əzminin yüksək olması və E.Məmmədovun azadlığa buraxılması üçün kütləvi şəkildə imzaların toplanması həmin şəxslərin ŞADP yaratmaq planlarının qarşısını bir müddət ala bildi. Çünki xalqın əksəriyyəti E.Məmmədovun irəli sürdüyü "azadlıqdan demokratiyaya" ideyasını, yəni dövlət müstəqilliyinin bərpasından sonra demokratiya uğrunda mübarizə mövqeyini müdafiə edirdi. Dövlət müstəqilliyini bərpa etməmiş, Xalq Cəbhəsinin fəaliyyətini dayandırıb partiyalaşmağa getməyi isə xalq yanlış addım sayırdı.

E.Məmmədov xalqın tələbi ilə azadlığa çıxandan sonra da onun nüfuzundan ehtiyat edən qüvvələr böhtan kampaniyasını genişləndirdilər. Onun fəaliyyəti ilə bağlı nəşr olunmuş kitablar, məqalələr, müsahibələrin tarixinə diqqət edəndə aydın olur ki, bunlarda hər hansı bir hadisə ilə bağlı məsələlərə dönə-dönə müxtəlif vaxtlar, müxtəlif siyasi şəraitlərdə yenidən qayıdılıb. Üstündən xeyli vaxt keçəndən sonra hər hansı hadisə barədə yeni yazılara baxanda burada obyektiv məlumatlarla yanaşı, obyektivlikdən çox uzaq, hətta qərəzli münasibətə də rast gəlmək olur. Bəzən müsahibəni götürən jurnalist yazıya elə saxta başlıq qoyur ki, bu da insanları bilərəkdən çaşdırmaqdan başqa bir şey deyil. Buna siyasi texnologiyada “qara piar” da deyilir

Məsələn, bildiyiniz kimi, 20 Yanvar faciəsindən öncə E.Məmmədov AZ.TV-də çıxış edib xalqa gözlənilən təhlükə, təxribat barədə məlumat vermək istəyəndə, televiziyanın enerji bloku təxribat nəticəsində partladılmışdı. Bununla bağlı cinayət işi qaldırılsa da, o vaxt sovet rəhbərliyi tərəfindən heç bir iş görülməmişdi, çünki bu, bila-

vasitə onların göstərişi ilə həyata keçirilmişdi. Hadisədən 10 il sonra, 2000-ci ildə bu hadisə ilə bağlı açılmış cinayət işinin təzələnməsi, isintaqın yenidən davam etdirilməsi barədə qəzetlərin birində məlumat verilmişdi.

E.Məmmədovdan müsahibə götürən jurnalistə o bildirib ki, mənə hələlik heç kim müraciət etməyib. Əgər istintaqa dəvət etsələr, məlumat verməyə hazıram. Çünki bu partlayışı sifariş verənlər və bu cinayəti icra edənlər mənim çıxışıma imkan verməmək, əhalini məlumatsız qoymaqla, xalqa qarşı dəhşətli cinayət törədiblər. Mən bu cinayətlərin gec də olsa üzə çıxması, xalqa bu barədə obyektiv məlumatlar verilməsində maraqlı tərəfəm. E.Məmmədova suallar verən jurnalistin müsahibənin başlığını “Enerji blokunun partladılması ilə bağlı istintaq yanvarın 20-də başlanıb. E.Məmmədov Hərbi Tribunala çağırılacaq” qoyması [51, 13 fevral 2000] fikrimizcə, cinayəti törədənlərə, onu ört-basdır etmək istəyənlərə xidmətdən başqa bir şey deyildi. Hərbi tribunala xalqımıza qarşı qırğın törədən Qorbaçov, Yazov, Primakov, Vəzirov və s. cinayətkarlar çağırılmalı olduğu halda, diqqəti onlardan yayındıraraq, E.Məmmədovun nüfuzuna xələl gətirilməsinə çalışmaq heç bir azərbaycanlıya başucalığı gətirə bilməzdi.

Hətta E.Məmmədovun 20 Yanvardan sonra sovet imperiyasının paytaxtında Lefortovo həbsxanasında 9 ay böyük mənəvi və fiziki sıxıntılar altında cəza çəkməsinə belə düşməncəsinə qərəzli yanaşan cılız insanların da mətbu yazılarına rast gəlmək olur. Onlar cəzasız qalacaqlarına əmin olduqlarına görə “O, Lefortovoda olmayıb” başlıqlı, böhtan xarakterli müsahibələr verməkdən belə çəkinmirdilər. [51, 19 may 2000]

Bu cür başlıqları sifariş verənlər E.Məmmədovu nüfuzdan salmağa çalışmaqla yanaşı, Azərbaycan xalqına qarşı cinayət törətmiş cinayətkarları dolayı yolla müdafiə edir, bununla da, ictimai rəyi çaşdırmaq, xüsusilə də, hadisələrdən xəbərsiz olan gənclərdə yanlış təsəvvür yaratmaq məqsədi güdürdülər.

2024-cü ilin may ayında İctimai Televiziyanın “XX yüz illik, 1990” adlı verilişində 20 Yanvar faciəsindən qabaq AZ.TV-nin enerji blokunun partladılmasının “AZ.TV xəbərlər proqramının qarşısını almaq üçün KQB-nin enerji blokunu partlatması” kimi verilməsi fikrində də ziddiyyətlər var. “KQB-nin enerji blokunu partlatdığını” bildirmək düzgün hesab olunsa da, bunun “AZ.TV xəbərlər proqramının qarşısını almaq üçün” edildiyini düşünmək kökündən yanlışdır. Çünki bu təxribatın bilavasitə E.Məmmədovun çıxışının qarşısının alınması üçün törədildiyini bilə-bilə onun üstündən sükutla keçilməsi tarixi fakta yenə də obyektiv yanaşılmadığını göstərir.

İctimai Televiziyanın “XX yüzillik – 1988”, “XX yüzillik – 1989” “XX yüzillik – 1990”, “XX yüzillik – 1991”, “XX yüzillik – 1992”, “XX yüzillik – 1993”, “XX yüzillik – 1994” “XX yüzillik – 1995”, “XX yüzillik – 1996”, “XX yüzillik – 1997”, “XX yüzillik – 1998” və s. başlıqlı verilişilərini ümumiyyətlə müsbət qiymətləndirmək mümkün olsa da, bunlarda E.Məmmədovun bilavasitə iştirak etdiyi əksər hadisələr, xüsusilə də Azərbaycan üçün mühüm əhəmiyyət kəsb edən yüksək səviyyəli görüşlərin xatırlanmaması sübut edir ki, hətta bu verillişlərin hazırlandığı 2024-cü ildə də tarix birtərəfli işıqlandırılır.

20 Yanvar faciəsindən sonra kommunist partiyasına qarşı yaranmış ümumxalq nifrəti elə bir həddə çatmışdı ki, bu partiya biletlərinin yandırılması və partiya üzvlərinin onun sıralarından kütləvi şəkildə çıxması ilə nəticələndi. Faciədən sonra A.Mütəllibovun rəhbərliyi ilə revanş götürməyə çalışan Azərbaycan Kommunist Partiyası yenə də hadisələrin arxasınca sürünmək yolunu tutaraq, ölkəni yeni İttifaq müqaviləsinin bağlanılması və SSRİ-nin qorunub saxlanması istiqamətində sürükləməyə başlamışdı. Azərbaycan KP MK-nın 1990-cı il 10 fevral tarixli plenumu problemləri həll etmək əvəzinə, mövcud reallığın əksinə çıxaraq Moskva ilə dostluq əlaqələrinin gücləndirilməsinə xüsusi diqqət verirdi. Bu məqsədlə plenumda 1991-ci ildə 850 illik yubleyi qeyd olunan böyük Azərbaycan şairi Nizami Gəncəvinin Moskva şəhərində abidəsinin qoyulması haqqında qərar qəbul olunmuş və bu qərar Moskva Şəhər İcraiyyə Sovetinin müzakirəsinə təqdim edilmişdi.

Respublikada baş vermiş hadisələrə obyektiv qiymət verməkdən çəkinən, Moskvanın yeritdiyi siyasətə tənqidi yanaşmaqdan ehtiyat eləyən, mövcud vəziyyəti sadəcə təsvir eləməklə kifayətlənən AKP MK-nın Birinci katibi A. Mütəllibov məruzələrinin birində deyirdi: “Xalqlar dostluğuna asanlıqla sağalmayacaq yaralar vurulmuşdur. Kütləvi tətillər, aramsız təxribat, əsəbi, həyəcanlı şərait respublika iqtisadiyyatını inkişafdan qoymuşdur. Respublika xəzinəsinə yüz milyon manat zərər dəymişdir. Mən hələ elmi və mədəni sahələrdə yaranmış durğunluğu, dəyəri pulla ölçülməyən mənəvi ziyanı demirəm”. [36, s. 428]

Hətta Sov.İKP-nin süqut etdiyi 1991-ci ildə də Azərbaycan rəhbərliyi Moskvanın yeritdiyi ayrı-seçkilik siyasətinə qarşı cəsarətli addımlar ata bilmir, müəyyən səthi tənqidlərlə kifayətlənirdi. Sov.İKP MK-nın məsul işçisi, Azərbaycanın xalq deputatı R.Məmmədovun rus dilində dərc olunmuş “Yandırılmış partbiletlərin alovundan dirçələn Azərbaycan Kommunist Partiyası” məqaləsində [69, 9 may 1991-ci il; 36, s. 428]mövcud nöqsanlara loyal münasibət göstərilir, sovet rejimi müdafiə edilirdi.

XX əsrin əvvələrində Azərbaycanın müstəqilliyinə, öz xalqına düşmən olmuş Həmid Sultanov, Qəzənfər Musabəyov, Əliheydər Qarayevlərin xəyanətkar fəaliyyətini XX əsrin sonlarında R.Məmmədov kimilər davam etdirirdi. Mənsub olduğu xalqa qarşı cinayət törətmiş kommunist rejiminə cani-dildən qulluq göstərməkdə davam edən bu şəxslər 20 Yanvardan 1 il 8 ay sonra – 1991-ci il sentyabrın 14-də keçirilmiş XXXVIII qurultayda Azərbaycan Kommunist Partiyasının özünü buraxaraq, fəaliyyətini dayandırmasına səs verdilər. [37, s. 302]Bununla da, xalqın qələbəsini dolayı yolla qəbul etməyə məcbur oldular.

Yuxarıda qeyd olunan məqalənin müəllifi E.Məmmədov 1978-ci ildə ərizə ilə müraciət edərək öz hüquqlarını

tələb edəndə Mərkəzi Komitənin onun qarşısını kəsən şöbə müdiri R.Məmmədov idi. E.Məmmədov Azərbaycan Kommunist Partiyası Mərkəzi Komitəsinə 1978-ci ildə şikayət ərizəsi ilə müraciət edəndə onun qəbulunda olmuş, lakin bu şəxs onun hüquqlarının müdafiəsinə imkan verməmişdi. İndi üstündən 13 il keçmiş, E.Məmmədov xalqın azadlığı uğrunda mübarizə aparan, millətin rəğbət və məhəbbətini qazanmış bir siyasi liderə çevrilmiş, R.Məmmədov və eyni kateqoriyadan olan şəxslər isə insan haqlarına düşmən kəsilən, mənsub olduğu xalqa qarşı cinayət edən bir rejimi müdafiə etməklə miskin bir durumda qalmışdılar.

Belə adamların Azərbaycana qarşı xəyanətinə sonrakı illərdə də rast gəlmək olurdu. 20 Yanvar 1990-cı il faciəsindən sonra hakimiyyətdə təmsil olunan Rusiya yönümlü, imperiyapərəst qüvvələr üzun müddət faciəni yaddan çıxarmağa cəhdlər etməklə Azərbaycan istiqlalına növbəti dəfə xəyanət etmişdilər.

Məhz Azərbaycan istiqlalına düşmən olan bu cür qüvvələr hətta 20 Yanvar faciəsindən 4 il sonra da Milli Məclisin iclasında baş verən hadisənin mahiyyətini saxtalaşdırmağa cəhd edirdilər. Bununla əlaqədar AMİP Mərkəzi Şurası belə bir Bəyanat vermişdi.

**20 Yanvar faciəsinin parlamentdə müzakirəsi ilə əlaqədar MİP Mərkəzi Şurasının Bəyanatı**

Azərbaycan Respublikası Milli Məclisinin son iclaslarında 20 Yanvar faciəsinə hüquqi və siyasi qiymət verilməsinə həsr olunmuş müzakirələrdə ayrı-ayrı qrupların milli azadlıq hərəkatına kölgə salmaq cəhdlərindən hiddətlənən MİP Mərkəzi Şurası aşağıdakıları bəyan etməyi özünə borc bilir:

...Müzakirələr zamanı bəzi üzdəniraq “millət vəkilləri”nin mənsub olduqları keçmiş kommunist ideologiyası və psixologiyasından irəli gələn “Xalqı küçələrə kim çıxarmışdı?” sualı onların keçmiş ağalarına sədaqətinin, eləcə də, imperiya və kosmopolit kommunist ideologiyasının ölmədiyini göstərir. Məhz 20 Yanvar qırğını nəticəsində saxta yolla “deputat seçilmiş” həmin üzdəniraq “millət vəkilləri” respublikanın qeyrətli vətəndaşlarının qanı üzərində qurduqları hakimiyyətlərini nəyin bahasına olursa saxlamaq məqsədilə qanunsuz elan olunmuş və kütləvi insan qırğınına səbəb olmuş fövqəladə vəziyyətin 2 ilə yaxın bir müddətdə Bakı şəhərində ləğvinə mane olmuş, Respublika Ali Sovetinin 22 yanvar 1990-cı il tarixli sessiyasının tarixi əhəmiyyətini heçə endirmiş, xalqın istəyinin əleyhinə olaraq Azərbaycanı 1991-ci ilin martında SSRİ-ni qoruyub saxlamaq üçün keçirilən referenduma sürükləmiş və onun nəticələrini saxtalaşdırmış, şəriksiz hakimiyyətdə olduqları müddətdə ölkənin ərazi bütövlüyünü, vətəndaşların həyatını, hüquq və azadlıqlarını qorumaq üçün heç bir tədbir görməmişlər. Bütün bunlara görə onlar nəinki tarixi və siyasi məsuliyyət, hətta cinayət məsuliyyəti də daşıyırlar. Milli-azadıq hərəkatına bu cür qarayaxma cəhdləri faciənin əsl təşkilatçıları olan ovaxtkı Respublika və SSRİ rəhbərliyinin məsuliyyətini azaltmağa yönəldilməklə, sovet ordusunun amansız cəza tədbirlərinə haqq qazandırır, onun xalqa və insanlığa deyil, guya bir ovuc ekstremistə qarşı çıxarılması kimi çirkin bəhanələri təsdiqləyir...

1990-cı ilin yanvar hadisələrinə ən obyektiv qiyməti isə xalq özü çoxdan vermiş və bu gün də o özünün nankorlarını, rəzillərini, qorxaqlarını və qeyrətli oğullarını yaxşı tanıyır.

MİP Mərkəzi Şurası əmin olduğunu bildirir ki, 20 Yanvar faciəsinə əsl hüquqi və siyasi qiyməti Azərbaycan Respublikasının yeni seçiləcək parlamenti verəcək. [49, 3 fevral 1994]

Lakin 1994-cü ildə Parlament 20 Yanvar faciəsinə obyektiv qiymət verə bilmədi və faciənin əsas təşkilatçılarından biri olan Yevgeni Primakovu cinayətkarların siyahısına salmadı.

Etibar Məmmədov “Amerikanın Səsi”nə verdiyi müsahibəsində Y.Primakov haqqında deyib: “O, Azərbaycan xalqının yaddaşında 1990-cı il 20 Yanvar faciəsinin müəllifi kimi qalıb. ... 1990-cı ilin yanvarında bizimlə görüşdə Primakov öz oğlunun məzarına and içdi ki, Bakıya qoşun yeridilməyəcək. Lakin o, bizi aldatdı. Sonra Qorbaçov etiraf edib ki, Bakıya qoşunların yeridilməsini məhz Primakov tələb edib”.[ 51, 30 iyul 2015]

Milli Məclisin 1994-cü ildə Yevgeni Primakovu cinayətkarların siyahısına salmamasının nəticəsi olaraq 30 oktyabr 2019-cu ildə Bakıda, Rusiya İnformasiya-Mədəniyyət Mərkəzində 20 Yanvar qırğınının əsas təşkilatçısı Yevgeni Primakova həsr olunmuş “Yevgeni Primakov: İnsan və siyasətçi” adlı sərgi təşkil edildi. Bundan əlavə, Bakı Slavyan Universitetində (BSU) Azərbaycan xalqına qarşı 20 Yanvar cinayətinin təşkilatçısı Yevgeni Primakovun 90 illik yubileyi ilə bağlı tədbir düzənləndi və hətta onun şərəfinə tələbələrin esse müsabiqəsi də keçirildi.

Bu cür tədbirlərin keçirilməsinə kəskin etiraz edən E.Məmmədov deyirdi: “Bütün bunlar 20 Yanvar hadisəsi, milli azadlıq hərəkatı tariximizin unudulması cəhdləri ilə bağlıdır. 20 Yanvar hadisəsi, milli azadlıq hərəkatı haqqında məlumatlar orta məktəb, ali məktəb, hətta tarix fakültəsi dərsliklərində məhdudlaşdırılıb. Gənclərin isə məlumatı az olduğundan bu məsələni Rusya səfirliyinin adi tədbiri kimi başa düşürlər.

Bu hadisə Azərbaycan ictimaiyyəti üçün çox biabırçı bir haldır. Çünki 20 Yanvar faciəsi ilə bağlı siyasi qərarın verilməsində həlledici rolu məhz Y. Primakov oynayıb. Onun rəyi ilə hərbi qərar qəbul olunub…

Azərbaycan müstəqil dövlətdir. Onun paytaxtında Azərbaycanın müstəqilliyi uğrunda mübarizəni boğmağa çalışan, əli qana batmış, qan tökməkdə ittiham olunan bir insanın yubileyini keçirmək utancvericidir. Bütün bunlara görə dövlət strukturları birbaşa məsuliyyət daşıyır”. [71]

Səlahiyyətli qurumların səhv yanaşmasının nəticəsi olaraq Bakının mərkəzində təşkil olunmuş “Rus evi”nin müasir dövrdə Azərbaycana qarşı casus şəbəkəsinin fəaliyyətinə yaxından dəstək verməsi, bunun da başında Y.Primakovun nəvəsinin dayanması vətəndaşların hiddətinə səbəb olub. Bununla bağlı Baku.TV də 24 yanvar 2025-ci il tarixdə “Rus evi, yoxsa daha çox rus kəşfiyyat evi?”, ““Rus evi” susur, Primakov isə babasının yolu ilə gedir” başlıqlı reportajların efirə çıxması problemin ciddiliyindən xəbər verir. Baku.TV-nin reportajlarına Bakıdakı “Rus evi”-nin tabe olduğu “Rossotrudniçestvo” kimi tanınan Federal Agentliyin rəhbəri, Azərbaycan xalqına qarşı 20 yanvar cinayətinin təşkilatçısı Y.Primakovun nəvəsi Yevgeni Primakov kəskin reaksiya verərək, jurnalistləri məhkəmə ilə hədələyib. [74, 25 yanvar 2025; 75, 28 yanvar 2025]Buradan belə nəticə çıxarmaq olar ki, nəsillər dəyişsə də, Rusiyanın Azərbaycana qarşı düşmən siyasəti dəyişməyib.

Etibar Məmmədov Azərbaycanın istiqlalı uğrunda mübarizəsini 1990-cı ilin axırlarından etibarən millət vəkili və Azərbaycan Milli İstiqlal Partiyasının lideri kimi uğurla davam etdirib.

***3.6 İstiqlal uğrunda mübarizənin qətiyyətli lideri Etibar Məmmədova həsr olunmuş şerlər***

Azərbaycan xalqı sovet imperiyasına qarşı qətiyyətlə mübarizə aparan E.Məmmədovu tək qoymadı, milyon yarımdan çox imza toplayaraq, onu imperiyanın caynağından qurtardı. Xalqın digər nümayəndələri ilə yanaşı şairlər də bu prosesdən kənarda qalmadı.

E.Məmmədovun qətiyyət və mərdliyini tərənnüm eləyən şairlər ona çoxsaylı şeirlər həsr ediblər. Bunlardan Xalq şairi Bəxtiyar Vahabzadənin “Toxunmayın Etibara”, Xalq şairi Nəbi Xəzrinin “İstiqlal marşı”, Rəfiq Zəka Xəndanın “Etibar üçün”, Cahan Ələkbərlinin “Etibarım”, Sürəyya Mirabdullayevanın “Etibarı Etibara vəkil tutun”, “Etibarıma – elin sevimli oğluna, vətən, el qeyrətli balama”, “Etibar Məmmədova – Vətənə şöhrət olan Xalq Cəbhəsi liderinə”, Üzeyir Əlizadənin “Azadlıq müjdəçisi”, Rəfael Əmrahovun “Hanı Etibar?”, Tahir Ələkbərlinin “Etibarın ad gününə”, Qələmə Orucovun “Qaytar bizə Etibarı”, Əli Çərkəzoğlunun “Etibara”, moskvalı şair Vitali Şimelyovun “Etibar Məmmədova həsr olunur”, Şamo Bərgüşadlının “Azərbaycan xalqının qəhrəman oğlu Etibar Məmmədova həsr olunur”, “Etibarım, hardasan sən?” və s. şeirləri göstərmək olar [33,s.41;59]

Bədii sözün vətəndaşlıq missiyasını davam etdirən şair Bilman Qüdrət 2001-ci ildə nəşr olunmuş “Sinəmin çarpaz dağı” kitabına “Milli İstiqlalçılar” şerini də daxil etmişdir [8]

Azərbaycanın Xalq şairi Bəxtiyar Vahabzadə Etibar

Məmmədovun Moskvada həbsindən sonra “Toxunmayın Etibara” şeirini yazmışdı. O zaman Tallində çıxan “Ocaq” qəzetinin 1990-cı il 5-ci sayında bu şeir “Etibara azadlıq” emblemi ilə birlikdə dərc olunub, Azərbaycanda və digər respublikalarda yayılmışdı:

O, Babəkdir, Koroğludur,

Namus, qeyrət ər oğludur,

Elimizin mərd oğludur,

El yolunda düşüb dara, Toxunmayın Etibara!

O, xalqının nəfəsidir,

Bir azadlıq nəğməsidir,

Şəhidlərin haqq səsidir, Alim hara, zindan hara? Toxunmayın Etibara!

Mərddir, çıxıb qarşınıza, Ağır daşdır başınıza, Niyə gəlmir xoşunuza? Balayanlar dura-dura Toxunmayın Etibara!

B. Vahabzadə “Toxunmayın Etibara” şeirindən başqa

“Mənim günahlarım” şerində də E.Məmmədovun həbsinə qarşı etiraz səsini ucaldıb:

Bizə qürbət olub öz diyarımız, Bu boyda dünyada tək qalmışıq, tək! Zindana salındı Etibarımız, Stalin ölməyib, yaşayır, demək.

[27, s.701]

Azərbaycanın digər görkəmli şairi Rəfiq Zəka Xəndan o çətin günlərdə “Etibar üçün” şerini yazaraq, 1990-cı ildə İstanbulda nəşr olunmuş “Seçilmiş əsərləri” kitabına daxil etmişdi:

Yıldızlar kitabı gurlayırdı geniş meydanda, Nerdədi şimdi?

Qızıl Moskvada zindanda!

Onu satqınlarımız satdı, o, qurd yavrusudur,

Qurd ürəkli bir ulus yavrusu, yurd yavrusudur. Millətin dərdini duymuşdu könüldən, candan. Səslənirdi gidi dünyaya Azərbaycandan! Gözlərindən gülürdü bizə yıldızlı hilal, Varlığı türklük idi, özlədiyi istiqlal!

Qüdrətilə çıxacaqdır o günəş zindandan, Yenə türkdaşlar ona səs verəcək dörd yandan! [28; 33, 43]

Fikrimizcə, E.Məmmədova həsr olunmuş şerlərin toplanaraq ayrıca kitab şəklində nəşr olunmasına böyük ehtiyac var. Bu məsələ əvvəlki illərdə olduğu kimi bu gün də aktualdır.

**İstifadə olunmuş ədəbiyyat**

## Azərbaycan dilində

1. Zülfüqarlı M. P. Azərbaycan ictimai-siyasi həyatında mühafizəkarlıq ideologiyası. Bakı, 1996, 30 s.; Zülfüqarlı M. P. Etibar Səlidar oğlu Məmmədov – 100 sual, 100 cavab. Bakı, 1998, 40 s.; Zülfüqarlı M. P. Azərbaycan Milli İstiqlal Partiyası – qurultaydan qurultaya. Bakı, 1999, 214 s.; Zülfüqarlı M. P. İstiqlal tarixi yaradanlar. Bakı, 2002, 190 s.; Zülfüqarlı M.P. Sədərəyin mərd mübarizləri. Bakı, Qanun, 2004, 127 s.; Zülfüqarlı M.P. Azadlıq və demokratiya mübarizləri (1988–2003) Bakı, Qanun, 2004, 111 s.; Zülfüqarlı M.P. 70-ci illər “Haray” qəz., 3-16 iyun 1992; Zülfüqarlı M.P. 70-ci illər tələbə hərəkatı, “Müxalifət” qəz., 15 avqust 1996; Zülfüqarlı M.P. İmperiyanı lərzəyə salan şəxsiyyətin həbsi, “Millət” qəz., 25 yanvar 1997ci il; Zülfüqarlı M.P. Azərbaycanda müasir partiyaçılıq ənənələri yaradan partiya, “Millət” qəz., 7 iyul 1998; Zülfüqarlı M.P. Yaxın tariximizdən səhifələr, “Millət” qəz., 6 avqust 1998; Zülfüqarlı M.P. Milli hərəkatın qoşa qanadı (AMİP–AXCP əməkdaşlığının tarixi kökləri), “Millət” qəz., 24 oktyabr 1998-ci il; Zülfüqarlı M.P. Tariximizin qəhrəmanlıq səhifəsi, “Millət” qəz., 19 yanvar 1999-cu il; Zülfüqarlı M.P. Müstəqillik Aktının kölgədə qalan müəllifləri “Azadlıq” qəz., 16 oktyabr 2001; Zülfüqarlı M.P. 14 il əvvəl: tarix E. Məmmədov ilini yaşadı, “Millət" qəzeti, 24 yanvar 2004-cü il
2. Telmanqızı N. E. Məmmədov və Azərbaycanın xarici siyasəti. Bakı, 1998; Şükürov K. Azadlıq mücahidi Etibar. “Vətən səsi” qəz., 8 avqust 1990-cı il; Nikbənd. “Etibar” “Azərbaycan” qəz., 14 may 1990; Muxtarqızı O. Lider “Kim – kimdir” qəz., noyabr, 1992; Qarayev M. Etibar bəy, “Cümə” qəz., xüsusi buraxılışı № 9; Əbülfətqızı M. Tanımadığımız adamlar dəstə-dəstə evimizə gəlirdilər, “7 Gün” qəz., 19 dekabr 1992. Hağıyev Ə. Universitetdə 70-ci illər tələbə hərəkatı haqqında, “Aydınlıq” qəz., 1926 mart 1993; Türkel T. Etibar Məmmədov, Moskva, 20 Yanvar 1990-cı il, “Millət qəzeti”, 20 yanvar, 1996-cı il; Türkel T. Tarixi tapşırıq və ya Azərbaycan dövlətinin tanınması prosesi necə başlayıb, “Millət” qəz., 14-16 sentyabr, 1995-ci il; Hüseynbala A. Hamı “ağ atlı oğlanı” gözləyir, “Şans” qəz., 9-10 dekabr, 1999; Siyasətdə Etibar Məmmədov faktoru “P.S.” qəz., 29 mart 2000; Mirqədirov R. Siyasətdə kişilik kodeksi, “Bugün” qəz., 5 aprel 2000; Zülfüqarlı M.P. Müstəqillik Aktının kölgədə qalan müəllifləri, “Azadlıq” qəz., 16 oktyabr 2001; Исмаилов Е. Его позицию: нестроит иллюзию: Предсталяем кандидатов в Президенти (о лидере ПННА Е. Мамедове). qаз. “Бакинский рабочий”, ноября 1992 və s.
3. Sultanov O. 80-ci illərin sonu, 90-cı illərin əvvəllərində Azərbaycanda siyasi mübarizə. Bakı, 1995; Balayev Alı Məhəmməd oğlu. Azərbaycanda ictimai-iqtisadi və siyasi vəziyyət (1985-1995-ci illər): tarix е. n. а. dər. аl. üçün təq. ol. dis.: 07.00.02 /A. M. Balayev; AMEA, A. A. Bakıxanov ad. Tarix İn-tu.-Bakı: 2003.-163 s.: Məmmədov, Əli Mahmud oğlu. Müstəqil Azərbaycan dövlətinin bərpası və möhkəmləndirilməsi uğrunda mübarizə (1980-ci illərin sonu–1997-ci il): tarix е. d-ru а. dər. аl. üçün təq. ol. dis.: 07.00.02 /Ə. M. Məmmədov; Azərb. Dövlət Pedaqoji Un-ti.-Bakı: 2004.-353s.; Məmmədov, Məmməd Yarəli oğlu. Naxçıvan Muxtar Respublikasında ictimai-siyasi proseslər: (1988-2005-ci illər): tarix e. n. a. dər. al. üçün təq. ed. dis.: 07.00.02 /M. Y. Məmmədov; Naxçıvan Dövlət Un-ti/-Naxçıvan: 2005.-200 s; Hüseynova, Qahirə Müslim qızı. Azərbaycanın müstəqilliyi uğrunda mübarizə dövründə Naxçıvan Muxtar Respublikasında demokratik mətbuatın təşəkkülü və inkişafı (1988-1993): siyasi e. üzrə fəls. d-ru a. dər. al. üçün dis.: 10.01.10 /Q. M. Hüseynova; Azərb. Resp. Təhsil Nazirliyi, BDU.-Bakı: 2010.-160 s.; Quliyev, Ramin Əliyəddin oğlu. XX əsrin 80-ci illərinin II yarısı–90-cı illərin əvvəllərində Azərbaycan SSR-in ictimai-siyasi vəziyyəti: tarix üzrə fəls. d-ru e. dər. al. üçün təq. ol. dis.: 5503.02 /R. Ə. Quliyev; Azərb. Resp. Təhsil Nazirliyi, Azərb. Dövlət Pedaqoji Un-ti.-Bakı: 2014.-164 s.; Məmmədov, İbrahim Məmməd oğlu. Ermənistanın Azərbaycana qarşı işğalçılıq siyasətinin tərkib hissəsi: 1988-ci il Sumqayıt hadisələri: tarix üzrə fəls. d-ru e. dər. al. üçün təq. ed. dis.: 5503.02 /İ. M. Məmmədov; AMEA, A. A. Bakıxanov ad. Tarix İn-tu.-Bakı: 2015.-191 s. Əsgərova Cəmalə Mehman qızı. Müstəqillik dövründə Azərbaycanda çoxpartiyalı sistemin yaranması (1991-2008) [Mətn] : tarix e. üzrə fəls. d-ru a. dər. al. üçün təq. ol. dis.: 5503.02. C. M. Əsgərova; Azərb. Resp. Təhsil Nazirliyi; Məmmədov Əli Mahmud oğlu. Müstəqil Azərbaycan dövlətinin bərpası və möhkəmləndirilməsi uğrunda mübarizə (1980-ci illərin sonu–1997-ci il) [Mətn]: Tarix е.d.а. dər.а. üçün təqdim olunmuş dis.: 07.00.02. və s.
4. Balayev A., Mirzə R. 20 Yanvar hadisələri – Sənədlər, mövqelər, şərhlər. (1990 - 200). Bakı, 2000; Балаев А. Народный Фронт Азербайджана (историческая хроника 1988-1992). Баку 1992; Tahirzadə Ə. Meydan 4 il 4 ay, Bakı, 1997. 1-2 cildlər; Садыхбейли Р. “ Периодический печат Азербайджана как источник изучение вопроса демократического движения в Азербайджане 19891990 г. ( по газетным материалам) BDU-nun gənc tarixçi tədqiqatçılarının elmi konfranslarının materialları. Bakı 1991-ci il, s 235; Тодуа З. Азербайджанский пасьянс. ЗАО “КОН-Лига Пресс, 2001-276 p. və s.
5. Haxıyev Ə. Universitetdə 70-ci illər tələbə hərəkatı haqqında, “Aydınlıq” qəz., 19, 26 mart 1993; Şükürov K. Azadlıq mücahidi Etibar, “Vətən səsi” qəz., 8 avqust 1990-cı il. Zülfüqarlı M.P. 70-ci illər, “Haray” qəz., 3-16 iyun 1992; Zülfüqarlı M.P. 70-ci illər tələbə hərəkatı,

“Müxalifət” qəz., 15 avqust 1996;

1. Azərbaycan tarixi. Yeddi cilddə. VII cild ( 19412002-ci illər). Bakı, “Elm”, 2008. 608 səh. 48 səh. illüstrasiya.
2. Balayev A., Mirzə R. 20 Yanvar hadisələri Sənədlər, mövqelər, şərhlər (1990 - 200). Bakı, 2000, 241 s.
3. Bilman Qüdrət “Sinəmin çarpaz dağı”. Bakı, 2001, 211 s.
4. Elçibəy Ə. Deyirdim ki, bu quruluş dağılacaq. Bakı, Gənclik, 1992, 96 s.
5. Ələkbərli Ə.Y. Qərbi azərbaycanlıların 1988-ci il soyqırımı (Sənədlərin dili ilə) Bakı, “Nurlan” nəşriyyatı, 2008, 559 s.
6. Hüseynbala A. “Hamı “ağ atlı oğlanı” gözləyir”,

“Şans” qəz., 9 -10 dekabr, 1999;

1. Hüseynbala A. “Siyasətdə Etibar Məmmədov faktoru” “P.S.” qəz., 29 mart, 2000;
2. Mədətov İ.İ, Zülfüqarlı M.P. Azərbaycan tarixi. (Dərslik) Bakı, 2018, 498 s.
3. Məmmədov E. S. Lefertovo gündəliyi. Bakı, 1991
4. Məmmədov K. Mən tarana gedirəm. Bakı, 2010
5. Kərəm Məmmədov: “Ölüm onda gözəl idi, şərəfli idi”, “Azertaym.az!, 20-01-2016, https://azertaym. az/sosial/7710-evez-zeynalli-ile-qaynar-qazanda-kerem-memmedov.html,https://millet.az/posts/detail/20-yanvar-qan-yaddasimiz-102945
6. Mirqədirov R. “Siyasətdə kişilik kodeksi”, “Bu gün” qəz., 5 aprel, 2000
7. Pişəvəri M.C. Seçilmiş əsərləri. Bakı, 1984, s.416
8. Qocatürk U. Atatürk. Bakı, 1991, 144 s.
9. Siyablı Ə. Müəllimim, Liderim, Prezidentim Əbülfəz Elçibəy” (Elçibəy və milli azadlıq hərəkatı haqqında xatirələrim ) Bakı, “Elm və Təhsil”, 2018, 280 s.
10. Şükürov K. “Azadlıq mücahidi”, “Etibar”, “Vətən səsi” qəz., 8 avqust, 1990; xüsusi seçki bülleteni, buraxlış № 3, **“**Millət” qəzeti, oktyabr,1998
11. Tahirzadə Ə. Meydan 4 il 4 ay.Bakı, Ay-ulduz, 1997,1-ci cild, 488 s.,
12. Tahirzadə Ə. Meydan 4 il 4 ay. Bakı, "Ay-ulduz", 1997, 2-ci cild, 416 s.
13. Telmanqızı N. Etibar Məmmədov və Azərbaycanın xarici siyasəti. Bakı, 1998, 132 s.
14. Tofiq Türkel Etibar Məmmədov, Moskva, 20 Yanvar, 1990-cı il, “Millət” qəzeti, 20 yanvar 1996;
15. Tofiq Türkel Tarixi tapşırıq və ya Azərbaycan dövlətinin tanınması prosesi necə başlayıb. “Millət” qəz., 14,

16 sentyabr 1995

1. Vahabzadə B. Əsərləri. On iki cilddə. VI cild (1990– 1999) Bakı, “Еlm” nəşriyyatı, 2008. 738 s.
2. Xəndan Rəfiq Zəka. “Seçilmiş əsərləri”, İstanbul,

1990

1. Xüsusi seçki bülleteni. Buraxılış № 3, **“**Millət” qəzeti, oktyabr,1998
2. Zülfüqarlı M.P. Azərbaycan ictimai-siyasi həyatında mühafizəkarlıq ideologiyası. Bakı, 1996, 30 s.
3. Zülfüqarlı M.P. Etibar Səlidar oğlu Məmmədov – 100 sual, 100 cavab. Bakı, 1998, 40 s.
4. Zülfüqarlı M. P. Azərbaycan Milli İstiqlal Partiyası – qurultaydan qurultaya *–* Azərbaycanda milyonların inandığı partiya. Bakı, 1999, 214 s.
5. Zülfüqarlı M.P. İstiqlal tarixi yaradanlar. Bakı, 2002, 190 s.
6. Zülfüqarlı M.P. Sədərəyin mərd mübarizləri. Bakı, "Qanun", 2004, 127 s.
7. Zülfüqarlı M.P. Azadlıq və demokratiya mübarizləri (1988–2003). Bakı, "Qanun", 2004, 111 s.
8. Zülfüqarlı M.P. Azərbaycan tarixi. Tarixşünaslıq (1920-1991-ci illər) Azərbaycan tarixi - dərslik. Bakı, SERVES NN‖ 2017, 486 s.
9. Zülfüqarlı M.P. İkinci Respublikanın tarixi (1920– 1991-ci illər). Bakı: "Mütərcim", 2020, 310 s.
10. Zülfüqarlı M.P. Postkommunist ölkələrə nümunə:

Polşa təcrübəsi. “Millət” qəz., 22 aprel 2000

1. Zülfüqarlı M.P. İmperiyanı lərzəyə salan şəxsiyyətin həbsi. “Millət” qəz., 25 yanvar 1997
2. Zülfüqarlı M.P. Tariximizin qəhrəmanlıq səhifəsi, “Millət” qəz., 19 yanvar, 1999
3. Zülfüqarlı M.P. 20 Yanvardan sonrakı bəzi qaranlıq məqamlar haqqında, “Ədalət” qəzeti, 5 yanvar 2005
4. Zülfüqarlı M.P. Topxanada 16 il əvvəl nə baş vermişdi?, “Ədalət” qəzeti, 04.11.2004; Topxanada nə baş vermişdi?, “Dünyaya Qarabağ Harayı” jurnalı, 2007, № 5, s.14-16
5. Zülfüqarlı M.P. Neftçala və Lənkəran faciələrinin tarixşünaslığı, “Mədəni həyat” jurnalı, 2012, № 12, s.78- 79
6. “Azərbaycan” qəzeti
7. “Azadlıq” qəzeti
8. “Aydınlıq” qəzeti
9. “Bakı xəbər” qəzeti
10. “Ədalət” qəzeti
11. “Millət” qəzeti
12. “Meydan” qəzeti
13. “Yeni Müsavat” qəzeti
14. “Hürriyyət” qəzeti
15. “İstiqlal” qəzeti
16. “Vətən səsi” qəzeti
17. “Haray” qəzeti (AXC Sumqayıt təşkilatının orqanı)
18. “Müxalifət” qəzeti
19. “Odlar yurdu” qəzeti
20. “525-ci qəzet”
21. AMİP cari arxivi
22. AMİP Etibar Məmmədovun məhkəməsi. 1 noyabr, 1990. Bakı, Mərdəkan (1-ci hissə - https://www. youtube.com/watch?v=gEGpUq7h5BI
23. AMİP Etibar Məmmədovun məhkəməsi. Şəhidlər xiyabanını ziyarət. 2.11.1990. Bakı, Mərdəkan (məhkəmənin ikinci günü) (ikinci hissə)- https://www.millet. az/posts/detail/etibar-memmedovun-mehkemesi-ikinci-hisse-102821
24. https://millet.az/posts/detail/20-yanvar-qan-yaddasimiz-102945
25. AzPost.info 5 noyabr 2019. https://azpost.info/ elcibəyin-sovet-məhkəməsində-20-yanvarla-bagli-cixisi.

AzPost.info 5 noyabr 2019

1. https://azertaym.az/sosial/7710-evez-zeynalli-ile-qaynar-qazanda-kerem-memmedov.html
2. https://www.youtube.com/watch?v=9P5z-vjmTLAh
3. https://www.azstat.gov.az/portal/tblInfo/TblInfoList.do;JSESSIONID=DB81C974650322576F496CBB1BA0D04D#994\_004

## Rus dilində

1. Помпоев Ю.А. Кровавый омут Карабаха. Баку, издатель. Азербайджан, 1992, 208с.
2. Черный январь / Сб. подгот. нар. депутаты СССР М.Т. Аббасов и др.-Б.: Азернешр,1990, 288 с. 759. Черный январь / Сб. подгот. нар. депутаты СССР

М.Т. Аббасов и др.-Б.: Азернешр, 1990, 288 с

1. Тодуа З. Азербайджанский пасьянс. ЗАО “КОНЛига Пресс, 2001 - 276 p.
2. Бакинский рабочий
3. “Kanal13.az”, 10 noyabr, 2019
4. İctimai TV, 19 oktyabr, 2021 (E.Məmmədovun müsahibəsi)
5. “Власть” журнал (Москва)
6. https://www.youtube.com/watch?v=UA93oDdrwG8
7. https://baku.ws/politics/bakidaki-rus-evi-nin-sirleri-rossotrudnicestvo-azerbaycanli-jurnalistleri-hedeleyir
8. https://www.youtube.com/watch?v=cIPKLdA-

5JaE

1. Etibar Məmmədovun ictimai-siasi fəaliyyətinə aid “Meydan”, “Azadlıq”, “Millət”, “Aydınlıq”, “Yeni Müsavat”, “Hürriyyət”, “İstiqlal” qəzetlərində 1990-2004-cü illərdə dərc olunmuş 1280 müsahibə, məqalə, onların qısa məzmunu və digər yazıların toplandığı

# Kataloq

## “Azadlıq” qəzeti, 1989–1995

1. AXC qeydə alındı - Azərbaycan SSR Nazirlər Sovetinin Azərbaycan Xalq Cəbhəsi haqqında 404 nömrəli qərarı – Bakı şəhəri, 5 oktyabr 1989-cu il – Azərbaycan SSR Nazirlər Soveti qərara alır: 1. Azərbaycan MİK və Azərbaycan XKS-nin 26 may 1932-ci il tarixli 675 nömrəli qərarı ilə təsdiq olunmuş könüllü cəmiyyətlər və ittifaqlar haqqında Qaydaya əsasən Azərbaycan Xalq Cəbhəsinin (AXC) bir ictimai təşkilat kimi qeydə alınmaq üçün müraciəti təmin edilsin. 2. Azərbaycan Xalq Cəbhəsinin 16 iyul 1989-cu il tarixili təsis konfransında qəbul edilmiş Nizamnamə layihəsi ilə o şərtlə razılaşılsın ki, o, qurultayda qəbul edilərkən Azərbaycan SSR Nazirlər Sovetinin qeyd və məsləhətləri də nəzərə alınacaq. 3. Azərbaycan SSR Nazirlər Soveti və AXC təsisçilərinin razılaşdığı məsələlərin mətni təsdiq edilsin. – Azərbaycan SSR Nazirlər Sovetinin sədri A.Mütəllibov, Azərbaycan SSR Nazirlər Sovetinin işlər müdiri M.Nəzərov. № 2, 1989, “Azadlıq” qəzeti

– Xalq Cəbhəsi Oktyabr rayon şöbəsinin orqanı

1. Azərbaycan KP MK rəhbərliyi ilə AXC üzvlərinin birgə iclasının Protokolu – Bakı şəhəri, 5 oktyabr 1989-cu il – İclasın gedişində aşağıdakı məsələlər razılaşdırılmışdı: 1. Azərbaycan SSR Nazirlər Soveti AXC nümayəndələrinin AXC-ni qeydiyyata alması barədə müraciətini təmin etdi. 2. 6 oktyabr 1989-cu ildən dəmir yolunun blokadasının götürülməsi və 8 oktyabr 1989-cu il saat 22-00-dan bütün növ yüklərin daşınmasının təmin edilməsi haqda qərar qəbul edildi. 3. 9 oktyabr 1989-cu ilə qədər Bakı şəhərində komendant saatı ləğv edilir. 4. Azərbaycan SSR Ali Sovetinin hüquq şöbəsində Sovet hakimiyyəti dövründə Azərbaycanın ərazisinin dəyişdirilməsi məsələsinin öyrənilməsi ilə əlaqədar ictimaiyyətin iştirakı ilə komissiya yaradılır. 5. Mehri və Barxudarlı-İcevan magistralında hərəkətin təhlükəsizliyinin təmin edilməsi barədə tədbirlər görülsün. V.P. Polyaniçko, R.Ə.Əliyev- Ə.Elçibəy “Azadlıq” qəzeti – Xalq Cəbhəsi Oktyabr rayon şöbəsinin orqanı, № 2, 1989
2. “Demokratiya təhlükədədir” “partiya bürokratiyası həqiqi demokratik seçkilərin keçirilməsinə hansı vasitələrlə mane ola bilər? ...Bakıda və başqa yerlərdə həc-mərclik yaratmaq və beləliklə, komendant saatı elan edib özünə sərf etməyən adamlara qarşı repressiyalara başlamaq”. “Azadlıq” qəzeti, 18 yanvar 1990
3. Ali Orqanların adi oyunları. - SSRİ Baş Prokuroruna – Azərbaycan SSR CM-nin 67-ci maddəsinin 3-cü bəndi, 188-ci maddəsinin 3-cü bəndi ilə ittiham olunan Etibar Səlidar oğlu Məmmədovdan Ərizə – Altı aydan artıqdır ki, mən guya millətlərarası insan qırğınına səbəb olduğuma görə həbsdə saxlanılıram. Həbsə alındığım ilk gündən mənə qarşı irəli sürülən böhtan xarakterli ittihamlara qəti olaraq etiraz etmiş və bildirmişəm ki, bu ittihamların heç bir əsası yoxdur. Əslində, bunlar məni xalqın gözündən salmaq məqsədilə quraşdırılmış siyasi saxtakarlıqdır. Mən öz etirazımı 1990-cı ilin 30 yanvarı və 18 fevralında sizin adınıza yazdığım ərizədə bildirmişəm. Bundan əlavə, mənə qarşı sürülən ittiham Azərbaycan SSR Cinayət Məcəlləsinin 67-ci maddəsinin sadəcə köçürülmüş formasıdır. İttihamda mənim günahımın nədən ibarət olduğu, necə və hansı şəraitdə insan tələfatına gətirib çıxardığı göstərilməmişdir. Beləliklə, qondarma ittihamla mən faktiki olaraq özünümüdafiə hüququndan məhrum edilmişəm, həmçinin bunlar insanın Konstitusiya hüququnun pozulması deməkdir. Lakin prokuror Titov və müstəntiq Jimyaçinin mənə dediklərinə görə, guya ki, mənim işimdə günahlarımı təsdiq edən kifayət qədər dəlillər vardır, onlar istintaqın sonunda ittihamları irəli sürəcəklər. 1990-cı il aprelin 2-də mənə bu cür ilk “dəlillər” irəli sürdülər. Bu, 1990-cı il yanvarın 13-də Bakıda keçirilən mitinqdə mənim çıxışımın mətni idi. Mətnlə tanış olduqdan sonra mən bildirdim ki, çıxışımdan bəzi sözlərin mənası qəsdən təhrif edilmiş və mətnə bir sıra əlavələr edilmişdir. Bu cür təhriflər və əlavələr çıxışımın istiqamətini tamamilə dəyişdirmişdi. Mənim tələbimlə müstəntiqin dəvət etdiyi tərcüməçi dediklərimi təsdiq etdi, tərcüməçilər qrupunun rəhbəri isə bildirdi ki, mətn dəyişdiriləcək. Ancaq iki aydan sonra mənə Bakı şəhərindəki mitinqlərdə üç çıxışımın, o cümlədən 13 yanvar 1990-cı ildə keçirilən mitinqlərdəki çıxışımın mətnini təqdim etdilər. Bu tərcümələrdə həmin sözlər eynilə qəsdən təhrif edilmiş formada verilirdi. Çıxışımda xalqı təmkinə çağırdığım hissəni mətndən tamamilə çıxarıblar. Mənim iradlarıma cavab olaraq bildirdilər ki, bu, təsadüfən olmuşdur, həmin sözlərin düzgün tərcüməsinə bir daha baxılacaqdır. Tərcüməyə bir daha baxdıqdan sonra dedilər ki, həmin sözlərin Azərbaycan dilində bir neçə mənası vardır. Ancaq istintaq zamanı məni ittiham etməyə əsas verən sözlərin tərcüməsinin ilk variantı üzərində dayandılar. Mənim yüksək səviyyədə tərcüməçi ekspert tələbim cavabsız qaldı. Tərcümənin ilk variantını tələbələr etmişdilər. Beləliklə, mənə qarşı qaldırılan ittiham təhrif edilmiş bir sözün əsasında qurulmuşdu. Bundan əlavə, cinayət işindən aydın olur ki, mənim çıxışım barədə müstəntiqin gümanının təqdim olunan mətnə uyğunluğu olduğunu üç milis sahə inspektoru təsdiq edir. Eyni zamanda, yanvar talanları ilə bağlı hadisələrdə mənim iştirak etmədiyim barədə minlərlə adamın ərizəsini istintaq nəzərə almır. Tamamilə aydındır ki, mənim çıxışımın Bakıdakı talan və qarmaqarışıqlıqlarla heç bir əlaqəsi yoxdur. Əksinə, mən təkrar-təkrar Bakı şəhər əhalisini dincliyə, qayda-qanuna tabe olmağa çağırmışam ki, ordunun Bakıya daxil olmasına bəhanə yeri qalmasın. O ki qaldı ikinci maddəyə, Azərbaycan SSR CM 188-3 maddəsinə, deyə bilərəm ki, Bakıya ordunun qanunsuz yerləşdirilməsinin yolverilməzliyi üçün öz fəaliyyətim haqqında, mənim və məndən başqa bir çoxlarının bu cür hərəkət etməsinə təkan verən motivlər haqqında mən istintaqın əvvəlində məlumat vermişəm. Ancaq istintaq işindən aydın olur ki, respublika rəhbərlərindən və Mərkəzin nümayəndələrindən heç biri dindirilməmişdir. Halbuki, onlar bilavasitə bu hadisələrin iştirakçıları idi. Bakıya qoşun yeridilməzdən əvvəl şəhərdə yaranmış şəraiti tamamilə düzgün təsəvvür etmək üçün işdə bu şəxslərin ifadələri olmalıdır. Onların ifadələri fövqəladə vəziyyətin elan olunması və ordunun şəhərə daxil olacağı vaxtın ciddi sirr olaraq saxlanılmasının səbəblərini tamamilə aydınlaşdırmağa imkan verərdi; bütün bunlar yerli əhali ilə toqquşmaya gətirib çıxarıb, dinc əhalinin kütləvi qırğınına səbəb olub. İndi isə ordunun şəhərə qanunsuz yeridilməsi zamanı şəhər təsərrüfatına vurulan bütün ziyan istintaq işində bizim fəaliyyətimizin nəticəsi kimi təqdim olunur. Halbuki istintaq işində şəhər təssərrüfatına vurulan ziyanın ordunun fəaliyyətinin nəticəsi olması haqqında rəsmi sənəd var. Ancaq bu fakt istintaq zamanı nəzərə alınmamışdır. Belə hesab edirəm ki, mənə qarşı cinayət işinin qaldırılması, qanunsuz həbs olunmağım və cinayət işinin quraşdırılmış olması böyük siyasi aksiyanın bir hissəsidir və Azərbaycanda azad seçkilərin keçirilməsinə, demokratik proseslərin qarşısının alınmasına yönəldilmişdir. Bu həm də Azərbaycan Xalq Cəbhəsi rəhbərlərinin siyasi cəhətdən simasızlaşdırılmasına xidmət edir. Mən və bu işlə bağlı həbs olunmuş R.Qazıyev Azərbaycan SSR xalq deputatlığına namizəd göstərilmişik. Bizim həbsdə olmağımız seçkiqabağı kampaniyada iştirak etməyimizə imkan vermir. Belə şəraitdə mən praktik olaraq özümün günahkar olmadığımı sübut etmək imkanından məhrumam. İstintaq prosesi süni surətdə uzadılır, məhkəmə prosesinin nə vaxt başlanacağı bəlli deyil. Xahiş edirəm ki, şikayətimdə qeyd edilmiş faktları ədalətlə araşdırasınız. Əgər mənim günahsız olmağım bu səviyyədə həll edilməsə, maksimum qısa müddətdə işi məhkəməyə göndərəsiniz. Mənim ərizələrim indiyədək cavabsız qaldığına görə və ya onlara iki-üç aydan sonra cavab verildiyinə görə təcili surətdə cavab almaq məqsədilə aclıq elan etməyi qərar alıram. E.Məmmədov. 27 iyul 1990-cı il,

“Azadlıq” qəzeti, 4 okyabr 1990

1. Siyasi məhbuslar. 1.Məmmədov Etibar Səlidar oğlu - 1955-ci ildə Bakı şəhərində anadan olub. Tarix elmləri namizədidir. Bakı Universitetində tarix müəllimidir. Evlidir. İki uşaq atasıdır. Azərbaycanda demokratik xalq hərəkatının liderlərindəndir. Azərbaycan Xalq Cəbhəsi İdarə Heyətinin üzvüdür. 1990-cı il yanvarın 20-də Azərbaycanda dinc əhaliyə qarşı törədilən qanlı cinayətləri beynəlxalq ictimaiyyətin nəzərinə çatdırmaq üçün Moskvaya getmiş, orada xarici və sovet jurnalistləri üçün təşkil edilmiş mətbuat konfransında bəyanatla çıxış etmişdir. Mətbuat konfransının təşkil olunduğu Azərbaycan SSR Nazirlər Sovetinin Daimi nümayəndəliyinə DTK əməkdaşlarının vəhşicəsinə basqını zamanı 25 yanvarda E.Məmmədov qanunsuz olaraq həbs edilmişdir. Hal-hazırda o, Moskvada DTK-nın Lefortovo həbsxanasında saxlanılır. E.Məmmədov Azərbaycan SSR Cinayət Məcəlləsinin 67-ci maddəsinin 3-cü bəndi ilə (millətlərarası ədavəti qızışdırmaq) ittiham olunur. “Azadlıq” qəzeti, 4 avqust 1990
2. “Hamı vətəndaş olmağı bacarmalıdır” – Seçkilərdə edilən saxtakarlıqlar və seçilən millət vəkillərinin tərkibi onu da sübut etdi ki... ərən oğullarımızın həbsxanada çürüdülməsi də bu seçkilərlə bağlı olmuşdur. Elə 20 Yanvar hadisələrinin də kökü bununla bağlı idi. Partnomenklatura, müstəmləkəçi ağalarımız xalqın gerçək təmsilçilərini, millətsevər, yurdsevər oğullarını parlamentdə millət vəkili kimi görməkdən qorxurlar... Bakıda biznesmenlərin konqresinin açıldığı günə məhkəmə baxışının təyin olunması da təsadüfi deyil. İş üzrə ibtidai istintaq avqustun 1-də başa çatıb. Deməli, az qala, üç ay tamam olur, ancaq işə baxılması əssasız olaraq oktyabrın 29-na qədər uzadılıb. E.Məmmədov seçkilərin acınacaqlı nəticələri barədə deyir: “Mən elə belə də gözləyirdim, mənim burada qalmağımın səbəbi də odur. Məhkəmə baxışının uzadılması da təkrar seçkilərlə bağlıdır.” “Azadlıq” qəzeti, 25 oktyabr 1990
3. “Müttəhimlər ittiham edirlər”. E.Məmmədovla R.Qazıyevin məhkəməsindən reportaj. “Azadlıq” qəzeti, 1 noyabr 1990
4. E.Məmmədov: “Milli Cəbhə yaradılmalıdır.” E.Məmmədov: “Hərəkat başlayanda xalq hərəkatı idi. Bir neçə ay keçəndən sonra Cəbhənin proqramı ilə hərəkatın xarakteri uyğun gəlmədi. Çünki adı Cəbhə olsa da, proqramı partiya proqramı kimi hazırlanmışdı. Burada iqtisadiyyatdan, sosial ədalətdən tutmuş ekologiyaya qədər bütün məsələlər var idi. Bu, Cəbhə proqramı ola bilməz. Bütün tarix göstərir ki, Cəbhə iki halda yaranır: 1) Xarici işğaldan qurtarmaq; 2) Daxili totalitar rejimi yıxmaq məsələləri qarşıya çıxanda. Belə Cəbhədə istiqlal uğrunda mübarizə aparan bütün qüvvələr bir məqsəd ətrafında birləşirlər... 1989-cu ilin sonunda mən dedim ki, hərəkat milli-demokratik hərəkata çevrilir... demokratiya məsələsini də milli azadlıq qazanmadan həll etmək mümkün deyil... Əsas məsələ milli azadlıq prinsiplərini qəbul etməkdir. Bu prinsiplər isə bizdə 1918-1920-ci illərdə qəbul olunub: 1) Milliyətçilik; 2) Antikommunizm; 3) Hürriyətçilik. “Azadlıq” qəzeti, 7 iyun 1991
5. E.Məmmədov: “Öz millətimdən olan diktatoru başqa millətdən olan demokratdan üstün tuturam”. “Azadlıq” qəzeti, 7 iyun 1991
6. “YAP öz payını aldı, AMİP-ə nə qaldı?” İyulun 8-də Azərbaycan Milli İstiqlal Partiyası bəyanat verdi. Bəyanatın məğzi ondan ibarətdir ki, AMİP sədri Etibar Məmmədov hakimiyyətin partiya prinsipi üzrə bölüşdürülməsi əsasında ölkənin idarə olunmasında iştirak etmək istəyir. Bunu israr etdiyinə görə H.Əliyevin təklif etdiyi xarici işlər naziri vəzifəsindən imtina edir. İyulun 9-da H.Əliyev televiziyaya müsahibəsində bildirdi ki, E.Məmmədova yüksək vəzifələr təklif olunubmuş: xarici işlər naziri, dövlət katibi, Ali Sovet sədrinin I müavini, baş nazirin I müavini. E.Məmmədov isə təkliflərin heç biri ilə razılaşmayıb. “Azadlıq” qəzeti, 13 iyul 1993
7. “Etibar Məmmədov insan hüquqlarına həmişə hörmətlə yanaşdığını israr edir.” “Azadlıq” qəzeti, 18 yanvar 1994
8. “20 Yanvar: bildiklərimiz çoxdur, ya bilmədiklərimiz?” Yanvar ayında İran parlamentinin sədri Ayətullah Kərrubi Tehranda səfərdə olan Şeyxülislam A.Paşazadəyə təklif vemişdi ki, “hər il Şimali Azərbaycandan İranda ruhani təhsil almaqdan ötrü Tehran Ruhani Universitetinə 200 nəfər tələbə dəvət edirik (bütün xərcləri İran höküməti öz üzərinə götürür) Əgər sovet hakimiyyəti razılaşmasa, biz müəllim göndərək, onlar Şimali Azərbaycanda mədrəsələrdə dərs desinlər (əlbəttə, xərclər İranın hesabına olmaq şərti ilə). Siyasi hərəkatın daxilində İran meyilli qüvvələr də az deyildi. Hətta mitinqlərin birində İrana birləşmək çağırışı da səslənmişdi... Ancaq bu faktlar hələ Azərbaycanda islam fundamentalizmi təhlükəsini bəhanə gətirmək üçün kifayət etmirdi. Odur ki, Vəzirov Moskvaya uçduqdan dərhal sonra AK MK-nın II katibi V.Polyaniçko Şeyxülislam A.Paşazadəyə hakimiyyəti ələ almağı təklif etmişdi. “Azadlıq” qəzeti, 18 yanvar

1994

1. Etibar Məmmədov, AMİP-in sədri: “Hələ namizədlərin qeydə alınması prosesində hökumət əlindən gələni elədi ki, real namizədlərin böyük əksəriyyəti qeydə alınmasın... saat 8-ə qədər Milli İstiqlal Partiyası kifayət qədər səs toplamışdı. 8-dən sonrakı hücumlar nəticəsində isə rəqəmlər dəyişdi... Mübarizənin indiki mərhələsindən çəkilmək olmaz. Mübarizəni qarşılarına məqsəd qoyan şəxslər onu davam etdirməlidirlər. Əsas inamdır. Bu inamı itirməməliyik. Azərbaycanın nə vaxtsa normal bir dövlətə çevriləcəyinə inamımı itirməmişəm. Bunun üçün də imkanım daxilində əlimdən gələni əsirgəməyəcəm”. “Azadlıq” qəzeti, 16 noyabr 1995

## “Azadlıq” qəzeti, 1997-1998

1. “Mən öz gücümə arxalanıram” – AMİP sədri, millət vəkili Etibar Məmmədov “Azadlıq”ın suallarına cavab verir. “Azadlıq” qəzeti, 15 mart 1997
2. “Bu tarixi müstəqil tədqiqatçılar yazmalıdır”. Dünən Milli İstiqlal Partiyasının Mərkəzi qərargahında partiyanın yaranmasının 5 illiyinə həsr olunmuş “Azərbaycan istiqlalı və siyasi partiyalar” mövzusunda elmi-praktik konfrans keçirilidi. Konfransda yekun sözü ilə çıxış edən AMİP sədri, millət vəkili Etibar Məmmədov 10 ilin siyasi mübarizə tarixinin ifrat dərəcədə təhrif olunduğunu vurğulayaraq, xalqı yaddaşdan məhrum etmək istiqamətində məqsədəuyğun şəkildə aparılan siyasəti pislədi: “Bu illərin tarixini heç bir siyasi cərəyana mənsub olmayan müstəqil tədqiqatçılar yazmalıdır. Bu gün hadisələrə real qiymət vermək mümkün deyilsə, həmin hadisələrin iştirakçılarının yazdıqları salnamələr nəticəsində məsələlərə aydınlıq gətirmək olar”. “Azadlıq” qəzeti, 1 iyul 1997
3. “AMİP hakimiyyətə təkbaşına gələcək” – Dünən AMİP sədri, millət vəkili Etibar Məmmədov partiyanın beşillik yubileyi ilə bağlı mətbuat konfransı keçirib. Etibar Məmmədov: “Biz qanunsuz yolla iqtidara gəlmək istəmirik. Hər hansı bir təsadüfdən də istifadə edib hakimiyyətə gəlmək fikrimiz yoxdur. Təsadüf nəticəsində iqtidara yiyələnən təsadüf nəticəsində də hakimiyyəti əldən verəcək. AMİP iqtidara yalnız demokratik seçki yolu ilə gələcək”. “Azadlıq” qəzeti, 5 iyul 1997
4. Xarici işlər naziri axtarılır. Birinci namizəd Mahmud Məmmədquliyev. Ehtimal olunan ikinci namizəd AMİP sədri Etibar Məmmədovdur. Onun namizədliyini obyektiv olaraq cazibəli edən məqamlar var. Azərbaycan hökumətinin həm Qərbə, həm də Ermənistana kəskin mövqe nümayiş etdirəcək şəxsə ehtiyacı var. Elə bir şəxsə ki, onun çıxışları H.Əliyevin mövqeyi kimi şərh edilməsin. Başqa sözlə... dövlət başçısının “bu mənim mövqeyim deyil, onun fikridir” deməklə taktiki manevrlər etmək imkanı olsun. “Azadlıq” qəzeti, 24 fevral 1998
5. E. Məmmədov: “AMİP bloklara qoşulmayacaq” – “AMİP SİDSUH-a daxil olan və olmayan partiyalarla da ikitərəfli əməkdaşlıq haqda müzakirə” “Azadlıq” qəzeti, 16 aprel 1998
6. “Rüşvət piramida modeliylə yuxarıya çatdırılır”– Etibar Məmmədov prezident olarsa, rüşvətin olmayacağına söz verdi. “Azadlıq” qəzeti, 21 aprel 1998
7. “SİDSUH-da yekdillik yoxdur” – AMİP nümayəndə heyəti Avropa Demokrat İttifaqının 20 illiyi ilə bağlı Avstriyada səfərdə olub. AMİP sədri bir sıra partiyalarla – ABŞ Respublikaçılar Partiyasının təmsilçisi Cim Nikolson, Türkiyə Ana Vətən Partiyasının sədri Məsud Yılmaz və başqalarıyla ikitərəfli əməkdaşlıqla bağlı razılıq əldə edib. “Nizamnaməsi olan hər hansı quruma girmək partiyanın fəaliyyətinin məhdudlaşdırılması olardı. Bu baxımdan AMİP SİDSUH-a qoşulmayıb. “Azadlıq” qəzeti,

21 aprel 1998

1. E. Məmmədov: “AXCP və Müsavat iyun hadisələriylə bağlı müzakirələrə başlamalıdır” “Azadlıq” qəzeti, 6 iyun 1998
2. Sosdemlər milli istiqlalçıları seçdilər. ASDP prezident seçkilərində E.Hüsənlini dəstəkləyəcək. “Azadlıq” qəzeti, 25 avqust 1998
3. “Ağrıdağ” kimə “stavka” eləyəcək – Etibar Hüsənliyə, yoxsa Rəsul Quliyevə? Hər halda, onların arasında nə Elçibəy, nə də Heydər Əliyev var. “Azadlıq” qəzeti, 28 avqust 1998
4. Seçkiyə bir ay qalmış... 6 namizəd seçkiyə qoşulub. AMİP sədri Etibar Hüsənli o biri namizədlərdən hələ ki xeyli qabaqdadır (H.Əliyev nəzərdə tutulmur). “Azadlıq” qəzeti, 12 sentyabr 1998
5. AMİP–ASDP əməkdaşlığı pozulacaqmı? “Azadlıq” qəzeti, 17 sentyabr 1998
6. “Seçki kampaniyasının dayandırılmasının qəti əleyhinəyəm”. Prezidentliyə namizəd Etibar Hüsənli Müsavat və AXCP-dən ona səs verəcək adamların olduğunu deyir. “Azadlıq” qəzeti, 2 oktyabr 1998
7. Etibar Hüsənli də MSK uğrunda mübarizəyə başlayır. Əvvəllər bundan imtina edirdi. “Azadlıq” qəzeti, 2 oktyabr 1998
8. Etibar Hüsənli bakılılarla görüşdü. Dünən prezidentliyə namizəd, AMİP lideri Etibar Hüsənli Bakının Füzuli meydanında seçicilərlə görüş keçirib. O, iqtidarın seçicilərin passivliyindən istifadə edib saxta yolla seçilməyə ümid etdiyini bildirib. AMİP lideri çıxışının əsas hissəsini H.Əliyevin onun ünvanına söylədiyi böhtanlara ayırıb və onlara cavab verib. Yağış yağmasına baxmayaraq, görüşə minlərlə seçici gəlmişdi. “Azadlıq” qəzeti, 9 oktyabr 1998
9. “İkinci turun keçirilməsi labüddür” – Prezidentliyə namizəd, AMİP sədri Etibar Hüsənli dünən mətbuat konfransında media nümayəndələrini bu fikrə inandırmağa çalışdı... E.Hüsənli: “Dünən saat 12-yə aldığımız məlumata görə, Azərbaycan üzrə 82 ərazi komissiyasından H.Əliyev 35-38, E.Hüsənli 33-35 faiz səs toplayıb. AMİP sədri özünün 24, N.Süleymanovun 13 faiz səs topladığını qeyd etdi və bildirdi ki, H.Əliyev 60 faiz səs toplaya bilmədiyindən ikinci turun keçirilməsi labüddür. “Azadlıq” qəzeti, 13 oktyabr 1998
10. “1+8 formulunu təklif edirəm” – Dünən prezidentliyə namizəd, AMİP lideri Etibar Hüsənli 11 oktyabr seçkilərindəki saxtakarlıqları açıqlayan mətbuat konfransı keçirdi. E.Hüsənli 1+8 formulunu, yəni beşliyin – H.Süleymanov, Ə. Mehdiyev, X.Kazımlı və seçkidə iştirak etmiş daha üç namizədin onun ətrafında birləşməsini təklif etdi. “Azadlıq” qəzeti, 15 oktyabr 1998
11. E.Hüsənli Prezidenti “prezident” saymır. “Azadlıq” qəzeti, 16 oktyabr 1998
12. Üçüncü qüvvə formulu axtarışı. “Azadlıq” qəzeti,

16 oktyabr 1998

1. E.Hüsənli “ümummilli hərəkatı” müxalifətin xoşuna gəlmir. “Azadlıq” qəzeti, 17 oktyabr 1998

“Sabitliyin saxlanılmasında AMİP və mən H.Əliyevin qarantı idik”. Bu sözləri prezidentliyə namizəd Etibar Hüsənli dünən keçirdiyi mətbuat konfransında dedi.

“Azadlıq” qəzeti, 17 oktyabr 1998

1. SİDSUH üzvləri Etibar Hüsənliyə tərəf getdi. Onların arasında AMİP sədrinin “qaşıq siyasətçi” adlandırdığı Sərdar Cəlaloğlu da var. “Azadlıq” qəzeti, 17 oktyabr

1998

1. Ali Məhkəmə E.Hüsənlinin şikayətini təmin etmədi. “Azadlıq” qəzeti, 20 oktyabr 1998
2. Milli İstiqlalçıların fitəbasma aksiyası. “Azadlıq” qəzeti, 20 oktyabr 1998
3. İsa Qəmbər: “AMİP haqq yoluna qayıtsa, Müsavatla əməkdaşlığı mümkündür”. “Azadlıq” qəzeti, 20 oktyabr 1998
4. “AMİP yürüşü bütün hallarda keçiriləcək” – Bakı Şəhər İcra hakimiyyəti partiyanın müraciətinə cavab verməyib. “Azadlıq” qəzeti, 21 oktyabr 1998
5. Etibar Hüsənli: “...Azərbaycanda hakimiyyəti qəsb etmiş qeyri-qanuni prezidentin qanuni yolla hakimiyyətdən kənarlaşdırılması istiqamətində tədbirlərə hazırlaşırıq. Demokratik və qanunda nəzərdə tutulan bütün vasitələrdən istifadə edəcəyik”. “Azadlıq” qəzeti, 21 oktyabr 1998
6. “Ümumi maraqlara görə bütün siyasətçilər bir yerdə ola bilər” – AMİP sədri sabiq spiker R.Quliyevlə əməkdaşlığın mümkünlüyünü istisna etmədi. “Azadlıq” qəzeti, 21 oktyabr 1998
7. AXCP–AMİP əməkdaşlığı baş tutdu. Baxmayaraq ki birincinin müttəfiqlərinin bu tərəfdaşlığa münasibəti birmənalı deyil. Dünən “Hyatt Regency” hotelində saziş imzalandı. “Azadlıq” qəzeti, 24 oktyabr 1998
8. ADP sədri AXCP–AMİP əməkdaşlığını yüksək qiymətləndirir. “Azadlıq” qəzeti, 24 oktyabr 1998
9. AMİP–Müsavat əməkdaşlığı baş tutacaqmı? Ümumi razılıq olmasa da, AMİP-də əməkdaşlığın mümkünlüyünü istisna etmirlər. “Azadlıq” qəzeti, 30 oktyabr 1998
10. “İqtidar strateji obyektləri mənimsəmək istəyir” – Dünən Milli Məclisdə AMİP sədri Etibar Hüsənlinin brifinqi keçirilib. Etibar Hüsənli: “Nəticələrlə bağlı protokolların yarıdan çoxu təhlil olunub. Həmin təhlildən sonra yaranan mənzərə ondan ibarətdir ki, seçkilərin nəticələri hətta birinci mərhələdə saxtalaşdırılandan sonra da Heydər Əliyevin qələbəsi alınmır. Ona görə də sonrakı mərhələlərdə yazılan protokollarda “100 faiz iştirak, 100 faiz Heydər Əliyevin lehinə” qeyd edilir. Özəlləşdirmə zamanı vətəndaşlar yenə də bu prosesdən kənarda qalacaqlar, şəxslərin iştirakına aşağı limit qoymaqla imkan veriləcək. DNŞ, “Azəriqaz”, “Aztelekom” və başqa rabitə sistemlərində olan müəssisələrin özəlləşdirilməsi paralel gedəcək. “Azadlıq” qəzeti, 31oktyabr 1998
11. MAP–AMİP sazişi imzalandı... “Azadlıq” qəzeti, 7 noyabr 1998
12. “Səs oğrusuyla dialoq fikrimiz yoxdur” AMİP sədri E.Hüsənli iqtidarla danışıqlara predmeti seçkilərin nəticəsi olarsa, gedəcəyini deyir. “Azadlıq” qəzeti, 7 noyabr 1998
13. “Heydər Əliyev rejiminin süqutu başlayır” – Bunu AMİP sədri, prezidentliyə keçmiş namizəd E.Hüsənli 7 noyabr yürüşündən sonra keçirdiyi brifinqdə deyib.

“Azadlıq” qəzeti, 10 noyabr 1998

1. Diktat rejimi müxalifəti birləşdirdi. Prezident təklənmək üzrədir. Dünən Azərbaycanda fəaliyyət göstərən bir sıra partiyalar və prezidentliyə keçmiş namizədlər “Hyatt Regency” hotelində 11 oktyabr prezident seçkilərinin nəticələri haqda birgə bəyanat imzaladılar. Təşəbbüsü AMEA-nın Fəlsəfə İnstitutunun bir qrup qadın əməkdaşının irəli sürdüyü bildirilsə də, tədbirin təşkilatçılığını AMİP lideri Etibar Hüsənli öz üzərinə götürmüşdü. Elə siyasi liderləri də qapıda Etibar bəy şəxsən özü qarşılayırdı. “Azadlıq” qəzeti, 10 noyabr 1998
2. Şənbə-bazar əməliyyatlarının Vaşinqtonda əks-sədası. ABŞ Dövlət Departamenti müxalifətə qarşı zoru pisləyir. “Azadlıq” qəzeti, 11 noyabr 1998
3. Birliyimiz davamlı olarsa, müsbət nəticələr alınacaq. Etibar Məmmədov: “Oğlunu hara istəyir, təyin etsin, bunun artıq heç bir faydası yoxdur”. “Azadlıq” qəzeti, 17 noyabr 1998
4. AMİP MSK-nın elan etdiyi nəticələrlə razılaşmır. “Azadlıq” qəzeti, 17 noyabr 1998
5. “Biz Azərbaycanda krallıq yaranmasına göz yuma bilmərik” – Bu fikir Beynəlxalq Demokrat İttifaqının (BDİ) icraçı toplantısında səslənib. BDİ-nin dəvəti ilə Honqkonqda keçirilən toplantıdan vətənə dönən E.Hüsənli mətbuat konfransı keçirdi. “Azadlıq” qəzeti, 24 noyabr 1998
6. Azərbaycanı maliyyə böhranı gözləyir. Millət vəkili Etibar Hüsənlinin fikrincə, iqtidarın səhv maliyyə siyasəti ölkəni bu vəziyyətə salıb. “Azadlıq” qəzeti, 28-30 noyabr 1998
7. Fraksiya üçün mandat yetəcəkmi? AMİP sədri Etibar Hüsənli jurnalistlərlə söhbətində deyib ki, parlamentdə müxalifəti təmsil edən millət vəkillərinin bir fraksiyada birləşməsini məqbul sayır. Bu hələ jurnalistlər arasında gedən müzakirələrdir. Siyasi partiyalar belə müzakirələr aparmayıb. “Fraksiya yaratmaq üçün 25 deputat mandatı lazımdır” fikrinə E.Hüsənli bildirdi ki, “fraksiya yaradılması üçün belə məhdudiyyət ovaxtkı spiker Rəsul Quliyevin xidmətidir. O, 10 deputatın fraksiya yaratmasına imkan vermədi. 25 rəqəmi də əlçatmaz deyil. Bu rəqəmə çatmaq mümkündür. AMİP YAP üzvləri və müstəqil deputatlar arasında bununla bağlı danışıqlar aparır”. “Azadlıq” qəzeti, 10 dekabr 1998
8. “H. Əliyevin oturduğu kreslo rahat deyil” – AMİP sədri Etibar Hüsənli “Azadlıq” qəzetinin suallarına cavab verir. “Azadlıq” qəzeti, 16 dekabr 1998
9. “Etibar” Seçici Birliyi səsvermənin nəticələrini açıqlayır. “Azadlıq” qəzeti, 29 dekabr 1998

## “Azadlıq” qəzeti–1999

1. AMİP Vəhdət partiyasını məhkəməyə verməyə hazırlaşır. Vəhdət partiyası sədrinin AMİP Siyəzən təşkilatının 12 üzvünün Vəhdətə keçməsi barədə yalan informasiya verdiyinə görə. Seçkiqabağı dövrdə Müsavat da bu taktikadan istifadə edib. 11 oktyabrdan sonra partiyaya 1800 nəfər daxil olub. “Azadlıq” qəzeti, 6 yanvar 1999
2. Milli İstiqlalçılar əks-hücuma keçir. 4 iyun qiyamı ilə bağlı. “Azadlıq” qəzeti, 8 yanvar 1999
3. AMİP seçkinin nəticəsi saxtalaşdırılan daha 3 rayonun prokurorluğuna müraciət edib. “Azadlıq” qəzeti, 8 yanvar 1999
4. Misir Mərdanov Etibar Hüsənliyə quyu qazmaq istəyib? “Azadlıq” qəzeti, 15 yanvar 1999
5. “Azərbaycanda bir çox hadisələr kimi Qobustan hadisəsi də qapalı qalacaq” – AMİP sədri, millət vəkili Etibar Hüsənli son olayları bu cür qiymətləndirdi. “Azadlıq” qəzeti, 15 yanvar 1999
6. Oktyabr seçkisi iş adamlarına da baha oturub. Etibar Hüsənliyə yaxın firmalar boğulur. “Azadlıq” qəzeti,

9 fevral 1999

1. Etibar Hüsənli komissiya sədrini məhkəməyə verib. Yasamal rayon 6 saylı Ərazi Seçki Komissiyasının sədrini. “Azadlıq” qəzeti, 17 fevral 1999
2. Naxçıvan AMİP MR 75 illiyi ilə bağlı dəyirmi masa keçirib. “Azadlıq” qəzeti, 17 fevral 1999
3. Südabə Həsənova məhkəmələrə təzyiq edir. Bunu "Orxan-TİT" firmasının prezidenti, Etibar Məmmədovun qardaşı Eldar Məmmədov deyir. “Azadlıq” qəzeti,

5 mart 1999

1. “Hakimiyyətə gələn komanda qisasçılığın qarşısını almalıdır” və ya “Murtuz Ələsgərov özünü Cəlal Əliyevin işçisi kimi aparır”. Etibar Hüsənli. “Azadlıq” qəzeti, 11 mart 1999
2. Etibar Hüsənlini öldürmək istəyiblər? AMİP sədrinin maşınını vurublar. “Azadlıq” qəzeti, 10-12 Aprel 1999
3. DİN siyasətçiləri kimsəsiz qoymaq istəyir. Ötən həftə iki güc nazirliyi bir-birinə zidd iki bəyanatla çıxış edib: MTN rəhbəri AXCP sədrinin mühafizəsinin gücləndirilməsini vurğuladı; DİN rəhbərliyi isə AMİP sədrinin avtomaşını və cangüdənləriylə bağlı qalmaqalı “əsas götürərək” partiya sədrləri və siyasi liderlərin mühafizə xidmətindən istifadəsini qadağan edən göstəriş verdi. “Azadlıq” qəzeti, 13 aprel 1999
4. “Maşınımı R.Usubovun qohumu vurub” – Bunu AMİP sədri Etibar Hüsənli deyir. “Azadlıq” qəzeti, 13 aprel 1999
5. Prokuror əvəzi qanunları pozub. Millət vəkili E.Hüsənli baş prokurorun nəzərinə çatdıracaq. “Azadlıq” qəzeti, 14 aprel1999
6. E.Hüsənli R.Quliyevlə görüçəcək. AMİP-dəki mənbə bunu istisna etmir. “Azadlıq” qəzeti, 23-26 aprel 1999
7. “Azərbaycanda sabitlik bir nəfərə yox, sistemə əsaslanmalıdır” – Etibar Hüsənli bu sözləri Vaşinqtonda deyib. BDİ-nin 3-4 may tarixdə ABŞ-nin Mayami ştatında keçirilən konfransında. “Azadlıq” qəzeti, 5 may 1999
8. AMİP-lə ADP-nin səyləri birləşəcək. Etibar Hüsənli və Rəsul Quliyev hələlik demokratik seçkiyə nail olmaq istəyirlər. “Azadlıq” qəzeti, 11 may 1999
9. Etibar Məmmədov: “Həyatımın ən maraqlı və şərəfli dövrü AXC-də keçib”. Partiyanın yarandığı və Сəbhədən ayrıldığım dövrdə demişəm ki, özümü cəbhəçi kimi hiss edirdim. AXC-nin yaranmasında iştirak etmişəm. Bu gün də fəxr edirəm ki, həyatımın ən maraqlı və şərəfli dövrü Cəbhədə keçib. Yaranan hərəkat da, AXC də Azərbaycan tarixində misilsiz bir rol oynayıb. Ancaq AXCP başqadır, onu hərəkatla müqayisə etmək olmaz. Söhbət zamanı Hacı Əbdülün dediyi bir sözü yada saldım. O deyirdi ki, Heydər Əliyev Hacı Leyləkdir, gələcək, sonra hamınızı qurbağa kimi udacaq. Zarafatla dedim: “Arif, çağırmısınız, gəlir. Gələndən sonra ona sizi udmağa 5-10 gün vaxt lazımdır. Amma orada olsam, kimi isə qanadımın altına alıb deyərəm ki, bu mənim qurbanımdır, onunla işin olmasın”. Vəziyyəti beləcə başa saldım, onlarsa gedib MM-də dedilər ki, guya onlara hakimiyyəti H.Əliyevlə deyil, mənimlə bölməyi təklif etmişəm”. AXC R.Quliyevi H.Əliyevlə danışığa göndərəndən sonra mənə məlumat gəlib çatdı, iyunun əvvəllərində mənə operativ xəritələr göstərdilər. Orada iyunun 4-5-də hansı hadisələrin baş verməsi, hərbi hissələrin hücumları qeyd olunmuşdu, bizim qərargahı hansı hərbi hissənin tutacağı göstərilmişdi. Bunlar AXC hakimiyyəti Daxili Qoşunlarının hərbi hissələriydi. İyunun 2-də MM-də xəbərdarlıq etdim ki, belə bir xəritə hazırlanıb. Bu, hakimiyyət üçün təhlükəlidir, fəlakətə gətirib çıxaracaq, bunu dayandırın. “Azadlıq” qəzeti, 22 may 1999
10. Müxalifət parlamentə yenə qayıtmadı. Demblok vədinə xilaf çıxdı və bunu müxtəlif bəhanələrlə əsaslandırdı. “Azadlıq” qəzeti, 5 iyun 1999
11. “Parlamentə dönməyə hamı razılaşıb” – AMİP sədri Etibar Hüsənli Demblokun qayıtmasını cığallıq saymır. “Azadlıq” qəzeti, 15 iyun 1999
12. Eskudero AMİP-i oyundankənar vəziyyətə salır. AMİP bələdiyyə seçkiləri ilə bağlı qanunların müzakirəsinə müxalifətin buraxılmamasına etiraz olaraq Demblokun parlamentdə iştirakdan imtinası və seçkiləri boykot məsələsini gündəmə gətirir. Eskudero bunu neytrallaşdırmağa çalışır. “Azadlıq” qəzeti, 14 iyun 1999
13. E.Hüsənli ABŞ-nin müdaxiləsindən narahatdır. Bir daha bələdiyyələrlə bağlı qanun haqqında. “Azadlıq” qəzeti, 23 iyun 1999
14. ADP AMİP-i parçalaya bilən gediş edir. Söhbət spikerliyə namizəddən gedir. “Azadlıq” qəzeti, 7 iyul 1999
15. AXC 10 yaşın həndəvərində. Xalq Cəbhəsinin şinelindən çıxan liderlər dəyirmi masada bir araya gəldilər.

“Azadlıq” qəzeti, 13 iyul 1999

1. “Heydər Əliyev rejimindən bircə ailəsi narazı deyil” – Etibar Hüsənli: “AMİP həmişə informasiyalı partiyadır. Bizim hakimiyyətdaxili proseslərdən kifayət qədər informasiyamız olub. Bu informasiyaya əsasən deyə bilərəm ki, Heydər Əliyev rejimindən bircə ailəsi narazı deyil. Amma onların da öz narazılıqları var. Bu da daxildə narazılıqların artmasındadır. Onlar ağıllı adamlar olsalar, narazılıq yaradan səbəbləri arayarlar. Onlarsa əksinə edir, narazıları cəzalandırmaq istəyirlər. “Azadlıq” qəzeti,

19 avqust 1999

1. Eks namizədlər Cəfər Vəliyevi məsuliyyətə almağı tələb edir. Etibar Hüsənli, Nizami Süleymanov və Əşrəf Mehdiyev MSK sədrindən cinayət işi açılması və hüquqlarının bərpasını istəyirlər. “Azadlıq” qəzeti, 24 avqust

1999

1. Deyəsən, AMİP ADP ilə bir sırada duracaq. Bələdiyyə seçkilərini boykot etmək məsələsində. “Azadlıq” qəzeti, 9 sentyabr 1999
2. Milli istiqlalçılar da SİDSU-nun mitinqində iştirak edə bilər. Amma E. Hüsənli hesab edir ki, bunun üçün SİDSU-nun rəsmi müraciəti olmalıdır. “Azadlıq” qəzeti, 6 oktyabr1999
3. Barat Nuriyev AMİP-çi ola bilər... Amma bu, E.Məmmədovun partiyada yerinin daralmasıyla nəticələnər. “Azadlıq” qəzeti, 8 dekabr 1999. Dünən Dövlət Əmlak Komitəsi sədrinin müavini Barat Nuriyev tutduğu postdan istefa verib.
4. Əli İnsanovun AMİP-ə xüsusi münasibəti var. YAP-da qurultayqabağı yeni ziddiyyətlər üzə çıxır. “Azadlıq” qəzeti, 18-20 dekabr 1999

## “Azadlıq” qəzeti, 2000

1. Etibar Məmmədov bloka qoşulmayacaq. AMİP sədri eyni zamanda belə hesab edir ki, partiyalararası normal münasibətlər parlament seçkisində uğur gətirə bilər. “Azadlıq” qəzeti, 14 yanvar 2000
2. “Növbəti hakimiyyət AMİP-indir...” AMİP sədri hesab edir ki, müxalifətin parlament seçkilərində vahid siyahıyla iştirak etməsi barədə deyilənlərə münasibət bildirməyə ehtiyac yoxdur. “Azadlıq” qəzeti, 15 yanvar 2000
3. “Laçın mənə “əmi” deyib kömək istədi". AMİP sədri Etibar Məmmədov Mahir Cavadovun ittihamlarının əsassız olduğunu bildirdi. “Azadlıq” qəzeti, 5 fevral

2000

1. AMİP sədri E.Məmmədov yeni sensasion faktlar açıqlayır. 150 min ton mazutu kim satıb? Hökumət dairələrindən rəsmi reaksiya hələ yoxdur. 1999-cu ilin iyulundan noyabra qədər “Atlantik” firması vasitəsilə 150 min ton mazut xaricə satılıb. Bu, 2300 vaqon mazut deməkdir. “Azadlıq” qəzeti, 12 fevral 2000
2. İşığın söndürülməsi insan haqqının tapdalanmasıdır. Və bu da AŞ-nin öhdəliklərinə qarşıdır. AMİP sədri, millət vəkili Etibar Məmmədov MM iclasında enerji böhranından danışıb. “Azadlıq” qəzeti, 29 mart 2000
3. “Etibar Məmmədovun şəxsiyyətinə məhəbbət... Onun həm sədr, həm də lider kimi qalmasına imkan verir”. Hələlik AMİP-də bu fikirlər xeyli populyardır. “Azadlıq” qəzeti, 5 aprel
4. Etibar Məmmədov prezidentliyə özü də gedə bilər, başqalarını da dəstəkləyə bilər. “Azadlıq” qəzeti, 17 aprel 2000
5. İ.Qəmbər də Bakıdadır, E.Məmmədov da. “Azadlıq” qəzeti, 19 aprel 2000
6. Ay səni, Əhəd Abıyev! E.Məmmədov 1990-cı ilin 20 Yanvar hadisələrində Lefortovoda yox, Dövlət Plan Komitəsində işləyən Boris Aşotoviç Ayrebekovun bağında olub. Bu Etibar Məmmədov ki, keçmiş Kirov Rayon Partiya Komitəsində Valeri Akopoviç o partiyanın binasını ona verib. “Azadlıq” qəzeti, 17 may 2000
7. AMİP seçimini etdi. ADP onun heç strateji müttəfiqi deyilmiş. “Azadlıq” qəzeti, 29 iyun 2000
8. Etibar Məmmədovun rasional seçimi. AMİP-in də MSK-da yer vermək üçün Demkonqresin üzvü olan partiyanı seçməsi onu bu bloka yaxınlaşdırdı. AMİP-in MSK-da ADP üçün nəzərdə tutduğu yer VHP-yə verildi. “Azadlıq” qəzeti, 6 iyul 2000
9. AMİP sədri Etibar Hüsənli: Seçki qanunu yenidən müzakirəyə çıxarılacaq. “Azadlıq” qəzeti, 9 iyul 2000
10. Deyəsən, AMİP müxalifəti boykotdan uzaqlaşmağa məcbur edib. “Azadlıq” qəzeti, 14 iyul 2000
11. Etibar Hüsənli bitərəflərə etiraz edir. İki hakim, Polis Akademiyasının müəllimi və iki vəkil MSK üzvlüyünə təqdim edilib. “Azadlıq” qəzeti, 14 iyul 2000
12. Seçki qanunu pozulur. “Pozucu” müəlliflər isə YAP-la MM-dir. Etibar Məmmədov. “Azadlıq” qəzeti, 19 iyul 2000
13. AMİP yenə qabağa düşdü... AXCP və Müsavat indi bu partiyadan asılı vəziyyətə düşüb. Boykot məsələsində. “Azadlıq” qəzeti, 26 iyul 2000
14. “Biz iqtidara təzyiq edib onu düz yola gətirməliyik ki, oğurluq eləməsin” – Etibar Hüsənli xarici təzyiqlərdən başqa yol qalmadığını deyir. “Azadlıq” qəzeti, 26 iyul

2000

1. “AXCP tələskənliyə yol verdi” – AMİP sədri bu fikirləri MSK ilə bağlı partiyasındakı müzakirələrdə deyib.

“Azadlıq” qəzeti, 29 iyul 2000

1. Etibar Hüsənli ABŞ-a getdi... BDİ-nin illik toplantısında iştirak üçün. “Azadlıq” qəzeti, 29 iyul 2000
2. AMİP sədri ABŞ Dövlət Departamentində görüş keçirəcək. “Azadlıq” qəzeti, 3 avqust 2000
3. AMİP sədri Etibar Hüsənli: “Rəsul Quliyevə ehtiyacım yoxdur”. “Azadlıq” qəzeti, 5 avqust 2000
4. “Qanunlara dəyişiklik edilməlidir və... ediləcək”. Etibar Hüsənli deyir ki, ABŞ Dövlət Departamenti bu mövqeyində israrlıdır. “Azadlıq” qəzeti 8 avqust 2000
5. AXCP–Müsavat bloku AMİP-i narahat edir. Etibar Hüsənli isə “MSK-nın katibi məsələsi müzakirə olunacaq” deməklə bu narahatlığı dolayısıyla təsdiqlədi. “Azadlıq” qəzeti, 8 avqust 2000
6. Liderlər görüşdü. AMİP-də görüşən müxaliflər 5 avqust aksiyasını müzakirə edib 12 avqusta hazırlaşırlar. “Qələbə” mitinqindən hamı narazıdır. “Azadlıq” qəzeti, 9 avqust 2000
7. “Seçki qanunlarında avqustun 15-dək dəyişiklik olacaq” ABŞ-dan qayıdan Etibar Hüsənli belə deyir.

“Azadlıq” qəzeti, 9 avqust 2000

1. “Etibar bəylə Qüdrət Həsənquliyevin MSK ka-

tibliyini razılaşdırmışdıq” Əli Kərimli belə deyir. “Azadlıq” qəzeti, 10 avqust 2000

1. Haradan başlanır AMİP? Yaxud gündə bir kubik düşür AMİP-in hasarından. AMİP-in hasarı sökülür. “Azadlıq” qəzeti, 18 avqust 2000
2. Etibar Hüsənli İlham Əliyevə çirkli pullardan danışmağı məsləhət görmür. “Azadlıq” qəzeti, 27 oktyabr

2000

1. AMİP və liderinin xüsusi strategiyası. 1991-ci ildən bu yana AMİP Ayaz Mütəllibov, Əbülfəz Elçibəy və Heydər Əliyevin prezidentlikləri dövründə əsas müxalifət statusunda fəal çıxış edir. Təşkilat baxımından AMİP istənilən daxili və xarici təzyiqlərə kifayət qədər davamlıdır. Partiyaya 1988–1991-ci illər xalq hərəkatının populyar lideri Etibar Məmmədov rəhbərlik edir. O bu illər ərzində özünün şübhəyəgəlməz xarizmatik keyfiyyətlərinə geniş siyasi təcrübə də əlavə edib. Bütün böhranlı anlarda o özünün lider keyfiyyətlərini nümayiş etdirmək və həlledici rol oynamağa müvəffəq olur. Elə sakit siyasi dövrlərdə də o, ümumi diqqəti özünə cəlb edə bilir. Ağıllı siyasi manevrlərlə Etibar Hüsənli müxalifət düşərgəsində özünün məxsusi kursunu və statusunu saxlaya bilir. Bu isə strateji perspektivdə partiyanın reytinqi və sədrin imicinə xallar gətirir. AMİP bütün əvvəlki seçkilərdə iştirak edərək, kifayət qədər seçki mübarizəsi tərcübəsi toplayıb... Son illər AMİP özünün beynəlxalq əlaqələrini də fəal surətdə genişləndirir. Bu da onun seçki strategiyasına müsbət təsir edən amillərdən biridir. “Azadlıq” qəzeti, 3 noyabr 2000
2. AXCP və AMİP boykot ovqatında. Əli Kərimov Etibar Hüsənli ilə görüşdü. “Azadlıq” qəzeti, 8 noyabr 2000
3. Yeni mitinq tarixi: Müxalifət 18 noyabrda paytaxtın mərkəzində mitinq keçirməyə qərar verdi. Dünən AMİP qərargahında keçirilən görüşdə AMİP, AXCP, Liberal, Ədalət və başqa partiyalar parlamentin legitimliyinin tanınmaması haqqında sənəd imzalayıblar. “Azadlıq” qəzeti, 10 noyabr 2000
4. “Proses idarəolunmaz səviyyəyə çata bilər”. AMİP sədri Etibar Hüsənli xalqın narazılığından kənar qüv vələrin istifadə edə biləcəyini bildirir. “Azadlıq” qəzeti, 21 noyabr 2000
5. AMİP Siyasi Şurası Etibar Hüsənliyə səlahiyyət verdi. Partiyalarla danışıqlar aparmaq üçün. “Azadlıq” qəzeti, 23 noyabr 2000
6. Bu gün AXCP–AMİP sazişi imzalanır. “Azadlıq” qəzeti, 24 noyabr 2000
7. AXCP–AMİP birliyi. Etibar Hüsənli “qaragüruhu” həm də başqa partiyanın əlavəsinə çevrildiyinə görə tanımadığını deyir. “Azadlıq” qəzeti, 25 noyabr 2000
8. MM-də probka. Müxalifəti söymək üçün yaranmış tıxacda Cəlal Əliyev də sözünü dedi. Kərim Kərimov Rəhim Qazıyevin 55 səhifəlik müraciətinə əsalanıb AMİP sədri Etbar Hüsənlini oğurluqda suçladı. Dediyinə görə, guya Türkiyə hökumətinin Azərbaycana silah almaq üçün ayırdığı 1 milyon dolların 500 minini Etibar Hüsənli, 500 minini Rəsul Quliyev ölkəyə gətirib. E.Hüsənlinin gətirdiyi pulun üstündən 20 min dollar əskik çıxıb. “Azadlıq” qəzeti, 25 noyabr 2000
9. Müxalifəti parçalayanların AXCP–AMİP sazişinə münasibəti təəccüblü deyil. “Azadlıq” qəzeti, 28 noyabr

2000

1. Rəhim Qazıyev təkzib edir: “Etibar Hüsənli haqda dediklərim saxtalaşdırılıb”. Kərim Kərimov R.Qazıyevin məktubuna istinadən E.Məmmədovu 20 min ABŞ dolları mənimsəməkdə ittiham edib. “Azadlıq” qəzeti, 29 noyabr 2000
2. AXCP–AMİP–VHP koalisiyası? “Azadlıq” qəzeti, 2-4 dekabr 2000
3. AMİP sədri Etibar Məmmədov: “Hakimiyyət müxalifətin əhəmiyyətini başa düşüb. “Əgər hakimiyyət müxalifətsiz parlamentlə müxalifətli parlamentin fərqini anlayıbsa, müzakirələr açılmalıdır. “Azadlıq” qəzeti, 15 dekabr 2000
4. AMİP təkrar seçkidə iştiraka qərar verdi. “Azadlıq” qəzeti, 20 dekabr 2000
5. Qulamhüseyn Əliyev: “E.Məmmədov Demblokun sonuncu iclasında iştirak etmədiyindən baş verənlərdən xəbəri yoxdur”. AXCP Ali Məclisinin sədri, millət vəkili Q.Əliyevin fikrincə, onu tələskənlikdə ittiham edən Fazil Qəzənfəroğlunun özü tələsib. E.Məmmədov Q.Əliyevi Demblokun iclaslarını təşkil etməməkdə günahkar bilib. “Azadlıq” qəzeti, 21 dekabr 2000
6. Bir şəxsə əsaslanan sabitliyin dəstəklənməsi səhv siyasətdir. Bu fikri AMİP sədri Amerika və Böyük Britaniya diplomatları ilə görüşdə səsləndirib. “Azadlıq” qəzeti, 22 dekabr 2000
7. AMİP Rusiya sağçıları ilə əməkdaşlıq protokolu imzalayacaq. “Azadlıq” qəzeti, 29 dekabr 2000

## “Azadlıq” qəzeti, 2001–2003

1. AMİP sədri Endryu Takerlə görüşüb. Böyük Britaniyanın Azərbaycandakl səfiri. “Azadlıq” qəzeti, 24 yanvar 2001
2. Etibar Hüsənli Beynəlxalq Respublikaçılar İnstitutunun nümayəndəsilə görüşüb. “Azadlıq” qəzeti, 25 yanvar 2001
3. “Beşlər” qapalı görüş keçirdilər. Etibar Hüsənli: “Bu görüş Əli Kərimli ilə münasibətlərimizə xələl gətirə bilməz” (AMİP, Müsavat, ADP, VBP, Liberal). “Azadlıq” qəzeti, 26 yanvar 2001
4. Etibar Hüsənli quzey kibrıslılarla görüşdü. “Azadlıq” qəzeti, 17 iyul 2001
5. AMİP beynəlxalq təşkilatları referendumu müşahidə etməyə çağırdı. “Azadlıq” qəzeti, 17 iyul 2001
6. Aksiyalar davamlı olacaq. AMİP sədri Etibar Hüsənli: “Hansısa beynəlxalq təşkilatlarla bizim heç bir razılaşmamız yoxdur”. “Azadlıq” qəzeti, 31 avqust 2001
7. Aparıcı müxalifət liderləri bir araya gəldi. Dünən Milli İstiqlal Partiyasının qərargahında AMİP, AXCP, Ədalət, VHP, ALP, VBP, ADR rəhbərləri görüşdü. “Azadlıq” qəzeti, 10 yanvar 2002
8. AMİP lideri ATƏT-in fəaliyyətindən narazıdır. AMİP sədri Etibar Məmmədov BDİ-nin Avstraliyada keçirilən toplantısında iştirak edib. Mətbuat konfransında

E.Məmmədov bildirib ki, ATƏT-in Bakı bürosu öz missiyasını zəif həyata keçirir. AMİP sədri BDİ-nin toplantısında Cənubi Azərbaycanla bağlı məsələ qaldırıb. “Azadlıq” qəzeti, 11-12 fevral 2002

1. E.Hüsənli “beşlər”in görüşünə qatılmadı. “Azadlıq” qəzeti, 16 fevral 2002
2. “Bizim koalisiya xalqı təmsil etməyə hazırdır” – E.Hüsənlinin fikrincə, hakimiyyət dəyişiklik ərəfəsindədir (AMİP, AXCP, Tərəqqi koalisiyası). “Azadlıq” qəzeti, 27 fevral 2002
3. AMİP əlavə seçkilərdə iştirak etmir. Etibar Hüsənli: “Parlament seçkisilə bağlı qərarımız qüvvədədir”. “Azadlıq” qəzeti, 29 fevral 2002
4. AMİP sədri ABŞ diplomatını qəbul edib. Qonaq Dağlıq Qarabağ münaqişəsinin həllində AMİP-in mövqeyi ilə maraqlanıb. AMİP sədri Etibar Hüsənli partiyanın qərargahında ABŞ Dövlət Departamentinin Qafqaz və Orta Asiya Bürosunun direktoru cənab Riçard Hoqlandı qəbul edib. “Azadlıq” qəzeti, 19 mart 2002
5. Bu gün Etibar Hüsənli Londona gedir. BDİ-nin icraçı toplantısında iştirak etmək üçün. “Azadlıq” qəzeti,

19 mart 2002

1. Etibar Hüsənli Londondan qayıtdı. BDİ-nin budəfəki toplantısı iyun ayında Vaşinqtonda keçiriləcək quruma daxil olan partiya rəhbərlərinin zirvə toplantısına hazırlıq məqsədi daşıyırdı. Zirvə toplantısında qəbul ediləcək rəsmi sənədlər arasında AMİP-in hazırladığı “Qərb və İslam dünyası: Xəzər regionundan baxış” adlı sənəd də var. Vaşinqton görüşünə ABŞ prezidenti C.Buşun da qatılacağı gözlənilir. “Azadlıq” qəzeti, 26 mart

2002

1. AMİP sədri Etibar Hüsənli: “Güclü mitinq keçirəcəyik”. “Azadlıq” qəzeti, 2 may 2002
2. AMİP-in mübarizə əzmi. Minlərlə insan leysan altında Əliyev iqtidarına “yox” dedi. Qələbə meydanında. “Azadlıq” qəzeti, 7 may 2002
3. “Vəzifəmiz ölkəni soyğunçuların əlindən almaqdır” Etibar Hüsənli bu yolda mübarizə aparan bütün qüvvələri birliyə çağırdı. Ötən həftə şənbə günü “Qələbə” meydanında mitinq. “Azadlıq” qəzeti, 21 may 2002
4. Etibar Hüsənli Vaşinqtona gedir. BDİ-nin Vaşinqtonda keçiriləcək quruma daxil partiya rəhbərlərinin zirvə toplantısında iştirak etmək üçün. “Azadlıq” qəzeti, 30 mart 2002
5. “Əliyevin inam dairəsi get-gedə daralır”. Etibar Hüsənli: “Parlament də referendumu boykot eləməkdə maraqlı olmalıdır”. “Azadlıq” qəzeti, 10 iyul 2002
6. Müxalifət iqtidara 10 gün vaxt verdi. Referendumla bağlı bəyanat. AMİP sədri E.Hüsənli: “Bundan sonra da istənilən siyasi partiya, ictimai, qeyri-hökumət təşkilatları bu işə qoşula bilər”. "Azadlıq" qəzeti, 18 iyul

2002

1. Əliyev üçüncü müddətə prezident seçilə bilərmi? Konstitusiyanın keçid müddəaları buna əsas vermir. AMİP sədri E.Məmmədov: “Heydər Əliyevin üçüncü müddətə prezident seçilməyə cəhd etməsi qanuna ziddir”. “Azadlıq” qəzeti, 23 iyul 2002
2. E.Hüsənli MDİ nümayəndələrini qəbul edib. Dünən AMİP sədri ABŞ Milli Demokratiya İnstitutunun Türkiyə və Cənubi Qafqaz ofisinin rəhbəri cənab Piter van Praqı və MDİ-nin Azərbaycandakı təmsilçisi Aleksandr Şrankı qəbul edib. “Azadlıq” qəzeti, 30 iyul 2002
3. ATƏT səfiri AMİP qərargahında olub. Dünən ATƏT-in Bakı ofisinin rəhbəri Piter Burhard AMİP qərargahına gələrək, partiyanın sədri Etibar Hüsənli ilə görüşüb. “Azadlıq” qəzeti, 9 avqust 2002
4. Etibar Hüsənli MDİ nümayəndələrini qəbul edib. AMİP sədri Almaniyanın səfiri ilə də görüşüb. Dünən AMİP sədri ABŞ Milli Demokratiya İnstitutunun Türkiyə və Cənubi Qafqaz ofisinin rəhbəri cənab Piter van Praqı və MDİ-nin Azərbaycandakı təmsilçisi Aleksandr Şrankı qəbul edib. Dünən AMİP sədri həm də Almaniyanın Azərbaycanda fövqəladə və səlahiyyətli səfiri Klaus Qrevlixlə görüşüb. Görüşdə referendum və Almaniya–Azərbaycan münasibətləri müzakirə olunub. “Azadlıq” qəzeti, 24 avqust 2002
5. Referenduma seçicilərin cəmi 15 faizi qatılıb.

“Azadlıq” qəzeti, 27 avqust 2002

1. Etibar Hüsənli İlham Əliyevdən düzəliş tələb edir. AMİP sədri İ.Əliyevin Qarabağdan olan qaçqınları başqa statusda olan qaçqınlar kimi təqdim etməsini yanlış sayır. “Azadlıq” qəzeti, 28 sentyabr 2002
2. Saatlıda qarşıdurma oldu. Soyuq silahla və müxtəlif əşyalarla silahlanmış şəxslər Əli Kərimli və Etibar Məmmədovun seçicilərlə görüşünə mane olmaq

istədilər. “Azadlıq” qəzeti, 3 oktyabr 2002

1. Etibar Hüsənli MDİ nümayəndələrini qəbul edib. Dünən AMİP sədri ABŞ Milli Demokratiya İnstitutunun Türkiyə və Cənubi Qafqaz ofisinin rəhbəri cənab Trevor Boydu və MDİ-nin Azərbaycandakı təmsilçisi Aleksandr Şrankı qəbul edib. “Azadlıq” qəzeti, 4 oktyabr 2002
2. “Hərəkat gücləndikcə Heydər Əliyevin istefası real görünəcək”. Etibar Hüsənli: “Vəzifədə olanların əksəriyyəti rejimin girovudur, onlar da vəziyyətin dəyişməsini istəyirlər. “Azadlıq” qəzeti, 16 oktyabr 2002
3. “Biz mübarizə aparmasaq, Əliyev maaşları artırmaz” Etibar Hüsənli: “Vahid namizəd məsələsi bir il sonra müzakirə olunası mövzudur". “Azadlıq” qəzeti, 17 oktyabr 2002
4. Etibar Hüsənli Vaşinqtonda görüşlər keçirib. Beynəlxalq Demokratlar İttifaqı AMİP-in namizədini dəstəkləyəcək. “Azadlıq” qəzeti, 5 noyabr 2002
5. Liderlər Prezidentdən açıqlama tələb edir. “Azadlıq” qəzeti, 8 noyabr 2002
6. Etibar Hüsənli Sankt-Peterburqa gedir. AMİP sədri Etibar Hüsənli Rusiyanın Sağ Qüvvələr Birliyi Partiyasının sədri Boris Nemtsovun dəvətilə Sankt-Peterburq şəhərinə səfər edəcək. Məqsəd Şərqi Avropa və MDB ölkələri sağ-mərkəzçi partiyaların toplantısında iştirak etməkdir. “Azadlıq” qəzeti, 23 noyabr 2002
7. AMİP sədri konfransdan qayıtdı. E.Hüsənli Sank-Peterburqdakı konfrans zamanı Boris Nemtsov, Dövlət Dumasının vitse-spikeri İrina Xakamada və Gürcüstan Birləşmiş Milli Hərəkat Partiyasının sədri Mixail

Saakaşvili ilə görüşüb. “Azadlıq” qəzeti, 3 dekabr 2002

1. ATƏT nümayəndələri üç müxalifət lideriylə görüşdü. AMİP sədri, AXCP sədri, Müsavat sədri. “Azadlıq” qəzeti, 18 dekabr 2002
2. Azad Seçki Forumu. Müxalifət Seçki Məcəlləsinə münasibətini müəyyənləşdirəcək. Etibar Hüsənli: “Razılaşdırma komissiyasının yaradılması bizim üçün əsas prioritet məsələdir. Bu olmadan dialoqun da heç bir nəticəsi ola bilməz”. “Azadlıq” qəzeti, 26 dekabr 2002
3. Qoç ilinin lideri. O, Azərbaycanın prezidenti olmaq iddiasındadır. Etibar bəy yeganə siyasi liderdir ki, 2003-cü il onun ilidlr. Gələn il qoç üstündə təhvil olacaq. Etibar bəy də qoç ilində anadan olub. E.Hüsənli: “Qoç ilində ictimai-siyasi fəaliyyətimdə əlamətdar sayılacaq hadisə on iki il bundan əvvəl 1991-ci ildə olub. Həmin ildə isə Azərbaycan müstəqillik qazanıb. Bu tarixi “ilim” olduğuna görə yox, həyatımın məqsədi gerçəkləşdiyi üçün əlamətdar sayıram”. “Azadlıq” qəzeti, 31 dekabr 2002
4. Etibar Hüsənli MDİ nümayəndəsi ilə görüşdü. Dünən AMİP sədri ABŞ Milli Demokratiya İnstitutunun baş siyasi treninqi Myuşa Severi qəbul edib. “Azadlıq” qəzeti, 8 yanvar 2003
5. Siyasi müxalifət Ədliyyə Nazirliyinin qərarını pisləyir. MKM bununla bağlı xüsusi bəyanat yayıb. AXCP-nin qeydiyyatı ilə bağlı Ədliyyə Nazirliyinin qərarına münasibət bildirmək üçün dünən AMİP qərargahında Müxalifətin Koordinasiya Mərkəzinin fövqəladə iclası keçirildi. “Azadlıq” qəzeti, 16 yanvar 2003
6. Etibar Məmmədov səfirlərlə görüşdü. Avropa Birliyinə daxil olan Böyük Britaniya, Almaniya, Fransa, İtaliya, Yunanıstan səfirləri və Hollandiya səfirliyinin müşaviri dünən AMİP sədri Etibar Məmmədovla görüşüb. “Azadlıq” qəzeti, 18 yanvar 2003
7. Etibar Məmmədov Avstraliyaya gedəcək. BDİ-nin növbəti iclasında iştirak etmək üçün. “Azadlıq” qəzeti, 23 yanvar 2003
8. Müxalifətə yeni təklif. Bu dəfə Avropa Birliyindən. E. Məmmədov: “AB ölkələri Seçki Məcəlləsi ilə bağlı yeni təkliflə çıxış edir. AB ölkələri Seçki Məcəlləsi ətrafında danışıqların son parlament seçkisində bir faizdən artıq səs toplamış məlum səkkiz partiya arasında birbaşa aparılmasını, Prezident Aparatı, Milli Məclis, ATƏT və Avropa Şurası Venetsiya komissiyası ekspertlərinin isə müşahidəçi kimi iştirakını təklif edirlər. “Azadlıq” qəzeti, 25 yanvar 2003
9. Əliyev məcburiyyət qarşısında qalaraq çıxardığı qərarı ləğv etdi. AXCP-nin qeydiyyatının ləğvi ilə bağlı Ədliyyə Nazirliyinin yanvarın 13-də verdiyi qərar 9 gündən sonra Prezidentin sərəncamı ilə ləğv edildi. AMİP sədri Etibar Hüsənli: “Prezident məcburiyyət qarşısında qalaraq, çıxardığı qərarı ləğv etdi”. “Azadlıq” qəzeti, 25 yanvar 2003
10. AMİP-in təşəbbüsü GAMOH-da müsbət qarşılanıb. Etibar Məmmədov: “BDİ-də Cənubi Azərbaycanla bağlı qəbul edilmiş sənəd ilk addımdır”. Xəbər verdiyimiz kimi, AMİP sədri Etibar Məmmədov bu yaxınlarda BDİnin icraçı toplantısında iştirak edib. Həmin toplantıda fevralın 5-də AMİP sədrinin təşəbbüsü ilə Güney Azərbaycan türklərinin problemləri və öz hüquqları uğrunda apardıqları mübarizə ilə bağlı sənəd müzakirə edilərək, yekdilliklə qəbul olunub. “Azadlıq” qəzeti, 25 yanvar 2003
11. Etibar Hüsənli ABŞ səfiri ilə görüşdü. Dünən AMİP sədri Etibar Hüsənli partiyanın qərargahında ABŞ-nin Azərbaycandakı fövqəladə və səlahiyyətli nümayəndəsi Ross Uilsonla görüşüb. “Azadlıq” qəzeti, 22 fevral 2003 176. Etibar Məmmədov xarici qonaqlarla görüşüb. Dünən AMİP sədri Etibar Hüsənli partiyanın qərargahında Avropa Şurasının Azərbaycanda daimi nümayəndəsi xanım İnkori Aamyo-Lvovu qəbul edib. Həmin gün AMİP sədri ABŞ Milli Demokratiya İnstitutunun baş siyasi treninqi Myuşa Severlə görüşüb. “Azadlıq” qəzeti, 5 mart 2003
12. MKM fövqəladə toplantı keçirdi. Dünən AMİP qərargahında fövqəladə toplantı keçirilib. Quruma daxil olan partiya liderlərinin hamısı toplantıda iştirak edib. Yığıncağın əsas mövzusu olaraq Seçki Məcəlləsi layihəsi ilə bağlı iqtidar və müxalifətdən olan ekspertlər kimi Şahin Əliyevlə Fuad Ağayev arasında keçirilən görüşlər müzakirə olunub. MKM F.Ağayevə qurumun təmsilçisi kimi Ş.Əliyevlə dialoqu davam etdirmək səlahiyyəti verib. Əsas məsələ seçki komissiyalarının formalaşdırılması prinsipi ilə bağlı hakimiyyətin konstruktiv dialoqa nə dərəcədə hazır olduğunu yoxlamaqdır. AMİP sədri: beynəlxalq ekspertlər məhz bu müddət üzrə konkret təkliflə çıxış edə bilmədiklərini və komissiyaların iqtidarla müxalifət arasında konsensusa gəlməklə formalaşmalı olduğunu deyiblər. “Azadlıq” qəzeti, 8 mart 2003
13. Cəmiyyətə hörmətsizlik. MKM 5 mart seçkisinin nəticələrinin saxtalaşdırılmasını belə qiymətləndirib. Müxalifəti Koordinasiya Mərkəzi martın 5-də üç dairə üzrə Milli Məclisə boş qalan yerlərə keçirilən seçkinin nəticələri barədə mövqeyini açıqlayıb.
14. MKM meriyaya müraciət etdi. Martın 16-da 20 Yanvar stansiyasından Qələbə meydanına qədər yürüş-mitinq keçirmək barədə müraciət olunub. Razılığa əsasən, indiyə qədər olduğu kimi partiyalar mart aksiyasına kolonnalar şəklində qatılacaq və ilk sırada AMİP gedəcək. “Azadlıq” qəzeti, 8 mart 2003
15. “Qələbə”yə sığmayan müxalifət Qələbəyə məhkumdur. Etibar Məmmədov: “Bu iqtidarı istefaya göndərmək üçün hər biriniz qəhrəmana, sərkərdəyə çevrilməlisiniz”. “Azadlıq” qəzeti, 8 mart 2003
16. Etibar Məmmədov: “Müttəfiqlərimizlə aramızda problem yoxdur”. Bəzi dairələrin hansısa öhdəliklər barədə dediklərinə əhəmiyyət vermək lazım deyil. “Azadlıq” qəzeti, 29 mart 2003
17. Etibar Hüsənli MDİ təmsilçisini qəbul edib. Dünən AMİP sədri ABŞ Milli Demokratiya İnstitutunun Azərbaycan üzrə yeni proqram əməkdaşı xanım Edrin Stonu qəbul edib. “Azadlıq” qəzeti, 5-7 aprel 2003
18. “İqtidar güzəştlərə məcbur olacaq” – Mitinqə hazırlaşan liderlər buna inanır. Məlum olduğu kimi, aprelin 13-də müxalifətin Seçki Məcəlləsinin demokratikləşməsi tələbilə yürüş-mitinq keçiriləcək. AMİP sədri Etibar Məmmədov: “Bu, görüntü deyil, həqiqətən belə olacaq. 13 aprel yürüş-mitinqi həm mütəşəkkillik, həm də vətəndaşların siyasi fəallığı baxımından hadisələrin daha da yüksələn xətlə inkişaf etməsinin növbəti qətiyyət və əzmkarlıq nümunəsinə çevriləcək". “Azadlıq” qəzeti, 12 aprel 2003
19. “Diktatoru yolasalma növbəsi Azərbaycanındır!” Etibar Məmmədov: “Repressiya rejimləri öz xalqlarına qarşı amansız olurlar. Amma ona qarşı sərt və kütləvi müqavimət görəndə tezliklə səhnədən silinirlər. Bu hakimiyyət də belə tale yaşayacaq. Hakimiyyət artıq geri çəkilməyə hazırlaşır. Ancaq sizin qəhrəmanlığınız nəticəsində onlar buna söz veriblər və bunu yaxın günlərdə elan edəcəklər. Bu, xalqımızın irtica rejimi üzərində birinci qələbəsidir və qələbələrin davamı üçün belə aksiyalar daha kütləvi olmalı, səsinizi daha gur ucaltmalısınız”.

“Azadlıq” qəzeti, 15 aprel 2003

1. “Siyasi qüvvələr gözlənilən dəyişikliklərə hazırlaşır” Etibar Məmmədovun sözlərinə görə, iqtidar ideoloqları bu gün hansı təklifləri qəbul edəcəklərini araşdırırlar. “Azadlıq” qəzeti, 17 aprel 2003
2. “Bizim sizə təqdim etdiyimiz yol Allah qarşısında təmiz yoldur”. AMİP sədri, prezidentliyə namizəd Etibar Məmmədovun 11 oktyabr Qələbə mitinqində çıxışı. “Azadlıq” qəzeti, 18 aprel 2003
3. “Vahid namizədi razılaşma ilə müəyyən etmək olar”. Etibar Məmmədovun sözlərinə görə, seçki saxtalaşdırılsa, radikal müxalifətçilər məntəqələrə hücumdan çəkinməyəcəklər. “Azadlıq” qəzeti, 18 aprel 2003
4. AMİP sədri İsveç diplomatı ilə görüşdü. Aprelin 29-da AMİP sədri Etibar Məmmədov partiyanın qərargahında İsveçin Xarici İşlər Nazirliyinin Mərkəzi və Şərqi Avropa departamentinin müşaviri Torqni Xinnemi qəbul edib. “Azadlıq” qəzeti, 30 aprel 2003
5. “Seçki məcəlləsi mayda qəbul ediləcək” – Etibar Hüsənli iqtidarın beynəlxalq təşkilatların tövsiyələrini nəzərə alacağını deyir. “Azadlıq” qəzeti, 2 may 2003
6. Müxalifətin qələbə mitinqi. AMİP sədri Etibar Məmmədov: “Bu hakimiyyətin sonu çatıb. O ən geci oktyabrda siyasi səhnədən silinəcək. Bu günədək bu iqtidarın mövcudluğunda maraqlı olan beynəlxalq aləm artıq öz qərarını verib və bunların ən zəif yerindən yapışıb. Hakimiyyətin başında duranların bütün xarici hesabları dondurulub və bunlar hər şeydən çox sevdikləri pullarından məhrum olmaq təhlükəsi ilə üzləşiblər. Ona görə də çürüyüb yıxılmaqda olan bu rejimə yardımçı olanlara deyirəm ki, bu ağacın altında dayanmasınlar”, “Azadlıq” qəzeti, 20 may 2003
7. Liderlər ABŞ-yə dəvət olundu. ABŞ Milli Demokratiya İnstitutu Əli Kərimli, İsa Qəmbər və Etibar Məmmədovu eyni vaxtda Vaşinqtona dəvət edir. “Azadlıq” qəzeti, 6 iyun 2003
8. Etibar Məmmədov: “Hakimiyyət ədalətli seçki şəraiti yaratmayacaq... Onu qazanmaq, şəraiti xeyrimizə dəyişmək və qələbə çalmaq bizim vəzifəmizdir”. “Azadlıq” qəzeti, 6 iyun 2003
9. “Qələbə bizim olacaq” – AMİP sədri qurultaylarında əminliyini ifadə etdi. “Azadlıq” qəzeti, 10 iyun 2003
10. “Dördlər” görüşdü. Əsas müzakirə mövzusu liderlərin ABŞ səfəri oldu. “Azadlıq” qəzeti, 10 iyun 2003
11. Beynəlxalq Demokrat İttifaqı seçkinin təşkilindən narahatdır. Bu haqda bəyanat qurumun Yunanıstanda keçirilən icraçı toplantısında qəbul olunub. Etibar Məmmədov BDİ-nin İcraçı Toplantısında iştirak etmək üçün iyunun 17-dən 19-dək Yunanıstanda səfərdə olub. “Azadlıq” qəzeti, 24 iyun 2003
12. İlham Əliyev 1994-cü ildə Türkiyə vətəndaşlığını qəbul edib. AMİP sədri MSK-nı bu faktı araşdırmamaqda ittiham edib. “Azadlıq” qəzeti, 10 iyul 2003
13. Çöhrəqanlı AMİP sədri ilə görüşüb. “Azadlıq” qəzeti, 10 iyul 2003
14. Etibar Məmmədov hakimiyyətin ağıllanacağını düşünür. “Azadlıq” qəzeti, 25 iyul 2003
15. MKM ümumrespublika aksiyasına qərar verdi. AMİP sədri Etibar Məmmədov: “MSK-ya rəsmi məktub göndərilməsi qərara alınıb. Məktubda göstərilir ki, prezidentliyə namizədliyi qeydə alınan İ.Əliyevin Baş nazir təyin edilməsi Seçki Məcəlləsinin 69.2 və 69.5 maddəsinə ziddir: Namizədliyi qeydə alınan İ.Əliyev ARDNŞ-nin birinci vitse-prezidenti kimi xidməti vəzifəsindən azad olunmaq əvəzinə, daha çox səlahiyyəti olan baş nazir kimi ciddi dövlət postuna təyin olunub. Bu isə qeydə alınmış namizədlərin bərabərliyi prinsipinin kobud şəkildə pozulmasıdır. “Azadlıq” qəzeti, 6 avqust 2003
16. Polis AMİP sədrinin seçki qərargahının binasını sökdürüb. Milli İstiqlal Partiyasının sədri Etibar Məmmədovun 28 saylı Sabunçu II seşki qərargahına avqustun 4-də polis basqını olub. 7 polis nəfəri AMİP Maştağa qəsəbə özəyinin sədri Manaf Manafovun evinə gələrək, onun qərargah üçün təmir etdirdiyi kiçik tikilinin qanunsuz olduğu üçün sökülməsini tələb ediblər və divarları söküblər. “Azadlıq” qəzeti, 6 avqust 2003
17. Redaktorlar Etibar Məmmədovla görüşdülər. “Azadlıq” qəzeti, 21 avqust 2003
18. Əli Kərimli və Etibar Məmmədovun çıxışları

YAP-çıları təşvişə salıb. “Azadlıq” qəzeti, 3 sentyabr 2003

1. Sən saydığını say. Etibar Məmmədov: “İlk tənqiddən özlərini itirdilər”. “Azadlıq” qəzeti, 3 sentyabr 2003
2. Sumqayıtda AMİP-in seçki qərargahına basqın edilib. Polis Qarabağ əlili Azər Rəşidova ciddi bədən xəsarəti yetirib. “Azadlıq” qəzeti, 5 sentyabr 2003
3. Demokratik sabitlik ittifaqı ABŞ administrasiyasına müraciət etdi. Sənəddə Heydər Əliyevin durumu ilə bağlı Ağ Evdən mövqe bildirilməsi istənilir. Dünən AMİP qərargahında Demokratik Sabitlik İttifaqına daxil olan partiyaların növbəti toplantısı keçirilib. “Azadlıq” qəzeti,

5 sentyabr 2003

1. Fəraridən ali baş komandan olar? “Azadlıq” qəzeti, 13 sentyabr 2003
2. Etibar Məmmədovun seçicilərlə görüşünə mane olmaq istəyirlər. Məsələylə bağlı xəbərdarlıq edilən MSK sədri işə qarışıb (sentyabrın 14-də Yevlax seçiciləri ilə görüşə maneçilik yaradılır). “Azadlıq” qəzeti, 13 sentyabr 2003
3. “Xalqa borclu olan prezident olacağam”. Etibar Məmmədov ilk görüşünü Yevlaxda başladı. “Azadlıq” qəzeti, 16 sentyabr 2003
4. Tarixi qərar. AXCP–AMİP koalisiyası: qələbə naminə güzəşt edildi. Sentyabrın 14-də AXCP Ali Məclisi mühüm qərar qəbul etdi. Bu qərarın ən əsas bəndi isə AXCP ilə AMİP arasında koalisiya sazişi layihəsinin imzalanmasına razılıq verilməsidir. Sazişə görə, AXCP ilə AMİP prezident seçkilərində vahid namizədlə iştirak edəcək və vahid namizəd AMİP sədri Etibar Məmmədov olacaq. “Azadlıq” qəzeti, 16 sentyabr 2003
5. AŞPA müşahidəçiləri AMİP və Müsavat lideriylə görüşüb. “Azadlıq” qəzeti, 16 sentyabr 2003
6. “Bizim blokumuz qələbə blokudur” – Etibar Məmmədov hesab edir ki, AMİP–AXCP bloku seçkidə mütləq qələbə çalacaq. “Azadlıq” qəzeti, 17 sentyabr 2003
7. Etibar Məmmədov Piter Aykerlə görüşüb. Dünən AMİP sədri, prezidentliyə namizəd Etibar Məmmədov ATƏT-in prezident seçkisindəki müşahidə missiyasının rəhbəri Piter Aykerlə görüşüb. “Azadlıq” qəzeti, 18 sentyabr 2003
8. Nəhənglərin koalisiyası yarandı. Bu, müstəqilliyimiz tarixində ilk belə hadisədir. Dünən AXCP ilə AMİP arasında koalisiya haqqında saziş imzalandı. Etibar Məmmədov: “Bu saziş ümummilli əhəmiyyətə malikdir”. “Azadlıq” qəzeti, 18 sentyabr 2003
9. AXCP–AMİP koalisiyası yalnız indiki rejimə qarşıdır. “Azadlıq” qəzeti, 20 sentyabr 2003
10. Cənub bölgəsi Etibar Məmmədovla Əli Kərimlini gözləyir.. “Azadlıq” qəzeti, 20 sentyabr 2003
11. “Bu hərəkat qələbə ilə bitəcək”. AMİP sədri, prezidentliyə namizəd Etibar Məmmədovun Masallıda seçicilərlə görüş mitinqində çıxışı. “Azadlıq” qəzeti, 23 sentyabr 2003
12. “Məqsədimiz bu şərəfli millətin firavanlığına nail olmaqdır”. AMİP sədri, prezidentliyə namizəd Etibar Məmmədovun Lənkəran seçicilərilə görüş mitinqində çıxışı: “Biz 15 oktyabrdan sonra xalqa xidmət edən, rifah gətirən hakimiyyət quracağıq”. “Azadlıq” qəzeti, 23 sentyabr 2003
13. Təxribatların başında şəxsən İlham Əliyev durur. Liderlər ölkədə baş verəcək istənilən qarşıdurmaya görə birbaşa İlham Əliyevin məsuliyyət daşıdığını bəyan etdilər. AMİP sədri, prezidentliyə namizəd Etibar Məmmədovun Lənkəran və Masallı seçicilərilə görüşlərinə hakimiyyət dairələri tərəfindən güclü basqılar edilib.

“Azadlıq” qəzeti, 23 sentyabr 2003

1. Mitinq günü dəqiqləşdi. AXCP–AMİP koalisiyası sentyabrın 28-də Bakıda izdihamlı mitinq keçirəcək.

“Azadlıq” qəzeti, 23 sentyabr 2003

1. Lənkəranda və Masallıda AXCP–AMİP bloku cənub bölgəsini fəth etdi. “Azadlıq” qəzeti, 23 sentyabr

2003

1. Əziz Azərbaycan vətəndaşları! Azərbaycan Respublikası prezidentliyə namizəd Etibar Məmmədov və Əli Kərimlinin Masallı və Lənkəran şəhərlərində seçicilərlə keçirdikləri görüşlər bu gün saat 22-00-da ANS telekanalında göstəriləcək. Seçki kampaniyasının əsas şüarı “Azərbaycan üçün... ETİBAR”. “Azadlıq” qəzeti, 24 sentyabr 2003
2. “Əli Kərimli və Etibar Məmmədov bloku iqtidarı vahiməyə salıb”. “Azadlıq” qəzeti, 24 sentyabr 2003
3. Bakı kəndləri AXCP–AMİP birliyinə dəstək verir.. “Azadlıq” qəzeti, 26 sentyabr 2003
4. AXCP, AMİP və ADP birgə müşavirə keçirdi. 28 sentyabrda Azərbaycanda analoqu olmayan aksiya keçiriləcək. “Azadlıq” qəzeti, 26 sentyabr 2003
5. AMİP–AXCP koalisiyası Azərbaycan xalqını qələbəyə qovuşduracaq. AMİP sədri, prezidentliyə namizəd Etibar Məmmədovun 28 sentyabr mitinqində çıxışı. “Azadlıq” qəzeti, 30 sentyabr 2003
6. Etibar Məmmədov jurnalistlərə ziyafət verdi. “Azadlıq” qəzeti, 1 oktyabr 2003
7. “Etibar Məmmədov seçki kampaniyasına liderlik edir”. Bu məlumatı Ukraynanın nüfuzlu “İnter” telekanalı yayıb. “Azadlıq” qəzeti, 2 oktyabr 2003
8. Saatlı dünən səhərdən mühasirədə olub. AMİP– AXCP koalisiyasından prezidentliyə namizədlər Etibar Məmmədov və Əli Kərimlinin İmişli və Saatlı seçiciləri ilə dünənki görüşləri ilə əlaqədar Saatlı rayonu ərazisi hər iki tərəfdən mühasirəyə alınıb. “Azadlıq” qəzeti, 3 oktyabr 2003
9. “Geriyə yol yoxdur. Yolumuz ancaq irəli, qələbəyədir”. AMİP sədri, prezidentliyə namizəd Etibar Məmmədovun İmişli seçiciləri qarşısında çıxışı. “Azadlıq” qəzeti, 3 oktyabr 2003
10. Cəlal Əliyev Gülhüseyn Əhmədovu danlayıb. Əli Kərimli və Etibar Məmmədovun mitinqinin qarşısını ala bilmədiyi üçün. “Azadlıq” qəzeti, 4 oktyabr 2003
11. Saatlıda jurnalistlər də zorakılığa məruz qalıb. “Millət” qəzetinin baş redaktoru və əməkdaşı xəsarət alıb. “Azadlıq” qəzeti, 4 oktyabr 2003
12. AMİP sədri, prezidentliyə namizəd Etibar Məmmədovun oktyabrın 3-də dövlət televiziyası ilə çıxışının mətni. “Azadlıq” qəzeti, 4 oktyabr 2003
13. “Bütün mühüm siyasi hadisələrin başında Gəncə durub” – Oktyabrın 4-də AMİP–AXCP koalisiyasının prezidentliyə vahid namizədi Etibar Məmmədovun Gəncədə seçicilərlə görüş-mitinqi olub. “Azadlıq” qəzeti, 7 oktyabr 2003
14. Bu dəfə 1998-ci ildəki kimi olmayacaq. Etibar Məmmədov xalqın verdiyi səslərin arxasınca gedəcəklərini bəyan etdi. “Azadlıq” qəzeti, 7 oktyabr 2003
15. “15 oktyabr bu rejimin cəza günü olmalıdır”. Qələbə koalisiyası Şəkidə daha bir qələbəyə imza atdı.

“Azadlıq” qəzeti, 7 oktyabr 2003

1. “Göyçay seçiciləri Etibar Məmmədovu prezident, Əli Kərimlini baş nazir kimi qarşıladı”. “Azadlıq” qəzeti, 8 oktyabr 2003
2. “Azərbaycanı qələbəyə aparacağıq” – AMİP sədri, prezidentliyə namizəd Etibar Məmmədovun Göyçay seçiciləri qarşısında çıxışı. “Azadlıq” qəzeti, 8 oktyabr 2003
3. Etibar Məmmədov Klaus Qrevlixlə görüşdü. Dünən AMİP sədri, prezidentliyə namizəd Etibar Məmmədov Almaniyanın Azərbaycandakı Fövqəladə və səlahiyyətli səfiri Klaus Qrevlixlə görüşüb. “Azadlıq” qəzeti, 9 oktyabr 2003
4. Azərbaycanda sabitliyi Etibar Məmmədov qoruyacaq. İctimai rəy sorğusunda iştirak edən respondentlər AXCP–AMİP koalisiyasına etibar edir. “Bilik dünyası” Azərbaycan Müstəqil İnformasiya Şirkəti ölkə vətəndaşları arasında 20 sentyabrdan 4 oktyabradək “Prezidentliyə ən şanslı namizəd kimi görürsünüz?” mövzusunda araşdırma aparıb. Sorğuda 1500 respondent iştirak edib. Sorğu Bakı, Gəncə, Sumqayıt, Şəki, Şamaxı, Salyan, Əli Bayramlı, Zaqatala, Qazax, Tovuz, Ağstafa, Qax, Oğuz, Qəbələ, Lənkəran, Astara, Masallı və Yardımlı sakinləri arasında aparılıb. Anonim keçirilən səslərin çoxluğuna görə, AMİP–AXCP koalisiyasının namizədi qalib olub. E.Məmmədov respondentlərin 18,2 faizinin səsini qazanıb. İ.Qəmbər ikinci (17,7%), İ.Əliyev üçüncü (17,4%).

“Azadlıq” qəzeti, 11oktyabr 2003

1. “AMİP sədri prezident seçildikdən sonra konstitusiya islahatı keçirəcək” – Mətbuat Konfransında Fuad Ağayev jurnalistlərin sualına cavab olaraq bildirdi: “oktyabrın 8-9-da üç müxalifət lideri Etibar Məmmədov, Əli Kərimli və İsa Qəmbər arasında görüşdə ilkin anlaşma olub. Q.Əlibəyli və F.Ağayev sazişin prinsiplərini hazırlamalı idi. Bu prinsiplər aşağıdakılardan ibarət idi: yaxın dövr üçün Koalisiya Şurası yaradılır; Şuraya Əli Kərimli, Etibar Məmmədov və İsa Qəmbər daxil olur; qurumun sədri Etibar Məmmədov seçilir. Başqa liderlərin də bu Şurada təmsilçiliyi məqsədəuyğun sayılır. Koalisiyanın vahid namizədi kimi İsa Qəmbər çıxış edir. Seçkidə qələbə çaldıqdan sonra isə koalisiyalı hakimiyyət formalaşır ki, prezident İsa Qəmbər olduğu təqdirdə, baş nazir Etibar Məmmədov olur. Bu koalisiyadakı nazirlərin, dövlət komitə sədrlərinin, mərkəzi hakimiyyət orqanlarının təyinatı konsensus yolu ilə Koalisiya Şurasında müəyyənləşir. Yalnız bundan sonra baş nazir müvafiq təqdimatla prezidentə müraciət edir və öz fərmanlarını verir. Prezident seçkisindən 6 ay sonra yeni konstitusiya layihəsi referenduma çıxarılır. Həmin layihədə fövqəlsəlahiyyətləri olan prezidentli respublikadan parlamentli respublikaya keçid nəzərdə tutulur. Burada Türkiyə modeli əsas götürülür. Konstitusiya islahatından 6 ay sonra parlament seçkiləri keçirilir”. İsa Qəmbər layihəni hazırlayanlara bildirib ki, sənəd hazır olandan sonra ona göndərilsin. İsa bəy dedi ki, layihəni öz partiyasında müzakirə edib onların dəstəyini almağa çalışacaq. Lakin sonradan bəlli oldu ki, liderlərin görüşündən sonra İsa Qəmbərin Rəsul Quliyevlə söhbəti olub və anlaşma əldə ediblər. F.Ağayev bildirdi ki, E. Məmmədov AXCP ilə birlikdə seçki kampaniyasını axıracan aparacaq və prezident seçildikdən sonra AMİP lideri nəzərdə tutulan konstitusiya islahatlarını həyata keçirəcək. “Azadlıq” qəzeti, 11oktyabr 2003
2. Qələbə bizimlədir. AMİP sədri, prezidentliyə namizəd Etibar Məmmədovun oktyabrın 10-da AZ TV ilə çıxışı. “Azadlıq” qəzeti, 11 oktyabr 2003
3. “Bu formada qalib gəlmək mümkün görünmür”. ADP Siyasi Şurasının üzvü Qurban Məmmədovun fikrincə, ADP–Müsavat sazişi müxalifətin daha böyük birliyinin qarşısını aldı. “Etibar Məmmədov millət və dövlət naminə müəyyən güzəştlərə, Əli Kərimli isə, ümumiyyətlə, istənilən imtina *etməyə hazır olduğunu* bildirib”. “Azadlıq” qəzeti, 11 oktyabr 2003
4. Haqqın gücü. Dünən AXCP–AMİP koalisiyası “Qələbə” bloku olduğunu təsdiqlədi. “Azadlıq” qəzeti, 12 oktyabr 2003
5. Qələbə Bakını titrətdi. Azərbaycan müstəqillik qazandıqdan sonra belə izdiham görməyib. AXCP–AMİP koalisiyasına dəstək verən Azərbaycan vətəndaşları dünən Qələbə meydanına sığmadı. “Azadlıq” qəzeti, 12-

13 oktyabr 2003

1. Sumqayıtda qələbə. Bu şəhər son on ildə belə izdihamlı mitinq görməmişdi. AXCP–AMİP koalisiyası dünənki aksiya ilə ikinci möhtəşəm tədbirini keçirdi. “Azadlıq” qəzeti, 13 oktyabr 2003
2. “Qələbəmizlə xalqımıza qürur verək” – Qələbə blokunun 12 oktyabr Sumqayıt mitinqində prezidentliyə namizəd Etibar Məmmədovun çıxışı. “Azadlıq” qəzeti, 13 oktyabr 2003
3. Qubalılar da qələbəni seçdi. Oktyabrın 12-də AXCP–AMİP koalisiyası Qubada möhtəşəm mitinq keçirdi. “Azadlıq” qəzeti, 13 oktyabr 2003
4. “Qələbə” koalisiyası seçkidə qalib gələcək. AXCP– AMİP koalisiyası sözün əsl mənasında hakimiyyətə real alternativdir. “Azadlıq” qəzeti, 13 oktyabr 2003
5. “Qələbə” blokunun qələbəsi şəksizdir. “Azadlıq” qəzeti, 13 oktyabr 2003
6. Qələbənin qələbə əzmi ANS-də. AXCP–AMİP blokunun oktyabrın 11-də Bakının “Qələbə” meydanında, 12-də Sumqayıtda keçirdiyi möhtəşəm mitinqlər oktyabrın 13-də saat 22-40 da ANS kanalında nümayiş etdiriləcək. “Azadlıq” qəzeti, 13 oktyabr 2003
7. “Xalqın qələbəsi “qələbə” blokunun qalib gəlməsindən keçir. Etibar Məmmədov: Seçki saxtalaşdırılsa, tərəfdarlarımızı hara lazımdırsa, ora çağıracağıq”. Seçki kampaniyasının başa çatması münasibətilə “Qələbə” koalisiyasının prezidentliyə vahid namizədi Etibar Məmmədov mətbuat konfransı keçirdi. “Azadlıq” qəzeti, 14 oktyabr 2000
8. Mafiya demokratiyanı boğdu. Seçki tam və hərtərəfli saxtalaşdırıldı. “Azadlıq” qəzeti, 16 oktyabr 2003
9. Paytaxtda qanlı toqquşma. “Azadlıq” qəzeti, 16 oktyabr 2003
10. Seçkilər total saxtakarlıq şəraitində keçib. “Azadlıq” qəzeti, 16 oktyabr 2003
11. Seçkilər beynəlxalq mətbuatda. “Daily Telegraph” “Azərbaycan pleyboyu hakimiyyəti ələ keçirməyə çalışır”, alman qəzeti “Trageszeitung”: “ABŞ Azərbaycanda demokratiyaya tüpürdü”, “Nyu-York Tayms”: “Azərbaycanda siyasi sülalə”. “Azadlıq” qəzeti, 16 oktyabr 2003
12. “Bu gün dialoq Azərbaycana hava, su kimi lazımdır” – Etibar Məmmədov hakimiyyətdə olan və olmayan bütün siyasi qüvvələri hadisələrə soyuqqanlı yanaşmağa çağırır. O, Partiyanın MSK-dakı səlahiyyətli nümayəndəsinin 1147 məntəqə üzrə şikayət verdiyini və bunun əsasında yoxlama tələb edildiyini bildirdi. “Azadlıq” qəzeti,

13 oktyabr 2003

1. AMİP saxta seçkilərin nəticələrini tanımır. “Azadlıq” qəzeti, 17 oktyabr 2003
2. Etibar Məmmədov nə üçün Türkiyəyə gedib? Bu səfər qeyri-rəsmi xarakter daşıyır. “Azadlıq” qəzeti, 4 noyabr 2003
3. AMİP-in gələcək siyasi xətti sabah bilinəcək. “Azadlıq” qəzeti, 8 noyabr 2003
4. Etibar Məmmədov AMİP sədrliyində qalası oldu. AMİP hakimiyyətlə dialoqa gedə bilər. MŞ qərarına görə, prezident seçkiləri barədə partiyanın bəyanatı qüvvədə qalır. AMİP seçkiləri saxtalaşdırılmış hesab edir və nəticələrini tanımır. Eyni zamanda, AMİP hər hansı məsələnin müzakirəsilə bağlı danışıqlar stolu arxasında əyləşməyə hazır olduğunu da bildirir. AMİP həmçinin hesab edir ki, dialoq üçün ilk addımı iqtidar atmalıdır. Bu addım isə 15-16 oktyabr hadisələri zamanı həbs edilənlərlə bağlı amnistiya ola bilər. “Azadlıq” qəzeti, 11 noyabr 2003 261. Bahəddin Həziyev. Günahkar axtarışı. Oktyabr danışıqları: İqbal Ağazadənin bilmədikləri və ya bilib demədikləri. Paralel danışıqlar və gecə sazişi. İsa bəy paralel olaraq bir-birini inkar edən iki istiqamətdə danışıqlar aparıb və Sərdar Cəlaloğlu ilə daha sərfəli şərtlərlə saziş haqda telefonla danışdığını üzbəüz oturduğu liderlərdən gizlədib. “Azadlıq” qəzeti, 18 dekabr 2003

## “Azadlıq” qəzeti, 2004-2005

1. “Bu, Gürcüstan demokratlarının qələbəsidir. Azərbaycan siyasətçiləri qonşu ölkədəki seçkilərin Cənubi Qafqazda ***demokratikləşmə prosesinə stimul verəcəyini düşünürlər. Milli İstiqlal Partiyasının sədri Etibar Məmmədov*:** “*Qərb dövlətləri Azərbaycanda indiki rejimi əvvəldən başlayaraq müdafiə edib. Bu ölkələrin Azərbaycanda* demokratik seçkilərin keçirilməsi ilə bağlı dedikləri ancaq deklorativ xarakter daşıyıb. *Gürcüstanda isə seçkilərin demokratik keçirilməsi məqsədilə böyük proqram həyata keçirilib”.* “Azadlıq” qəzeti, 7 yanvar 2004
2. Zorakılıq, zorakılıq, zorakılıq... ABŞ Dövlət Departamentinin hesabatından da görünür ki, Azərbaycan hakimiyyətinin siyasəti bu üç “prinsip”ə söykənir. “Azadlıq” qəzeti, 28 fevral 2004
3. “ABŞ Azərbaycana ciddi xəbərdarlıq edib”. Etibar Məmmədov: “Bütün sahələrdə problemlərin əvvəlki sə-

viyyədə qaldığı göstərilir və seçki ilə də bağlı irəliyə doğru heç bir addım atılmadığı diqqətə çatdırılır. Seçkinin nəticələri də, əvvəlki seçkilərə verilən qiymət kimi çox ciddi şübhə altına alınır. Dövlət Departament fəaliyyətinə də qiymət verməlidir. Rejimlərin indiyə qədər mövcud olmasında özünün də məsuliyyətini axtarmalıdır. Mən o mənada demirəm ki, onlar gəlib bizim əvəzimizə hansısa işləri görməlidirlər. Amma niyə onlar ayrı-ayrı dövrlərdə bu rejimi müdafiə xarakterli hərəkətlər ediblər və yanlış ümidlər izhar ediblər? Bu baxımdan hesabatın müsbət tərəfləri olsa da, sual doğuran tərəfləri də az deyil”. “Azadlıq” qəzeti, 28 fevral 2004

1. AMİP səyyar fəaliyyət göstərəcək. Partiya qərargah tələbi ilə piketlər keçirməyi planlaşdırır. Dünən AMİP sədri Etibar Məmmədov mətbuat konfransı keçirib. Etibar Məmmədov rəhbərlik etdiyi partiyanın hakimiyyətin ciddi təzyiqləri ilə üzləşdiyini qeyd edərək, indiyə qədər AMİP-in normal fəaliyyət göstərməsi üçün mənzil-qərargahla təmin olunmadığını söyləyib. “Azadlıq” qəzeti, 10 aprel 2004
2. AMİP qərargah alanadək mübarizəsini davam etdirəcək. Bunu partiyanın sədri Etibar Məmmədov bəyan edib. Onun sözlərinə görə, 2001-ci ilin yayında iqtidar qanunsuz olaraq “dövlət ehtiyacları” adı altında partiyanın “Azadlıq” prospekti 179-da yerləşən mərkəzi qərargahının icarə müqaviləsini uzatmaqdan imtina edib. “Qanuna əsasən, dövlət ehtiyacları yarananda alınan əmlakın əvəzində sahəsinə və keyfiyyətinə uyğun münasib yer verilməlidir. Ancaq bu günədək müxtəlif bəhanələrlə həmin əvəz təklif olunmayıb. Halbuki, AMİP Azadlıq prospekti 179-da yerləşən binada 9 il fəaliyyət göstərib, külli miqdarda vəsait xərcləyərək, müvafiq təmir və yenidənqurma işləri aparıb. Ona görə də partiya əvəz tələb etməkdə haqlıdır. Hökumət mövcud qanunvericiliyə görə də partiyanı mərkəzi qərargahla təmin etməlidir. Son iki ildə kommersiya şərtləri ilə şəxsi mənzilləri kirayələyərək, onlardan mərkəzi qərargah kimi istifadə olunub. Son qərargah isə Almaniya vətəndaşına məxsus idi. Onunla icarə müqaviləsinin vaxtı başa çatıb və növbəti il üçün mənzilini kirayə vermək istəmir. Hazırda AMİP müvəqqəti olaraq rayon təşkilatlarının birinin qərargahında yerləşir. “Azadlıq” qəzeti, 16 aprel 2004
3. Etibar Məmmədov AXC-ni niyə ittiham edir? “Azadlıq” qəzeti, 23 aprel 2004
4. Etibar Məmmədov və İsa Qəmbər Amerikaya getməyəcək. AMİP sədri viza almaq üçün əl izlərini “vermək istəmir”. “Azadlıq” qəzeti, 22 iyul 2004
5. AMİP sədri Ramiz Mehdiyevi ittiham etdi. Etibar Məmmədov: “O, Azərbaycanı regionlara bölməklə üzüzə qoyur. “Azadlıq” qəzeti, 31 avqust 2004
6. İlham Əliyev məsuliyyətsiz bəyanat verib. Etibar Məmmədov: “Normal ölkədə normal dövlət başçısı müxalifətin olmamasına sevinməməlidir. Ölkədə müxalifətin olmaması dövlət üçün zərərlidir. Normal müxalifət olmayan yerdə o, hakimiyyətin içində yaranır. Bu isə dövlət üçün çox təhlükəlidir”. “Azadlıq” qəzeti, 9 dekabr 2004
7. Etibar Məmmədov və İsa Qəmbər Amerikaya getməyəcək. AMİP sədri viza almaq üçün əl izlərini “vermək istəmir”. “Azadlıq” qəzeti, 22 iyul 2004
8. Etibar Məmmədov partiya sədrliyindən istefa verdi. “Azadlıq” qəzeti, 25-27 dekabr 2004
9. Etibar Məmmədov AMİP-daxili proseslərə münasibət bildirib. O, Ramiz Mehdiyevlə Əli İnsanovun AMİP-dəki hadisələrə təsir etmədiyini deyib. “Azadlıq” qəzeti, 16 fevral 2005
10. Olbrayt YS blokuyla görüşüb. Dünən Yeni Siyasət Bloku Koordinasiya Şurasının üzvləri – Əli Məsimov, Etibar Məmmədov və Eldar Namazov “Hyatt Regency” hotelində ABŞ-nin keçmiş dövlət katibi Madlen Olbraytla görüşüblər. Parlament seçkiləri öncəsi vəziyyət müzakirə olunub. “Azadlıq” qəzeti, 14 iyul 2005
11. Etibar Məmmədov BDİ-nin sədr müavini seçilib. AMİP lideri Etibar Məmmədov Beynəlxalq Demokrat İttifaqının (BDİ) toplantısında iştirak etmək üçün hazırda ABŞ-dədir. Toplantıda təşkilat məsələsi müzakirə edilərək, Etibar Məmmədov BDİ-nin sədr müavini seçilib. Avstraliyanın Baş naziri Con Hovard növbəti dövr üçün İttifaqın sədri vəzifəsində qalıb. BDİ-nin digər sədr müavinləri Yunanıstanın Baş naziri K.Karamanis və Norveçin xarici işlər naziri Y.Peterson təsdiqlənib. “Azadlıq” qəzeti, 20 iyul 2005
12. Buş seçkiləri hakimiyyətin son şansı adlandırıb. Etibar Məmmədov: “Corc Buş bildirdi ki, demokratiya istəyən bütün xalqlar ABŞ-nin dəstəyini alacaq”. Dünən Etibar Məmmədov Yeni Siyasət Seçki Blokunun qərargahında keçirdiyi mətbuat konfransında Beynəlxalq Demokrat İttifaqının (BDİ) iyulun 18-19-da Vaşinqtonda keçirilən Liderlər Toplantısı çərçivəsində görüşləri haqda açıqlamalar verib. O, Toplantıda iştirak etmək üçün hazırda ABŞ-dədir. Toplantıda təşkilat məsələsi müzakirə edilərək Etibar Məmmədov BDİ-nin sədr müavini seçilib. Avstraliyanın baş naziri Con Hovard növbəti dövr üçün İttifaqın sədri vəzifəsində qalıb. BDİ-nin digər sədr müavinləri Yunanıstanın baş naziri K.Karamanis və Norveçin xarici işlər naziri Y.Peterson təsdiqlənib. “Azadlıq” qəzeti,

26 iyul 2005

277. Etibar Məmmədov Abel Məhərrəmovdan şikayət edib. AMİP liderinin seçki qərargahı 16 saylı DSK-ya müraciət edərək, BDU rektorunun qanunu pozduğunu bildirib. “Azadlıq” qəzeti, 21 sentyabr 2005

## “Yeni Müsavat” qəzeti, 1992

1. “Millət öz taleyinə doğru gedir” – “Yeni Müsavat”. 25 aprel 1992-ci il
2. “Demokratiyamı, milli istiqlal mübarizəsimi” (Azərbaycan Milli İstiqlal Partiyasının (AMİP) I qurultayından bəzi qeydlər). “ Yeni Müsavat”, 9 iyul 1992-ci il
3. Etibar Məmmədov: “Mən türkçü, sonra azərbaycançıyam”. “Yeni Müsavat”, 10 sentyabr 1992-ci il
4. 17 noyabr – Milli Dirçəliş günü. Milli İstiqlal Partiyasının lideri Etibar Məmmədov: “Bugünkü milli azadlıq hərəkatımızın ildönümü hər il qeyd olunmalıdır. 4 il keçəndən sonra 88-ci ilə baxıb 10-20 il sonranı düşünməliyik. Bizim qazandığımız ən böyük nailiyyətimiz Azərbaycanın müstəqilliyi olub”. “Yeni Müsavat”, 19 noyabr 1992-ci il

## “Yeni Müsavat”, 1993

1. AMİP ideoloqlarına elə gəlir ki, müsavat məfkurəsini Müsavat partiyası “özünə götürüb” və AMİP-ə “heç nə qalmayıb”. “Yeni Müsavat”, 11 mart 1993-cü il
2. AMİP-in “Yeni konsepsiyası” haqqında. “Yeni Müsavat”, 18 mart 1993-cü il
3. Milli Məclisin iclasında Etibar Məmmədovun prezidentin hesabat verməsi ilə bağlı bəyanatı müzakirə olundu. Bildirildi ki, Konstitusiyada belə tələb yoxdur. Parlamentə yeni seçkilərin keçirilməsi ilə bağlı Prezidentin layihəsi qəbul olunmadı.. “Yeni Müsavat”, 1 aprel

1993-cü il

1. “Əgər siz hakimiyyətə gəlsəniz...”. “Yeni Müsavat”, 1 aprel 1993-cü il

## “Yeni Müsavat” qəzeti, 1996

1. Etibar Məmmədov baş nazir olacaqmı? “Yeni Müsavat”, 6 avqust 1996-cı il
2. Etibar Məmmədov: “Mənim heç bir iqtidarla yaxınlığım yoxdur. Mənim öz köynəyim var”. “Yeni Müsavat”, 29 noyabr 1996-cı il

## “Yeni Müsavat” qəzeti, 1998

1. Etibar Məmmədov YAP-dan üzr istəyəcəkmi?

“Yeni Müsavat”, 10 aprel 1998-ci il

1. AMİP AXCP-nin nəyinə aşiq olub? “Yeni Müsavat”, 14 aprel 1998-ci il
2. Ə.Elçibəy: “Belə getsə, əməkdaşlıq baş tutmayacaq”. AXCP sədri, deyəsən, öz təşkilatının AMİP-lə münasibətlərinin gələcəyinə inanmır. “Yeni Müsavat”, 15 aprel 1998-ci il
3. AMİP AXCP daxilində ikitirəlik yaratmaq istəyir.

V.Əyyub bu fikirdədir. “Yeni Müsavat”, 15 aprel 1998-ci il

1. Ə.Elçibəy: “AMİP-lə heç bir siyasi ittifaqdan söhbət gedə bilməz”. “Yeni Müsavat”, 22-23 aprel 1998-ci il
2. Etibar Məmmədovu “Yeni Müsavat” məhkəməyə verib? “Yeni Müsavat”, 26 aprel 1998-ci il
3. Yaxın günlərdə AXCP ilə AMİP arasında əməkdaşlıq protokolu imzalanacaq. Bunu E. Məmmədov deyib. “Yeni Müsavat”, 1 may1998-ci il
4. “M. Ələsgərova görə iqtidara münasibətimizi dəyişə bilmərik”. AMİP lideri E. Məmmədov belə deyir.

“Yeni Müsavat”, 19 may1998-ci il

1. AMİP-in AXCP ilə əməkdaşlığı baş tutmadı. “Yeni

Müsavat”, 6 may 1998-ci il

1. Etibar Məmmədov “beşlik” içərisində R.Quliyevi daha şanslı sayır. “Yeni Müsavat”, 19 iyun 1998-ci il
2. Etibar Məmmədovun tərcümeyi-halının “Lefortovo səhifəsi” hələ oxunmayıb. Bu sözləri ADP-nin baş katibi Sərdar Cəlaloğlu söyləyib. “Yeni Müsavat”, 23 iyun 1998-ci il
3. Etibar Məmmədov siyasi yengə rolunu oynayır. Bu sözləri ADP-nin baş katibi Sərdar Cəlaloğlu söylədi. “Yeni Müsavat”, 24 iyun 1998-ci il
4. Etibar Hüsənlini Amerikaya kim göndərir? – “Yeni

Müsavat”, 26 iyun 1998-ci il

1. Etibar Məmmədovu Surət Hüseynov idarə edirmiş *(S.Hüseynov məhkəmədə* ifadəsində Elçibəy iqtidarından Etibar Məmmədovun baş nazir təyin edilməsini xahiş etdiyini söylədi. 1992-ci ilin prezident seçkilərində Etibar Məmmədovdan namizədliyini geri götürməsini də o xahiş edibmiş). “Yeni Müsavat”, 18 iyul 1998-ci il
2. Sədrin saxtakarlığını nəinki Azərbaycan, bütün dünya bilir. MSK sədrini suçlayan Etibar Hüsənli müxalifətin seçkiyə qatılmamasından narahatdır. “Yeni Müsavat”, 24 iyul 1998-ci il
3. Kim beşillik labirintdən necə çıxdı (E.Məmmədovun həbsdən azad olması prosesində yüz minlərlə şəxs imza toplama kampaniyasına qoşuldu. Həmin dövr E.Məmmədovun ən yüksək reytinq balına malik olduğu dövr idi). “Yeni Müsavat” , 25 iyul 1998-ci il
4. Etibar Hüsənli Heydər Əliyevdən çox qazanır? (Prezidentliyə namizədlər son 5 ildə (1993–1998) gəlirləri və əmlakları barədə MSK-ya deklarasiya təqdim ediblər. H.Əliyevin son beş ildə iş yerindən əməkhaqqı və ona bərabər tutulan ödənişlər 9.773.947 manat ($ 2531) təşkil edib. Digər gəlir mənbələri olmayıb. Torpaq sahələri, bağı, yaşayış binaları, maşını yoxdur. E.Məmmədovun son beş ildə iş yerindən əməkhaqqı və ona bərabər tutulan ödənişlər 15.072.000 manat ($ 3903) təşkil edib. Milli İstiqlal Partiyasının sədri kimi ümumi gəliri 2.860.185 manat ($741) olub. 60 kv.m. mənzili var. Torpaq sahələri, bağı, yaşayış binaları, maşını yoxdur. “Yeni Müsavat”, 15-

17 avqust 1998-ci il

1. Əbədi mənafe və dəyişən prinsip. E.Məmmədov Z. Əlizadənin 7 il öncə etdiyini təkrarlayır. “Yeni Müsavat”, 29 avqust 1998-ci il
2. SİDSUH Hüsənli–Əliyev dilemması qarşısında qala bilərmi? “Yeni Müsavat”, 29-31 avqust 1998-ci il
3. Etibar Hüsənli müxalifətin vahid namizədi olmayacaq. Bu düşərgə AMİP sədrinə yaxın durmaq istəmir.

“Yeni Müsavat”, 12-14 sentyabr 1998-ci il

1. SİDSUH “Etibarlı gələcəyini təmin edə biləcəkmi?” “Yeni Müsavat”, 25 sentyabr 1998-ci il
2. SİDSUH Etibar Hüsənlini müdafiə edəcəkmi?

“Yeni Müsavat”, 2 oktyabr 1998-ci il

1. Müxalifət iqtidarla müttəfiq ola bilər. Əgər bizimkilərin də işi Allaha qalarsa, hakim klanla eyni taleyi daşıyacağıq. Onu deyə bilərik ki, E.Məmmədov iqtidarı, doğrudan da, narahat etməyə başlayıb. Başı “beşlərə” qarışan və rəsmi rəqiblərinə əhəmiyyət verməyən iqtidar namizədi indi başa düşüb *ki, rəqibi çox qabağa buraxıb.* “Yeni Müsavat”, 3-5 oktyabr 1998-ci il
2. Az.TV-nin müxbiri seçkinin nəticələrini qabaqcadan söylədi. Prezidentliyə namizədlərin mətbuat konfransından bəzi məqamlar. E.Məmmədov: “Laçın işğal olunanda mən Naxçıvanda Heydər Əliyevin yanında idim. Onun Bakıya gəlib ağsaqqallıq edib hakimiyyəti götürməsini məsləhət edirdim. İndi isə laçınlıları televiziyaya yığıb deyir ki, ha, ha, mən Naxçıvandan keçəndə *Etibar Məmmədovu buraxmazdım. Bu böhtanlara son qoymaq lazımdır.* – “Yeni Müsavat”, 6 oktyabr 1998-ci il 312. Etibar Hüsənli: "Heydər Əliyev seçkilərin birinci mərhələsində uduzacaq". AMİP lideri qələbəsinə əmindir. “Yeni Müsavat”, 7-8 oktyabr 1998-ci il
3. Etibar Hüsənli seçkilərin saxtalığını elan edəcək. Ancaq 11 oktyabrdan sonra. “Yeni Müsavat”, 7-8 oktyabr

1998-ci il

1. SİDSUH Etibar Hüsənlinin mitinqində iştirak edəcəkmi? “Yeni Müsavat”, 7 - 8 oktyabr 1998-ci il
2. Etibar Hüsənli: “Hakimiyyət xəstəsi mən deyiləm, Heydər Əliyevdir”. E.Hüsənlinin mitinqində müsavatçılar da iştirak edib. Saxtakarlıq olsa, seçkinin nəticələrini tanımayacağıq. Dünən prezidentliyə namizəd Etibar Hüsənli Füzuli meydanında mitinq keçirdi. “Yeni

Müsavat”, 9 oktyabr 1998-ci il

1. "Saxtakarlıqla seçilən prezidentin legitimliyini tanımayacağıq". Bu fikirləri Etibar Hüsənli dünənki mətbuat konfransında dedi. “Yeni Müsavat”, 13 oktyabr 1998ci il
2. YAP-çılar Heydər Əliyevin seçildiyini, AMİP-çilər isə 2-ci turun qaçılmazlığını bildirirlər. “Yeni Müsavat”,

13 oktyabr 1998-ci il

1. ABŞ Milli Demokratiya İnstitutunun nümayəndələri də seçkidə saxtakarlığa yol verildiyini bəyan etdilər. Pozuntular H.Əliyevin xeyrinə edilib. “Yeni Müsavat”, 14-15 oktyabr 1998-ci il
2. Heydər Əliyevin xeyrinə total saxtalaşdırmalar olub. Bunu AMİP-çilər deyir. “Yeni Müsavat”, 15 oktyabr

1998-ci il

1. AMİP-çilər saxtakarları yaxalayıblar. – “Yeni Müsavat”, 15 oktyabr 1998-ci il
2. Saxta yolla prezident seçilən şəxsin istefasını tələb etmirlər. Onu sadəcə yola salırlar. “Yeni Müsavat”, 15 oktyabr 1998-ci il
3. “Dördlər”lə “Üçlər” Heydər Əliyevə qarşı birləşə bilər. Etibar Hüsənlini həbs gözləyir? “Yeni Müsavat”, 20 oktyabr 1998-ci il
4. Etibar Məmmədov: “Saxta seçilən prezidenti fitə basmaq lazımdır”. AMİP sədri hamıya “fıştırıq” almağı məsləhət görür. “Yeni Müsavat”, 18-24 oktyabr 1998-ci il
5. Moskvanın yarmarkalarına da seçki qutuları qoyulubmuş. E.Məmmədovun iddia ərizəsində belə deyilir. “Yeni Müsavat”, 18-24 oktyabr 1998-ci il
6. Heydər Əliyev AXCP ilə AMİP-i birləşdirdi. “Yeni Müsavat”, 24 oktyabr 1998-ci il
7. Bu hakimiyyətlə heç bir danışığa getmək olmaz. Etibar Hüsənli Elçibəy iqtidarına söylədiyi “əliniz qana batıb” fikrində bu gün də qaldığını dedi. “Yeni Müsavat”, 24-26 oktyabr 1998-ci il
8. AMİP-çilər yürüdü. Bəs Azadlıq meydanına necə, girə biləcəklərmi? “Yeni Müsavat”, 25-31 oktyabr 1998ci il. Dünən AMİP-çilər Milli Bankla Respublika sarayı arasındakı bağda toplaşaraq, Ali Məhkəmə istiqamətində “Etibarlı gələcək Etibarla gələcək!”, “MSK + Konstitusiya Məhkəməsi + Ali Məhkəmə = saxtakarlıq” şüarları ilə yürüşə çıxdılar.
9. Etibar Hüsənli hakimiyyətin varisinə çevrilə bilərmi? “Yeni Müsavat”, 30 oktyabr 1998-ci il
10. Seçkinin nəticələri ilə bağlı yeni qalmaqal gözlənilir. Bu barədə açıqlama verən Etibar Hüsənli iqtidarın ARDNŞ-ni əcnəbilərə satmaq istədiyini bildirdi. “Yeni Müsavat”, 31 oktyabr 1998-ci il
11. MAP-la AMİP danışıqlar aparır. Əməkdaşlıq sazişi isə noyabrın 6-da imzalanacaq. “Yeni Müsavat”, 5 noyabr 1998-ci il
12. Etibar Hüsənli Nizami Süleymanovla da birləşdi. AMİP lideri qəbiristanlığa gedən yolu bəyənmir. “Yeni Müsavat”, 7-9 noyabr 1998-ci il. Yürüş üçün Elmlər Akademiyası metrosu, İnşaatçılar prospektindən M.Əzizbəyovun heykəlinə qədər olan marşruta E.Məmmədov belə münasibət bildirdi: “Elmlər Akademiyasından üzüyuxarı, yəni qəbiristanlığa getməyi təklif edirlər, amma bizim hələlik qəbiristanlıqla işimiz yoxdur, indiki iqtidarın isə yönü oradır”.
13. Etibar Hüsənli: “Bugünkü hakimiyyət kafirlərdən ibarətdir”. “Yeni Müsavat”, 8 noyabr 1998-ci il
14. Bu iqtidarı tanımırıq. Müxalifət vahid mövqe nümayiş etdirdi. 26 siyasi partiya birgə bəyanat imzaladı. “Yeni Müsavat”, 10 noyabr 1998-ci il
15. Etibar Hüsənli: “Mübarizə daha inamla davam edəcək”. AMİP lideri H.Əliyevin müxalifəti susdura bilməyəcəyini söylədi. “Yeni Müsavat”, 10 noyabr 1998-ci il
16. AMİP-in küçə yürüşü zorakılıqla dağıdıldı. Polislər yürüşçüləri döydü, yürüşçülər polisi yox. Bəs polis serjantına xəsarəti kimi yetirib? “Yeni Müsavat”, 11 noyabr 1998-ci il
17. İqtidar repressiya kursunu götürdü. “Yeni Müsavat”, 11 noyabr 1998-ci il
18. Seçkilərdəki saxtakarlığı ört-basdır etmək üçün hamı Azərbaycana neft payını almağa gəlir. Bu sözləri AMİP sədrinə İsveçin keçmiş baş naziri deyib. “Yeni Müsavat”, 24 noyabr 1998-ci il
19. Vəziyyət xeyli mürəkkəbdir. AMİP sədri lazım gəldikdə ehtiyatlı olmağı söyləyir. “Yeni Müsavat”, 4 dekabr

1998-ci il

1. Hüsənli nədir? “Yeni Müsavat”, 6 dekabr 1998-ci il
2. Etibar Məmmədov: “Dialoq yalnız seçkilərin nəticəsi ilə bağlı aparıla bilər”. AMİP sədri "sakitləşməyəcəyik" deyir. “Yeni Müsavat”, 11 dekabr 1998-ci il
3. Etibar Məmmədov zədəganları müdafiə edib. Bu işdə ona Moskvadan Karelin adlı bir şəxs yardımçı olub. (E.Məmmədov “Çarizm və ali müsəlman silki XIX əsrdən 1917-ci ilə kimi” adlı dissertasiya müdafiə edib. Elmi rəhbəri Oqtay Əhmədov, Moskvadan Karelin olub.) "Yeni Müsavat", 19 dekabr 1998-ci il

## “Yeni Müsavat” qəzeti, 1999

1. “Mənə İrana keçməyi təklif etdilər”. “Yeni Müsavat”, 19-20 yanvar 1999-cu il; “Çıxışım yaxşı yadımdadır, yəni ümumi şərtlərdən biri kimi irəli sürülürdü ki, əgər məsələ səlahiyyətli orqanlar tərəfindən həll olunmursa, oradakı azərbaycanlıların müdafiəsi təşkil olunmursa, Ermənistandakı azərbaycanlıların sayı qədər Azərbaycanda erməni qalmalıdır. Özü də həmin fikri yanvarın 13-ü deyil, əvvəl demişəm. Yanvarın 13-də artıq Ermənistanda azərbaycanlı qalmamışdı.
2. “Rəsul Quliyev yanıma xahişə gəlmişdi”. “Yeni Müsavat”, 22 yanvar 1999-cu il
3. “Mənə vəd verib Türkiyəyə göndərdilər. Sonra qayıtmaq problemə çevrildi”- “Yeni Müsavat”, 23-25 yanvar 1999-cu il
4. AMİP lideri AXCP və Müsavata mesaj göndərdi: “Yedək partiyalar problemini həll edin!” “Yeni Müsavat”, 26 yanvar 1999-cu il
5. Elçibəyin həbsi. Etibar Məmmədov hesab edir ki, həbs olayı AXCP sədrinin xeyrinə olardı. – “Yeni Müsavat”, 29 yanvar 1999-cu il
6. 93-də xalqın boynuna minnət qoyanlar, 98-də ona yalvarırdılar. Etibar Məmmədov bunu öz xidməti hesab edir. AMİP lideri “Yeni Müsavat”çılara “mən sizinlə jurnalist kimi yox, keçmiş hakimiyyət təmsilçiləri kimi danışıram”. “Yeni Müsavat”, 30 yanvar 1999-cu il
7. Etibar Məmmədov onun maliyyə kanallarının kəsilməsi üçün H.Əliyevin göstəriş verdiyini dedi. “Yeni

Müsavat”, 12 fevral 1999-cu il

1. Etibar Məmmədov Türkiyəyə gedib. “Yeni Müsavat”, 2 mart 1999-cu il
2. Etibar Məmmədov Türkiyəyə gəldi. O, təkidli suallara bir cümlə ilə cavab verdi. “Səfərim xoşməqsədlidir”. “Yeni Müsavat”, 5 mart 1999-cu il
3. Etibar Hüsənli Türkiyəyə xəstəxanaya gedibmiş.

– “Yeni Müsavat”, 6 mart 1999-cu il

1. Etibar Məmmədov müxalifətin “yaz hücumu”ndan xəbərsizdir. O, “mənə salam verənləri güllə qabağına vermərəm” deyir. “Yeni Müsavat”, 11 mart 1999-cu il
2. Etibar Məmmədov “qanunla təsdiq olunmuş prinsiplərə imza atmağı lazım bilmirik” deyir. “Yeni Müsavat”, 23 mart 1999-cu il
3. AMİP liderinin telefonunu kəsdilər. “Yeni Müsavat”, 6 aprel 1999-cu il
4. Hakimiyyəti bölürlər. “Azadlıq” radiosu bu məsələ ilə bağlı şok açıqlama yaydı. ARDNŞ-nin vitse-prezidenti İlham Əliyev, AMİP sədri Etibar Məmmədov və AXCP sədri Əbülfəz Elçibəy arasında hakimiyyətin bölüşdürülməsi ilə bağlı intensiv danışıqlar gedir. “Yeni Müsavat”, 8 aprel 1999-cu il
5. Bizim öz Demblokumuz olacaq. Etibar Məmmədov hər hansı formada müxalifətdaxili inteqrasiyanı rədd edir. “Yeni Müsavat”, 9 aprel 1999-cu il
6. Etibar Məmmədovu vurdular. “13-13” soldan və arxadan zərbə aldı. AMİP lideri faciənin astanasından döndü. “Yeni Müsavat”, 10 aprel 1999-cu il
7. Etibar Məmmədova sui-qəsd olmayıb. Hüquq mühafizə orqanları bu fikirdədirlər. “Yeni Müsavat”, 11-

12 aprel 1999-cu il

359. Ramil Usubov Etibar Məmmədovu öldürmək istəyib? “Yeni Müsavat” əməkdaşları AMİP liderinə qəsddə suçlanan İlqar Rüstəmovu tapdı. “Yeni Müsavat”,

14 aprel 1999-cu il

360. Sui-qəsd ehtimalını istisna etmirəm. Etibar Məmmədov bildirir ki, hadisə yerində İ.Rüstəmovdan başqa MCQMİ-nin digər əməkdaşı da olub. – “Yeni Müsavat”,

14 aprel 1999-cu il

1. Murtuz Ələsgərov mənə sərf edir. Etibar Məmmədov, spikerin istefası səsə qoyulsa, əleyhinə olacağını açıqladı. AMİP lideri iqtidar–Elçibəy münasibətləri barədə “nə edirlərsə, aşkar etsinlər” dedi. “Yeni Müsavat”, 15 aprel 1999-cu il
2. Etibar Məmmədovun qardaşı Xuraman Abbasova ilə görüşüb. “Yeni Müsavat”, 20 aprel 1999-cu il
3. Etibar Məmmədov Amerikaya gedir. O, Rəsul Quliyevlə görüşəcək. “Yeni Müsavat”, 20 aprel 1999-cu il
4. Etibar Məmmədov Heydər Əliyevlə görüşəcək?

Etibar Məmmədov 28 aprel–2 may tarixdə ABŞ-nin Mayami şəhərində BDİ toplantısında iştirak üçün Amerikaya gedir. AMİP-çilər onun ABŞ-də ürəyindən əməliyyat olunmuş Heydər Əliyevlə görüşməsini istisna etməyib. “Yeni Müsavat”, 2 may 1999-cu il

1. AMİP sədri Heydər Əliyevi yoluxmayacaq. “Yeni Müsavat”, 4 may 1999-cu il (Məlumatı İlqar Məmmədov verib: “Seçkiləri saxtalaşdıran bir şəxslə nə görüş?”)
2. Etibar Məmmədov susur. Onun partiyası 71-ci oldu (BDİ-yə 56 ölkədən 70 partiya daxil idi. AMİP 71-ci üzv oldu). “Yeni Müsavat”, 9 may 1999-cu il
3. Etibar Məmmədov Rəsul Quliyevlə konfliktini şəxsi məsələ adlandırdı. “Yeni Müsavat”, 11 may 1999-cu il
4. Hakimiyyət dairələrində ciddi narahatlıq var. Sabaha ümidsizlik onları fəaliyyətsizliyə məcbur edir. “Yeni Müsavat”, 11 may 1999-cu il
5. Elçibəylə E.Məmmədov təkbətək görüşdülər. Biz nəticəni səbirsizliklə gözləyirdik. Arif Hacıyev: “Etibar Məmmədov Elçibəyin formal prezident olmasını istəyirdi”. “Yeni Müsavat”, 18 may 1999-cu il
6. AMİP-lə ADP birləşəcək. – “Yeni Müsavat”, 18 may 1999-cu il
7. Surət Hüseynov Etibar Məmmədovun baş nazir təyin olmasını təklif etdi – Rəhim Qazıyev. “Yeni Müsavat”, 20 may 1999-cu il
8. Zərdüşt Əlizadə AMİP-ə və Etibar Məmmədova “pişik” dedi (“Kot kotorıy qulyayet sam po sebe”). “Yeni

Müsavat”, 3 iyun 1999-cu il;

1. AMİP aktiv boykota hazırlaşır. “Yeni Müsavat”, 14 sentyabr 1999-cu il; Ərazi-seçki komissiyaları iqtidarın təyin etdiyi siyahı üzrə, ciddi qanun pozuntuları ilə başa çatıb. 38 rayonda ciddi qanun pozuntuları qeydə alınıb. 17 rayon təşkilatı məhkəməyə müraciət edib. AMİP bələdiyyə seçkilərinin ilkin mərhələsində 68 rayonda öz nümayəndələri ilə iştirak edib. 17 rayonda partiyanın namizədləri ƏSK-yə üzv seçiliblər. Təkcə bir rayonda, Salyan rayonunda ƏSK sədri AMİP-dən seçilib, həmin tərkib də qeyri-qanuni olaraq MSK tərəfindən buraxılıb və yenidən formalaşdırılıb. Partiyanın bələdiyyə seçkiləri ilə bağlı tələbləri yerinə yetirilərsə, oktyabr ayında keçirilməsi nəzərdə tutulan qurultay AMİP-in bu seçkidə iştirakı haqqında son qərarı verə bilər. Əks halda, partiya komissiyalarda təmsil olunan nümayəndələri saxlamaq şərtilə seçkiləri aktiv şəkildə boykot edəcək.
2. Eskudero Etibar Məmmədovla nədən danışıb? “Yeni Müsavat”, 3 oktyabr 1999-cu il; ABŞ-nin ölkəmizdəki səfiri Stenli Eskuderonun Etibar Məmmədovla görüşündə əsasən bələdiyyə seçkiləri, Qarabağ məsələsi, Azərbaycana investisiyanın cəlb olunması məsələləri müzakirə olunub. Səfir bildirib ki, məzuniyyətdə olduğu dövrdə bir sıra biznes dairələri ilə danışıqlar aparıb. Onlara Azərbaycana investisiya qoymağı məsləhət görüb. Yaxın vaxtlarda Alyaskadan böyük bir qrup gələcək. E.Məmmədov onun nəzərinə çatdırıb ki, xarici investorlar yalnız neftə investisiya qoyurlar, yaxşı olar ki, başqa sahələrə də investisiya yönəltsinlər. Səfir bu fiklirlə razılaşmaqla bərabər, onu da bildirib ki, orta və kiçik sahibkarlıqla bağlı qarantiya yoxdur. Yalnız bağlanmış müqavilələr neftə qarant verir.
3. Milli İstiqlal Partiyasını mitinqə kim gətirir? “Yeni Müsavat”, 8 oktyabr 1999-cu il; SİDSU-nun Motodromda 9 oktyabrda keçirəcəyi mitinqində Etibar Məmmədov və partiyanın digər rəhbərləri iştirak edəcək.
4. Əliyevi Bakı–Ceyhan saxlayır. AMİP lideri Etibar Məmmədov Milli Müqavimət hərəkatını “təkrarçılıq” sayır. “Yeni Müsavat”, 20 oktyabr 1999-cu il
5. Müsavatla əməkdaşlıq edə bilərik. Etibar Məmmədov İsa Qəmbərdən küsməyibmiş. “Yeni Müsavat”,

21 oktyabr 1999-cu il

1. İstefalar davam edəcək. “Yeni Müsavat”, 22 oktyabr 1999-cu il; AMİP lideri yaxın günlərdə yeni istefaların şahidi olacağımızı dedi. ABŞ prezidentinin Qarabağ probleminin həlli ilə bağlı H.Əliyevə göndərdiyi məktubdan sonra T.Zülfüqarov və E.Namazov istefa verib. E.Məmmədov: “Məktubda Dağlıq Qarabağ probleminin paket həlli təklif olunub. Yəni Qarabağın status ilə işğal olunmuş ərazilərinin eyni vaxtda azad edilməsi. Bu, Azərbaycanın mövqeyinə ziddir”.
2. Cectanoviç Məmmədovu dilə tutmayıb. AMİP lideri “güzəşt” sözünü yaxın buraxmır. “Yeni Müsavat”, 23 oktyabr 1999-cu il
3. Konstitusiya Aktı kollektiv əməyin məhsuludur. –

“Yeni Müsavat”, 24 oktyabr 1999-cu il

1. Klintonun məxfi təklifi nədən ibarətdir? Gizli məktubu Etibar Məmmədov üzə çıxardıb. “Yeni Müsavat”, 27 oktyabr 1999-cu il
2. Klintonun məktubunu Etibar Məmmədova kim ötürüb? AMİP lideri ona başqa sənədlərin də verildiyini bildirir. “Yeni Müsavat”, 28 oktyabr 1999-cu il
3. İlyas İsmayılov Etibar Məmmədovla görüşüb.

“Yeni Müsavat”, 29 oktyabr 1999-cu il

1. Etibar Məmmədovu hansı cəza gözləyir? Hüquqşünas AMİP sədrinin dövlət sirri yaymadığını bildirir.

“Yeni Müsavat”, 2 noyabr 1999-cu il

1. Təslimçiliyə qarşı milli müqavimət. Liderlər birgə bəyanat imzaladılar (E.Məmmədov, Ə.Elçibəy, İ.Qəmbər,

İ. İsmayılov) “Yeni Müsavat”, 5 noyabr 1999-cu il;

1. Etibar Məmmədov mitinq müraciətinə imza atmayıb. Əliyevi ifşa edən AMİP lideri nədən çəkinir? – “Yeni Müsavat”, 9 noyabr 1999-cu il
2. Etibar Məmmədov qiymət verdi. Bakı-Ceyhan sazişi siyasi qərar kimi müsbət addımdır. “Yeni Müsavat”, 20 noyabr 1999-cu il
3. Etibar Məmmədov müxalifət üçün problemdir? Müxaliflərin fikrincə, bunu deyən Şadman Hüseyn qeyri-ciddi adamdır. “Yeni Müsavat”, 21 noyabr 1999-cu il
4. Demblok yaxşı işləmir. AMİP isə növbəti parlament seçkilərinə hazırlaşır. Etibar Məmmədov fövqəladə seçkilərə hazır olduqlarını da vurğuladı. “Yeni Müsavat”,

24 noyabr 1999-cu il

1. Bu dəfə Etibar Məmmədovda olan məlumat əlahiddə deyil. AMİP sədri ümumən məlum olan məsələlərdən ümumi danışıb. “Yeni Müsavat”, 30 noyabr 1999-cu il (Bələdiyyə şuraları sədrlərinin əvvəlcədən tərtib edilmiş siyahılarının onda olduğunu bildirib).
2. Yaşlı oğrunu çıxarıb yerinə gənc oğrunu qoyurlar. Etibar Məmmədov kadr dəyişikliklərinin mülkiyyətlə bağlı postlarda edilməsinə diqqət çəkdi. “Yeni Müsavat”, 9 dekabr 1999-cu il
3. Murtuz Ələsgərov: “Siz qaçmışdınız, Etibar Məmmədov!” Etibar Məmmədov: “Mən qaçmışdım, Siz yox olmuşdunuz”. – “Yeni Müsavat”, 11 dekabr 1999-cu il (hakimlər MSK üzvü ola bilərlərmi? sualına cavab istəyib).

## “Yeni Müsavat” qəzeti, 2000

1. İsa Qəmbərlə Etibar Məmmədov Elçibəyin təklifini bəyənmədilər. 13 yanvar 2000, “Yeni Müsavat” qəzeti
2. “Göndərilən teleqramlar xalqa çatdırılmalıdır”. “Yeni Müsavat”, 14 yanvar 2000-ci il
3. “Etibar Məmmədovdan Nemət Pənahlıya dəstək gəldi. “İslaholunmazı dəyişmək lazımdır”. “Yeni Müsavat”, 28 yanvar 2000
4. Etibar Məmmədov tərəfdarları itirməkdən çəkinir. Ona görə də seçkiyə tək gedəcək. 6 fevral 2000, “Yeni Müsavat” qəzeti
5. Etibar Məmmədov mazut oğrularını tanıyır. AMİP liderinin açıqladığı 150 min tonluq mazut maxinasiyası hələ başlanğıcdır. 8-9 mart 2000, “Yeni Müsavat” qəzeti
6. Etibar Məmmədov qəti tədbirlər görülməsini tələb edir. 13 fevral 2000, “Yeni Musavat” qəzeti
7. Enerji blokunun partladılması ilə bağlı istintaq yanvarın 20-də başlanıb. Etibar Məmmədov Hərbi Tribunala çağırılacaq. 13 fevral 2000, “Yeni Müsavat” qəzeti
8. Etibar Məmmədov qayıtdı. 16-17 mart 2000, “Yeni Müsavat” qəzeti
9. Tahir Kərimli: “İlham Əliyev hakimiyyətə gəlsə, Azərbaycanı tərk edəcəm. Müsavat ya bizi, ya da tayfaya qulluq edənləri seçməlidir. Vəhdət sədrinin fikrincə, Ə.Elçibəy, N.Pənahli və E.Məmmədovun Əliyevə işləmələri heç kimə sirr deyil”. 16-17 mart 2000, “Yeni Müsavat” 60 (1003)
10. 100 min tonluq mazut satılıb. Etibar Məmmədov enerji böhranı ilə bağlı daha bir açıqlama verdi. 18 mart 2000, “Yeni Müsavat” qəzeti
11. Etibar Məmmədov Şri-Lankada fil görüb. AMİP sədri Şri-Lankadan əliboş qayıtmayıb. 18 mart 2000, “Yeni Müsavat” qəzeti
12. Etibar Məmmədov iqtidardan şübhələnib. Yenə də əvvəlki praktikadan istifadə edərək müxalifəti fakt qarşısında qoya bilərlər. “Yeni Müsavat”, 19 aprel 2000-ci il
13. Etibar Məmmədov–İlham Əliyev–Əli Kərimov birliyi REALDIRMI? “Yeni Müsavat”, 19 aprel 2000-ci il
14. AMİP-lə ADP saziş imzaladı. Etibar Məmmədovun sözlərinə görə, ADP ilə AMİP-in əməkdaşlığı konkret sahələrə aiddir. “Yeni Müsavat”, 2 aprel 2000-ci il
15. Etibar Məmmədovun 45 yaşı tamam oldu. “Yeni

Müsavat” 2 aprel 2000-ci il

1. “Xəbərdarlıq edirəm... Qanunlar qəfil müzakirəyə çıxarılmasın”. “Yeni Müsavat”, 21 aprel 2000-ci il
2. Meydan qəhrəmanları heç də həmişə yaxşı dövlət rəhbərləri olmurlar. Kiminsə nostalgiyası ola bilər ki, mən çıxanda meydan lərzəyə gəlirdi. AMİP lideri ADP ilə saziş imzalayacaqlarını bildirdi. “Yeni Müsavat”, 26-27 mart 2000-ci il;
3. “Etibar Məmmədov qol çəkdi. Bu, iqtidardan çox, Azərbaycana lazımdır”. “Yeni Müsavat”, 26 mart 2000-ci il
4. Etibar Məmmədov mitinqçilərin tələblərini haqlı hesab edir. “Yeni Müsavat”, 2 may 2000-ci il;
5. Avropa Şurasına girdikdən sonra hüquqlarımız daha çox pozulur. “Yeni Müsavat”, 4 may 2000-ci il
6. MSK-dakı dəyişiklik iqtidarın ilk məğlubiyyətidir.

Ancaq Etibar Məmmədovun fikrincə, hakimiyyətin səs çoxluğunu bərpa etmək imkanı var: “Onlar çalışacaqlar ki, müxalifət namizədlərindən birini öz tərəflərinə çəksinlər”. “Yeni Müsavat”, 14 iyun 2000-ci il

1. Etibar Məmmədov zəifləsə, sizə nə xeyri olacaq. AMİP sədri “Yeni Müsavat”ı suçlayır: “Siz iqtidarın planlarını həyata keçirirsiniz”. “Yeni Müsavat”, 15-16 iyun 2000-ci il
2. Pənah Hüseynov: “Etibar Məmmədovun Baş nazir fərmanı hazırlanmışdı”. "Yeni Müsavat", 18 iyun 2000-ci il. AMİP-ə bir neçə dəfə hakimiyyət bölgüsü təklif olunub. Konkret olaraq, 1992-ci ilin mayında Etibar Məmmədova Baş nazir postu təklif olunub. 1993-cü ilin iyun ayının 5-də bu təkrarlanıb. Ayın 15-də Prezidentdən savayı Prezident Aparatının bütün əlaqədar adamlarının imzası ilə Etibar Məmmədovun Baş nazir təyin olması ilə bağlı fərman hazır idi. Həmin gün mən Prezidentin qəbulunda olanda soruşdum ki, niyə Etibar Məmmədovun Baş nazir təyinatı elan olunmur? Prezident dedi ki, Etibar Məmmədov İsa Qəmbər və Pənah Hüseynov haqqında cinayət işi qaldırılmasını tələb edir. Əbülfəz Elçibəyə həbs olunmağım haqqında indicə göstəriş verməsini xahiş etdim. Həqiqətən, Baş nazir təyin olunması Etibar Məmmədovu sevməyimizə görə deyildi. Heydər Əliyev Ali Sovetin sədri seçildikdən sonra Əbülfəz Elçibəyin prezidentliyinin saxlanılması üçün zəruri olaraq Etibar Məmmədovun Baş nazir təyinatına ehtiyac var idi. Çünki Ali Sovetin sədri ilə Baş nazir arasında münasibətlər Prezidentin hakimiyyətinin saxlanılmasının təminatçısı olmalı idi. Çox təəssüf ki, bu məsələ reallaşmadı... Amma o dövrdə Etibar Məmmədovun müxtəlif səlahiyyətlər tələb etməsi də məlum idi. Tələblərindən biri də Heydər Əliyevin mütləq onun Baş nazirliyinə razılıq verməsi olub. Etibar Məmmədovun bildirdiyinə görə, belə bir razılıq verilməyib.
3. Onlarla bir sırada dayanmağı özümüzə layiq bilmədik. AMİP sədrinin sözlərinə görə, mitinqə qatılmamalarının əsas səbəbi Qüdrət Həsənquliyevin MSK-ya katib seçilməsidir. Etibar Məmmədov: “Bizimlə razılaşdırılmalı bir məsələdə iqtidarla eyni mövqedən çıxış etdilər”. "Yeni Müsavat", 15 avqust 2000-ci il
4. Qüdrət Həsənquliyev geri çağırılmalıdır. Əks halda, o, hakimiyyətin tənsilçisi sayıla bilər. Etibar Məmmədov: AMİP təkbaşına mitinq keçirə bilər. "Yeni Müsavat", 16 avqust 2000-ci il
5. AMİP-in hasarı uçuruldu. Etibar Məmmədov: "Binəqədinin İcra başçısı cinayətkardır”. "Yeni Müsavat", 18 avqust 2000-ci il
6. Dövlət orqanları Rauf Arifoğlunun həbsinə cavab verməlidir. Bu, AMİP sədri Etibar Məmmədovun tələbidir. "Yeni Müsavat", 24 avqust 2000-ci il
7. “Etibar Məmmədov niyə danışmır? Bunun min səbəbi ola bilər”. "Yeni Müsavat", 9 sentyabr 2000-ci il (Qərargahın divarının sökülməsi)
8. AMİP-in seçkilərlə bağlı problemi yoxdur. Etibar Məmmədovun sözlərinə görə, partiyaya ciddi maneçilik törədilmir. "Yeni Müsavat", 24-25 sentyabr 2000-ci il
9. Etibar Məmmədov: Müxalifət qəti mövqeyini bildirmədi. "Yeni Müsavat", 26 sentyabr 2000-ci il
10. Rəqiblərə MSK-da yox, seçkidə qalib gəlmək lazımdır. Etibar Məmmədov İlham Əliyevin parlamentə sədr seçilməsini mümkün sayır. "Yeni Müsavat", 27 sentyabr 2000-ci il
11. “Mənim rəqibim Heydər Əliyevdir. Etibar Məmmədov İlham Əliyevin prezident seçilməsini fantaziya hesab edir.” "Yeni Müsavat", 28 sentyabr 2000-ci il
12. AMİP Müsavatı müdafiə edəcək. Etibar Məmmədov: “ Müsavata qarşı məhkəmə qərarı iqtidarın tapşırığıdır” "Yeni Müsavat", 4 okyabr 2000-ci il
13. Etibar Məmmədov MSK-ya təşəkkür etdi. AMİP-i təbliğ etdiyinə görə. "Yeni Müsavat", 27 oktyabr 2000-ci il. Etibar Məmmədov: MSK-nın dünənki bəyanatı göstərdi ki, bu qurum siyasi sifarişlə işləyir. Onlar bu cür bəyanat verməklə AMİP-ə xidmət etmiş olurlar. Bununla onlar sübut edirlər ki, YAP-ın ən çox qorxduğu rəqib bizim partiyadır”.
14. “İqtidar Azərbaycanı fəlakətə aparır”. Etibar Məmmədov: “Bu seçkinin nəticələrini ədalətli saymaq olmaz”. "Yeni Müsavat", 7 noyabr 2000-ci il
15. AMİP sədri Əli Kərimovla görüşüb. Müxalifət məsləhətləşir. "Yeni Müsavat", 8 noyabr 2000-ci il
16. AMİP geri çəkilir. Bu partiyanın hakimiyyətlə razılaşmaya getməsi barədə iddialar var. "Yeni Müsavat", 11 noyabr 2000-ci il
17. Bu seçkidə Azərbaycan uduzdu. Ölkə geriyə doğru itələnib. Etibar Məmmədov: “Biz parlamentdə olanda orada hakimiyyətdən kənar cazibə mərkəzi yaranır”.

"Yeni Müsavat", 16 noyabr 2000-ci il

1. Etibar Məmmədov mitinqə gələcək. "Yeni Müsavat", 17 noyabr 2000-ci il
2. AMİP –“Yurd” sazişi. "Yeni Müsavat", 25 noyabr 2000-ci il
3. Əli Kərimov Etibar Məmmədovun prezidentliyə namizədliyini müdafiə edəcəkmi? "Yeni Müsavat", 28 noyabr 2000-ci il
4. “Üçlər” təkrar seçkidə iştirak etməyəcək. Etibar Məmmədov namizədliyini irəli sürməyəcəyini bildirdi.

"Yeni Müsavat", 2 dekabr 2000-ci il

1. Avropalı qonaqlar Əli Kərimov və Etibar Məmmədovla görüşüblər. AŞPA və ATƏT nümayəndələri

müxalifəti təkrar seçkilərdə iştiraka çağırıblar. "Yeni Müsavat", 19 dekabr 2000-ci il

1. AMİP sədri konfrontasiya yolunu seçəcək. "Yeni Müsavat", 22 dekabr 2000-ci il
2. Bu qərarın bizə zərbə vuracağını bilirdim. Etibar Məmmədov: “Bəli, bu da çıxış yolu deyil”. AMİP sədrinin fikrincə, təkrar seçkiyə qatılmaq parlamentdə iştirak demək deyil. "Yeni Müsavat", 22 dekabr 2000-ci il
3. Seçkidə iştirak təklifindən imtina etdim. Etibar Məmmədov: “Rəsul Quliyev cürət tapıb Bakıya gəlsəydi, milli qəhrəman olacaqdı”. AMİP sədrinin fikrincə, tələblər yerinə yetirilənədək müxalifət parlamentə getməməlidir. "Yeni Müsavat", 23 dekabr 2000-ci il
4. Etibar Məmmədov Moskvadan qayıtdı. Milli istiqlalçılar sağ mərkəzçi regional qrupun yaradılması ilə bağlı müzakirələr aparıblar. "Yeni Müsavat", 29 dekabr 2000-ci il

## “Yeni Müsavat” qəzeti, 2001

1. AMİP təkrar seçkidən imtina etdi. "Yeni Müsavat", 3 yanvar 2001
2. Danışıqlar Əliyevlə aparılırdı. Etibar Məmmədov: “Azərbaycan naminə güzəştə getməyə hazır olmalıyıq”. "Yeni Müsavat", 4 yanvar 2001
3. “Əliyevlə bir şərtlə koalisiya yaradaram”. Etibar Məmmədov: “Bunun üçün parlament seçkilərinin keçirilməsinə razılıq verilməlidir”. "Yeni Müsavat", 5 yanvar 2001
4. “Mən onları tələsməyə çağırmışdım”. Etibar Məmmədov: “Xalqın siyasi fəallığını artırmalıyıq”. "Yeni

Müsavat", 16 yanvar 2001

1. Liderlərin görüşü AMİP-in münasibətindən asılıdır. Etibar Məmmədov etiraz edir. "Yeni Müsavat", 20-22 yanvar 2001
2. “Jurnalistlər işimizə qarışmasınlar” Etibar Məmmədov liderlərin görüşünü əngəlləyir. "Yeni Müsavat", 26 yanvar 2001
3. Etibar Məmmədov Alternativ Demkonqresin sədri olacaq? "Yeni Müsavat", 31 yanvar 2001
4. Etibar Məmmədov rayonlara gedəcək. Amma səfər proqramı hazır deyil. "Yeni Müsavat", 3 fevral 2001
5. Çılğın, səbirsiz və... loyal. “Müxalifətin birliyi niyə baş tutmur?” Yeni Müsavat, 3 fevral 2001
6. “AMİP heç bir demkonqresə qatılmayacaq”. Etibar Məmmədov: “Liderlərin görüşünə siyasi məsələlər müzakirə olunduğuna görə getmədim”. “Koalisiya yaransa, bir nəfərin namizədliyini qəbul etməlidir”. "Yeni Müsavat", 10 fevral 2001
7. Müharibə elan etməyə ehtiyac yoxdur. Hərbi əməliyyatlara başlamaq haqqında əmr verilməlidir. Etibar Məmmədov: “Hərbi vəziyyətdə özümüz fəaliyyətimizi dayandırmağa hazırıq”. "Yeni Müsavat", 1 mart 2001
8. Sərhəddə mitinq. Etibar Məmmədovun təşəbbüsü birmənalı qarşılanmır. "Yeni Müsavat", 10 mart 2001
9. Etibar Məmmədov: “O, tarixə xilaskar kimi düşmək istəsə də, bunu bacarmır”. AMİP lideri Müsavatla əməkdaşlığı mümkün sayır. "Yeni Müsavat", 24 mart 2001
10. Azərbaycanda qisasçılıq təhlükəsi var. Etibar Məmmədov: “Sistem buna şərait yaradır”. Bir avtomat da oğluna versin, istəyir “CİP”-lə gəlsin, istəyir “Mersedes”lə”. "Yeni Müsavat", 25 mart 2001
11. “Oğlum ad günümə şərik çıxıb. Etibar Məmmədovun 46 yaşı tamam oldu. "Yeni Müsavat", 3 aprel 2001
12. AMİP geri çəkilməyəcək. Etibar Məmmədov: “Bu dəfə Ali Məhkəmənin plenumuna müraciət edəcəyik”. "Yeni Müsavat", 5 may 2001
13. Rəsul Quliyev Etibar Məmmədovla görüşüb. ADP ilə AMİP sədri müxalifətin birgə mübarizəsinin mümkünlüyünü müzakirə ediblər. "Yeni Müsavat", 21 may 2001ci il
14. “ATƏT-in yeni təkliflərində torpaq bazarlaması öz əksini tapıb”. Etibar Məmmədov: “ABŞ-da bilirlər ki, saxta prezidentin imzası, saxta parlamentin ratifikasiyası hələ həmin sənədin qəbulu demək deyil”. "Yeni Müsavat", 22may 2001-ci il
15. Etibar Məmmədov “Əliyev təminat alsa, güzəştə gedəcək”. Etibar Məmmədov: “Rəsul Quliyevin təklifi ilə razılaşmadım”. AMİP sədri indi də Moskva səfərinə hazırlaşır. "Yeni Müsavat", 23 may 2001-ci il
16. Etibar Məmmədovla Rəsul Quliyevin görüşü kimin təşəbbüsü ilə baş tutub? "Yeni Müsavat", 25 may 2001-ci il
17. Etibar Məmmədov bu gün Moskvaya gedir. "Yeni Müsavat", 25 may 2001-ci il
18. Etibar Məmmədov Mingəçevir və Yevlaxda olub. "Yeni Müsavat", 26 may 2001-ci il
19. “Camaat birlik istəyir”. Etibar Məmmədov: “İsa Qəmbərlə münasibətimiz düşmənçilik səviyyəsində olmayıb”. “Əliyev müxalifətdaxili proseslərdən məharətlə istifadə etdi”. "Yeni Müsavat", 17 iyun 2001-ci il
20. Etibar Məmmədov: “Pənah Hüseyn deyirdi ki, biz 15 il hakimiyyətdə oturacağıq”. “AXC iqtidarının məni tutmağa cürəti yox idi”. "Yeni Müsavat", 19 iyun 2001-ci il
21. “Heydər Əliyevlə çörək kəsmişik”. Etibar Məmmədov: “O vaxt bəzi şeyləri başqa cür də edə bilərdim”. “Elçibəyin çıxıb getməsini istəmirdik”. "Yeni Müsavat",

26 iyun 2001-ci il

1. Etibar Məmmədovla Əli Kərimov nədən danışıblar? "Yeni Müsavat", 26 iyun 2001-ci il
2. Etibar Məmmədov Milli Demokratiya İnstitutunun nümayəndələrini qəbul edib. "Yeni Müsavat", 1 avqust 2001-ci il
3. Etibar Məmmədov hakim ailəni neft oğurluğunda ittiham etdi. "Yeni Müsavat", 16 avqust 2001-ci il
4. Neft şirkəti məhkəmədə biabır olacaq. "Yeni Müsavat", 18 avqust 2001-ci il
5. Valyuta Fondu Etibar Məmmədovu təkzib etdi. "Yeni Müsavat", 18 avqust 2001-ci il
6. Etibar Məmmədov Heydər Əliyevlə görüşüb? "Yeni Müsavat", 27 avqust 2001-ci il
7. Etibar Məmmədov Heydər Əliyevlə görüşməyib. "Yeni Müsavat", 28 avqust 2001-ci il
8. Etibar Məmmədovun məhkəməsi başladı. "Yeni Müsavat", 29 avqust 2001-ci il (ARDNŞ rəhbəri E.Məmmədovdan hər il Azərbaycandan 1,5 mln. ton neft ixrac edilməsi barədə bəyanatıyla bağlı təkzib verməsini tələb edir.)
9. “Etibar Məmmədov bütün faktları açıqlamayıb.” "Yeni Müsavat", 30 avqust 2001-ci il
10. AMİP sədri Natiq Əliyev barədə qarşılıqlı iddia ilə çıxış etdi. Etibar Məmmədovun məhkəməsi sentyabrın 12-də başlayacaq. "Yeni Müsavat", 31 avqust 2001-ci il 475. Etibar Məmmədov müxalifəti birgə mübarizəyə çağırır. "Yeni Müsavat", 4 sentyabr 2001-ci il
11. Bu gün Etibar Məmmədovla Natiq Əliyevin məhkəməsi başlayır. Vəkil prosesin təxirə salınacağını istisna etmir. "Yeni Müsavat", 12 sentyabr 2001-ci il
12. “Əli Kərimli Etibar Məmmədova söz verib”. Bədrəddin Quliyev: “Razılaşma üçüncü şəxsin yanında olub”. "Yeni Müsavat", 25 sentyabr 2001-ci il
13. Hakimiyyət ciddi addımlara hazırlaşır. Etibar Məmmədov: “Neft oğurluğuna görə bu gün də olmasa, nə zamansa cavab verəcəklər”. "Yeni Müsavat", 27 sentyabr 2001-ci il
14. Biz heç kimi məcbur etməmişik. Etibar Məmmədov: “AXCP ilə əməkdaşlığımız qarşılıqlı razılıq əsasındadır”. "Yeni Müsavat", 28 sentyabr 2001-ci il
15. “Arzularımızın çoxu həyata keçmədi”. “Mənim azadlığım məhdudlaşıb”. "Yeni Müsavat", 18 oktyabr 2001-ci il
16. Etibar Məmmədovun məhkəməsi təxirə salındı.

"Yeni Müsavat", 8 dekabr 2001-ci il

1. Qarabağ mitinqi izdihamlı oldu. İştirakçılar iqtidarın istefası məsələsində yekdillik nümayiş etdirdilər. Aksiyada Köçəryanın müqəvvası yandırıldı. "Yeni Müsavat", 25 dekabr 2001-ci il (E.Məmmədov: “Xalqın fikri belədir ki, torpaqlar silahla işğal olunub, silahla da azad olunmalıdır”.)

## “Yeni Müsavat” qəzeti, 2002

1. “Beşlər” AMİP qərargahında toplaşdılar. Onlar müxalifətin bir araya gəlməsinə tərəfdar olduqlarını bəyan etdilər. "Yeni Müsavat", 8 yanvar 2002-ci il
2. “Bütün qüvvələrin bir araya gəlməsini effektli hesab etmirik”. Etibar Məmmədov: “İki-üç güc mərkəzinin arasında danışıq aparmaq daha asan olur”. “Mən çox istəyirəm ki, İsa Qəmbər 25 partiyanın təmsilçisi olsun”. "Yeni Müsavat", 12 yanvar 2002-ci il
3. “Müttəfiqlərin vahid namizədi haqda müzakirəyə ehtiyac yoxdur”. Etibar Məmmədov: “Qüdrət Həsənquliyev bizim müttəfiqimiz deyil”. Yeni Müsavat, 17 yanvar 2002-ci il
4. 20 Yanvarın ssenaristi kim idi? “Ancaq beynəlxalq məhkəməyə müraciətlə cinayətkarları cəzalandırmaq mümkündür”. İsa Qəmbər: “Bu, Moskvanın günahıdır” "Yeni Müsavat", 20 yanvar 2002-ci il
5. Etibar Məmmədova Lefortovoda iynə vurublar. “Mənə oxşayan azərbaycanlını maşının pəncərəsindən çıxarıb aparmışdılar”. "Yeni Müsavat", 20 yanvar 2002-ci il
6. Siyasilərin sıra yeri. “Turan” informasiya agentliyi 2021-ci il üçün 50 siyasətçinin siyahısı əsasında sorğu keçirib: 1) H.Əliyev; 2) İ.Qəmbər, 3) E.Məmmədov, 4) R.Quliyev. "Yeni Müsavat", 21 yanvar 2002-ci il
7. Etibar Məmmədov Gürcüstana gedib. AMİP sədri qonşu ölkədəki soydaşlarımızın problemləri ilə maraqlanıb. "Yeni Müsavat", 23 yanvar 2002-ci il
8. Etibar Məmmədov Şadman Hüseynin istefasını diqqətəlayiq saymır. "Onların partiyadaşlarının üzünə baxıb nəsə deməyə haqları yoxdur”. AMİP liderinin fikrincə, hər bir vətəndaşın hakimiyyəti dəyişmək imkanı olmalıdlr. "Yeni Müsavat", 24 yanvar 2002-ci il
9. Etibar Məmmədov Yeltsinə nə deyib? AMİP sədri: “Onun konkret mövqe bildirməsini istəmişdim”, – söyləyir. "Yeni Müsavat", 29 yanvar 2002-ci il
10. Etibar Məmmədov liderlərin görüşünə niyə gəlmədi? Ziyalılar növbəti görüşdə buna aydınlıq gətiriləcəyini dedilər. "Yeni Müsavat", 16 fevral 2002-ci il
11. “Üçlər” görüşdü (AMİP, AXCP, Tərəqqi). "Yeni

Müsavat", 16 fevral 2002-ci il

1. Bu hakimiyyəti yola salmaq lazımdır. Heydər Əliyev indiyənə qədər heç kimə heç bir şey verməyib. -Yeni

Müsavat, 22-23 fevral 2002-ci il

1. Etibar Məmmədov Türkiyə səfiri ilə görüşüb. Ünal Çeviköz: “Türkiyə hər zaman Azərbaycanın yanındadır”. "Yeni Müsavat", 25 aprel 2002-ci il
2. Beynəlxalq Demokrat İttifaqı Qərbin Qarabağ siyasətini pisləyir. AMİP-in hazırladığı sənəddə erməni təcavüzündən danışılır. "Yeni Müsavat", 18 iyun 2002-ci il
3. ABŞ Azərbaycanda demokratik seçkilərin keçirilməsi üçün yardım planı hazırlayır. Etibar Məmmədov: “Heydər Əliyevin demokratik seçkiləri udmaq şansı yoxdur”. "Yeni Müsavat", 22 iyun 2002-ci il
4. Əliyev deputatlara inanmır. Etibar Məmmədov:

“O, konstitusiyanı kökündən dəyişdirib”. "Yeni Müsavat", 23 iyun 2002-ci il

1. Etibar Məmmədovdan sensasion açıqlama. “Bəzi beynəlxalq təşkilatlar Seçki Məcəlləsi ilə bağlı YAP hakimiyyətilə gizli əlaqədədir”. AMİP sədri Avropa Şurasını tənqid etdi. "Yeni Müsavat", 25 iyun 2002-ci il
2. Etibar Məmmədov ATƏT-i yenə suçladı. Bəzi beynəlxalq təşkilatlar Seçki Məcəlləsi mövzusunda iqtidarla gizli əlaqə qurmasından təəssüflənir. "Yeni Müsavat", 4 iyul 2002-ci il
3. İsa Qəmbər–Etibar Məmmədov. Müsavat başqanı: “Siyasətdə ziddiyyət yoxdursa, yaxınlaşma mümkündür” deyir”. "Yeni Müsavat", 16 iyul 2002-ci il
4. Hakimiyyətə on gün vaxt verildi. Siyasi partiyalar və ictimai təşkilatlar referendumla bağlı birgə bəyanat imzaladılar. “Tələblər yerinə yetirilməsə, xalqı referendumu boykota çağıracaq və onun birgə monitorinqini təşkil edəcəyik”. "Yeni Müsavat", 18 iyul 2002-ci il
5. Müsavat–AMİP yaxınlaşması. Patiya funksionerlərinin fikrincə, bu, zamanın tələbidir. "Yeni Müsavat", 20 iyul 2002-ci il
6. Referendum siyasi sistemi dəyişdirmək cəhdidir. Etibar Məmmədov: “Konstitusiyaya dəyişikliklərdən sonra parlament havadan asılı vəziyyətdə qalacaq” “Həlledici anda kimin özünü nə cür aparacağı çox zaman bəlli olmur”. "Yeni Müsavat", 30 iyul 2002-ci il
7. Referendumun nəticələri indidən hazırlanıb. Etibar Məmmədov: “Bizə verilən şansdan istifadə etməliyik”. "Yeni Müsavat", 2 avqust 2002-ci
8. Liderlər Nardaranla bağlı bəyanata münasibət bildirdilər. "Yeni Müsavat", 3 avqust 2002-ci
9. İqtidarla dialoq mümkündür. Etibar Məmmədov: “Əliyevin bizə yaxınlaşmasını təsadüf saymıram”. "Yeni Müsavat", 4 avqust 2002
10. Etibar Məmmədov Müsavat qərargahına gəldi. Liderlər referendumu müzakirə ediblər. "Yeni Müsavat", 22 avqust 2002
11. Etibar Məmmədov Almaniya səfiri ilə görüşdü.

"Yeni Müsavat", 24 avqust 2002

1. Etibar Məmmədov Rəhim Qazıyevin məhkəməsində ifadə verdi. “Mən 1992-ci ildə Heydər Əliyevi hakimiyyətə dəvət etməmişəm” "Yeni Müsavat", 6 sentyabr

2002

1. Öz içində günahkar axtarmaq hakimiyyətin xeyrinədir. Etibar Məmmədov: “Biz etiraz dalğasının get-gedə böyüməsini nəzərdə tutmuşuq”. “Vahid namizəd məsələsi ideyaca məqbul olsa da, reallaşması çox çətin prosesdir” -Yeni Müsavat, 13 sentyabr 2002
2. Əliyev və Köçəryan dost kimi fəaliyyət göstərirlər. Etibar Məmmədov: “Bakı-Ceyhanı erməni şirkətinin tikməsi Azərbaycanı ermənilərdən asılı vəziyyətə sala bilər” "Yeni Müsavat", 14 sentyabr 2002
3. Ermənilərdən kim yardım alır? Etibar Məmmədov : “Ermənilərlə əl verib görüşən mən deyiləm, Heydər Əliyevdir” "Yeni Müsavat", 24 sentyabr 2002
4. Əliyev ya dəyişməlidir, ya da biz onu dəyişəcəyik. Etibar Məmmədov: “Hakimiyyət geri çəkilməlidir və çəkiləcək”. "Yeni Müsavat", 28 sentyabr 2002
5. Etibar Məmmədov Meksikaya gedib. "Yeni Müsavat", 28 oktyabr 2002-ci il
6. Etibar Məmmədov Meksikadan qayıdıb. AMİP sədri bir gün Vaşinqtonda da olub. "Yeni Müsavat", 5 noyabr 2002
7. Növbəti mitinqin vaxtı müəyyənləşdi. Aksiya noyabrın 24-də keçiriləcək. Amma müxalifət “Qələbə”yə getmək istəmir. "Yeni Müsavat", 8 noyabr 2002
8. Növbəti mitinqin vaxtı müəyyənləşdi. Aksiya noyabrın 24-də keçiriləcək. Amma müxalifət “Qələbə”yə getmək istəmir. "Yeni Müsavat", 8 noyabr 2002
9. Müxalifət liderləri bizimlədir. Etibar Məmmədov: “Narahat olmayın, işinizi görün”. "Yeni Müsavat", 10 noyabr 2002
10. Etibar Məmmədov Jirinovskinin dəvətini rədd etdi. O, Rusiyaya Nemtsovun dəvəti ilə gedəcək. "Yeni Müsavat", 23 noyabr 2002
11. Etibar Məmmədov bu gün Rusiyadan qayıdıb. "Yeni Müsavat", 2 dekabr 2002-ci il
12. Redaktorlar Etibar Məmmədovla görüşdülər.

"Yeni Müsavat", 3 dekabr 2002-ci il

## “Yeni Müsavat” qəzeti, 2003

1. “O, qan töküləcəyini, tələfat olacağını bilə-bilə Bakıya məlumat verməyib”. "Yeni Müsavat", 19 yanvar 2003-cü il
2. Etibar Məmmədov Avstraliyaya gedəcək. "Yeni Müsavat", 23 yanvar 2003-cü il
3. Norveç səfirinin evində qapalı görüş. Avropalı diplomatlar müxalifət liderləri ilə prezident seçkilərini müzakirə etdilər. Görüşdən sonra İsa Qəmbər, Etibar Məmmədov, Əli Kərimli Milli Parkda gəzintiyə çıxdılar.

"Yeni Müsavat", 24 yanvar 2003-cü il

1. Prezidentliyə iddialılar: İsa Qəmbər, Etibar Məmmədov, Rəsul Quliyev. "Yeni Müsavat", 10 fevral 2003-cü il
2. Etibar Məmmədovla Abdulla Allahverdiyevin məhkəməsi baş tutmadı. Keçmiş nazir xəstədir. "Yeni

Müsavat", 11 fevral 2003-cü il

1. Etibar Məmmədov Abdulla Allahverdiyevlə məhkəmədə iştirak etməyəcək. Fuad Ağayev: “O, məsələni xoşluqla həll etmək istəyirdi”. "Yeni Müsavat", 11 fevral

2003-cü il

1. Etibar Məmmədov Avstraliyanın Baş naziri ilə görüşüb. "Yeni Müsavat", 11-12 fevral 2003-cü il
2. Bütöv Azərbaycan problemi - Elçibəyin əmanəti. Etibar Məmmədov: “Güneyli soydaşlarımızın hüquqlarının bərpası uğrunda hər birimiz fəallıq nümayiş etdirməliyik”. "Yeni Müsavat", 19 fevral 2003-cü il
3. Əli Kərimli Etibar Məmmədovun namizədliyini dəstəkləyir? "Yeni Müsavat", 19 fevral 2003-cü il
4. AMİP təkzib edir. “Azersun-Holding” Etibar Məmmədova maddi dəstək verməyəcək.” "Yeni Müsavat", 4 mart 2003-cü il
5. Liderlər Avropa Şurasına müraciət etdilər. Etibar Məmmədov: “Beynəlxalq təşkilatların əlavə seçkilərdəki qanun pozuntuları ilə bağlı mövqesizliyi hakimiyyəti yeni saxtakarlıqlara şirnikləndirə bilər”. "Yeni Müsavat", 8-9 mart 2003-cü il
6. Etibar Məmmədov Londondan qayıdıb. "Yeni

Müsavat", 26 mart 2003-cü il

1. Seçkiyə az namizədlə getməliyik. Etibar Məmmədov: “Ancaq süni şəkildə məcburi birləşmələr xeyirdən çox ziyan gətirər”. “Avropa Şurası vasitəçilik missiyası ilə çıxış etmək fikrindədir”. "Yeni Müsavat", 28 mart

2003-cü il

1. Əliyev oğlundan başqa heç kimə inanmır. Etibar Məmmədov “üçlər”in prezident seçkilərində vahid namizədlə çıxış edəcəyinə əmindir. "Yeni Müsavat", 29 mart 2003-cü il
2. “Vahid namizəd” prezidenti siyarətedici olacaqmı? Etibar Məmmədov: “İşə mümkün olandan başlamaq lazımdır”. "Yeni Müsavat", 31 mart 2003-cü il
3. Etibar Məmmədovdan sərt bəyanat. “Kürd silahlı dəstələrinin özbaşınalıqlarına görə məsuliyyət koalisiya qüvvələrinin üzərinə düşür” "Yeni Müsavat", 12 aprel 2003-cü il
4. Etibar Məmmədov Sloveniya səfirini qəbul edib.

"Yeni Müsavat", 18 may 2003-cü il

1. Respublikaçılar İnstitutunun nümayəndəsi müxali fət rəhbərləri ilə görüşüb. Qurumun proqram direktoru Müsavat başqanı İ.Qəmbər və AMİP lideri Etibar Məmmədovla müzakirə aparıb. "Yeni Müsavat", 5 iyun

2003-cü il

1. Bu gün AMİP-in qurultayıdır. Etibar Məmmədovun prezidentliyə namizədliyi irəli sürüləcək. "Yeni Müsavat", 8 iyun 2003-cü il
2. Etibar Məmmədov partiyasından prezidentliyə namizəd oldu. "Yeni Müsavat", 9 iyun 2003-cü il
3. Etibar Məmmədov ABŞ-yə iyulda gedəcək. "Yeni

Müsavat", 10 iyun 2003-cü il

1. Hakimiyyət nəyə nail olmaq istəyir. Etibar Məmmədov: “Mən hələ müəyyənləşdirə bilməmişəm ki, belə hərəkətlərlə nə demək istəyirlər”. "Yeni Müsavat", 18 iyul 2003-cü il
2. Etibar Məmmədovun da müşayiət avtomobili saxlanıldı. "Yeni Müsavat", 31 iyul 2003-cü il
3. Etibar Məmmədovun imza vərəqələri MSK-ya təqdim olunub. "Yeni Müsavat", 5 avqust 2003-cü il
4. Müxalifət mitinqə qərar verdi. Etibar Məmmədov Müxalifətin Koordinasiya Mərkəzi adından dövlət başçısı Heydər Əliyevin fəaliyyət qabiliyyətli olub-olmaması ilə bağlı Konstitusiya Məhkəməsinə ünvanladıqları müraciətə cavab almadıqlarını dedi. "Yeni Müsavat", 6 avqust 2003-cü il
5. Etibar Məmmədovun namizədliyi qeydə alındı. "Yeni Müsavat", 13 avqust 2003-cü il
6. "Dördlər" görüşdülər. Etibar Məmmədov, İsa Qəmbər, Əli Kərimli, Sərdar Cəlaloğlu. "Yeni Müsavat",

20 avqust 2003-cü il

1. Media rəhbərləri Etibar Məmmədovla görüşüblər. "Yeni Müsavat", 21 avqust 2003-cü il
2. Müxalifət liderlərinin London sammiti. Sabah İsa Qəmbər, Əli Kərimli, Etibar Məmmədov və Rəsul Quliyev İngiltərənin paytaxtında bir arya gələcək. "Yeni Müsavat", 23 avqust 2003-cü il
3. Liderlər razılığa gəldilər. Demokratik Sabitlik İttifaqı yarandı. Vahid namizəd danışıqları davam edəcək. "Yeni Müsavat", 26 avqust 2003-cü il
4. “Bütün məsuliyyəti öz üzərimizə götürürük”. Etibar Məmmədov: “Londonda çox böyük nailiyyət əldə edilib”. "Yeni Müsavat", 27 avqust 2003-cü il
5. 24 avqust referendumunun baş tutmaması haqqında 4 siyasi partiyanın birgə bəyanatı. "Yeni Müsavat", 27 avqust 2003-cü il
6. Aksiyalar davamlı olacaq. AMİP sədri Etibar Hüsənli: “...Əsas məqsəd psixoloji təsirdir...” "Yeni Müsavat", 27 avqust 2003-cü il
7. Etibar Məmmədovla Əli Kərimlinin namizədliyi ləğv olunacaq? MSK Ədliyyə Nazirliyinə müraciət etdi. "Yeni Müsavat", 3 sentyabr 2003-cü il
8. Müxalifət liderləri Amerikadan rəsmi açıqlama istədilər. Prezidentliyə namizədlər İsa Qəmbər, Əli Kərimli və Etibar Məmmədov Corc Buşa məktub göndərdilər. Onlar Azərbaycan dövlət başçısı Heydər Əliyevin durumuna aydınlıq gətirilməsini istəyirlər. "Yeni Müsavat", 6 sentyabr 2003-cü il
9. Etibar Məmmədov seçkiqabağı səfərə çıxır. Onun seçicilərlə ilk görüşü Yevlaxda olacaq. "Yeni Müsavat", 11 sentyabr 2003-cü il
10. Etibar Məmmədovun övladlarını təxribata çəkmək istəyirlər. "Yeni Müsavat", 14 sentyabr 2003-cü il
11. Etibar Məmmədov Yevlaxda oldu. AMİP-çilər görüşün şəhərin mərkəzində keçirilməsinə nail olublar.

"Yeni Müsavat", 15 sentyabr 2003-cü il

1. Əli Kərimli namizədliyini geri götürür. “İslahatçılar” Etibar Məmmədova dəstək verdilər. "Yeni Müsavat", 15 sentyabr 2003-cü il
2. Etibar Məmmədovun seçicilərlə ilk görüşündə təxribat. Öyrədilmiş qadınlar ona hücum etdilər. AMİP lideri “Mən xalqı borclu edən yox, xalqa borcu olan prezident olmaq istəyirəm” dedi. "Yeni Müsavat", 16 sentyabr 2003-cü il
3. Etibar Məmmədov–Əli Kərimli sazişi. Onlar bunun müxalifətin digər namizədlərinə qarşı olmadığını bildirdilər. "Yeni Müsavat", 18 sentyabr 2003-cü il
4. Etibar Məmmədov və Əli Kərimli cənub bölgəsində oldu. Lənkəranda polislə ciddi qarşıdurma baş verdi. "Yeni Müsavat", 22 sentyabr 2003-cü il
5. Etibar Məmmədov və Əli Kərimliyə sui-qəsd. Mətbuat konfransı keçirən prezidentliyə namizədlər Masallı və Lənkəranda baş verənləri belə qiymətləndirdilər.

"Yeni Müsavat", 23 sentyabr 2003-cü il

1. MSK qan tökülməsinə haqq qazandırdı. YAP çoxluğu müxalifəti ittiham edən bəyanat qəbul etdi. "Yeni Müsavat", 24 sentyabr 2003-cü il
2. Etibar Məmmədovun gizli görüşü. AMİP sədri Nardaranda yüksək vəzifəli iqtidar nümayəndələri ilə

məxfi görüş keçirib. "Yeni Müsavat", 25 sentyabr 2003cü il

1. Etibar Məmmədov Norveç səfirliyində gizli görüş keçirib?"Yeni Müsavat", 28 sentyabr 2003-cü il
2. Bu gün AMİP, “İslahatçılar” və ADP birgə mitinq keçirir. "Yeni Müsavat", 28 sentyabr 2003-cü il
3. “Amal” yenidən vahid namizəd axtarışında. “Danışıqlar Etibar Məmmədovla aparılmalıdır ki, xalqın dəstək verdiyinə o da dəstək versin”. "Yeni Müsavat", 5 oktyabr 2003-cü il
4. “Amal”çılar İsa Qəmbər və Etibar Məmmədovla görüşdülər. "Yeni Müsavat", 7 oktyabr 2003-cü il
5. Liderlər görüşdülər... və üç saatdan artıq danışdılar. Ancaq yekun qərar qəbul edilmədi. İsa Qənbər, Etibar Məmmədov, Əli Kərimli. "Yeni Müsavat", 9 oktyabr

2003-cü il

1. Etibar Məmmədov üzə çıxmadı. Mətbuat nümayəndələri ilə görüşdə Fuad Ağayev danışdı. "Yeni Müsavat", 11 oktyabr 2003-cü il
2. Niyə alınmadı? Etibar Məmmədov. "Yeni Müsavat", 11 oktyabr 2003-cü il
3. Etibar Məmmədov seçki kampaniyasına yekun vurdu. "Yeni Müsavat", 12 oktyabr 2003-cü il
4. “Vahid namizəd məsələsi bitməyib”. Etibar Məmmədov təbliğat kampaniyasını yekunlaşdırdı. Etibar

Məmmədov: “Oktyabrın 15-i gecəsi mühüm gecə olacaq”. "Yeni Müsavat", 14 oktyabr 2003-cü il

1. “Dialoq hava-su kimi lazımdır”. Etibar Məmmədov: “Məsələlərin zor işlətməklə həlli Azərbaycana fayda gətirməyəcək” "Yeni Müsavat", 23 oktyabr 2003-cü il
2. Etibar Məmmədov bizneslə məşğul olur? "Yeni Müsavat", 7 noyabr 2003-cü il
3. AMİP-in Mərkəzi Şurası Etibar Məmmədova “etimad” göstərdi... Və hakimiyyətlə dialoqa “hə” dedi. "Yeni Müsavat", 11 noyabr 2003-cü il
4. Bu seçkidə hamı itirdi. Etibar Məmmədov: “Mənə etimad göstərilməsəydi, sıravi partiya üzvü kimi çalışmalıydım”. AMİP sədri seçki saxtakarlığından daha çox vəziyyəti maksimum sakit başa vurmağın yollarından danışır. "Yeni Müsavat", 12-13 noyabr 2003-cü il
5. Hakimiyyətin növbəti oyunbazlığı. Ədliyyə nazirliyi prezidentliyə keçmiş namizədlərlə bağlı Respublika Prokurorluğuna müraciət etdi. İsa Qəmbər, Etibar Məmmədov, Əli Kərim haqqında cinayət işi qaldırıla bilər.

"Yeni Müsavat", 23 noyabr 2003-cü il

1. AMİP sədri Etibar Hüsənli: “Hakimiyyət müxalifətin əhəmiyyətini başa düşüb”. "Yeni Müsavat", 19 dekabr 2003-cü il
2. Əcnəbilər AMİP-i də təkrar seçkidə iştiraka çağırır. "Yeni Müsavat", 19 dekabr 2003-cü il
3. Azad Seçki Forumu Müxalifətin Seçki Məcəlləsinə münasibətini müəyyənləşdirəcək. AMİP-in qərargahında Müxalifəti Koordinasiya Mərkəzinin toplantısı keçirildi. "Yeni Müsavat", 26 dekabr 2003-cü il

## “Yeni Müsavat” qəzeti, 2004

1. AMİP yenə qərargahsız qaldı. “Səyyar fəaliyyət” nə deməkdir? "Yeni Müsavat", 11 aprel 2004-cü il
2. AMİP “dördlük” formatından imtina etdi. "Yeni

Müsavat", 22 may 2004-cü il

1. “Başqasının qələbəsini təmin etmək üçün adam larımızı öldürəsi deyildik ki?”... Etibar Məmmədov: “Bu hakimiyyət şəxsiyyətli insanları qohumu, uşağı vasitəsilə sındırır”. "Yeni Müsavat", 2 iyul 2004-cü il
2. “Hələ qeyri-müəyyənlikdir.”... Etibar Məmmədov: “Azərbaycan ciddi dəyişikliklər ərəfəsindədir”. "Yeni Müsavat", 4 iyul 2004-cü il
3. Etibar Məmmədov Amerikaya gedəsi olmadı. AMİP sədri viza almaq üçün barmaq izlərini təqdim etməkdən imtina edib. "Yeni Müsavat", 22 iyul 2004-cü il
4. Etibar Məmmədov qərargah problemini Qrosa çatdırdı. "Yeni Müsavat", 7 avqust 2004-cü il
5. Ramiz Mehdiyevə sərt ittihamlar. AMİP sədri Prezident Aparatının rəhbərini xalqı yoxsullaşdırmaq və regional qarşıdurma yaratmaqda günahlandırdı. “Onun göstərişi bütün məhkəmələr üçün məcburidir.” "Yeni Müsavat", 31 avqust 2004-cü il
6. Yeri olmayan partiya... Və yeri olmayan adam.

"Yeni Müsavat", 1 sentyabr 2004-cü il

1. Etibar Məmmədov regionçuluqdan qurtula bilmir. Ekspertlərin fikrincə, onun Ramiz Mehdiyevə hücumunu “dirijor” tənzimləyir. "Yeni Müsavat", 3 sentyabr 2004-cü il
2. “Hakimiyyət daxilində müxalifət yaranıb”. Etibar Məmmədov İFES-in keçirdiyi sorğunun nəticələrinə etirazın bildirdi. "Yeni Müsavat", 3 dekabr 2004-cü il
3. AMİP QAT-çıların azadlığı uğrunda sona qədər mübarizə aparacaq. "Yeni Müsavat", 4 dekabr 2004-cü il
4. AMİP bələdiyyə seçkilərinə niyə qatılır? "Yeni Müsavat", 4 dekabr 2004-cü il
5. Etibar Məmmədovdan sensasion addım. O, AMİP sədrliyindən istefa verdi. "Yeni Müsavat", 25 dekabr 2004-cü il
6. Gözlənilməz istefanın mübhəmləri. “Etibar gələcək”, “Etibarlı gələcək” şüarı ilə çıxış edən AMİP-çilər bilməzdilər ki, Etibar gedəcək. "Yeni Müsavat", 27 dekabr

2004-cü il

1. Etibar Məmmədov istefasının səbəblərini açıqla-

dı. "Yeni Müsavat", 28 dekabr 2004-cü il

1. Siyasi xarakterli yeni il sürpirizi. "Yeni Müsavat", 31 dekabr 2004-cü il dekabrın 27-də Azərbaycan Milli İstiqlal Partiyasının lideri Etibar Məmmədov sədr postundan istefa verməsi ilə bağlı qərarını açıqladı. AMİP 10 ildən artıqdır ki, demokratik oriyentasiyalı aparıcı siyasi partiyalardan biri olub, onun lideri E.Məmmədov isə ölkənin yeni tarixinin bütün koalisiyalarında əsas rol oynayıb. “Turan”ın ekspert qrupu

## “Yeni Müsavat” qəzeti, 2005

1. AMİP-in qurultayı fevralın 6-da olacaq. Dünən partiyanın Mərkəzi Şurası bununla bağlı qərar qəbul edib. "Yeni Müsavat", 10 yanvar 2005-ci il
2. Əli Əliyev AMİP-in sədri oldu. "Yeni Müsavat", 7 fevral 2005-ci il
3. “Etibar Məmmədovun sözü partiya üçün həlledici olacaq”. "Yeni Müsavat", 8 fevral 2005-ci il
4. AMİP sədri postuna yenidən seçkilər olacaq. Partiyanın Siyasi Şurası seçkilərin ikinci turunun keçirilməsi barədə qərar verdi. "Yeni Müsavat", 9 fevral 2005-ci il
5. Qərbi azərbaycanlılar Əli Əliyevin sədrliyini istəmirlər. "Yeni Müsavat", 10 fevral 2005-ci il
6. Sabah AMİP-də yenidən sədr seçkisi olacaq. Bu dəfə sadə səs çoxluğu ilə kimin partiyaya rəhbərlik edəcəyi məlum olacaq. "Yeni Müsavat", 12 fevral 2005-ci il
7. Etibar Məmmədov deputat olmaq arzusundadır. "Yeni Müsavat", 16 fevral 2005-ci il
8. Əli Əliyev AMİP sədri oldu. O, rəqibindən 40 səs çox toplayıb. "Yeni Müsavat", 14 mart 2005-ci il
9. AMİP seçkiyə vahid siyahıyla qatılmağın əleyhinə çıxdı. "Yeni Müsavat", 15 mart2005-ci il
10. Etibar Məmmədov Lalə Şövkətin təklifinə qarşı çıxdı. “Birləşmə məsələsini qəbul etmirəm”. "Yeni Müsavat", 26 iyun 2005-ci il
11. Etibar Məmmədovla Nazim İmanov rəqib ola caqlar. Onlar eyni dairədən rəqib olacaq. "Yeni Müsavat", 10 iyul 2005-ci il
12. Etibar Məmmədov “YES”i tərk edəcək. "Yeni Müsavat", 10 iyul 2005-ci il
13. Yasamalda iki dost... İndi onlar rəqib olmaqda israrlıdırlar. Etibar Məmmədov, Nazim İmanov". Yeni Müsavat", 12 avqust 2005-ci il
14. Azərbaycanda yalnız AMİP-in xaricdən maliyə aldığı təsdiqlənib. 1997-ci ildə aşkarlanan fakt üzrə heç

kim cəzalandırılmayıb. "Yeni Müsavat", 16 avqust 2005ci il

1. AMİP-də Etibar Məmmədov əli. "Yeni Müsavat", 17 dekabr 2005-ci il
2. Sabah AMİP parçalana bilər. "Yeni Müsavat", 17 dekabr 2005-ci il
3. Nəyin bahasına olursa olsun. Əli Əliyev AMİP-in müxalifətçi imicinin qorunmasına, Etibar Məmmədovun qarşısını almağa çalışacaq. "Yeni Müsavat", 19 dekabr 2005-ci il
4. Adını soruşdum, Etibar dedi. "Yeni Müsavat", 23 dekabr 2005-ci il
5. “Rəsuil Quliyev mənə söz vermişdi...” Etibar Məmmədov: “O mənə demişdi ki, sənin namizədliyini müdafiə edəcəm”. "Yeni Müsavat", 30 dekabr 2005-ci il

## “525-ci qəzet”, 1993

620. Müsavat başqanı İsa Qəmbər və AMİP sədri Etibar Məmmədov görüşüblər. “525-ci qəzet”, 7 dekabr 1993

## “525-ci qəzet”, 1996

1. Etibar Məmmədovun mətbuat konfransı baş tutmadı. “525-ci qəzet” 12 iyun 1996
2. Bizim qiyamda iştirakımızı heç kəs iddia edə bilməz. Müsahibimiz AMİP sədri Etibar Məmmədovdur. “İyunun 17-də Elçibəy, H.Əliyev və R.Quliyevin iştirak etdikləri söhbət zamanı bu barədə yenə də söz saldı (E.Məmmədovun Baş nazir təyin olunması haqda). Bu vaxt mən bildirdim ki, bu fikrə Ali Sovetin sədri də münasibət bildirsin. Axı Baş nazirin təyin olunması ilə bağlı fərmanı Ali Sovet təsdiq etməli idi. Amma H. Əliyev heç bir fikir bildirmədi. Mən isə bir-iki günlük Baş nazir olmaq istəmədiyimdən razılıq vermədim. “525-ci qəzet”,

10 iyul 1996

## “525-ci qəzet”, 1997

1. Müsahibə–Etibar Məmmədov: “20 Yanvar əvəzinə 15 Yanvar, 25 Yanvar ola bilərdi. Moskvadan o plan hazırlanmışdı ki, Azərbaycanda yüksələn milli azadlıq hərəkatına zərbə vurulsun. Xalqın gözü qorxudulsun və bu hərəkatda iştirak edənlərə qarşı repressiya başlanılsın... Xalqın ayağa qalxması, orduya Baknın içərisinə girməyə imkan verməməsi, həmin kütləvi qırğınların miqyasının azalmasına səbəb oldu. Yəni bu şəhidlər özlərini qurban verməklə digərlərinin həyatını xilas elədilər. Həm də xalqın kütləvi qəhrəmanlıq nümunəsi oldular. “525-ci qəzet”, 15 yanvar 1997
2. Etibar Məmmədov: "Cəmiyyət amorf bir kütləyə çevrilir". Etibar Məmmədov: “Son vaxtlar iqtidarın xalq hərəkatı liderlərinə qarşı apardığı təbliğat kampaniyasından belə çıxır ki, bütün milli azadlıq hərəkatlarının liderləri, o cümlədən Hindistan müstəqillik hərəkatına rəhbərlik etmiş C. Neru, Amerikanı Britaniyadan ayıran C.Vaşinqton da günahkardırlar... Günahkarlar milli azadlıq hərəkatlarını yatırmaq üçün göndərilən imperiya qoşunlarının gəlişini qanuniləşdirən, imperiyaya kömək edənlər, donos yazanlardır. “525-ci qəzet”, 5 mart 1997
3. 4 İyun zamanı AMİP-də Surət Hüseynovu müdafiə edən qüvvələr olub. Etibar Məmmədov: “4 iyun hadisələri zamanı partiya daxilində elə qüvvələr var idi ki, Surət Hüseynovla əməkdaşlığı, onun müdafiəsi haqqın da bəyanat verməyi tələb edirdilər. Həmin adamlardan biri də Vaqif Kərimov idi. O Vaqif Kərimov ki, indi gedib AXCP ilə ittifaqa girib. O vaxt onlar ona görə AMİP-dən ayrıldılar ki, biz Surət Hüseynovu müdafiə etmədik, iqtidarla əməkdaşlıq etmədik. Bu gün AXCP bir tərəfdən Etibar Məmmədovu o vaxt düzgün hərəkət etməməkdə günahlandırır, digər tərəfdən də V. Kərimovla əməkdaşlıq haqqında müqavilə imzalayır. Axı bu nə cür ola bilər?”

“525-ci qəzet”, 14 may 1997

1. “Ağ yaxalıqlılar” mövqelərini asanlıqla dəyişə bilirlər”- AMİP sədri Etibar Məmmədov bu qənaətdədir.

“525-ci qəzet”, 11 iyun 1997

1. Etibar Məmmədov: “Hakimiyyət uğrunda mübarizə apardığımızı gizlətmirik”. “525-ci qəzet”, 9 iyul 1997
2. E.Məmmədov: “Azərbaycan savadlılar ölkəsindən savadsızlar ölkəsinə çevrilə bilər” Ötən həftə Azərbaycan Milli İstiqlal Partiyasının qərargahında millət vəkili Etibar Məmmədovun respublikanın xalq təhsili işçiləri ilə görüşü keçirilib. Etibar Məmmədov: “Əgər 1990-cı ildə əhalinin savadlılıq səviyyəsi 99 faiz idisə, 1997-ci ildə bu göstərici 94 faizə enib. Belə getsə, Azərbaycan savadlılar ölkəsindən savadsızlar ölkəsinə çevrilə bilər. Əgər keçmişdə yalnız ali məktəblərdə rüşvət problemi var idisə, bu gün bu bəla orta məktəblərə də sirayət edib... Kökü məlum olmayan özəl təhsil müəssisələri bəzi imkanlı gənclərin hərbi xidmətdən yayınma yuvasına çevrilib. Həmin məktəblərdə bilik pulla ölçülür. Kimin pulu çoxdursa və kim çox pul verirsə, onun biliyinin “çox olması” üzə çıxır... Bu gün kütləvi hal alan biganəlik dövlətin “xüsusi” siyasətinin nəticəsidir. Biganəlik hökumət adamlarının məsuliyyət hissini azaldır. İctimai fəallıq isə bu məsuliyyəti artırır. Hökumətin üzərinə düşən vəzifələri onlardan yerinə yetirməyi tələb etmək lazımdır. Yalnız bu yolla nəyəsə nail olmaq mümkündür. Bütün seçkilər vaxtı müəllimlərdən alət kimi istifadə olunub. Bütün saxtakarlıqlar, təəssüf ki, müəllimlərin əli ilə həyata keçirilib. Buna müəllimlərin şərait yaratması və bir çox hallarda

biganəlik göstərməsi olduqca acınacaqlıdır... MM-də qaldırdığımız məsələlərə görə üstümüzə böhtan atılması bizi qorxutmur. O adamlar qorxsunlar ki, hər hansı bir əyri işi var. Məsələn, əgər sabah məktəb direktorunuz müəllimləri yığıb M. Ələsgərovun haqlı, E. Məmmədovun haqsız olduğunu tələb edərsə, Siz isə imza atmayıb, müqavimət göstərərsənizsə, bu artıq fəallıqdır. Müqavimət göstərmədikdə yuxarıdakılar daha da arxayınlaşırlar”. “525-ci qəzet”, 23 avqust 1997

1. “Bizim müttəfiqə ehtiyacımız yoxdur” Sual – Sizin siyasi rəqibləriniz AMİP-in bloklara qoşulmamasını birmənalı qarşılamır. E. Məmmədov: –Təbii ki, onlar bunu birmənalı qarşılaya da bilməzlər. Çünki onlar istəyirdilər ki, AMİP kimi güclü bir müttəfiqi olsun. Ancaq bizim onlar kimi müttəfiqlərə ehtiyacımız yoxdur, çünki biz onların siyasətini qəbul etmirik. Biz yalnız ideoloji baxımdan yaxın olan təşkilatlara müttəfiqlik edə bilərik. Bizim müttəfiqliyimiz yalnız ideoloji əsaslar üzərində qurula bilər.

“525-ci qəzet”, 4 oktyabr 1997

1. Bu gün müstəqilliyimizin 6-cı ildönümüdür. E.Məmmədov: “Həmin gün ölkədə çətinliklər çox idi. Ölkəni idarə edən təbəqə müstəqilliyə hazır deyildi. Moskvadakı avqust hadisələri olmasaydı, yəqin ki, müstəqillik yolunda daha çox itki verərdik. Moskvadakı hadisələr və SSRİ-nin dağılması prosesinin güclənməsi icraedici təbəqəni xalqın tələbəni yerinə yetirməyə məcbur etdi. Xalqın tələbi ilə ittifaqla bağlı iqtisadi müqavilələr ləğv edildi, digər tərəfdən Müstəqillik haqqında Konstitusiya Aktına yekdilliklə səs verdilər. SSRİ-nin mövcudluğu şəraitində bu aktın qəbulundan sonra respublika xarici ölkələr tərəfindən tanındı. Müstəqilliyin əleyhinə səs verən sabiq Ali Sovetin kommunist deputatları bu gün özlərini elə aparırlar ki, guya onlar yox, Demblokun deputatları Konstitusiya Aktının qəbuluna mane olublar... Ayaz Mütəllibov bir çox məsələlərdə güzəştə getməyə məcbur oldu. Onun həmin Aktın qəbul olunmasına mane olmaq qüvvəsi yox idi. Sabiq prezident bilirdi ki, xalqın tələbinə mane olmaq ən ağır nəticələrə səbəb ola bilər. Ona görə də o bu yoldan çəkindi... Bu bayramın unudulmaq təhlükəsi yoxdur. Çünki 18 oktyabrda Azərbaycan ikinci dəfə öz müstəqilliyini qazanıb. Bu bayramı unutmaq Azərbaycanı unutmaq deməkdir. Çox təəssüf ki, orta məktəblərdə və əhali arasında müstəqilliyin təbliği lazımi səviyyədə aparılmır. Çətinliklər, itkilər hesabına qazandığımız müstəqilliyi qorumaq bu gün hamımızın vətən qarşısında olan mənəvi borcudur. “525-ci qəzet”,

18 oktyabr 1997

631. E.Məmmədov: “Vahid namizəd məsələsini prinsipcə düzgün hesab etmirəm”. E.Məmmədov: “Vahid namizəd məsələsi olduqca mürəkkəb bir məsələdir. “Dəyirmi Masa”da çox müxtəlif siyasi yönümlü qurumlar var: onların vahid namizəd irəli sürməsi, həmin namizədin hakimiyyətə gələcəyi halda çox böyük problemlərlə üzləşməsi ilə nəticələnə bilər. Çünki həmin namizədi irəli sürən siyasi qurumlar ya onun proqramını müdafiə edib arxasınca getməlidirlər, ya da həmin namizəd onlara hansısa vədlər verməlidir. Bu isə çox böyük çətinliklərə gətirib çıxara bilər. Ona görə də vahid namizəd məsələsini prinsipcə düzgün hesab eləmirəm”. “525-ci qəzet”, 13 dekabr1997

## “525-ci qəzet”, 1998

1. “AMİP öz mövqeyinə yenidən baxmalı olacaq”.

Parlamentin son iclasında AMİP lideri, millət vəkili Etibar Məmmədov Avropa Şurasının sənədində sədri olduğu partiyanın YAP-a yaxın partiya kimi göstərilməsinə etirazını bildirərkən belə dedi. “525-ci qəzet”, 31 mart 1998

1. “AMİP iqtidaryönümlü partiya deyil”. “525-ci qəzet”, 2 aprel 1998
2. AXC şinelindən çıxan AMİP AXCP şinelini də yoxlamaq qərarına gəlib. “525-ci qəzet”, 14 aprel 1998
3. AXCP–AMİP koalisiyası baş tutacaqmı? “525-ci qəzet”, 2 aprel 1998
4. AMİP-in istəyi nə? “525-ci qəzet”, 23 aprel 1998 637. E.Məmmədov Elçibəy haqda dediklərini danmır. Amma onun fikrincə, bu heç də AXCP-yə ömürlük düşmən damğası vurmaq demək deyil. “525-ci qəzet”, 30 aprel 1998
5. Hakim dairələr prezident seçkilərində alternativ kimi, deyəsən, Etibar Məmmədovu görmək istəyir. “525ci qəzet”, 2 may 1998
6. AMİP–AXCP əməkdaşlığı Elçibəydən asılıdır.

“525-ci qəzet”, 7 may 1998

1. Etibar Məmmədov eks-spikerə cavab verir (müavini vasitəsilə). “525-ci qəzet”, 7 may 1998
2. “Bu, geriyə doğru atılmış addımdır”. (Milli Məclisin sessiyasında “Prezident seçkiləri haqqında” və Mərkəzi Seçki Komissiyası haqqında” qanunların üçüncü oxunuşu zamanı E.Məmmədov bildirdi ki, “Əvvəlki variantda seçki komissiyalarının protokollarının üç nüsxədən ibarət tərtib olunması, bir nüsxənin müşahidəçilərə verilməsi nəzərdə tutulurdu. Ancaq indi protokolların iki nüsxədən tərtib olunması nəzərdə tutulur. Bu, geriyə doğru atılmış addımdır”. “525-ci qəzet”, 16 may 1998
3. Etibar Məmmədov prezident seçkilərində vaxtilə Zərdüşt Əlizadənin oynadığı rolu təkrarlayacaqmı? (Vaxtilə Ayaz Mütəllibovun prezident seçkilərini müxalifət boykot edərkən, “müxalifət lideri”, demokrat tapılmışdı. O zaman Zərdüşt Əlizadə Ayaz Mütəllibova alternativ olaraq qeydə alınmışdı. Bu dəfə isə Zərdüşt Əlizadənin ovaxtkı rolunu Etibar Məmmədovun oynayacağı istisna edilmir. “525-ci qəzet”, 23 may 1998
4. Millət vəkili “Prezident seçkiləri haqqında” iqtidarın iki qanun layihəsinə malik olduğuna inanmır. “525ci qəzet”, 28 may 1998
5. “İyun qiyamında AMİP AXC-ni yox, ovaxtkı iqtidarı ittiham edib”. O vaxt iqtidarda AXC deyildimi? E.Məmmədov bildirir ki, “İyun qiyamında AMİP AXC-ni yox, ovaxtkı iqtidarı ittiham edib... 4 iyun hadisələrindən sonra AMİP sıralarında da qiyamçıları müdafiə edənlər yox deyildi. Lakin əminliklə demək olar ki, partiya həmin adamlardan təmizlənmişdir”. Qiyam iyunun 4-ü başlayıb, 24-ü başa çatıb. S.Hüseynov iyulun 2-si Baş nazir təyin olunub. AMİP-in bəyanatı ən tezi iyul ayında verilib. “525-ci qəzet”, 9 iyun1998
6. Etibar Məmmədov yenə də namizəddir. “525-ci qəzet”, 20 iyun 1998
7. “Keçmiş sovet nomenklaturasının tör-töküntülərindən qurulmuş hökumətdən demokratiya gözləmək olmaz”. Etibar Məmmədov “525-ci qəzet”, 7 iyul 1998
8. AMİP liderinin ABŞ-yə rəsmi səfəri davam edir. “525-ci qəzet”, 21 iyul 1998
9. ABŞ prezident seçkilərində Azərbaycana maliyyə yardımı göstərəcək. Bu haqda məlumat verən AMİP lideri Etibar Məmmədov Rəsul Quliyevin ABŞ-də heç bir maraq kəsb etmədiyini bildirdi. “525-ci qəzet”, 25 iyul 1998
10. ASDP prezident seçkilərində Etibar Məmmədovu dəstəkləyəcək. “525-ci qəzet”, 25 avqust 1998
11. Etibar Hüsənli Naxçıvana getməkdən qorxmur.

“525-ci qəzet”, 27 avqust 1998

1. Prezidentliyə namizəd milli televiziyadan narazıdır. Etibar Məmmədov bu barədə Demokratik Seçki Mərkəzinin nümayəndələri ilə görüşdə deyib. “525-ci qəzet”, 1 sentyabr 1998
2. Etibar Məmmədovun dəstəyi çoxalır. “525-ci qəzet”, 1 sentyabr 1998
3. Sosdemlər, deyəsən, öz mövqelərinə yenidən baxmalı olacaqlar. Prezidentliyə namizəd Etibar Məmmədov televiziya çıxışlarında sosial-demokrat hərəkatının bəzi aspektlərini işıqlandırmalı olsa da, dediyinə əməl etmir. “525-ci qəzet”, 15 sentyabr 1998
4. ASDP prezidentliyə namizəddən razı qalmadı.

“525-ci qəzet”, 19 sentyabr 1998

1. Rayonlarda vəziyyət dözülməzdir. Prezidentliyə namizəd Etibar Məmmədovun görüşünə gələn Mingəçevir və Bərdə rayon sakinləri ondan imdad istəyirdilər. “525-ci qəzet”, 24 sentyabr 1998
2. Etibar Məmmədov Lənkəran və Salyan rayonla rında olub. “525-ci qəzet”, 29 sentyabr 1998
3. “Bəxtsiz cavan” 11 oktyabr seçkilərində iştirak edəcəyini bəyan etməklə AMİP lideri Etibar Məmmədov özüylə demokratik müxalifət arasındakı uçurumu dərinləşdirdi... Namizədlər arasında təbliğatın təşkilinə görə, heç şübhəsiz, AMİP lideri Etibar Məmmədov diqqəti daha çox cəlb edir... Etibar Məmmədov şəhərin küçələrindəki portretlərinin sayına görə H.Əliyevlə ayaqlaşır. “525-ci qəzet”, 1 oktyabr 1998
4. Etibar Məmmədov iqtidarı ittiham edir. Srağagün prezidentliyə namizəd Etibar Məmmədovun Sumqayıt şəhərində “Kimyaçılar” sarayının qarşısında seçicilərlə görüşü olub. Mitinqə 30 mindən çox adam gəlib. (“Turan”) Etibar Məmmədov iqtidarın daxili və xarici siyasətini kəskin tənqid atəşinə tutub: “Əhali səfalət içində yaşayır, korrupsiya baş alıb gedir, rüşvətxorluq Azərbaycan məmurunun həyat tərzinə çevrilib”. Qanunsuz olaraq hərbi xidmətdən yayınanların çoxu vəzifəli şəxslərin uşaqlarıdır. E. Məmmədov H.Əliyevin onun ünvanına söylədiyi kəskin tənqidi də cavabsız qoymayıb: “H.Əliyevin bu çıxışları artıq onun məğlubiyyətini anladığından xəbər verir”. “525-ci qəzet”, 3 oktyabr 1998
5. Etibar Məmmədov CİDSUH-a elçi göndərir? “525-ci qəzet”, 3 oktyabr 1998
6. Teledebatda hansı namizəd uddu? Prezidentliyə namizədlər arasında indiyə qədər öz çıxışlarını sistemli şəkildə quran Etibar Məmmədov idi. “525-ci qəzet”, 6 oktyabr 1998
7. Az.TV Laçın əhalisini siyasi oyunlara təhrik edir. Dövlət televiziyasının seçkiqabağı kampaniyada əhalinin siyasətdən uzaq hissəsindən çirkin məqsədlər üçün istifadə etməsi hiddət doğurur. Oktyabrın 6-da Dövlət televiziyası ilə bir qrup Laçın qaçqınının AMİP lideri, prezidentliyə namizəd Etibar Məmmədovu rayonun işğal edilməsinə şərait yaratmaqda ittiham etmələri cəmiyyətdə birmənalı qarşılanmayıb. 1992-1993-cü illərdə rayonun icra başçısı olmuş Azər Məmmədov bununla bağlı “525”ə açıqlama verib: “AZ.TV-də göstərilən süjet təşkil edilmiş” səhnəcikdir”... Televiziyada çıxış edənlər siyasətdən uzaq və haqqında danışılan hadisələrdə bilavasitə iştirak etməyən sadə əmək adamlarıdır. Çox güman ki, “lazımi” sözləri müəyyən “yardım” müqabilində deyiblər. E.Məmmədovun Laçına gəlişinin canlı şahidiyəm. O, Bakıda yaradılan Milli Müdafiə Şurasının rəhbəri kimi, 1992-ci ilin mayın 10-da rayona könüllü dəstələr və hərbi texnika gətirmişdi. Lakin bu qüvvələr Laçının müdafiəsi üçün yox, işğal olunmuş Şuşaya hücum üçün nəzərdə tutulmuşdu. E.Məmmədov silahlı dəstələri Laçına gətirdikdən sonra Bakıya qayıtdı. Buna görə E.Məmmədovu vətənə xəyanətdə ittiham etmək düzgün deyil... AZ.TV-dəki son süjetə gəldikdə isə, mən bunu, sadəcə prezidentliyə namizəd E.Məmmədovun reytinqinin artmasından narahat olan iqtidarın onu gözdən salmağa yönələn cəhdi kimi qiymətləndirərdim. Ümumilikdə isə, rayonun əmək adamlarının məqsədli şəkildə siyasi oyunlara cəlb olunmasını əxlaqi ölçülərə sığmayan addım hesab edirəm. “525-ci qəzet”, 8 oktyabr 1998
8. Etibar Məmmədov paytaxt seçiciləri ilə görüşüb. Srağagün prezidentliyə namizəd Etibar Məmmədovun seçicilərlə görüşü keçirilib. Havanın soyuq və çiskinli olmasına baxmayaraq, görüşdə minlərlə adam iştirak edib. “525-ci qəzet”, 10 oktyabr 1998
9. Etibar Məmmədovun fikrincə, seşkilərin ikinci turu labüddür. “525-ci qəzet”, 13 oktyabr 1998
10. E.Məmmədov saxtalaşdırmalardan sonra prezidentliyə namizəd H.Əliyevin 59 faiz, özünün isə 24 faiz səs topladığını bildirir. “Əslində, H.Əliyev 35-38 faiz, mən isə 33-35 faiz arası səs qazanmışam.” - 525-ci qəzet”, 13 oktyabr 1998
11. Etibarsız gələcək... başlanılır. “525-ci qəzet”, 15 oktyabr 1998
12. “Hətta daha qədim diktatura tarixi olan ölkələrdə belə seçkilər Azərbaycandakından yaxşı keçib”, - deyə Beynəlxalq Respublika İnstitutunun prezidenti Lorni Kra ner bəyan edib. “525-ci qəzet”, 15 oktyabr 1998
13. AMİP-çi gənclər Konstitusiya Məhkəməsinin qərarına etiraz edirlər. 200-dən artıq gəncin iştirak etdiyi aksiyada 2 nəfər həbs edilib. “525-ci qəzet”, 17 oktyabr

1998

1. Etibar Məmmədov iqtidarla koalisiyaya getməyəcək. “525-ci qəzet”, 17 oktyabr 1998
2. Qarşıda Etibarsız gələcəkdir. Seçkilərdəki total saxtalaşdırmalar AMİP liderini “konstruktivliyindən döndərə biləcəkmi? “525-ci qəzet”, 17 oktyabr 1998
3. Bazar olsun! İqtidarla müxalifətin Etibar Məmmədovun üzərində kəsişən maraqları AMİP liderinə geniş manevr imkanları verir. “525-ci qəzet”, 20 oktyabr 1998
4. Mitinq oktyabrın 24-də keçiriləcək. SİDSUH-un mitinqi günü AMİP yürüş keçirməyə qərar verib. Saat 1300-dan 14-30-a qədər Milli Bank binası – Ali Məhkəmə binası marşrutu üzrə yürüşə Bakı Şəhər İH icazə verib. “525-ci qəzet”, 20 oktyabr 1998
5. Etibar Məmmədovu seçkilərdə Baş Prokurorun müavini maliyyələşdirib? 11 oktyabr prezident seçkilərində eks-spiker Rəsul Quliyevin sabiq prezidentliyə namizəd, millət vəkili Etibar Məmmədova maliyyə yardımı etməsi barədə söz-söhbət səngiməmiş, bu günlərdə AMİP liderinin Baş prokurorun müavini Xanlar Vəliyev tərəfindən dəstəkləndiyi və dolayı yolla maliyyələşdirildiyi haqda fikirlər meydana çıxıb. Buna səbəb Baş prokurorun müavininin qardaşı Şahlar Vəliyevin 21 saylı Yevlax Ərazi Seçki komissiyasının 10 saylı seçki məntəqəsində E.Məmmədovun nümayəndəsi kimi fəaliyyət göstərməsi olub. E.Məmmədov bunun həqiqətə uyğun olmadığını bildirib. “525-ci qəzet”, 22 oktyabr 1998
6. “Xartiya-98” nə vəd edir? SİDSUH-a daxil olan partiyaların təşəbbüsü ilə “Xartiya-98” sənədi imzalanıb. “Əslində, mənim hüquqlarım pozulub. Qoy mənim hüquqlarımı müdafiə etsinlər” deyən sabiq prezidentliyə namizəd, millət vəkili Etibar Məmmədov sözügedən sənədin rəhbərlik etdiyi təşkilat tərəfindən imzalanmasının qeyri-mümkünlüyünü bəyan edib. “525-ci qəzet”, 22 oktyabr 1998
7. E.Məmmədov parlament iclaslarına gələcəkmi? “525-ci qəzet”, 22 oktyabr 1998
8. Dünən “Hyatt Regency” hotelində AXCP və AMİP arasında əməkdaşlıq sazişi imzalandı. “525-ci qəzet”, 24 oktyabr 1998
9. Etibar Məmmədov prezident seçilsəydi, Zərdüşt Əlizadə Baş nazir olacaqdı. Bunu Z.Əlizadə ifadə edib.

“525-ci qəzet”, 24 oktyabr 1998

1. E.Məmmədov Azadlıq meydanında mitinq keçirəcək. İstiqlaldan hürriyyətə. “525-ci qəzet”, 27 oktyabr 1998
2. AMİP-in qərargahı nəzarətə alınıb. “525-ci qəzet”, 27 oktyabr 1998
3. “Xalq saxtakar deyil”. Bu, AMİP-in seçkinin nəticələrinin saxtalaşdırılmasına etiraz əlaməti olaraq keçirdiyi yürüşün əsas şüarlarından biri idi. Milli Bank–Ali Məhkəmə marşrutu ilə. “525-ci qəzet” 27 oktyabr 1998 680. Hökumət Dövlət Neft Şirkətini özəlləşdirəcək? Bu haqda Millət vəkili Etibar Məmmədov dünən keçirdiyi brifinqdə məlumat verib. “525-ci qəzet”, 31 oktyabr

1998

1. Etibar Məmmədov lazım gəlsə, Avropa məhkəməsinə də müraciət edəcək. “525-ci qəzet”, 31 oktyabr 1998
2. Dünən Etibar Məmmədovla Nizami Süleymanovun nümayəndələri görüşərək, AMİP–MAP sazişinin imzalanmasına qərar verdi. AXCP-nin sədr müavini Ə.Kərimov isə saziş haqda məlumatı olmadığını bildirdi. Bu da AXCP üçün “sürpiriz!”. “525-ci qəzet”, 5 noyabr 1998
3. Yürüşdə Etibar Məmmədov da iştirak edəcək. Bu gün saat 14-00-dan 16-00-a kimi AMİP-çilərin prezident seçkilərinin nəticələrinə etiraz əlaməti olaraq ikinci yürüş keçirmələri gözlənilir. AMİP-çilər yürüşü “Elmlər Akademiyası” stansiyasından başlayıb, Teleteatrın önündə ki kiçik bağda başa vurmaq niyyətindədirlər. Lakin Bakı şəhər meriyası AMİP-çilərə “Elmlər Akademiyası”ndan “Pioner” kinoteatrına qədər olan marşrutu təklif edib. Etibar Məmmədov bildirib ki, şəhər meriyasının təklifinə baxmayaraq, AMİP müəyyən etdiyi marşurut üzrə yürüş keçirəcək: “Biz nəyin bahasına olursa-olsun, tədbirimizi keçirəcəyik”. “525-ci qəzet”, 5 noyabr 1998
4. AMİP–MAP əməkdaşlıq haqqında sazişi imzalandı. Və sabiq prezidentliyə namizədlər yenidən bir yerdə olmaq qərarına gəldilər. “525-ci qəzet”, 7 noyabr 1998
5. Onlar indiki iqtidarın legitimliyini tanımırlar. “525-ci qəzet”, 10 noyabr 1998
6. İqtidar milli istiqlalçıları dəyənəklə qarşıladı. Əli dəyənəkli qanun keşikçiləri qadınlara da əl qaldırmaqdan çəkinmədilər. “525-ci qəzet”, 10 noyabr 1998
7. 18 nəfər yürüş iştirakçısı xəsarət alıb. Etibar Məmmədov: “Aksiya zamanı 5 minə yaxın polis qüvvəsindən istifadə olunub... Mənşəyi məlum olmayanlardan şəhərin yarısına sədd çəkən hakimiyyət bu qədər qüvvəni Qarabağın azadlığı üçün niyə istifadə etmir? Öz xalqına qarşı bu cür zor tətbiq edənlərin hakimiyyətdə qalmağa haqqı yoxdur". “525-ci qəzet”, 10 noyabr 1998
8. Etibar Məmmədov Tayvana gedib. Bununla belə, noyabrın 17-də Azadlıq meydanında mitinq keçirmək məsələsi AMİP-in gündəliyindədir. Etibar Məmmədovun başçılığı ilə AMİP-in üç nəfərlik nümayəndə heyəti Beynəlxalq Demokratik İttifaqın zirvə görüşündə iştirak etmək üçün Tayvana yola düşüb. “Dəmir ledi” Marqaret Tetçer, ABŞ-nin keçmiş prezidenti Corc Buş və AFRin sabiq kansleri Helmut Koll tərəfindən 1983-cü ildə əsası qoyulmuş bu təşkilatda 56 ölkənin 70-ə yaxın sağ mərkəzçi-mühafizəkar partiyası təmsil olunur. AMİP lideri 11 oktyabr prezident seçkilərinin nəticələrinin müzakirəsini toplantının gündəliyinə salacaq. “525-ci qəzet”,

17 noyabr 1998

1. Azərbaycandakı son prezident seçkilərinin nəticələri ABŞ konqresinin müzakirəsinə çıxarılacaq. AMİP lideri Etibar Məmmədovun dediyinə görə, bu haqda ABŞ-nin Respublikaçılar Partiyasının nümayəndəsi məlumat verib. Etibar Məmmədov: “ABŞ-nin Respublikaçılar Partiyasının təmsilçisi Harri Barbor bildirib ki, partiyası prezident seçkilərinin nəticələrini ABŞ konqresinin müzakirəsinə çıxarılacağını və ali qanunverici orqanın bu seçkilərə qiymət verəcəyini söyləyib”. Etibar Məmmədov Beynəlxalq Demokratik İttifaqın Azərbaycanda seçkilər haqqında qərar layihəsi qəbul etdiyini, həmin qərarda seçkinin bütün mərhələləri, xüsusilə səsvermə zamanı kobud qanun pozuntularına yol verildiyi, saxtakarlıqların faktiki olaraq seçkinin nəticələrini dəyişdirdiyi, bu saxtakarlıqlara etiraz edən müxalifətin etiraz aksiyalarının zorakılıqla dağıdıldığının göstərildiyini bildirib. “525-ci qəzet”, 24 noyabr 1998
2. Sərbəst toplaşmaq azadlığı bitdi. Bunu Milli Məclis qanunvericilikdə də təsdiq elədi. MM Hüquq siyasəti və dövlət quruculuğu daimi komissiyasının sədri “Sərbəst toplaşmaq azadlığı haqqında qanundan sonra Cinayət məcəlləsinə kütləvi tədbirlər keçirilən zaman yol verilən qanun pozuntuları ilə bağlı dəyişiklikləri labüd hesab etdi. AMİP lideri Etibar Məmmədov dekabrın 10-da BMT tərəfindən qəbul olunmuş insan hüquqları haqqında ümumi bəyannamənin 50 illiyinin tamam olmasını, bütün dövlətlərin öz qanunlarını həmin bəyannamə əsasında qurduğunu xatırladaraq söylədi ki, insan hüquqlarının təminatına bu saat hər yerdə fikir verilir. Millət vəkili belə vaxtda bu cür qanunların qəbulunu həmin bəyannaməyə zidd hesab edir... Etibar Məmmədovun fikrincə, iqtidarın bu hərəkəti təkcə onu yox, ümumilikdə Azərbaycanın vəziyyətini ağırlaşdırır. “525-ci qəzet”, 26 noyabr 1998
3. Fıştırığın gəlsin. Seçki kampaniyasında yeni etiraz forması kəşf edən AMİP-in fıştırığı gəlmir. "Saxta prezidentin istefasını tələb etməzlər, onu fıştırıqla yola salarlar" deyən AMİP sədri Etibar Məmmədovun seçki dövründə gərginləşən əsəbləri də Honkonqdakı iki həftəlik istirahətdən sonra sakitləşib. “525-ci qəzet”, 3 dekabr 1998
4. Etibar Məmmədov MSK-nı saxtakarlıqda ittiham edir. Onun dediyinə görə, bir qrup YAP-çı deputat AMİP-ə gələcək. “525-ci qəzet”, 10 dekabr 1998
5. Bir addım mən atdım, bir addım sən at! İqtidar-müxalifət dialoquna münasibət birmənalı deyil.

“525-ci qəzet”, 12 dekabr 1998

1. Qanun üçün iqtidar-müxalifət anlamı yoxdur. Beynəlxalq Demokratik İttifaqın icraçı katibi belə fikirləşir. Beynəlxalq Demokratik İttifaqın icraçı katibi Qraham Vinn Azərbaycan Milli İstiqlal Partiyasının sədri, millət vəkili Etibar Məmmədova məktub göndərib. Taypeydə keçirilən və 40-dan artıq demokratik ölkənin, o cümlədən Böyük Britaniya, ABŞ, Rusiya, Avstriya, Almaniya, Fransa, Yeni Zelandiya, Kanada, İsveç, Finlandiya, Yaponiya, Koreya, Yunanıstan və Çilini təmsil edən partiya rəhbərlərinin icraçı toplantısında E.Məmmədovun iştirakından məmnunluq bildirən Q.Vinn öz məktubunda qeyd edib ki, Azərbaycanda keçirilən prezident seçkiləri ilə bağlı Milli İstiqlalçıların hesabatını maraqla qarşılayıblar: “Sizin hesabatınız başqa mənbələrdən alınan hesabatlarla uyğun gəldi və təəssüf ki, Azərbaycanda seçkilərin azad və ədalətli keçmədiyini bir daha təsdiq etdi. BDİ Azərbaycanda demokratik sistemin qurulmasını ciddi şəkildə müdafiə edir. BDİ hesab edir ki, həmin sistemdə kiminsə iqtidarda və ya müxalifətdə olmasından asılı olmayaraq, qanunlar hamı üçün eyni qaydada tətbiq olunmalı və demokratik həyat tərzi üçün şərait yaradılmalı, insanlara təqibdən qorxmayaraq, dinc etiraz etmək imkanı verilməlidir. Bu səbəbdən biz Azərbaycanda demokratiya uğrunda mübarizə aparanları dəstəkləyirik. Q.Vinn məktubunda "BDİ-yə üzv partiyaların Azərbaycanda baş verən hadisələrdən xəbərdar olduğunu və vəziyyətin sonrakı inkişafını da müşahidə edəcəklərini bu ölkənin hakimiyyətdə olanları bilməlidir" deyə qeyd edir. “525-ci qəzet”,

12 dekabr 1998

## “Millət” qəzeti, 1992

1. Azərbaycan Milli İstiqlal Partiyasının Təşkilat Komitəsində – mart ayının 26-da AMİP Təşkilat Komitəsinin növbəti iclasında aşağıdakı məsələlər müzakirə olunub: 1. Respublikada ictimai-siyasi vəziyyət. 2. 1992-ci ilin payızında Bakı şəhərində Dünya Türklərinin Beynəlxalq qurultayının keçirilməsi. Təşkilat komitəsi tədbirlər planını müzakirə edərək qeyd etmişdir ki, 1926-cı ildə Bakıda keçirilmiş I Türkoloji Konqres əsasən maarifçilik problemlərinə həsr olunmuşdursa, artıq dünya türklərinin mədəni, mənəvi, siyasi birliyinin təməl daşının qoyulması vaxtı çatmışdır və bu bir vacib vəzifə kimi Azərbaycan Milli İstiqlal Partiyasının qarşısında durur. “Millət” qəzeti, 25-26 mart 1992
2. Azərbaycan Milli İstiqlal Partiyasının Təşkilat Komitəsində - mart ayının 31-də AMİP Təşkilat Komitəsinin növbəti iclasında Azərbaycan Milli İstiqlal Partiyasının Azərbaycan Respublikası Prezident seçkilərində iştirak etməsi və partiyanın Təşkilat Komitəsinin sədri Etibar Məmmədovun Azərbaycan Prezidenti vəzifəsinə namizədliyinin irəli sürülməsi barəsində yekdilliklə qərar qəbul edilib. “Millət” qəzeti, 4 aprel 1992
3. ELÇİ - Şəkillər - 1991-ci ilin noyabrı – Azərbaycan milli azadlıq hərəkatının lideri, millət vəkili Etibar Məmmədov Türkiyədə ən yüksək qonağa layiq ehtiramla qarşılanır. 1.Ankarada Mustafa Kamal Atatürkün məqbərəsini ziyarət 2. E.Məmmədov məqbərənin fəxri qonaqlar kitabına xatirə sözləri yazır. 3. Türkiyə Azərbaycan Respublikasının dövlət müstəqilliyini rəsmən tanıdı. Baş nazir Süleyman Dəmirəl və millət vəkili Etibar Məmmədov bu münasibətlə keçirilən mərasimdə. 4. Pakistan Prezidenti Qulam İshaq xan millət vəkili Etibar Məmmədovu qəbul edib. 5. E.Məmmədov Pakistan senatı sədrinin qonağıdır. 6. Lahor şəhərinin məscidində cümə namazı. Etibar Məmmədov Seçki Buraxılışı, № 2- “Millət” qəzeti, 1992
4. “Azərbaycanın bütün torpaqları qaytarılmalıdır” Mayın 7-də Azərbaycan Elmlər Akademiyasında Azərbaycan Respublikası Prezidentliyinə namizəd Etibar Məmmədovla görüş keçirilib. “Millət” qəzeti, 9 may 1992
5. E.Məmmədov: “Biz Konstitusiyaya zidd fərmanlara tabe olmayacağıq”. “Millət” qəzeti, 9 may 1992
6. E.Məmmədov: “Dövlət kapital qoyuluşunun qarantı, təminatçısı olmalıdır”. “Millət” qəzeti, 15 may

1992

1. AMİP sədri Etibar Məmmədovun Azərbaycan Televiziyası ilə xalqa MÜRACİƏTİ – “...Son günlər Bakıda və Azərbaycanın müxtəlif yerlərində yayılan şayiələrin əsas məqsədi bir çox cəbhədəki döyüş uğursuzluqlarını mənim adımla, Azərbaycan Milli İstiqlal Partiyasının adı ilə bağlamaqdır. AMİP-in sədri kimi tam qətiyyət və məsuliyyətlə bildlrirəm ki, bizim partiyanın hərbi məsələlərlə heç bir əlaqəsi olmayıb və bundan sonra da olmayacaq. Siyasətin hərbi məsələlərə qarışmaması, bitərəf qalması bizim prinsipimizdir və gələcəkdə də bu mövqedə qalacağıq”. “Millət” qəzeti, 1 avqust 1992
2. E.Məmmədov Böyük Britaniyanın müvəqqəti işlər vəkili H.Fomstounu qəbul etmişdir. “Millət” qəzeti, 28 avqust 1992
3. “Tezliklə parlament seçkiləri keçirilməlidir”. Sentyabrın 4-də Azərbaycan Milli İstiqlal Partiyasının sədri Etibar Məmmədov Sumqayıt Kimyaçılar sarayında seçicilərlə görüş keçirib. “Millət” qəzeti, 9 sentyabr 1992
4. Etibar Məmmədovun mətbuat konfransı. “Millət” qəzeti, 30 sentyabr 1992
5. Azərbaycan Milli İstiqlal Partiyasının sədri Etibar Məmmədovun BƏYANATI – 1992-ci il oktyabrın 1-də Azərbaycan Respublikası daxili işlər naziri silahlı əməkdaşları ilə birlikdə “Ayna” qəzetinin redaksiyasında növbəti xuliqanlıq hərəkəti edərək, məsul redaktor C.Hüseynovu və müxbir R.Mirqədirovu döymüşlər. Hadisə barədə dərhal Prezidentə məlumat verilərək, ondan təcili tədbir görülməsi tələb olunanda o bunu müxalifətin yeni şişirtməsi kimi qiymətləndirmiş və üzərinə götürdüyü vəzifəni icra etməkdən, yəni rəhbərlik etdiyi dövlətin vətəndaşının hüquqlarını müdafiə etməkdən imtina etmişdir. Bir vətəndaş və siyasi partiyanın rəhbəri kimi mətbuata bu cür zorakı təzyiq metodlarına qəti etirazımı bildirir və Prezidentin öz vəzifə borcunu yerinə yetirərək, özbaşınalığa, vətəndaşların siyasi əqidəsinə görə təqib olunmasına və artıq dövlət səviyyəsində aparılmağa başlayan siyasi terrora son qoyulmasına yönəlmiş təcili tədbirlər görülməsini tələb edirəm... 2 oktyabr 1992.

“Millət" qəzeti, 3 oktyabr 1992

1. Müxalifət lideri ziyalılarla görüşür. Oktyabr ayının 9-da Yazıçılar Birliyinin Natəvan adına klubunda Azərbaycan Milli İstiqlal Partiyasının sədri, millət vəkili Etibar Məmmədovun ziyalılarla görüşü keçirilib. “Millət” qəzeti, 10 oktyabr 1992
2. E.Məmmədov: “Məqsədimiz Azərbaycanda qüdrətli dövlət yaratmaqdır”. Ötən şənbə və bazar Azərbaycan Milli İstiqlal Partiyasının sədri, millət vəkili Etibar Məmmədovun Lənkəran, Lerik və Masallı ictimaiyyəti ilə görüşü keçirilib. “Millət” qəzeti, 28 oktyabr 1992
3. Xalqın gücü qarşısında hər şey acizdir. E.Məmmədov 3 il əvvəl məhz bunun sayəsində azadlığa buraxıldı. “Millət” qəzeti, 4 noyabr 1992
4. “Hökumət həmişə müvəqqəti olmalıdır”. Dekabrın 10-da AMİP sədri E.Məmmədov “Rabitə evində” rabitə işçiləri ilə görüşmüşdür. “Millət” qəzeti, 11 dekabr 1992
5. “BMT nümayəndəsi gileylənib”. Dekabrın 11-da AMİP sədri E. Məmmədov BMT-nin Azərbaycandakı nümayəndəsi ilə görüşüb. “Millət” qəzeti, 11 dekabr 1992
6. AMİP-ə qarşı silahlı təxribat. Dekabrın 15-də saat 5-ə yaxın Müdafiə Nazirliyi Hərbi Polis İdarəsinin silahlı dəstələri iki yük maşınında Azərbaycan Milli İstiqlal Partiyasının iqamətgahına gəlmişdir. Dəstənin komandiri mayor R.Nağıyev bildirmişdir ki, müdafiə nazirinin əmri ilə binanın mühafizəsini təşkil etməlidirlər. Partiya sədri E.Məmmədov tərəfindən izah olunmuşdur ki, bina Bakı şəhər İcra Hakimiyyətinin 1161 saylı sərəncamı ilə AMİPin balansına keçirilib və onun Müdafiə Nazirliyinə heç bir aidiyyəti yoxdur. Bir qədər sonra mayor R.Nağıyev Müdafiə Nazirindən binada axtarış aparmaq və ərazidə hərbi polis postlarını yerləşdirmək əmrini almışdır. Yenə də izah edilib ki, bu cür əməliyyatları prokurorluğun sanksiyası ilə yalnız daxili işlər orqanları həyata keçirə bilər. Hərbi polisin funksiyası isə yalnız Müdafiə Nazirliyinin tabeliyində olan obyektlərlə məhdudlaşır. Daha sonra müdafiə naziri tərəfindən hərbi polisə yeni əmr, Azərbaycan Milli İstiqlal Partiyasına isə ultimatum verilib ki, dekabrın 16-sı saat 15-ə qədər bina boşaldılsın və hərbi hərbi polisə təhvil verilsin. Ultimatum partiyanın sədri tərəfindən rədd edilmiş, hərbi polis isə qanunsuz əmri yerinə yetirməkdən imtina edərək, dekabrın 16-sı gecə saat 1-ə yaxın öz hərbi hissəsinə qayıtmışdır. Baş vermiş hadisə haqqında Azərbaycan Prezidentinə və daxili işlər Nazirinə məlumat verilmişdir. Daxili işlər naziri İsgəndər Həmidov axşam saat on otuzdan saat üçün yarısına qədər hadisə yerində olub. Azərbaycan Milli İstiqlal Partiyası baş vermiş hadisəni müxalifətə qarşı silahlı təzyiq kimi qiymətləndirir. Bu cür hərəkətlərin yolverilməzliyini qeyd edərək belə hesab edir ki, bu təxribatlarda silahlı qüvvələrdən istifadə olunması süni surətdə yaradılmasına cəhd göstərilən siyasi qarşıdurmanı silahlı qarşıdurmaya çevirə bilər. “Millət” qəzeti, 17 dekabr 1992

## “Millət” qəzeti, 1993

1. E. Məmmədov: “Dövlətə müxalifət ola bilmərik”.

“Millət” qəzeti, 9 fevral 1993

1. Azərbaycan Respublikası Ali Məhkəməsinin sədri Tahir bəy Kərimliyə. 1993-cü il 26 may tarixli qərarla Respublika ərazisində fövqəladə vəziyyət iki ay müddətinə uzadılmışdır. Azərbaycan Respublikası Konstitusiyasının 121-4 maddəsinin 16-cı bəndinə, Azərbaycan Respublikası fövqəladə vəziyyət qanununun 4-cü maddəsinə uyğun olaraq fövqəladə vəziyyətin tətbiq edilməsinə dair qərar Milli Məclis üzvlərinin azı üçdə ikisindən ibarət çoxluqla qəbul edilmədiyi üçün adı çəkilən qərar qeyri-qanunidir. Mayın 26-da Prezidentin fövqəladə vəziyyətin uzadılmasının lehinə dair fərmanına isə Milli Məclis üzvlərinin yalnız 27-si, yarısından 2 nəfər çox, üçdə ikisindən 7 nəfər az deputat səs vermişdir. Beləliklə, fərman Konstitusiyanın tələb etdiyi qaydada təsdiq edilməmişdir. Fövqəladə vəziyyət haqqında Azərbaycan Respublikası qanununun 7-ci maddəsinə uyğun olaraq, Respublika Prezidentinin adı çəkilən fərmanı müəyyən edilən qaydada təsdiq edilmədiyindən qüvvədən düşür. Bu səbəbdən respublikanın ərazisində tətbiq edilən fövqəladə rejimin iyunun 3-dən etibarən hüquqi qüvvəsi yoxdur. Apreln əvvəlindən tətbiq edilən fövqəladə vəziyyətdən heç də fərmanda göstərilən səbəblərdən – təcavüz və xarici işğalı, dövlətimizin ərazisinin parçalanma təhlükəsini aradan qaldırmaq məqsədi ilə deyil, xalqın haqlı etiraz səsini boğmaq üçün istifadə edilmişdir. Ötən iki ay hakimiyyət dairələri tərəfindən vətəndaşların yaşamaq, şəxsi toxunulmazlıq, mənzil və başqa şəxsi, mülki və siyasi hüquqlarının kütləvi və kobud pozuntuları ilə müşayiət olunmuş, ölkədəki ictimai-siyasi, social-iqtisadi böhran daha da dərinləşmiş, hərbi sahədə müsbətə doğru dəyişiklik müşahidə edilməmiş, vətəndaş qarşıdurması xeyli artmışdır. Bunlar göstərilən qərarın hüquqiliyi haqqında rəsmi rəyin verilməsini zəruri edir. Hal-hazırda bu kimi sənədlərə hüquqi qiymət vermək səlahiyyəti olan orqan – Azərbaycan Respublikası dövlət müstəqilliyi haqqında Konstitusiya Aktının nəzərdə tutulmuş Konstitusiya məhkəməsi olmadığından, Sizə müraciət edərək müstəqil məhkəmə hakimiyyəti kimi Azərbaycan Respublikası Milli Məclisinin 26 may 1993-cü il tarixli qərarına hüquqi qiymət verməyinizi xahiş edirəm. Azərbaycan Respublikası Milli Məclisinin üzvü E.Məmmədov, 31 may

1993. “Millət” qəzeti, 1 iyun 1993

1. Azərbaycan Milli İstiqlal Partiyasının sədri, millət vəkili Etibar Məmmədov cənablarına – Sizin mənim adıma göndərdiyiniz 31 may 1993-cü il tarixli məktubunuzda göstərdiyiniz kimi, Azərbaycan Respublikası Ali Məhkəməsi Konstitusiyaya nəzarət funksiyasına malik olmadığından Azərbaycan Respublikası Milli Məclisinin “Fövqəladə vəziyyətin uzadılması haqqında” 26 may 1993-cü il tarixli qərarına hüquqi qiymət vermək səlahiyyətində deyil. Bununla belə, Sizin narahatlığınızı başa düşərək, vətəndaşların hüquqlarını məhdudlaşdıran fövqəladə vəziyyətin tezliklə aradan qaldırılmasını arzu edirəm. Bizim istəyimizdən asılı olmayaraq, hakimiyyət orqanları fövqəladə rejimin tətbiq edilməsini qərara almışlar. Bu rejim tətbiq olunan zaman partiyanız və Siz müdrik addım ataraq, cəmiyyətdə olan qarşıdurmanın aradan qaldırılması və sabitliyin pozulmaması naminə təyin etdiyiniz kütləvi tədbirdən imtina etmişdiniz. Hazırda da şübhə yoxdur ki, ölkəmizdə siyasi qüvvələr arasında anlaşılmazlıqlar vardır. Ona görə də arzu edirəm ki, millət vəkili İsgəndər Həmidov da Prezident ilə görüşərək, bu anlaşılmazlıqların aradan qaldırılmasına danışıq yolu ilə nail olsun. Mən dövlətimizin müstəqilliyinin qorunub saxlanılacağına və ölkəmizdə hüquqi və demokratik rejimin yaradılmasına inanır və böyük ümid bəsləyirəm. Fövqəladə vəziyyətin uzadılması nəzərdə tutulan qarşıdakı müddət ərzində Ermənistanın Azərbaycana təcavüzü və müharibəsinə son qoymalı, xalqın etimadını doğrultmalı və inamını bərpa etməliyik. Respublika Prezidenti özünün 1 illik fəaliyyəti haqqında xalqa hesabatında bu məsələyə aydınlıq gətirən, siyasi qarşıdurma və yol verilmiş nöqsanları aradan qaldıran, dövlət quruculuğunu təmin edən qanunların verilməsi və təsisatların yaradılması, siyasi-iqtisadi böhrandan ölkəmizin çıxarılması, torpağımızın bütövlüyünün qorunması, görülən və görüləcək işlər barədə məlumat verəcəkdir. Bu vəzifələri demokratik yönümlü müxalifətin iştirakı olmadan həll etmək mümkün deyil. Odur ki, “fövqəladə vəziyyətdə” yaşamağa öyrənmiş xalqımızın bu vəziyyətin aradan qaldırılmasına qədər hər hansı ekstremal vəziyyətdə düzgün hərəkət etməklə vəziyyəti kəskinləşdirməkdən imtina edəcəyi və fövqəladə vəziyyətin sona yetməsini gözləyəcyinə ümid edirəm. T.Kərimli. Azərbaycan Respublikası Ali Məhkəməsinin sədri, “Millət" qəzeti, 2 iyun

1993

1. E.Məmmədov ABŞ Senatının nümayəndə heyətini qəbul etmişdir. “Millət” qəzeti, 4 iyun 1993
2. Etibar Məmmədov: “Azərbaycan qanunlarına məhəl qoyulmaması normaya çevrilmişdir”. “Rossiya” həftəlik qəzetinin 2-8 iyun 1993-cü il sayında AMİP sədri, millət vəkili Etibar Məmmədovun müsahibəsi. “AXC hakimiyyətə seçkilər nəticəsində gəlməmişdir. Keçən il mayın 15-də hakimiyyət ələ keçirilmiş, bir neçə gündən sonra bu hadisəyə qanuni don geyindirilməyə cəhd edilmişdir. Bundan sonra Ə.Elçibəyin prezident seçkilərində qələbəsi artıq təmin olunmuşdur. Məhz buna görə mən öz namizədliyimi geri götürməyi qərara aldım... Elçibəy prezident seçildikdən sonra siyasi partiyalar haqqında qanun qəbul olundu. Həmin qanunda aydın şəkildə deyilir ki, prezident heç bir təşkilatın üzvü ola bilməz. Bizim prezident isə AXC-nin sədri olaraq qalır... Bundan başqa, polisin səlahiyyətlərinin həddindən artıq artırılması ilə bağlı bir sıra fərman qəbul olunmuşdur. Bu gün polisin prokurorun sanksiyası və məhkəmənin qərarı olmadan istənilən adamı həbs etməyə, şəxsi mənzilində və ya iş yerində axtarış aparmağa və vətəndaşı 30 sutkaya qədər həbsdə saxlamağa ixtiyarı vardır... Yüz otuzların bəyanatı. Keçmiş kommunistlər keçən ilin may ayında fəaliyyətini dayandırmış Ali Sovetin çağırılmasını tələb edirdilər (yüz otuzların bəyanatı) Bu, çağırışların arxsında hamıya çoxdan və yaxşı tanış olan bir adam durur (H.Əliyev – Zurab Todua) Bu məsələdə mən bitərəf mövqe tuturam. Mən həmişə qanunların yerinə yetirilməsinin tərəfdarı olmuşam. Qanun isə bu sessiyanın çağırılmasına imkan verir. Milli Məclisin indiki spikeri rəsmi olaraq Ali Sovetin sədridir. Əgər sədr varsa, deməli, Ali Sovetin özü də mövcuddur. Milli Məclis Ali Sovet tərəfindən yaradılıb. Deməli, sonuncu Milli Məclisi yenidən təşkil etmək və ümumiyyətlə buraxmaq hüququna malikdir. Ali Sovet həmçinin öz sessiyasını keçirmək hüququna malikdir... Qarabağ məsələsi – Respublikamızın Müstəqillik Haqqında Konstitusiya Aktında aydın şəkildə deyilir ki, Azərbaycan unitar dövlətdir. Bu sənədə əsasən, Azərbaycanın daxilində hər hansı dövlət qurumları yaradılması mümkün deyil. Hipotetik surətdə bu məsələ yalnız bir şərtlə müzakirə mövzusu ola bilər ki, Ermənistan 1988-ci ilə qədər onun ərazisində yaşamış 200 min azərbaycanlının geri qayıtması ilə razılaşsın və həmin əhaliyə orada öz muxtariyyətini yaratmağa icazə versin. “Millət” qəzeti, 10 iyun 1993
3. Ərdal İnönü E.Məmmədova zəng vurmuşdur. 1993-cü il iyunun 15-də Türkiyə Respublikası Baş nazir əvəzi Ərdal İnönü E.Məmmədovun Azərbaycandakı hərbi qarşıdurmanın aradan qaldırılmasındakı vasitəçilik səylərini yüksək qiymətləndirmiş və bu şərəfli işdə ona müvəffəqiyyətlər arzulamışdır. Baş nazir əvəzi Ərdal İnönü E.Məmmədovdan iyunun 16-da Azərbaycana gələcək və prezident S.Dəmirəlin şəxsi məktubunu ona çatdıracaq Türkiyə xarici işlər nazirinin müavininin başçılıq etdiyi nümayəndə heyətini qəbul etməyi xahiş etmişdir. Nümayəndə heyətinin gəlməsi haqqında Türkiyənin Azərbaycandakı səfiri A.Karamanoğlu da E.Məmmədova rəsmi müraciət etmişdir. “Millət” qəzeti, 17 iyun 1993
4. E.Məmmədov: “Gəncəlilərin tələbləri olduğu kimi qalır”. (İyunun 20-də Azərbaycan Milli İstiqlal Partiyası sədri, millət vəkili Etibar Məmmədovun respublikada gərgin ictimai-siyasi vəziyyət və bu gərginliyin aradan qaldırılması üçün polkovnik Sürət Hüseynovla apardığı danışıqlara həsr olunmuş mətbuat konfransı keçirilib. “Gəncəyə səfərim oradakı durumla tanış olmaq və yaranmış ağır vəziyyətdən çıxış yolları tapmaq məqsədi daşıyırdı. Surət Hüseynovla təkbətək söhbətimiz oldu. O, iyunun 20-si saat 18-dən etibarən bir həftə müddətinə, yəni dövlət komissiyası işini başa vurana qədər qoşunlarını Bakı üzərinə yeritməyəcəyinə söz verdi. Ancaq Surət Hüseynovun da, Gəncə əhalisinin də tələbləri olduğu kimi qalır: Gəncədə törədilmiş qırğın üçün məsuliyyət daşıyan respublika Prezidenti vəzifəsindən istefa verməlidir... Dəfələrlə Əbülfəz bəy Parlament seçkiləri keçirmək, yeni Konstitusiyanın qəbul edilməsi ilə bağlı təkliflərə biganəlik göstərib. Prezident əgər istefa verərsə, Azərbaycanda təcili parlament seçkiləri keçirilməli və yeni Konstitusiya qəbul olunmalıdır... Elçibəy tərəfindən mənə Baş nazir vəzifəsi təklif edilib. Mən isə bildirmişəm ki, heç kimdən vəzifə almayacağam, bu və ya digər vəzifəni xalqın mənə göstərəcəyi etimad nəticəsində parlament seçkilərindən sonra tuta bilərəm. Ancaq keçid dövründə müvəqqəti hökumətdə hər hansı bir məsuliyyəti ümumi razılıq əsasında Milli Məclisin qərarı ilə öz üzərimə götürməyə hazıram. Lakin bu hökumətin müvəqqəti olması elan edilməli və əvvəlcə parlament seçkilərinin vaxtı müəyyənləşdirilməlidir. “Millət” qəzeti, 22 iyun 1993
5. Etibar Məmmədovun Azərbaycan xalqına, dövlət rəhbərlərinə, Azərbaycan Respublikası Milli Məclisinə, bütün siyasi partiya və təşkilatlara MÜRACİƏTİ. “Müqəddəs Vətənimiz Azərbaycan təhlükə altındadır! Ermənistanın təcavüzü nəticəsində torpaqlarımızın xeyli hissəsi – Yuxarı Qarabağın bütün bölgələri, Xocalı, Şuşa, Laçın, Kəlbəcər işğal edildikdən sonra düşmən qüvvələri Ağdam şəhərini ələ keçirmiş, Füzuli, Cəbrayıl, Ağcabədi, Zəngilan, Qubadlı rayonlarını işğal təhlükəsi altında qoymuşdur. Bir sıra beynəlxalq təşkilatların, o sıradan BMT, ATƏT-in qərarlarını, əksər dünya dövlətlərinin rəyini, beynəlxalq hüquq normalarını saya salmayan Ermənistan Azərbaycana və bütün azərbaycanlılara qarşı soyqırım müharibəsi aparır. Azərbaycanın bölünməsi, parçalanması və bir dövlət kimi məhv olması təhlükəsi heç vaxt bugünkü kimi real olmamışdır. Biz bu şərəfsizliyi boynumuza götürə bilmərik. Vətənimizin bu ağır günündə Sizə müraciət edirəm. İndi yeganə çıxış yolumuz Vətənimizin və Dövlətimizin varlığı naminə birgə fəaliyyətə başlayaraq, bütün siyasi qüvvələrin həmrəyliyinə nail olmaqdır...

Milli Məclis təcili surətdə toplanmalı, bütün qanunverici və icraedici hakimiyyətin müəyyən müddətə (1994-cü il yanvarın 1-nə qədər) Azərbaycanın real və nüfuzlu siyasi qüvvələrinin təmsil olunduğu Dövlət Şurasına verilməsi haqqında qərar qəbul etməlidir. Azərbaycan Milli İstiqlal Partiyası Azərbaycanın bütün vətəndaşlarını Vətənin və Dövlətin xilası naminə səfərbər olmağa və birləşməyə çağırır! 24 iyun 1993-cü il. “Millət” qəzeti, 25 iyun 1993

## “Millət” qəzeti, 1994

1. Gürcüstanda yaşayan azərbaycanlıların vəziyyəti geniş müzakirə olunmuşdur. Yanvarın 10-da Azərbaycan Milli İstiqlal Partiyası ilə Gürcüstan Milli İstiqlal Partiyası əməkdaşlağının əsas prinsipləri haqqında müqavilənin tətənəli imzalanmasından sonra hər iki partiyanın liderləri – E.Məmmədov və İrakli Sereteli birgə mətbuat konfransı keçirib. E. Məmmədov: "Əməkdaşlıq üçün saziş, ilk növbədə, informasiya mübadiləsi üçün vacibdir... Müqavilənin əsas prinsipi milli azadlıq prinsipidir... Müqavilə Azərbaycan və Gürcüstanın tam müstəqil dövlətə çevrilməsi prosesində insan hüquqlarının müdafiəsi, bu dövlətlərin ərazisindən müharibə üçün istifadə edilməməsi və bir sıra sahələrdə partiyalararası əməkdaşlığı nəzərdə tutub. Sözsüz ki, bizi ən çox narahat edən məsələ Gürcüstanda yaşayan azərbaycanlıların vəziyyəti idi. Bu sahədə hökumətlər lazımi səviyyədə iş aparmadığı və bu iş mütəmadi xarakter daşımadığı üçün Gürcüstan və Azərbaycan Milli İstiqlal Partiyaları bu sahədə əməkdaşlıq etməyi qərara alıblar. “Millət” qəzeti, 19 yanvar 1994
2. 20 Yanvar faciəsinin parlamentdə müzakirəsi ilə əlaqədar MİP Mərkəzi Şurasının BƏYANATI. Azərbaycan Respublikası Milli Məclisinin son iclaslarında 20 Yanvar faciəsinə hüquqi və siyasi qiymət verilməsinə həsr olunmuş müzakirələrdə ayrı-ayrı qrupların milli azadlıq hərəkatına kölgə salmaq cəhdlərindən hiddətlənən MİP Mərkəzi Şurası aşağıdakıları bəyan etməyi özünə borc bilir:.. Müzakirələr zamanı bəzi üzdəniraq “millət vəkilləri”nin mənsub olduqları keçmiş kommunist ideologiyası və psixologiyasından irəli gələn “Xalqı küçələrə kim çıxarmışdı?” sualı onların keçmiş ağalarına sədaqətinin, eləcə də imperiya və kosmopolit kommunist ideologiyasının ölmədiyini göstərir. Məhz 20 Yanvar qırğını nəticəsində saxta yolla “deputat seçilmiş” həmin üzdəniraq “millət vəkilləri” respublikanın qeyrətli vətəndaşlarının qanı üzərində qurduqları hakimiyyətlərini nəyin bahasına olrusa olsun, saxlamaq məqsədilə qanunsuz elan olunmuş və kütləvi insan qırğınına səbəb olmuş fövqəladə vəziyyətin 2 ilə yaxın bir müddətdə Bakı şəhərində ləğvinə mane olmuş, respublika Ali Sovetinin 22 yanvar 1990-cı il tarixli sessiyasının tarixi əhəmiyyətini heçə endirmiş, xalqın istəyinin əleyhinə olaraq Azərbaycanı 1991-ci ilin martında SSRİ-ni qoruyub saxlamaq üçün keçirilən referenduma sürükləmiş və onun nəticələrini saxtalaşdırmış, şəriksiz hakimiyyətdə olduqları müddətdə ölkənin ərazi bütövlüyünü, vətəndaşların həyatını, hüquq və azadlıqlarını qorumaq üçün heç bir tədbir görməmişlər. Bütün bunlara görə onlar nəinki tarixi və siyasi məsuliyyət, hətta cinayət məsuliyyəti də daşıyırlar. Milli-azadıq hərəkatına bu cür qarayaxma cəhdləri faciənin əsl təşkilatçıları olan ovaxtkı respublika və SSRİ rəhbərliyinin məsuliyyətini azaltmağa yönəldilməklə, sovet ordusunun amansız cəza tədbirlərinə haqq qazandırır, onun xalqa və insanlığa qarşı deyil, guya bir ovuc ekstremistə qarşı çıxarılması kimi çirkin bəhanələri təsdiqləyir... 1990-cı ilin yanvar hadisələrinə ən obyektiv qiyməti isə xalq özü çoxdan vermiş və bu gün də o özünün nankorlarını, rəzillərini, qorxaqlarını və qeyrətli oğullarını yaxşı tanıyır. MİP Mərkəzi Şurası əmin olduğunu bildirir ki, 20 Yanvar faciəsinə əsl hüquqi və siyasi qiyməti Azərbaycan Respublikasının yeni seçiləcək parlamenti verəcək. “Millət” qəzeti, 3 fevral 1994
3. E.Məmmədov: “Xalqın istədiyi demokratik, hüquqi bir dövlət qurmaq naminə onun alim və ziyalıları da bütün çətinliklərə baxmayaraq, siyasi fəallıqlarını artırmalıdırlar”. E.Məmmədov Elmlər Akademiyasında fevralın 3-də görüş keçirdi. “Millət” qəzeti, 4 fevral 1994
4. Etibar Məmmədova bəraət xalq tərəfindən verilib, özü də 1990-cı ildə. Etibar Məmmədovun həbsindən dərhal sonra “Nə etməli?” sualına cavab axtaran bir qrup ziyalı yanvarın 25-də Bakıda görkəmli azadlıq liderinin azadlığı uğrunda mübarizə aparan “Protest” təşkilatını yaratdı. Sonra həmin təşkilat Beynəlxalq İnsan Hüquqları Cəmiyyətinin Leninqrad qrupu nəzdində fəaliyyət göstərən BİHC Azərbaycan şöbəsinə çevrildi. “Millət” qəzeti, 9 fevral 1994
5. ABŞ-nin dəstəyi üçün islahatlar zəruridir. Martın 16-da AMİP qərargahında Azərbaycan Milli İstiqlal Partiyasının sədri E.Məmmədovun başçılığı ilə nümayəndə heyətinin ABŞ-yə rəsmi səfəri ilə bağlı mətbuat konfransı keçirilib. Bu dəvət 1993-cü ildə ABŞ Milli Demokratiya İnstitutu rəhbərliyi tərəfindən olunub. “Millət” qəzeti, 18 mart 1994
6. E.Məmmədov H.Əliyevlə görüşmüşdü. Aprelin 19-da AMİP sədri, millət vəkili E.Məmmədov Azərbaycan Respublikasının Prezidenti H. Əliyevlə onun iqamətgahında görüşmüşdür. Görüş zamanı bir sıra xarici qüvvələrin siyasi və hərbi dəstəyinə arxalanan Ermənistanın Azərbaycana qarşı son zamanlar güclənmiş təcavüzünün qarşısının alınması, bununla bağlı respublikanın siyasi problemləri müzakirə olunmuşdur. E.Məmmədov Prezidentə müxalifət partiyaları ilə siyasi məsləhətləşmələrə başlamaq təklifi vermiş və təklif qəbul olunmuşdur. “Millət” qəzeti, 21 aprel 1994
7. Azərbaycan Respublikasının Prezidenti H.Əliyev həzrətlərinə Açıq Məktub. “Millət” qəzeti, 24 may 1994
8. Milli İstiqlal Partiyasının qərargahında polis axtarışı ilə əlaqədar Azərbaycan Milli Müqavimət Hərəkatının etiraz bəyanatı. 1994-cü il mayın 20-də gündüz saat 13-00 radələrində Bakı şəhər Baş polis idarəsi və Binəqədi rayon polis şöbəsinin əməkdaşları Azərbaycan Milli İstiqlal Partiyasının qərargahını mühasirəyə almış, mövcud olmayan silah axtarışına başlamışlar. Axtarış uydurma məlumat əsasında qaldırılmış cinayət işinə əsasən aparılmışdır. Respublikada ictimai-siyasi gərginliyin gücləndiyi, kriminal vəziyyətin gündən-günə ağırlaşdığı bir vaxtda polisin belə bir hərəkəti əsassız qarşıdurma meyillərinə yalnız təkan verə bilər. Biz Azərbaycan Milli Müqavimət Hərəkatının üzvləri bunu fitnəkarlıq hesab edir, demokratiyaya və partiyalar haqqında mövcud qanunvericilik aktlarına zidd olan növbəti siyasi addım sayırıq və belə hərəkətlərin doğuracağı nəticələr üçün onu törədənlərin məsuliyyət daşıdığını elan edirik. 23 siyasi partiya, 14 millət vəkili. “Millət” qəzeti, 24 may 1994
9. Böhtan kampaniyasına son qoyulmalıdır. AMİP sədri, millət vəkili Etibar Məmmədovun mayın 25-də Milli Məclisdə çıxışı. “Millət” qəzeti, 26 may 1994 (istefa ərizəsi)
10. Mükafatlandırma mərasimi keçirilib. İyunun 1-də AMİP-in baş qərargahında MİP Xətai təşkilatının təşəbbüsü ilə fizika və riyaziyyat üzrə rayonun 36 məktəbində keçirilmiş olimpiada qaliblərinin mükafatlandırılması mərasimi keçirilib. E.Məmmədov: "Perspektivli uşaqları üzə çıxarmaq və gələcəkdə də onlara kömək etmək hamının borcudur. Keçid dövründə elmə, təhsilə diqqət azalır. Belə bir vaxtda olimpiadaların keçirilməsi, istedadlı uşaqların aşkar edilməsi xalqımızın gələcəyinə xeyirdir. Onlar respublika üçün böyük potensial qüvvədir”. “Millət” qəzeti, 2 iyun 1994
11. Rəsmi xronika. Avqustun 1-də MİP sədri, millət vəkili E.Məmmədov AMİP-in Baş qərargahında Ankara, İstanbul, İzmir və Türkiyənin digər şəhərlərində təhsil alan azərbaycanlı tələbələri qəbul edib. “Millət” qəzeti, 2 avqust 1994
12. Rəsmi xronika. Avqustun 2-də MİP sədri, millət vəkili E.Məmmədov AMİP-in Baş qərargahında İsrailin Azərbaycan Respublikasındakı səfiri Eliezer Jotvatı qəbul edib. “Millət” qəzeti, 5 avqust 1994
13. E.Məmmədov: “Rüşvətxorluq xeyriyyəçiliyi genişləndirməyə qoymur”. Avqustun 6-da Əzizbəyov rayonunun Şüvəlan qəsəbəsində MİP sədri, millət vəkili E.Məmmədovun rəhbərliyi ilə partiya nümayəndə heyəti rayonun xeyriyyəçi hacıları ilə görüşü olub. “Millət” qəzeti, 9 avqust 1994
14. İqtidar və barışmaz müxalifət nümayəndələrinə MÜRACİƏT... Avqustun 28-də Naxçıvanın Şərur rayonunun Arpaçay gölü yaxınlığında 3 nəfərin həlak olması ilə nəticələnən AXC və hökumət qüvvələri arasında silahlı toqquşma, kütləvi həbslər, o cümlədən Naxçıvan MR Ali Məclisinin 4 deputatının həbsi, tərəflərin bir-birini ən ağır dövlət cinayətlərində ittiham etməsi vətəndaş qarşıdurması yaranmasından xəbər verir... MİP bir daha tərəfləri siyasi mübarizədə zorakı vasitələrdən istifadə etməməyə, bir-birindən düşmən obrazı yaratmamağa, qarşılıqlı ittihamlardan çəkinməyə, silah işlətməməyə çağırır və baş vermiş faciənin obyektiv tədqiqini tələb edir. Azərbaycan Milli İstiqlal Partiyasının sədri Etibar Məmmədov. “Millət” qəzeti, 1 sentyabr 1994
15. Rəsmi xronika. Sentyabrın 1-də MİP sədri, millət vəkili E.Məmmədov AMİP-in Baş qərargahında ABŞ-nin Azərbaycan Respublikasındakı fövqəladə və səlahiyyətli səfiri R.Kozlariç ilə görüşmüşdür. Söhbət zamanı Azərbaycan–ABŞ münasibətlərinin vəziyyəti və inkişaf perspektivləri, neft müqavilələri haqda danışıqların gedişi, Ermənistanla müharibənin ədalətli şərtlərlə başa çatdırılması müzakirə olunub. “Millət” qəzeti 3 sentyabr 1994
16. Rəsmi xronika. Noyabrın 14-də MİP sədri, millət vəkili E.Məmmədov AMİP-in Baş qərargahında İngiltərə Xarici İşlər Nazirliyinin baş məsləhətçisi Rodcer Bonu, Zaqafqaziya və Orta Asiya şöbəsinin müdiri Linda Daffildi və İngiltərənin Azərbaycan Respublikasındakı fövqəladə və səlahiyyətli səfiri Tomas Yanqı qəbul edib. Görüşdə Azərbaycan–İngiltərə münasibətləri, 1995-ci ilin yayında keçiriləcək parlament seçkiləri, iqtisadi islahatların gedişi, Dağlıq Qarabağ münaqişəsinin həlli yolları müzakirə olunub. - “Millət” qəzeti, 3 sentyabr 1994
17. Milli Məclisdə. E. Məmmədov: Televiziyada baş verən hadisə sadə hadisə deyil. Əvvəl güc nazirlikləri jurnalistləri döydürürdülər. İndi isə jurnalistlərin özü polis vasitəsilə öz həmkarlarını döydürürlər. B.Hüseynoğlunun həyasız siyasəti nəinki dövlətə, xalqa xidmət etmir, əksinə, iqtidarın özünün siyasətinin əleyhinə gedir. Teleşirkətdə maliyyə pozuntuları da baş verib və məlumat verənin özü işdən çıxarılıb. İş o yerə çatıb ki, komendantın əmri ilə döyülənlərin özünün telekompaniyası bağlanıb, hətta onların şikayətini də heç yerdə qəbul etmirlər. Zərərçəkənlər Prezidentlə görüşüb və Prezident ANS telekompaniyasının bərpa olunmasına göstəriş verib. Bəs Prezidentlə görüşmək imkanı olmayan vətəndaşların hüquqları necə qorunacaq? Seçki haqqında. Kimə hüquq verilib ki, Milli Məclisin xəbəri olmadan artıq qəbul olunmuş kimi hansısa layihənin təbliğatını aparsın? Bu da B.Hüseynoğlunun apardığı siyasətdir. Mən Milli Məclisin üzvü kimi Milli Televiziyanın məsələsinin müzakirəyə qoyulmasını tələb edirəm. “Millət” qəzeti, 15 noyabr 1994
18. “Bu cür məsuliyyətsizlik əvvəl-axır xalqın fəlakətə gətirilib çıxarılması ilə nəticələnəcək”. MİP sədri, millət vəkili Etibar Məmmədovun noyabrın 25-də Milli Məclisdəki çıxışı. E. Məmmədov: "Bu ilin 10 ayı ərzində iqtisadiyyatın vəziyyətinə baxsaq, görərik ki, əhalinin pul gəlirləri 8 dəfə, qiymətlər isə 15 dəfə artıb. Artıq bu templə davam etsə, ola bilər ki, 1995-ci ildə gəlirlər 10 dəfə, qiymətlər isə 35 dəfə artsın. Əhalinin böyük əksəriyyəti yoxsulluq həddindən dilənçilik həddinə düşüb, Azərbaycanda artıq orta təbəqə yoxdur. Orta təbəqənin yox olması isə cəmiyyətdə qeyri-sabitliyin əsas göstəricisidir, qütbləşmənin səbəbidir və bu da əvvəl-axır qütblərin toqquşmasına gətirib çıxaracaq. “Millət” qəzeti, 29 noyabr 1994
19. Rusiya Federasiyasının “Vıbor Rossii” partiyasının sədri Y. Qaydar cənablarına. Rusiya Federasiyası Dövlət Dumasının “Yabloko” Deputat blokunun rəhbəri Q.Yavlinski cənablarına Rusiya Federasiyasının bütün demokratik partiya və təşkilatlarına Azərbaycan Milli İstiqlal Partiyasının Rusiya demokratik ictimaiyyətinə MÜRACİƏTİ. Azərbaycan Milli İstiqlal Partiyası Çeçenistan Respublikasındakı vəziyyətin inkişafını dərin narahatlıqla izləyir. Hərbi əməliyyatlar keçirilməsinin labüd nəticələri olan çoxsaylı insan tələfatı və dağıntılar haqqında məlumatları böyük ağrı və acı təəssüf hissi ilə qəbul edirik. Azərbaycan Milli İstiqlal Partiyası Rusiyadakı o demokratik qüvvələrlə həmrəydir ki, onlar qan tökülməsini tezliklə dayandırmağa, bütün mübahisəli məsələlərin siyasi danışıqlar yolu ilə həll etməyə çağıraraq, ordunun siyasi problemlərin həllinə cəlb olunmasına qarşı çıxırlar. Azərbaycan Milli İstiqlal Partiyası ümidvar olduğunu bildirir ki, Rusiyanın demokratik qüvvələri ölkənin müharibə girdabına sürüklənməsinin qarşısını almaq üçün səylərini əsirgəməyəcəklər. Etibar Məmmədov, Azərbaycan Milli İstiqlal Partiyasının sədri, Azərbaycan Respublikası Milli

Məclisinin üzvü. “Millət” qəzeti, 15 dekabr 1994

1. E.Məmmədov Britaniya nümayəndə heyətini qəbul etmişdir. “Millət” qəzeti, 17 dekabr 1994
2. “Əhalinin təkcə sosial vəziyyəti yox, sağlamlığı da pisləşir”. MİP sədri, millət vəkili Etibar Məmmədovun dekabrın 17-də Milli Məclisdəki çıxışı. “Millət” qəzeti, 17 dekabr 1994

## “Millət” qəzeti, 1995

1. Bir daha Gəncə hadisələri haqqında “Millət” qəzeti 3 yanvar 1995. E.Məmmədov: “Mən o zaman da demişdim, indi də təkrar edirəm: Gəncə hadisələri eks-prezident Elçibəyin başçılığı altında keçmiş respublika rəhbərliyinin apardığı siyasətin qanuni nəticəsidir… Şadman Hüseynə gəldikdə isə, o, Gəncə hadisələri başlandıqdan sonra partiyanın nümayəndəsi və Gəncədən seçilmiş bir deputat kimi getmişdi. Beləliklə, o, camaatı heç cürə qiyama çağıra bilməzdi. Heç olmasa, ona görə ki, hadisələr artıq baş vermişdi. O, Gəncə əhalisini özünü hakimiyyət dairələrinin özbaşınalığından qorumağa çağırırdı. Çünki hakimiyyət dairələri gəncəliləri boğmaqla hədələyirdilər. Hamıya məlumdur ki, Fəhmin Hacıyev öz televiziya çıxışında Gəncə və Sürət Hüseynovun mövqelərini bombalamağın zəruri olduğunu bəyan etmişdi… Hələ iyunun 2-də Milli Məclisdə çıxışımda xəbərdar etmişdim ki, iqtidar çeviriliş yolu ilə, hərbi rejim yaradaraq, müxalifəti boğmaq üçün plan hazırlayıb. Həmin əməliyyatı 4-dən 5-nə keçən gecə Gəncədə başlayıb, Bakıda davam etdirmək nəzərdə tutulurdu.
2. E.Məmmədov Çeçenistan Respublikasının nümayəndə heyətini qəbul etmişdir. “Millət” qəzeti, 17 yanvar 1995. (E.Məmmədov AMİP-in Baş qərargahında yanvarın 11-də Seyid Əmin İbrahimov başda olmaqla Çeçenistan respublikasının İnsan Haqları Komissiyasının nümayəndə heyətini qəbul edib.)
3. 20 Yanvar hadisələrinin beşilliyi münasibətilə Milli İstiqlal Partiyası Siyasi Şurasının Azərbaycan xalqına Müraciəti. “Millət” qəzeti, 20 yanvar 1995
4. E.Məmmədov: “Azərbaycan xalqının apardığı mübarizə imperiyanın dayaqlarına sarsıdıcı zərbə vurdu” “Millət” qəzeti, 24 yanvar 1995. (Mən tam qətiyyətlə deyirəm ki, əgər Pribaltika respublikalarında, Gürcüstanda və ən əsası, Azərbaycanda milli azadlıq hərəkatı olmasaydı, Sovet İttifaqının dağılması, bu gün bizim müstəqil olmağımız qeyri-mümkün idi.)
5. E.Məmmədov: “Seçkilər demokratik keçirilsə, qalib gələcəyik”. “Millət” qəzeti, 26 yanvar 1995 (Böyük Britaniya hökumətinin rəsmi dəvəti ilə millət vəkili E.Məmmədovun rəhbərlik etdiyi MİP nümayəndə heyəti yolüstü İstanbulda Türkiyə qəzetlərinə müsahibə verib.)
6. E.Məmmədov: “Parlament seçkilərinin keçirilməsi və yeni Konstitusiyanın qəbulu demokratiyanın bərqərar olması üçün başlıca şərtdir”. “Millət” qəzeti, 4 fevral 1995
7. Fevralın 8-də Etibar Məmmədov AMİP-ni Baş iqamətgahında ABŞ-nin Azərbaycandakı fövqəladə və səlahiyyətli səfiri cənab Kozlariçi qəbul etmişdir. “Millət” qəzeti, 9 fevral 1995
8. Etibar Məmmədovun Britaniya səfəri başa çatdı.

“Millət” qəzeti 10 fevral 1995

1. Azərbaycan Milli İstiqlal Partiyası və Böyük Britaniya Konservativ və Yunionist Partiyası arasında əməkdaşlığın prinsipləri haqqında Kommünike imzalanıb. 31 yanvar 1995. “Millət” qəzeti, 10 fevral 1995
2. Rəsmi xronika. E.Məmmədov E.Yotvatytla görüşmüşdür. (Fevralın 15-də AMİP-in Baş iqamətgahında İsrailin Azərbaycandakı fövqəladə və səlahiyyətli səfiri cənab E.Yotvatytla görüşdü.) “Millət” qəzeti, 16 fevral 1995
3. Xəyanət olub! Amma kim tərəfindən? (Şuşa və Laçının işğalı ilə bağlı məhkəmənin sənədləri) “Millət” qəzeti, 23 fevral 1995 (Adı çəkilən məhkəmə prosesində hədəf E.Məmmədov seçilib. Bu, bəzilərinin çirkin niyyətidir.) “Millət” qəzeti, 23 fevral 1995
4. Arif Paşayev: “Etibar Məmmədovun bu hadisələrdə günahı yoxdur və heç kim də onu ittiham edə bilməz”. “Millət” qəzeti, 25 fevral 1995
5. Etibar Məmmədov “Mən milli mənafe naminə çox şeyə susuram”. “Millət” qəzeti, 8 mart 1995 (Şuşa və Laçının işğalı ilə bağlı məhkəmədə Etibar Məmmədov özü ilə bağlı deyilənlərin və mətbuatda yazılanların yalan olduğunu sübuta yetirir. Belə məsələlərdən biri 1992-ci il mayın 13-15-də onun Türkiyədə olması ilə bağlıdır. Mətbuatın şərhinə görə, Etibar bəy Türkiyəyə rəsmi dəvət olunmayıb və hətta Türkiyədə olması belə şübhə altına alınır. Bütün bu məsələlərə cavab olaraq Altan Karamanoğlunun öz imzası ilə 13 may 1992-ci il tarixin də Türkiyə Hava Yolları müdirliyinə göndərdiyi məktub var və həmin məktubda göstərilir ki, Baş bakanla görüşə getdiyi üçün Etibar Məmmədovun adına bilet hazırlansın. Həm də alınmış biletin üstündə belə Böyük elçinin öz imzası vardır. Hadisədən 3 il keçməsinə baxmayaraq, Türkiyənin Azərbaycandakı Baş elçiliyi Etibar Məmmədovun 1992-ci il may ayının sonlarında bu səfərlə bağlı “Millət” qəzetinə verdiyi müsahibəyə heç bir reaksiya verməyib. 1995-ci il fevralın sonlarında “Azadlıq” qəzetinə verdiyi müsahibədə isə həmin faktın olması inkar edilib. Artıq bu məsələnin qalmaqala səbəb ola biləcəyini nəzərə alan Etibar Məmmədov 6 mart 1995-ci ildə ANS televiziya proqramına müsahibə vermiş və məsələni araşdıracağını bildirmişdir. Etibar Məmmədov demişdir: “İstəməzdim ki, vəziyyət gəlib bu yerə çıxsın. Vəziyyəti bu yerə gətirənlər bilməlidirlər ki, ciddi siyasətlə məşğul olan adamlar heç vaxt havaya söz demirlər. Hər hansı bir söz deyirlərsə, onun arxasında sənəd durur və mənim dediyim bir çox sözlərin də arxasında bir çox sənədlərin gətirilməsi və mətbuata təqdim edilməsini istəmədiyim üçün çox zaman susmağa məcburam. Bunu Azərbaycanın mənafeyi tələb edir, ümumi mənafeyimiz tələb edir. Ancaq böhtan kampaniyası ilə məşğul olanlar bilməlidirlər ki, həmin sənədlər ortalığa çıxandan sonra onların özləri bir çox məsələlərə cavab vermək məcburiyyətində qalacaqlar. Sayın Etibar Məmmədov Azərbaycan Milli İstiqlal Partiyasının sədri. Bakı, 07 mart 1995. "Son günlər yazılı basında (mətbuatda) Zati-Alinizin Türkiyəyə rəsmi dəvətli olaraq gedib-getməməyiniz müzakirə olunur. Böyük elçiliyimizin arxivlərində yenidən apardığımız incələmələrdə 13 may 1992-ci il tarixdə Türkiyəyə rəsmi dəvət olaraq, getdiyiniz anlaşılmışdır. Vəziyyəti hörmətlə nəzərinizə çatdırırıq. Altan Karamanoğlu". Fikrimizcə, bu məktub Etibar bəyin məlum səfəri ətrafında bütün böhtan və yalanlara son qoyacaq.
6. Xalq xoşbəxtdirsə, biz də xoşbəxtik! Etibar Məmmədovun 40 illik yubileyi ərəfəsi müsahibə. “Millət” qəzeti, 1 aprel 1995.
7. AMİP sədri, Millət vəkili Etibar Məmmədov cənablarına. Surəti “Millət” qəzetinə. Validə Qasımova, Sabirabad rayonunda məskunlaşmış ağdamlı qaçqın. Cəmi

30 imza. “Millət” qəzeti, 20 aprel 1995

1. E.Məmmədov: “Azərbaycanın siyasi partiyaları Konstitusiyanın hazırlanmasında iştirak etməlidir.” -

“Millət” qəzeti, 8 iyun 1995

1. “Kövrək addımlar”. İyunun 8-də Milli İstiqlal Partiyasının Baş qərargahında Uşaqların Beynəlxalq Müdafiəsi Gününə həsr olunmuş “Kövrək addımlar” adlı uşaq rəsmlərindən ibarət sərgi keçirilib. Sərgidə 5 yaşından 14 yaşınadək olan 42 uşağın 100-dən artıq əl işi nümayiş etdirilib. E.Məmmədov uşaqları təbrik edib. “Millət” qəzeti, 8 iyun 1995
2. Etibar Məmmədov: “Partiya özəl sektoru müdafiə edir”. İyunun 10 -da AMİP Baş qərargahında Etibar Məmmədov İsveçin “Svenska Dagbladet” qəzetinin müxbiri Jan Blümqrenə müsahibə verib. İctimai-siyasi vəziyyət barədə suala AMİP sədri artıq neçənci ildir ki, mətbuatda. televiziyada və radioda senzura hökm sürür deyə bildirib. Hazırkı iqtidarın 2 illik hakimiyyəti dövründə AMİP-ə bir dəfə də efir vaxtı ayrılmayıb. E.Məmmədov keçən ilin axırı Daxili İşlər Naziri R.Usubovu məhkəməyə versə də, nazir nəinki məhkəmə iclaslarına təşrif buyurub, üstəlik, bu məsələ haqda bütün informasiya və yazılar siyasi senzuranın qayçısına məruz qalaraq, “Millət” qəzetinin səhifələrindən çıxarılıb. Sosial-iqtisadi vəziyyət sualına cavab olaraq AMİP sədri belə bir misal çəkib: “Orta aylıq əmək haqqı 8, minumum əmək haqqı təxminən 1,2 dollar olan bir ölkədə kartofun bir kiloqramı 1, ətin bir kiloqramı 3 dollardırsa, bu artıq xalqın səfil vəziyyətdə yaşamasına əyani sübutdur. Dəhşətli vəziyyəti sübut edən faktlardan biri də budur ki, dövlətin tənzimləyicisi olan orta təbəqə məhv edilib. "Hakimiyyətə gəlsəydiniz, nədən başlardınız?" E.M.: “İlk növbədə, iqtisadi islahatlardan və iqtisadiyyatın demokratikləşdirilməsindən, dövlətin iqtisadiyyata müdaxiləsinin qismən azaldılmasından başlamaq lazımdır”. Mən həmişə özəl sektoru müdafiə etmişəm. Azərbaycan–Rusiya münasibətləri barədə. Azərbaycan–Rusiya münasibətləri soyuqdur. Belə ki Rusiya Azərbaycanda öz hərbi bazalarını yerləşdirməyə, respublikamızın cənub sərhədlərini öz nəzarətinə götürməyə çalışır. Onun bu meyli respublikamız tərəfindən xoş qarşılanmadığına görə münasibətlər gərgin həddə çatıb və Rusiya tərəfdən bizə daim təzyiqlər edilir. Qarabağ problemindən siyasi təzyiq vasitəsi kimi istifadə edən Rusiya eyni zamanda iqtisadi təzyiq vasitələrini də yaddan çıxarmır. Çeçenistandakı müharibəni bəhanə edərək, Azərbaycanla yolları bağladığına görə respublikamızın iqtisadiyyatına milyardlarla manat ziyan dəyib, əhalinin ərzaq malları ilə təminatı məsələsi çətinləşib. “Millət” qəzeti 13 iyun 1995
3. MİP Yasamal təşkilatında partiyanın Elmlər Akademiyası üzrə daha bir – sayca 4-cü özəyi yaradılmışdır. Özəyin tərkibi əsasən “Kibernetika” xüsusi konstruktor bürosu və EA-nın Avtomatlaşdırılmış İdarəetmə sistemi şöbəsinin əməkdaşlarından ibarətdir. Yeni özəyin nümayəndələri E. Məmmədovla görüşüblər. “Millət” qəzeti, 24 iyun 1995
4. E.Məmmədov: “Heç kəs MİP-in seçkilərdə qələbə qazanmasına şübhə etməsin” - “Millət” qəzeti, 27 iyun1995
5. E.Məmmədov: “Ümidverici qüvvə kimi yalnız

Milli İstiqlal Partiyası qalıb”. “Millət” qəzeti, 1 iyul 1995

1. Azərbaycanda ilk siyasi partiya olan MİP-in yaranmasından üç il keçir. “Millət” qəzeti, 6 iyul 1995
2. E.Məmmədovun İsrailə rəsmi səfəri başlanmışdır. Səfər İsrailin aparıcı partiyası olan “Likud”un dəvəti ilə həyata keçirilir. “Millət” qəzeti, 1 iyul 1995
3. Azərbaycan Milli İstiqlal Partiyasının üçilliyi münasibətilə keçirilən ziyafətdə partiyanın sədri Etibar Məmmədovun çıxışı. “Millət” qəzeti, 8 iyul 1995. Azərbaycanın 72 rayon və şəhərində Milli İstiqlal Partiyasının regional təşkilatları fəaliyyət göstərir.
4. Rəsmi xronika. Avqustun 11-də E.Məmmədov AMİP-in Baş iqamətgahında İsrailin Azərbaycandakı fövqəladə və səlahiyyətli səfiri cənab E.Yotvatytla görüşdü. “Millət” qəzeti, 15 avqust 1995
5. On gündən sonra Seulda Beynəlxalq Demokratik İttifaqının MİP də qatılacağı VI zirvə toplantısı olacaq.

“Millət” qəzeti, 22 avqust 1995

1. E. Məmmədov: “Milli İstiqlal Partiyasının gələcəyi Azərbaycanın gələcəyi deməkdir”. “Millət” qəzeti, 9 sentyabr 1995
2. E.Məmmədov: “AMİP hakimiyyətə hazır partiyadır. “Millət” qəzeti, 9 sentyabr 1995
3. Türkel T. “Tarixi tapşırıq və ya Azərbaycan dövlətinin tanınması prosesi necə başlayıb?” “Millət” qəz., 14, 16, 19 sentyabr, 7 oktyabr 1995
4. Rəsmi xronika. Avqustun 11-də E.Məmmədov AMİP-in Baş iqamətgahında BMT-nin Azərbaycanda daimi nümayəndəsi Mahmud Əl-səid və BMT-nin insan haqları üzrə ekspertləri H.Templaton, M. Oks, A.Kolmanı qəbul etmişdir. Həmin gün E.Məmmədov AMİP-in Baş iqamətgahında ABŞ Seçki Sistemləri Üzrə Beynəlxalq Fondunun əməkdaşları Skott Lansell və Linda Eçvordla da görüşüb. “Millət” qəzeti, 26 sentyabr 1995
5. Azərbaycan Respublikasının Milli Məclisinə seçkilər üzrə çoxmandatlı seçki dairəsindən Milli İstiqlal Partiyasının 25 namizədindən biri İvanov Sergey Vasilyeviç idi (15-ci sırada). 1948-ci ildə anadan olmuş, ali təhsilli, bioloq. Biologiya elmləri namizədi. AR EA Zoologiya İnstitutunun böyük elmi işçisi. “Millət” qəzeti, 3 oktyabr

1995

1. E.Məmmədov: “Problemləri sizin köməkliyinizlə və səslərinizlə həll edəcəyik”. “Millət” qəzeti, 9 noyabr 1995 (Sumqayıtın Corat qəsəbəsində seçicilərlə görüş).
2. Rəsmi xronika. Noyabrın 7-də Milli İstiqlal Partiyasının Baş iqamətgahında E.Məmmədov səfir, cənab Nelson Letski başda olmaqla ABŞ Beynəlxalq Məsələlər Üzrə Milli Demokratiya İnstitutunun nümayəndə heyətini qəbul edib. “Millət” qəzeti, 9 noyabr 1995
3. E.Məmmədov: “Azərbaycanın istənilən seçki məntəqəsində qanunsuzluq və saxtakarlıq olduğunu sübut etməyə hazıram” (12 noyabr 1995-ci il Parlament seçkiləri). “Millət” qəzeti, 21 noyabr 1995
4. E.Məmmədov Türkiyə və ABŞ səfirlərini qəbul etmişdir. Milli İstiqlal Partiyasının Baş iqamətgahında E.Məmmədov noyabrın 29-da Türkiyə Cümhuriyyətinin Azərbaycan Respublikasındakı fövqalədə və səlahiyyətli səfiri Ömür Orhanı qəbul edib. “Millət” qəzeti, 2 dekabr 1995
5. E.Məmmədov Türkiyə və ABŞ səfirlərini qəbul etmişdir. Milli İstiqlal Partiyasının Baş iqamətgahında E.Məmmədov noyabrın 30-da, ABŞ-ın Azərbaycvan Respublikasındakı fövqəladə və səlahiyyətli səfiri Riçard Kozlariçi qəbul edib. “Millət” qəzeti, 2 dekabr 1995
6. Məsələlər qanun yox, səs çoxluğunun gücünə həll edilir. E.Məmmədov: Seçkilərdə iştirak edənlərin sayı müxtəlif mənbələrdə müxtəlif göstərilib. Fərq 0,5 faizdir. Bu da 20-22 min seçici deməkdir və ya bir deputat yeri deməkdir. 0,5 faiz hara gedib? MSK sədri Cəfər Vəliyev cavab verə bilmədi. “Millət” qəzeti, 25 noyabr 1995
7. S.Dəmirəl: “Müxalifət iqtidardan daha önəmlidir!” Azərbaycanda rəsmi səfərdə olan Türkiyə Cümhuriyyətinin prezidenti onun üçün ayrılmış iqamətgahda

Azərbaycan Milli İstiqlal Partiyasının sədri, millət vəkili E.Məmmədovu və onun müavinlərini qəbul edib. S.Dəmirəl: “Qarşıdakı seçkilər daha ədalətli olarsa, Siz qazanarsız”. “Millət” qəzeti, 9 dekabr 1995

1. Azərbaycan Milli İstiqlal Partiyası Mərkəzi Şurasının qərarı. Azərbaycan Milli İstiqlal Partiyası Mərkəzi Şurası Azərbaycan Respublikası Milli Məclisinə seçkilərin gedişinin nəticələri və partiyanın bu seçkilər zamanı göstərdiyi fəaliyyəti müzakirə edərək qərar alır: Milli İstiqlal Partiyası bu seçkiləri qeyri-obyektiv və ədalətsiz sayır”. “Millət” qəzeti, 14 dekabr 1995

## “Millət” qəzeti, 1996

1. Milli İstiqlal Partiyasının Baş iqamətgahında AMİP sədri, millət vəkili Etibar Məmmədov yanvarn 13də Livanın Azərbaycan Respublikasındakı fövqəladə və səlahiyyətli səfiri M.P.Püheyyamla görüşmüşdür. “Millət” qəzeti, 16 yanvar 1996
2. Tofiq Türkel. “Etibar Məmmədov. Moskva, 20 yanvar 1990-cı il”. “Millət” qəzeti, 20 yanvar 1996-cı il
3. E.Məmmədov: “Özünə hörmət edən dövlət bu cür ağır şərtlərlə heç bir sazişə imza ata bilməz”. “Millət” qəzeti, 27 fevral 1996-cı il
4. E.Məmmədov: “Belə sülhü rədd edirik”. Milli İstiqlal Partiyasının Baş iqamətgahında MİP sədri, millət vəkili Etibar Məmmədov fevralın 28-də Azərbaycan Böyük Britaniya Konservativ və Yunionist Partiyasının nümayəndələri Donald Stüart və cənab Toni Kerpeli qəbul etmişdir. “Millət” qəzeti, 29 fevral 1996-cı il
5. Bizim millətçilik ideologiyamız azərbaycançılıqdır”. “Millət” qəzeti, 2 mart 1996-cı il
6. Rəsmi xronika. Milli İstiqlal Partiyasının Baş iqamətgahında MİP sədri, millət vəkili Etibar Məmmədov martın 25-də Böyük Britaniya Konservativ və Yunionist Partiyasının nümayəndələri Kennet Beyker və Lord Nikolas Betli qəbul etmişdir. “Millət” qəzeti, 26 mart 1996-cı il
7. Etibar Məmmədov: “Bizim üçün Azərbaycanın maraqları hər şeydən üstündür. “Millət” qəzeti, 16 sentyabr 1996-cı il
8. İmperiyanı sarsıdan 18 gün. “Millət” qəzeti, 16 noyabr 1996-cı il
9. Etibar Məmmədov: “1998-ci ildə keçiriləcək prezident seçkilərində alternativsizliyə son qoyulacaq”. “Millət” qəzeti, 17-19 dekabr 1996-cı il
10. MİP-in beynəlxalq əlaqələri genişlənir. Etibar Məmmədov jurnalistlərin suallarını cavablandırır. “Millət” qəzeti, 17-19 dekabr 1996-cı il

## "Millət" qəzeti 1997-ci il

1. Etibar Məmmədov Türkiyə səfiri ilə görüşmüş dür. E.Məmmədov Milli İstiqlal Partiyasının Baş iqamətgahında, aprelin 25-də Türkiyə Cümhuriyyətinin Azərbaycan Respublikasındakı fövqəladə və səlahiyyətli səfiri Osman Faruq Loqoğlunu qəbul edib. “Millət” qəzeti, 26 aprel 1997-ci il
2. Azərbaycanda orta burjuaziya təbəqəsinin yaranması vacibdir. Milli İstiqlal Partiyasının Baş iqamətgahında E.Məmmədov aprelin 29-da BMT-nin Azərbaycandakı rezident əlaqələndiricisi Paolo Lembo ilə görüşüb. “Millət” qəzeti, 1 may 1997-ci il
3. AMİP-5. Keçdiyimiz yola nəzər. (1992-ci il mayın 14-də Azərbaycan Milli İstiqlal Partiyasının sədri E. Məmmədov Türkiyənin TRT-1 şirkətinin “Xəbərlər” proqramına müsahibə vermişdir: “Azərbaycana indi Türkiyənin yardımı lazımdır. Çünki o, təcavüzə məruz qalıb. Ermənistan dövləti təcavüz edib, onu Rusiya müdafiə edir. Belə bir zamanda Türkiyə seyrçi qala bilməz... Ermənistanın təcavüzünün dəstəklənməsinin, vəziyyətin gərginləşdirilməsinin məqsədi budur ki, Azərbaycanı Müstəqil Dövlətlər Birliyinə daxil etsinlər. Çünki ayın 15-də Daşkənddə müqavilə imzalanmalıdır. Şuşanın ermənilər tərəfindən alınmasından sonra indi növbədə Laçın durur. Mənim fikrim budur ki, əgər Türkiyə işə qarışmasa, yəni Ermənistanın Rusiya tərəfindən dəstəklənən təcavüzünü durdurmaq yönündə tədbirlər görməsə, bu onunla nəticələnəcək ki, Azərbaycanda, dediyim kimi, ya vətəndaş müharibəsi başlanacaq, ya da Azərbaycan müstəqilliyini itirib, yenidən Rusiyanın nüfuz dairəsinə düşəcək.” 1992ci il mayın 16-da Türkiyədən Bakıya qayıdan Etibar Məmmədov Azərbaycan televiziyası vasitəsilə xalqa müraciət etmişdir: “Bakıda vəziyyəti gərginləşdirən amillərdən biri odur ki, cəbhədən, sərhəd rayonlarından paytaxta çoxlu silahlı adamlar gəlib. Onlara müraciət edirəm: əgər ayrı-ayrı qrup halında sərhədi buraxıb gəlmisinizsə, həmin qrup halında da toplaşıb cəbhəyə qayıdın. Bakıda kifayət qədər silahlı qüvvələr var və onlar şəhəri müdafiə edə bilərlər. İndiki vəziyyətdə cəbhəni boş buraxıb evlərə qayıtmaq böyük məğlubiyyətə, fəlakətə gətirib çıxara bilər. Silahlı dəstələrin Bakı istiqamətinə dönməsi bu günlər Laçında da, digər rayonlarda da müşahidə olunur. Onlardan tələb edilir ki, bilavasitə öz yerlərinə qayıtsınlar. Çünki silahlı dəstələr Bakıya gəlib şəhəri müdafiə adı ilə burada fəaliyyət göstərsələr, biz Laçını da, digər torpaqları da itirə bilərik. Belə olan halda Bakı Laçınsız, Qarabağsız, digər bölgələrsiz heç bir şey olacaq və Azərbaycanın bir dövlət kimi yaşaması şübhə altında qalacaq. Bu saat bizim şüarımız belə olmalıdır: “Hər şey cəbhə üçün, hər şey qələbə üçün!” “Millət” qəzeti, 17 may 1997
4. E.Məmmədov rus icmasının nümayəndələri ilə görüşdü. E.Məmmədov: “Bu gün rus icması Azərbaycan millətinin ayrılmaz hissəsidir. Azərbaycan milləti deyərkən mən bütün Azərbaycan vətəndaşlarını, özlərini azərbaycanlı hesab edənləri nəzərdə tuturam. Azərbaycanda yaşayan ruslar Azərbaycan vətəndaşlarıdırlar.” "Millət" qəzeti 3 iyun 1997-ci il
5. E.Məmmədov: “Biz millət anlayışını etnik köklərə yox, dövlətə bağlayırıq”. “Millət” qəzeti, 5 iyun 1997-ci il
6. Azərbaycanın sabahının AMİP-lə bağlı olmasına heç kimin şübhəsi olmamalıdır. “Millət” qəzeti, 5 iyun 1997-ci il

## “Millət” qəzeti, 1998-ci il

1. Rəsmi xronika. AMİP sədri, millət vəkili Etibar Məmmədov ABŞ Dövlət Departamentinin və səfirliyinin nümayəndələrini qəbul etmişdir. “Millət” qəzeti, 17 yanvar 1998-ci il
2. Etibar Məmmədov 20 Yanvar faciəsində baş nazir Artur Rəsizadənin iştirakını istisna etmir. AMİP sədri Etibar Məmmədov: 20 Yanvar faciəsinin günahkarları məlumdur və onların əksəriyyəti hazırda hakimiyyətdədir. 1990-cı il yanvarı 16-da Moskvaya teleqram vuran indiki baş nazir Artur Rəsizadə də faciədə günahkardır.

Faciənin səbəbləri axıracan araşdırılmayıb, ölkənin rəh bərliyi bəzi şəxslərə güzəştə gedir və müəyyən faktları gizlədir. “Millət” qəzeti, 20 yanvar 1998-ci il

1. Rəsmi xronika. Etibar Məmmədov Stenli Eskuderonu qəbul etmişdir. AMİP sədri, millət vəkili Etibar Məmmədov yanvarın 26-da ABŞ-nin Azərbaycan Respublikasındakı fövqalədə və səlahiyyətli səfiri Stenli Eskuderonu qəbul etmişdir. “Millət” qəzeti, 17 yanvar 1998-ci il
2. Rəsmi xronika. Etibar Məmmədov Osman Faruk Loğoğlunu qəbul etmişdir. AMİP sədri, millət vəkili Etibar Məmmədov yanvarın 27-də Türkiyənin Azərbaycan Respublikasındakı fövqəladə və səlahiyyətli səfiri Osman Faruk Loğoğlunu qəbul etmişdir. Görüşdə qarşıdan gələn bələdiyyə seçkiləri və prezident seçkiləri, Konstitusiya məhkəməsinin yaradılması, ölüm cəzasının ləğvi, yerli iş adamlarının problemləri və s. məsələlər müzakirə edilib.

“Millət” qəzeti, 29 yanvar 1998-ci il

1. E.Məmmədov: “Bu, çirkin iftiradır”. “Millət” qəzeti, 12 fevral 1998-ci il
2. Rəsmi xronika. Etibar Məmmədov Ulrix İrmeri qəbul etmişdir. AMİP sədri, millət vəkili Etibar Məmmədov 18 mart tarixində AFR Budenstaqı Azad Demokratlar Partiyası fraksiyasının sədr müavini cənab Ulrix İrmeri AMİP Baş qərargahında qəbul etmişdir. “Millət” qəzeti, 19 mart 1998-ci il
3. Etibar Məmmədov prezident seçkilərində iştirak edəcək. “Millət” qəzeti, 16 aprel 1998-ci il
4. Xalqın formalaşdırdığı hakimiyyətə Azərbaycanda böyük ehtiyac var. AMİP sədri, millət vəkili Etibar Məmmədov martın 18-də gənclərlə görüş keçirib. “Millət” qəzeti, 21 aprel 1998-ci il
5. AMİP Milli Məclisə "Amnistiya haqqında" qərar layihəsi təqdim etdi. “Millət” qəzeti, 23 aprel 1998-ci il
6. E.Məmmədov: “ADİ ilə əməkdaşlıq təkcə AMİP-ə yox, Azərbaycana xidmət edir”. “Millət” qəzeti, 30 aprel 1998-ci il
7. AMİP ilə ASDP əməkdaşlıq haqqında protokol imzaladılar. Etibar Məmmədov: “Söz yox ki, siyasi partiyaların ideoloji xəttində müəyyən fərqlər də ola bilər və vardır. Bu təbiidir. Lakin bu fərqlər həmin partiyaların bir-birinə neqativ və pis münasibətlər üçün əsas ola bilməz. Elə məsələlər vardır ki, onların ətrafında əməkdaşlıq etmək mümkündür... ölkənin demokratikləşdirilməsi məsələsi, demokratik seçkilərin keçirilməsi məsələsi, hüquqi dövlət quruculuğu və s. belə məsələlərdəndir. “Millət” qəzeti, 1 may 1998-ci il
8. 28 May İstiqlal Günü münasibətilə AMİP sədri, millət vəkili Etibar Məmmədovun Azərbaycan xalqına təbriki. “Millət” qəzeti, 28 may 1998-ci il
9. Azərbaycanda dövlətçilik ideologiyası prezidentçilik ideologiyası ilə əvəz olunub. AMİP sədri, millət vəkili Etibar Məmmədovun Milli Məclisdə çıxışı. “Millət” qəzeti, 29 may 1998-ci il
10. Etibar Məmmədov: “Ermənistan terrorçuluqla məşğul olur. “Millət” qəzeti, 30 may 1998-ci il
11. Azərbaycan Milli İstiqlal Partiyasının sədri Etibar Məmmədovun partiyanın IV qurultayındakı siyasi məruzəsi. “Millət” qəzeti, 1 iyun 1998-ci il
12. Etibar Məmmədov Yunanıstanın Azərbaycan Respublikasındakı fövqəladə və səlahiyyətli səfirini qəbul etmişdir. AMİP sədri, millət vəkili Etibar Məmmədov mayın 31-də Yunanıstanın Azərbaycan Respublikasındakı fövqəladə və səlahiyyətli səfiri cənab Panayotis Karakassisi qəbul etmişdir. “Millət” qəzeti, 1 iyun 1998-ci il
13. E. Məmmədov: “Seçkiyə xalqımın inamına arxalanaraq gedirəm”. “Millət” qəzeti, 18 iyun 1998-ci il
14. E. Məmmədov: “Seçkiyə qələbə əzmi ilə gedirik”.

“Millət” qəzeti, 23 iyun 1998-ci il

1. AMİP “milli dövlət, konservatizm və demokratiya” ideologiyasını beynəlxalq konfransın gündəliyinə çıxardı... və bununla da, sağ-mərkəzçi partiyalar sırasında öncüllüyünü təsdiq etdi. İyulun 1-də Azərbaycan Milli İstiqlal Partiyası və Böyük Britaniyanın Konservatorlar Partiyasının birgə təşəbbüsü ilə “Konservatizm və de mokratiya” mövzusunda beynəlxalq konfrans Bakı əyləncə mərkəzində öz işinə başladı. “Millət” qəzeti, 2 iyul

1998-ci il

1. AMİP siyasi qüvvələri əməkdaşlığa çağırır. Əhalinin siyasi fəallığının artırılması istiqamətində. “Millət” qəzeti, 4 iyul 1998-ci il
2. “AMİP ana müxalifətdir” – bu sözlər Tərəqqi Partiyasının sədri Çingiz Sadıxova məxsusdur. İyulun 8-də Azərbaycan Milli İstiqlal Partiyası ilə Tərəqqi Partiyası arasında əməkdaşlıq sazişi imzalanıb. “Millət” qəzeti, 10 iyul 1998-ci il
3. Ermənilər proqnoz verir. Seçkilərdə onlar üçün ən təhlükəli namizəd Etibar Məmmədov olacaq. “Millət” qəzeti, 11 iyul 1998-ci il
4. Etibar Məmmədov ABŞ-yə rəsmi səfərə gedir. İyulun 12-də AMİP sədri, millət vəkili Etibar Məmmədov ABŞ Respublikaçılar Partiyası Milli Komitəsinin sədri Cim Nikolsonun dəvəti ilə ABŞ-yə rəsmi səfərə gedir. “Millət” qəzeti, 11 iyul 1998-ci il
5. Bitərəf seçicilərin AMİP sədri, millət vəkili Etibar Məmmədova Müraciəti – 150 imza. Onlar Etibar Məmmədovun prezidentliyə namizədliyini müdafiə edirlər. “Millət” qəzeti, 11 iyul 1998-ci il
6. Etibar Məmmədov ABŞ-yə yola düşdü. “Millət” qəzeti, 11 iyul 1998-ci il
7. ABŞ-də rəsmi səfərdə olan Etibar Məmmədov

907-nin ləğvinə çalışır. “Millət” qəzeti, 16 iyul 1998-ci il

1. Ziyalıların AMİP sədri, millət vəkili Etibar Məmmədova Müraciətləri davam edir. Onlar Etibar Məmmədovu prezidentliyə namizədlər sırasında görmək istəyirlər. Lütfi Məmmədbəyov – Xalq artisti, Həsən Turabov - Xalq artisti və s. “Millət” qəzeti, 16 iyul 1998-ci il
2. Etibar Məmmədovun ABŞ-yə rəsmi səfəri davam edir. “Millət” qəzeti, 18 iyul 1998-ci il
3. Etibar Məmmədovun ABŞ-yə rəsmi səfəri müsbət nəticələr verəcək. “Millət” qəzeti, 18 iyul 1998-ci il 825. Etibar Məmmədovun prezidentliyə namizədliyini dəstəkləyən ilk təşəbbüs qrupu yaradıldı. İyulun 18-də Binəqədi rayonunun Xutor qəsəbəsində 100-dən artıq fəalın iştirakı ilə Etibar Məmmədovun prezidentliyə namizədliyinin təşəbbüs qrupu yaradıldı. “Millət” qəzeti, 21 iyul 1998-ci il
4. “Beşlik” indidən E.Məmmədova müxalifət olmaq istəyir (Ə.Elçibəy, Lalə Şövkət, İ.Qəmbər, R.Quliyev, İ. İsmayılov). “Millət” qəzeti, 21 iyul 1998-ci il
5. ABŞ Etibar Məmmədovun istəyini nəzərə alıb Azərbaycana yardım edəcək. Vaşinqton rəsmiləri AMİP-çi millət vəkillərinə Azərbaycandakı seçkilər üçün yardım ayıracağına söz verib. “Millət” qəzeti, 21 iyul 1998-ci il
6. İstiqlal yolunda Etibar bəyin danılmaz xidmətləri var. Demokratik Azərbaycan Dünyası Partiyasının sədri

Məmməd Əlizadə. “Millət” qəzeti, 21 iyul 1998-ci il

1. Rəsmi xronika. Etibar Məmmədov Stenli Eskuderonu qəbul edib. AMİP sədri, millət vəkili Etibar Məmmədov iyulun 27-də ABŞ-nin Azərbaycan Respublikasındakı fövqəladə və səlahiyyətli səfiri Stenli Eskuderonu qəbul etmişdir. “Millət” qəzeti, 28 iyul 1998-ci il
2. Etibar Məmmədovun müraciəti AŞ Parlament Assambleyasında müzakirə olunub. “Millət” qəzeti, 30 iyul 1998-ci il (Seçkiləri müşahidə ilə bağlı).
3. Seçki qanunu Prezident Aparatının sifarişi ilə pozulur. “Millət” qəzeti, 30 iyul 1998-ci il
4. E.Məmmədov 65.000-dən artıq imza toplayıb. “Millət” qəzeti , 4 avqust 1998-ci il
5. Rəsmi xronika. Etibar Məmmədov Ceff Dankafı qəbul edib. Avqustun 5-də AMİP sədri, millət vəkili Etibar Məmmədov Beynəlxalq Qırmızı Xaç və Aypara Cəmiyyətinin Azərbaycan nümayəndəliyinin inkişaf üzrə müşaviri Ceff Dankafı qəbul edib. “Millət” qəzeti, 6 avqust 1998-ci il
6. Etibar Məmmədovun prezidentliyə namizədliyi rəsmən qeydə alındı. “Millət” qəzeti, 13 avqust 1998
7. Rəsmi xronika. Etibar Məmmədov Tomas Barrini qəbul edib. AMİP sədri, millət vəkili Etibar Məmmə-

dov avqustun 11-də ABŞ Milli Demokratiya İnstitutunun Azərbaycan nümayəndəliyinin rəhbəri Tomas Barrini qəbul edib. “Millət” qəzeti, 13 avqust 1998-ci il

1. “Zəka” E.Məmmədovu seçdi. Söhbət Moskvadakı təşkilatın Azərbaycan xalqına müraciətindən gedir.

“Millət” qəzeti, 13 avqust 1998

1. İsa Qəmbər Etibar Məmmədovla debatdan qaçdı. ANS-də debata gəlmədi. “Millət” qəzeti, 18 avqust 1998-ci il
2. Nəsir Ağayev: “Bizim də tarixdə öz yazımız var”. Bakı Kəndlər Birliyi Etibar Məmmədovu seçkilərdə müdafiə edəcək. "Millət" qəzeti 22 avqust 1998-ci il
3. Bu həmin Etibardır. “Üçüncü qüvvə” və ya mərkəzçi missiya intizarında. “Millət” qəzeti, 25 avqust

1998-ci il

1. Qeydə alınmada birinci, televiziya çıxışlarında birinci. Atalar isə üçdən deyib. E.Məmmədov. “Millət” qəzeti, 29 avqust 1998-ci il
2. Əgər barışmaz müxalifət H.Əliyevin hakimiyyətdən getməsini istəyirsə, onda seçkilərin gedişinə nəzarətdə AMİP-ə kömək etməlidir. 27 avqust, 1998-ci il “Azadlıq” radiosunun “Dəyirmi masa” verilişi. “Millət” qəzeti, 29 avqust 1998-ci il
3. E.Məmmədov müxalifətin vahid namizədi ola bilər! Radikal müxalifət seçkilərdə AMİP liderinə səs verməyə hazırlaşır. “Millət” qəzeti, 1 sentyabr 1998
4. “Etibar Məmmədov Azərbaycanı H.Əliyevdən qat-qat yaxşı idarə edə bilər”. Yurddaş Partiyasının sədri

Mais Səfərli. “Millət” qəzeti, 8 sentyabr 1998

1. “Etibar Məmmədov Azərbaycanın layiqli prezidenti ola bilər” Bakı Asiya Universitetinin rektoru, professor Cəlil Nağıyev. “Millət” qəzeti, 10 sentyabr 1998-ci il
2. Rəsmi xronika. AMİP sədri, millət vəkili Etibar Məmmədov sentyabrın 10-da ABŞ Milli Demokratiya İnstitutunun nümayəndə heyətini qəbul edib. “Millət” qəzeti, 12 sentyabr 1998
3. H.Əliyev rejimi çökmək üzrədir! Prezidentliyə namizəd E.Məmmədovun regionlara səfəri buna şübhə yeri qoymadı (Mingəçevir və Bərdədə seçicilərlə görüş).

“Millət” qəzeti, 22 sentyabr 1998

1. E.Məmmədov: “Qarabağ problemi ATƏT-də deyil, BMT-də çözülməlidir”. Avqustun 5-də AMİP sədri, millət vəkili Etibar Məmmədov Hakon Blankenborqun başçılığı ilə Norveç parlamentinin nümayəndə heyətini qəbul edib. “Millət” qəzeti, 22 sentyabr 1998
2. Etibarın çıxışı tufan qopardı. (E.Məmmədovun Qazax və Tovuzda seçicilərlə görüşü). “Millət” qəzeti, 29 sentyabr 1998
3. Polis xalqa mane ola bilmədi (E.Məmmədovun Salyanda seçicilərlə görüşü). “Millət” qəzeti, 29 sentyabr 1998
4. AMİP H.Əliyev komandası üzərində qələbə əzmi nümayiş etdirir. “Millət” qəzeti, 1 oktyabr 1998
5. Etibar Məmmədov: “Əliyevin heç bir proqramı olmayıb və yoxdur” “Millət” qəzeti, 1 oktyabr 1998
6. Xalq imdad diləyir (sentyabrın 29-da E.Məmmədovun Qubada seçicilərlə görüşü). “Millət” qəzeti, 1 oktyabr 1998
7. Etibar Məmmədov: “Hökumətin vəzifəsi xalqa əmr etmək yox, xidmət etmək olmalıdır” E.Məmmədov Göyçay, Gəncə, Ağdaş, Mingəçevir, Bərdə, Qazax v Tovuz səfərindən sonra Lənkəran və Salyan seçiciləri ilə görüşüb. “Millət” qəzeti, 1 oktyabr 1998
8. H.Əliyev Etibarın ardınca addımlayır. “Millət” qəzeti, 1 oktyabr 1998
9. H.Əliyev E.Məmmədovun nüfuzundan vahiməyə düşüb. Bunu H.Əliyevin Salyan, Biləsuvar və Cəlilabad səfərləri bir daha təsdiqləyir. “Millət” qəzeti, 1 oktyabr 1998
10. Seçkiləri boykotdan H.Əliyevi boykota (SİDSUH-un liderlərinə açıq məktub). “Millət” qəzeti, 3 oktyabr 1998
11. İflas astanasında... “beşliyin” E.Məmmədovu dəstəkləməkdən savayı, yolu qalmayıb. “Millət” qəzeti, 3 oktyabr 1998
12. İkinci tur labüddür... Məhz bu mərhələdə H.Əli yev rejiminə son qoyulacaq. “Millət” qəzeti, 6 oktyabr 1998
13. Seçki saxtakarlığına son qoymalı! “Millət” qəzeti,

8 oktyabr 1998

1. Etibar Məmmədovun prezident seçilməyə mənəvi haqqı var. “Millət” qəzeti, 8 oktyabr 1998
2. Seçkilərə 1 gün qalır. Hakimiyyətə Etibar Məmmədov gəlir! “Millət” qəzeti, 10 oktyabr 1998
3. AMİP siyasi rejimi dəyişəcək. “Millət” qəzeti, 10 oktyabr 1998
4. Yağış, mitinq, coşqu və qələbə əzmi. Etibar Məmmədovun prezident seçkilərində son seçkiqabağı tədbiri. Bakı, Fizuli meydanında yağış və küləklə müşahidə olunan möhtəşəm mitinq.- “Millət” qəzeti, 10 oktyabr 1998
5. “Etibarlı gələcək Etibarla gələcək”. “Millət” qəzeti, 10 oktyabr 1998
6. Seçki saxtakarlığına son qoymalı! “Millət” qəzeti,

10 oktyabr 1998

1. Rəsmi xronika. Etibar Məmmədov oktyabrın 9-da seçkiləri müşahidə üçün Azərbaycana gəlmiş Zdraka Buçiçin rəhbərliyi ilə Avropa Şurası Parlament Assambleyasının nümayəndə heyətini AMİP qərargahında qəbul edib. “Millət” qəzeti, 10 oktyabr 1998
2. Finişdə Etibar Məmmədovdur. “Turan” İnformasiya Agentliyinin ekspert qrupu namizədlərinin televiziya çıxışları monitorinqinin nəticələri: (elektorat və seçicilərin rəğbətini qazanmaq uğrunda mübarizə) Etibar Məmmədov –159, Heydər Əliyev –114, Nizami Süleymanov –97, Əşrəf Mehdiyev –88, Firudin Həsənov – 62, Xahüseyn Kazımlı –44. “Millət” qəzeti, 10 oktyabr 1998
3. Seçki saxtakarlığına son qoymalı. “Millət” qəzeti, 10 oktyabr 1998
4. H.Əliyev hakimiyyəti qəsb etmək niyyətindədir. “Millət” qəzeti, 13 oktyabr 1998
5. Əsas rəqiblər II turu labüd hesab edirlər. “Millət” qəzeti, 13 oktyabr 1998
6. Seçki 98 – saxtakarlıqlar. “Millət” qəzeti, 13 oktyabr 1998
7. “Saxtakar prezident ən çoxu 6 ay hakimiyyətdə qalacaq”. “Millət” qəzeti, 15 oktyabr 1998
8. VCU II turu mümkün hesab edir. “Millət” qəzeti,

15 oktyabr 1998

1. H.Əliyev özünü şah elan etdi. Qanunsuz şah olmaqdansa, qanun keşikçisi olmaq yaxşıdır. “Millət” qəzeti, 15 oktyabr 1998
2. Azərbaycan Mərkəzi Seçki Komissiyasına. Seçkiqabağı təbliğat, səsvermə və xüsusilə, səslərin sayılması zamanı yol verilmiş qanun pozuntuları prezident seçkilərinin nəticələrinə həlledici təsir göstərdiyinə görə Etibar Seçici Birliyi bu müraciətdə və ona əlavə edilən ilkin arayışda sadalanan qanun pozuntusu faktlarının seçkilərin nəticələri rəsmən elan olunana qədər araşdırılmasını tələb edir. Etibar Seçici Birliyi qərargahının rəhbəri, professor, F.Cəlilov. Bakı şəhəri, 14 oktyabr 1998-ci il, “Millət” qəzeti, 15 oktyabr 1998
3. Etibar Məmmədov səfərdən qayıtdı. 21 oktyabr 1998-ci il (BDİ-nin Honkonqda keçirilmiş icraçı toplantısında iştirak edən E.Məmmədov vətənə qayıdıb.)
4. AMİP–AXCP sazişi müxalifətin diktatura üzərində qələbəsidir. “Millət” qəzeti, 24 oktyabr 1998
5. Milli İstiqlal yeni əməkdaşlıq modeli təklif edir.

“Millət” qəzeti, 24 oktyabr 1998

1. Azərbaycan Milli İstiqlal Partiyasının Bəyanatı. Seçkilərin nəticələrinin saxtalaşdırılması nəticəsində Azərbaycanın beynəlxalq aləmdə mənfi imicinin formalaşmasına, dövlətimizin qeyri-demokratik dövlət kimi tanınmasına, ölkəmizə təzyiqlərin artmasına, qaçqın və köçkünlərə, habelə sosial müdafiəyə ehtiyacı olan digər vətəndaşlara beynəlxalq təşkilatlar tərəfindən yardımların dondurulmasına görə məsuliyyət birbaşa H.Əliyev rejiminin üzərinə düşür. Azərbaycan Milli İstiqlal Partiyasının sədri Etibar Məmmədov. “Millət” qəzeti, 24 oktyabr 1998
2. Azərbaycana monarxiyanı sırımaq olarmı? “Mil lət” qəzeti, 31 oktyabr 1998
3. Etibar. Xüsusi seçki bülleteni. Buraxılış № 1. “Millət” qəzeti, oktyabr 1998
4. Məhkəmə ilə sınaq. İctimai müdafiəçinin qeydləri. Müstəqil Azərbaycan Respublikasının Ali Məhkəməsi 1990-cı ilin noyabrından bu ədalətsiz mühakiməyə yenidən qayıdaraq, E.Məmmədova bəraət verməyə özündə cəsarət tapmadı. 20 Yanvar hadisələri 1994-cü ilin yanvarında Milli Məclisdə növbəti dəfə müzakirə olunarkən, E.Məmmədov məhkəmənin yarımçıq qaldığını xatırlatdığı üçün H.Əliyevin göstərişindən sonra Ali Məhkəmə bəraət hökmü çıxarmağa özündə qüvvə tapa bildi. İctimai müdafiəçi Kərim Şükürov. Etibar. Xüsusi seçki bülleteni.

Buraxılış № 1. “Millət” qəzeti, oktyabr 1998

1. Etibar Məmmədov və Azərbaycanın xarici siyasəti. Etibar. Xüsusi seçki bülleteni. Buraxılış № 2. “Millət” qəzeti, oktyabr 1998
2. Azadlıq mücahidi. Etibar. Kərim Şükürov. Tarix elmləri namizədi. “Etibar Məmmədov XX yüzilliyin 80-ci illərindən Azərbaycanın suverenliyi naminə genişlənən xalq hərəkatının liderlərindən biri, həm də möhtəşəm hərəkatın bütün əzəmət və ziddiyyətini, yüksəliş və enişini özündə təcəssüm etdirən ictimai xadim kimi tanınmışdır”. Tələbə hərəkatı.”Ertəsi gün redaksiya heyətinin bütün üzvləri rektorun yanına çağırılmışdı. Rektor üç nəfər “günahkardan” başqa hamını buraxıb, sonra üzünü Etibara tutaraq demişdi: “De görüm, sənə nə lazımdır? Soljenitsın, Saxarov olmaq istəyirsən?” Etibar gülümsəmişdi. İstəmişdi ki, desin, xeyr, mən Etibar qalmaq istəyirəm. Lakin deməmişdi. Rektor onlara şiddətli töhmət vermişdi. Etibar. Xüsusi seçki bülleteni. Buraxılış № 3. “Millət” qəzeti, oktyabr 1998
3. “Mən Etibara tuşlanan gülləyə sinəmi verərəm”– Xalq artisti Afaq Bəşirqızı. Etibar. Xüsusi seçki bülleteni.

Buraxılış № 4. “Millət” qəzeti, oktyabr 1998

1. Qara 7... Qanlı şənbə! 7 noyabr Azərbaycan tarixinə ikinci dəfə yazıldı... Bu dəfə qara hərflərlə. H.Əliyev repressiyalara başladı. (Prezident seçkilərinin nəticələrinin gizlədilməsinə etiraz olaraq metronun Elmlər Akademiyası stansiyasından MSK-nın qarşısındakı bağa qədər E.Məmmədov tərəfdarlarının yürüşü polisin kobud müdaxiləsi ilə qarşılandı. Döyülənlər, həbs edilənlər oldu. “Millət” qəzeti, 10 noyabr 1998
2. Müxalifət səyləri birləşdirdi. Azərbaycanda fəaliyyət göstərən siyasi partiyaların və prezidentliyə namizədlərin 11 oktyabr prezident seşkiləri ilə bağlı birgə bəyanatı. 26 partiya. “Millət” qəzeti, 10 noyabr 1998
3. Azərbaycan Milli İstiqlal Partiyasının Bəyanatı. “Millət” qəzeti, 10 noyabr 1998
4. “Azərbaycanda iqtisadi partlayış gözlənilir”. E.Məmmədov. “Millət” qəzeti, 24 noyabr 1998
5. Etibar Məmmədov aclıq aksiyası keçirən qəzet redaktorlarını ziyarət etdi. “Millət” qəzeti, 24 noyabr 1998
6. “Tiraniya olan ölkələr yalnız müstəbidin şıltaqlığı ilə idarə olunur” – Etibar Məmmədov. “Millət” qəzeti, 3 dekabr 1998
7. Cəfər Vəliyev formulu: bir seçici = 3 səs. Sovet çobanları bir qoyundan 3 quzu ala bilirdilər, indi də MSK hər seçicinin ayağına 3 səs yazır. “Millət” qəzeti, 3 dekabr 1998
8. Müxalifət mübarizəyə parlamentdən başlaya bilər. “Millət” qəzeti, 3 dekabr 1998
9. İqtidar insan haqlarını pozur. “Millət” qəzeti, 12 dekabr 1998
10. Bir rayonda H.Əliyevin xeyrinə 40 min səs saxtalaşdırılıb. 15 saylı Xətai seçki ərazisi üzrə “Azərbaycan” qəzetində dərc olunmuş nəticələrə əsasən, H.Əliyevin lehinə 34919 səs verilib. Lakin müşahidəçilər paylanmış yekun protokola görə, H.Əliyevin lehinə 17 938 səs verilib. Yasamal r. 6 saylı 2-ci seçki dairəsində 20 min səs yazılıb. Amma 12 min səs var və s. “Millət” qəzeti, 12 dekabr 1998

## “Millət” qəzeti - 1999

1. AMİP sədri, millət vəkili Etibar Məmmədov seç kilərdə saxtakarlıq faktları ilə əlaqədar Əlibayramlı, Qazax və Qax rayon prokurorlarına yazılı müraciət edib.

“Millət” qəzeti, 7 yanvar 1999

1. AMİP və MAP birgə mübarizə aparacaq. “Millət” qəzeti, 12 yanvar 1999
2. “Növbəti seçkilərə hazırlaşın”. Bu fikir E.Məmmədov AMİP-in Yasamal RT üzvləri ilə görüşdə səslənib.

“Millət” qəzeti, 12 yanvar 1999

1. Tariximizin qəhrəmanlıq səhifəsi. - “Millət” qəzeti, 19 yanvar 1999
2. “Soyuq münasibətə görə milləti yox, məmurları qınamaq lazımdır. AMİP sədri aclıq aksiyası keçirən əlillərə baş çəkdi. “Millət” qəzeti, 27 yanvar 1999
3. “Etibar Məmmədov kimdir?” deyən prokurorun həyat yoldaşı AMİP-çi imiş. “Millət” qəzeti, 15 fevral

1999

1. AMİP-ə hələ çox deputat keçəcək. YAP-çı deputat Cəbrayıl Əhmədov AMİP-ə keçib. “Millət” qəzeti, 27 fevral 1999
2. “Hakimiyyətin süqutu başlayıb”. Martın 19-da AMİP sədri E.Məmmədov prezident seçkilərindən sonra partiyaya qəbul olmuş 2000-ə yaxın üzvlə görüşüb. “Millət” qəzeti, 20 mart 1999
3. Etibar Məmmədova sui-qəsd edildi. MCQMİ-nin əməliyyat müvəkkili İlqar Rüstəmov “Etibarı güllələyəcəyəm” dedi . “Millət” qəzeti, 10 aprel 1999
4. Qohumu (DİN R.Usubov) İlqar Rüstəmovun müdafiəsinə qalxdı. Deyəsən, Etibar Məmmədovun xidməti avtomobilini vuran və onu öldürməklə hədələyən əməliyyat müvəkkilinə mükafat təqdim ediləcək. “Millət” qəzeti, 13 aprel 1999
5. Hadisə təxribat xarakteri daşıyır. Etibar Məmmədov. “Millət” qəzeti, 13 aprel 1999
6. “Beynəlxalq Atatürk mükafatının demokratiya ilə əaqəsi yoxdur”. Bu mükafat sülhməramlı fəaliyyətə görə verilir. Etibar Məmmədov. “Millət” qəzeti, 22 aprel 1999
7. Əliyev ABŞ-yə yalan raport verə bilməyəcək.

“Millət” qəzeti, 27 aprel 1999

1. Etibar Məmmədovun ABŞ-yə səfəri cılız siyasətçilərin kürkünə birə salıb. Etibar Məmmədov BDİ icraçı toplantısında iştirak edəcək (27 aprel-2 may, Mayami). Dünən Azərbaycan Milli İstiqlal Partiyası BDİ-nin həqiqi üzvlüyinə qəbul edilib. AMİP həm keçmiş SSRİ ölkələri, həm də bütün müsəlman ölkələrində bu beynəlxalq təşkilatda təmsil olunan iki partiyadan biridir. “Millət” qəzeti, 6 may 1999
2. Etibar Məmmədov: “Ümumi dövlət” prinsipinin ortaya çıxmasına iqtidara şans verib.” “Millət” qəzeti, 6 may 1999
3. Etibar Məmmədov ABŞ-dən qayıtdı. “Millət” qəzeti, 8 may 1999
4. BDİ-nin növbəti toplantısı Azərbaycanda keçiriləcək. “Millət” qəzeti, 11 may 1999
5. Bütün yollar birləşəcək istiqlala gedən yola. Dünən AMİP qərargahında DB-nin nümayəndələri ilə partiya rəhbərliyi arasında görüş olub. “Millət” qəzeti,

15 may 1999

1. “Etibar Məmmədov prezident seçkilərində qələbə qazandı”. Bunu Xalq Hərəkat Partiyasının sədri Nəsir

Ağayev söylədi. “Millət” qəzeti, 20 may 1999

1. Azərbaycan Milli İstiqlal Partiyasının sədri, millət vəkili Etibar Məmmədov 28 may – Respublika günü münasibəti ilə Azərbaycan xalqını təbrik edib. “Millət” qəzeti, 27 may 1999
2. “Bələdiyyə seçkiləri haqqında qanun Konstitusiyaya zidd hazırlanıb” – Etibar Məmmədov. “Millət” qəzeti, 12 iyun 1999
3. “Bu rejim çürüməkdədir” deyən Azərbaycan

Milli İstiqlal Partiyasının sədri, millət vəkili Etibar Məmmədov bu prosesin 11 oktyabr saxta seçkilərindən sonra başladığını vurğuladı. “Millət” qəzeti, 15 iyun 1999

1. “İqtidar və bitərəflərin transferi zəruridir” – Etibar Məmmədov. “Millət” qəzeti, 19 iyun 1999
2. AMİP-lə AXCP regionçuluğa qarşı birgə müba-

rizə aparacaqlar. “Millət” qəzeti, 26 iyun 1999

1. AMİP Milli Məclisin növbədənkənar sessiyasını tələb edir. Dünən Azərbaycan Milli İstiqlal Partiyasının sədri, millət vəkili Etibar Məmmədov H.Əliyev iqtidarının yeni qanun pozuntuları ilə əlaqədar mətbuat konfransı keçirdi. “Millət” qəzeti, 24 iyul 1999
2. Parlament təhqir olundu. “Millət” qəzeti, 29 iyun 1999
3. Demblok H.Əliyevi cavabsız qoymadı. “Millət” qəzeti, 31 iyun 1999
4. Prezident seçkiləri yenidən keçirilməlidir! MSK sədri C.Vəliyev isə cinayət məsuliyyətinə cəlb olunmalıdır! Prezidentliyə namizədlər E. Məmmədov, N. Süleymanov və Ə. Mehdiyev bu fikirdə israrlıdırlar. “Millət” qəzeti, 24 avqust 1999
5. Milli İstiqlal Partiyası Mərkəzi Şurası seçkilərin lehinə səs vermədi. – “Millət" qəzeti 7 sentyab 1999
6. Yeni prezident seçkiləri labüddür. “Millət” qəzeti, 7 sentyabr 1999
7. Qarabağ dərdi qadınları AMİP-in qərargahına topladı. Partiyanın Qadınlarla İş Komissiyasının təşəbbüsü ilə dəyirmi masa keçirilib. Dəyirmi masada sol və sağ iqtidaryönlü partiya və təşkilatlardan, Milli Məclisdən, habelə Norveç və ABŞ səfirliklərinin qadın nümayəndələri iştirak edib. “Millət” qəzeti, 9 sentyabr

1999

1. Etibar Məmmədov: “Abbas Mustafayevin açıqlamaları iqtidara sərf etmir”. AMİP sədri hesab edir ki, YAP-da rüşvət və korrupsiya faktlarını üzə çıxaranların hamısını A.Mustafayevin aqibəti gözləyir. Bu günlərdə YAP-ın İdarə Heyətinin 14 üzvündən 7-nin iştirak etdiyi toplantıda daim rüşvətxorluğa və korrupsiyaya qarşı mübarizə aparan Binəqədi rayon təşkilatının sədri Abbas Mustafayev təşkilat sədrliyindən və partiya sıralarından xaric edilib. “Millət” qəzeti, 11 sentyabr 1999
2. BDİ-yə daxil olan partiya liderlərinin BERLİN BƏYANATI. 17 sentyabr 1999. 37 ölkəni təmsil edən 42 partiya liderinin VII sammiti. “XX əsrin sonlarında BDİ və sağ-mərkəzçilik ideologiyası sosializmi məğlub etdi və bir çox insanlara inkişaf və sosial rifah gətirdi. Amma biz yalnız öz uğurlarımızla öyünə bilmərik. Hazırda bizim əsas vəzifəmiz BDİ-nin sağ-mərkəzçilik ideologiyasını bu əsrdə olduğu kimi yeni əsrə çatdırmaqdan ibarətdir.” Partiya liderləri görüş üçün məhz Berlini seçməklə BDİ-nin təqdim etdiyi azadlıq barədə siyasi gündəliyin simvolik formada qələbəsini nümayiş etdiriblər. Partiya liderlərinin Berlində son görüşü 1987-ci ildə, hələ Berlin və Avropa bölünmüş vəziyyətdə olarkən baş vermişdi. O zaman onlar birbaşa Berlin Divarında görüşmüş və iclas zalından aydın görünən o biri tərəfdəki dinləyicilərə meydan oxumuşdular. Liderlərin 1987-ci il bəyanatında deyilirdi: "Uzunmüddətli perspektivdə sülh və azadlığı yalnız özünü təyinetmə hüququna və birlik ruhuna əsaslanan Avropa qaydasında təmin etmək olar. Bu prinsiplər əsasında partiya liderləri Almaniya Federativ Respublikasının alman birliyinə yönəlmiş siyasətini dəstəkləmişdir". “Millət” qəzeti, 21 sentyabr 1999
3. AMİP siyasi qüvvələri yenidən “Naxçıvan”a topladı. Dünən “Hyatt Regency” (“Naxçıvan”) hotelində Azərbaycan Milli İstiqlal Partiyasının “Postkommunist keçid dövrünün siyasi iqtisadı” mövzusunda iki günlük beynəlxalq konfransı öz işinə başladı. AMİP sədri Etibar Məmmədov: “Cəmiyyətin iqtisadi inkişaf səviyyəsi elə olmalıdır ki, siyasi islahatların keçirilməsinə imkan yaranmış olsun. Bu gün ölkədə xüsusi mülkiyyətin qoruna bilməməsi, iqtisadi inkişafın qarşısını alan ən böyük maneədir. Biz normal kapitalizmə keçmək əvəzinə, korporativ-kriminal bir sistemə doğru gedirik. Korrupsiya və rüşvətin baş alıb getməsi nəticəsində cəmiyyət cinayətkarlığa sürüklənir. “Millət” qəzeti, 25 sentyabr 1999
4. E.Məmmədov: “İqtisadi demokratiya bərqərar olmasa, siyasi azadlığa nail olmaq çox çətin olacaq”.

“Millət” qəzeti, 28 sentyabr 1999

1. E.Məmmədov ABŞ səfiri Stenli Eskuderonu qəbul edib. “Millət” qəzeti, 2 oktyabr 1999
2. AMİP mitinqə gedir. Bu, siyasi aksiyaların başlanğıcıdır. Dövlət, Millət və Torpaq yanğısını ürəyində yaşadan hər bir kəs oktyabrın 9-u Motodroma gəlməlidir.- “Millət” qəzeti, 7 oktyabr 1999
3. Kompromis siyasətinə xalq “YOX” deyir. 9 oktyabr mitinqi bunun bünövrəsini qoydu. “Millət” qəzeti,

12 oktyabr 1999

1. E. Məmmədov: “H.Əliyev S. Dəmirəldən istədiyini ala bilmədi.” E. Məmmədov: “Ermənilərin tələbi ondan ibarətdir ki, status məsələsinə paket halında baxılsın. Bu da Azərbaycan tərəfindən qəbul oluna bilməz. Nizamlama mərhələli olmalıdır. İlk növbədə, işğal olunmuş ərazilər azad edilməlidir. Sonra status məsələsinə baxmaq olar.” “S.Dəmirəldən H.Əliyev istədiyini ala bilmədi. Gözləyirdi ki, S.Dəmirəl onun siyasətini dəstəkləsin. Türkiyə prezidenti açıq şəkildə bildirdi ki, Azərbaycan hökuməti nəyi qəbul edəcəksə, biz də onu dəstəkləyəcəyik. Yəni məsuliyyəti bölüşmək istəmədi”.

“Millət” qəzeti, 21 oktyabr 1999

1. E. Məmmədov Kanada səfirini qəbul edib. “Millət” qəzeti, 26 oktyabr 1999
2. “Şuşa və Laçını itirə bilərik”. E. Məmmədov: "Əgər sazişə imza atılsa, bu, Azərbaycanın Dağlıq Qarabağı, Şuşa və Laçını bütövlükdə itirməsi deməkdir. Çünki Ermənistan hər hansı sənədə Şuşa və Laçının salınmasına qəti etiraz edir". “Millət” qəzeti, 26 oktyabr 1999
3. Azərbaycanda istefalar, Ermənistanda isə qətllər baş verir. “Millət” qəzeti, 26 oktyabr 1999
4. "İstefalar təslimçiliyə etiraz əlamətidir”. E. Məmmədov: “Klintonun məktubu etibarlı mənbədən mənə çatıb. Azərbaycan üçün məqbul olmayan əsas şərt ondan ibarətdir ki, DQ-nin statusu ilə işğal olunmuş ərazilərdən qoşunların çıxarılması paket halında həll olunsun.” “Millət” qəzeti, 28 oktyabr 1999
5. Klinton öz məktubunda nə yazıb? Gizli məktubu Etibar Məmmədov üzə çıxarıb. "Ağ ev. Vaşinqton, 16 oktyabr 1999-cu il. Azərbaycan Respublikasının prezidenti, Zati-Aliləri H.Əliyev. Hörmətli cənab Prezident! Regionda sülhə doğru irəliləyişdə Sizinlə prezident Köçəryan arasında birbaşa danışıqların aparılması məni ruhlandırdı. Vitse-prezident Qor və dövlət katibi Olbrayt öz məktublarında qeyd etdikləri kimi, biz sizin səylərinizi tam dəstəkləyirik. Sülhün yaradılması istiqamətində fəaliyyət risklərin qəbul olunması deməkdir. Amma mən tam əminəm ki, Siz bu fürsətdən istifadə etsəniz, məsələnin uzunmüddətli həlli mümkün ola bilər. Bu ruhda qalaraq, mən Sizə və prezident Köçəryana Sizin axtardığınız sülh yolunda irəliləyiş üçün İstambul sammitindən istifadə olunması perspektivini məxfi şəkildə təklif etmək istəyirəm... Mən başa düşdüyümə görə, tərəflər qarşısında duran ən vacib məsələlər Dağlıq Qarabağın statusu və tutulan ərazilərdən silahlı qüvvələrin çıxarılmasıdır. Eyni zamanda, mən bu məsələdə ardıcıllıqla bağlı Ermənistanda və Azərbaycanda fərqli siyasi təzyiqlərin mövcudluğunu da anlayıram. Məsələyə aid çətinlikləri nəzərə alaraq bilirəm ki, nizamlanmanın bir sıra elementləri mərhələli olacaq və yerinə yetirilməsi üçün vaxt tələb edəcək. Lakin o da aydındır ki, bir neçə əsas elementlər üzrə tərəflər eyni vaxtda hərəkət etməli olacaqlar ki, bu da onların yaşamağa qadir bir sülh əldə etmək naminə güzəştə getməyə hazırlığını əks etdirəcək... Cənab Prezident, mən Ermənistan və Azərbaycan xalqlarının çiçəklənən şəraitdə və qonşuları ilə sülhlə yaşayacağı günü gözləyirəm. Siz bu istiqamətdə cəsarətlə irəliləyə bilərsiniz və Birləşmiş Ştatlar Sizinlə bu işi müvəffəqiyyətlə bitirmək üçün birgə çalışmağı öz üzərinə bir öhdəlik kimi götürür. Səmimiyyətlə Bill Klinton". “Millət” qəzeti, 28 oktyabr 1999
6. Milli maraqlar naminə istefalar Azərbaycanı şərəfsiz sülhə sürükləyən H.Əliyev rejiminin tənqid hədəfi olub (V.Quluzadə, T.Zülfüqarov, E.Namazovun istefaları). “Millət” qəzeti, 30 oktyabr 1999
7. “H.Əliyev DQ-yə müstəqilliyə bərabər status verilməsinə razılıq verib”. Rejimin şərəfsiz sülhlə bağlı keçirmək istədiyi referendumun nəticələri də artıq müəyyənləşib: lehinə 80%, əleyhinə 20 %. “Millət” qəzeti, 2 noyabr 1999
8. E. Məmmədov Bolqarstanın sabiq prezidentini qəbul edib. “Millət” qəzeti, 4 noyabr 1999
9. E. Məmmədov Peter Van Praqı qəbul edib. ABŞ Milli Demokratiya İnstitutunun Azərbaycan üzrə təmsilçisi. “Millət” qəzeti, 4 noyabr 1999
10. Liderlər gələn həftə yenə görüşəcəklər (AMİP, AXCP, Müsavat, ADP sədrləri). “Millət” qəzeti, 4 noyabr 1999
11. Xalq şərəfsiz sülhü qəbul etməyəcək. “Millət” qəzeti, 4 noyabr 1999
12. E. Məmmədov Norveç səfirini qəbul edib. “Millət” qəzeti, 4 noyabr 1999
13. Ermənistanın Azərbaycan ərazilərini işğal etməsinin qanuniləşdirilməsi cəhdlərinə qarşı ümummilli müqavimətin təşkili haqqında BƏYANAT. AMİP, AXCP, Müsavat, ADP sədrləri 4 noyabr 1994. “Millət” qəzeti,

6 noyabr 1999

1. Xalq müqavimətə hazırdır. “Millət” qəzeti, 6 noyabr 1999
2. “Bələdiyyə seçkiləri qeydiyyat xatirinə keçiriləcək”. AMİP sədri E. Məmmədov bu fikirdədir. Bələdiyyə seçkilərinə getməmək haqqında qərar çıxarmış AMİP “Hyatt Reqency” mehmanxanasında “Yeli özünüidarəetmənin sağ-mərkəzçi anlayışı” adı altında beynəlxalq konfrans keçirib. “Millət” qəzeti, 6 noyabr 1999, “Millət” qəzeti, 27 noyabr 1999

## “Millət” qəzeti, 2000

1. “Növbəti seçkilərə hazırlaşın”. Bu fikri E.Məmmədov AMİP-in Yasamal RT üzvləri ilə görüşündə səsləndirib. “Millət” qəzeti, 17 yanvar 2000
2. AMİP Şəki təşkilatının sədri, siyasi məhbus Fərzalı Qasımov. Gəncə şəhər təcridxanasında ondan AMİP və Etibar Məmmədov əleyhinə ifadə almağa çalışıblarmış. “Millət” qəzeti, 15 fevral 2000
3. Etibar Məmmədov İsveç parlamentarilərini qəbul edib. “Millət” qəzeti, 25 fevral 2000
4. AMİP sədrinin iddiası üzrə məhkəmə yenə təxirə salındı (keçmiş daxili İşlər Naziri Abdulla Allahverdiyevə qarşı). “Millət” qəzeti, 25 fevral 2000
5. Beynəlxalq Demokrat İttifaqı Azərbaycan hökumətinə müraciət edib. Müraciətdə AMİP-in təkliflərini öyrənmək və istifadə etmək tövsiyə olunub. “Millət” qəzeti, 18 mart 2000
6. Etibar Məmmədov: “Qanunun demokratikləşdirilməsi üçün bütün vasitələrdən istifadə olunacaq”. AMİP sədrinin fikrincə, normal müzakirələrə imkan verilmədiyi üçün problemlərin həlli yolları küçələrdə axtarılır. “Millət” qəzeti, 6 may 2000
7. Etibar Məmmədov: “Qanun layihələri əvvəlki qanunlardan da mürtəcedir”. “Millət” qəzeti, 13 may 2000
8. “Özünüzə bu qədər güvənirsinizsə, MSK-ya nəzarəti itirməkdən niyə çəkinirsiniz?” Etibar Məmmədov, “Millət” qəzeti, 13 may 2000
9. İqtidarın yalanı açılır. AMİP sədri, millət vəkili Etibar Məmmədov ATƏT-in Demokratik institutlar və insan haqları ofisinin seçkilər üzrə müşaviri cənab Nikolay Vulçanovu partiyanın mərkəzi qərargahında qəbul etmişdir. Hökumətin “Vulçanovun simasında ATƏT-in dəstəyini alması” adı ilə MSK-nın təşkili formulu haqqında Azərbaycan iqtidarının dedikləri yalan imiş. “Millət” qəzeti, 20 may 2000
10. “Milli Məclisə təqdim olunan sənədlər qovluğu kağız yığınından başqa bir şey deyil”. Bakı–Ceyhan layihəsi üzrə sənədlər paketinə Etibar Məmmədovun münasibəti belə olub. Bakı–Ceyhan layihəsini həmişə dəstəkləmişik. Lakin Milli Məclisə təqdim olunan sənədləri kimin imzalaması məlum deyil. “Millət” qəzeti, 27 may 2000
11. “Heydər Əliyevi indi dəvət etməyin!” Bu sözləri Etibar Məmmədov “4 iyun”dan dərhal sonra AXC iqtidarına demişdi. *Etibar Məmmədov: “Onu indi dəvət etməyin. Çünki Əliyev hakimiyyəti ələ keçirib milli-demokratik qüvvələri sıradan çıxarmağa çalışacaq. Müvafiq səlahiyyətlərlə mən münaqişəni həll edə bilərəm. Bundan sonra Əliyevi dəvət etmək də olar. Yalnız bu halda onun hakimiyyət iddialarını məhdudlaşdırmaq olacaq”. AMİP sədri Kələkidə Elçibəylə telefon əlaqəsi yaradıb, onun Bakıya dönməsinin vacibliyini bildirmişdi. Elçibəyin “Təhlükəsizliyimə zamanət yoxdur” sözünə “Mən zəmanət verirəm. Qayıdın oturun AMİP-in qərargahında” demişdi. Amma Elçibəy razılaşmamışdı. Sonra Etibar Məmmədov Heydər Əliyevə zəng edir: “Surətin qarşısını almaq lazımdır”. Əliyev cavab verir ki, “mənim hərbi gücüm yoxdur və heç nə edə bilmərəm”. Bu təqdirdə AMİP sədri Surətin qarşısını özü ala biləcəyini Əliyevə çatdırır. Əliyev isə “Əgər sən bunu etsən, mən televiziyaya çıxıb deyəcəyəm ki, sən hakimiyyətə gəlmək üçün ölkəni vətəndaş müharibəsinə sürükləyirsən” deyir. “Mi*llət” qəzeti, 3 iyun 2000
12. “Bu qanunla müxalifət iqtidarın qanunsuz əməllərinin qarşısını ala bilər” deyən AMİP sədri bəzi qüvvələrin ittihamlarının hakimiyyətə sərf etdiyini bildirdi. AMİP MSK-da bitərəflər üçün ayrılan yerin üçünün müxalifət partiyalarına verilməsi təklifini müdafiə edib. Amma ATƏT-in DTİH bürosunun rəhbəri J.Şuldman bunun mümkün olmadığını deyib. AMİP sədri MSK haqqında qanunun üstünlüklərindən də söz açdı: “Ədalət naminə deməliyəm ki, bu qanunla müxalifətin imkanı yaranır ki, iqtidarın qeyri-qanuni hərəkətlərinin qarşısını alsın. MSK-da iqtidar 11, müxalifət 6 yerlə təmsil olunacaq. Müxalifət razılıq verməsə, 7-ci yer boş qalacaq. Qərarların qəbulu üçün 12 səs lazımdır. Müxalifət işini koordinasiya edib, MSK-ya sınanmış adamlar təyin etməlidir ki, onları ələ almaq mümkün olmasın. “Millət” qəzeti, 3 iyun 2000
13. İqtidar geri çəkilməyə məcbur olacaq. Etibar Məmmədovun fikrincə, hakimiyyət götürdüyü öhdəliklərdən yayına bilməz. MSK-nın tərkibi ilə bağlı AŞ qarşısında götürlümüş öhdəliklər. “Millət” qəzeti, 29 iyul

2000

1. Etibar Məmmədov ABŞ Konqresinin nümayəndələrini qəbul etdi. Başqa bir görüş AMİP-in dəvəti ilə Bakıda səfərdə olan Beynəlxalq Demokrat İttifaqının nümayəndələrilə keçirildi. “Millət” qəzeti, 30 sentyabr

2000

1. Azərbaycan əvvəl özünü, sonra Qafqazı xilas etməlidir. AMİP-in təşkil etdiyi konfransda əsas müzakirə obyekti Dağlıq Qarabağ münaqişəsi idi. Həftənin cümə axşamı “Grand" hoteldə AMİP və Beynəlxalq Demokrat İttifaqının (BDİ) birgə təşkil etdiyi “Qafqazda sabitlik və enerji siyasəti” mövzusunda konfrans keçirilib. AMİP sədrinə görə, Azərbaycanda sabitlik olmadan Qafqazda sabitlikdən danışmaq mümkün deyil. “Ümumiyyətlə, Azərbaycan qərblə şərqin yaxınlaşmasında “açar” ölkə statusuna malikdir.” “Millət” qəzeti, 30 sentyabr 2000
2. Prezidentin 100 günü AMİP sədrinin gözü ilə. Etibar Məmmədovun mətbuat konfransından qeydlər (AXC hakimiyyəti haqqında). “Millət” qəzeti, 1 oktyabr 2000
3. AMİP-ə qarşı bütün üsullardan istifadə edin. Heydər Əliyev öz komandasına belə göstəriş verib. Dünən püşkatmanın nəticələrinə uyğun olaraq AMİP sədri, millət vəkili Etibar Məmmədov seçicilərə ilk müraciətini etdi. “Millət” qəzeti, 4 oktyabr 2000
4. Etibar Məmmədov xalqı mübarizəyə çağırır. Qarabağın xilası Motodromdan başlayır. “Millət” qəzeti, 9 oktyabr 2000
5. “Heç bir diktator rejimi xalqın qarşısında davam gətirə bilmir”. AMİP sədrinin fikrincə, Azərbaycan xalqı bütün problemlərini həll etməyə qadirdir. Bunun üçün hamı məsuliyyət dərəcəsini hiss etməlidir. Etibar Məmmədov: “Bir həftə bundan əvvəl Yuqoslaviyada baş verən hadisələr bizim üçün bir nümunə olmalıdır ki, diktator Miloşeviç xalqın qarşısında heç nə edə bilmədi”. “Millət” qəzeti, 11 oktyabr 2000
6. MSK korrupsiyaya qurşanıb. Seçkilər üçün ayrılmış 15 milyard manatın taleyi müəmmalıdır. Etibar Məmmədov: “Siz bizə istinad nöqtəsi verin, bu yaramaz höküməti yerindən tərpədək”. “Millət” qəzeti, 18 oktyabr 2000
7. Etibar Məmmədov: “İqtidar demokratik seçki rəqabətinə hazır deyil”. Dünən AMİP sədri, millət vəkili Etibar Məmmədov Avropa Şurası Parlament Assambleyasının 4 ölkəni təmsil edən 8 nümayəndəsini partiyanın mərkəzi qərargahında qəbul edib. “Millət” qəzeti,

25 oktyabr 2000

1. AMİP sədri, millət vəkili Etibar Məmmədov ABŞnin yeni səfirini partiyanın mərkəzi qərargahında qəbul edib. “Millət” qəzeti, 25 oktyabr 2000
2. AMİP “Yeni Azərbaycan” qəzetini məhkəməyə verdi. Partiya üzvlərinə qarşı təhqiramiz məqalələrlə çıxış etdiyinə görə. “Millət” qəzeti, 25 oktyabr 2000
3. “Zülmkarın zülmünə dözmək ən böyük günahdır”. Etibar Məmmədov əhalini “timsahlar əleyhinə səs verməyə” çağırdı. Bu gün çox xoşagəlməz insident baş verib. Bakı şəhərində AMİP-in oktyabrın 20-də Şəhər Reklam Departamenti ilə razılıq əsasında şəhərdə yerləşdirdiyi reklamlar, partiya təbliğatına dair bütün materiallar icra hakimiyyətləri tərəfindən vəhşicəsinə cırılaraq, dağıdılaraq götürülüb. Bu, açıq-aşkar qanun pozuntusudur. Başqa heç bir partiyanın reklamına toxunulmayıb. Reklam bundan ibarətdir: (E.Məmmədov plakatın maketini efirdə nümayiş etdirir) böyük tabloda "AMİP-ə səs ver!” şüarı var, üstündə AMİP-in emblemi və necə səs vermək göstərilib. Və eyni zamanda, “Özünü və dövlətini xilas et!” şüarı yazılıb. Kimlərdən xilas etməlidir Azərbaycan özünü və dövlətini? Azərbaycanı bu cür dövrəyə almış timsahlardan və həmin timsahların da ən böyüyünün üstündə yazılıb: “Korrupsiya”. Bu da bir çoxlarının, hakimiyyətdə olanların xoşuna gəlməyib. “Millət” qəzeti, 25 oktyabr 2000
4. Etibar Məmmədov: “Timsahların kiçilmək vaxtı çatıb” “Millət” qəzeti, 1 noyabr 2000
5. “Azərbaycanın xilasına səs verin!” AMİP sədri Etibar Məmmədovun Azərbaycan seçicilərinə sonuncu telemüraciəti. “Millət” qəzeti, 1 noyabr 2000
6. “Etibar Məmmədov cəmiyyətdəki xofu dağıtdı”.

Zərdüşt Əlizadənin sözlərinə görə, AMİP sədri teleçıxışları ilə xalqı oyatdı. –“Millət” qəzeti, 3 noyabr 2000

1. Bu seçki bizim üçün bir məşqdir. AMİP sədri Etibar Məmmədov seçkiyə qatılan AMİP-çilərə “iqtidarın qabağından qaçmayın, onda sizinlə hesablaşacaq” dedi. “Millət” qəzeti, 3 noyabr 2000
2. Parlament seçkiləri: AMİP və liderinin xüsusi strategiyası. Qarşıdaki parlament seçkilərində təqribən 20 partiya iştirak edir. Onlardan 13-ü proporsional sistem üzrə seçkilərə qatılıb. YAP istisna olmaqla əksər partiyalar seçki kampaniyası dövründə problemlərlə üzləşdilər: AXCP (ardınca Demkonqres) iki hissəyə parçalandı; ADP-nin özünü parçalanma təhlükəsi bürüdü; Müsavat və VHP partiyalararası, partiyadaxili və şəxslərarası ziddiyyətlərlə qarşılaşdılar. Yeganə istisna Azərbaycan Milli İstiqlal Partiyasıdır. “Millət” qəzeti, 3 noyabr 2000
3. Etibar Məmmədov baş verənləri Azərbaycan tarixinə ləkə adlandırdı. “Millət” qəzeti, 8 noyabr 2000
4. “Özünə hörmət edən adam bu seçkini tanımaz”. Etibar Məmmədov baş verənləri Azərbaycan tarixinə ləkə adlandırdı. “Millət” qəzeti, 8 noyabr 2000
5. “Saxtakarlar gec-tez cəzalarına çatacaqlar” AMİP sədri Etibar Məmmədovun fikrincə, yeni parlament seçkiləri keçirilməlidir. “Millət” qəzeti, 8 noyabr

2000

1. Etibar Məmmədov Əli Kərimli ilə görüşdü. “Millət” qəzeti, 8 noyabr 2000
2. Müxalifət birgə mübarizəyə qərar verdi. *Azərbaycan Respublikası Milli Məclisinə saxta parlament seçkiləri ilə əlaqədar siyasi partiyalar arasında SAZİŞ.* Bu sazişə imza atan partiyalar 5 noyabr seçkiləri nəticələrinin Heydər Əliyev iqtidarı tərəfindən total şəkildə saxtalaşdırılmasını əsas gətirərək, bu nəticələrin Konstitusiya və qanunlara, eləcə də, beynəlxalq hüquq normalarına zidd olduğunu, xalqın iradəsini ifadə etmədiyini nəzərə alaraq: 1. 5 noyabr 2000-ci il seçkilərində saxta nəticələr əsasında formalaşdırılacaq parlamentdə hər hansı şəkildə təmsil olunmaqdan imtina edirlər. 2. 5 noyabr 2000-ci il seçkilərinin nəticələrinin ləğvi və Milli Məclisə yeni demokratik seçkilərin keçirilməsi sahəsində birgə əməkdaşlıq edirlər. 3. Sazişin birinci bəndinə əsasən götürülmüş öhdəliyə əməl edildiyi müddətdə bir-birinə qarşı ittihamlarla çıxış etməyəcəkləri və KİVdə bir-birinə qarşı əks-təbliğat aparmayacaqları barədə öhdəlik götürürlər. ADP – Sərdar Cəlaloğlu, ALP – Lalə Şövkət AMİP – Etibar Məmmədov, AXCP – Əli Kərimov, Müsavat – İsa Qəmbər, VHP – Sabir Rüstəmxanlı. “Millət” qəzeti, 15 noyabr 2000
3. Seçkilər diqqət mərkəzindədir. AMİP sədri xarici nümayəndələrlə görüşdü. Dünən AMİP sədri Etibar Məmmədov ATƏT-in Bakı ofisinin rəhbəri Aleksandr Kornelliseni partiyanın mərkəzi qərargahında qəbul edib. “Millət” qəzeti, 17 noyabr 2000
4. Dünən AMİP sədri Etibar Məmmədov ABŞ Milli Demokratiya İnstitutunun Azərbaycan üzrə təmsilçisi Peter Van Praaqı partiyanın mərkəzi qərargahında qəbul edib. “Millət” qəzeti, 17 noyabr 2000
5. AMİP mitinqdə iştirak edəcək. Etibar Məmmədovun fikrincə, müxalifət partiyalarının parlamentdəki yerlərdən imtina etməsinin effekti olacaq. “Millət” qəzeti, 17 noyabr 2000
6. Etibar Məmmədov: “Hadisələrin Azərbaycanda sabitliyin pozulmasını istəyən qüvvələrin nəzarəti altına keçməsi təhlükəsi yarana bilər”. Dünən AMİP sədri Etibar Məmmədov ABŞ-ın ölkəmizdəki fövqəladə və səlahiyyətli səfiri Ross Uilsonu partiyanın mərkəzi qərargahında qəbul edib. - “Millət” qəzeti, 22 noyabr 2000
7. Yeni güc mərkəzi yaranır. AMİP və AXCP saziş imzaladılar. “Millət” qəzeti, 25 noyabr 2000
8. AMİP–AXCP sazişi bütün müxalifətin qələbəsidir. “Millət” qəzeti, 25 noyabr 2000
9. Rəhim Qazıyev məhbəsdən yazdı: “Etibar Məmmədov barədə dediklərimi təhrif ediblər”. “Millət” qəzeti, 29 noyabr 2000
10. “Mandatlardan imtina fikrində qətiyik”. Dünən

AMİP mərkəzi qərargahında üç partiya sədrinin görüşündən sonra brifinqdə Əli Kərimli bu fikirləri bir daha təsdiqlədi. Etibar Məmmədov: Heç bir halda təkrar seçkilərdə iştirak etməyəcəyəm”. “Millət” qəzeti, 2 dekabr 2000

1. “AMİP təkrar seçkilərdə iştirak etməyəcək”.

“Millət” qəzeti, 9 dekabr 2000

1. AMİP lideri gənclərlə görüşdü. Etibar Məmmədov: “Biz heç kimə zəmanət verib dairələrə göndərmirik”. “Millət” qəzeti, 23 dekabr 2000
2. Sağ Qüvvələr Birliyi ilə saziş. AMİP nümayəndə heyətinin Moskva səfərinin məqsədi budur. AMİP BDİnin Rusiyadakı üzv Demokratik Seçim Partiyası, BDİ-yə üzv olmaq üçün ərizə vermiş “Rusiya buzum evimizdir” və Rusiyanın digər sağ-mərkəzçi partiyalarla əlaqələrinin genişlənməsi zərurəti var. Moskva səfərinin əsas məqsədi Sağ Qüvvələr Birliyi ilə əməkdaşlıq sazişi imzalamaqdır. “Millət” qəzeti, 27 dekabr 2000
3. AMİP Azərbaycandakı rusların, SQİ isə Rusiyadakı azərbaycanlıların hüquqlarını müdafiə edəcək. İki partiya arasındakı sazişə bu bənd əlavə edilib. AMİP sədri Etibar Məmmədovun Moskvaya səfəri Sağ Qüvvələr İttifaqının Rusiya Dumasındakı fraksiyasının rəhbəri Boris Nemtsovun dəvəti ilə baş tutub. “Millət” qəzeti, 30 dekabr 2000
4. Götürülən öhdəliklərə əməl edilməyib. Etibar Məmmədov bu barədə ATƏT missiyasının rəhbəri cənab Magiyə məlumat verib. E.Məmmədov: “Avropa

Şurası və ATƏT-in birgə missiyası AMİP-lə danışıqlar zamanı həbs olunanların azad edilməsi, 19 dairə üzrə şikayətlərə baxılması kimi öhdəliklər götürmüşdü. Bunun müqabilində AMİP də öz üzərinə müəyyən öhdəliklər götürmüşdü. AŞ tərəfindən öhdəliklər yerinə yetirilməyib". “Millət” qəzeti, 30 dekabr 2000

## “Millət” qəzeti, 2001

1. AMİP-çilər namizədliklərini geri götürdülər. 7 yanvar təkrar parlament seçkilərində bu partiyanın heç bir üzvü iştirak etməyəcək. 7 yanvar təkrar parlament seçkilərində iştirak etmək üçün namizədliklərini irəli sürmüş və qeydiyyatdan keçmiş AMİP üzvlərinin öz namizədliklərini geri götürmələri ilə bağlı BƏYANATI – “5 noyabr 2000-ci il parlament seçkiləri total saxtakarlığa məruz qaldıqdan sonra Azərbaycan Milli İstiqlal Partiyası 2001-ci il yanvarın 7-də keçiriləcək təkrar seçkilərə qatılmamışdı. Bununla belə, nəticələri ləğv olunmuş bir neçə dairədən biz, AMİP üzvləri sərbəst şəkildə seçkilərdə iştirak haqqında qərar qəbul etmişdik. Bu qərarı Avropa Şurası və ATƏT-in müşahidəçilər missiyasının Azərbaycan hökumətinə təzyiqi nəticəsində sonuncunun müəyyən güzəştlərə hazır olduğunu göstərməsindən sonra vermişdik. Biz ümid edirdik ki, son seçkilərin saxta nəticələrinə mitinqlərdə etiraz etdiyinə görə həbs olunmuş 2 AMİP üzvünün azad olunması, AMİP seçki qərargahının Mərkəzi Seçki Komissiyasına təqdim etdiyi və 19 dairə üzrə seçkilərin saxtakarlığını sübut edən sənədlərin araşdırılması sahəsində Azərbaycan hökuməti əməli işlər görəcək. Təəssüflə qeyd edirik ki, Azərbaycan hökuməti yuxarıda qeyd olunan xoş niyyətin ilkin əlamətlərini real işə çevirə bilmədi, yəni saxtakarlığa etiraz edən 2 AMİP-çi haqqında əsassız cinayət işlərinə xitam verilmədi və 19 dairəyə aid təqdim olunmuş sənədlər əsaslı şəkildə öyrənilməmiş onlara rədd cavabı verildi. Yuxarıdakıları nəzərə alaraq, bu seçkilərlə bağlı həbs olunmuş AMİP üzvləri ilə həmrəylik nümayiş etdirərək biz, 7 yanvarın 2001-ci il təkrar seçkilərində iştirak üçün namizədliyi qeydə alınmış AMİP üzvləri bu seçkilərdə iştirakdan imtina edirik”. “Millət” qəzeti, 3 yanvar 2001
2. Etibar Məmmədov: “Qeydə alınmış namizədləri seçkilərdə iştirakdan birgə imtina edən partiya hələ Azərbaycanda olmayıb”. “Millət” qəzeti, 3 yanvar 2001
3. “Əsas diqqəti kvorum məsələsinə yönəltmək lazımdır”. ABŞ-nin Azərbaycandakı keçmiş səfiri Riçard Kozlariçi qəbul edən AMİP sədri bildirdi ki, kütləvi saxtakarlıqların məhz bu sahədə olacağı proqnozlaşdırılır. “Millət” qəzeti, 6 yanvar 2001
4. “Qərar çıxarmağa tələsmək lazım deyil”. AMİP sədrinin parlament iclaslarına qatılmaq istəyənlərə məsləhəti budur. “Millət” qəzeti, 13 yanvar 2001
5. Etibar Məmmədov “Zerkalo”nun kollektivi ilə görüşüb. “Millət” qəzeti, 17 yanvar 2001
6. Artıq özümüzün hücuma keçmək vaxtı çatıb. Etibar Məmmədov partiya üzvlərini fəallığa çağırdı. “Millət” qəzeti, 17 yanvar 2001
7. AXCP və VHP seçimlərini etdilər. Onların bu addımda qazanacağı və ya itirəcəkləri isə yaxın zamanlarda məlum olacaq. AXCP və VHP 14 noyabr sazişindən çıxmaq və Milli Məclisin iclaslarına qatılmaq barədə qərar qəbul ediblər. “Millət” qəzeti, 17 yanvar 2001
8. AMİP sədri İsrail səfirini qəbul edib. “Millət” qəzeti, 24 yanvar 2001
9. Qaradağ AMİP-çiləri ilə görüş. “Millət” qəzeti,

24 yanvar 2001

1. “Soyuq münasibətə görə milləti yox, məmurları qınamaq lazımdır”. AMİP sədri aclıq aksiyası keçirən əlillərə baş çəkib. “Millət” qəzeti, 27 yanvar 2001
2. Etibar Məmmədov alternativ demkonqresin sədri olacaq? “Millət” qəzeti, 31 yanvar 2001
3. “Əlillərin müdafiəsinə qalxmalıyıq”. Etibar

Məmmədov. “Millət” qəzeti, 7 fevral 2001

1. “Müqavimətimiz hakimiyyətin demokra-

tik yolla dəyişməsinə zəmin yaradacaq”. Fevralın 4-də AMİP sədri Etibar Məmmədov AMİP Sabunçu RT üzvləri ilə görüşüb. “Seçki ərəfəsi AŞ-yə üzv olmağımıza süni maneə yaratdılar”. “Millət” qəzeti, 7 fevral 2001

1. AMİP “Yeni Azərbaycan”a qalib gəldi. Hakim partiyanın mətbu orqanı öz səhifələrində təkzib verməlidir. 28 sentyabr 2000-ci il 188-ci sayında “AMİP qərargahında radioötürücü tapılıb” başlıqlı yazıya görə. “Millət” qəzeti, 17 fevral 2001
2. Etibar Məmmədov “Ermənistan təcavüzünə qarşı Mübarizə İttifaqı”nın rəhbərliyini qəbul edib. “Millət” qəzeti, 17 fevral 2001
3. “Rejimə xalqın ümidsizliyi lazımdır”. Etibar Məmmədov Laçın istiqlalçıları ilə görüşmüşdür. “Millət” qəzeti, 21 fevral 2001
4. AMİP sədri Rusiyanın səfiri ilə görüşmüşdür.

“Millət” qəzeti, 3 mart 2001

1. “Zorakılıq iqtidarın özü üçün ağır nəticələr verə bilər”. AMİP sədri Etibar Məmmədovun fikrincə, milli mənafeyə zidd hər hansı bir sazişin imzalanması həmin hakimiyyətin sonu deməkdir. “Millət” qəzeti, 7 mart 2001
2. Etiraz aksiyaları mütəmadi keçirilməlidir. Etibar Məmmədov iqtidarı bu işin təşkilinə çağırır. AMİP sədrinin Qarabağ qaçqınlarının Azərbaycanın hər yerində, o cümlədən, hərbi qüvvələrin təmas xətti yaxınlığında kütləvi aksiyalarının təşkili barədə təklifi. “Millət” qəzeti, 10 mart 2001
3. Etibar Məmmədov ABŞ-nin yeni administrasiyası ilə tanış olacaq. AMİP nümayəndə heyəti Vaşinqtona dəvət edilib. “Millət” qəzeti, 11 aprel 2001
4. Azərbaycanda İslam inqilabı təhlükəsi var. E.Məmmədov. “Millət” qəzeti, 16-17 avqust 2001
5. “Xalqın iradəsini qəbul etməmək cinayətdir”

E.Məmmədov. “Millət” qəzeti, 17 oktyabr 2001

1. AMİP sədri MSK-ya “təşəkkür” etdi. E.Məmmədov: “Bu tip hərəkətlərlə etiraf edirlər ki, YAP-ın ən əsas rəqibi AMİP-dir”. E.Məmmədov: “MSK-nın siyasi proseslərə qarışmağa və seçkilərdə iştirak edən nümayəndələrin çıxışlarına hüquqi qiymət verməyə heç bir hüquqi yoxdur. Bu bəyanatdan məlum oldu ki, MSK siyasi tapşırıqlarla işləyir və bu sənəd də Prezident Aparatında hazırlanıb. Bəyanatın heç mətni də MSK-da müzakirə edilməyib”. “Millət” qəzeti, 28 oktyabr 2001

## “Millət” qəzeti, 2003

1. E.Məmmədovun Moskvada həbsi və həbsdən azad olunması. “Millət” qəzeti, 25 yanvar 2003
2. AMİP Gənclər Təşkilatının sədri Avstraliyada keçiriləcək forumda iştirak edəcək. “Millət” qəzeti, 1 fevral 2003
3. “Qarabağ və Cənubi Azərbaycan səfərimizin əsas mövzusu oldu". E.Məmmədov 2003-cü il prezident seçkilərində AMİP-in namizədinin dəstəklənməsinin BDİ-nin iş planına daxil olduğunu bildirir. AMİP sədri E.Məmmədov Avstraliyanın baş naziri Con Hovardın dəvəti ilə BDİ-nin icraçı toplantısında iştirak etmək üçün həmin ölkədə səfərdə olub. “Millət” qəzeti, 15 fevral 2003
4. AMİP Şəki təşkilatının sədri Fərzalı Qasımov azadlıqda! “Millət” qəzeti, 16 fevral 2003
5. AMİP sədri ABŞ səfirini qəbul edib. “Millət” qəzeti, 22 fevral 2003
6. E.Məmmədov: “Hüquq tələb olunmursa, o heç vaxt qazanıla bilməz”. “Millət” qəzeti, 22 fevral 2003
7. Etibar Məmmədov İsveç parlamentarilərini qəbul edib. “Millət” qəzeti, 25 fevral 2003
8. AMİP sədrinin iddiası üzrə məhkəmə yenə təxirə salındı (keçmiş daxili işlər naziri Abdulla Allahyarova qarşı). “Millət” qəzeti, 25 fevral 2003
9. Möhtəşəm mitinq, möhtəşəm qələbənin başlanğıcı. AMİP 1998-ci il prezident seçkilərində H.Əliyev üzərində qələbənin təsadüfi olmadığını 16 martda bir daha təsdiq etdi. “Millət” qəzeti, 20 mart 2003
10. Müxalifət qalib gələcək. Sorğu 17 oktyabr 2003-cü il prezident seçkilərinə qədərki dövrdə müxalifətin birliyinin qələbə üçün həlledici amil olacağını sübut edir. “Seçim” müstəqil siyasi təhlil qrupu 2003cü ilin mart ayının əvvəlində ölkənin əksər bölgələrini əhatə edən və 2003-cü il prezident seçkilərinə hazırlıqla bağlı rəy sorğusu keçirib. Sorğuda 551 respondent iştirak edib. Sorğunun bəzi nəticələri: Sual 10. Prezidentliyə namizədlərdən kimə səs verəcəksiniz? – 1. Heydər Əliyev–31% 2. Etibar Məmmədov–19 % 3. İsa Qəmbər –17 % 4. Rəsul Quliyev–11 % 5.Ayaz Mütəllibov–7% 6. Digərlərinə və ya hələ bilmirəm -15% Sual 11. Əgər onuncu suala cavabda göstərdiyiniz namizəd seçkilərdə iştirak etməsə, hansı namizədə səs verəcəksiniz? – 1.Rəsul Quliyev–15 % 2. Əli Kərimli–14 % 3. İlham Əliyev–13 % 4. Etibar Məmmədov–11 % 5.Heydər Əliyev–7% 6. İsa Qəmbər–6 % 7.Ayaz Mütəllibov–3% 8. Digərlərinə və ya hələ bilmirəm–31%. “Millət” qəzeti, 29 mart 2003
11. AMİP sədri Serbiya QHT-çilərini qəbul etmişdir. “Millət” qəzeti, 19 aprel 2003
12. Rejim geri çəkiləcək! Etibar Məmmədov: “Seçki Məcəlləsi” məsələsində hakimiyyət artıq geri çəkiləcəyinə söz verib və bugün-sabah artıq bunu elan edəcəklər. Bu hamımızın, bütövlükdə xalqın ilk qələbəsidir” Müxalifətin Koordinasiya Mərkəzinin (MKM-nin) 13 aprel mitinqi əvvəlkilərdən daha möhtəşəm oldu. “Millət” qəzeti, 19 aprel 2003
13. Etibar Məmmədov: “AMİP sabitlik partiyasıdır”. AMİP heç kəsə, istər hakimiyyətdə olsun, istər müxalifətdə, sabitliyi pozmağa imkan verməyəcəkdir.

“Millət” qəzeti, 9 may 2003

1. BDİ-nin liderləri. AMİP-in prezidentliyə namizədinə dəstək verən Beynəlxalq Demokrat İttifaqının (BDİ) dünyada nüfuzu şəksizdir. Corc Buş – ABŞ prezidenti, Respublikaçılar Partiyası, Vaslav Klaus – Çexiyanın prezidenti, Demokrat Partiyası, Jose Aznar – Baş nazir, İspaniya Xalq Partiyası, Jorge Qulrega – prezident, Boliviya Milli Demokrat Partiyası, John Novard – Baş nazir, Avstraliya Liberal Partiyası, BDİ-nin sədri, Dr. Voltfgang Schussel – Baş nazir, Avstriya Xalq Partiyası, Etibar Məmmədov – Azərbaycan Milli İstiqlal Partiyasının sədri. “Millət” qəzeti, 28 may 2003
2. Etibar Məmmədov: “Biz seçkilərdə qanunsuzluqlara göz yummayacağıq”. “Millət” qəzeti, 28 may 2003
3. ABŞ səfiri Ross Uilson AMİP, AXCP və Müsavat liderləri ilə görüşüb. “Millət” qəzeti, 14 iyun 2003 1036. ETİBARLI PREZİDENT. AMİP sədrinin namizədliyi Azərbaycan Liberal Demokrat Partiyası, “Etibarlı Gələcək” və “Etibarlı əllərdə” təşəbbüs qrupları tərəfindən irəli sürüldü. “Millət” qəzeti, 2 iyul 2003
4. AMİP – Azərbaycanın Milli İqtidarı olacaq. “Millət” qəzeti, 12 iyul 2003
5. AMİP sədri ATƏT DTİHB-nin heyətini qəbul edib. “Millət” qəzeti, 12 iyul 2003
6. AMİP sədri E.Məmmədov GAMOH lideri

M.Çöhrəqanlını qəbul edib. “Millət” qəzeti, 12 iyul 2003

1. Etibar Məmmədov: “MSK ikili standartlarla işləyir”. “Millət” qəzeti, 12 iyul 2003
2. AMİP sədri E.Məmmədov Yaponiya səfirini qəbul edib. “Millət” qəzeti, 23 iyul 2003
3. E.Məmmədov: “AMİP cəlbedici mərkəzə çevrilməli və başqaları da bu mərkəzə cəlb edilməlidir”. “Millət” qəzeti, 26 iyul 2003
4. Seçki Məcəlləsinə yenidən edilən qanunsuz dəyişikliklə bağlı AMİP Mətbuat Xidmətinin BƏYANATI

–... Hələ 179.1 maddəsinin sonradan qeyri-qanuni yolla Seçki Məcəlləsinə əlavə edilməsi məsələsinə aydınlıq gətirməmiş, H.Əliyev hakimiyyəti Məcəlləyə qanunsuz olaraq digər dəyişikliklər edib. Belə ki, Seçki Məcəlləsində 100.12-ci maddə aşağıdakı redaksiyada verilib: “Protokollar Seçki Məcəlləsinin rəsmi dövlət orqanı olan “Azərbaycan” qəzetinin 5 iyun tarixli sayındakı dərcində 100.12-ci maddəsinin ilk cümləsi “Protokollar seçki komissiyasının həlledici səs hüquqlu üzvləri tərəfindən tərtib edilir və imzalanır” kimi verilib. Amma Mərkəzi Seçki Komissiyasının sifarişi ilə Milli Məclisin nəşriyyatında dərc edilən və Mərkəz, dairə və məntəqə komissiyaları üzvlərinin hamısına paylanmış Seçki Məcəlləsində aşağıdakı redaksiyada verilib: “Protokollar seçki komissiyasının həlledici səs hüquqlu üzvləri tərəfindən tərtib edilir və seçki komissiyasının həlledici səs hüquqlu üzvlərinin ümumi sayının ən azı 2/3-si tərəfindən imzalanır”. Əvvəlki seçkilərdə baş verən kütləvi qanun pozuntularına və saxtakarlıqlara Seçki komissiyasındakı nümayəndələrin yekun protokolları imzalamasını əsas gətirən beynəlxalq təşkilatlar hər dəfə seçkilərin saxtalaşdırıldığını vurğulayıblar və H.Əliyev rejimindən izahat tələb ediblər. H. Əliyev rejimi bu seçkiləri 1998ci il prezident, 2000-ci il parlament seçkiləri kimi saxtalaşdırdıqdan sonra Seçki Məcəlləsinə qanunsuz yolla dəyişiklik etdiyi 100.12-ci maddəyə əsasən, seçkilərin nəticələrini tanımadıqlarına görə komissiya üzvlərinin protokollara imza atmayacağı təqdirdə özünü sığortalamaq istəyir. AMİP Mətbuat Xidməti dövlət hakimiyyət orqanlarından və Seçki Məcəlləsinin Milli Məclisin nəşriyyatında dərc edilməsini sifariş edən Mərkəzi Seçki komissiyasından ölkə ictimaiyyətinə, seçki prosesinin iştirakçılarına və seçkiləri müşahidə edən beynəlxalq təşkilatlara 100.12 maddəyə sonradan qeyri-qanuni yolla edilən dəyişikliyin məqsədinin açıqlanmasını və bu dəyişikliyin ləğv edilməsini tələb edir. “Millət” qəzeti, 30 iyul 2003

1. Etibar Məmmədovun prezidentliyə namizədliyinə dəstək. Qarşıdan gələn prezident seçkilərində AMİP sədrinin prezidentliyə namizədliyini dəstəkləyən partiyaların bir qrupunun Etibar Məmmədovla görüşü keçirilmişdir. Görüşdə ALDP sədri Fuad Əliyev, AXHP sədri Nəsir Ağayev, Dünyəvi Boz Qurd Partiyasının sədri Şakir Quliyev və digərləri iştirak edib. “Millət” qəzeti, 6 avqust 2003
2. AMİP Siyasi Şurasının Bəyanatı (İ.Əliyevin Baş Nazir təyin edilməsinə etiraz). “Millət” qəzeti, 6 avqust

2003

1. E.Məmmədov: “Xalq müdafiə hüququndan istifadə etməlidir”. “Millət” qəzeti, 6 avqust 2003
2. E.Məmmədov: “Bu, bütövlükdə ümummil-

li məsələdir”. “Biz Azərbaycanın geri qalmış bir ölkəyə çevrilməsinə, Azərbaycanın qeyri-qanuni hakimiyyət tərəfindən idarə olunmasına və hakimiyyətin xalqın rəyi ilə hesablaşmamasına imkan verməməliyik”. “Millət” qəzeti, 6 avqust 2003

1. Prezidentliyə ən şanslı namizəd Etibar Məmmədovdur. “Millət” qəzeti, 14 oktyabr 2003
2. Etibar Məmmədov və Əli Kərimli MDB dövlətlərinin seçki müşahidə missiyasının rəhbərliyini qəbul edib. “Millət” qəzeti, 14 oktyabr 2003
3. “Oktyabrın 15-də xalq bu əxlaqsız və mənəviyyatsız rejimə qarşı üsyan edəcək” "Qələbə" koalisiyasının prezidentliyə namizədi E.Məmmədovun 11 oktyabr yürüş-mitinqdə çıxışı. “Millət” qəzeti, 14 oktyabr 2003
4. Şimal bölgəsi “Qələbə”yə səs verəcək. E.Məmmədov: “Bizim məqsədimiz ölkəyə halalıq gətirməkdir” “Millət” qəzeti, 14 oktyabr 2003
5. Etibar Məmmədov: “Azərbaycanın qələbəsi “Qələbə” koalisiyasının qələbəsindən keçir”. “Millət” qəzeti, 14 oktyabr 2003
6. “Qələbə”nin qabiliyyətli Sumqayıt yekunu. Bu yekun həm də 15 oktyabr qələbəsi deməkdir. “Millət” qəzeti, 14 oktyabr 2003
7. E.Məmmədov: “Sumqayıt növbəti dəfə bu hakimiyyətə “yox” deyəcək!” Ə. Kərimli: “Bizim mübarizəmiz bir çoxları kimi vəzifə kürsüsü uğrunda deyil” Sumqayıt seçiciləri ilə görüş-mitinq. “Millət” qəzeti, 14 oktyabr 2003
8. Azərbaycan Etibarı seçdi! “Bizim Azərbaycan”çıların da sabah bu seçimi edəcəkləri heç bir şübhə doğurmur. “Millət” qəzeti, 14 oktyabr 2003
9. “Qurtuluş gününü 15 oktyabrda yaşayacağıq.”

“Millət” qəzeti, 14 oktyabr 2003

1. “Azərbaycan xalqının Etibar bəyə olan məhəbbəti tükənməz, ümmansızdır”. ADP Siyasi Şurasının üzvü Qurban Məmmədovun 11 oktyabr mitinqində çıxışı.

“Millət” qəzeti, 14 oktyabr 2003

1. Beynəlxalq Demokrat İttifaqından E. Məmmədova böyük dəstək. Dünyanın 80-dən çox nüfuzlu sağ-mərkəzçi partiyasını özündə birləşdirən BDİ-nin icraçı katibi R.Norminqton Bakıya gəlib. “Millət” qəzeti,

14 oktyabr 2003

1. Azərbaycan Respublikası prezidentliyinə namizəd Etibar Səlidar oğlu Məmmədovun Seçki Qərargahından Bəyanatı ... 2003-cü il il oktyabrın 15-də keçirilmiş seçkilər... Azərbaycan Respublikası iqtidarı tərəfindən saxtalaşdırılmış, ümumi və bərabər seçki hüququnu tapladalayan, azad və gizli olmayan və xalqın iradəsini tamamilə təhrif edən, hakimiyyətin mənimsənilməsinə yönəlmiş bir proses həyata keçirilmişdir ki, bu proses heç bir vəchlə azad, ədalətli, demokratik seçki adlandırıla bilməz. “Millət” qəzeti, 17 oktyabr 2003
2. Azərbaycan Respublikası prezidentliyə namizəd Etibar Səlidar oğlu Məmmədovun Seçki Qərargahının 15 oktyabr günü baş verən total saxtakarlıqlarla bağlı ilkin məlumatı. “Millət” qəzeti, 17 oktyabr 2003
3. E.Məmmədov: “Biz Azərbaycanın zəiflədilməsinə yönəldilmiş hər hansı bir hərəkəti heç bir vaxt dəstəkləməyəcəyik”. “Millət” qəzeti, 25 oktyabr 2003
4. Etibarlı Azərbaycan üçün. “Millət” qəzeti, 25 oktyabr 2003
5. Etibar Məmmədov ABŞ konqresində dinləmələrə dəvət olundu. “Millət” qəzeti, 9 noyabr 2003
6. AMİP sədri Etibar Məmmədov ATƏT-in DTİH bürosunun sədri Kristian Stroxal ilə görüşdü. “Millət” qəzeti, 22 noyabr 2003
7. AMİP sədri MDİ-nin Azərbaycandakı nümayəndəsi Edrian Stounu qəbul etmişdir. “Millət” qəzeti, 22 noyabr 2003
8. Azərbaycan Milli İstiqlal Partiyası Mərkəzi Şurasının 2003-cü il oktyabrın 15-də keçirilmiş Azərbaycan Respublikası Prezidenti seçkilərinə dair QƏRARI. “Millət” qəzeti, 22 noyabr 2003.

## “Millət” qəzeti, 2004

1. AMİP sədri Etibar Məmmədov Milli Demokratiya İnstitutunun proqram meneceri Tomas Barrini qəbul edib. “Millət” qəzeti, 24 yanvar 2004-cü il
2. Dünən AMİP sədri Etibar Məmmədov Avropa

İttifaqının cənubi Qafqaz üzrə xüsusi nümayəndəsi Heyki Talvitye ilə görüşmüşdür. “Millət” qəzeti, 24 yanvar

2004-cü il

1. 14 il əvvəl: tarix E.Məmmədov ilini yaşadı. Tatarıstan Milli İstiqlal Partiyası – “İttifaq”ın sədri, Tatarıstan SSR Ali Sovetinin deputatı F.Bayramova: “Bu gün müsəlman xalqlarının Etibar Məmmədov kimi sədaqətli qəhrəmanlara, mərd oğullara əvvəlki illərdən daha çox ehtiyacı var”. “Millət” qəzeti, 24 yanvar 2004-cü il
2. AMİP yeni mərhələyə start verdi. E.Məmmədov: “Dialoq təklifi cəmiyyətdə barış yaratmaqdır və bu missiya ilə çıxış etdik”. “Millət” qəzeti, 24 yanvar 2004-cü il

## “Aydınlıq” qəzeti, 1990–1993

1. Etibar Məmmədov: Prezident, yoxsa katib?

“Aydınlıq” qəzeti, 1 mart 1990

1. Etibar Məmmədov: “Mən də sizdən nigaranam”. “Aydınlıq” qəzeti, 13 oktyabr 1990
2. Xalq deputatlığına namizədin siyasi portreti.

ETİBAR. “Aydınlıq” qəzeti, 23 noyabr 1990

1. Qələbəyə inam. Etibar Məmmədovla müsahibə. “Aydınlıq” qəzeti, 23 noyabr 1990
2. Etibar Məmmədov: “...Ümid yalnız özümüzədir”. Yeltsin Bakıya uçarkən aeroportdakı müsahibəsində demişdir ki, Rusiya qanunlarına görə, Rusiya vətəndaşları başqa respublikalarda münaqişələrə cəlb edilməməlidir. Bu da o deməkdir ki, Rusiya öz “vətəndaşlarını”, yəni ordunu istədiyi vaxt çəkib apara bilər. Bu, təzyiq göstərməyin bir forması idi. Mən bildirdim ki, qoşunları çıxartmaq onların öz işidir. Lakin ordu çıxarkən silahları qoyub getməlidir. Çünki ötən 70 ildə adı sovet, özü isə rus ordusu olan bu ordunun yaranmasında biz də iştirak etmişik. Həmin silahların xərci bizim də belimizdən çıxıb. Bu gün bizim orduda 100 mindən çox əsgərimiz, 5 min zabitimiz var. Biz onları geri çağıracağıq.

“Aydınlıq” qəzeti, 24 sentyabr 1991

1. Bizə kim yaxındır: “demokrat” Storovoytova, yoxsa “millətçi” Məmmədov? “Aydınlıq” qəzeti, 28 sentyabr 1991
2. Etibar Məmmədov: “Pakistan vasitəçi ola bilər”. “Aydınlıq” qəzeti, 13 dekabr 1991
3. Üç ay əvvəl təsis edilmiş Müdafiə Şurasının respublika prezidenti A.Mütəllibovun fərmanı ilə ləğv edilməsi ilə bağlı Bəyanat. Rəhim Qazıyev, Etibar Məmmədov. 5 yanvar 1992 “Aydınlıq” qəzeti, 10 yanvar 1992
4. İstefa xalqın tələbi idi. Parlamentdə prezident Ayaz Mütəllibovun çıxışı: “Biz oktyabr ayında ordu yaratmaq qərarına gəldik... Halbuki qvardiya yarada bilərdik... Bu qərar kağız üzərində qaldı... Mən peşmanam ki, fevralın 14-də MDB ordusuna qoşulmağa qol çəkmədim... Kim deyə bilər ki, mən 1-2 ay ərazində müharibəyə hazır ola bilərəm, gəlsin meydana? "Millət vəkili Etibar Məmmədov ayağa durub: “Mən deyirəm!” – dedi. Prezidentin səsindəki qətiyyət sındı. – “Onu ikilikdə müzakirə edərik”, – deyə demokratiya, barışıq ifadələri ilə çıxışını tamamladı. Millət vəkili Etibar Məmmədov: “Xalq prezidentin istefasını tələb edir. Ancaq iş bununla bitmir. Prezident milli xəyanətkardır. Xocalı faciəsinə görə onu bağışlamaq olmaz.” Sonra Etibar Məmmədov Azərbaycan Respublikası Konstitusiyasını və qanunlarını pozduğuna görə “Azərbaycan Respublikası Prezidentinin vəzifəsindən götürülməsi haqqında” Ali Sovetin qərarının layihəsini sessiya iştirakçılarına təqdim etdi. “Aydınlıq” qəzeti, 13 mart 1992
5. Etibar Məmmədov: Bu mübarizəyə Əbülfəz bəyin məsləhəti ilə qoşulmuşam. Aprelin 8-də Azərbaycan Elmi-Tədqiqat Göz Xəstəlikləri İnstitutunda AMİP Təşkilat Komitəsi tərəfindən prezidentliyə namizəd irəli sürülmüş Etibar Məmmədovla görüş oldu. Etibar Məmmədov: “AXC bir siyasi hərəkat kimi yaransa da, vahid, yekcins orqan deyildir... Bu gün hamıya elə gəlir ki, cəbhə vahiddir, lakin, əslində, orda müxtəlif cür düşünən adamlar var. AXC bu gün öz məqsədinə nail olub. O daha böyük amallar uğrunda mübarizə aparan müxtəlif təşkilatların birliyi kimi qalmalıdır”. Etibar Məmmədov: “Mənim Əbülfəz bəyə hörmətim əbədidir. Onu həmişə öz müəllimin saymışam və sayıram. Mənim namizədliyim məhz Əbülfəz bəyin məsləhəti ilə irəli sürülüb... Əbülfəz bəy milli hərəkatımızın lideridir və şəxsən mən onun prezident vəzifəsi səviyyəsinə enməsini istəməzdim. O, AXC rəhbəri kimi qalmalıdır. Çünki bizim daha böyük amallarımız var". Etibar Məmmədov: “Heydər Əliyev kimi şəxsiyyətlər əsrdə bir-iki dəfə yetişir. Lakin tale elə gətirib ki, o, şəxsi potensialını, enerjisini, talantını totalitar dövrdə üzə çıxarmağa məcbur olub. O, mütərəqqi fikirli insandır və əlbəttə, bu böyük qüvvədən istifadə edilməlidir”. “Aydınlıq” qəzeti, 10 aprel 1992
6. “Əgər siz prezident seçilsəniz” Etibar Məmmədov: “Prezidentin istefasından sonra mənə Baş nazirin müavini vəzifəsi təklif olunmuşdu. Bu, rəsmi hökumət tərəfindən edilmişdi. İstefadan əvvəl isə Xalq Cəbhəsindən Baş nazir vəzifəsi təklifi almışdım. Lakin prezidentin istefası ərəfəsində AXC birdən-birə Etibar Məmmədov adlı adamı tam unudub sessiya başlayanda H.Həsənovla birbaşa koalision hökumət barədə danışıqlar apardı”. Etibar Məmmədov: “Mən heç vaxt solçu olmamışam. Solçuluq kommunistlikdir, sosialistlikdir və s. Mən millətçi olmuşam, millətçi olaraq da qalıram”. Etibar Məmmədov:” Sosial-demokratiyanın Azərbaycanda bazası yoxdur. Heç kim düşünməsin ki, onlar haçansa hakimiyyətə gələ biləcəklər. Onlar bir dəfə hakimiyyətə gəliblər və dönüb kommunist olublar. Nəticə də göz qabağındadır”. Etibar Məmmədov: “Dağlıq Qarabağ hadisələri dövlət daxilində dövlətə qarşı qiyamdır. Bunun əsl mahiyyətini və mövcud dövlətçiliyə qarşı qiyam olduğunu dünya ictimaiyyətinə bütün açıqlığı ilə çatdıra bilsəydik, heç bir dövlət bu qiyamı müdafiə edə bilməzdi. İndi Qarabağ düyününün yeganə həlli hərbi-siyasi yoldur”. Etibar Məmmədov: “Nemət Pənahov XX əsr milli azadlıq hərəkatımızda meydana çıxmış unikal şəxsiyyətdir. Onu nə şişirtmək, nə də alçaltmaq olar. Mən inanıram ki, o, hələ öz sözünü axıracan deməyib”. “Aydınlıq” qəzeti, 16 aprel 1992
7. Azərbaycanı böhrandan çıxarmağa hazıram. Etibar Məmmədovun 1992-ci il Prezident seçkilərində irəli sürdüyü Seçkiqabağı Proqram. – Seçkiqabağı proqramın əsas şüarı: “Millət dövlətə qulluq etməməlidir, dövlət millətə qulluq etməlidir”. Çoxlarına təəccüblü gəlsə də, mənim irəli sürdüyüm proqram il yarımlıqdır və bu proqram iqtisadi sabitlik və milli təhlükəsizlik proqramı adlanır. İl yarım ərzində planlaşdırılıb ki, Azərbaycanın iqtisadiyyatında sabitlik yaradılsın. Milli ordunun yaradılması və müharibənin qələbə ilə başa çatması üçün konkret tədbirlər görülsün, keçmiş dövlət strukturları dağıdılıb, yeniləri qurulsun. Əgər millət mənə bu səlahiyyətləri verərsə, seçkidən sonrakı ilk 20 gün ərzində konkret tədbirlər planı layihə şəkilində Milli Şuranın müzakirəsinə veriləcək. 20 gün sonra, yəni iyun ayının axırlarından artıq islahatlar həyata keçirilməyə başlanılacaq və birinci mərhələsi ilin sonuna qədər davam edəcək. İlin sonuna qədər Azərbaycanın yeni Konstitusiyası hazırlanacaq və ilin sonunda xalqın müzakirəsinə verilib, referendum yolu ilə qəbul ediləcək. Həmin Konstitusiyanın qəbulundan ən geci bir il sonra parlament seçkiləri keçiriləcək, bu seçkilər çoxpartiyalılıq əsasında keçiriləcək. Parlament seçkilərindən sonra yeni bir referendum keçiriləcək ki, Azərbaycana prezident hakimiyyəti lazımdır, ya yox? Əgər xalq lazım bilsə ki, Azərbaycana prezident hakimiyyəti lazım deyil, onda mənim prezident hakimiyyətimin sonu gələcək və mən xalqın iradəsinə tabe olacam. Əgər bunu lazım bilməsəniz, prezident hakimiyyəti 5 il davam edəcək. Sonra prezident səlahiyyətlərinin məhdudlaşdırılması prosesi başlanacaq və Prezident ancaq millətin təminatçısı kimi çıxış edəcək... İslahatların əsas istiqamətlərindən biri icraedici, qanunverici və məhkəmə hakimiyyətinin ayrılması məsələsidir... Hökumətin quruluşuna gəldikdə isə, ilk 20 gündən sonra hökumətin strukturu təqdim olunacaq, dövlət aparatında işləyənlərin ştatı 2,5 dəfə ixtisar ediləcək. Bundan əlavə, iqtisadi sahədə özəlləşmə prosesi gedəcək... Adamlara özəlləşmə talonları veriləcək, yəni həddi-büluğa çatmış hər bir Azərbaycan vətəndaşının özəlləşmədə iştirak etmək hüququ olacaq. Özəlləşmə nəticəsində əldə olunan vəsait xüsusi fondda yığılacaq və sosial məqsədlər üçün, yəni əhalinin aztəminatlı təbəqələri üçün xərclənəcək... Biz imkan verə bilmərik ki, cəmiyyətin az bir hissəsi varlansın, qalan böyük bir hissəsi isə səfalət içində yaşasın... Biz ona nail olacağıq ki, Azərbaycanda kasıb təbəqənin sayı az olsun, orta təbəqənin, yəni millətin orta səviyyədə yaşayan təbəqəsinin sayı isə çox, bunun da nəticəsində varlı təbəqənin sayı artsın... Ancaq biz bolşevikcəsinə varlıların var-yoxunu əlindən almağa çalışsaq, bizim bolşeviklərdən heç bir fərqimiz olmayacaq, nəticədə isə Azərbaycanda olan kapital xaricə axmağa başlayacaq, iqtisadi böhran daha da dərinləşəcək... Bəziləri deyir ki, gəlib diktatura yaradacaq. Bəli, mən qanun diktatгurası yaradacam və həmin qanun qarşısında hamı bərabər olmalıdır... Bəli, qanunun diktaturası, aliliyi olmalıdır. Qanunda heç bir istisna olmamalıdır”. Etibar Məmmədov: “Prezidentliyə vəzifə xatirinə deyil, milləti səfalətdən, rəzalətdən çıxarmaq üçün gedirəm” Etibar Məmmədov: “Görün hakimiyyətdəki keçmiş kommunistlər vəziyyəti nə günə salıblar ki, 1992-ci ilin beşinci ayı yaxınlaşır, amma Azərbaycanın büdcəsi hələ də təsdiq olunmayıb. Büdcənin müzakirəyə verilən layihəsində Prezident Aparatının saxlanılmasına 35 milyon, Nazirlər Kabinetinin saxlanmasına 24 milyon ayırıblar. Yəni bu millət aclıq vəziyyətində olduğu bir halda təkcə dövlət, hökumət aparatının saxlanması üçün 60 milyon manat ayırıblar. Azərbaycanda indi bir milyon işsiz var. Bu, təxminən 3 milyon iş qabiliyyətli adamın üçdə biri deməkdir. Bu gün Azərbaycanda Ermənistandan gəlmiş 300 minə yaxın qaçqından əlavə, Qarabağdan didərgin düşmüş 120 min qaçqın var. Onlar haqqında düşünən yoxdur”. “Aydınlıq” qəzeti, 18 may 1992
8. AMİP müxalifətdə qalır. AMİP Təşkilat Komitəsinin sədri Etibar Məmmədov yerli və xarici jurnalistlər üçün mətbuat konfransı keçirdi. Etibar Məmmədov: “Mövcud konstitusiyaya görə, bizdə Baş nazir yox, Birinci nazir var. Baş nazir Prezident özüdür, hökuməti də Prezident özü təşkil edir. O cür səlahiyyətsiz hökumətə rəhbərlikdən imtina etmişəm". Etibar Məmmədov: “Türkiyəyə səfər mayın 11-i olmalı idi. Sadəcə, obyektiv səbəblər üzündən gecikdirildi. Oradakı görüş vaxtı ayın 13-nə təyin edildiyi üçün mən axşam Türkiyəyə getmək məcburiyyətində qaldım. 14-ü Bakıya qayıtmalı idim. Lakin görüşlər başa çatmadığı üçün məndən ləngiməyi xahiş etdilər. Mən 15-də oradan çıxdım. Türkiyədən təyyarə reysi olmadığına görə karsa, oradan da Naxçıvandan keçib Bakıya gəldim. Bakıda həmin hadisələrin olacağını qabaqcadan bilirdik. AXC rəhbərliyinə də məlumat verilmişdi". Etibar Məmmədov: “Qaldı prezidentliyə namizədliyimin geriyə götürülməsi... burada geri çəkilmək məsələsindən söhbət ola bilməz... indiki vəziyyətdə Azərbaycanda prezident seçkiləri keçirmək qeyri-mümkündür və seçkilərin nəticələri mütləq saxtalaşdırılacaq. Çünki Azərbaycanın böyük bir ərazisində müharibə gedir, yüz minlərlə adam köçmək məcburiyyətində qalıb. Belə bir şəraitdə yalnız nəticələrin olmaması səbəbindən deyil, həm də seçkilərin keçirilməsini məqsədəuyğun və zəruri hesab etmirəm". Etibar Məmmədov: “Hər iki ssenari (Mütəllibovun hakimiyyətə qayıtması və AXC-nin hakimiyyətə gəlməsi – M.Z.) riyakarlıqdan başqa bir şey deyil. Sadəcə, Azərbaycanda hakimiyyət yox idi. 14-də hakimiyyəti konstitusiyanı müdafiə etmək adı altında ələ aldılar, 15-də müxalifət də yenidən konstitusiyanı müdafiə etmək adı altında ələ aldı. Ancaq məlum idi ki, Ali Sovet milli xəyanətkarlar toplusundan başqa bir şey deyil. Sadəcə, hər şeyi öz adı ilə adlandırıb Ali Soveti buraxmaq, çevriliş təşkilatçılarını həbs etmək və müvəqqəti dövr üçün Azərbaycanda dövlət hakimiyyəti yaradıb elan etmək lazım idi. “Aydınlıq” qəzeti, 22 may 1992
9. Azərbaycan Milli İstiqlal Partiyasının Bəyanatı.

Mayın 14-də Respublika Ali Sovetinin fövqəladə sessiyasında bolşevik çevrilişi edildi. Martın 6-da xalqın tələbi ilə mövcud konstitusiyaya uyğun istefa vermiş keçmiş prezident Ayaz Mütəllibovu yenidən hakimiyyətə gətirən partnomenklatura respublikada kommunist diktaturasının dirçəldilməsi, xalq hərəkatı və demokratiyanın boğulması, Azərbaycanın yenidən MDB boyunduruğu altına salınması üçün son addımı atdı... Mayın14-də Azərbaycan Milli İstiqlal Partiyası Təşkilat Komitəsi özünün təcili iclasında Ali Sovetin sessiyasında baş vermiş hadisəni birmənalı olaraq dövlət çevrilişi kimi qiymətləndirdi və bütün müxalifəti vahid qüvvə kimi üçüncü dəfə saxtakarlıq yolu ilə hakimiyyətə gəlmiş Prezidentin diktaturasına qarşı çıxmağa səslədi... Bu gün respublikanı mövcud böhrandan heç bir siyasi təşkilatın təkbaşına çıxara bilməməsi danılmaz həqiqətdir. Ona görə də AMİP Təşkilat Komitəsi... bundan sonra da AXC ilə konstruktiv əməkdaşlığa hazır olduğunu bildirdi. Lakin AXC güclü siyasi müxalifət qüvvəsi olan AMİP-lə yox, köhnə partnomenklatura ilə əməkdaşlığa üstünlük verdi... AMİP Təşkilat Komitəsi AXC rəhbərliyinin indiki mövqeyi ilə razılaşmayaraq, AXC–AKP koalisiyasına qarşı konstruktiv müxalifətdə qaldığını, öz nizamnamə və məramnaməsində elan etdiyi prinsip və qaydaları dönmədən həyata keçirəcəyini bəyan edir. “Aydınlıq” qəzeti, 22 may1992

1. AMİP belə hesab edir. Etibar Məmmədovun 1992-ci il sentyabrın 26-da keçirilmiş AMİP Mərkəzi Şurasındakı çıxışı: “...Azərbaycanda 72 il hökm sürən totalitar sistem, rejim devrildikdən sonra əhali arasında yeni yaranacaq sistemə, təşəkkül tapacaq quruluşa və yeni dövlət quruculuğuna böyük bir ümid var idi... Xalq seçkiqabağı kampaniya dövründə eyni cəbhədə mübarizə aparan, mübarizədə birgə iştirak edən iki namizədin qarşı-qarşıya durmasını istəmədi. Biz də xalqın bu istəyini nəzərə alaraq, həmin seçkilərin indi nəticə vermiş formada həyata keçməsinə şərait yaratdıq. Qarşıdurmaya meyilli olmadığımızı 100 gün gözləməklə sübut etdik. Bu 100 gün hökumətin yaradılmasına və yerində oturmasına imkan yaratmaq üçün verildi. Ancaq bizim hakimiyyətə gələn bəylərin nə 5 illik, nə də 100 günlük proqramları var idi. Əbülfəz bəyin də proqramı olmayıb, böyük ali məqsədi olub. Bu ali məqsədə də xalqı inandırmağa çalışıb və inandıra da bilib. Bu da onun Azərbaycan xalqı qarşısında, millətimiz qarşısında ən böyük xidmətlərindən biridir. Bu xidmətləri də heç kim, heç zaman dana bilməz. Buna görə biz ona hər zaman minnətdar olmalıyıq. Prezidentin öz proqramı olmadığına görə seçkiqabağı dövrdə dedilər ki, Prezidentin proqramı elə AXC-nin proqramıdır. Ancaq bu o demək deyildir ki, Prezident seçkiqabağı görüşlərində heç nə vəd etməmişdi. Məsələn, Neft Akademiyasında keçirilən görüşdə o demişdir ki, biz hakimiyyətə gələndən 10 gün sonra koalisyon hökumət yaradacağıq, tez bir zamanda, yəni 2-3 ay ərzində parlament seçkilərinə başlayacağıq Parlamentin tərkibini isə 360 nəfərdən 120-150 nəfərə endirməyə söz vermişdi. 100 gün keçib. Nə koalisyon hökumət, nə də onun öz hökuməti yaradılmayıb. Daxili siyasətdə baş verən bütün qanunsuzluqları müharibə ilə bağlayırlar... Kütləvi şəkil almış hal isə siyasi təşkilatın təsərrüfat və icra işlərinə qarışmasıdır. Bu şəkildə müdaxilə isə Azərbaycanda heç nəyin dəyişmədiyini göstərir. Yəni total sistem olduğu kimi qalır, sadəcə onun lövhəsi dəyişib: “Azərbaycan Kommunist Partiyası” əvəzinə “Azərbaycan Xalq Cəbhəsi” lövhəsi vurulub... Seçkiqabağı çıxışında bildirmişdi ki, Azərbaycanın nefti var, pambığı var, biz bunları satacağıq və heç olmasa birinci növbədə əhalini aclıqdan xilas edəcəyik. Lakin bahalaşma oldu. Təbii ki, bahalaşma olmalıdır. Lakin çörəyin, taxıl məhsullarının birdən-birə qiymətlərinin 5 dəfə artırılması, əhalinin aztəminatlı təbəqələrinin mənafeyinin nəzərə alınmaması artıq xalqa qarşı yönəlmiş bir addım idi... Sənaye məhsullarının topdansatış qiymətləri ötən ilin müvafiq dövrünə nisbətən 13 dəfə artıb. Son iki ayda qara və əlvan metallurgiyada qiymətlər müvafiq olaraq, 20,5 və 12.6 faiz, tikinti materialları sənayesində 9,2 faiz, xəz sənayesində 43 faiz, ayaqqabı sənayesində 19,7 faiz, yeyinti sənayesində 18,6 faiz, siqaret sənayesində 88,6 faiz artıb. İyulun 1-nə nisbətən mal ətinin qiyməti 108, qoyun əti 106, yağ 105, qənd 129,9 faiz artıb. MDB-yə münasibətdə Ə.Elçibəy seçkiqabağı çıxışlarında çox konkret demiş və bildirmişdi ki, heç bir dövlətlər birliyi ola bilməz. Azərbaycan heç bir MDB-yə və başqa ittifaqa daxil olmayacaq. Prezident seçkilərindən sonra onun siyasəti bir qədər dəyişib. Onun komandasında olan Ali Sovetin sədri bildirir ki, bəli, MDB-yə girmək də olar, girməmək də. Onun həm müsbət, həm də mənfi cəhətləri var. Bu vəziyyətdə belə bir sual meydana çıxa bilər: əgər Azərbaycan MDB-yə gedəcək idisə, onda bizim verdiyimiz itkilər və qurbanlar nəyə lazım idi və nə üçün verildi? Xalq tərəfindən, bizim tərəfimizdən qəbul edilmiş müsbət cəhət ondan ibarətdir ki, bu 100 gün ərzində Qarabağda – cəbhədə bizim çox böyük uğurlarımız olub. Bunun da prezident Ə. Elçibəyin dövrünə düşməsi təsadüfi deyil. Əbülfəz bəyin də bu sahədə öz təşəbbüsləri, fəaliyyəti olub. Bu sahədə əlindən gələni eləməyə çalışıb. Əvvəlki hökumətdən indiki hökumətin fərqi ondan ibarətdir ki, köhnə hökumət müdafiə məsələsində daim passiv mövqe tuturdu, ya da ki, qələbələrimizə mane olmağa çalışırdı. İndi isə müdafiə sahəsində Müdafiə Nazirliyinə tam sərbəstlik verilib, o, istədiyi kimi fəaliyyət göstərə bilir. Bunun da nəticəsində böyük uğurlar olur”. “Aydınlıq” qəzeti, 2 oktyabr 1992
2. Etibar Məmmədov: “İsa Qəmbər kommunistlər kimi danışır”. “Aydınlıq” qəzeti, 18 dekabr 1992

## “Meydan” qəzeti, 1993

1087. Etibar Məmmədovun Mətbuat konfransı. Yanvarın 25 də keçirilən Mətbuat konfransında E.Məmmədovun sullara cavabları: “Məndə olan məlumata görə, may ayında parlament seçkiləri keçirilməsi və buna qədər isə yeni konstitusiyanın qəbulu nəzərdə tutulur. Mən bu addımı səhv addım hesab edirəm. Çünki indi iqtidarda olanlar dünənədək parlamenti qeyri-legitim adlandırırdılar. Qeyri-legitim parlament isə konstitusiya qəbul edə bilməz”. “Mən parlamentli respublikanın tərəfdarıyam”. “Müxalifətə qarşı zorakı metodlarla mübarizə aparılması düzgün deyil. AMİP-ə qarşı bu cür metodlardan ona görə istifadə etmirlər ki, partiyanın arxasında böyük güc durur” “Azərbaycan hökumətinin xarici siyasəti yoxdur. Var Tofiq Qasımov və onun siyasəti”. “Əgər biz süni müxalifətiksə, onda nəyə görə hakimiyyət bizdən bu qədər qorxur?” “Azərbaycan hökumətinin MDB-dən əl çəkmək istəməməsi təəccüb doğurur və bu, yaxşı nəticələr verməyəcək”. “Meydan” qəzeti, 29 yanvar 1993

## “İstiqlal” qəzeti, 1992–1995

1. Milli İstiqlal Partiyasının lideri Etibar Məmmədov 20 mayda mətbuat konfransında dedi ki, AMİP heç vaxt Xalq Cəbhəsinə daxil olmayacaq və AXC nazir “portfel”lərinin bölgüsü zamanı nomenklatura ilə sövdələşməyə girdiyinə görə AMİP ona qarşı müxalifətə keçir”. “İstiqlal” qəzeti, 29 may 1992
2. Etibar Məmmədova açıq məktub. "Hörmətli Etibar bəy! Bu məktubun müəllifi Sizə şəxsən rəğbət bəsləyən, Sizin siyasi bacarığınıza və istedadınıza inanan adamdır. Lider olduğunuz partiyaya da böyük marağım var. Məni çaşdıran bəzi məsələlərdə duyduğum qeyri-ardıcıllıqdır. AMİP-in qurultayında, ümumiyyətlə, məzmunlu bir məruzə etdiniz. Lakin orada dediyiniz, “müstəqillik, bəllidir ki, böyük və gərgin mübarizə nəticəsində qazanılmışdır” fikrilə, icazə verin razılaşmayım. Müstəqillik heç də böyük və gərgin mübarizə nəticəsində deyil, rus-sovet imperiyasının “yuxarıdan” süqutu – yenidənqurma adlandırılmış proses nəticəsində göydən düşmüşdür... Daha sonra oxuyuram: “Biz deyəndə ki, azadlıqdan demokratiyaya getməliyik, demokratiyadan azadlığa yox – düz deyirdik və bugünkü hadisələr də, tarixi təcrübə də bizim fikrin düzgünlüyünü sübut etdi... Əvvəl azadlıq qazanılmalı, sonra demokratiya uğrunda mübarizə aparılmalıdır”. Bu fikirlə hələ də tam azadlığa çıxmamış Azərbaycanda demokratik prinsipləri addımbaşı pozan indiki hakimiyyətə haqq qazandırmırsınızmı? Bir də ki, azadlıq ilə demokratiyanı, milli azadlıq ilə şəxsi azadlığı qarşı-qarşıya qoymaq nə dərəcədə düzgündür? Sizin məruzənizdə ürəyimdən olan düzgün müddəalar, nəticələr, fikirlər az deyil. Xüsusən, xarici siyasət barədə fikirləriniz təqdirəlayiqdir. Lakin bu sahədə də bir arzumu bildirmək istərdim ki, lideri olduğunuz partiya və siyasi cərəyan, anti-İran və anti-Gürcüstan kampaniyasına qoşulmasın. Bəli, dövlət səviyyəsində İranla da, Gürcüstanla da, digər dövlətlərlə də münasibətləri orada yaşayan soydaşlarımızın mənafeyini əsas götürməklə qurmaq lazımdır. Amma mətbuatda düşmənçilik kampaniyası aparmaq dövlətimizin öz mənafeyinə və o dövlətlərdə yaşayan soydaşlarımıza ziyan gətirir... Şimalla cənub arasında mənəvi yaxınlaşma ola bilər... “Əlifba islahatı” ayrılığı və fərqi dərinləşdirdi. İndi də “millətin adı” məsələsi ortaya atılır. Bunun bir məqsədi var: Azərbaycanı “türk dünyasına” bağlamaqla mövcud olan Cənubi Azərbaycandan ayırmaq, gənc dövlətimizdən İran əleyhinə istifadə etmək. Əgər “türk dünyası”nın ayrılmaz hissəsiyiksə, “milli istiqlalçılıq” nəyimizə lazımdır?... Etibar bəy! Sizin ağıl, səriştə və bacarığınıza inanıram və ümid edirəm ki, həqiqi milli istiqlalçılıq, həqiqi milli mənlik uğrunda mübarizə aparacaqsınız. Hörmətlə: Nadir Fərəczadə". “İstiqlal” qəzeti, 29 avqust 1992
3. Baş redaktordan. 20 yanvar: cinayət və cəza. Yanvarın 18-də Bakı komendantı general Sokolov ordunun şəhərə qıra-qıra girəcəyini şəxsən Etibar Məmmədova deyir. Qırğına 24 saat var. MMŞ və AXC (hər ikisinin sədri Əbülfəz Əliyevdir) piketləri möhkəmləndirir. – “İstiqlal” qəzeti, 20 yanvar 1993
4. Etibar Məmmədov: “Azərbaycan dünyanın diqqət mərkəzində olacaq”. “Nə qədər ki dövlət maraqları konstitusiyada öz əksini tapmayıb, hər 2-3 ildən bir hakimiyyətə gələn (hətta seçki yolu ilə) özünə uyğun “dövlət siyasətinə” üstünlük verəcək. “Əsas səbəb budur ki, iqtisadi potensialın 90%-i dövlətin əlindədir. Dövlət mülkiyyəti sahibsiz mülkiyyətdir. Mülkiyyət formasın dəyişmək üçün isə islahatlar lazımdır”. “İstiqlal” qəzeti, 5 may 1995

## “Hürriyyət” qəzeti, 1993–1998

1. Elə həmin gün AMİP-in lideri Etibar Məmmədov da Gəncəyə səfəri ilə bağlı mətbuat konfransı keçirdi. O bildirdi ki, S.Hüseynovla təkbətək danışıqlarda respublikada sakitliyə əməl etmək şərti ilə bir həftəlik razılaşma əldə olunub. Bu addım o şərtlə atılıb ki, həmin müddətdə deputat istintaq komissiyası MM-ə Gəncə faciəsinin səbəblərini bildirməlidir. Materiallar çapa hazırlanarkən, Rusiyanın “Vesti” proqramı S.Hüseynovun mətbuat katibi Aypara Əliyevə istinadən belə xəbər yaydı ki, S.Hüseynovla AMİP-in lideri E.Məmmədovun görüşü zamanı hərbi hissələrin Bakıya doğru hərəkətinin dayandırılması barədə heç bir razılıq əldə olunmayıb. “Hürriyyət” qəzeti, 17 iyun 1993
2. AMİP-in II növbədənkənar qurultayında partiyanın sədri E.Məmmədov hakimiyyətdən uzaqlaşdırılan Ə.Elçibəyin şəxsiyyətini alçaldan söz-söhbətlərin bilavasitə Azərbaycan xalqını təhqir etdiyini bildirdi. “Hürriyyət” qəzeti, 9 sentyabr 1993
3. Heydər Əliyev: “Mayın 18-də Milli Məclisin növbəti iclasında bir qrup deputat - Etibar Məmmədov, Xalq Cəbhəsindən olan deputatlar və onlara qoşulmuş bir para məsləksiz adamlar (! – red.) Bişkek protokolu ilə əlaqədar hay-küy qaldırdılar. Düz deyirsiniz, onlara çarpanaq dəyməyib. Dəysəydi, hər şeyi bilərdilər. Azərbaycan dövləti, Azərbaycan dövlət başçısı, dövlət strukturları qalıb bir kənarda, hakimiyyət iddiasında olan 3-4 nəfər küçə uşağı (! – red.) guya Azərbaycan xalqını müdafiə etmək istəyir... Ona (E.Məmmədova) dedim ki, mən belə bir şey edə bilmərəm, amma bu vəzifələrdən hansını istəyirsən, gəl seç, götür. Məqsədim də sağlam məqsəddir. Düşündüm ki, cavan adamdır, siyasətə qoşulub, gəlib o vəzifələrdən birində işləsin, təcrübə toplasın, bəlkə, gələcəkdə bundan bir xadim (lentdə "adam" – red.) çıxdı. Amma gördüm ki, yox, bu, Allahlıq iddiasındadır”. “Hürriyyət” qəzeti, 25 may 1994
4. Sual: "4 iyun hadisələrində AMİP-in tutduğu mövqeyi necə qiymətləndirirsiniz?" Sərdar Cəlaloğlu: "Sizə məlumdur ki, Ə.Elçibəyin hakimiyyətdən uzaqlaşdırılması üçün təqdim olunan layihəni AMİP sədri Etibar Məmmədov vermişdi. O qiyamçıları dəstəklədiyinə görə qiyamçılar qədər məsuliyyət daşıyır”. “Hürriyyət” qəzeti, 29 noyabr 1994
5. “İqtidara verdiyimiz vaxt limiti başa çatıb” AMİP sədri Etibar Məmmədov: Nazirlər kabinetində əyləşən “keçmiş sovet məmurlarının” ölkədə aparılacaq islahatlarda maraqlı tərəf olmadığını və yalnız öz şəxsi maraqlarının təmin edilməsilə məşğul olduqlarını bildirir və qeyd edir ki, iqtidara verilmiş vaxt limiti başa çatdığı üçün AMİP öz fəaliyyətini genişləndirmək niyyətindədir". “Hürriyyət” qəzeti, 28 yanvar 1997
6. AMİP sədri gənclərlə görüşdü. “Hürriyyət” qəzeti, 13 mart 1997
7. “Rüşvət epidemiyası” orta məktəblərə də ayaq açır. AMİP sədri aprelin 16-da bir qrup təhsil işçisi ilə görüşüb. “Hürriyyət” qəzeti, 18 aprel 1997
8. Demkonqres AMİP ideyasını oğurlayıb. İqtidar və müxalifət partiyalarının müharibə başlayacağı təqdirdə siyasi fəaliyyətlərini dondurmaq istiqamətində mayın 5-də verdiyi bəyanata imza atmamağının səbəbini Etibar Məmmədov, AMİP-ə məxsus bu ideyanın demkonqres tərəfindən oğurlanması ilə izah edib. “Hürriyyət” qəzeti, 23 may 1997
9. “Elçibəyə qarşı hüquq pozuntusu olarsa, onu müdafiə edəcəyik” – Etibar Məmmədov. “Hürriyyət” qəzeti, 27 may 1997
10. Etibar Məmmədov “Yeni Müsavat”ı məhkəməyə verəcək. “Hürriyyət” qəzeti, 24 fevral 1998
11. Hökumət qaçqınlardan pul umur? AMİP sədri Etibar Məmmədov qaçqınların gəlir vergisindən azad olunması haqqında qərarın vaxtının uzadılması haqqında bir neçə dəfə təklif verib. “Hürriyyət” qəzeti, 12 mart

1998

1. Bakı meriyası yatmır. Ancaq... Etibar Məmmədov İçərişəhərdə təmir-bərpa adı ilə çoxmərtəbəli binaların tikintisinə Bakı şəhər İH-nin göz yummasını tənqid edib. “Hürriyyət” qəzeti, 19 mart 1998
2. “Prezidentin adından istifadəyə son qoyun!” Etibar Məmmədov “Amnistiya haqqında” qanun layihəsini tənqid edib. “Hürriyyət” qəzeti, 14 may 1998
3. Etibar Məmmədov ümidini üzmür... AMİP sədri bildirib ki, müxalifət boykota getməyəcəyi təqdirdə təkcə AXCP ilə yox, seçkidə iştirak edəcək bütün siyasi qüvvələrlə seçkiyə nəzarət məsələsində əməkdaşlıq etmək niyyətindədir. “Hürriyyət” qəzeti, 28 may 1998
4. Əbülfəz Elçibəyin ətrafı İxtiyar Şirinov kimilərlə doludur. Etibar Məmmədov: “Baş prokurorun öz Prezidentinin həbsinə dair qanunsuz olaraq, canının qorxusundan sanksiya verməsi heç yerdə bağışlanmır”.

“Hürriyyət” qəzeti, 6 iyun 1998

1. Etibar Məmmədov Türkiyəyə mühacir hökumət qurmağa gedibmiş? P. Hüseynov. “Hürriyyət” qəzeti, 9 iyun 1998
2. Prezident aparatının şöbə müdiri Şahin Əliyev Etibar Məmmədovun qulağına nə pıçıldayırdı? “Prezident seçkiləri haqqında” qanun dünən Milli Məclisdə müxalifətin əsas tələbləri nəzərə alınmaqla qəbul edildi. “Hürriyyət” qəzeti, 11 iyul 1998
3. İqtidar AMİP-ə nə pay ayırıb? “Hürriyyət” qəzeti, 16 iyul 1998
4. Etibar Məmmədov eks-spikerin “Mercedes”ini qaytarır? “Hürriyyət” qəzeti, 30 iyul 1998
5. Moinzadə Etibar Məmmədovu Klintonla görüşdürməliydi? AMİP Mətbuat Xidməti bu fikirləri əsassız sayır. “Hürriyyət” qəzeti, 30 iyul 1998
6. Moinzadə Etibar Məmmədov Bakı kəndlərində gizli yığıncaqlar keçirir? “Hürriyyət” qəzeti, 1 sentyabr 1998
7. Dünən prezidentliyə namizəd, AMİP sədri Etibar Məmmədov Tovuz rayonu seçiciləri ilə görüşə gəlib. Mədəniyyət evinin qarşısına 2 minə yaxın seçici toplaşıb. Görüş vaxtı Şəmkir rayon İH başçısı Aslan Aslanovun qardaşı, Tovuz Rayon Gömrük Komitəsinin rəisi Aslanov, İcra Hakimiyyətinin sabiq başçısı, Süd Emalı Zavodunun direktoru Ramiz Mirzəyev bir qrup adamla əllərində H.Əliyevin şəkli görüşə mane olublar. “Hürriyyət” qəzeti, 26 sentyabr 1998
8. Etibar Məmmədov Motodromu görüş yeri saymır. “Hürriyyət” qəzeti, 26 sentyabr 1998
9. Etibar Məmmədov XX əsrdə ölkənin birinci şəxsi ola bilməyəcək. Qanun belə deyir, özü isə inanmır. E.Məmmədov: “XX, yoxsa XXI əsrdə hakimiyyətə gəlmək elə bir əhəmiyyət daşımır... Hakimiyyətə gəlmək haqqını xalq verməlidir. Buna da cəmiyyət hazır olmalıdır. Təkcə səs verənləri demirəm, səsverməni təşkil edənlər, səsləri hesablayanlar da”. “Seçkilər vaxtı mənim şəklim olan lövhəyə “Süküt pozulacaq” reklamını asarkən iki nəfəri tutub aparıblar. Sorğu-sual başlayıb: “bununla nə demək istəyirsiniz, sükut harada pozulacaq? Elə biliblər ki, o reklam lövhəsi mənimdir. Səhərəcən onları saxlayıblar. Sonradan məlum olub ki, o “Azərcell”in reklamıdır” “Mən o, fikirdəyəm ki, həmin o barrikadalar olmasaydı, ilk anlarda müqavimət göstərilməsəydi, daha çox qırğın olacaqdı. Çünki əsgərlər plan üzrə şəhərə girib, guya qırğının qarşısını almalıydılar... Ordu Bakını küçəbəküçə döyüşlə almalıydı. Müharibə vaxtı ən böyük itki küçə döyüşlərində olur. Barrikadada olanlar öz şücaəti, qəhrəmanlıqları sayəsində faciənin miqyasını azaltdılar”. “Hürriyyət” qəzeti, 16 yanvar 1999
10. YAP Dəvəçi təşkilatının keçmiş sədri, millət vəkili Cəbrayıl Əhmədov YAP-ı tərk edərək, Azərbaycan Milli İstiqlal Partiyasına üzv oldu. Səbəbi seçicilərinin problemlərini həll edə bilməməsi ilə izah etdi: “Müxalifətdə olmağıma görə seçicilərim qarşısında vicdanım təmiz olacaq”. “Hürriyyət” qəzeti, 27 fevral 1999
11. AMİP-ə yeni deputatlar gələcək. “Hürriyyət” qəzeti, 25 mart 1999
12. Etibar Məmmədov Türkiyə səfiri Qədri Ecvet Tezcanı qəbul edib. “Hürriyyət” qəzeti, 22 iyun 1999
13. Etibar Məmmədov ABŞ-nin Milli Demokratiya İnstitutunun Azərbaycandakı təmsilçisi Peter van Praaqı qəbul edib. “Hürriyyət” qəzeti, 8 iyul 1999
14. “Qanunların qeyri-qanuni dəyişdirilməsi hüquqi nihilizmdir”. Etibar Məmmədov: “Bələdiyyələr haqqında” qanun layihəsi Milli Məclisdə müzakirə olunub, qəbul olunandan sonra dəyişikliyə uğrayıb”. “Hürriyyət” qəzeti, 27 iyul 1999
15. “Bu hakimiyyət şeytanla da ittifaqa gedər” AMİP lideri Etibar Məmmədov indiki mərhələdə müxalifətdaxili münasibətlərin aydınlaşdırılmasını lüzumsuz sayır. “Hürriyyət” qəzeti, 15 avqust 1999
16. Dünən Milli Məclisin iclasında ratifikasiyaya təqdim olunan beynəlxalq sazişlərin müzakirəyə rus dilində çıxarılması AMİP lideri Etibar Məmmədovun ciddi narazılığına səbəb olub. O bu məsələyə öz münasibətini bildirərək, “Mən bu qanunların məzmunu haqda heç nə demək istəmirəm. Sadəcə, qanunların bu şəkildə qəbul olunması Milli Məclisin Nizamnaməsinə və Azərbaycan Respublikası Konstitusiyasına ziddir”. “Hürriyyət” qəzeti, 21 oktyabr 1999
17. Bill Klinton Heydər Əliyevə ermənilərin şərtlərini qəbul etdirmək istəyir? Bu il oktyabrın 16-da ABŞ prezidenti Bill Klinton Azərbaycan prezidenti Hedər Əliyevə məktub göndərib. AMİP sədri Etibar Məmmədovun sözlərinə görə, məktubda ABŞ ATƏT-in İstanbul sammitinədək Ermənistanla əsas məsələlər üzrə razılığa gəlməyi tələb edir. “Əsas mübahisə obyekti olan iki məsələ irəli sürülür: Dağlıq Qarabağın statusu, işğal olunmuş ərazilərin boşaldılmasının ermənilərin tələblərinə uyğun paket həllinə razılıq verilməsi Azərbaycan tərəfinə təklif olunur”. AMİP sədri bildirir ki, ABŞ prezidenti sonrakı mərhələdə danışıqların, sülh sazişinin birbaşa ABŞ-nin himayəsi altında keçirilməsini təklif edir. Məktubda həmçinin İstanbul sammitindən sonrakı mərhələdə Dağlıq Qarabağın erməni nümayəndələrinin danışıqlara qoşulmasının vacibliyi bildirilir. E.Məmmədovun dediyinə görə, bütün bunların müqabilində ABŞ prezidenti şəxsən Heydər Əliyevin hakimiyyətini himayə edəcəyini vəd edir. Nə ABŞ prezidentinin bu məktubu haqqında ictimaiyyətə, nə də onun müşaviri Ş.Şestanoviçin bu günlərdə müxalifət liderləriylə görüşdə məlumat verməməsi təəccüb doğurur. ABŞ səfirliyi belə bir məktubun olmasını nə təsdiq, nə də təkzib edib. “Hürriyyət” qəzeti, 26 oktyabr 1999
18. "Etibar Məmmədova dezinformasiya ötürülüb". Rəsul Quliyev. “Hürriyyət” qəzeti, 2 noyabr 1999
19. “Kiməsə güzəştə getmək fikrimiz yoxdur” AMİP lideri Etibar Məmmədovun fikrincə, ölkəmiz üçün təhlükə sovuşmadığından Heydər Əliyev bir çox məsələlərə aydınlıq gətirməlidir. “Hürriyyət” qəzeti, 9 noyabr 1999
20. Etibar Məmmədov laçınlılarla görüşüb. Görüşdə “OMON-çu anaları” Böyük Vətən müharibəsi veteranları, şəhid anaları və rayonun başqa nümayəndələri iştirak edib. Çıxış edənlər XTPD əməkdaşlarının əsassız olaraq həbs edilməsinə etirazlarını bildiriblər. Laçın rayonundan və digər işğal olunmuş rayonlardan seçilmiş deputatların yarıtmaz olmasından şikayət ediblər. Laçınlılar hüquqlarının müdafiəsində fəal iştirak etdiyi üçün E.Məmmədovun fəaliyyətini müsbət qiymətləndiriblər. E. Məmmədov çıxışında qeyd edib ki, Azərbaycan Respublikasının problemləri həll etmək üçün bütün imkanları var. Yalnız xalqın qanuni yolla seçdiyi iqtidardan başqa. “Hürriyyət” qəzeti, 11 yanvar 2000
21. AMİP öz ənənəsinə sadiqdir. Pənah Hüseynovun fikrincə, bu partiya digərlərindən fərqlənməyə çalışır. “Hürriyyət” qəzeti, 2 mart 2000
22. “Rüşvətə qurşanmış bu hakimiyyət Qarabağ problemini həll etmək istəmir”. AMİP sədri Etibar Məmmədovun fikrincə, Heydər Əliyev Qarabağ problemindən hakimiyyətdə qalmaq vasitəsi kimi istifadə edir. “Hürriyyət” qəzeti, 14 mart 2000
23. Etibar Məmmədov öz səfərini uğurlu sayır. Həm öz partiyası, həm də müxalifət üçün. Bu günlərədə Şri-Lankadan qayıdan AMİP sədri Etibar Məmmədov Milli Məclisin foyesində brifinq keçirib. “Hürriyyət” qəzeti, 18 mart 2000
24. AMİP-çilərin məhkəməsi təxirə salındı. Milli Məclisin deputatı Şamil Qurbanovun evi qarşısında piketdə həbs olunmuş 4 AMİP-çinin məhkəməsi. “Hürriyyət” qəzeti, 2 sentyabr 2000
25. YAP Etibar Məmmədova “pay” verməyə hazırdır. AMİP sədri Etibar Məmmədov mətbuata verdiyi açıqlamada bildirib ki, YAP-ın qurulmasında onun da köməyi olub. “Hürriyyət” qəzeti, 26 sentyabr 2000
26. Hakim komanda yaranmış vəziyyətin köləsidir. AMİP sədri AXCP-nin hər iki qanadının onunla danışıqlar apardığını deyir. “Hürriyyət” qəzeti, 23 oktyabr 2000
27. Arif Hacılı Etibar Məmmədova yalvardığını etiraf edib. “Hürriyyət” qəzeti, 26 oktyabr 2000
28. “Heydər Əliyev seçkiləri saxtalaşdırmaqla Azərbaycan xalqına meydan oxuyur” Xarici müşahidəçilər bu seçkiləri biabırçılıq adlandırıb. AMİP sədri Etibar Məmmədovun mətbuat konfransı. “Hürriyyət” qəzeti, 7-8 noyabr 2000
29. AXCP ilə AMİP saziş bağladı. AMİP AXCP kimi Əli Kərimovun rəhbərlik etdiyi qanadı tanıdı. “Hürriyyət” qəzeti, 25 noyabr 2000
30. Hakimiyyət dəyişikliyi ərəfəsində şübhəli səfər. Etibar Məmmədov Moskvaya niyə getmişdi və yaxud niyə getmişdi? “Hürriyyət” qəzeti, 30 dekabr 2000
31. “İlham Əliyev atasının məsuliyyətini daşımalı olacaq”. AMİP lideri Etibar Məmmədovun fikrincə, İstanbul sammitinin mənfi nəticələri artıq özünü büruzə verməkdədir. “Hürriyyət” qəzeti, 4 yanvar 2001
32. Etibar Məmmədov demkonqresə sədr seçiləcək? Prezidentliyə namizədliyinin dəstəklənməsi üçün onun bu cür siyasi jest edəcəyi gözlənilir. “Hürriyyət” qəzeti, 6 fevral 2001
33. “Yurd"çular AMİP-çiləri aldadır. AMİP seçim qarşısında qalıb: ya ADP, AXCP, ALP, Müsavatın yaratmaq istədikləri İttifaqa qoşulmaq; ya da “Yurd”a tərəf keçməli. “Yurd”çular AMİP-ə hər cür güzəştə getməyə razıdırlar. Məlumata görə, "Yurd" Etibar Məmmədovun prezidentliyini dəstəkləyəcək. Əslində, Ə.Kərimov E.Məmmədova üzdən razılıq verib. “Hürriyyət” qəzeti,

10 fevral 2001

1. “Yurd”çular Etibar Məmmədova səs verə bilərlər. Amma prezidentliyə öz namizədlərinin də olması mümkündür. “Hürriyyət” qəzeti, 1 mart 2001
2. Etibar Məmmədov Türkiyəyə gedib. Qəfil səfərin məqsədini araşdırmağa cəhd edəcəyik. “Hürriyyət” qəzeti, 2 mart 2001
3. “Qarabağ məsələsi ATƏT-lik deyil”. Etibar Məmmədov ATƏT-in vasitəçiliyindən imtina olunmasını təklif edir. Etibar Məmmədovun fikrincə, ATƏT-in prinsipi konsensusdur. Konsensusla isə məsələ həll olunmur. Ermənistan Azərbaycanın ərazi bütövlüyünü qəbul etmirsə, işğal olunmuş ərazilərdən geri çəkilmirsə, məsələnin yenidən BMT-yə qayıtması üçün Azərbaycan ATƏT-in vasitəçiliyindən imtina etməlidir. Onda BMT bu məsələni yenidən gündəliyə salıb baxmalıdır ki, hansı yollar axtarsın və hansı səlahiyyətlər verilsin – ya ATƏT-ə, ya da başqa quruma. Problemi həll etmək üçün ATƏT-in heç bir mexanizmi yoxdur. Bu məsələdə konsensusa ehtiyac olmamalıdır. Qərar qəbul edilməli və bunun nəticəsində də təzyiqlər başlamalı, müəyyən sanksiyalar tətbiq edilməlidir. Bundan sonra hərbi sanksiyalara da icazə verilməlidir”. “Hürriyyət” qəzeti, 24 mart 2001
4. “Bu hakimiyyət allahsızdır”. Etibar Məmmədov Rəsul Quliyevlə görüşəcək, imkan yaranarsa. “Hürriyyət” qəzeti, 28 aprel 2001
5. “Qarabağı necə itirmişiksə, o cür də azad etməliyik” Etibar Məmmədov. “Hürriyyət” qəzeti, 1 may 2001
6. AMİP, “Yurd” və VHP yeni blok yaradır. Etibar Məmmədovun başçılığı ilə. - “Hürriyyət” qəzeti, 19 may

2001

1. Rəsul Quliyev Etibar Məmmədovla razılığa gəlib. "Hürriyyət" qəzeti, 22 may 2001
2. Etibar Məmmədov indi də Moskvaya gedir. “Hürriyyət” qəzeti, 22 may 2001
3. AMİP təkbaşına mübarizəyə üstünlük verir. Etibar Məmmədov: “AMİP başqa partiyalarla birgə mübarizə aparmaq yox, təkbaşına mübarizəyə üstünlük verib və bəziləri kimi, cırtdan partiyaları öz ətrafına yığıb, özünü göstərmək siyasətindən uzaqdır”. “Hürriyyət” qəzeti, 22 may 2001
4. İsa Qəmbər–Etibar Məmmədov görüşünün “sirləri”. Başqan AMİP sədrinə əməkdaşlıq təklif etdiyi bildirilir. “Yurd”çular bundan narahatdır. “Hürriyyət” qəzeti, 2 iyun 2001
5. AMİP öz qərargahından köçür. İqtisadi İnkişaf Nazirliyinin AMİP-ə qərargahdan köçmək üçün verdiyi müddət çoxdan başa çatıb. Partiya qərargahdan köçür. “Hürriyyət” qəzeti, 26 iyun 2001
6. Etibar Məmmədov 1 milyon dolları haradan alıb? O həmin məbləğə 8 otaq tikdirib. “Hürriyyət” qəzeti, 28-30 iyun 2001
7. AMİP “Yurd”u parçalayır. “Hürriyyət” qəzeti, 9 avqust 2001
8. "Hər il qanunsuz olaraq 1.5 milyon ton neft satılır. Onun böyük hissəsi İran ərazisindən daşınır". Etibar Məmmədov. “Hürriyyət” qəzeti, 16 avqust 2001 1154. “Cəmiyyətin gözlədiyi qədər çalışa bilmirik”. Etibar Məmmədov: “Siyasi fəallığa nail olsaq, çox şeyin qarşısını almaq olar”. “Hürriyyət” qəzeti, 28 avqust

2001

1. Məhkəmə Natiq Əliyevin iddiasını təmin etdi. Etibar Məmmədov Apellyasiya Məhkəməsinə şikayət edəcək. “Hürriyyət” qəzeti, 15 sentyabr 2001
2. Oktyabrın 4-də Etibar Məmmədovun məhkəməsi olacaq. ARDNŞ-nin prezidenti Natiq Əliyevin iddiası üzrə. “Hürriyyət” qəzeti, 2 oktyabr 2001
3. Etibar Məmmədov ABŞ-yə gedir. “Hürriyyət” qəzeti, 14 noyabr 2001
4. Etibar Məmmədov noyabrın 12-də Fransanın ölkəmizə yeni təyin olunmuş səfiri Santal Puaronu qəbul edib. “Hürriyyət” qəzeti, 14 noyabr 2001
5. Etibar Məmmədov ABŞ-dən qayıtdı. “Hürriyyət” qəzeti, 20 noyabr 2001
6. “Cəmiyyət ayağa qalxıb hər şeyi etməlidir”. Etibar Məmmədov: “Ölkədə monarxiya yaratmaq yolverilməzdir”. “Hürriyyət” qəzeti, 21 noyabr 2001
7. İsa Qəmbər Etibar Məmmədovla danışıqlar aparır. Zirvə toplantısında AMİP sədrinin də iştirak etməsi üçün. “Hürriyyət” qəzeti, 8 yanvar 2002
8. Etibar Məmmədov bu gün Lalə Şövkətlə görüşəcək. “Hürriyyət” qəzeti, 9 yanvar 2002
9. “Avtoritar və diktator rejimlərinə qarşı mübarizə antiterror kampaniyanın tərkib hisəsi olmalıdır”. Etibar Məmmədov da bu fikirdədir. “Hürriyyət” qəzeti, 14 yanvar 2002
10. AMİP sədri Gürcüstanda olub. O, Qazax, Tovuz, Ağstafada görüşlər keçirib. Etibar Məmmədov həmin gün (21 yanvar) Gürcüstan Respublikasının Borçalı mahalının Qaçağan, Kürüstü-Kəpənəkçi kəndlərinin əhalisi ilə görüşüb. Həmin gün AMİP sədri Kvemo-Kartli quberniyasının qubernatoru Levan Mamaladzenin dəvəti ilə Rustavi şəhərində onunla görüşüb. “Hürriyyət” qəzeti, 23 yanvar 2002
11. “Heydər Əliyevin yenidən prezident seçkisində iştirak etmək istəyi” hüquqi kazusdur”. Etibar Məmmədov: “Heydər Əliyevin üçüncü dəfə prezident seçilməyə cəhd göstərməsi qanuna ziddir”. “Hürriyyət” qəzeti, 23 iyul 2002
12. Etibar Məmmədov öz fikrində qalır. AMİP sədri ATƏT-i iqtidarla gizli razılaşmada ittiham edib. “Hürriyyət” qəzeti, 4 iyul 2002
13. Referendum total saxtalaşma şəraitində keçirildi. Etibar Məmmədov: “Səsvermədə iştirak edənlərin sayı MSK-nın elan etdiyi rəqəmin 1/5-ni də təşkil etmir”

“Hürriyyət” qəzeti, 25-26 avqust 2002

1. Referendumdakı saxtalıqlara görə Azərbaycana qarşı sanksiyalar tətbiq oluna bilər”. Etibar Məmmədov: “Ədalətli seçkilərdə Heydər Əliyevin qalib gəlmək şansı yoxdur”. “Hürriyyət” qəzeti, 30 avqust 2002
2. "Şuşanın işğalı ilə bağlı çox qaranlıq məqamlar var". Etibar Məmmədov. “Hürriyyət” qəzeti, 31 avqust

2002

1. Etibar Məmmədov Rəhim Qazıyevin məhkəməsində ifadə verdi. “Hürriyyət” qəzeti, 6 sentyabr

2002

1. “Minsk Qrupunun fəaliyyəti turist səfərinə bənzəyir”. AMİP sədri Etibar Məmmədov da ATƏT-in Minsk qrupunun həmsədrlərinin son səfərlərini “nəticəsiz” adlandırıb. “Hürriyyət” qəzeti, 1 oktyabr 2002
2. “Proses istefaya doğru gedir”. Etibar Məmmədov: “Əhalinin siyasi fəallığının artması milli mənafelərimizə uyğun olmalıdır” “Hürriyyət” qəzeti, 2 oktyabr 2002
3. AMİP-çilər də aksiyaların Əliyevin istefasına səbəb olacağına əmindirlər. Etibar Məmmədov: “Biz hakimiyyətin dəyişməsinə nail olacağıq”. “Hürriyyət” qəzeti, 6-7 oktyabr 2002
4. Liderlər yürüş-mitinqdən (5 oktyabr) razı qalıb. Etibar Məmmədov: “Bu mitinq ölkədə xalqın iradəsinə əsaslanan hakimiyyətin formalaşacağı günü bir qədər də yaxınlaşdırdı”. “Hürriyyət” qəzeti, 8 oktyabr 2002
5. Etibar Məmmədov Yevlax və Göyçayda görüş keçirib. AMİP sədri Etibar Məmmədov qurumun Yev-

lax təşkilatının 10 illik yubileyi ilə əlaqədar bu rayonda olub. AMİP Mingəçevir, Bərdə rayon, AXCP, VHP, Müsavat, ADP rayon təşkilatlarının, bir sıra qurumların və ictimaiyyətin nümayəndələrinin də iştirak etdiyi yubiley tədbirində Etibar Məmmədov geniş nitq söyləyib. O, ölkədəki ictimai-siyasi vəziyyəti təhlil edib, 24 avqust referendumunun nəticələrinin ləğv edilməsi istiqamətində müxalif qüvvələrin birgə mübarizəsi barədə məlumat verib. Etibar Məmmədov Göyçayda da rayon təşkilatlarının üzvləri və digər partiyaların nümayəndələri ilə görüşlər keçirib. –“Hürriyyət” qəzeti, 15 oktyabr 2002

1. “Onluq” formatı yeni birliyə çevriləcək. – Etibar Məmmədov. “Hürriyyət” qəzeti, 8 noyabr 2002
2. Etibar Məmmədov Jirinovskinin dəvətini rədd edib. Boris Nemtsovun dəvətini isə qəbul edib. “Hürriyyət” qəzeti, 23 noyabr 2002
3. 24 noyabr aksiyasında AMİP-çilər ötən mitinqdən iki dəfə çox güc nümayiş etdirdilər. “Hürriyyət” qəzeti, 26 noyabr 2002
4. Etibar Məmmədov Masallıda olub. AMİP sədri müxalifət nümayəndələri qarşısında çıxış edib. “Hürriyyət” qəzeti, 28 noyabr 2002
5. Etibar Məmmədov Rusiyadakı azərbaycanlılarla barədə danışıqlar aparıb. AMİP sədri eyni problemi gürcülərlə də müzakirə edib. “Hürriyyət” qəzeti, 3 dekabr 2002
6. Etibar Məmmədovun Azərbaycan xalqına təbriki. Ramazan bayramı münasibətilə. “Hürriyyət” qəzeti, 5 dekabr 2002
7. ATƏT-in təkliflərilə bağlı məsləhətləşmələr aparılır. Etibar Məmmədov: “Müxalifətin Koordinasiya Mərkəzinin yaxın günlərdə məsələ ilə bağlı rəsmi münasibəti olacaq”. “Hürriyyət” qəzeti, 7 yanvar 2003
8. Etibar Hüsənli ABŞ MDİ Baş Siyasi Treninqini qəbul edib. Dünən AMİP sədri Etibar Məmmədov partiyanınn qərargahında ABŞ Milli Demokratiya İnstitutunun Baş Siyasi Treninqi xanım Myuşa Severi qəbul edib. Seçki Məcəlləsi müzakirə olunub. “Hürriyyət” qəzeti, 8 yanvar 2003
9. İlkin özəlləşmədəki qanunsuzluqları araşdıran komissiya Etibar Məmmədovla görüşüb. “Hürriyyət” qəzeti, 10 yanvar 2003
10. Ədliyyə Nazirliyinin qərarı siyasi xarakter daşıyır. Etibar Məmmədov: “Bu qərar seçki qanunvericiliyinin müzakirəsi və Seçki Məcəlləsi qəbul olunandan sonra formalaşacaq komissiyalara aiddir. Müxalifət partiyalarının rəyinə görə, yanvarın 13-də Ədliyyə Nazirliyi AXCP adı altında Xalq Cəbhəsinə aidiyyəti olmayan bir qrupu qeydiyyatdan keçirib. “Hürriyyət” qəzeti, 16 yanvar 2003
11. Avropa Birliyi ölkələri Azərbaycandan demokratik seçki tələb edir. Etibar Məmmədovla görüşən səfirlər qəti fikirdədirlər ki, Azərbaycan Avropa Şurası qarşısında götürdüyü öhdəlikləri yerinə yetirməlidir. Dünən Avropa Birliyinə daxil olan Böyük Britaniya, Almaniya, Fransa, İtaliya, Yunanıstan səfirləri və Hollandiya səfirinin müşaviri Etibar Məmmədovla görüşüb. “Hürriyyət” qəzeti, 18 yanvar 2003
12. Avropa İttifaqı Seçki Məcəlləsinə dair yeni təklif verib. Etibar Məmmədov: “Avropa İttifaqı təklif edir ki, Seçki Məcəlləsi ilə bağlı danışıqlar birbaşa hakim partiya ilə müxalifət arasında getsin”. “Hürriyyət” qəzeti, 25 yanvar 2003
13. İ.Əliyevin Avropa Şurası PA-ya vitse-prezident seçilməsinə münasibət. Etibar Məmmədov: “İ.Əliyev, sadəcə, əlifba sırası ilə seçilən vitse-prezidentdir və Azərbaycanın AŞPA-dakı nümayəndə heyətinin rəhbəri başqa bir şəxs olsaydı, o seçiləcəkdi”. “Hürriyyət” qəzeti, 29 yanvar 2003
14. "Köçəryanın mövqeyi Qarabağ probleminin danışıqlar yolu ilə həllini sual altına qoyur". Etibar Məmmədov bu fikirdədir. “Hürriyyət” qəzeti, 1 fevral 2003
15. Etibar Məmmədov beynəlxalq qurumların nümayəndələrilə görüşüb. Dünən AMİP sədri Etibar Məmmədov partiyanınn qərargahında Avropa Şurasının Azərbaycandakı daimi nümayəndəsi xanım İnkeri Aarnyo Lfofu qəbul edib. Dünən həmçinin AMİP sədri ABŞ Milli Demokratiya İnstitutunun Bakı ofisinin siyasi müşaviri xanım Myuşa Severlə də görüşüb. “Hürriyyət” qəzeti, 5 mart 2003
16. Etibar Məmmədov: “Bu rejimin hakimiyyətinin davam etməsi ölkəyə təhlükədən başqa heç nə verməyəcək”. “Hürriyyət” qəzeti, 14 mart 2003
17. Birgə hücum başladı. Öndə AMİP, sonra ADP, AXCP və başqaları. 20 Yanvar–Qələbə marşrutu üzrə yürüş-mitinq. “Hürriyyət” qəzeti, 16-17 mart 2003
18. Azərbaycan Milli İstiqlal Partiyasının sədri Etibar Məmmədovun ad günü münasibətilə ADP Siyasi Şurasının üzvləri Etibar bəyi təbrik ediblər. Təbrikdə deyilir: "Hörmətli Etibar bəy! Sizi ad gününüz münasibətilə ürəkdən təbrik edirik. Azərbaycan xalq hərəkatında və ölkənin ən böyük və perspektivli partiyalarından birinə rəhbərlik etdiyiniz dövrdə özünüzü prinsipial, çevik bir siyasətçi kimi cəmiyyətə təqdim etmisiniz. Bu dövr ərzində çox böyük problemlərlə üz-üzə qalan Azərbaycan cəmiyyətində müxalif sözün, müxalif mövqeyin qorunub saxlanılmasında və cəmiyyətin təşkilatlanmasında özünəməxsus rolunuz danılmazdır. Bu gün Azərbaycan müxalifətinin diktatura rejiminə qarşı birgə mübarizəsinin təşkilində tutduğunuz mövqe bu birliyin möhkəmlənməsinə və davam etdirilməsinə ümidlər yaradır. Hörmətli Etibar bəy! Bir daha Sizi təbrik edir, Sizə can sağlığı, uzun ömür, siyasi fəaliyyətinizdə uğurlar və nailiyyətlər arzulayırıq. Hörmət və səmimiyyətlə ADP Siyasi Şurasının üzvləri. “Hürriyyət” qəzeti, 3 aprel 2003
19. Dünən AMİP sədri Etibar Məmmədov ABŞ Milli Demokratiya İnstitutunun Azərbaycan üzrə yeni proqram əməkdaşı Edri Strounla görüşüb. “Hürriyyət” qəzeti, 5 aprel 2003
20. AMİP mitinqə qoşulacaq. “Hürriyyət” qəzeti, 5 aprel 2003
21. Etibar Məmmədov: “Müxalifət səsvermədən sonrakı dövrdə də birgə fəaliyyət üçün ümumi razılığa gələ bilər”. “Hürriyyət” qəzeti, 10 aprel 2003
22. “Gəncənin yeni İcra başçısı yerli əhali tərəfindən təəccüb və narazılıqla qarşılanıb”. Bu barədə AMİP sədri Etibar Məmmədov “Turan”nın müxbiri ilə söhbətində deyib. “Hürriyyət” qəzeti, 16 aprel 2003
23. "Əliyev mifinin dağılması siyasi fəallığı artırıb". AMİP-çilər 4 may mitinqi ərəfəsi belə düşünür. “Hürriyyət” qəzeti, 26 aprel 2003
24. Seçki Məcəlləsi mayda qəbul ediləcək. Etibar Məmmədov: “Hökumət beynəlxalq təşkilatların şərtlərini qəbul etməli olacaq” “Hürriyyət” qəzeti, 2 may 2003
25. Müxalifət Venetsiya Komissiyasının təkliflərini tam məqbul saymır. MKM hakimiyyətin seçki komissiyalarının nəzarətdə saxlanılmasını yolverilməz hesab edir. Müxalifət sənədi müzakirə üçün əsas götürməyə razılaşsa da, onun təkmilləşdirilməsini zəruri sayır. Etibar Məmmədov: “Müxalifətin Koordinasiya Mərkəzi MSK-da hakim partiyaya səslərin 1/3-dən çoxunu təmin edəcək sayda yer ayrılmasına etiraz edir”. “Hürriyyət” qəzeti, 9-10 may 2003
26. Beynəlxalq Demokrat İttifaqının icraçı katibi Azərbaycana gələcək. “Hürriyyət” qəzeti, 16 may 2003
27. Etibar Məmmədov Rusiya səfiri ilə görüşüb

(səfir Nikolay Ryabov). “Hürriyyət” qəzeti, 17 may 2003

1. Etibar Məmmədov Polşa səfiri ilə görüşüb (səfir Martin Navrot). “Hürriyyət” qəzeti, 22 may 2003
2. Dağlıq Qarabağa yüksək status, Laçının ermənilərə verilməsi, əvəzində Mehri rayonunda Azərbaycanın Naxçıvanla əlaqəsi üçün yol verilməsi. “Hürriyyət” qəzeti, 22 may 2003
3. Dördlərin ABŞ-də görüşü mümkündürmü? “Hürriyyət” qəzeti, 8-9 iyun 2003
4. "Bu il hakimiyyət dəyişməsi labüddür”. Etibar Məmmədov: “Səslərin oğurlanmasına imkan verməyəcəyik”. “Hürriyyət” qəzeti, 22 iyun 2003
5. Rəsul Quliyevə yaradılan maneə süni xarakter daşıyır”. Etibar Məmmədov: “Bu gün Azərbaycanda çox əcaib işlər baş verir”. “Hürriyyət” qəzeti, 4 iyul 2003
6. AMİP imzatoplama kampaniyasını başa vurmuş, imza vərəqələri yaxın günlərdə MSK-ya təqdim olunacaq. “Hürriyyət” qəzeti, 12 iyul 2003
7. Etibar Məmmədov Milli Demokratiya İnstitutunun əməkdaşını qəbul edib. “Hürriyyət” qəzeti, 22 iyul 2003
8. AMİP-ə verilən vaxt tamam olur. 17 iyul 2003cü il tarixdə İqtisadiyyat Nazirliyi AMİP-dən qərargahı 5 gün ərzində boşaltmağı tələb edib. “Hürriyyət” qəzeti,

23 iyul 2003

1. AMİP-ə qarşı iqtidarın bu hərəkəti düşünülmüşdür. ADP Baş katibi Sərdar Cəlaloğlu: “Rejim açıq-açığına özbaşınalıq edir". “Hürriyyət” qəzeti, 23 iyul 2003
2. Etibar Məmmədov Yaponiya səfiri Toşiyuki Fujivaranı qəbul edib. “Hürriyyət” qəzeti, 23 iyul 2003
3. ABŞ Dövlət Departamentinin bəyanatı nə vəd edir?” Etibar Məmmədov: “Azərbaycanda bir sıra məsələlər tənqidə layiqdir, hələ çox şeyi düzəltmək lazımdır” “Hürriyyət” qəzeti, 25 iyul 2003
4. Etibar Məmmədov müşavirə keçirib. AMİP sədri rayon təşkilatlarına qarşıdakı siyasi proseslərə hazır olmağı tapşırıb. “Hürriyyət” qəzeti, 25 iyul 2003
5. Çöhrəqanlı Etibar Məmmədovla görüş keçirib.

“Hürriyyət” qəzeti, 27 iyul 2003

1. Etibar Məmmədovu müşayiət edən avtomobil də saxlanılıb. Etibar Məmmədov: “Belə hərəkətlər ölkədə qarşıdurmanı daha da dərinləşdirir”. “Hürriyyət” qəzeti, 31 iyul 2003
2. Əli Kərimli Etibar Məmmədovu vahid namizəd görür, AMİP–AXCP sazişi qüvvədədir. “Hürriyyət” qəzeti, 2 avqust 2003
3. ABŞ Departamentinin ilkin bəyanatı narazılıqla qarşılanıb. Etibar Məmmədov: “Məsələnin yoxlanılmadan bəyanat verilməsi bizdə narahatlıq yaradıb”. Etibar Məmmədov: “Dövlət Departamenti İlham Əliyevin Baş nazir təyin olunması məsələsini yoxlamadan onun Konstitusiyaya uyğunluğu haqda bəyanat verməsi bizdə ciddi narahatlıq yaradır. Çünki ciddi təşkilat bu cür bəyanatlar yayarkən diqqətli olmalıdır”. “Hürriyyət” qəzeti,

6 avqust 2003

1. Etibar Məmmədov: “Azərbaycan xalqının mövcud vəziyyətə biganə qalmasına yol verməyəcəyik”. Etibar Məmmədov: “Xarici dövlətlər və burada iqtisadi maraqları olan qruplar Azərbaycanın daxili işinə açıq müdaxilə edə bilməyəcək”. “Hürriyyət” qəzeti, 7 avqust 2003
2. AMİP sədri Etibar Məmmədovun namizədliyi qeydə alındı. “Hürriyyət” qəzeti, 13 avqust 2003
3. AMİP rəhbəri Londondan qayıtdı. Etibar Məmmədov: “Vahid namizədin müəyyənləşməsinə kifayət qədər yaxınlaşmışdıq”. “Hürriyyət” qəzeti, 27 avqust 2003
4. Etibar Məmmədov: “Heydər Əliyev 35 ildir xalqın qanını içir”. “Hürriyyət” qəzeti, 31 avqust 2003
5. Etibar Məmmədovun iddiası təmin olundu. Abdulla Allahverdiyev təkzib verməlidir. “Hürriyyət” qəzeti, 28 avqust 2003
6. AMİP ADR-in mitinqinə qatılacaq. “Dördlər” arasında qarşılıqlı yardım sazişi razılaşdırıldı. “Hürriyyət” qəzeti, 5 sentyabr 2003
7. Hakimiyyətin ilk məğlubiyyəti. Yevlaxlılar qumarbaza "yox" dedi. “Hürriyyət” qəzeti, 16 sentyabr 2003
8. Etibar Məmmədov xarici jurnalistlərlə görüşüb. AMİP sədri ARD-RADİO və “Fayneyşl tayms”a müsahibə verib. “Hürriyyət” qəzeti, 17 sentyabr 2003
9. AMİP–AXCP sazişi imzalandı. Etibar Məmmədov: “Məqsədimiz sazişi qələbə sazişinə, bloku qələbə blokuna çevirməkdir” “Hürriyyət” qəzeti, 18 sentyabr

2003

1. ADP-nin qərarını gözləyirik. Etibar Məmmədov: “Bu tip partiyaların qərarları cəmiyyətdə ciddi dəyişikliyə səbəb olur” “Hürriyyət” qəzeti, 20 sentyabr 2003
2. Müxalifət öz şansından maksimum istifadə edəcək. Prezidentliyə namizəd Etibar Məmmədov və Əli Kərimov by barədə söz verdilər. “Hürriyyət” qəzeti,

20 sentyabr 2003

1. Etibar Məmmədova sui-qəsd. Yevlax “zəlzələsi”nin dalğası Lənkəran–Masallını da tutdu. AMİP liderinin Lənkəran və Astarada keçirəcəyi mitinqlərə iştirakçı adı ilə qatılacaq idmançı dəstələri göndərilir. “Hürriyyət” qəzeti, 21 sentyabr 2003
2. Müxalifət namizədlərinin çıxışları kəsilir. “10 dəqiqə ərzində danışdıqlarımız onların 23 saat 50 dəqiqə danışdıqlarından daha güclüdür” “Hürriyyət” qəzeti, 21 sentyabr 2003
3. Etibar Məmmədov rejimi silkələdi. Bu, siyasi zəlzələ idi. “Hürriyyət” qəzeti, 23 sentyabr 2003
4. İlham namizədlərə sui-qəsd hazırlayıb. Bu cinayətdə Ramil Usubovun əli var. “Hürriyyət” qəzeti, 23 sentyabr 2003
5. Nardaranda gizli görüş. Mötəbər mənbələrdən əldə edilmiş ilginc məlumata görə, Etibar Məmmədovun Masallı-Lənkəran mitinqlərindən sonra üç nazir müavini (biri güc strukturlarının nümayəndəsi olub) və ailəyə yaxın bir neçə məsul şəxs ayrı-ayrılıqda Nardaranda bağ evlərinin birində AMİP lideri ilə görüşüblər. “Hürriyyət” qəzeti, 24 sentyabr 2003
6. Azərbaycan üçün... ETİBAR. Əziz Azərbaycan vətəndaşları Azərbaycan Respublikası prezidentliyinə namizəd, AMİP sədri Etibar Məmmədovun və Əli Kərimovun 21 sentyabr Masallı və Lənkəran şəhərindəki seçicilərlə keçirdikləri görüşlər bu gün saat 22-00-da ANS telekanalında göstəriləcək. “Hürriyyət” qəzeti, 24 sentyabr 2003
7. Dayağını itirmiş rejim. İndi o uşaqlara möhtacdır. Prezidentliyə namizəd, AMİP sədri Etibar Məmmədovun Yevlaxda uğurlu görüşü hakimiyyət tərəfindən təşvişlə qarşılanıb. “Hürriyyət” qəzeti, 26 sentyabr 2003
8. Qələbə birliyi. AMİP–AXCP–ADP birliyi mümkündür. Üç liderin dünənki görüşü bunu deməyə əsas verir. “Hürriyyət” qəzeti, 26 sentyabr 2003
9. Neyləməli? Bütün qüvvələri “Vicdan” blokunda birləşdirməli! “Hürriyyət” qəzeti, 30 sentyabr 2003
10. “Qələbə” seli. Etibar Məmmədov: “Birinci növbədə ərazisini itirmiş dövləti qalib dövlətə çevirməliyik”. “Hürriyyət” qəzeti, 30 sentyabr 2003
11. Etibar Məmmədovun səfərinə mane olurlar. Saatlı İcra başçısı təşviş içindədir. “Hürriyyət” qəzeti, 1 oktyabr 2003
12. Aman verilməyəcək. Etibar Məmmədov: “Hər şey 15-i gecə başlayacaq”. “Hürriyyət” qəzeti, 1 oktyabr 2003
13. Diktatura sona yetdi. Azərbaycan tarixinin qara səhifəsi silindi. “Hürriyyət” qəzeti, 3 oktyabr 2003.
14. Saatlıda qanlı toqquşma. “Hürriyyət” qəzeti,

3 oktyabr 2003

1. “Millət”in Baş redaktorunu öldürmək istəyiblər. Saatlıda Əflatun Quliyevin soyuq silahla başına zərbələr endiriblər. Oktyabrın 2-də AMİP–AXCP koalisiyasının Saatlıda keçirdiyi mitinqdə. “Hürriyyət” qəzeti 4 oktyabr 2003
2. Etibar Məmmədov Gəncəni fəth etdi. Aksiyaya 10 mindən artıq adam qatılmışdı. “Hürriyyət” qəzeti, 5 oktyabr 2003
3. ETİBARlı Gəncə, Qax, Şəki. Polis xalqın tərəfindəydi. “Hürriyyət” qəzeti, 7 oktyabr 2003
4. Rejimin sonu çatıb. Etibar Məmmədov Göyçayı da fəth etdi. “Hürriyyət” qəzeti, 8 oktyabr 2003
5. Xoşagəlməz vəziyyət yaranıb. Etibar Məmmədov: “Mənim məsuliyyətim və günahım yoxdur”. İndiyə qədər ADP-nin AMİP–AXCP koalisiyasına qoşulacağı gözlənilirdi. Lakin dünən Rəsul Quliyev “Bizim Azərbaycan” blokunun namizədi İsa Qəmbəri seçdi. “Hürriyyət” qəzeti, 10 oktyabr 2003
6. Etibar Məmmədov son çıxışını etdi. AMİP lideri Qurana əl basıb, and içdi. “Hürriyyət” qəzeti, 11 oktyabr 2003
7. İsa Qəmbərlə Etibar Məmmədov “yarışa” çıxıb. İlham Əliyev bütün göstəricilərə görə onlardan geri qalır. Dünən “Bilik dünyası” Müstəqil Azərbaycan İnformasiya Şurasının sosioloji xidməti konfrans keçirərək, “prezidentliyə ən şanslı namizəd kimi görürsünüz?” mövzusunda aparılan sorğunun nəticələrini açıqlayıb. Respondentlərin 19,9 faizinin fikrincə, E.Məmmədov, 15,5 faizinin fikrincə isən İ. Qəmbər prezident olacağı təqdirdə Azərbaycanda sabitliyi qorumaq iqtidarındadır. Sorğu iştirakçılarının 18.2 faizi E.Məmmədova, 17,7 faizi isə İ.Qəmbərə səs verəcəyini bildirib. “Hürriyyət” qəzeti, 11 oktyabr 2003
8. Etibar Məmmədov: “Səlahiyyətləri məhdudlaşdırılmış PREZİDENT OLMAĞA RAZIYAM”. “Hürriyyət” qəzeti, 14 oktyabr 2003
9. “Qələbə”nin namizədi Sumqayıtı fəth etdi. Qubalılar da “Etibar Məmmədov” deyir. “Hürriyyət” qəzeti, 14 oktyabr 2003
10. Ləzgilər Etibar Məmmədova müraciət etdi. AMİP-in sıraları genişlənir. Quba rayonu Digah kəndinin bir qrup sakini prezidentliyə namizəd, AMİP sədri Etibar Məmmədova müraciət ediblər. Müraciətdə bildirilir ki, prezident seçkiləri ərəfəsi prezidentliyə namizəd, AMİP sədri Etibar Məmmədovun nüfuzundan qorxuya düşən iqtidar bir sıra təxribatçı hərəkətlərə yol verir: “AMİP Qusar rayonunun sabiq sədri Əflatun Əkbərovun iqtidar tərəfindən ələ alınaraq, partiya əleyhinə böhtanla dolu çıxışlar etməsi bizi hiddətləndirib. Onun ləzgi xalqının adından danışmağa heç bir haqqı olmadığı halda çirkin əməllərə əl atması bizim sizə müraciət etməyimizə səbəb olub. Biz Quba rayonu Digah kəndinin ləzgi xalqından olan 52 nümayəndəsi sizə müraciət edərək, bizi Milli İstiqlal Partiyasının sıralarına qəbul etməyinizi xahiş edirik və bildiririk ki, qarşıdan gələn prezident seçkilərində sizi dəstəkləyəcəyik”. “Hürriyyət” qəzeti,

15 oktyabr 2003

1. AMİP-ə basqın edildi. Dünən gecə saat 01.10da bir qrup polis partiyanın qərargahına hücum edib. Qarşıdurma zamanı AMİP sədri Etibar Məmmədovun 15-dən çox tərəfdarı ciddi xəsarət alıb. Hazırda partiya qərargahının qarşısında onlarla polis var. “Hürriyyət” qəzeti, 16 oktyabr 2003
2. Etibar Məmmədov və İsa Qəmbər öndədir. Siyasi Plüralizm İnstitutu Bakı və Gəncə şəhərlərinin 336 seçki məntəqəsində 2113 seçici arasında keçirdiyi “exit-poll”un nəticələrini elan edib. Nəticələrə əsasən, səslər aşağıdakı kimi bölünüb: 1. Etibar Məmmədov –36,7 %; 2. İsa Qəmbər–29,7 %; İlham Əliyev–23,8%; 4. İlyas İsmayılov–3,8%; 5. Lalə Şöfkət–3,6%; 6.Sabir Rüstəmxanlı–2,5%; 7. Qüdrət Həsənquliyev–0,3%; 8.

Hafiz Hacıyev–0,1%. “Hürriyyət” qəzeti, 16 oktyabr

2003

1. Etibar Məmmədov seçkilərin nəticələrini tanımır. “Hürriyyət” qəzeti, 16 oktyabr 2003
2. Dünən Qələbə kino-teatrının qabağında 20 Yanvar–Qələbə marşrutu üzrə yürüş-mitinq keçirildi. AMİP sədri Etibar Məmmədov yüzminlərlə insanın alqış sədaları altında onları salamladı. “Hürriyyət” qəzeti, 17 oktyabr 2003
3. AMİP qarşıdurmanı və zorakılığı pisləyir. Partiya bəyanat yaydı. “Hürriyyət” qəzeti, 17 oktyabr 2003
4. Piter Ayker Etibar Məmmədovla görüşdü. Dünən AMİP sədri, Etibar Məmmədov partiyanın qərargahında ATƏT-in Azərbaycandakı müşahidəçi missiyasının rəhbəri Piter Aykerlə görüşüb. Görüşdə 15 oktyabr seçkisi və seçkidən sonrakı vəziyyət müzakirə olunub. “Hürriyyət” qəzeti, 21 oktyabr 2003
5. Azərbaycan məğlub oldu. Etibar Məmmədov: “Xalqın demokratiya anlayışına zərbə vuruldu”. “Hürriyyət” qəzeti, 29 oktyabr 2003
6. Etibar Məmmədov haradadır? ABŞ-da, Türkiyədə, yoxsa..? “Azərbaycanda ənənəvi partiya yoxdur”. “Hürriyyət” qəzeti, 4 noyabr 2003
7. AMİP sədri dinləmələrə qatılacaq? AMİP sədri mövqeyini dəyişməyib. “Hürriyyət” qəzeti, 6 noyabr 2003
8. Etibar Məmmədov qayıtdı. O, Türkiyədə olub. “Hürriyyət” qəzeti, 6 noyabr 2003
9. Liderlər dinləmələrə qatılmayacaqlar. İsa Qəmbər maliyyə, Rəsul Quliyev texniki səbəbdən, Etibar Məmmədov isə gərək duymadığından bu dinləmələrə qatılmayacaq. Noyabrın 7-də ABŞ Konqresinin Helsinki Komitəsində Azərbaycanda keçirilmiş prezident seçkilərinin nəticələrinə dair dinləmələr olmalı idi. “Hürriyyət” qəzeti, 9 noyabr 2003
10. AMİP növbəti mərhələyə qədəm qoyur. Bu gün partiyanın Mərkəzi Şurasının iclasıdır. “Hürriyyət” qəzeti, 9 noyabr 2003
11. Körpülər yenidən tikilməlidir. Etibar Məmmədov: “Çünki bizim başqa yolumuz yoxdur”. “Hürriyyət” qəzeti, 11 noyabr 2003
12. MSK niyə susur? Nəticəsi ləğv edilmiş 694 məntəqənin adı hələ də açıqlanmayıb. “Hürriyyət” qəzeti, 11 noyabr 2003
13. Proqnoz və nəticə. Etibar Məmmədov “Qələbə”si qalib gələ bilmədi. “Hürriyyət” qəzeti, 20 noyabr 2003
14. Kristian Ştroxal Etibar Məmmədovla görüşüb. AMİP lideri ATƏT-dən gileyini gizləməyib. Dünən AMİP sədri Etibar Məmmədov ATƏT-in Bakı ofisində Demokratik Təsisatlar və İnsan Haqları Bürosunun sədri Kristian Ştroxalla görüşüb. AMİP sədri Seçki Məcəlləsinə müxalifətin haqlı iradlarına ATƏT-in lazımi reaksiya vermədiyini diqqətə çatdırıb. DTİHB-nin sədri ATƏT-in Seçki Məcəlləsini dəstəkləmədiyini, iqtidar mətbuatının səhv informasiya yaydığını bildirib. “Hürriyyət” qəzeti, 21 noyabr 2003
15. Mətbuat Azərbaycanı layiqincə təmsil edib. Liderlər Azərbaycan mediasının fəaliyyətini yüksək qiymətləndirib. “Hürriyyət” qəzeti, 28 noyabr 2003
16. “Seçmək hüququnu İsa Qəmbərə vermişdim”. Etibar Məmmədov: “Ağır şərtləri qəbul etməyən, yüngül şərtləri qəbul etməli idi”. “Hürriyyət” qəzeti, 30 noyabr 2003
17. AMİP-də durğunluq davam edir. Etibar Məmmədov: “Azərbaycanda ənənəvi partiya yoxdur”. “Hürriyyət” qəzeti, 14-15 dekabr 2003
18. "Sərhəd hərəkatından başlayan həmrəylik”. Bu mövzuda AMİP-də toplantı keçirildi. “Hürriyyət” qəzeti, 27 dekabr 2003
19. Etibar Məmmədov Rəsul Quliyevdən sənəd gözləyirdi. Etibar Məmmədov: “Rəsul Quliyev dedi ki, oktyabrın 8-də Sərdar Cəlaloğlu sənə sənəd verəcək”. “Hürriyyət” qəzeti, 28 dekabr 2003
20. Azərbaycanın Etibar Məmmədov–İsa Qəmbər problemi. “Hürriyyət” qəzeti, 30 dekabr 2003

Zülfüqarlı Məhərrəm. İstiqlal yolu – Etibar Məmmədov (siyasi bioqrafiya). Üç cilddə (I cild). Bakı, Qanun, 2025. 364 səh. (16 səh. şəkilli əlavə)

**Kitab hazır depozitlər əsasında çap olunub.**

**Çapa imzalanıb:** 07.03.2025 **Formatı:** 60x90 1/16

**Hesab-nəşr vərəqi:** 26,75 ç.v. **Sayı:** 1000